
I + MARSELIS. ATVYKIMAS 


1815 metų vasario 24 dieną katedros bokšto sargy- 
binis pranešė, kad prie kranto artinasi tristiebis laivas 
„Faraonas“, plaukiąs iš Smirnos, Triesto ir Neapolio. 


Kaip jau įprasta, locmanas tuojau išplaukė iš uosto, 
aplenkė Ifo pilį ir pasitiko laivą tarp Moržiono iškyšu- 
lio ir Riono salos. 

Taip pat, kaip jau įprasta, Šv. Jono tvirtovės aikš- 
telė netrukus prigužėjo smalsuolių, nes laivo atplauki- 
mas Marsely visada svarbus įvykis, ypač jei tas laivas, 
kaip kad „Faraonas“, yra pastatytas, įrengtas, pakrau- 
tas senosios Fokėjos laivų statykloje, o jo savininkas — 
vietinis gyventojas. 

Tuo tarpu laivas artinosi. Jis jau laimingai per- 
plaukė sąsiaurį, kurį kadaise yra išrausę tarp Kalasa- 
reno ir Žaroso salų požeminiąi ugnikalnio smūgiai, ap- 
lenkė Pomegą ir slinko artyn, išskleidęs tris didžiąsias 
bures vidury ir dvi mažesnes galuose, bet slinko taip 
palengva, taip liūdnai, kad smalsuoliai, tartum nujaus- 
dami nelaimę, spėliojo, kas jį galėjo ištikti. Vis dėlto 
nusimanantieji apie laivybą aiškiai matė, kad jei kas ir 
buvo atsitikę, tai ne pačiam „Faraonui“, nes jis plaukė 
kaip ir kiekvienas kitas gerai valdomas laivas: inkaras 
buvo paruoštas nuleisti, lynai atkabinti. Šalia locmano, 
kuris ruošėsi vesti „Faraoną“ siaura įplauka į Marselio 
uostą, stovėjo žvitrus ir akylas jaunuolis, stebįs kiek- 
vieną laivo kryptelėjimą ir kartojąs kiekvieną locmano 
komandą. 

Neaiškus nerimas, plevenęs viršum minios, ypač 
smarkiai apėmė vieną Šv. Jono aikštės žiūrovą. Jis tie- 
siog nenustygo belaukdamas įplaukiančio laivo, šoko į 
valtį ir liepė irkluoti link „Faraono“, prie kurio pri- 
plaukė priešais Rezervo įlankėlę. 

Pamatęs šį žmogų, jaunasis jūreivis pasitraukė nuo 
locmano ir nusiėmęs kepurę atsišliejo į bortą. 

Tai buvo gal aštuoniolikos ar dvidešimties metų 
jaunuolis, aukštas, lieknas, gražių juodų akių, juodais 
lyg derva plaukais. Visa jo išorė dvelkė tuo ramumu ir 

ryžtingumu, kurie būdingi žmonėms, nuo mažumės 
įpratusiems kovoti su pavojais. 

— A! Tai jūs, Dantesai! — sušuko žmogus iš val- 
ties.— Kas atsitiko? Kodėl toks liūdesys gaubia visą 
laivą? 

— Didelė nelaimė, ponas Moreli! — atsakė jaunuo- 
lis.— Didelė nelaimė, ypač man: prie Čivita Vekijos ne- 
tekome mūsų šauniojo kapitono Leklero. 

— O krovinys? — gyvai paklausė laivo savininkas. 

— "Tvarkoj, ponas Moreli, aš manau, kad šituo būsite 
patenkintas... Bet vargšas kapitonas Lekleras... 

— O kas jam atsitiko? — paklausė laivo savininkas 
nusiraminęs.— Kas gi atsitiko mūsų šauniajam kapi- 
tonui? 

— Jis mirė. 

— Iškrito į jūrą? 

— Ne, pone. Mirė smegenų uždegimu, kentėdamas 
baisias kančias. 

Paskui, atsigręžęs į laivo įgulą, jaunuolis sušuko: 

— Ei! Į vietas! Pasiruošti inkaro nuleidimui! 

Komandą šoko vykdyti akies mirksniu aštuoni ar 
dešimt jūreivių, kurie sudarė įgulą, puolė kas prie išil- 
ginių, kas prie skersinių lynų, kas prie virvių, kas prie 
burių, kas prie stiebo skersinių. 

Jaunasis jūreivis greitai permetė juos akimis ir įsi- 
tikinęs, kad komanda vykdoma, vėl atsigręžė į savo 
pašnekovą. 

— O kaip įvyko ši nelaimė? — paklausė laivo savi- 
ninkas, vėl pradėdamas nutrauktą pokalbį. 

— Dievulėliau, gi visai netikėtai: po ilgo pokalbio 
su uosto komendantu kapitonas Lekleras išvyko iš Nea- 
polio smarkiai susierzinęs. Praslinkus parai, jam pakilo 
karštis, o po trijų dienų jis užmerkė akis... Palaidojom 
jį kaip pridera, ir dabar jis ilsisi, susyųptas į drobulę, su 
dvidešimt šešių kilogramų rutuliu prie kojų ir tokiu pat 
prie galvos netoli Del Džilio salos. Mes atvežėme našlei 
jo garbės kryžių ir kardą. Ar vertėjo, — tęsė jaunuolis, 
liūdnai šypsodamasis,— ar vertėjo dešimt metų kariauti 
su anglais, kad grįžtum mirti, kaip ir visi, savo lovoje. 

— Ką padarysi, ponas Edmonai! — tarė laivo savi- 


ninkas, matyt, vis labiau ir labiau nusiramindamas.— 
Visų tas pat laukia, ir reikia, kad seniai užleistų vietą 
jauniesiems, — kitaip viskas sustotų vietoje. Kadangi jūs 
užtikrinate, jog krovinys... 

— Visiškoj tvarkoj, ponas Moreli, aš jums laiduoju. 
Ir manau, kad per pigiai šį krovinį parduotumėte, jei 
pasitenkintumėte dvidešimt penkių tūkstančių frankų 
pelnu. 

Paskui, pamatęs, kad „Faraonas“ praplaukė apva- 
lųjį bokštą, jaunasis jūrininkas sušuko: 

— Pasiruošt nuleisti bures, didžiąsias ir galuose! Pa- 
ruošti nuleidimui inkarą! 

Įsakymas buvo įvykdytas bemaž taip pat greitai 
kaip karo laive. 

— Bures žemyn! Suvynioti! 

Po šios komandos visos burės nusileido, ir laivas 
tebeslinko pirmyn vos pastebimai, judėdamas tik iš iner- 
cijos. 

— O dabar, ponas Moreli, gal jūs norėtumėte pas 
mus,— tarė Dantesas, matydamas, kaip šeimininkas ne- 
kantrauja.— Štai ir jūsų buhalteris ponas Danglaras 
ateina iš savo kajutės, jisai suteiks jums informacijų, 
kokių tik pageidausite. O aš turiu pasirūpinti, kad būtų 
nuleistas inkaras ir kad laivas būtų paruoštas gedului. 

Šeimininko dar kartą kviesti nereikėjo. Jis čiupo 
už lyno, kurį jam numetė Dantesas, ir su vikrumu, da- 
rančiu garbę bet kokiam jūrininkui, ėmė kopti kabliais, 
įkaltais į iškilą laivo šoną, o Dantesas grįžo į savo pir- 
mykštę vietą, leisdamas pasikalbėti tam, kurį pavadino 
Danglaru ir kuris, išlipęs. iš kajutės, iš tikrųjų ėjo prie 
Morelio. 

Buhalteris buvo kokių dvidešimt penkerių ar šešerių 
metų, žmogus gana paniuręs, viršininkams meilikau- 
jąs ir atžarus valdiniams. Už tai dar labiau negu už bu- 
halterio pareigas, — o buhalterių jūreiviai visada neken- 
čia,— visa įgula Danglaro maždaug taip nemėgo, kaip 
Dantesą mylėjo. 


— Vadinasi, ponas Moreli,— tarė Danglaras,— jūs 
jau žinote apie mūsų nelaimę? 


— Taip, taip! Vargšas kapitonas Lekleras! Jis buvo 
šaunus ir garbingas žmogus! 

— O svarbiausia — puikus jūreivis, tiesiog pasenęs 
tarp dangaus ir vandens. Toks jūreivis, koks ir turi 
būti žmogus, kuriam patikėti tokios žymios firmos kaip 
„Morelis ir sūnus“ reikalai, — atsakė Danglaras. 

— O aš manau,— tarė ponas Morelis, atidžiai ste- 
bėdamas Dantesą, kuris rinko vietą laivui sustoti, — jog 
nėra jokio reikalo būti tokiu senu jūrininku, kaip jūs, 
Danglarai, sakote, kad išmanytum savo darbą. Štai mūsų 
draugas Edmonas taip gerai tvarkosi, kad, man atrodo, 
jam nereikia kreiptis į ką nors patarimų. 

— Taip,— atsakė Danglaras, su neapykanta pašnai- 
ravęs į Dantesą,— vyrukas jaunas ir per daug pasitikįs 
savimi. Vos tik spėjo kapitonas užmerkti akis, jisai, su 
niekuo nepasitaręs, ėmė vadovauti laivui ir privertė 
mus sugaišti pusantros dienos prie Elbės salos, užuot 
plaukus tiesiog į Marselį. 

— Imdamasis vadovauti laivui, — tarė savininkas, — 
kaip kapitono padėjėjas jis įvykdė savo pareigą, bet 
sugaišdamas pusantros dienos prie Elbės, jei tik laivo 
nereikėjo taisyti, jis pasielgė negerai. 

— Laivas buvo sveikas kaip aš dabar ir kaip jums, 
ponas Moreli, linkėčiau. Tą pusantros dienos jis sugaišo 
vien dėl to, kad užsimanė išlipti į krantą, štai ir viskas. 

— Dantesai! — tarė šeimininkas, atsigręždamas į 
jaunuolį. — Ateikite čia. 

— Atleiskite, pone,— tarė Dantesas,— po valandė- 
lės aš jūsų paslaugoms. 

Paskui, kreipdamasis į įgulą, sukomandavo: 

— Inkarą nuleisti! 

Inkaras kaipmat buvo nuleistas, ir grandinė žvan- 
gėdama ėmė bėgti žemyn. Nors laive buvo ir locmanas, 
bet Dantesas nepaliko savo vietos tol, kol tas paskuti- 
nis veiksmas buvo atliktas. Paskui sušuko: 

— Vėliavą nuleisti iki pusės stiebo, perrišti juodu 
kaspinu, stiebų skersinius sukryžiuoti! 

— Štai matote,— tarė Danglaras,— galiu prisiekti, 
kad jis jau vaizduojasi esąs kapitonas. 

— Juk jis ir yra kapitonas,— atsakė laivo savi- 
ninkas. 

— Taip, tik dar nei jūsų, ponas Moreli, nei jūsų 
kompaniono nepatvirtintas. 

— O kodėl gi mums nepalikus jo kapitonu? — pa- 
klausė laivo savininkas.— Tiesa, jis jaunas, bet, atrodo, 
pareigingas ir labai sumanus. 

Danglaras apsiniaukė. 

— Atleiskite, ponas Moreli,— tarė Dantesas priė- 
jęs, — inkaras nuleistas, aš jūsų paslaugoms. Berods ma- 
ne kvietėte? 

Danglaras pasitraukė žingsnį atgal. 

— Norėjau paklausti: ko jūs buvote išlipę į Elbės 
salą? 

— Pats nežinau, pone; reikėjo įvykdyti paskutinį 
kapitono Leklero įsakymą. Mirdamas jis liepė įteikti 
maršalui Bertranui paketą. 

— Tai jūs jį matėte, Edmonai? 

— Ką? 

— Maršalą? 

— Taip. 

Morelis apsidairė ir pasivėdėjo Dantesą į šalį. 

— O kaip imperatorius? — gyvai paklausė jis. 

— Man atrodo, kad — nieko! 

— Tai jūs ir patį imperatorių matėte? 

— Man ten esant jis buvo užėjęs pas maršalą. 

— Ir kalbėjote su juo? 

— Tiksliau, ponas Moreli, jisai su manimi kalbėjo, — 
atsakė Dantesas šypsodamasis. 

— Ir ką jisai jums pasakė? 

— Klausinėjo apie laivą, kada išplaukėme iš Mar- 
selio, apie: mūsų reidą ir apie krovinį, kurį gabenam. 
Manau, jei laivas būtų buvęs tuščias ir jei jis būtų pri- 
klausęs man, imperatorius būtų norėjęs jį pirkti, bet 
aš jam pasakiau, kad esu tik kapitono pavaduotojas ir 
kad iaivas priklauso „Morelio ir sūnaus“ firmai. „Aha, 
žinau,— pasakė jis.— Moreliai — laivų savininkai iš 
kartos į kartą, o vienas Morelis tarnavo su manim ta- 
me pačiame pulke, kai aš buvau Valanso įguloj“. 

— Šventa teisybė! — džiaugsmingai sušuko laivo 
savininkas.— Tai buvo mano dėdė Polikaras Morelis, 
iškopęs iki kapitono. Dantesai, jūs pasakykite mano dė- 

dei, kad imperatorius jį atsiminė, ir pamatysite, kaip 
senas niurna ims žliumbti. Nieko, gerai,— tęsė laivo 
savininkas, draugiškai tapšnodamas jaunuoliui per petį, — 
jūs teisingai pasielgėte, Dantesai,vykdydamas kapitono 
Leklero įsakymą ir sustodamas prie Elbės salos, bet jei 
kas sužinos, kad įteikėte maršalui paketą ir kalbėjote 
su imperatoriumi,— šitai gali jums pakenkti. 

— Kuo tat gali man pakenkti? — tarė Dantesas.— 
Aš net nežinau, kas buvo tame pakete, o imperatorius 
manęs klausė tik tokių dalykų, kurių būtų paklausęs 
kiekvieną pirmą sutiktąjį. Bet atleiskite, — kreipėsi Dan- 
tesas, — štai atvyksta karantino ir muitinės valdininkai. 
Ar galiu eiti? 

— Eikite, tvarkykitės, brangusis Dantesai. 

Jaunuolis nuėjo, ir tuomet prisiartino Danglaras. 

— Na ką? — paklausė tas.— Matyt, jis jums pasi- 
aiškino, ko buvo užsukęs į Porto Ferają? 

— Žinoma, mano brangusis Danglarai. 

— Labai gerai, — atsakė šis.— Juk sunku žiūrėti, 
kai draugas blogai atlieka savo pareigas. 

— Dantesas savo pareigą atliko, čia jam nieko ne- 
prikiši, — atsakė laivo savininkas.— Sustoti prie Elbės 
jam buvo liepęs kapitonas Lekleras. 

— Beje, ar jums atidavė kapitono Leklero laišką? 

— Kas? 

— Dantesas. 

— Man? Ne! Argi jis gavo laišką? 

— Be paketo, man rodos, kapitonas Lekleras įteikė 
jam laišką. 

— Apie kokį paketą jūs kalbate, Danglarai? 

— Apie tą, kurį Dantesas nuvežė į Porto Ferają. 

— Iš kur žinote, kad jis vežė į Porto Ferają paketą? 

Danglaras nukaito. 

— Aš ėjau pro kapitono kajutę, durys buvo pra- 
viros, ir mačiau, kaip jis įteikė Dantesui paketą su laišku. 

— Man dar nieko nesakė,— tarė laivo savininkas, — 
bet jei jis turi tą laišką, tai man jį atiduos. 

— Tuomet, ponas Moreli,— tarė jis, — apie tai pra- 
šau nė žodžio nesakyti Dantesui. Matyt, būsiu apsirikęs. 

Tuo tarpu jaunasis jūreivis sugrįžo. Danglaras pa- 
sišalino. 

— Na kaip, mano brangusis Dantesai, ar jūs jau 
laisvas? — paklausė šeimininkas. 

— Taip, ponas Moreli. 

— Kaip greitai susitvarkėte! 

— Taip! Įteikiau muitininkams mūsų prekių sąra- 
šus, o jų apsaugai iš uosto su locmanu atsiuntė žmogų, 
kuriam ir padaviau dokumentus. 

— Tai mums čia jau nėra ko beveikti? 

Dantesas žvitriai apsidairė. 

— Ne, viskas tvarkoj,— tarė jis. 

— Tuomet važiuojam pas mus pietų. 

— Atleiskite, ponas Moreli, bet pirmiausia turiu 
pasimatyti su tėvu. Ačiū jums už man teikiamą garbę. 

— Teisingai, Dantesai, teisingai. Žinau, kad jūs — 
geras sūnus. 

— O mano tėvas...— nedrąsiai paklausė Dantesas, — 
ar sveikas, negirdėjote? 

— Manau, kad sveikas, brangusis Edmonai, nors jo 
matyti neteko. 

— Taip, jis retai beišeina iš savo kambarėlio. 

— Šiaip ar taip, tai rodo, kad jums nesant jam nie- 
ko netrūko. 

Dantesas nusišypsojo. 

— Mano tėvas išdidus, ir jeigu jam net visko trūk- 
tų, aš abejoju, ar jis kreiptųsi į ką nors pagalbos, išsky- 
rus Dievą. 

— Ką gi! Aplankęs tėvą, tikiuosi, atvyksite pas 
mus? 

— Dar kartą atleiskite, ponas Moreli, bet turiu ir 
kitą pareigą, kuri mano širdžiai ne mažiau brangi. 

— Tikrai, tikrai! Aš ir užmiršau, Dantesai, kad 
Katalanuose yra būtybė, kuri laukia jūsų taip pat ne- 
kantraudama kaip ir tėvas: tai žavingoji Mersedesa. 

Dantesas nusišypsojo. 

— Tai mat kaip! — tęsė laivo savininkas.— Dabar 
nesistebiu, kodėl ji triskart buvo atėjusi teirautis, kada 
grįš „Faraonas“. Po velnių, Edmonai, jums sekasi, jūs 
turite puikią meilužę! 

— Ji man ne meilužė,— rimtai tarė jūreivis,— ji 
mano sužadėtinė. 

— Kartais to skirtumo nebūna,— nusijuokė Mo- 
relis. 

— Tik ne mums, pone,— atsakė Dantesas. 

— Gerai, brangusis Edmonai, aš jūsų nesulaikau. 
Jūs taip gerai sutvarkėte mano reikalus, kad turiu duoti 
laiko susitvarkyti ir savuosius. Gal jums reikia pinigų? 


— Ne, nereikia. Tebeturiu visą atlyginimą, gautą 
už kelionės laikotarpį, vadinasi, kone už tris mėnesius. 


— Jūs, Edmonai, tvarkingas vaikinas. 

— Neužmirškite, ponas Moreli, kad mano tėvas ne- 
turtingas. 

— Taip, taip, žinau, jūs — geras sūnus. Eikite ap- 
lankyti savo tėvą. Aš taip pat turiu sūnų ir labai su- 
pykčiau ant to, kuris po trijų mėnesių nesimatymo su- 
trukdytų jam aplankyti mane. 

— Tai jūs leidžiate? — paklausė jaunuolis nusilenk- 
damas. 

— Taip, jei nieko daugiau neturite man pasakyti. 

— Nieko. 

— Ar kapitonas Lekleras prieš mirdamas neįdavė 
man laiško? 

— Jis jau nebegalėjo rašyti, bet jūsų klausimas 
man priminė, kad turėsiu prašyti jus dvi savaites atos- 
togų. 

— Vestuvėms? 

— Pirmiausia — vestuvėms, o paskui — kelionei į 
Paryžių. 

— Gerai, Dantesai, duosiu jums tą laiką, kada tik 
panorėsite. Laivo iškrovimas užtruks maždaug šešetą 
savaičių, o į jūrą išplauksime ne anksčiau kaip po trijų 
mėnesių... Bet po trijų mėnesių turite būti čia,— kal- 
bėjo laivo savininkas, plekšnodamas jaunajam jūreiviui 
per petį. — „Faraonas“ negali plaukti į jūrą be savo ka- 
pitono. 

— Be savo kapitono! — sušuko Dantesas, ir jo akys 
nušvito džiaugsmu.— Kalbėkite atsargiau, pone, nes jūs 
dabar sužadinote pačias slapčiausias mano širdies viltis. 
Jūs ketinate paskirti mane „Faraono“ kapitonu? 

— Jei būčiau vienas, mano brangusis Dantesai, iš- 
tiesčiau jums ranką ir pasakyčiau: „Jūs — kapitonas!“ 

Bet turiu kompanioną, o jūs žinote itališką patarlę: „Che 
a compagno a padrone“'. Na, pusė reikalo jau atlikta, 
nes iš dviejų balsų vienas jau priklauso jums. Tikėkite 
manimi, aš pasirūpinsiu, kad ir antrasis jums tektų. 

— O ponas Moreli! — sušuko jaunasis jūreivis, su 
ašaromis akyse spausdamas jam rankas.— Ponas Moreli, 
ačiū jums mano tėvo ir Mersedesos vardu. 

— Puiku, Edmonai, puiku! Juk, velniai rautų, dorų 
žmonių Dievas vis dėlto neužmiršta! Eikite pasimatyti 
su tėvu, aplankykite Mersedesą, o paskui atvykite pas 
mane. 

— Ar nenorite, kad nugabenčiau jus į krantą? 

— Ne, dėkoju! Aš liksiu čia ir peržiūrėsiu su Dang- 
laru sąskaitas. Ar buvote juo patenkintas kelionės 
metu? 

— Žiūrint kokia prasme klausiate, ponas Moreli. 
Kaip draugų — nepatenkintas. Aš manau, kad jis ma- 
nęs nemėgsta nuo to laiko, kai vieną kartą, truputį su 
juo susikivirčijęs, iš kvailumo pasiūliau jam sustoti va- 
landėlei prie Montekristo salos, kad išspręstume tą ki- 
virčą. Aišku, man nereikėjo to siūlyti, ir atsisakydamas 
jis labai protingai pasielgė. Jeigu jūs manęs klausiate 
apie jį kaip apie buhalterį, aš manau, kad nieko blogo 
negalima pasakyti, ir jūs, tikiuosi, būsite juo paten- 
kintas. 

— Bet pasakykite, Dantesai,— paklausė laivo savi- 
ninkas,— jeigu jūs būtumėte „Faraono“ kapitonu, ar 
mielai pasiliktumėte Danglarą? 

— Ponas Moreli, ar aš būsiu kapitonu, ar jo padė- 
jėju, vis tiek labai gerbsiu tuos, kuriais pasitiki mano 
šeimininkai. 

— Puiku, Dantesai. Jūs visais atžvilgiais šaunus 
vaikinas. Ilgiau jūsų nesulaikau: eikite, nes visą laiką 
jūs lyg ant adatų. 

— Tai gaunu atostogų? — paklausė Dantesas. 

— Eikite, sakau jums. 

— Leisite man pasinaudoti savo laiveliu? 

— Prašau. 


Kas turi kompanioną, tas turi šeimininką (ital.). 

— Iki pasimatymo, ponas Moreli. Tūkstantį kartų 
dėkoju. 

— Iki pasimatymo, mielasis Edmonai. Linkiu 
sėkmės! 

Jaunasis jūreivis įšoko į laivelį, atsisėdo pirmagaly 
ir liepė irkluoti Kanebiero gatvės link. Du jūreiviai 
užgulė irklus, ir laivelis ėmė lėkti taip smarkiai, kaip 
tik tat buvo įmanoma tarp daugybės valčių, užgrioz- 
dinusių lyg ir siaurą gatvelę, einančią tarp dviejų eilių 
laivų nuo uosto vartų iki Orleano krantinės. 

Laivo savininkas šypsodamasis sekė jį akimis iki 
pat kranto, matė, kaip jis iššoko ant krantinės grindi- 
nio ir dingo margoje minioje, nuo penktos valandos 
ryto iki devintos vakaro užplūdusioje garsiąją Kane- 
biero gatvę, kuria šių dienų fokiečiai taip didžiuojasi 
ir ko rimčiausiai savo būdingu akcentu sako: „Jeigu 
Paryžius turėtų Kanebiero gatvę, tai Paryžius būtų ma- 
žutis Marselis“. 

Atsigręžęs Morelis pamatė Danglarą, kuris dėjosi 
laukiąs jo įsakymų, o iš tikrųjų kaip ir jis pats lydėjo 
žvilgsniu jaunąjį jūreivį. 

Tačiau tą patį žmogų lydinčių dviejų žvilgsnių iš- 
raiška buvo be galo skirtinga. 


II + TĖVAS IR SŪNUS 


Palikime Danglarą, degantį neapykanta ir besisten- 
giantį pakuždėti į savininko ausį vieną kitą klastingą 
užuominą, šmeižiančią savo draugą, ir eikime paskui 
Dantesą, kuris, perbėgęs visą Kanebiero gatvę, patraukė 
Noailio gatve, įėjo į nedidelį namą kairėje Meljanų alėjų 
pusėje, skubiai užkopė tamsiais laiptais į penktąjį aukš- 
tą ir, viena ranka laikydamasis už turėklų, antrąja 
spausdamas smarkiai dunksinčią širdį, sustojo prieš pra- 
viras duris, pro kurias buvo galima matyti visą kam- 
barėlį. 

Tame kambarėlyje gyveno Danteso tėvas. 

Žinia, kad atplaukė „Faraonas“, senuko dar nebuvo 
pasiekusi. Užsiropštęs ant kėdės, drebančia ranka jis tai- 

sinėjo nasturtas, susivijusias su raganėmis ir apraiz- 
giusias jo lango groteles. Staiga senukas pajuto, kad 
kažkas jį apkabino už nugaros, ir išgirdo pažįstamą 
balsą: 

— Tėve, mano gerasis tėve! 

Senasis Dantesas riktelėjo ir atsigręžė. Paskui, pa- 
matęs sūnų, tirtėdamas ir išblyškęs puolė į jo glėbį. 

— Kas tau, tėve? — sušuko jaunuolis, apimtas ne- 
rimo.— Sergi? 

— Ne, ne, mielasis Edmonai, sūnau mano, vaikeli 
mano, ne! Bet nelaukiau tavęs... taip netikėtai... Aš juk 
iš džiaugsmo... Dievulėliau! Man rodos, mirsiu! 

— Nieko, tėve, nusiramink! Juk tai aš, tai iš tik- 
rųjų aš! Visi sako, kad džiaugsmas negali pakenkti, 
dėl to taip stačiai ir įėjau pas tave. Nusišypsok, nežiū- 
rėk į mane tokiomis klaikiomis akimis. Aš grįžau, ir mes 
būsime laimingi. 

— Labai džiugu, mano berniuk,— atsakė senukas. — 
Bet kaipgi mes būsime laimingi? Negi mums jau ne- 
bereikės skirtis? Papasakok man apie savo laimę! 

— "Teatleidžia man Viešpats,— tarė jaunuolis, — kad 
džiaugiuosi laime, suteikusia sielvarto visai šeimai! Bet 
Dievas mato, kad tos laimės netroškau. Ji pati atėjo, 
ir aš nepajėgiu liūdėti. Tėve, mirė šaunusis kapitonas 
Lekleras, ir labai galimas daiktas, kad aš, užtariant 
ponui Moreliui, gausiu jo vietą. Ar suprantate, tėve? 
Dvidešimties metų amžiaus būsiu kapitonas! Šimtas lui- 
dorų atlyginimo ir dalis pelno! Argi aš, vargšas jūrei- 
vis, galėjau šito tikėtis? 

— Taip, mano sūnau, tu sakai teisybę, — tarė senu- 
kas.— Iš tikrųjų tai didelė laimė. 

— Ir būtinai už pirmuosius mano pinigus jūs tu- 
rėsite įsigyti namuką su sodu, kad galėtumėte auginti 
savo mėgstamas raganes, nasturtas ir sausmedžius... 
Bet kas tau, tėve? Tau bloga? 

— Nieko, nieko... tuojau praeis. 

Bet jėgos paliko senuką ir jis susverdėjo. 

— Tuojau, tėve! — tarė sūnus.— Išgerkite stiklinę 
vyno, jisai jus sustiprins. Kur laikote vyną? 

— Ne, ačiū, neieškok, nereikia,— atsiliepė senukas, 
stengdamasis sulaikyti sūnų. 

— Reikia, reikia!.. Sakykite, kur vynas? 

Ir jis atidarė spintą. 

— Neieškok...— tarė senukas.— Vyno nėra. 

— Kaip tai nėra? — sušuko sūnus, su išgąsčiu žiū- 
rėdamas čia į įkritusius blyškius senuko skruostus, čia 
į tuščias lentynas.— Kaip tai nėra vyno? Tėve, ar jūs 
pinigų pristigote? 

— Man visko užtenka, kai tu su manimi, — atsakė 
senukas. 

— Betgi,— sušnibždėjo  Dantesas, šluostydamasis 
per veidą žliaugiantį prakaitą,— prieš tris mėnesius iš- 
vykdamas juk aš palikau jums du šimtus frankų. 

— Taip, taip, Edmonai, tas tiesa, bet išvykdamas 
tu užmiršai grąžinti kaimynui Kadrusui truputį skolos. 
Jis man tai priminė ir pagrasino, kad jei nesumokėsiu 
už tave, tai jis eisiąs pas poną Morelį. Aš pabūgau, kad 
nepridarytų tau nemalonumų. 

— Ir ką gi? 

— Ir nieko! Sumokėjau. 

— Bet Kadrusui aš buvau skolingas šimtą ketu- 
riasdešimt frankų! — suriko Edmonas. 

— Taip,— vos girdimai tarė senukas. 

— Ir šitą sumą sumokėjote iš tų dviejų šimtų fran- 
kų, kuriuos buvau jums palikęs? 

Senukas linktelėjo galvą. 

— Tai visus tris mėnesius gyvenote iš šešiasdešimt 
frankų! — sušnibždėjo jaunuolis. 

— Juk žinai, neko man tereikia,— tarė senukas. 

— Dieve mano, Dieve! Atleiskite man! — sušuko 
Edmonas, puldamas ant kelių prieš tą geraširdį žmogų. 

— Ką tu darai? 

— Ak, niekuomet sau šito neatleisiu. 

— Na va! — tarė senukas šypsodamasis.— Tu vėl su 
manimi, dabar viskas gerai, viskas užmiršta. 

— Taip, aš su tavimi, — atsakė jaunuolis.— Aš grį- 
žau su gražiomis ateities viltimis ir su ne visai tuščio- 
mis- kišenėmis. Štai, tėve, imkite ir tuojau pasiųskite 
ko nors nupirkti. 

Ir jis pažėrė ant stalo tuziną auksinių, penkias ar 
šešias monetas po penkis frankus ir šiek tiek smulkių. 

Senojo Danteso veidas nušvito. 

— Kieno tie pinigai? — paklausė jis. 

— Ogi mano!.. tavo!.. mūsų!.. Imk, pirk maisto, 
negailėk, rytoj daugiau turėsime. 

— Nesikarščiuok, nesikarščiuok,— tarė senukas šyp- 
sodamasis.— Jei leisi, aš tik po truputį eikvosiu pinigus. 
Žmonės, pamatę mane iš karto daug perkant, ko gero, 
pagalvos, kad dėl to turėjau laukti tavęs sugrįžtant. 

— "Tėve, daryk, kaip žinai, bet pirmiausia pasisam- 
dyk tarnaitę. Aš nenoriu, kad gyventum vienas. Triume 
turiu užkišęs dėžutę kontrabandinės kavos ir puikaus 
tabako, rytoj viską atnešiu. Cit! Kažkas ateina. 

— Turbūt Kadrusas. Išgirdo tave parvykus ir, aiš- 
ku, ateina pasveikinti laimingai sugrįžusį. 

— Puiku, štai dar žmogus, kurio lūpos sako viena, 
o širdis galvoja ką kita,— sušnibždėjo Edmonas.— Bet 
nesvarbu, jis — mūsų kaimynas, kadaise mums net pa- 
dėjęs. Priimkime jį maloniai. 

Vos tik Edmonas tai pasakė, tarpdury išniro juoda, 
barzdota Kadruso galva. Tai buvo dvidešimt penkerių — 
dvidešimt šešerių metų vyras. Rankose jis turėjo gaba- 
lą gelumbės, iš kurios, būdamas siuvėjas, ketino pasiūti 
drabužį. 

— A, pagaliau sugrįžai, Edmonai? — tarė jis su 
stipriu marselietišku akcentu ir taip plačiai nusišypsojo, 
kad pasirodė visi jo dantys, balti kaip dramblio kaulas. 

— Kaip matote, kaimyne Kadrusai, aš — jūsų pa- 
slaugoms, jei ko prireiktų,— atsakė Dantesas, bet jo 
malonūs žodžiai skambėjo šaltai. 

— Nuolankiai dėkoju. Laimė, man nieko netrūksta, 
o kartais dar net kitiems prireikia mano pagalbos. (Dan- 
tesas krūptelėjo). Aš, vaikine, ne apie tave kalbu, aš tau 
paskolinau pinigų, tu man juos grąžinai. Taip ir turi 
būti tarp gerų kaimynų, ir mūsų sąskaitos suvestos. 

— Sąskaitos niekada nėra suvestos su tuo, kuris 
mums padėjo, — tarė Dantesas.— Kai piniginė skola grą- 
žinta, lieka dėkingumo skola. 

— Neverta apie tai kalbėti! Kas buvo, praėjo. Ver- 

čiau pasišnekėkime apie tavo laimingą sugrįžimą. Buvau 
nuėjęs į uostą paieškoti kaštonų spalvos gelumbės ir 
ten sutikau savo bičiulį Danglarą. 

— Tu jau Marselyje? — sakau jam. 

— Taip, kaip matai, — atsako jis. 

— (O aš maniau, kad tu Smirnoje. 

— Galėjau būti ir Smirnoje, nes iš ten grįžtu. 

— O kurgi mūsų Edmonas? 

— Turbūt pas tėvą,— atsakė Danglaras. 

— Štai aš ir atėjau, — tęsė Kadrusas, — su džiaugs- 
mu paspausti ranką savo bičiuliui! 

— Geras Kadrusas, kaip jis mus myli, — tarė Dan- 
teso tėvas. 

— Aišku, kad myliu jus ir net gerbiu, nes teisingų 
žmonių retai kur aptiksi! Bet tu, vaikine, kaip matau, 
gerokai pinigo parsivežei? — tęsė siuvėjas, šnairuodamas 
į krūvelę aukso ir sidabro, kurią Dantesas buvo pasidė- 
jęs ant stalo. 

Jaunuolis pastebėjo godumo kibirkštį, blykstelė- 
jusią juodose kaimyno akyse. 

— Šitie pinigai ne mano! — tarė jis nerūpestingai. — 
Prisipažinau tėvui bijojęs rasti jį skurde, o jis, norė- 
damas nuraminti mane, iškratė ant stalo visą savo pi- 
niginę. Tuojau slėpkite, tėve, pinigus, jei tik jų nereikia 
kaimynui Kadrusui. Jam, aišku, mes nieko neatsaky- 
tume. 

— Ne, vaikine,— tarė Kadrusas,— man nieko nerei- 
kia, ačiū Dievui, amatas išmaitina meistrą. Saugok savo 
pinigėlius, jų niekada nebūna per daug. O aš ir šiaip jau 
dėkingas už tavo pasiūlymą nė kiek ne mažiau, kaip 
kad būčiau juo pasinaudojęs. 

— Siūlau iš širdies, — tarė Dantesas. 

— Neabejoju. Vadinasi, pats labai bičiuliaujiesi su 
ponu Moreliu? Na ir gudrumėlis tavo! 

— Ponas Morelis man visada buvo labai geras, — 
atsakė Dantesas. 

— Na tai visai be reikalo atsisakei pietų. 

— Kaip tai atsisakei pietų? — paklausė senasis 
Dantesas.— Argi jis tave kvietė pietauti? 

— Taip, tėve,— atsakė Edmonas ir nusišypsojo: jis 

mutė, kaip apstulbino senuką nepaprasta pagarba, pa- 
rodyta jo sūnui. 

— Tai kodėl atsisakei, sūnau? — paklausė senukas. 

— Skubėjau pas jus, tėve,— atsakė jaunuolis.— 
Man taip rūpėjo greičiau jus pamatyti. 

— Ponas Morelis turbūt įsižeidė, — tęsė Kadrusas.— 
() kada taikai į kapitonus, neprotinga prieštarauti šei- 
mininkui. 

— Aš jam paaiškinau, dėl ko atsisakiau, ir, tikiuosi, 
jis mane suprato. 

— Vis dėlto norint tapti kapitonu reikia truputį 
pameilikauti šefui. 

— Tikiuosi būti kapitonu ir be meilikavimų,— at- 
sakė Dantesas. 

— Juo geriau, juo geriau! Dėl to tik džiaugsimės 
visi senieji tavo bičiuliai. O ten, anapus Šv. Mikalojaus 
tvirtovės, aš žinau vieną būtybę, kuri bus ypač paten- 
kinta. 

— Mersedesa? — paklausė senukas. 

— Taip, tėveli, — atsakė sūnus.— O dabar, kai jus 
aplankiau, kai žinau, kad esate sveikas ir turite visko, 
ko tik jums reikia, aš paprašysiu leisti man nueiti į Ka- 
talanus. 

— Eik, mano vaike,— tarė senasis Dantesas,— ir 
džiaukis su Dievo palaima tokia puikia žmona, kaip ir 
aš džiaugiuosi sūnumi. 

— Žmona! — įsiterpė Kadrusas.— Vis dėlto jūs la- 
bai skubate, tėve Dantesai! Atrodo, ji dar nėra jo žmona! 

— Dar ne, bet iš visa ko matyti, jog netrukus ja 
taps, — atsakė Edmonas. 

— Šiaip ar taip, — tarė Kadrusas, — tu, vyruti, gerai 
padarei, kad pasiskubinai grįžti. 

— Kodėl? 

— Ogi todėl, kad Mersedesa — gražuolė, o gražuo- 
lėms netrūksta garbintojų, ypač — šitai. Jie pulkais pas- 
kui ją sekioja. 

— Tikrai? — tarė Edmonas su šypsena, kurioje 
šmėkštekėjo švelnaus nerimo šešėlis. 

— Taip, taip, — kalbėjo toliau Kadrusas, — ir vis tai 
garsūs jaunikiai. Betgi, pats supranti, tuojau būsi kapi- 
tonas, ir tau vargu ar atsakys. 

— Vadinasi,— įsiterpė Dantesas su šypsniu, kuris 
sunkiai slėpė jo nerimą,— jei aš nebūčiau kapitonu... 

— Hm! Hm! — sumurmėjo Kadrusas. 

— Kaip ten bebūtų,— tarė jaunuolis,— aš geresnės 
nuomonės negu jūs apie moteris apskritai, o apie Mer- 
sedesą ypač, ir esu įsitikinęs, kad ji man liks ištikima, 
būsiu aš kapitonu ar ne. 

— Juo geriau, juo geriau! — tarė Kadrusas.— Kai 
rengiesi vesti, reikia mokėti pasitikėti. Bet nesvarbu, 
drauguži,paklausyk manęs, negaišk laiko, eik pranešti 
jai apie savo atvykimą ir pasidalyti viltimis. 

— Einu,— atsakė Edmonas. 

Jis pabučiavo tėvą, linktelėjo Kadrusui ir išėjo. 

Kadrusas dar valandėlę pabuvo, paskui, atsisveiki- 
nęs su senuoju Dantesu, taip pat išėjo ir grįžo pas Dan- 
glarą, kuris jo laukė ties Senako gatvės kampu. 

— Na kaip? — paklausė Danglaras.— Matei jį? 

— Mačiau,— atsakė Kadrusas. 

— Ir jis tau gyrėsi turįs vilties tapti kapitonu? 

— Jis taip kalba, tarsi jau būtų kapitonas. 

— Šit kaip? — tarė Danglaras.— Man atrodo, kad 
jis gerokai skuba. 

— Taip tai taip, bet ponas Morelis, atrodo, jam yra 
žadėjęs. 

— Tai jis labai linksmas? 

— Net įžūliai. Jis man piršo savo paslaugas, tarsi 
būtų kokia svarbi asmenybė. Siūlė pinigų nelyginant 
koks bankininkas. 

— Ir tu atsisakei? 

— Atsisakiau. O būčiau galėjęs paimti, ypač turint 
galvoje tai, kad sidabriniais aš jam paskolinau pirmuo- 
sius pinigus, kuriuos jis matė savo gyvenime. Bet dabar 
ponui Dantesui niekieno malonės nereikia, jis greitai 
bus kapitonas! 

— Kol kas jis dar ne kapitonas. 

— Teisybę sakant, būtų nebloga, kad jis netaptų 
kapitonu, — tarė Kadrusas,— nes kitaip su juo nesusi- 
kalbėsi. 

— Jei tik mes panorėsime,— tarė Danglaras,— 
jisai liks tuo, kuo yra, o gal ir dar mažesniu pasidarys. 

— Ką tu sakai? 

— Nieko, kalbuosi su savimi. Ar Dantesas vis dar 
įsimylėjęs gražiąją katalanietę? 

— Iki ausų įklimpęs, tik ką išbėgo pas ją, bet arba 
nš labai klystu, arba jam teks patirti dėl jos rimtų ne- 
malonumų. 

— „Aiškiau kalbėk. 

— Kodėl? 

— Šitai kur kas svarbiau, negu manai. Juk tu ne- 
mėgsti Danteso? 

— Nemėgstu išpuikėlių. 

— Na, tai pasakyk man visa, ką žinai apie kata- 
lanietę. 

— Ne kažką ir težinau, bet mačiau tokių dalykų, 
kurie verčia manyti, kaip jau esu sakęs, kad vykdamas 
pro Senąją ligoninę būsimasis kapitonas gali patirti 
nemalonumų. 

— Tai ką tu matei? Na, sakyk. 

— Ogi mačiau, kad kiekvieną kartą, kai Mersedesa 
ateina į miestą, ją lydi augalotas vaikinas katalanie- 
tis, juodų akių, raudonskruostis, tamsiaplaukis, labai 
karštas. Jinai jį vadina pusbroliu. 

— Tikrai? Ir tu manai, kad tas pusbrolis jai mei- 
linasi? 

— Aš taip spėju, nes — po velnių, kas gali būti 
kita tarp dvidešimt vienerių metų vaikino ir septynio- 
likmetės gražuolės. 

— Tai tu sakai, kad Dantesas išėjo į Katalanus? 

— Pats mačiau, kad išėjo. 

— O jeigų mes paėjėtume ta pačia kryptimi, už- 
suktume į „Rezervą“ ir, gurkšnodami Malgos vyną, pa- 
lūkuriuotume naujienų. 

— O kas mums jas praneš? 

— Dantesas turės eiti pro šalį, ir iš jo veido maty- 
sime, kas įvyko. 

— Eime,— tarė Kadrusas,— bet už viską mokėsi tu. 

— Savaime aišku,— atsakė Danglaras. 

Ir abudu skubiu žingsniu patraukė į minėtąją vie- 
tą. Įėję į smuklę, paprašė butelį vyno ir dvi stiklines. 

Iš senio Pamfilo jie sužinojo, kad maždaug prieš 

dešimt minučių Dantesas praėjo pro smuklę. 

Įsitikinę, kad Dantesas Katalanuose, jie susėdo po 
sprogstančiais platanais ir figmedžiais, kurių šakose 
pulkas linksmų paukščių klegėjo apie pirmąją gražią 
pavasario dieną. 


III + KATALANIEČIAI 


Už šimto žingsnių nuo tos vietos, kur abu drau- 
gai, žvalgydamiesi į kelią ir gerai įtempę ausis, gurkš- 
nojo tviskantį Malgos vyną, anapus plikos kalvelės, ap- 
graužtos šiaurės vėjų ir saulės, plytėjo Katalanų kaimas. 

Prieš daugelį metų išvyko iš Ispanijos kažkokie pa- 
slaptingi išeiviai, įsikūrė šiame žemės sklypelyje, ku- 
riame ir dabar gyvena. Nėra žinios, iš kur jie atvyko 
ir kokia nesuprantama kalba kalbėjo. Vienas jų vadų, 
suprantąs provansiečių šneką, paprašė Marselio bendruo- 
menės atiduoti jiems tą pliką ir nederlingą iškyšulį, 
ant kurio jie, senovės jūreivių pavyzdžiu, ištempė savo 
laivus. Prašymas buvo išklausytas, ir po trijų mėnesių 
aplink dvylika ar penkiolika laivų, kuriuos tie jūrų či- 
gonai buvo atplukdę, išaugo nedidelis kaimas. 

Siame kaime, pastatytame savitu ir dailiu pusiau 
maurų, pusiau ispanų stiliumi, ir šiandien tebegyvena 
tų žmonių palikuonys, kalbą savo prosenių kalba. Per 
tris ar keturis šimtmečius jie liko ištikimi savo iškyšu- 
liui, ant kurio buvo nusileidę nelyginant pulkas jūros 
paukščių. Jie nė kiek nesusimaišė su marseliečiais, tuo- 
kiasi tik tarpusavy ir taip laikosi savo tėvynės papro- 
čių, rengiasi jos rūbais, kaip išlaikė savo protėvių kalbą. 

Kviečiame mūsų skaitytojus sekti paskui mus vie- 
nintele šio kaimelio gatve ir užeiti su mumis į vieną jo 
namelį. Namelio sienas iš lauko pusės saulė nudažė nu- 
kritusių lapų spalva, būdinga visiems šio krašto pasta- 
tams, o iš vidaus dažytojo teptukas suteikė joms tą bal- 
tumo atspalvį, kuris yra vienintelė ispaniškų posadų' 
puošmena. 


Posada — viešbutis (isp.). 

Graži jauna mergina, juodais lyg derva plaukais, 
švelniomis tartum gazelės akimis, stovėjo atsišliejusi 
į pertvarą ir savo plonais tarsi antikinės skulptūros 
pirštais maigė niekuo nekaltą viržio šakelę, nuo kurios 
nuskintais žiedais ir lapais jau buvo apibarstytos grin- 
dys. Iki alkūnių nuogos, įdėgusios ir visiškai tokios 
kaip Arlio Veneros jos rankos drebėjo tarsi drugio kre- 
čiamos. Ji stukseno į grindis savo grakščia ir gražiai 
išlenkta kojyte taip, kad buvo matyti nepriekaištingos 
formos lieknos ir dailios blauzdos, apautos raudonos 
medvilnės kojinėmis su pilkais ir melsvais ruoželiais. 

Už trejeto žingsnių nuo jos, nervingai supdamasis 
kėdėje ir atsirėmęs alkūne į sutrūnijusią seną komodą, 
kokių dvidešimt —dvidešimt dvejų metų stambus žaliū- 
kas stebėjo ją su nerimu ir apmaudu. Jis tartum klausė 
akimis, bet nepalenkiamas ir skvarbus merginos žvilgsnis 
pašnekovą tramdė. 

— Klausyk, Mersedesa,— tarė jaunuolis,— štai ne- 
toli Velykos, pats laikas atšvęsti vestuves... Vis dėlto 
atsakyk man! 

— Fernanai, aš tau jau šimtą kartų atsakinėjau, 
ir tu turi būti pats sau priešas, jeigu vėl manęs klausi! 

— Taigi dar sykį pakartok, maldauju, dar pakar- 
tok, kad tikrai galėčiau patikėti. Pasakyk man šimtąjį 
kartą, kad atmeti mano meilę, kurią palaimino tavo 
motina. Priversk mane suprasti, kad tu žaidi mano lai- 
me, kad mano gyvenimas ir mano mirtis tau — niekas. 
Ak Dieve mano, Dieve mano! Kaip baisu, Mersedesa, 
dešimt metų svajoti, kad būsiu tavo vyras, ir staiga 
netekti tos vilties, kuri buvo vienintelis mano gyvenimo 
tikslas! 

— Bent aš jau, Fernanai, tai tavyje tos vilties ne- 
žadinau, — atsakė Mersedesa.— Tu negali man priekaiš- 
tauti, kad kada nors būčiau tave viliojusi. Visada saky- 
davau: „Aš tave myliu kaip brolį, ir niekada nereika- 
lauk iš manęs nieko kito, išskyrus šią brolišką drau- 
gystę, nes mano širdis priklauso kitam“. Argi aš tau to 
nesakiau, Fernanai? 

— Taip, žinau, Mersedesa,— atsakė jaunuolis.— Tu 
visada būdavai su manimi žiauriai atvira, tačiau už- 

miršti, kad katalaniečiai turi šventą įstatymą — tuoktis 
tik tarpusavy. 

— Klysti, Fernanai, tai ne įstatymas, o tik papro- 
tys, ne daugiau, ir, patikėk manimi, tau neverta tuo 
papročiu remtis. Tu ištraukei burtą, Fernanai. Jeigu 
tu kol kas namie, tai tik per malonę. Šiandien arba ry- 
toj tave gali pašaukti į kariuomenę. O kai pasidarysi 
kareiviu, ką veiksi su nelaiminga našlaite, vargše, be 
pinigų, daugiau nieko neturinčia, išskyrus vos gyvą 
lūšnelę, kurioje kabo seni tinklai — varganas mano tėvo 
palikimas motinai, o motinos — man? Štai metai, kai ji 
mirė, ir tik pagalvok, Fernanai, juk aš gyvenu beveik 
išmalda. Kartais tu dediesi, kad aš tau padedu, ir tai 
vien dėl to, kad turėtum teisę dalytis su manimi savo 
žūklės laimikį. Ir aš tai priimu, Fernanai, nes tu esi 
mano tėvo brolio sūnus, nes mes užaugome drauge, ir 
ypač dėl to, kad mano atsisakymas pernelyg tave nu- 
liūdintų. Bet aš jaučiu, Fernanai, kad tos žuvys, kurias 
parduodu ir už gautus pinigus perku mezgimui kana- 
pių,— tiesiog išmalda. 

— Tai.kas, Mersedesa, kad tu neturtinga ir vieni- 
ša, bet esi man brangesnė už paties kilmingiausio laivų 
savininko arba turtingiausio Marselio bankininko duk- 
terį! Ko reikia mums, vargšams? Ištikimos žmonos ir 
geros šeimininkės. O kur aš rasčiau geresnę už tave 
šiais dviem atžvilgiais? 

— Fernanai,— atsakė Mersedesa, palingavusi gal- 
vą,— galima pasidaryti bloga šeimininke, ir sunku lai- 
duoti, kad liksi ištikima žmona, jei myli ne savo vyrą, 
o kitą. Pasitenkink mano bičiulyste, nes, kartoju, tai 
visa, ką aš galiu tau pažadėti, o žadu vien tai, ką galiu 
ištesėti. 

— Taip, suprantu, — atsakė Fernanas.— Tu kantriai 
kenti savo skurdą, tačiau bijai manojo. Bet žinok, Mer- 
sedesa, jeigu mane pamilsi, man nusišypsos laimė: su 
tavimi man ims sektis, ir aš praturtėsiu. Galėsiu mesti 
žvejo darbą, galėsiu stoti į prekybos įstaigą tarnauto- 
ju, galėsiu ir pats verstis prekyba. 

— Tu negalėsi viso to siekti, Fernanai. Esi karei- 
vis, ir jeigu tu dabar Katalanuose, tai vien dėl to, kad 

nėra karo. Ir toliau būk žveju. Mesk nerealias svajones, 
nes paskui tikrovė. atrodys dar žiauresnė, ir tenkinkis 
mano bičiulyste, kadangi nieko daugiau tau pasiūlyti 
negaliu. 

— Taip, tu teisi, Mersedesa, aš būsiu jūreivis. Pro- 
senių drabužius, kuriuos niekini, iškeisiu į lakuotą skry- 
bėlę, į dryžuotus marškinius ir mėlyną palaidinę su in- 
karais sagose. Juk taip turi būti apsirengęs tas, kuris 
nori tau patikti? 

— Ką tuo nori pasakyti? — paklausė Mersedesa, 
pervėrusi jį išdidžiu žvilgsniu.— Ką tuo nori pasakyti? 
Aš tavęs nesuprantu. 

— Noriu pasakyti, Mersedesa, kad esi su manim 
tokia rūsti ir žiauri vien dėl to, jog lauki taip apsiren- 
gusio žmogaus. Bet tas, kurio tu lauki, galbūt nepasto- 
vus, o jeigu jis ne toks, tai gal jūra jam nepastovi. 

— Fernanai! — sušuko Mersedesa.— Aš maniau, 
kad tu geras žmogus, bet apsirikau. Esi piktas, jei į pa- 
galbą pavydui šaukiesi Dievo rūstybę! Taip, nesiginu, 
aš myliu tą, apie kurį kalbėjai, ir jo laukiu. Jeigu jis 
negrįš, užuot prikaišiojus tavo išgalvotą nepastovumą, 
aš sakysiu, kad jis mirė mane mylėdamas. 

Jaunasis katalanietis piktai sugniaužė kumščius. 

— Suprantu tave, Fernanai: nori jam suversti kal- 
te už tai, kad tavęs nemyliu. Nori sukryžiuoti savo ka- 
talanišką peilį su jo durklu! Ir kas iš to? Prarasi mano 
bičiulystę, jei būsi nugalėtas, o jeigu pats nugalėsi,— 
mano bičiulystė virs neapykanta. Patikėk, stengtis susi- 
vaidyti su žmogumi yra bloga priemonė patikti mote- 
riai, kuri tą žmogų myli. Ne, Fernanai, nepasiduok blo- 
goms mintims. Jeigu aš negaliu būti tavo žmona, įprasi 
matyti manyje savo bičiulę ir savo seserį. Beje, — pri- 
dūrė ji, žvelgdama baikščiomis ir ašarų sklidinomis aki- 
mis, — palūkėk, palūkėk, Fernanai: tu pats tik ką sakei, — 
jūra klastinga, ir štai jau keturi mėnesiai, kai jis iš- 
plaukė, o per keturis mėnesius aš priskaičiavau daug 
audrų! 

Fernanas tebebuvo šaltas. Jis nesistengė nušluostyti 
ašarų, kurios riedėjo Mersedesos skruostais, o tuo tarpu 
už kiekvieną jos ašarą jis būtų nepagailėjęs stiklinės 

savo kraujo. Tačiau tos ašaros buvo liejamos dėl kito. 

Jis atsistojo, perėjo per lūšnelę ir sustojo prieš Mer- 
sedesą. Jo žvilgsnis buvo niūrus, kumščiai sugniaužti. 

— Klausyk, Mersedesa,— tarė jis,— dar kartą at- 
sakyk, ar tai paskutinis tavo žodis? 

— Aš myliu Edmoną Dantesą,— ramiai atsakė mer- 
gina,— ir niekas, išskyrus Edmoną, nebus mano vyru. 

— Ir jį visada mylėsi? 

— Iki grabo lentos. 

Fernanas nuleido galvą kaip žmogus, užgesus pas- 
kutiniam vilties spindulėliui, ir jo atodūsis buvo pana- 
šus į aimaną. Paskui staiga atsitiesė ir, sukandęs dantis 
bei išplėtęs šnerves, paklausė: 

— O jeigu jisai miręs? 

— Jeigu jis miręs, ir aš mirsiu. 

— O jeigu tave užmiršo? 

— Mersedesa! — už durų pasigirdo džiaugsmingas 
balsas. — Mersedesa! 

— Ak! —riktelėjo mergina, suspigusi iš džiaugsmo 
ir meilės.— Tu matai, jis manęs neužmiršo, jis čia! 

Ji puolė prie durų ir šaukdama jas atidarė: 

— Eik šen, Edmonai! Aš čia. 

Išblyškęs ir purtomas drebulio, nelyginant kelei- 
vis, ūmai išvydęs gyvatę, Fernanas žengė keletą žings- 
nių atatupstas ir, atsitrenkęs į kėdę, be jėgų susmuko 
joje. 

Edmonas ir Mersedesa puolė vienas kitam į glėbį. 
Spindinti Marselio saulė, prasiskverbusi pro atdaras 
duris, nužėrė juos šviesos srautu. Iš pradžių jie nematė 
nieko, kas buvo aplinkui. Neišpasakyta laimė atskyrė 
juos nuo pasaulio, ir jie kalbėjosi padrikais žodžiais, 
kurie perteikia tokio didelio džiaugsmo protrūkius, kad 
darosi panašūs į sielvarto išraišką. 

Staiga Edmonas pastebėjo rūškaną Fernano veidą, 
kuris išniro iš prieblandos blyškus ir grėsmingas. Jau- 
nasis katalanietis nejučiom laikė ranką ant peilio, ka- 
bančio prie jo diržo. 

— Ak, atleiskite,— tarė Dantesas, raukdamas anta- 
kius, — visai nepastebėjau, kad mes čia trise. 

Paskui, kreipdamasis į Mersedesą, paklausė: 

— Kas šis ponas? 

— Šis ponas bus geriausias tavo draugas, Dante- 
sai, nes tai mano bičiulis, mano pusbrolis, brolis! Tai 
Fernanas, jisai — tas žmogus, kurį po tavęs, Edmonai, 
labiausiai myliu pasaulyje. Argi jo nepažįsti? 

— Taip, pažįstu,— atsakė Edmonas. 

Ir, vienoje rankoje laikydamas Mersedesos delną, 
antrąją jis nuoširdžiai ištiesė katalaniečiui. 

Tačiau Fernanas neatsakė į šį draugišką judesį, jis 
buvo bežadis ir sustingęs kaip statula. 

Tuomet Edmonas klausiamu žvilgsniu pažvelgė į su- 
sijaudinusią ir virpančią Mersedesą, į rūškaną ir grės- 
mingą Fernaną. 

Vienas vienintelis žvilgsnis jam viską pasakė. 

Jis užsidegė pykčiu. 

— Skubėdamas pas tave, Mersedesa, aš visai nesi- 
tikėjau rasti čia priešą. 

— Priešą! — sušuko Mersedesa, rūsčiai pažvelgusi į 
savo pusbrolį. — Rasti priešą čia, mano namuose! Ed- 
monai, jei aš taip galvočiau, paimčiau tave už rankos 
ir išeičiau į Marselį, palikčiau šiuos namus visam laikui. 

Fernano akys plykstelėjo žaibu. 

— O jei tave ištiktų nelaimė, brangusis mano Ed- 
monai,— tęsė ji su tuo skausmingu tvirtumu, kuris Fer- 
naną įtikino, kad mergina kiaurai mato visas jo niūrių 
minčių gelmes, — jei tave ištiktų nelaimė, aš užlipčiau 
ant Moržiono iškyšulio ir šokčiau ant uolų žemyn galva. 

Fernanas išbalo kaip drobė. 

— Tačiau tu apsirikai, Edmonai,— pridūrė ji,— 
čia tu neturi priešų, čia tiktai mano brolis Fernanas, 
ir jis tuojau paspaus tau ranką kaip ištikimam draugui. 

Tai pasakiusi mergina įsmeigė savo valingą žvilgs- 
nį į katalanietį. Šis, tartum užkerėtas to žvilgsnio, pa- 
lengva priėjo prie Edmono ir ištiesė jam ranką. 

Jo neapykanta, tarsi palaužta, nors dar šėlstanti 
banga, sudužo į neįveikiamą galią, kuria ši moteris jį 
buvo sukausčiusi. 

Bet vos tik palietęs Edmono ranką Fernanas pa- 
juto, kad padarė sunkiausią dalyką, kurio tik begalima 
iš jo reikalauti, ir šoko pro duris. 

— Prapuoliau! — šaukė jis, tartum beprotis rauda- 
mas sau plaukus.— Viešpatie! Kas išvaduos mane nuo 
šito žmogaus? Prapuoliau! 

— Ei katalanieti! Ei Fernanai! Kur leki? — išgirdo 
jis kažkieno balsą. 

Jaunuolis staiga sustojo, apsidairė aplinkui ir pa- 
stebėjo Kadrusą, sėdintį pavėsinėje prie stalo su Dan- 
glaru. 

— Ei! — šūktelėjo Kadrusas.— Ko gi neini pas mus? 
Argi taip skubi, kad neturi laiko pasisveikinti su drau- 
gais? 

— Ypač kai ant jų stalo dar beveik pilnas bute- 
lis, — pridūrė Danglaras. 

Fernanas apkvaišusiu žvilgsniu pažiūrėjo į juos ir 
nepratarė nė žodžio. 

— Jis visai apkvaišęs,— tarė Danglaras, stuktelė- 
damas Kadrusui koja.— Ar tik mes nebūsime apsirikę, 
ir, priešingai mūsų lūkesčiams, Dantesas triumfuoja? 

— Tuojau sužinosime, — atsiliepė Kadrusas ir, kreip- 
damasis į jaunuolį, tarė: 

— Tai kaip, katalanieti, užeisi ar ne? 

Fernanas nubraukė prakaitą, žliaugiantį nuo kaktos, 
ir pamažu įėjo į pavėsinę. Jos šešėlis truputį apramino 
jo susijaudinimą, o vėsuma atgaivino išvargusį kūną. 

— Laba diena,— tarė jis.— Berods jūs mane šau- 
kėte? 

Ir jis greičiau sudribo, negu atsisėdo ant vienos iš 
kėdžių, esančių aplink stalą. 

— Pašaukiau tave dėl to, kad bėgai lyg beprotis, 
ir aš išsigandau. Ko gero, dar niurktelėsi į jūrą,— juok- 
damasis tarė Kadrusas.— Velniai rautų! Kai turi drau- 
gų,— reikia juos ne tik stikline vyno pavaišinti, bet 
kartais ir sukliudyti, kad jie nemurktelėtų vieną kitą be- 
reikalingą gurkšnį vandens. 

Fernanas tartum suvaitojo, tartum sukuksėjo ir 
panarino galvą tarp abiejų rankų, kurias sukryžiuotas 
buvo pasidėjęs ant stalo. 

— Žinai, Fernanai, ką aš tau pasakysiu,— kalbėjo 
toliau Kadrusas, pradėdamas pašnekesį su tuo grubiu 
atvirumu, kuris būdingas paprastiems žmonėms, kai 

„malsumas priverčia užmiršti juos bet kokią diploma- 
Liją.— Tu tiesiog panašus į apšautą meilužį. 

Ir jis garsiai nusikvatojo. 

— Še tau! — atsiliepė Danglaras.— Toks žaliūkas 
ne tam sutvertas, kad nelaimingai mylėtų. Juokauji, 
Kadrusai. 

— Visiškai ne, tu verčiau paklausyk, kaip jis dūsau- 
ja. Na, gerai, Fernanai,— tęsė Kadrusas,— pakelk šnirp- 
le ir atsakyk mums. Juk nemandagu neatsakyti bičiu- 
liams, kada jie teiraujasi, kaip jūsų sveikata? 


— Aš sveikas,— tarė Fernanas, sugniauždamas 
kumščius, bet nepakeldamas galvos. 

— Aha! O viskas, Danglarai, yra štai dėl ko,— tarė 
Kadrusas, mirktelėjęs savo bičiuliui. — Fernanas, kurį 
tu čia matai ir kuris tikrai geras ir drąsus katalanie- 
tis, vienas puikiausių Marselio žvejų, yra įsimylėjęs gra- 
žuolę, vardu Mersedesa, bet, nelaimė, ši gražuolė, kaip 
man atrodo, įsimylėjusi „Faraono“ kapitono padėjėją, 
o kadangi „Faraonas“ šiandien grįžo į uostą, tai... su- 
pranti? 

— Ne, nesuprantu,— atsakė Danglaras. 

— Vargšui Fernanui nušluostė nosį, — tesė Kad- 
rusas. 

— Na, ir kas iš to? — tarė Fernanas, pakėlęs gal- 
vą ir žiūrėdamas į Kadrusą kaip žmogus, ieškąs, ant 
ko galėtų išgiežti pyktį. — Mersedesa nuo.nieko nepri- 
klauso, juk taip? Ir jai valia mylėti, ką nori. 

— Ak, jei tu taip žiūri į šitą dalyką, tuomet kas 
kita! — tarė Kadrusas.— Aš maniau, kad tu katalanie- 
tis, o man pasakojo, kad katalaniečiai ne tokie žmo- 
nės, kurie leistųsi nurungiami, kai jie myli. Be to, dar 
sakė, jog Fernanas ypač baisus, jei jis keršija. 

Fernanas niekinamai nusišypsojo. 

— Įsimylėjęs niekada nėra baisus, — pasakė jis. 

— Vargšas vaikinas! — įsiterpė Danglaras, dėda- 
masis, kad iš visos širdies gailisi jaunuolio.— Ką pa- 
darysi? Jis gi nesitikėjo, kad Dantesas taip staiga grįš. 
Jis manė, kad konkurentas gal miręs arba jau nebemy- 
li, — juk visaip būna! Tokie smūgiai juo skaudesni, kad 
jie užklumpa netikėtai. 

— Šiaip ar taip, — tarė Kadrusas, kuris visą laiką 
gurkšnojo ir kurį stiprus Malgos vynas jau ėmė veikti, — 
šiaip ar taip, Fernanas nėra vienintelis, kuriam laimin- 
gas Danteso grįžimas kelia apmaudą. Juk taip, Dan- 
glarai? 

— Taip, tikrai taip. Aš dedu galvą, kad šitai jam 
neišeis į gera. k 

— Bet nesvarbu,— tęsė Kadrusas, pildamas vyno 
Fernanui ir prisikliukindamas aštuntą ar dešimtą kartą 
savo paties stiklinę, tuo tarpu kai Danglaras beveik vi- 
sai negėrė, — bet nesvarbu, jis ves gražuolę Mersedesą,— 
tikriausiai dėl to ir grįžo. 

Tuo metu Danglaras veriamu žvilgsniu nužvelgė 
jaunuolį, kurio širdį Kadruso žodžiai gniaužė it rep- 
lėmis. 

— Tai kada vestuvės? — paklausė jis. 

— O! Vestuvės dar nežinia kada! — suniurnėjo Fer- 
nanas. 

— Šiandien nežinia, o rytoj žinia,— tarė Kadru- 
sas.— Jos toks pat tikras dalykas kaip ir tai, kad Dante- 
sas bus „Faraono“ kapitonas. Ar ne tiesa, Danglarai? 

Danglaras krūptelėjo dėl to netikėto išpuolio, atsi- 
gręežė ir įdėmiai pažiūrėjo į Kadrusą, norėdamas įsiti- 
kinti, ar tie žodžiai buvo pasakyti tyčia, bet, išskyrus 
pavydą, nuo įkaušimo jau apdujusiame jo veide daugiau 
nieko nepastebėjo. 

— Taigi,— tarė jis, pripildamas stiklines,— išger- 
kime už kapitoną Edmoną Dantesą, gražiosios katala- 
nietės vyrą! 

Apsunkusia ranka Kadrusas pakėlė stiklinę prie 
lūpų ir vienu mauku ją ištuštino. Fernanas nučiupo 
savąją ir trenkė į grindis. 

— Ei, ei, ei! — išplėtė akis Kadrusas.— Ką aš ten 
matau ant kalvelės, prie Katalanų kelio. Žvilgtelėk, Fer- 
nanai, tu geriau matai. Man akyse jau ima tavaruoti, 
juk žinai, vynas — išdavikas. Atrodo, įsimylėjėlių po- 
relė eina gretute susikibę. Ak Dieve mieliausias! Jiems 
nė į galvą neateina, kad mes juos matome, ir štai dar 
bučiuojasi! 

Danglaras stebėjo kiekvieną Fernano krustelėjimą; 
jo veidas persikreipė. 

— Pažįstate juos, Fernanai? — paklausė jis. 

-— Taip,— atsakė jis dusliu balsu,— tai Edmonas 
ir panelė Mersedesa. 

— Žiūrėk tu man! — tarė Kadrusas.— O aš jų ir 
nepažinau. Ei Dantesai! Ei gražuole! Užeikite čia va- 
Inndėlei ir pasakykite, ar greit vestuvės. Štai Fernanas 
yrn toks užsispyręs, kad nenori mums pasakyti. 

— Nutilk tu pagaliau! — pertraukė Danglaras, dė- 
(la masis norįs Kadrusą sulaikyti, o tas su būdingu gir- 
tuokliui atkaklumu veržėsi iš pavėsinės. — Nesvirduliūuok 
ir imk iš jo pavyzdį: jis bent jau protingai elgiasi. 

Dėl to, kad baigėsi kantrybė, dėl to, kad Dangla- 
ras jį erzino kaip toreadoras bulių, Fernanas gal būtų 
nesusivaldęs, nes jau atsistojo ir, atrodė, tučtuojau puls 
savo varžovą, bet Mersedesa, linksma, švytinti, pakėlė 
savo gražią galvą ir apžvelgė visus tyru žvilgsniu. Tuo- 
met Fernanas prisiminė jos grasinimą mirti, jei mirtų 
Edmonas, ir apimtas nevilties susmuko į kėdę. 

Danglaras apžvelgė abu savo pašnekovus: vieną — 
apkvaišusį nuo vyno ir antrą — pakirstą meilės. 

— Iš kvailių nieko nelaimėsiu,— sumurmėjo jis.— 
Bijau, kad čia atsidūriau tarp girtuoklio ir bailio. Štai 
pavyduolis, kuris svaiginasi vynu, kai jam reiktų nusi- 
gerti tulžimi, o šičia vėpla, kuriam iš panosės paveržė 
meilužę, o jis tik verkšlenti ir vaikiškai dejuoti te- 
moka. Ogi jo akys tokios žaižaruojančios kaip ispanų, si- 
ciliečių ir kalabriečių, kurie tikrai vyriškai keršija. Jo 
kumščiai tokie, kad jaučiui galvą geriau gali sutraiš- 
kyti negu mėsininkas vėzdu. Jokios abejonės, Edmonui 
laimė šypsosi: jis ves gražuolę, bus kapitonas ir šai- 
pysis iš mūsų. Nebent tik... (nelinksmas šypsnys per- 
kreipė Danglaro lūpas) nebent tik aš čia įsikišiu,— pri- 
dūrė jis. 

— Ei! — tebešūkavo Kadrusas, pasistojęs ir kumš- 
čiais atsirėmęs į stalą.— Ei Edmonai! Ar tu žabalas, kad 
bičiulių nematai, o gal jau taip išpuikai, kad nenori su 
jais kalbėti? 

— Ne, mielasis Kadrusai,— atsakė Edmonas,— nė 
kiek neišpuikau, aš tik laimingas, o, matyt, laimė apa- 
kina dar labiau negu puikybė. 

— Puiku! Geras paaiškinimas! — tarė Kadrusas.— 
Ei! Sveiki, ponia Dantes! 

Mersedesa oriai linktelėjo. 

— Kol kas dar ne tokia mano pavardė, — tarė ji.— 
Mano krašte manoma, kad vadinant sužadėtinę jos bū- 
simojo vyro pavarde jai galima prišaukti nelaimę. Užtat 
prašau jus vadinti mane Mersedesa. 

— Reikia atleisti gerajam kaimynui Kadrusui,— 
tarė Dantesas,— jis ne kažkiek teapsiriko! 

— Vadinasi, vestuvės bus greitai, ponas Danfte- 
sai? — paklausė Danglaras, lenkdamasis jaunajai porai. 

— Kaip galima greičiau, ponas Danglarai. Šian- 
dien sutartuvės pas mano tėvą, o ryt ar poryt, ir jokiu 
būdu ne vėliau, sužadėtuvių pietūs čia, „Rezerve“. Ti- 
kiuosi, atvyks visi bičiuliai. Vadinasi, jūs esate pakvies- 
ti, ponas Danglarai. Vadinasi, ir tavęs lauksiu, Kadrusai. 

— O Fernanas? — paklausė Kadrusas, juokdamasis 
girto juoku.— Fernanas taip pat bus? 

— Mano žmonos brolis — mano brolis, — atsakė Ed- 
monas,— ir mudu su Mersedesa labai liūdėtume, jeigu 
tokią valandą su mumis jo nebūtų. 

Fernanas norėjo atsakyti, bet balsas įstrigo gerklė- 
je ir jis negalėjo ištarti nė žodžio. 

— Šiandien sutartuvės... ryt ar poryt sužadėtuvės... 
Velniai rautų, jūs labai skubate, kapitone. 

— Danglarai,— tarė Edmonas šypsodamasis,— aš 
jums pasakysiu tai, ką Mersedesa tik ką sakė Kadru- 
sui: nesikreipkite į mane titulu, kuris man dar nesu- 
teiktas, nes tai man gali prišaukti nelaimę. 

— Dovanokite,— atsakė Danglaras.— Aš norėjau 
tiek pasakyti, kad jūs labai skubate. Po velnių, juk laiko 
mes turime per akis: „Faraonas“ išplauks į jūrą ne 
anksčiau kaip po trijų mėnesių. 

— Būti laimingu visuomet skubama, ponas Dang- 
larai. Kas ilgai keltėjo, tas nelengvai patiki savo laime. 
Bet čia ne vien egoizmas, aš turiu vykti į Paryžių. 

— Šit kaip! Į Paryžių? Ir jūs ten vykstate pirmą 
kartą? 

— Taip. 

— Turite tenai reikalų? 


32 


Ne savo: reikia įvykdyti paskutinę vargšo mūsų 
knpilono Leklero valią. Suprantate, Danglarai, tai šven- 
ln dulykus. Bet nenusiminkite, aš tik nuvažiuosiu ir 
Miki jau. 

Taip, taip, suprantu,— tarė Danglaras garsiai. 

Puskui pridūrė tyliai: 

„Į Paryžių, aišku, kad įteiktų adresatui laišką, kurį 
jum davė maršalas. Dievaži! Tas laiškas pakiša man 
mintį, nuostabią mintį! Ak Dantesai, bičiuli mano, tu 
dur neįtrauktas į „Faraono“ sąrašus pirmuoju nume- 
riul“ 

Ir atsigręžęs į tolstantį Edmoną sušuko: 

— Laimingos kelionės! 

— Ačiū,— atsakė Edmonas, žvilgtelėjęs į jį per pe- 
lį ir draugiškai linkčioda mas. 

Ir abu įsimylėjėliai nuėjo tolyn, ramūs, laimingi, 
kaip du dangaus išrinktieji. 


IV + SUOKALBIS 


Danglaras sekė akimis Edmoną ir Mersedesą, kol 
jie dingo už Šv. Mikalojaus tvirtovės. Paskui jis atsi- 
gręžė į savo sėbrus. Fernanas, perbalęs ir krūpsėda- 
mas, sėdėjo susmukęs kėdėje, o Kadrusas murmėjo kaž- 
kokios girtų dainos žodžius. 

— Taip, brangusis pone,— tarė Danglaras Ferna- 
nui.— Mano supratimu, šios vestuvės toli gražu ne vi- 
siems žada laimę? 

— Jos mane iš proto varo,— atsakė Fernanas. 

— Jūs mylite Mersedesą? 

— Aš ją dievinu. 

— Seniai? 

— Nuo to laiko, kai mes susipažinome; aš ją visą 
Kyvenimą mylėjau. 

— Ir jūs sėdite čia, raunatės plaukus, užuot ieškojęs 
Išeities! Po velnių, aš nemaniau, kad katalaniečiai tokie 
Ištižėliai. 

— Tai ką, jūsų nuomone, turiu daryti? — paklausė 
Vernanas. 


4. Urufas Montekristas, I t. 83 


— O ką aš žinau? Kuo aš čia dėtas? Berods juk 
ne aš įsimylėjęs panelę Mersedesą, o jūs. Ieškokite ir 
rasite, sako evangelija. 

— Aš jau buvau radęs. 

— Ką? 

— Norėjau persmeigti jį durklu, bet Mersedesa pa- 
sakė, kad jei kas nors atsitiks Dantesui, ji nusižudys. 

-- Ką jūs! Tokie dalykai tik sakomi, bet nedaromi. 

— Pone, jūs nepažįstate Mersedesos: ką ji paža- 
dėjo, tą ir padarys. 

— Vėpla! -— sušnibždėjo Danglaras.— Tegu ji žu- 
dosi, kas man darbo, kad tik Dantesas nebūtų kapitonu. 

— O anksčiau negu Mersedesa numirs, — tęsė Fer- 
nanas tvirtai ir ryžtingai, — užmerksiu akis aš. 

— Tai bent meilė! — sušuko: Kadrusas jau visai 
girtu balsu.— Tikra meilė, arba aš nieko apie tai neiš- 
manau! 

— Klausykite, — tarė Danglaras, — jūs atrodote nie- 
ko sau vaikinas, ir aš, velniai rautų, norėčiau jums pa- 
dėti, bet... 

— Taip,— pritarė Kadrusas,-- sakyk. 

— Mielasis,— pertraukė jį Danglaras,— tu jau stip- 
riai įkaušęs. Išbaik butelį ir būsi visai gatavas. Gerk 
ir nesikišk į mūsų reikalus. Mūsų reikalams svarbu tu- 
rėti blaivią galvą. 

— Aš įkaušęs? — sušuko Kadrusas.— Pasakė! Ga- 
liu išgerti dar keturis tokius butelius, jie gi ne didesni 
už odekolono flakonėlius! Seneliuk Pamifilai, vyno! 

Ir, norėdamas suteikti savo žodžiams didesnio svo- 
rio, Kadrusas trinktelėjo stikline į stalą. 

— Tai jūs sakote...— tarė Danglarui Fernanas, go- 
džiai laukdamas, kad tas baigtų savo mintį. 

— Jau neprisimenu, ką sakiau. Tas girtuoklis su- 
jaukė visas mano mintis. 

— Ir nieko, kad girtuoklis. Juo blogiau tiems, ku- 
rie bijo vyno. Jų širdyse, matyt, piktos mintys, užtat 
jie būgštauja, kad vynas neiškeltų jų į aikštę. 

Pasimuistęs Kadrusas užtraukė paskutines dvi ei- 
lutes dainos, kuri tuo metu buvo labai madinga: 

Visi niekšai tik vandenį laka, 
Šitai jau įrodė mums tvanas. 


Jūs sakėte,— tęsė Fernanas,— kad norėtumėte 
mun padėti, pridūrėte „bet“ ir nebaigėte... 

—- Taip, žinau... Bet norint jums padėti reikia su- 
kliudyti Dantesui vesti tą, kurią jūs mylite. Vestuvės, 
knip man atrodo, gali lengvai iširti net ir be Danteso 
mirties. 

— Tiktai mirtis juos išskirs,— tarė Fernanas. 

— Jūs samprotaujate kaip sraigė, mano bičiuli,— 
pertraukė Kadrusas,— o Danglaras išminčius, gudruo- 
lis ir su galva, jisai jums įrodys, kad klystate. Įro- 
dyk, Danglarai. Aš laidavau už tave. Įrodyk jam, kad 
Dantesui mirti nereikia. Be to, juk būtų gaila, jei Dan- 
tsas mirtų. Jis puikus vaikinas, aš myliu Dantesą. Į 
tavo sveikatą, Dantesai! 

Fernanas nekantraudamas atsistojo. 

— Tegu kalba,— tarė Danglaras, sulaikydamas 
katalanietį, — nors jis ir nusilakęs, bet šneka nekvai- 
lai. Išskyrimas atskiria ne blogiau už mirtį. Įsivaizduo- 
kite, kad tarp Edmono ir Mersedesos iškilo kalėjimo 
siena. Ji išskirtų juos lygiai taip kaip kapo akmuo. 

— Taip, bet iš kalėjimo išeinama, — tarė Kadrusas. 
Įtempdamas savo nuovokos likučius, jis bandė įsikišti 
į pašnekesį. — O kai žmogus išeina iš kalėjimo ir kai jis 
vadinasi Edmonas Dantesas, jis keršija. 

— Nesvarbu! — sušnibždėjo Fernanas. 

— Be to,— pridūrė Kadrusas,— kaipgi patupdysi 
Dantesą į kalėjimą? Jis nieko nei pavogė, nei užmušė, 
nei papjovė. 

— Nutilk,— sudraudė jį Danglaras. 

— Nenoriu tylėii,— šiaušėsi Kadrusas.— Noriu, kad 
man pasakytų, už ką tupdyti Dantesą į kalėjimą. Aš 
myliu Dantesą. Į tavo sveikatą, Dantesai! 

Ir jis vėl išlenkė stiklinę vyno. 

Danglaras pažvelgė į apsiblaususias, visiškai girtas 
siuvėjo akis ir atsigręžęs į Fernaną tarė: 

— Dabar suprantate, kad nėra reikalo jo žudyti? 

— Žinoma, kad nėra reikalo, jei tik, kaip jūs sa- 
kėte, galima rasti būdą pasodinti Dantesą į kalėjimą. 
Bet kur tas būdas? 

— Gerai paieškojus atsirastų,— tarė Danglaras.— 
Bet, — tesė jis, — kokio velnio aš čia kišuosi? Juk aš čia 
niekuo dėtas. 

— Nežinau, ar jūs dėtas, ar ne,— tarė Fernanas, 
čiupdamas jam už rankos, — bet matau, kad turite tam 
tikrų priežasčių nekęsti Danteso. Kas pats nekenčia, tas 
neapsiriks ir dėl kito jausmų. 

— Aš turiu priežasčių nekęsti Danteso? Jokių, duo- 
du žodį. Tik mačiau, kad jūs nelaimingas, ir jūsų siel- 
vartas sužadino manyje užuojautą, štai ir viskas. Bet 
jeigų manote, kad aš čia veikiu savo naudai, tada viso 
gero, brangusis bičiuli, kapstykitės iš bėdos, kaip ži- 
note. 

Danglaras apsimetė norįs eiti. 

— Ne, neikite,— tarė Fernanas, sulaikydamas jį: — 
Pagaliau kas man darbo, ar jūs mylite Dantesą, ar jo 
nekenčiate. Aš jo nekenčiu ir to neslepiu. Raskite būdą, 
ir aš viską padarysiu; kad tik ne mirtis, nes Mersedesa 
sakė, jog ji mirs, jei kas nužudys Dantesą. 

Iki šiol snaudęs, Kadrusas pakėlė galvą ir, žiūrė- 
damas į abu sėbrus sunkiu ir beprasmišku žvilgsniu, 
tarė: 

— Nužudyti Dantesą! Kas čia rengiasi žudyti Dan- 
tesą? Nenoriu, kad jį nužudytų. Jis mano bičiulis. Dar 
šįryt siūlė pasidalyti su manimi savo pinigais, kaip aš 
esu pasidalijęs su juo. Nenoriu, kad užmuštų Dantesą! 

— Kvaily, kas gi tau sako, kad jį nori užmušti? — 
pertraukė Danglaras.— Mes tik juokaujam. Gerk į jo 
sveikatą,— tęsė jis, pripildamas Kadrusui vyno,— ir 
palik mus ramybėje. - 

— Taip, taip, į Danteso sveikatą! — tarė Kadrusas, 
išlenkdamas stiklinę.— Į jo sveikatą!.. Į jo sveikatą!.. 
Viskas! 

— Bet būdas?.. būdas? — nerimo Fernanas. 

— Tai jūs dar neradote jo? 

— Ne, jūs gi pats žadėjote. 

— Tas tiesa, — tarė Danglaras — Prancūzai tuo pra- 
našesni už ispanus, kad ispanai tik sugromuluoja, ką 
prancūzai sugalvoja. 

— Na tai sugalvokite! — nekantriai šūktelėjo Fer- 
nanas. 

Žmogau! — suriko Danglaras.— Plunksną, rašalo 
Ir popieriaus! 

Plunksną, rašalo ir popieriaus? — sumurmėjo 
I"'crnanas. 

— Taip, aš buhalteris: plunksna, rašalas ir popie- 
rius — mano įrankiai, be jų aš nieko negaliu padaryti. 

— Plunksną, rašalo ir popieriaus! — savo ruožtu 
sušuko Fernanas. 

— Visa, ko jūs geidžiate, štai ant ano stalo, — tarė 
patarnautojas, rodydamas prašomus daiktus. 

— Tai duokite juos čia. 

Patarnautojas paėmė plunksną, rašalą bei popierių 
ir atnešė juos į pavėsinę. 

— Kai pagalvoji, — tarė Kadrusas, trinktelėdamas 
ranka per popierių,— tai juk šitais dalykais galima daug 
žiauriau užmušti žmogų negu nutykojus jį pamiškėje! 
Plunksnos, rašalo ir popieriaus aš visada labiau bijo- 
jau negu špagos ar pistoleto. 

— Tas bjaurybė dar nėra toks girtas, kaip atrodo, — 
tarė Danglaras.— Įpilkite jam, Fernanai. 

Fernanas pripylė Kadruso stiklinę, o šis kaip tikras 
girtuoklis pakėlė ranką nuo popieriaus ir ištiesė ją į 
stiklinę. 

Katalanietis palaukė, kol Kadrusas, jau beveik kri- 
tęs nuo šios naujos salvės, pastatė arba, greičiau, par- 
vertė savo stiklinę ant stalo. 

— Tai kaip? — tarė katalanietis, matydamas, jog 
Kadruso sąmonės likučiai baigia nuskęsti toje stiklinėje. 

— Ką gi! — tęsė Danglaras.— Jei, pavyzdžiui, po 
tokios kelionės, kokią atliko Dantesas, pabuvojęs Nea- 
poly ir Elbės saloje, kas nors praneštų karališkajam 
prokurorui, kad jis bonapartistų agentas... 

— Aš pranešiu! — gyvai sušuko jaunuolis. 

— Taip, bet tada jums teks pasirašyti pareiškimą, 
jus suves akistaton su tuo, kurį įskundėte. Žinoma, aš 
jus viskuo aprūpinsiu, ko reikia palaikyti kaltinimui, 
bet Dantesas amžinai nesėdės kalėjime. Kada nors jis 
iš ten išeis, ir tuomet vargas tam, kas jį pasodino. 

— Aš ir tetrokštu, kad jis mane užkabintų! 

— O Mersedesa? Mersedesa nekęs jūsų, jei nors 

pirštu paliesite jos mylimąjį Edmoną! 

— Tas tiesa, — tarė Fernanas. 

— Taip nieko nebus, — kalbėjo Danglaras,— jeigu 
jau ryžtis tokiam poelgiui, tai užvis geriausia va šitaip 
paimti plunksną, padažyti ją į rašalą ir, kad nepažintų 
rašysenos, kairiąja ranka suregzti mažulį šitokio turinio 
skundelį. 

Ir Danglaras, savo žodžius iliustruodamas pavyz- 
džiu, kairiąja ranka ir keverziškomis raidėmis, kurios 
nieko bendro neturėjo su jo įprastine rašysena, parašė 
šitokį raštą, padavė jį Fernanui, kuris pusbalsiu per- 
skaitė: 

„Ištikimas sosto ir religijos bičiulis praneša ponui 
karališkajam prokurorui, kad Edmonas Dantesas, „Fara- 
ono“ laivo kapitono padėjėjas, šį rytą atplaukęs iš Smir- 
nos per Neapolį ir Porto Ferają, įteikė Miurato laišką 
uzurpatoriui, o iš uzurpatoriaus atvežė laišką Paryžiaus 
bonapartistų komitetui. 

Jeigu Dantesas bus suimtas, jo nusikaltimą įrodantis 
laiškas bus rastas arba pas jį patį, arba pas jo tėvą, 
arba jo kajutėje „Faraone“. 

— Na va,— tarė Danglaras,— šitoks jūsų kerštas 
būtų panašus į bylą, nes toks skundas jokiu būdu ne- 
galėtų atsigręžti prieš jus patį ir viskas klostytųsi sa- 
vaime. Beliktų tik štai šitaip sulankstyti tą laišką ir 
užrašyti: „Ponui karališkajam prokurorui“. Ir viskas 
būtų baigta. 

Danglaras juokaudamas užrašė adresą. 

— Taip, viskas būtų baigta, — atsiliepė Kadrusas; 
sutelkęs paskutinius sį monės likučius, jisai stengėsi sekti 
skaitymą ir instinktyviai juto, kokias baisias pasekmes 
galėtų turėti šitoks skundas.— Taip, viskas būtų baigta, 
bet tai būtų niekšiška! 

Ir jis ištiesė ranką, norėdamas paimti laišką. 

— Kaip tik todėl, — atsiliepė Danglaras, pastūmė- 
damas laišką tolyn, kad jo nepasiektų Kadrusas,— kaip 
tik todėl viskas, ką aš sakau ir ką darau, yra gryni juo- 
kai, ir aš pirmutinis būčiau labai nuliūdintas, jei kas 
atsitiktų mūsų mielajam Dantesui. Stai, žiūrėk! 

Jis paėmė laišką, suglamžė jį ir numetė į pavėsinės 
kampą. 

— Puiku! — tarė  Kadrusas.— Dantesas — mano 
druugas, ir aš nenoriu, kad jam būtų pakenkta. 

— Bet koks-gi velnias norėtų jam kenkti! Tikriau- 
slui ne aš ir ne Fernanas! — tarė Danglaras atsisto- 
(damas ir žvilgčiodamas į katalanietį, kuris tebesėdėjo 
Ir šnairu žvilgsniu ryte rijo kampe atsidūrusį popierių. 

— Jeigu taip, — tęsė Kadrusas,— tegu dar atneša 
vyno! Noriu išgerti į Edmono ir gražiosios Mersedęsos 
sveikatą. 

— Plevėsa, tu ir taip jau labai daug išgėrei,— tarė 
Danglaras,— ir jeigu dar gersi, tau teks čia nakvoti, 
nes nė keturiom nepaeisi. 

— Ar aš? — tarė Kadrusas su girto pagyrūnišku- 
mu,— ar aš nepaeisiu? Kertu lažybų, kad įkopsiu į Akulo 
varpinę ir net nesusvyruosiu! 

— Na, gerai,— nutraukė Danglaras,— kirsim la- 
žybų, bet tik rytoj. Siandien jau metas namo. Duokš 
ranką, ir eime. 

— Eime,— šoko Kadrusas,— bet man tavo rankos 
nereikia. Ir tu eisi, Fernanai? Eisi su mumis į Marselį? 

— Ne,— tarė Fernanas,— eisiu namo, į Katalanus. 

— Be reikalo, eime su mumis į Marselį, eime 

— Neturiu reikalų Marselyje, nenoriu ten. 

— Kaip tu pasakei? Nenori?.. Na, ir tvarkoj, da- 
ryk, kaip išmanai! Laisvam laisvė... Eime, Danglarai, 
o tas ponas tegu keliauja į Katalanus, jeigu jam patinka. 

Danglaras pasinaudojo Kadruso nuolaidumu ir r u- 
sitempė jį Marselio kryptimi. Tik, norėdamas palikti 
Fernanui trumpesnį ir patogesnį kelią, jis ėjo ne palei 
„Riv Nevo krantinę, bet pasuko link Sen Viktoro vertų. 
Kadrusas, pakibęs ant jo rankos, svirduliuodamas sekė 
paskui. 

Paėjęs gal dvidešimt žingsnių, Danglaras atsigręžė 
ir pamatė, kaip Fernanas puolė prie suglamžyto popie- 
riaus, skubiai įsikišo jį kišenėn, paskui tučtuojau iš- 
smuko iš pavėsinės ir pasuko Pilono kryptimi. 

— Na mat ką jis daro? — tarė Kadrusas.— Mela- 
gis: sakė eisiąs į Katalanus, o traukia į miestą. Ei Fer- 
nanai! Drauguži, tu paklydai! 

— Tau akyse tavaruoja,— pertraukė Danglaras,— 

jis eina tiesiog į Senosios ligoninės gatvę. 

— Tikrai? — tarė Kadrusas.— O aš būčiau galėjęs 
prisiekti, kad jis pasuko į dešinę... Iš tikrųjų vynas — 
išdavikas. 

— Pradžia gera,— sušnibždėjo Danglaras,— o to- 
liau viskas eis kaip sviestu patepta. 


V + SUŽADĖTUVIŲ POKYLIS 


Rytojaus diena buvo labai graži. Saulė užtekėjo 
skaisti, linksma, ir pirmieji purpuriniai jos spinduliai 
rubinais nutvieskė putotas bangų keteras. 

Pokylis buvo paruoštas pirmajame aukšte to paties 
„Rezervo“, kurio pavėsinę mes jau pažįstame. Tai buvo 
didžiulė salė su penkiais ar šešiais langais, ir viršum 
kiekvieno lango (dievai žino, kodėl!) buvo užrašytas vie- 
no iš stambesniųjų Prancūzijos miestų vardas. 

Palei tuos langus ėjo galerija, medinė kaip ir visas 
pastatas. 

Nors pokylis turėjo prasidėti vidurdienį, jau nuo 
vienuoliktos valandos šioje galerijoje vaikštinėjo ne- 
kantrūs svečiai. Tai buvo žymesnieji „Faraono“ jūri- 
ninkai ir keletas kareivių, Danteso bičiulių. Visi jie, pa- 
gerbdami sužadėtinius, buvo apsirengę išeiginiais dra- 
bužiais. 

Tarp svečių ėjo šnekos, jog vestuvių pokylį savo 
apsilankymu pagerbs „Faraono“ šeimininkai, bet šitai 
būtų buvusi tokia didelė garbė Dantesui, kad niekas 
dar nedrįso tuo patikėti. 

Tačiau ir Danglaras, atvykęs su Kadrusu, savo ruož- 
tu patvirtino šią naujieną. Rytą jis pats matė poną Mo- 
relį, ir ponas Morelis jam sakęs, kad atvyksiąs pietų į 
„Rezervą“. 

Ir iš tikrųjų po trumpos valandėlės į salę įėjo po- 
nas Morelis. „Faraono“ jūreiviai pasveikino jį darniu 
valio ir plojimais. Laivo savininko dalyvavimas jiems 
lyg patvirtino sklindantį gandą, kad Dantesas būsiąs 
paskirtas kapitonu. Dantesą jūrininkai labai mylėjo ir 
dabar reiškė savo šeimininkui padėką už tai, kad nors 

knrtų jo parinkimas netyčia sutapo su jų norais. Vos 
Lik ponas Morelis įėjo, visiems vieningai reikalaujant 
Dunglaras ir Kadrusas buvo nusiųsti pas jaunikį, kad 
praneštų atvykus laivo savininką, kurio pasirodymas 
nukėlė visuotinį džiaugsmą, ir paragintų jį negaišti. 

Danglaras ir Kadrusas nudūmė tekini, bet, nespėję 
nubėgti nė šimto žingsnių, netoli parako parduotuvės 
pa matė ateinančius jaunuolius. 

Keturios katalanietės, Mersedesos draugės, lydėjo 
jaunąją. Edmonas vedė ją už rankos. Šalia nuotakos 
ėjo senasis Dantesas, o užpakaly Fernanas. Jo lūpas buvo 
perkreipusi pikta šypsena. Nei Mersedesa, nei Edmonas 
tos šypsenos nepastebėjo. Vargšai vaikai buvo tokie lai- 
mingi, kad matė tik save ir giedrą dangų, kuris tarsi 
juos laimino. 

Du pasiuntiniai atliko jiems pavestą uždavinį; pas- 
kui, tvirtai ir draugiškai paspaudę Edmonui ranką, jie 
užėmė savo vietas: Danglaras šalia Fernano, o Kadru- 
sas greta senojo Danteso, kuris buvo visų dėmesio centre. 

Senukas buvo apsivilkęs gražų šilkinį rūbą, pa- 
puoštą didelėmis kampuotomis plieno sagomis. Jo lai- 
bos, bet raumeningos kojos puikavosi puošniomis taš- 
kuotomis medvilninėmis kojinėmis, kurios iš tolo atsi- 
davė anglų kontrabanda. Prie jo trikampės skrybėlės 
kabojo pluoštelis baltų ir melsvų kaspinų. 

Senasis Dantesas ėjo pasiramsčiuodamas medine 
gumbuota lazda su užlenktu galu tarsi senų laikų kuo- 
kos. Žodžiu, jis niekuo nesiskyrė nuo 1796 metų dabitų, 
vaikštinėjančių vėl atidarytuose Liuksemburgo ir Tiuilri 
rūmų soduose. 

Prie jo, kaip jau esame sakę, prisijungė Kadrusas, 
tas Kadrusas, kurį gero pokylio viltis galutinai sutaikė 
su Dantesu, Kadrusas, kurio galvoje šmėkščiojo migloti 
vakarykščių įvykių prisiminimai, kažkuo panašūs į sap- 
ną, kurį atsibudęs iškeli į sąmonės paviršių tik ne- 
mažomis pastangomis. Priėjęs prie Fernano, Danglaras 
įdėmiai žvilgtelėjo į nusivylusį garbintoją. Fernanas čia 
blyško, čia raudo žingsniuodamas paskui būsimuosius 
sutuoktinius, visiškai užmirštas Mersedesos, kuri, ap- 
svaiginta jaunatviškos meilės, nieko daugiau nematė, tik 

savo Edmoną. Protarpiais jis žvilgčiojo į Marselio pusę 
ir, ten atsigręžęs, kiekvieną kartą nejučiom sudrebė- 
davo. Atrodė, kad jis laukia arba bent jaučia įvyksiant 
kažką svarbaus. 

Dantesas buvo apsirengęs paprastai. Tarnaudamas 
prekybos laivyne jis vilkėjo drabužiais, panašiais į ka- 
rinę uniformą ir civilinį kostiumą. Nušviestas džiaugs- 
mo, jo malonus veidas buvo tikrai gražus. 

Meršedesa buvo daili kaip Kipro ar Chijo salos grai- 
kė: akys juodos it anglis, o lūpos skaisčiai raudonos. 
Ji ėjo tuo laisvu ir grakščiu žingsniu, kuris būdingas 
tik arlietėms bei andalūzietėms. Miestietė gal būtų mė- 
ginusi paslėpti savo džiaugsmą po šydu arba bent po 
savo blakstienų aksomu, bet Mersedesa šypsojosi ir žiū- 
rėjo į visus aplinkinius, o jos šypsnys ir žvilgsnis tartum 
sakė: „Jeigu jūs esate mano bičiulis, tai džiaukitės kartu 
su manimi, nes aš iš tikrųjų labai laiminga“. 

Kai jaunieji ir jų palydovai pasiekė „Rezervą“, po- 
nas Morelis nuėjo jų pasitikti. Jį buvo apspitę jūrinin- 
kai ir kareiviai, kuriems jis pakartojo Dantesui duotąjį 
pažadą, kad į mirusiojo Leklero vietą šis būsiąs paskirtas 
kapitonu. Pamatęs jį, Edmonas paleido sužadėtinės ran- 
ką, užleisdamas vietą ponui Moreliui. Laivo savininkas 
ir jaunoji, rodydami pavyzdį svečiams, lipo laiptais į 
pokylio salę, ir dar gerą valandėlę medines pakopas 
girgždino sunkūs svečių žingsniai. 

— Tėveli,— tarė Mersedesa, sustojusi ties stalo vi- 
duriu,-- prašau sėsti mano dežinėje, o kairėje pasiso- 
dinsiu tą, kuris man atstojo brolį, — pridūrė ji maloniu 
balsu, kuris kaip durklas smogė Fernanui į pačią širdį. 

Jo lūpos išbalo, ir pro įdegusią odą buvo aiškiai 
matyti, kaip kraujas, plūsdamas į širdį, palieka veidą. 

Tuo metu panašiai pasielgė ir Dantesas: dešinėje 
pasisodino poną Morelį, o kairėje — Danglarą. Paskui 
ranka pakvietė visus sėstis kur kam patogiau. 

Jau keliavo aplink stalą rausvos ir kvapnios Arlio 
niai valgomi moliuskai su rausvais kiaukutais, dyglu- 
čiai, panašūs į kaštonus dygiais kevalais, sraigės, ku- 
rios Pietų smaguriautojams be vargo atstoja Šiaurės 

nustres. Žodžiu, visi tie rinktiniai skanėstai, kuriuos 
bnnga išrita ant smėlėto kranto, o dėkingi žvejai vadina 
bendru „jūros dovanų“ vardu. 

-— Kokia tyla! — tarė Danteso tėvas, ragaudamas 
Koltoną lyg topazas vyną, kurį senasis Pamfilas pats 
ntnešė ir pastatė prieš Mersedesą.— Kas galėtų pasakyti, 
knd čia sėdi trisdešimt žmonių, kurie ir telaukia, kad 
Kautų paplepėti? 

— Jaunajam kartais pritrūksta linksmumo,— paste- 
bėjo Kadrusas. 

— Taip,— pritarė Dantesas,— aš per daug laimin- 
gas, kad galėčiau būti linksmas. Jeigu jūs tai norėjote 
pasakyti, kaimyne, tai visiškai nesuklydote! Džiaugs- 
mas kai kada keistai veikia, jis slegia tartum liūdesys. 

Danglaras akylai stebėjo Fernaną, kurio veide atsi- 
spindėjo visa, kas dėjosi jo sieloje. 

— Ką jūs kalbate! Negi ko nors bijotės? — pa- 
klausė jis.— Priešingai, mano supratimu, visi jūsų troš- 
kimai pildosi! 

— Šitai mane ir gąsdina, — atsakė Dantesas.— Man 
atrodo, kad žmogui nėra lemta taip lengvai tapti lai- 
mingam! Laimė panaši į užburtų salų rūmus, kurių du- 
ris saugoja slibinai. Reikia kovoti, kad juos nugalėtum, 
o aš, dievaži, net nežinau, kuo nusipelniau laimę būti 
Mersedesos vyru. 

— Vyru! — tarė Kadrusas juokdamasis.— Per anks- 
ti, kapitone. Pabandyk elgtis kaip vyras ir pamatysi, 
kas iš to išeis. 

Mersedesa nuraudo. 

Fernanas nenustygo kėdėje, krūpčiojo kilus ma- 
žiausiam triukšmui ir be paliovos šluostėsi prakaitą, 
kuris tviskėjo ant jo kaktos kaip pirmieji audros debe- 
sies lašai. 

— Kaimyne, ar verta ginčytis dėl tokių smulkme- 
nų? — tarė Edmonas Kadrusui.— Mersedesa dar nėra 
mano žmona, tas tiesa... (Jis išsitraukė laikrodį). Bet 
po pusantros valandos jinai ja bus! 


Iš nustebimo visi aiktelėjo, išskyrus Danteso tėvą, 
kuris plačiai nusišypsojo, parodydamas dar stiprius dan- 
tis. Mersedesa taip pat nusišypsojo, bet jau nebeparaudo. 

Fernanas mėšlungiškai čiupo už savo peilio koto. 

— Po valandos? — tarė Danglaras, taip pat išbal- 
damas.— Kaip tai? 

— Taip, mano bičiuliai, — atsakė Dantesas,— pono 
Morelio, kuriam po savo tėvo daugiausia šioje Žemėje 
esu skolingas, dėka visos kliūtys pašalintos. Mes įmo- 
kėjome pinigus, kad nereikėtų užsakų, ir pusę trijų 
Marselio meras lauks mūsų rotušėje. Kadangi jau iš- 
mušė ketvirtį antros, tai vargu ar labai apsiriksiu sa- 
kydamas, kad po pusantros valandos Mersedesa vadinsis 
ponia Dantes. 

Fernanas užsimerkė. Karštas rūkas svilino jam vo- 
kus; jis atsirėmė į stalą bijodamas apalpti, bet, kad ir 
kaip stengėsi, nepajėgė sulaikyti aimanos, kurią nustelbė 
svečių juokas ir triukšmingi sveikinimai. 

— Čia tai tempas, kaip jums atrodo? — tarė sena- 
sis Dantesas.— Štai ką reiškia negaišti laiko! Vakar 
rytą parvažiavo, šiandien trečią valandą vedęs! Tik ju- 
rininkai taip moka. 

— Bet kiti formalumai, — nedrąsiai įsiterpė Dang- 
laras, — sutartis, dokumentai?.. 

— Sutartis! — tarė Dantesas juokdamasis.— Sutar- 
tis sudaryta: Mersedesa nieko neturi, aš taip pat! Viskas 
mūsų bendra... Neilgai truko surašyti ir kaštuoja ne- 
brangiai. 

Tuos žodžius palydėjo visuotinis kvatojimas ir ap- 
lodismentai. 

— Tad mes dalyvaujame ne sužadėtuvių pokylyje, — 
tarė Danglaras,— o tiesiog vestuvėse. 

— Ne,— atsakė Edmonas,— jūs nieko nenustojate, 
būkite ramūs. Rytoj rytą išvyksiu į Paryžių. Keturios 
dienos ten, keturios atgal, viena — atlikti pavestam už- 
daviniui, ir kovo pirmąją jau būsiu grįžęs, o antrąją 
įvyks tikra vestuvių puota. 

Naujos puotos viltis padvigubino visuotinį links- 
mumą, ir senasis Dantesas, kuris pietų pradžioje skundėsi 
tyla, dabar, visiems uoliai klegant, bergždžiai mėgino 
pasiūlyti tostą už būsimųjų jaunavedžių laimę. 

Dantesas įspėjo tėvo mintį ir atsakė jam kupinu 
meilės šypsniu. Mersedesa pažiūrėjo į sieninį laikrodį 

su gegute ir nežymiai linktelėjo Dantesui. 

Prie stalo viešpatavo tas triukšmingas ir nevaržomas 
linksmumas, kuris visuomet atsiranda tarp paprastų 
žmonių baigiant pokylį. Nepatenkintieji savo vietomis 
pakilo nuo stalo ir susiieškojo kitus pašnekovus. Visi 
ėmė kalbėti kartu, niekas neatsakinėjo į kaimyno klau- 
s1mus, kiekvienas buvo užsiėmęs tik savo mintimis... 

Danglaras buvo beveik toks pat išblyškęs kaip ir 
Fernanas; pats Fernanas buvo vos gyvas ir atrodė lyg 
nusidėjėlis ugnies jūroje. Jis atsistojo vienas iš pirmųjų 
ir ėmė vaikštinėti po salę, kažko įtemptai klausydama- 
sis tarp žmonių klegesio ir stiklinių skambčiojimo. 

Kadrusas priėjo prie Fernano, netrukus prie jų pri- 
sijungė ir Danglaras, kurio Fernanas, atrodė, vengia. 

— Iš tikrųjų,— tarė Kadrusas, kurio širdyje Dan- 
teso vaišingumas ir ypač senio Pamfilo geras vynas 
galutinai nustelbė pavydą, ėmusį ten keroti dėl netikė- 
tos Danteso laimės, — iš tikrųjų Dantesas — puikus vai- 
kinas. Žiūriu į jį, sėdintį greta savo sužadėtinės, ir gal- 
voju: negražu būtų iškrėsti jam bjaurų pokštą, kurį 
jūs vakar sumanėte. 

— Bet juk tu matei, kad sumanymas liko suma- 
nymu,— tarė Danglaras.— Vargšas Fernanas buvo taip 
susikrimtęs, kad pradžioje tikrai jo pagailo, bet kai 
jis susitaikė su savo likimu, net sutiko būti savo var- 
žovo vestuvėse pirmuoju pabroliu, tai ir kalbėti apie 
tai nėra ko. 

Kadrusas žvilgtelėjo į Fernaną. Tas buvo mirtinai 
išblyškęs. 

— Pasiaukojimas tuo didesnis, kad nuotaka iš 
tikrųjų graži, — tęsė Danglaras.— Velniai rautų! Mano 
būsimasis kapitonas — laimės vaikas. Norėčiau vadintis 
Dantesu nors vieną dienelę. 

— (Gal eisime? — pasigirdo švelnus Mersedesos bal- 
sas.— Jau dvi muša, o mūsų laukia ketvirtį trečios. 

— Taip, jau laikas! — tarė Dantesas, vikriai atsi- 
stoda mas. 

— Eikime! — choru pakartojo visi svečiai. 

Tuo metu Danglaras pamatė, kad Fernanas, kuris 
sėdėjo ant palangės ir visą laiką jo buvo sekamas, šiur- 


45 


piai išsprogino akis, atsistojo lyg mėšlungio trauko- 
mas ir vėl atsisėdo. Beveik tuo pat metu ant laiptų pasi- 
girdo neaiškus triukšmas. Sunkių žingsnių bildesys, 
šniaukrūs balsai ir ginklų žvangėjimas nustelbė linksmą 
svečių klegesį, kuris bematant virto nerimastinga tyla. 

Triukšmas artėjo. Kažkas sudavė triskart į duris. 
Svečiai nustebę susižvalgė. 

— Įstatymo vardu! — pasigirdo balsas. Į jį niekas 
neatsiliepė. 

Tuojau pat durys atsidarė, ir policijos komisaras, 
apsijuosęs juostą, įėjo į salę. Jį lydėjo keturi ginkluoti 
kareiviai ir kapralas. 

Nerimas virto siaubu. 

— Kas atsitiko? — paklausė laivo savininkas, priei- 
damas prie komisaro, su kuriuo buvo pažįstamas.— 
Čia tikriausiai nesusipratimas. 

— Jeigu čia nesusipratimas, ponas Moreli,— at- 
sakė komisaras,— tai galite būti tikras, kad jis bus 
tuojau išaiškintas, o kol kas aš turiu įsakymą suimti ir, 
nors labai apgailestauju, vis tiek turiu atlikti savo pa- 
reigą. Kuris iš jūsų, ponai, Edmonas Dantesas? 

Visų žvilgsniai nukrypo į Edmoną, kuris, smarkiai 
susijaudinęs, bet neprarasdamas orumo, išėjo į priekį 
ir tarė: 

-— Aš. Ko jums reikia? 

— Edmonai Dantesai,— kreipėsi komisaras, — įsta- 
tymo vardu aš jus suimu! 

— Suimate? — paklausė Edmonas, truputį išbal- 
damas.— Už ką mane suimate? 

— Nežinau, pone, bet per pirmąją kvotą viską su- 
žinosite. 

Ponas Morelis suprato, kad nieko nepaveiksi, kai 
tokios nepalenkiamos aplinkybės: komisaras, persijuo- 
sęs juosta,— ne žmogus; tai įstatymo monumentas, šal- 
tas, kurtus, bežadis. 

O senasis Dantesas puolė prie komisaro. Yra daly- 
kų, kurių tėvo arba motinos širdis suprasti negali. 


Jis prašė, maldavo. Ašaros ir maldavimai nieko 
nepadėjo. Bet jo skausmas buvo toks didelis, kad komi- 
sarą sujaudino. 

— Nusiraminkite, pone, — tarė jis.— Gal jūsų sūnus 
neatliko kokių nors muitinės ar karantino formalumų, 
i“ kai jis duos reikalingus paaiškinimus, tikriausiai 
tuojau pat bus paleistas. 

— Ką tai reiškia? — suraukęs antakius paklausė 
Kadrusas Danglarą, kuris dėjosi nustebęs. 

— Ką aš žinau? — atsakė Danglaras.— Aš kaip ir tu 
matau, kas darosi, nieko nesuprantu ir stebiuosi. 

Kadrusas ieškojo akimis Fernano, bet tas buvo 
dingęs. 

Visi vakar dienos įvykiai su visomis smulkmeno- 
mis iškilo jo galvoje. Įvykusi tragedija tarsi nutraukė 
šydą, kuriuo vakarykštis girtumas buvo uždengęs jo 
atmintį. 

— Ar tik čia ne tas pokštas, apie kurį vakar kalbė- 
jote? — tarė jis dusliu balsu.— Tada vargas tam, kuris 
jį sugalvojo, — pokštas gana liūdnas. 

— Visai nei — sušuko Danglaras.— Juk tu žinai, 
kad sudraskiau raštelį. 

— Nesudraskei,— tarė Kadrusas,— o tik numetei į 
kampą. 

— Tylėk, tu nieko nematei, buvai girtas. 

— Kur Fernanas? — paklausė Kadrusas. 

— Ką aš žinau,—- atsakė Danglaras.— Matyt, išėjo 
savo reikalais. Bet, užuot tauškę niekus, eime verčiau 
paguosti nelaimingųių. 

Vykstant šiam pokalbiui, Dantesas su šypsena jau 
padavė visiems savo bičiuliams ranką ir atsidavė į ka- 
reivių nagus. 

— Nusiraminkite, klaida tuojau išaiškės, tikriausiai 
aš net neprieisiu ligi kalėjimo,— tarė jis. 

— Taip, žinoma, aš pasiruošęs laiduoti, — tarė pri- 
ėjęs Danglaras. 

Dantesas lipo laiptais. Priešakyje ėjo komisaras, 
iš šonų — kareiviai. Prie vartų laukė atidarytomis du- 
relėmis karieta. Edmonas įsėdo, paskui jį įlipo komisa- 
ras ir du kareiviai. Durelės užsitrenkė, ir karieta nurie- 
dėjo Marselio link. 

— Sudie, Dantesai! Sudie, Edmonai! — sušuko Mer- 
sedesa, išbėgusi į galeriją. 

Suimtasis išgirdo šį paskutinį riksmą, išsiveržusį 
tartum rauda iš draskomos jo sužadėtinės širdies. Jis 
išsikvempė pro karietos dureles ir sušuko: „Iki pasima- 
tymo, Mersedesa!“ — ir dingo už Šv. Mikalojaus tvir- 
tovės kampo. 

— Palaukite manęs čia,— tarė laivo savininkas, — 
aš sėsiu į pirmą pasitaikiusią karietą, nuvyksiu į Mar- 
selį ir grįšiu pas jus su žiniomis. 

— Važiuokite! — sušuko visi vienu balsu, — važiuo- 
kite ir kaip galima greičiau grįžkite! 

Po šio dvejopo išvykimo tarp likusiųjų valandėlę 
vyravo baisus liūdesys. 

Senasis Dantesas ir Mersedesa ilgai stovėjo vieni- 
ši, kiekvienas paskendęs savo sielvarte. Pagaliau jų akys 
susitiko. Juodu pasijuto kaip dvi aukos, kurias parbloškė 
tas pats smūgis, ir puolė vienas kitam į glėbį. 

Tuo tarpu grįžo Fernanas, įsipylė stiklinę vandens, 
išgėrė ir atsisėdo. 

Atsitiktinai į gretimą kėdę susmuko Mersedesa. 

Fernanas nejučiom pasislinko su savo kėde tolyn. 

— Čia jo darbas! — tarė Danglarui Kadrusas, visą 
laiką stebėjęs katalanietį. 

— Nemanau,— atsakė Danglaras,— jis per daug 
kvailas; šiaip ar taip, nuodėmė tam, kuris tai padarė. 

— Užmiršti tą, kuris jam pakuždėjo,— tarė Kad- 
rusas. 

— Na, žinai! — atsakė Danglaras.— Jeigu tektų 
už viską atsakyti, ką lepteli užėjus ant seilės... 

— "Turi atsakyti. Jeigu tai, ką sakai ant seilės, krin- 
ta kitam ant galvos! 

Tuo tarpu svečiai vienaip arba kitaip aiškinosi Dan- 
teso suėmimą. 

— O jūs, Danglarai, ką manote apie tai? — paklausė 
kažkieno balsas. 

— Aš manau,— atsakė Danglaras,— kad jis gal vežė 
kokių nors uždraustų prekių. 

— Betgi jums, kaip buhalteriui, šitai būtų reikėję 
žinoti. 

— Taip, suprantama, bet buhalteris žino tik tai, 
ką jam parodo. Žinau, kad mes atgabenome medvilnės, 

ir viskas. Dar kad ėmėme krovinių Aleksandrijoje iš 
pono Pastrė ir Smirnoje iš pono Paskalio. Daugiau ma- 
nęs nieko neklauskite. 

— Ak, dabar prisimenu, — sušnibždėjo nelaiminga- 
sis tėvas, kabindamasis už paskutinės vilties.— Vakar 
sukė atvežęs man dėžutę kavos ir tabako. 

— Na mat,— tarė Danglaras,— taip ir bus! Mums 
nesant muitininkai, matyt, išnaršė „Faraoną“ ir aptiko 
kontrabandą. 

Mersedesa tuo netikėjo. Ilgai tvardomas sielvartas 
staiga prasiveržė rauda. 

— Gana, gana, tikėkimės,— tarė senukas, pats ne- 
žinodamas, ką sako. 

— Tikėkimės! — pakartojo Danglaras. 

— Tikėkimės! — bandė sušnibždėti Fernanas, bet 
žodžiai įstrigo gerklėje. Tik lūpos be garso krutėjo. 

— Ponai,— sušuko vienas svečių, kuris buvo likęs 
galerijoje saugoti.— Ponai, karieta! Morelis! Nenusi- 
minkim, tikriausiai jis atveža mums gerų naujienų. 

Mersedesa ir senukas tėvas puolė pasitikti savinin- 
ko. Su juo susidūrė tarpdury. Ponas Morelis buvo labai 


išblyškęs. 
— Na, ką? — paklausė jie vienu balsu. 
— Bičiuliai mano! — atsakė laivo savininkas, lin- 


guodamas galvą.— Reikalas daug rimtesnis, negu mes 
manėme. 

— Ak, ponas Moreli,— sušuko Mersedesa.— Jis ne- 
kaltas! 

— Tikiu,— atsakė Morelis, — bet jį kaltina... 

— Kuo? — paklausė senasis Dantesas. 

— Kad jis bonapartistų agentas. 

Mano skaitytojai, gyvenę toje epochoje, apie kurią 
pasakoju, prisimena, koks baisus buvo toks kaltinimas. 
Mersedesa aiktelėjo. Senukas susmuko į kėdę. 

— Vis dėlto,— sušnibždėjo Kadrusas,— jūs mane 
npgavote, Danglarai, ir pokštą iškrėtėte, bet aš neno- 
riu, kad vargšas senukas ir nuotaka mirtų iš sielvarto, 
Luojau jiems viską papasakosiu. 

— Tylėk, nelaimingasai! — suriko Danglaras, čiup- 
dumas jam už rankos.— Tylėk, jei tau brangi gyvybė. 

Kas tau sakė, kad Dantesas iš tikrųjų nėra kaltas? Lai- 
vas buvo sustojęs prie Elbės salos, jis ten buvo išlipęs, 
išbuvo visą dieną Porto Feraje. Kas tada, jei pas jį ras 
kokį nusikalstamą laišką? Tuomet visus, kurie jį užsto- 
ja, apkaltins kaip bendrininkus. 

Kadrusas savisaugos instinktu suprato šių sampro- 
tavimų rimtumą. Sumišęs jis pažvelgė į Danglarą ir, 
užuot žengęs žingsnį pirmyn, atšoko atgal. 

— Jeigu taip, tai palauksim, — sušnibždėjo jis. 

— Taip, palauksim,— tarė Danglaras.— Jeigu jis 
nekaltas, — paleis, o jei kaltas, tai neverta kišti galvos 
į pavojų dėl kažkokio sąmokslininko. 

—- Tuomet eime, aš neturiu jėgų ilgiau čia likti. 

— Gal ir eime,— tarė Danglaras, nudžiugęs, kad 
rado su kuo išeiti. — Eime, o jie tesižino... 

Visi išsiskirstė. Fernanas, vėl likęs vienintele mer- 
ginos atrama, paėmė Mersedesą už parankės ir palydėjo 
ją į Katalanus. Danteso bičiuliai nuvedė namo, į Mel- 
janų alėjas, visai sugniužusį senuką. 

Gandas, kad Dantesas suimtas kaip bonapartistų 
agentas, netruko pasklisti po visą miestą. 

— Kas būtų galėjęs pagalvoti, mielasis Dangla- 
rai? — tarė Morelis, prisivijęs savo buhalterį ir Kadrusą. 
Jis skubėjo į miestą, vildamasis sužinoti kokių naujienų 
apie Dantesą, nes buvo pažįstamas su karališkojo pro- 
kuroro padėjėju ponu de Vilforu.— Kas būtų galėjęs 
pagalvoti? 

—- Nėra ko stebėtis, pone! — atsakė Danglaras.— 
Aš gi sakiau jums, kad Dantesas be jokios priežasties 
buvo sustojęs prie Elbės, ir tas sustojimas man pasirodė 
įtartinas. 

— Ar, išskyrus mane, kam nors jau esate pasakoję 
apie savo įtarimus? 

— Kaipgi pasakosiu,— kuždėjo Danglaras.— Patys 
žinote, kad dėl jūsų dėdulės pono Polikaro Morelio, ku- 
ris tarnavo pas tą ir neslepia savo minčių, jus taip pat 
įtaria gailintis Napoleono... Būtų baisu pakenkti Edmo- 
nui, taip pat ir jums. Yra dalykų, kuriuos valdinys turi 
pranešti savo šeimininkui ir griežtai laikyti paslaptyje 
nuo visų kitų. 

Teisingai, Danglarai! Teisingai! Jūs — puikus 
vniki>s. Užtat aš jau pasirūpinsiu. jumis, jei tas vargšas 
Duntesas užimtų kapitono vietą „Faraone“. 

— Kaip tai? 

Taip, aš iš anksto paklausiau Dantesą, ką jis 
guilvoja apie jus, ar sutiktų palikti jus senojoj vieioj. 
Nežinau kodėl, bet man pasirodė, kad jūsų santykiai 
snltoki. 

— Ir ką jis atsakė jums? 

— Kad buvęs toks atvejis, — konkrečiai jis nepa- 
„kė, koks, — kai iš tikrųjų kažkuo prasikaltęs jums, 
bet jis visada nesvyruodamas pasitikėsiąs tuo, kuriuo 
pasitiki jo šeimininkas. 

— Veidmainys! — sušnibždėjo Danglaras. 

— Vargšas Dantesas! — tarė Kadrusas.— Jis buvo 
toks puikus! 

— Taip, bet kol kas „Faraonas“ be kapitono,— 
kalbėjo Morelis. 

— Kadangi mes išplauksime į jūrą ne anksčiau kaip 
po trijų mėnesių, — tarė Danglaras, — reikia tikėtis, kad 
iki to laiko Dantesas bus paleistas. 

— Žinoma, bet iki tol? 

— O iki tol, ponas Moreli, aš jūsų paslaugoms,- - 
tarė Danglaras.— Jūs žinote, kad sugebu valdyti laivą 
ne blogiau už bet kurį tolimojo plaukiojimo kapitoną. 
Jums net paranku paimti mane, nes, kai Edmonas išeis 
iš kalėjimo, jums niekam nereikės net ačiū sakyti: jis 
užims savo vietą, aš — savo, ir viskas. 

— Dėkoju, Danglarai,— tarė laivo savininkas, — iš 
tikrųjų čia gera išeitis. Taigi perimkite vadovavimą, 
nš jus įgalioju, ir prižiūrėkite iškrovimą,— darbas ne- 
turi sutrikti, nors atskirą žmogų ištiktų ir labai didelė 
nelaimė. 

— Būkite ramus, ponas Moreli. Kažin ar nebūtų 
;alima nors aplankyti vargšą Edmoną? 

— Tuojau sužinosiu, Danglarai. Pamėginsiu šnek- 
lelėti su ponu de Vilforu ir užtarti suimtąjį. Zinau, de 
Vilforas — aršus rojalistas, bet nesvarbu! Nors jis ro- 
julistas ir karališkasis prokuroras, vis dėlto — žmogus, 
ir dar, atrodo, neblogas. 

— Ne, neblogas, bet aš girdėjau, kad garbėtroška, 
o šitie du bruožai neką tesiskiria. 

— Žodžiu, pažiūrėsim,— tarė Morelis atsidusęs.— 
Eikite į laivą, netrukus ir aš ten būsiu. 

Palikęs abu draugus, jis nuėjo į teismo rūmus. 

— Matai, kur viskas krypsta,— tarė Danglaras 
Kadrusui.— Tau vis dar nepraėjo noras užstoti Dantesą? 

— Aišku, praėjo, bet vis dėlto baisu, kad pokštas 
gali turėti baisiis pasekmes. 

— Kas krėtė tą pokštą? Nei tu, nei aš, o Fernanas. 
Juk tu žinai, kad numečiau raštelį, rodos, net sudras- 
kiau jį. 

— Ne, ne! — prieštaravo Kadrusas.— Aš kaip da- 
bar matau jį pavėsinės kampe, suglamžytą, sutrintą, 
ir labai norėčiau, kad jis ir būtų ten, kur aš jį matau! 

— Ką padarysi! Matyt, Fernanas pakėlė jį, perrašė 
arba davė perrašyti, o gal net nė tiek nesivargino... 
Dieve mano! Kas bus, jei jis pasiuntė tą mano raštelį! 
Gerai dar, kad pakeičiau rašyseną. 

— Tai tu žinojai, kad Dantesas sąmokslininkas? 

— Ničnieko nežinojau. Aš jau sakiau tau, kad 
norėjau pajuokauti, ir tiek. Turbūt kaip Arlekinas juo- 
kaudamas pasakiau tiesą. 

— Nesvarbu,— tęsė Kadrusas,— aš nieko nepagai- 
lėčiau, kad visa istorija nebūtų įvykusi arba bent kad aš 
nebūčiau į ją įsivėlęs. Pamatysi, Danglarai, mums ji 
neišeis į gera. 

— Jeigu ji ir turi kam neišeiti į gera, tai pirmiausia 
tikrajam kaltininkui, o tikrasis kaltininkas — Fernanas, 
bet ne mes. Kas mums gali atsitikti? Mums reikia tik 
tupėti ausis suglaudus, neprasitarti niekam nė žodžio, 
ir audra praeis be perkūnijos. 

— Amen! — užbaigė Kadrusas, linktelėjo Dangla- 
rui ir pasuko link Meljanų alėjų, vis purtydamas galvą 
ir murmėdamas sau panosėje, kaip paprastai daro smar- 
kiai susirūpinę žmonės. 

— Puiku! — pagalvojo Danglaras.— Viskas klostosi 
taip, kaip buvau numatęs: štai aš kapitonas, tiesa, dar 
laikinai, bet jei tas kvailys Kadrusas mokės tylėti, tai 
liksiu juo ir visam laikui. Lieka tik vienas atvejis: jei 

teismas paleistų Dantesą... Bet teismas yra teismas, — 
nusišypsojo jis.— Aš visiškai galiu juo pašikliauti. 

Jis įšoko į valtį ir liepė irkluoti į „Faraoną“, kur 
savininkas, kaip prisimename, buvo paskyręs jam pasi- 
matymą. 


VI + KARALISŠKOJO PROKURORO 
PADĖJĖJAS 


Tą pačią dieną, tą pačią valandą Gran Kuro gat- 
vėje, priešais Medūzų fontaną, viename iš senų aristo- 
kratiškų namų, pastatytų architekto Piužė, taip pat 
buvo keliamas sužadėtuvių pokylis. 

Tiktai šių iškilmių dalyviai buvo ne paprasti žmo- 

nės, ne jūrininkai ir kareiviai, — jie visi priklausė aukš- 
tajai Marselio visuomenei. Tai buvo seni didikai, atsi- 
statydinę uzurpatoriaus laikais, seni kariškiai, perbėgę 
į priešo Kondė armiją, jaunuoliai, kurių tėvai,— vis 
dar nebūdami tikri juos išsaugosią, nors vietoj jų jau 
buvo pasiuntę po keturis ar penkis naujokus, — skiepi- 
jo neapykantą tam žmogui, kurį penkeri ištremties me- 
tai turėjo paversti kankiniu, o penkiolika Restauracijos 
metų — dievu. 
“Visi sėdėjo už stalo, ir pokalbis kunkuliavo visomis 
tos epochos aistromis, ypač audringomis ir aršiomis, 
nes Prancūzijos pietuose jau penki šimtai metų politi- 
nius prieštaravimus aštrino religinė neapykanta. 

Imperatorius, buvęs viso žemyno valdovu ir dabar 
tapęs Elbės salos karaliumi su penkiais ar šešiais tūks- 
tančiais žmonių, tuo tarpu kai anksčiau šimtas dvide- 
šimt milijonų valdinių dešimčia kalbų jam šaukdavo: 
„Tegyvuoja Napoleonas“, — imperatorius visiems pokylio 
dalyviams atrodė žmogus, amžinai žuvęs Prancūzijai 
ir sostui. Didikai nagrinėjo jo politines klaidas, kariš- 
kiai smerkė jo žygius į Maskvą ir Leipcigą. Moterys 
svarstė ištuoką su Žozefina. Šiam rojalistų pasauliui, 
kuris džiaugėsi ir triumfavo ne dėl to, kad nepasisekė 
žmogui, bet kad sutriuškintas principas, — šiam pasau- 
liui atrodė, jog prasideda naujas gyvenimas, jog jis nu- 
budo iš sunkaus sapno. 

Orus senis su Liudviko ordinu ant krūtinės aitsi- 
stojo ir pasiūlė svečiams išgerti už karalių Liudviką 
XVIII; tai buvo markizas de Sen Meranas. 

Šis tostas, pakeltas Hartvelio tremtinio ir Pranctū- 
zijoje taiką įgyvendinusio karaliaus garbei, buvo sutik- 
tas su triukšmingu klegesiu. Anglų papročiu visi pakėlė 
taures. Moterys draskė savo puokštes ir gėlėmis nu- 
barstė stalą. Tas visuotinis džiūgavimas buvo artimas 
poezijai. 

— Jie pripažintų,— tarė markizė de Sen Meran, 
negyvo žvilgsnio, plonų lūpų ir aristokratiškų manierų 
moteris, dar gana graži, nors ir buvo penkiasdešimties 
metų,— jie pripažintų, jei būtų čia, visi tie revoliu- 
cionieriai, kurie mus išvijo ir kuriems mes leidžiame 
ramiai rengti sąmokslus prieš mus mūsų senosiose pi- 
lyse, įsigytose teroro laikais už gabalą duonos, — jie pri- 
pažintų, kad tikrasis pasiaukojimas tai tas, kurį mes 
parodėme, nes likome ištikimi griūvančiai monarchijai, 
tuo tarpu kai jie sveikino kylančią saulę ir mūsų sąskai- 
ta krovėsi turtus... Jie pripažintų, kad mūsų karalius 
tikrai buvo Liudvikas Mylimasis, o jų uzurpatorius vi- 
siems laikams liko Napoleonas Prakeiktasis. Juk taip, 
de Vilforai? 

— Ką įsakysite, markize?.. Atleiskite, nenugirdau.: 

— Palikite vaikus ramybėje, markize,— tarė senis, 
kuris pakėlė tostą.— Šiandieną jų sužadėtuvės, ir, aiš- 
ku, ne politika jiems rūpi. 

— Atleiskite, mama,— tarė jauna graži mergina, 
šviesiaplaukė, švelnių, drėgme aptrauktų akių,— tai aš 
buvau pasiglemžusi poną de Vilforą. Ponas de Vilforai, 
mama į jus kreipėsi. Ž 

— Esu pasiruošęs atsakyti markizei, jeigu ji teiksis 
pakartoti klausimą, kurio nenugirdau. 

— Atleidžiu tau, Renė,— tarė markizė su švelnia 
šypsena, kurią buvo keista matyti šiame šiurkščiame 
veide. Tačiau moters širdis taip jau sutverta, kad, nors 
ir labiausiai ji būtų išsekinta prietarų bei etiketo rei- 
kalavimų, joje visuomet lieka vaisingas ir šiltas kam- 
pelis,— tas, kurį Dievas paskyrė motinos meilei.— Aš 
sakiau, Vilforai, kad bonapartistai neturėjo nei mūsų 

tikėjimo, nei mūsų ištikimybės, nei mūsų pasiaukojimo. 

— Ponia, jie turi vieną savybę, atstojančią visas 
mūsiškes: tai fanatizmą. Napoleonas — Vakarų Maho- 
metas. Visiems tiems žmonėms, žemos kilmės, bet ne- 
paprastiems garbėtroškoms, jis ne tiktai įstatymas ir 
valdovas, bet dar ir simbolis — lygybės simbolis. 

— Lygybės! — sušuko markizė.— Napoleonas — ly- 
gybės simbolis! O kas gi tuomet ponas de Robespjeras? 
Mano supratimu, jūs pagrobiate jo vietą ir atiduodate 
korsikiečiui. Atrodytų, turėtų pakakti ir vienos uzur- 
pacijos. 

— Ne, ponia,— prieštaravo Vilforas,— aš palieku 
kiekvieną ant jo pjedestalo: Robespjerą — Liudviko XV 
aikštėje, ešafote, Napoleoną — Vandomo aikštėje, ant 
jo kolonos. Skirtumas tas, kad vienas skelbė lygybę, 
kuri žemina, o kitas — lygybę, kuri kelia. Vienas nu- 
žemino karalius iki giljotinos, kitas iškėlė tautą iki sosto. 
Bet šitai nekliudo manyti,— pridūrė Vilforas juokdama- 
sis,— kad abu jie — bjaurūs revoliucionieriai, taip pat 
kad 1814 metų termidoro devintoji ir balandžio ketvir- 
toji dvi laimingos dienos Prancūzijai, kurias vienodai 
turėtų švęsti tvarkos ir monarchijos draugai; tačiau 
šituo paaiškinama, kodėl Napoleonas, netgi nugalėtas, — 
ir, tikiuosi, galutinai, — tebeturi karštų šalininkų. Kas 
čia stebėtino, markize? Kromvelis buvo tik pusė Na- 
poleono, o ir jis turėjo šalininkų! 

— Ar žinote, Vilforai, kad visa tai per mylią kve- 
pia revoliucija? Bet aš jums atleidžiu: žirondisto sūnui 
neįmanoma nedvelkti revoliucija. 

Vilforo veidą išmušė raudonis. 

— Mano tėvas buvo žirondistas, tiesa, bet mano 
tėvas nebalsavo už karaliaus mirtį. Teroro dienomis jis 
buvo persekiojamas kaip ir jūs ir vos nepadėjo galvos 
ant to paties ešafoto, ant kurio nusirito jūsų tėvo galva. 

— Taip,— atsakė markizė, kuriai to kruvino įvy- 
kio priminimas nepadarė jokio įspūdžio, — tik abudu būtų 
užlipę ant ešafoto dėl diametraliai priešingų principų, 
ir štai jums įrodymas: visa mūsų šeima liko ištikima 
ištremtiems Burbonams, o jūsų tėvas kaipmat prisišliejo 
prie naujos vyriausybės. Pilietis Nuartjė buvo žiron- 

distas, o grafas Nuartjė pasidarė senatorius. 

— Mamyte,— tarė Renė,— tikiuosi, jūs neužmiršote 
mūsų susitarimo niekada daugiau nekalbėti apie tuos 
skaudžius prisiminimus. 

— Ponia,— tarė Vilforas,— aš pritariu panelei de 
Sen Meran ir drauge su ja nuolankiai prašau jus už- 
miršti praeitį. Kam priekaištauti dėl tokių dalykų, prieš 
kuriuos net paties Dievo valia bejėgė? Dievui įmanoma 
pertvarkyti ateitį, bet praeities pakeisti nė jis negali. 
Mes, žmonės, galime jei ne išsižadėti praeities, tai nors 
užmesti ant jos skraistę. Aš, pavyzdžiui, atsisakiau ne 
tik savo tėvo įsitikinimų, bet ir jo vardo. Mano tėvas 
buvo, gal net ir dabar yra, bonapartistas ir vadinasi 
Nuartjė. Aš rojalistas ir vadinuosi de Vilforas. Leiski- 
te išdžiūti sename kamiene revoliucinių syvų likučiams 
ir matykite tiktai atžalą, kuri atsiskyrė nuo šio kamie- 
no, bet negali, o gal ir nenori, atitrūkti nuo jo visiškai. 

— Puiku, Vilforai! — sušuko markizas.— Puiku! 
Gerai pasakyta! Aš taip pat visada raginau ponią mar- 
kizę užmiršti praeitį, bet nesėkmingai. Tikiuosi, jūs bū- 
site laimingesnis. 

— Gerai,— tarė markizė,— užmiršime praeitį, aš 
pati to noriu, tačiau Vilforas turi būti kietas ateityje. 
Neužmirškite, Vilforai, kad mes laidavome už jus jo 
didenybei, kad mums laidavus jo didenybė sutiko už- 
miršti praeitį (ji ištiesė jam ranką), kaip ir aš ją užmirštu 
jūsų prašoma. Bet jei paklius į jūsų rankas koks sąmoks- 
lininkas, atsiminkite: jus visi seka griežčiau, nes pri- 
klausote šeimai, kuri gal pati palaiko ryšius su sąmoks- 
lininkais. 

— Deja, ponia,— atsakė Vilforas,— mano pareigos 
ir ypač laikai, kuriais gyvename, verčia mane būti griež- 
tam. Ir aš toks būsiu. Man jau ne vieną kartą teko pa- 
laikyti kaltinimą politinėse bylose, ir čia aš pasirodžiau 
gerai. Deja, tai dar ne viskas. 

— Manote? — paklausė markizė. 

— Aš to būgštauju. Elbė labai arti Prancūzijos. 
Tai, kad Napoleonas tenai ir mato mūsų krantus, pa- 
laiko jo šalininkų viltis. Marsely knibžda karių, gau- 
nančių pusę atlyginimo. Jie be paliovos ieško dingsties 


56 


vaidytis su rojalistais. Iš čia — aukštuomenės dvikovos, 
o liaudyje — muštynės. 

— Taip, — tarė grafas de Salvjė, senas markizo de 
Sen Merano draugasir pono grafo d'Artua šambelionas, — 
taip, bet jūs žinote, kad Šventoji Sąjunga nori jį iš- 
keldinti? 

— Taip, apie tai buvo kalbama jau nuo mūsų iš- 
vykimo iš Paryžiaus,— atsakė markizas de Sen Mera- 
nas.— Bet kurgi jį išsiųs? 

— Į Šventąją Eleną. 

— Į Sventąją Eleną! Kas tai per daiktas? — pa- 
klausė markizė. 

— Sala už dviejų tūkstančių mylių nuo čia, ana- 
pus pusiaujo,— atsakė grafas. 

— Puiku! Vilforas teisus, kvaila palikti tokį žmogų 
tarp Korsikos, kur jis gimė, Neapolio, kurį valdo jo 
svainis, ir Italijos, kurią jis norėjo paversti karalyste 
savo sūnui. 

— Deja,— tarė Vilforas,— mes turime tūkstantis 
aštuoni šimtai keturioliktųjų metų sutartis, ir negalima 
paliesti Napoleono nesulaužant tų sutarčių. 

— Jas ir sulaužys! — tarė grafas de Salvjė.— Jis 
taip pat nebuvo per daug skrupulingas, kai įsakė su- 
šaudyti nelaimingą hercogą d'Engieną. 

— Taip,— įsiterpė markizė,— nuspręsta: Šventoji 
Sąjunga išvaduos Europą nuo Napoleono, o Vilforas 
išvaduos Marselį nuo jo šalininkų. Valdo karalius ar 
ne, jeigu jis valdo, jo valdžia turi būti stipri, o jos vyk- 
dytojai — nepalenkiami. Tai vienintelis būdas užkirsti 
kelią blogiui. 

— Deja, ponia,— tarė šypsodamasis Vilforas,— ka- 
rališkojo prokuroro padėjėjas visada mato blogį tuomet, 
kai jis jau įvykęs. 

— Užtat jis turi jį ištaisyti. 

— Galėčiau pasakyti, ponia, kad mes ne taisome 
blogį, — mes už jį keršijame, tik tiek. 

— Ak, ponas de Vilforai, — tarė jauna gražutė mer- 
gina, grafo de Salvjė duktė ir panelės de Sen Meran 
draugė, — pasistenkite suorganizuoti kokią nors įdomią 
bylą, kol mes dar Marsely. Aš niekada nesu mačiusi 

prisiekusiųjų teismo, o tai, sako, labai įdomu. 

— Taip, iš tikrųjų labai įdomu, — atsakė prokuroro 
padėjėjas.— Tai jau ne prasimanyta tragedija, c tikra 
drama, ne apsimestinės kančios, o plaukiančios iš šir- 
dies. Žmogus, kurį jūs matote, nuleidus uždangą neina 
namo vakarieniauti su savo šeima ir ramiai išsimiegoti, 
kad rytoj vėl pradėtų iš naujo, o nuvedamas į kalėjimą, 
kur jo laukia budelis. Taip, nervingiems žmonėms, ieš- 
kantiems stiprių išgyvenimų, geresnį reginį sunku įsi- 
vaizduoti. Būkite rami, panele, jeigu pasitaikys proga, 
aš neužmiršiu jums pranešti. 

— Nuo jo žodžių mus šiurpas krečia, o jis juokia- 
si! — tarė išblyškusi Renė. 

— Ką jūs manote?.. Tai dvikova... Aš jau penkis 
ar šešis kartus reikalavau mirties bausmės teisiamie- 
siems, politiniams ir kitokiems... Kas žino, kiek patam- 
sy dabar galandama durklų arba kiek jau atkreipta 
jų į mane? 

— Dieve mano! — sušuko Renė.— Nejaugi jūs rim- 
tai kalbate, ponas de Vilforai? 

— Visiškai rimtai, — atsakė Vilforas šypsodama- 
sis.— Nuo visų tų įdomių bylų, kurių grafaitė trokšta 
iš smalsumo, o aš — iš garbėtroškos, pavojai man tik 
didėja. Argi jūs manote, kad visi tie Napoleono karei- 
viai, įpratę aklai pulti priešą, svarsto, kada reikia šauti 
arba smeigti durtuvu? Negi sudrebės jų ranka prieš 
žmogų, kurį jie laiko savo pačių priešu, jeigu jie negal- 
vodami žudo rusą, austrą ar vengrą, kurio niekada nėra 
matę? Antra vertus, pavojai reikalingi, kitaip mūsų 
profesija būtų-nepateisinama. Aš pats užsidegu, kai ma- 
tau kaltinamojo akyse pykčio žiežirbas: jos teikia man 
jėgos. Tuomet jau ne byla, o kova; puolu priešą, jis gi- 
nasi, aš kertu naują smūgį, ir kova, kaip visos kovos, 
baigiasi pergale arba pralaimėjimu. Stai ką reiškia kal- 
bėti teisme. Pavojus pakužda triuškinančių žodžių. Jei 
kaltinamasis po mano kalbos nusišypsotų, tai aš žino- 
čiau, kad kalbėjau prastai, kad visi mano žodžiai buvo 
blankūs, silpni, neišraiškingi. Įsivaizduokite, koks išdidu- 
mas užplūsta prokuroro širdį, kai jis, būdamas įsitiki- 
nęs teisiamojo kaltumu, mato, kad nusikaltėlis blykšta 

iv lenkia galvą nuo įrodymų naštos ir nuo triuškinan- 
Čių prokuroro iškalbos smūgių. Ta galva linksta ir nu- 
krinta. 

Renė aiktelėjo. 

-— Kaip gražiai kalba! — pastebėjo vienas iš svečių. 

— Štai tokie žmonės ir reikalingi mūsų laikais! — 
pridūrė antras. 

— Taip,— įsiterpė trečiasis,— paskutinėje byloje 
jūs buvote puikus, Vilforai. Atsimenate — niekšas, ku- 
ris nužudė savo tėvą. Jūs jį tiesiog užmušėte, dar bu- 
deliui jo nepalietus. 

— Ak, tėvažudžiai! Jų nė kiek negaila. Tokiems 
žmonėms bet kokia bausmė per lengva,— tarė Renė.— 
Bet vargšai politiniai nusikaltėliai... 

— Jie dar blogesni, Renė, nes karalius — tautos 
tėvas, o norėti nuversti arba užmušti karalių — tai no- 
rėti užmušti trisdešimties dviejų milijonų žmonių tėvą. 

— Vis tiek, ponas de Vilforai,— tarė Renė,— jūs 
pažadėkite man, kad būsite atlaidus tiems, kuriuos aš 
užtarsiu. 

— Būkite rami,— atsakė Vilforas, maloniai šypso- 
damasis,— mes kartu ruošime kaltiramąsias kalbas. 

— Mano brangioji, — tarė markizė,— rūpinkitės sa- 
vo kolibriais, šuniukais, skudurais ir nesikiškite į savo 
būsimojo vyro tarnybos reikalus. Dabar ginklai ilsisi, 
togoms pagarba. Apie tai yra puikus lotyniškas posakis. 

— Cedant arma togae',— tarė Vilforas. 

— Nedrįsau sakyti lotyniškai, — atsakė markizė. 

— Aš manau, kad man būtų maloniau matyti jus 
gydytoju, — tesė Renė.— Bausmės angelas, nors jis ir an- 
gelas, visada mane labai gąsdindavo. 

— Geroji mano Renė! — sušnibždėjo Vilforas, ne- 
nuleisdamas nuo jaunosios kupino meilės žvilgsnio. 

— Dukrele,— tarė markizas,— ponas de Vilforas 
bus moralinis ir politinis mūsų provincijos gydytojas. 
Patikėk manimi, tai garbingas vaidmuo. 

— O tai padės užmiršti tą vaidmenį, kurį suvai- 
dino jo tėvas, — įsiterpė nepataisomoji markizė. 


Ginklai lenkiasi togai (lot.). 

— Ponia,— atsakė Vilforas, liūdnai šypsodamasis, — 
aš turėjau garbės jums pasakyti, kad mano tėvas, bent 
taip tikiuosi, išsižadėjo savo praeities klaidų, kad jis 
pasidarė uolus religijos ir tvarkos šalininkas, gal net 
geresnis rojalistas už mane, nes jis rojalistas iš atzai- 
los, o aš — tik iš aistros. 

Po šio įmantraus posakio Vilforas apžvelgė svečius, 
kaip jis tai darydavo teisme po kokios nors tolygios 
frazės, tikrindamas savo gražbylystės poveikį publikai. 

— Teisingai, mielasis Vilforai, — kalbėjo grafas de 
Salvjė,— tuos pačius žodžius aš pasakiau užvakar Tiu- 
ilri karaliaus rūmų ministrui, kuris pareiškė nusiste- 
bėjimą dėl žirondisto sūnaus ir Kondė armijoj tarna- 
vusio karininko dukters santuokos. Ministras mane pui- 
kiai suprato. Pats Liudvikas XVIII palaiko tokią vieni- 
jimosi sistemą. Mes visai neįtarėme, kad karalius klau- 
sosi Mūsų, o jis staiga įsikišo į pokalbį ir sako: „Vilfo- 
ras (atkreipkite dėmesį, karalius nesakė Nuartjė, o pa- 
brėžė Vilforo pavardę), Vilforas,— tarė karalius, — toli 
nueis. Tai jau visiškai subrendęs jaunuolis ir priklauso 
mano pasauliui. Patenkintas sužinojau, kad markizas 
ir markizė de Sen Meranai išleidžia už jo savo dukterį, 
aš ir pats jiems būčiau pataręs šitaip padaryti, jeigu 
jie pirmi nebūtų atėję manęs prašyti leidimo“. 

— Karalius taip sakė, grafe? — sušuko Vilforas 
džiūgaudamas. 

— Aš jums pakartoju jo didenybės žodžius, ir jeigu 
markizas panorės būti atviras, tai prisipažins, kad ly- 
giai tą pat karalius ir jam sakė, kai jis prieš pusmetį 
pranešė karaliui ketinąs išleisti už jūsų savo dukterį. 

— Tas tiesa, — patvirtino markizas. 

— Tai, vadinasi, už viską turiu būti dėkingas ka- 
raliui. Aš viską padarysiu, kad jam pasitarnaučiau! 

— Šitoks jūs man patinkat,— tarė markizė.— Te- 
gu tik pasirodo dabar koks sąmokslininkas — kaipmat 
sveikas dingęs. 

— O aš, mama,— tarė Renė,— maldauju Dievo, 
kad jis jūsų neišklausytų ir siųstų ponui de Vilforui tik 
smulkius vagilius, neišsimokančius skolininkus ir baikš- 
čius sukčius. Tada aš ramiai miegosiu. 

— Tai tas pat,— tarė juokdamzsis Vilioras,— kas 
linkėti gydytojui ligonių, sergančių tiktai migrena, ty- 
mais arba kuriuos vapsvos sugėlė ir panašiai. Jeigu 
jūs norite matyti mane karališkuoju prokuroru, tai, prie- 
šingai, linkėkite man baisių ligų, kurių išgydymas daro 
garbę gydytojui. 

Tuo metu, — tartum likimas telaukė, kad išsipildy- 
tų Vilforo norai,— įėjo tarnas ir pašnibždėjo jam ke- 
letą žodžių į ausį. Atsiprašęs Vilforas pakilo nuo stalo 
ir grįžo po valandėlės patenkintas, šypsodamasis. 

Renė pažiūrėjo į jį susižavėjusi. Jo mėlynos akys 
spindėjo išblyškusiame veide su juodomis žandenomis; 
tą akimirką iš tikrųjų jis atrodė labai gražus. Renė ne- 
kantriai laukė, kad jis paaiškintų, kodėl buvo netikėtai 
pasišalinęs. 

— Jūs tik ką pareiškėte norą,— tarė Vilforas,— 
matyti savo vyrą gydytoju. Ir iš tikrųjų su Eskulapo 
mokiniais (taip dar būdavo sakoma tūkstantis aštuoni 
šimtai penkioliktais metais) turiu tam tikro panašumo: 
aš negaliu kaip norėdamas tvarkyti savo laiko. Mane 
rado net čia, šalia savo sužadėtinės, net per mūsų suža- 
dėtuvių pokylį. 

— O ko jus iškvietė? — bent kiek nerimaudama 
paklausė jaunoji mergina. 

— Deja, dėl vieno ligonio, kuris, jei galima tikėti, 
ką man pranešė, tiesiog merdi. Atvejis labai sunkus, 
liga grasina ešafotu. 

— Dieve mano! — riktelėjo Renė blykšda ma. 

— Ką jūs sakote! — sušuko choru svečiai. 

— Atrodo, bus susektas bonapartistų sąmokslas. 

— Nejaugi! — sušuko markizė. 

— Stai kas pasakyta pranešime. 

Ir Vilforas perskaitė: 

„Ištikimas sosto ir religijos bičiulis praneša ponui 
karališkajam prokurorui, kad Edmonas Dantesas, „Fa- 
raono“ laivo kapitono padėjėjas, šį rytą atplaukęs iš 
Smirnos per Neapolį ir Porto Ferają, įteikė Miurato 
laišką uzurpatoriui, o iš uzurpatoriaus atvežė laišką 
Paryžiaus bonapartistų komitetui. 

Jeigu Dantesas bus suimtas, jo nusikaltimą įrodan- 

tis laiškas bus rastas arba pas ji patį, arba pas jo tėvą, 
arba jo kajutėje „Faraone“. 

— Betgi,— tarė Renė,— tas laiškas nepasirašytas ir 
adresuotas 1e įums, o karališkajam prokurorui. 

— Taip, bet karališkasis prokuroras išvykęs. Laiš- 
ką padavė jo sekretoriui, kuris turi teisę atplėšti kores- 
pondenciją. Jis atplėšė tą laišką, pasiuntė ieškoti manęs 
ir, neradęs namie, pats davė įsakymą suimti. 

— Tai nusikaltėlis jau suimtas? — paklausė mar- 
kizė. 

— Tiksliau, kaltinamasis, — pataisė Renė. 

— Taip, suimtas, — atsakė Vilforas,— ir, kaip jau 
turėjau garbės paaiškinti panelei Renė, jeigu pas jį bus 
rastas laiškas, apie kurį kalbama, tai mano pacientas — 
sunkus ligonis. 

— O kur tas nelaimingasis? — paklausė Renė. 

— Laukia pas mane. 

— Eikite, mano bičiuli,— tarė markizas,— neap- 
leiskite savo pareigų dėl mūsų. Tarnyba karaliui rei- 
kalauja, kad jūs būtumėte ten. Taigi eikite, kur jus šau- 
kia tarnyba karaliui. 

— Ak, ponas de Vilforai,— sušuko Renė, sudėda- 
ma rankas ant krūtinės.—- Būkite atlaidus, juk šiandien 
mūsų sužadėtuvės! 

Vilforas apėjo aplink sialą ir, atsirėmęs į kėde, 
ant kurios sėdėjo jo sužadėtinė, tarė: 

— Mieloji Renė, dėl jūsų ramybės pažadu padaryti 
visa, kas bus įmanoma. Bet jei nusikaltimo įrodymai 
neginčytini, jei kaltinimas teisingas, teks nupjauti tą 
bonapartinę piktžolę. 

Renė krūptelėjo, išgirdusi žodį „nupjauti“, nes ta 
piktžolė, kurią ketino pjauti Vilforas, turėjo galvą. 

— Tai grynas vaikiškumas! — tarė markizė.— Ne- 
klausykite jos, Vilforai, ji pripras. 

Markizė ištiesė Vilforui liesą ranką, kurią jis pabu- 
čiavo vis tebežiūrėdamas į Renė ir tartum sakydamas 
akimis: „Tai jūsų ranką bučiuoju arba bent norėčiau 
pa bučiuoti“. 

— Blogas ženklas! — sušnibždėjo Renė. 

— Liaukis, Renė,— tarė markizė.— Tiesiog baigi 

išvesti mane iš kantrybės tais savo vaikiškais išsišoki- 
mais. Spręsk pati: kas svarbiau — valstybės likimas ar 
tavo liguistos fantazijos? 

-— Ak, mama,-- sušnibždėjo Renė. 

— Ponia markize, būkite gailestinga mūsų nevy- 
kusiai rojalistei,— tarė de Vilforas.— Pažadu jums, kad 
karališkojo prokuroro padėjėjo pareigą atliksiu sąžinin- 
gai, kitaip sakant, būsiu negailėstingas. 

Bet tuo pat metu, kada prokuroro padėjėjas sakė 
šiuos žodžius markizei, jaunikis slapta pažvelgė į savo 
sužadėtinę ir jo žvilgsnis kalbėjo: „Nusiraminkite, Re- 
nė: dėl jūsų meilės būsiu atlaidus“. 

Renė į tą žvilgsnį švelniai nusišypsojo, ir Vilforas 
išėjo kupinas palaimos. 


VII + TARDYMAS 


Vos tik išėjęs iš valgomojo, Vilforas tučtuojau nu- 
simetė linksmumo kaukę, pasidarė iškilmingai orus, kaip 
ir dera žmogui, kuriam uždėta aukščiausia pareiga — 
spręsti savo artimo likimą. Tačiau, nepaisant jo veido 
judrumo, kurio prokuroro padėjėjas, kaip įgudęs akto- 
rius, ne kartą mokėsi prieš veidrodį, šį kartą jam ne- 
lengvai sekėsi suraukti antakius ir nutaisyti rūškaną 
veidą. Ir iš tikrųjų, jei nekreiptume dėmesio į tą poli- 
tinę jo tėvo praeitį, kuri galėjo pakenkti jo karjerai nuo 
jos visiškai neatsiribojus, Žeraras de Vilforas šiuo metu 
buvo toks laimingas, koks begali būti laimingas žmo- 
gus. Būdamas tik dvidešimt septynerių metų, jau ėjo 
aukštas pareigas magistratūroje, buvo įsigijęs solidų 
turtą, ruošėsi vesti jauną ir gražią merginą, kurią my- 
lėjo ne tiek aistringai, kiek protingai, kaip ir reikia my- 
lėti karališkojo prokuroro padėjėjui. Panelė de Sen Me- 
ran buvo ne tik stebėtinai graži, — ji dar priklausė šei- 
mai, kuriai rūmai rodė didelį palankumą. Jau nemi- 
nint, kad, daugiau vaikų neturėdami, sužadėtinės tėvai 
savo ryšius visiškai galėjo panaudoti žento interesams, — 
panelė de Sen Meran dar atnešė savo vyrui penkiasde- 
šimt tūkstančių ekiu kraičio, kurį vilčių dėka (tą baisų 

žodį sugalvojo piršliai) laikui bėgant galėjo papildyti 
maždaug pusės milijono paiįkimas. 

Visa tai kartu paėmus, sudarė tokią pilnutinę ir 
akinančią palaimą, kad Vilforas būtų pastebėjęs dėmių 
net saulėje, jei prieš tai vidaus žvilgsniu ilgai būtų žiū- 
rėjęs į savo sielą. 

Prie durų jo laukė policijos komisaras. Niūri šio 
žmogaus išorė privertė jį nusileisti iš dausų aukštybių 
į varganą žemę, kuria mes vaikščiojame. Vilforas nutaisė 
atitinkamą veido išraišką ir priėjo prie policininko. 

— Aš pasiruošęs! — tarė jis.— Perskaičiau laišką. 
Gerai padarėte suimdami tą žmogų. Dabar apie jį ir apie 
sąmokslą duokite man visas žinias, kokias tik spėjote 
gauti. 

— Apie sąmokslą mes dar nieko nežinome. Visi 
dokumentai, kuriuos radome pas jį, surišti į vieną ry- 
šulėlį, užantspauduoti ir padėti ant jūsų stalo. Kalbant 
apie patį kaltinamąjį, tai jo pavardė, kaip jūs teikėtės 
matyti iš paties skundo, Edmonas Dantesas, jis tarnauja 
kapitono padėjėju tristiebiame laive „Faraonas“, tas 
laivas gabena medvilnę iš Aleksandrijos bei Smirnos ir 
priklauso „Morelio ir sūnaus“ prekybos firmai Mar- 
selyje. 

— Prieš pradėdamas tarnybą „Faraone“,ar jis tar- 
navo kariniame laivyne? 

— Ką jūs, ne! Čia visai jaunas vaikinas. 

— Kokio amžiaus? 

— Ne daugiau kaip devyniolikos ar dvidešimties 
metų. 

Tuo metu, kai Vilforas, praėjęs Gran Riu gatvę, 
jau buvo netoli Konseilio gatvės kampo, prie jo priėjo 
žmogus, matyt, čia jo laukęs. Tai buvo ponas Morelis. 

— Ponas de Vilforas! — sušuko jis.— Kaip gerai, 
kad sutikau jus. Įsivaizduokite, įvyko didžiausias nesu- 
sipratimas: suimtas mano laivo kapitono padėjėjas Ed- 
monas Dantesas. 

— Žinau,— atsakė Vilforas.— Kaip tik ir einu jo 
kvosti. 

— Ponas de Vilforai,— karštai tęsė Morelis,— jūs 
nepažįstate kaltinamojo, o aš jį pažįstu. Įsivaizduokite 

patį švelniausią, patį sąžiningiausią žmogų ir, dar iš- 
drįsiu pridurti, patį geriausią savo darbo žinovą visame 
prekybos laivyne... Ponas de Vilforai! Iš visos širdies 
prašau jus: užtarkite jį. 

Kaip jau matėme, Vilforas priklausė aristokratų 
stovyklai, o Morelis — plebėjų. Pirmasis buvo karštas 
rojalistas, antrąjį kai kas įtarė prijaučiant bonapartis- 
tams. Vilforas iš aukšto dėbtelėjo į Morelį ir šaltai 
atsakė: 

— Jūs žinote, pone, kad galima būti švelniam namų 
aplinkoje, sąžiningam prekybiniuose sandėriuose, geru 
savo profesijos žinovu ir tuo pat metu dideliu nusikal- 
tėliu politine prasme. Tiesa, jūs tai žinote, pone? 

Vilforas ypač pabrėžė paskutiniuosius žodžius, ir 
tai reikėjo suprasti kaip užuominą pačiam laivo savi- 
ninkui. Tiriamas jo žvilgsnis stengėsi įsiskverbti į pa- 
čias Morelio širdies gelmes. Kaip tai jis drįso užtarti 
kitą, nors negalėjo nežinoti, kad atleisti ir jam yra ką. 

Morelis nuraudo, nes jo sąžinė politinių įsitikinimų, 
srityje nebuvo visiškai švari. Be to, Danteso jam pati- 
kėta paslaptis apie pasimatymą su maršalu ir apie tą 
keletą žodžių, kuriais į jį kreipėsi imperatorius, Mo- 
relį gerokai trikdė. Vis dėlto jis tarė nuoširdžiai ir 
karštai: 

— Prašau jus, ponas de Vilforai, būkite teisingas, 
koks privalote būti, ir geras, koks visada būnate, ir 
greičiau grąžinkite mums tą vargšą Dantesą. 

Tame „grąžinkite mums“ karališkojo prokuroro 
padėjėjo ausiai pasivaideno revoliucinga gaidelė. 

„Taip! — pagalvojo jis.— „Grąžinkite mums“... Ar 
tik nepriklauso tas Dantesas kokiai nors karbonarų sek- 
tai, jeigu jo globėjas taip neatsargiai kalba kolektyvo 
vardu? Prisimenu, komisaras sakė, kad jį areštavo smuk- 
lėje, be to, ten buvusi gausi kompanija,— tikriausiai 
kokia nors slapta ložė“. 

Ir tarė garsiai: 

— Pone, jūs galite būti visiškai ramus, jums ne- 
reikia prašyti teisingumo, jei kaltinamasis nekaltas, bet, 
priešingai, jeigu jis kaltas... mes gyvename sunkiais lai- 
kais, ir palikti nenubaustą — reiškia duoti pražūtingą 

pavyzdį. Užtat būsiu priverstas atlikti savo pareigą. 

Jis nusilenkė su šaltu mandagumu ir oriai įėjo i 
savo įstaigą greta teismo rūmų, o vargšas Morelis lyg 
suakmenėjęs liko stovėti gatvėje. 

Prieškambaris buvo pilnas žandarų ir policininkų. 
Tarp jų stipriai saugomas, ramiai ir nejudėdamas sto- 
vėjo suimtasis, varstomas neapykanta žėrinčių žvilgsnių. 

Vilforas perėjo prieškambarį, skersomis dėbtelėjo 
į Dantesą ir, paėmęs iš policininko rankų ryšulėlį popie- 
rių, dingo už durų. Įeidamas paliepė: 

— Įveskite suimtąjį.-- 

Nors ir labai probėgšmais žvilgtelėjęs į suimtąjį, 
Vilforas spėjo susidaryti nuomonę apie žmogų, kurį 
teks kvosti. Jis įžvelgė protą aukštoje ir plačioje vaikino 
kaktoje, skvarbus žvilgsnis ir suraukti antakiai rodė 
drąsą, atviraširdiškumu dvelkė jo storos praviros lū- 
pos, už kurių bolavo dvi eilės baltų kaip dramblio kau- 
las dantų. 

Pirmasis įspūdis buvo Dantesui palankus, bet Vil- 
"foras dažnai girdėjo sakant, kad politinė išmintis liepia 
nepasiduoti -pirmajam jausmui, neš tai visada širdies 
balsas. Ir jis pritaikė tą taisyklę pirmajam įspūdžiui, 
užmiršęs skirtumą tarp įspūdžio ir jausmo. 

Jis nuslopino geruosius jausmus, kurie bandė įsi- 
veržti į jo širdį, kad iš ten pultų protą, nutaisė prieš 
veidrodį iškilmingą veidą ir atsisėdo už rašomojo stalo 
niūrus, rūstus. 

Po trumpos valandėlės įėjo Dantesas. 

Jaunuolis vis dar buvo išblyškęs, bet ramus ir ma- 
lonus. Laisvai ir mandagiai jis nusilenkė savo' teisėjui, 
paskui akimis paieškojo kėdės, tarsi būtų svečiuose pas 
savo šeimininką Morelį. 

Tik dabar jisai sutiko blausų de Vilforo žvilgsnį, 
būdingą teisingumo saugotojams, kurie nenori, kad kas 
nors skaitytų jų mintis, užtat savo akis paverčia mati- 
niu stiklu. Šis žvilgsnis Dantesui leido pajusti, kad jis 
stovi prieš teismą. 

— Kas esate ir kaip vadinatės? — paklausė Vil- 
foras, sklaidydamas raštus, kuriuos agentas jam buvo 
įteikeęs prieškambary. Per kokią valandą byla jau buvo 

spėjusi išsipūsti į gana storą sąsiuvinį: taip sparčiai 
šnipinėjimo piktžaizdė graužia nelaimingą kūną, vadi- 
namą kaltinamuoju. 

— Vadinuosi Edmonas Dantesas,— ramiu ir skam- 
biu balsu atsakė jaunuolis,— esu kapitono padėjėjas 
„Faraono“ laive, priklausančiame „Morelio ir sūnaus“ 
firmai. 

— Kiek jums metų? — klausinėjo Vilforas. 

— Devyniolika,— atsakė Dantesas. 

— Ką veikėte tuo metu, kai buvote suimtas? 

— Pietavau su draugais savo sužadėtuvių proga,— 
atsakė Dantesas virptelėjusiu balsu, nes labai skaudus 
buvo kontrastas tarp džiaugsmingo pokylio ir nykios 
tuo metu vykstančios ceremonijos, tarp niūraus pono 
de Vilforo veido ir spinduliuojančio Mersedesos veidelio. 

— Savo sužadėtuvių proga? — pakartojo prokuro- 
ro padėjėjas, nejučiom krūptelėjęs. 

— Taip, vedu merginą, kurią myliu jau treji metai. 

Vilforą, paprastai visada abejingą, apstulbino toks 
sutapimas, ir sujaudintas jaunuolio balsas pažadino jo 
sieloje užuojautos atgarsį. Jis taip pat mylėjo savo su- 
žadėtinę, taip pat buvo laimingas, ir štai sukliudė jam 
džiaugtis, jis turėjo: eit sugriauti laimę žmogui, kuris, 
kaip ir pats Vilforas, buvo taip arti palaimos. 

„Toks filosofinis sugretinimas,— pagalvojo jis, — 
padarys gilų įspūdį ponios de Sen Meran svetainėje“. 
Dantesui belaukiant tolesnio klausinėjimo, jis ėmė rinkti 
galvoje antitezes, iš kurių oratoriai kuria puikias fra- 
zes, sukeliančias aplodismentus ir kartais palaikomas 
tikru iškalbingumu. 

Apmetęs galvoje puikų speech!', Vilforas nusi- 
šypsojo ir kreipdamasis į Dantesą tarė: 

— Kalbėkite toliau. 

— Ką gi man kalbėti? 

—- Painformuokite teismą. į 

— Tegul teismas pasako man, apie ką jis nori būti 
painformuotas, ir aš pasakysiu viską, ką žinau. Bet, — 
pridūrė šypsodamasis,-- turiu iš anksto įspėti, kad ži- 
nau labai maža. 


Specch — kalba už stalo (angl.). 

— „Ar tarnavote valdant uzurpatoriui? 

— Turėjau būti paimtas į karinį laivyną, kai jį 
nuvertė. 

— Girdėjau, kad esate labai nepalankių politinių 
įsitikinimų,— tarė Vilforas, kuriam apie tai niekas nieko 
nebuvo sakęs, bet dėl visa ko jis nutarė pateikti tą klau- 
simą kaip kaltinimą. 

— Aš nepalankių politinių įsitikinimų?.. Deja, man 
gėda prisipažinti, bet niekada neturėjau to, kas vadi- 
nama įsitikinimais. Man tik devyniolika metų, kaip jau 
esu jums minėjęs. Aš nieko nežinau ir suvaidinti kokį 
nors savarankišką vaidmenį negaliu. Už visa, kas esu 
ir kuo būsiu, jeigu man duos tą vietą, apie kurią sva- 
joju, turėsiu būti dėkingas tik ponui Moreliui. Dėl to 
visi mano įsitikinimai, ir tai ne politiniai, o privatūs, 
apsiriboja trimis jausmais: aš myliu savo tėvą, gerbiu 
poną Morelį ir dievinu Mersedesą. Štai, maloningasis 
pone, viskas, ką galiu pasakyti teismui. Kaip matote, 
visa tai jam nelabai teįdomu. 

Dantesui kalbant Vilforas žiūrėjo į jo ramų, atvirą 
veidą ir nejučiom prisiminė Renė žodžius; ši, nepažin- 
dama kaltinamojo, prašė būti jam atlaidžiu. Įpratęs tu- 
rėti reikalų su nusikaltimais ir nusikaltėliais, kiekvie- 
name Danteso žodyje prokuroro padėjėjas matė naują 
jo nekaltumo įrodymą. Iš tikrųjų tas jaunuolis, bemaž 
vaikas, nuoširdus, atviras, iškalbingas tuo širdies iškal- 
bingumu, kuris niekada neaplanko, „kai jo ieškai, kupi- 
nas meilės viskam, nes pats buvo laimingas, o laimė ir 
pačius bloguosius paverčia gerais; iš to jaunuolio net į 
teisėją trykšte tryško švelnumas ir gerumas, kurių buvo 
sklidina jo širdis. Vilforas su juo buvo rūstus ir griež- 
tas, o Edmono žvilgsnis, balsas, judesiai rodė vien tik 
palankumą ir nuoširdumą tam, kuris jį tardė. 

„Dievaži,— pagalvojo Vilforas,— jis tikrai puikus 
vaikinas, ir, tikiuosi, nesunku bus įtikti Renė išpildant 
pirmąjį jos prašymą: tuo užsitarnausiu nuoširdų ran- 
kos paspaudimą visiems matant, o nuošaliame kampe- 
ly — švelnų pabučiavimą“. 

Nuo šios malonios vilties Vilforo veidas nušvito, 
ir kai jis, atitrūkęs nuo savo minčių, pažvelgė į Dan- 

tesą, šis, sekęs, kaip kinta jo teisėjo veidas, taip pat at- 
sakė šypsniu. 

— Ar jūs turite kokių priešų? — paklausė Vil- 
foras. 

— Priešų? — tarė Dantesas.— Laimė, aš dar tokia 
maža figūra, kad nespėjau jų įgyti. Gal aš truputį karš- 
tas, tačiau bendraudamas su valdiniais visuomet steng- 
davausi valdytis. Savo žinioje turėjau dešimt dvylika 
jūrininkų. Paklauskite jų, maloningasis pone, ir jie jums 
pasakys, kad myli mane ir gerbia ne kaip tėvą,— aš 
pernelyg jaunas, — bet kaip vyresnį brolį. 

— Jei neturite priešų, tai gal yra, kas pavydi jums. 
Jūs tik devyniolikos metų, o jau skiriamas kapitonu, — 
tai aukštos pareigos jūsų luomui. Vedate gražią mer- 
giną, kuri jus myli, o šitai reta laimė visiems luomams. 
Stai dvi svarbios priežastys, dėl kurių gali atsirasti, 
kas pavydėtų. 

— Taip, teisybė. Jūs geriau už mane pažįstate žmo- 
nes, galbūt tai ir tiesa. Bet jeigu tie pavyduoliai iš mano 
bičiulių, aš linkęs nežinoti, kas jie, kad netektų jų ne- 
apkęsti. | 

— Klystate. Visada reikia, kiek tai įmanoma, aiš- 
kiai matyti aplinką. Atvirai prisipažinsiu, jūs 'man at- 
rodote toks kilnus jaunuolis, kad dėl jūsų ryžtuosi pra- 
silenkti su įprastine teismo tvarka ir padėti jums išaiš- 
kinti paslaptį... Štai skundas, kuris jus kaltina. Ar pa- 
žįstate rašyseną? 

Vilforas ištraukė iš kišenės laišką ir padavė jį Dan- 
tesui. Šis pažiūrėjo, perskaitė, suraukė kaktą ir tarė: 

— Ne, šitos rašysenos nepažįstu; ji iškreipta, bet 
vis dėlto gana tiesi. Kaip ten bebūtų, skundą rašė įgu- 
dusi ranka. Esu labai laimingas, — pridūrė jis, su dėkin- 
gumu žiūrėdamas į Vilforą,— kad turiu reikalą su tokiu 
žmogumi kaip jūs, nes iš tikrųjų tas pavyduolis — pik- 
tas priešas. 

Tariant šiuos žodžius jaunuolio akys blykstelėjo, 
ir Vilforas suprato, kokia galinga vidinė jėga slypi po 
jo išoriniu romumu. 

— O dabar,— tarė prokuroro padėjėjas, — atsaky- 
kite man atvirai, ne kaip kaltinamasis teisėjui, bet kaip 

žmogus, patekęs į bėdą, atsako žmogui, kuris jį užjau- 
čia: ar yra tiesos tame anoniminiame skunde? 

Vilforas su pasibjaurėjimu numetė ant stalo laišką, 
kurį jam Dantesas grąžino. 

— Viskas tiesa ir tuo. pat metu viskas netiesa. O 
štai kaip yra iš tikrųjų, prisiekiu jūrininko garbe, savo 
meile Mersedesai ir savo tėvo garbe. 

— Pasakokite,— tarė Vilforas. 

Ir pats sau pridūrė: 

„Jeigu Renė galėtų mane matyti, tikiuosi, ji būtų 
patenkinta manimi ir nevadintų manęs budeliu“. 

— Tai štai: išplaukus iš Neapolio, kapitonas Le- 
kleras susirgo smegenų uždegimu. Laive nebuvo gydy- 
tojo, o ligonis jokiu būdu nenorėjo plaukti į uostą, nes 
labai skubėjo į Elbės salą; bet jo būklė taip pablogėjo, 
kad trečios dienos vakare, jausdamas artėjančią mirtį, 
jis pasikvietė mane. 

— Dantesai,— tarė jis, — prisiekite savo garbe, kad 
atliksite tai, ko aš jūsų paprašysiu. Reikalas nepapras- 
tai svarbus. 

— Prisiekiu, kapitone, — atsakiau aš. 

— Kadangi po mano mirties jums, kaip kapitono 
vimą plaukite į Elbės salą, sustokite Porto Feraje, su- 
siraskite maršalą ir atiduokite jam šį laišką. Galbūt ten 
duos jums kitą laišką arba paves kokį kitą uždavinį. 
Tas uždavinys turėjo tekti man, Dantesai. Jūs įvykdy- 
site jį vietoj manęs, ir visa garbė teks jums. 

— Įvykdysiu, kapitone, bet gal ne taip lengva bus 
patekti pas maršalą? 

— Stai žiedas, kurį paprašykite jam perduoti,— 
pasakė kapitonas, — jis pašalins visas kliūtis. 

Ir tardamas tuos žodžius jis man įteikė žiedą. Po 
dviejų valandų jis neteko sąmonės, o kitą dieną mirė. 

-- Ir ką jūs padarėte? 

— Tą, ką privalėjau padaryti, ką būtų padaręs 
mano vietoje kiekvienas kitas. Mirštančiojo prašymas 
visada šventas, o mums, jūrininkams, viršininko pra- 
šymas yra įsakymas, kurio negalima nevykdyti. Tad 
aš pasukau link Elbės salos ir pasiekiau ją kitą dieną. 

Visus palikau laive, tik aš vienas išlipau į krantą. Kaip 
ir buvau numatęs, pas maršalą manęs nenorėjo leisti, 
bet aš jam nusiunčiau žiedą, kuris, matyt, buvo sutar- 
tas ženklas, ir visos durys prieš mane atsidarė. Jis mane 
priėmė, išklausinėjo apie vargšo Leklero mirties aplin- 
kybes ir, kaip tasai buvo manęs, įteikė man laišką, įsa- 
kydamas nuvežti jį į Paryžių. Aš prižadėjau, nes tai 
buvo susiję su paskutinės mano kapitono valios įvyk- 
dymu. Atvykęs į Marselį, skubiai sutvarkiau visus rei- 
kalus laive ir nubėgau pas savo sužadėtinę, kuri man at- 
rodė dar gražesnė ir mielesnė negu anksčiau. Pono Mo- 
relio dėka mes greitai atlikome visus bažnytinius for- 
malumus. Ir štai, kaip jau esu sakęs, aš sėdėjau už pietų 
stalo, ruošiausi po valandos susituokti ir kitą rytą ketinau 
vykti į Paryžių, bet staiga, remdamiesi šiuo skundu, 
kurį tikriausiai dabar jūs taip pat niekinate kaip ir aš, 
mane suėmė. 

— Taip, taip, — neskubėdamas tarė Vilforas,— visa 
tai man atrodo teisybė, ir jeigu jūs čia kuo nors kaltas, 
tai tik neatsargumu, bet ir tą neatsargumą galima pa- 
teisinti jūsų kapitono įsakymu. Atiduokite mums laišką, 
kurį gavote Elbės saloje, duokite žodį atvykti pas mane, 
kai tik bus pareikalauta, ir grįžkite pas savo draugus. 

— Tai aš laisvas? — sušuko Dantesas, nesitverda- 
mas džiaugsmu. 

—- Taip, tik atiduokite man laišką. 

— Jis turi būti pas jus, jį paėmė iš manęs kartu 
su kitais mano dokumentais, ir aš matau kai kuriuos 
jų šitame ryšulėlyje. 

— Luktelėkite,— tarė Vilforas Dantesui, kuris jau 
buvo beimąs skrybėlę ir pirštines, — luktelėkitei! Kam 
adresuotas laiškas? 

— Ponui Nuartjė, Kok Erono gatvė Paryžiuje. 

Griaustinio trenksmas Vilforui būtų buvęs mažiau 
staigus ir netikėtas smūgis kaip tas adresas. Jis sudri- 
bo atgal į krėslą, iš kurio buvo kiek pasistojęs norėda- 
mas paimti pas Dantesą rastų dokumentų ryšulėlį, ir, 
karštligiškai pasirausęs jame, ištraukė lemtingąjį laišką, 
į kurį įsmeigė akis, pilnas neapsakomo siaubo. 

— Ponui Nuartjė, Kok Erono gatvė, tryliktas nu- 

meris,— sušnibždėjo jis, dar smarkiau išblykšdamas. 

— Tikrai taip,— tarė nustebęs Dantesas.— Argi 
jūs jį pažįstate? 

— Ne,— skubiai atsakė Vilforas.— Ištikimas kara- 
liaus tarnas tarp sąmokslininkų neturi pažįstamų. 

— Ar tai liečia sąmokslą? — paklausė Dantesas, 
kuris, jau manęs esąs laisvas, pajuto, kad reikalai kryps- 
ta kita linkme.— Šiaip ar taip, pone, aš sakau jums, kad 
ničnieko nežinau, kas tame laiške rašoma. 


— Taip,— tarė Vilforas dusliu balsu, — bet jūs ži- 
note pavardę to, kuriam jis adresuotas! 

-— Kad galėčiau įteikti laišką jam pačiam, aš turė- 
jau žinoti jo pavardę. 

— Ir jūs niekam to laiško nerodėte? — paklausė 
Vilforas, skaitydamas laišką ir vis labiau blykšdamas. 

— Niekam, prisiekiu garbe! 

— Niekas nežino, kad iš Elbės vežėte laišką ponui 
Nuartjė? 

— Niekas, išskyrus tą, kuris jį man įteikė. 

— Ir tai daug, pernelyg daug! — sušnibždėjo Vil- 
foras. 

Beskaitant laišką jo veidas vis labiau niaukėsi. Iš- 
balusios Vilforo lūpos, drebančios rankos, žaižaruo- 
jančios akys Dantesui žadino labai liūdnus būgštavimus. 

Perskaitęs laišką, Vilforas susiėmė už galvos ir ne- 
judėjo. 

— Dievuliau, kas jums, pone? — baikščiai paklau- 
sė Dantesas. 

Vilforas nieko neatsakė. Paskui pakėlė išbalusį, per- 
sikreipusį veidą ir dar kartą perskaitė laišką. 

— Jūs tikinate, kad visiškai nežinote šio laiško tu- 
rinio? — paklausė Vilforas. | 

— Pakartoju ir prisiekiu garbe: visiškai nežinau. 
Bet kas jums, Dieve mano? Jūs blogai jaučiatės? Leis- 
kite, aš paskambinsiu! Pakviesti ką nors? 

— Nereikia,— tarė Vilforas pašokdamas,— eikite į 
savo vietą ir tylėkite. Čia aš tvarkausi, o ne jūs. 

— Atleiskite,— tarė įsižeidęs Dantesas,— norėjau 
tik padėti jums. 


72 


— Man nieko nereikia. Trumpas kvaitulys, štai ir 
viskas. Rūpinkitės savimi, o ne manimi. Atsakinėkite. 

Dantesas laukė klausimų, bet veltui. Vilforas vėl 
susmuko krėsle, netvirta ranka nusibraukė nuo kaktos 
prakaitą ir trečią kartą įniko skaityti laišką. 

— Jeigu jis žino, kas čia parašyta,— sušnibždėjo 
Vilforas,— arba jei kada nors sužinos, kad Nuartjė — 
tai Vilforo tėvas, tuomet aš žuvęs, amžinai žuvęs! 

Kartkartėmis jis žvilgčiojo į Edmoną, tarsi jo žvilgs- 
niai būtų galėję prasiskverbti pro neregimą sieną, sau- 
gojančią širdy paslaptį, apie kurią lūpos tyli. 

— Nėra ko abejoti! — staiga sušuko jis. 

— Dangus mane girdi, — sušuko nelaimingas jau- 
nuolis,— jeigu jūs abejojate manimi, jeigu jūs įtariate 
mane, kvoskite. Aš pasiruošęs jums atsakinėti. 

Vilforas bandė paimti save į rankas ir tarė Dan- 
tesui tokiu balsu, kuriame jau skambėjo pasitikėjimas 
savimi: 

— Po jūsų parodymų iškyla nepaprastai sunkūs 
kaltinimai jums. Užtat negaliu, kaip tikėjausi, tuojau 
pat jus paleisti. Prieš ryždamasis tokiam žingsniui, turiu 
pasitarti su tardytoju. O iki šiol jūs matėte, kaip su 
jumis elgiausi. 

— O taip, ir aš jums dėkoju! — sušuko Dantesas.— 
Jūs elgėtės su manimi ne kaip teisėjas, o kaip draugas. 

— Tai štai, dar kuriam laikui jus sulaikysiu, ti- 
kiuosi, neilgam. Didžiausias kaltinimas prieš jus — tai 
laiškas, ir jūs matote... 

Vilforas priėjo prie židinio, įmetė laišką į ugnį ir 
palaukė, kol jis virto pelenais. 

— Matote,— tarė jis,— aš jį sunaikinau. 

— Jūs daugiau negu teisingumas,— sušuko Dan- 
tesas,— jūs gailestingumas. 

— Bet paklausykite manęs, — tęsė Vilforas.— Po to, 
ką aš dabar padariau, jūs, aišku, suprantate, kad galite 
pasitikėti manimi. 

— Įsakykite, aš įvykdysiu viską. 

— Ne,— tarė Vilforas, prieidamas prie jaunuolio, — 
ne, visai nesirengiu jums įsakinėti. Noriu jums tik pa- 
tarti, suprantate? 

Sakykite, ir aš išpildysiu jūsų patarimą kaip 
įsakymą. 

— Aš jus paliksiu čia, teismo patalpose.iki vakaro. 
Galbūt kas nors kitas jus tardys. Sakykite visk4, ką 
man pasakojote, bet nė mur mur apie laišką! 

— Pažadu, pone. 

Dabar, atrodė, Vilforas maldavo, o kaltinamasis 
guodė teisėją. 

— Matote,— kalbėjo jis, žvilgtelėjęs į pelenus, dar 
tebeišlaikiusius laiško pavidalą,— dabar laiškas sunai- 
kintas. Tiktai mudu žinome, kad jis buvo. Dabar jums 
jo nepateiks. Jeigu imtų kalbėti apie jį, išsiginkite, iš- 
siginkite drąsiai, ir būsite išgelbėtas. 

— Išsiginsiu, būkite ramus, — tarė Dantesas. 

— Gerai,— atsakė Vilforas, siekdamas ranka skam- 
bučio. Paskui truputį padelsė ir paklausė: — Jūs turėjote 
tik tą laišką? 

— Tik tą. 

— Prisiekite. 

Dantesas pakėlė ranką. 

— Prisiekiu,— tarė jis. 

Vilforas paskambino. 

Įėjo policijos komisaras. 

Vilforas pakuždėjo jam į ausį keletą žodžių. Komi- 
saras linktelėjo galvą. 

— Eikite paskui komisarą,— tarė Vilforas Dantesui. 

Dantesas nusilenkė, dar kartą pažvelgė į Vilforą 
dėkingomis akimis ir išėjo. 

Kai tik durys paskui jį užsidarė, Vilforas neteko 
jėgų. Jis susmuko krėsle beveik be sąmonės. Po valan- 
dėlės sušnibždėjo. 

— Dieve mano! Nuo ko kartais priklauso gyvybė 
ir laimė!.. Jei karališkasis prokuroras būtų buvęs Mar- 
selyje, jei vietoj manęs būtų iškvietę tardytoją, aš bū- 
čiau pražuvęs. Ir tas laiškas, tas prakeiktas laiškas būtų 
nustūmęs mane į bedugnę!.. Ak tėve, tėve! Nejaugi jūs 
visuomet būsite kliūtis mano laimei šiame pasaulyje? 
Nejaugi amžinai turėsiu kovoti su jūsų praeitimi? 

Bet staiga jo galvoje tarsi nušvito: ant perkreiptų 
lūpų pasirodė šypsena, paklaikusios akys aprimo. At- 

rodė, jis kažką įtemptai galvoja. 

— Taip, tikrai! — sušuko jis.— Šis laiškas, kuris 
galėjo mane pražudyti, turi tapti mano laimės šaltiniu. 
Na, Vilforai, nesnausk! 

Ir įsitikinęs, kad kaltinamojo prieškambaryje- jau 
nėra, karališkojo prokuroro padėjėjas taip pat išėjo ir 
skubiai nužingsniavo į savo sužadėtinės namus. 


VIII + IFO PILIS 


Išėjęs į prieškambarį, policijos komisaras davė ženk- 
lą dviem žandarams, kurių vienas atsistojo Danteso de- 
šinėje, antrasis — kairėje. Atsidarė durys, jungiančios 
karališkojo prokuroro įstaigą su teismo rūmais, ir suim- 
tasis buvo nuvestas vienu tų ilgų ir tamsių koridorių, 
kuriuo varomas sudreba kiekvienas, jeigu jis net ir ne- 
turi jokių priežasčių drebėti. 

Kaip de Vilforo butas buvo sujungtas su teismo 
rūmais, taip teismo rūmai susisiekė su nykiu kalėjimo 
pastatu, į kurį visomis savo žiojėjančiomis angomis smal- 
siai žiūri prieš jį niūksanti Akulo varpinė. 

Po kelių posūkių koridoriuje Dantesas pamatė duris, 
kuriose buvo langelis su grotomis. Komisaras tris kar- 
tus pabėldė geležiniu plaktuktū; 'ir Dantesui pasirodė, 
kad plaktukas muša jam į širdį. Durys atsidarė, žanda- 
rai palengva stumtelėjo kalinį, kuris vis dar stovėjo svy- 
ruodamas. Dantesas peržengė baisų slenkstį, ir durys už 
jo triukšmingai užsidarė. Jis įtraukė į plaučius jau ki- 
tokio oro, dvokiančio ir tvankaus. Jis buvo kalėjime. 

Dantesas buvo nuvestas į kamerą, gana švarią, bet 
su sunkiais skląsčiais ir grotomis už langų. Naujosios 
buveinės išvaizda nekėlė jam ypatingos baimės. Be to, 
kaip viltinga paguoda jo ausyse skambėjo karališkojo 
prokuroro padėjėjo žodžiai, pasakyti su tokia aiškia 
užuojauta. 

Buvo jau ketvirta valanda, kai Dantesą atvedė į jo 
kamerą. Visa tai įvyko, kaip jau sakėme, kovo pirmąją. 
Dėl to kalinys netrukus atsidūrė tamsoje. Nors matyti jis 
nieko nematė, bet užtat klausa paaštrėjo dvigubai. Pa- 

gavus ausiai menkiausią bildesį, jis šokdavo ir puldavo 
prie durų įsitikinęs, kad kažkas ateina išleisti jo į lais- 
vę. Tačiau bildesys nutoldavo kita linkme ir Dantesas 
vėl sukniubdavo ant suolo. 

Pagaliau apie dešimtą valandą vakaro, kai Dante- 
sas jau buvo benustojąs vilties, atsklido naujas bilde- 
sys, kuris šį sykį tikrai artėjo prie jo kameros. Paskui 
koridoriuje pasigirdo žingsniai ir sustojo ties jo duri- 
mis. Raktas pasisuko spynoje, sugirgždėjo skląsčiai, ir 
masyvios ąžuolinės durys atsidarė, staiga įleisdamos į 
tamsią kamerą akinančią deglų šviesą. 

Sviesoje Dantesas pamatė, kaip sublizgėjo keturių 
žandarų kardai ir muškietos. Jis buvo bežengiąs į priekį, 
bet tuojau pat sustojo, pastebėjęs tą sustiprintą apsaugą. 

— Manęs atvykote? — paklausė Dantesas. 

— Taip,— atsakė vienas žandaras. 

— Pono karališkojo prokuroro padėjėjo įsakymu? 

— Žinoma. 

— (Gerai,— tarė Dantesas,— aš pasiruošęs eiti pas- 
kui jus. 

Įtikinimas, kad jo atėjo atsiųsti pono de Vilforo, 
išblaškė visus nelaimingojo jaunuolio būgštavimus. Jis 
žengė į priekį ramus, nesijaudindamas ir pats atsistojo 
tarp žandarų. 

Prie kalėjimo durų stovėjo dengta karieta, ant pa- 
sostės sėdėjo vežėjas, šalia jo — policijos pareigūnas. 

— Ta karieta man? — paklausė Dantesas. 

— Jums,— atsakė vienas žandarų,— lipkite. 

Dantesas norėjo prieštarauti, bet durelės atsidarė 
ir jį įstūmė į karietą. Jis negalėjo, o ir nenorėjo prie- 
šintis. Akies mirksniu atsidūrė ant užpakalinės sėdy- 
nės, tarp dviejų žandarų. Kiti du atsisėdo priešais, ir 
sunkus ekipažas kraupiai nudardėjo gatve. 

Kalinys žvilgtelėjo į langus. Jie buvo su geležinė- 
mis grotomis. Jam -tik pakeitė kalėjimą. Naujasis kalė- 
jimas buvo ant ratų ir ritosi nežinia kur. Pro tankius 
virbus, tarp kurių sunkiai lindo ranka, Dantesas vis 
dėlto įžiūrėjo, kad jį vežė Kesri gatve, paskui Sen Lorano 
ir Taramiso gatvėmis leidosi į krantinę. 

Netrukus pro langų virbus ir pro kažkokio paminklo 

aptvarą jis pamatė uosto valdybos šviesas. 

Karieta sustojo, policijos pareigūnas nulipo ir pri- 
ėjo prie sargybos būstinės. Iš čia išėjo dvylika kareivių 
ir išsirikiavo dviem eilėm. Dantesas matė, kaip kranti- 
nės žibintų šviesoje blizgėjo jų šautuvai. 

„Nejaugi visa tai dėl manęs“,— pagalvojo jis. 

Policijos pareigūnas atrakino duris ir tuo tylomis 
atsakė į šį klausimą, nes tarp kareivių eilių Dantesas 
pamatė jam paliktą siaurą praėjimą nuo karietos iki 
krantinės. 

Du žandarai, kurie sėdėjo ant priešakinės sėdynės, 
išlipo iš karietos pirmieji. Paskui išlipo jis, o tuomet ir 
kiti du, sėdėjusieji jam iš šonų. Visi patraukė link val- 
ties, kurią muitinės tarnautojas laikė prie kranto už 
grandinės. Kareiviai žiūrėjo į Dantesą smalsiais, bet 
bukais žvilgsniais. Tuojau pat jį pasodino valties gale 
tarp keturių žandarų, o policijos pareigūnas atsisėdo 
pirmagaly. Smarkus stuktelėjimas atplėšė valtį nuo 
kranto. Keturi irkluotojai sparčiai yrė Pilono link. Iš 
valties riktelėjus, uostą užtverianti grandinė nusileido, 
ir Dantesas atsidūrė vadinamame Friulyje, tai yra už 
uosto. 

Pirmas jausmas, kurį kalinys pajuto išplaukęs į 
gryną orą, buvo džiaugsmo jausmas. Oras — beveik 
laisvė. Visa krūtine jis įkvėpė gaivinantį vėją, ant savo 
sparnų nešantį slėpiningus nakties ir jūros kvapus. Ta- 
čiau netrukus Dantesas liūdnai atsiduso: jis plaukė pro 
„Rezervą“, kur dar šį rytą iki pat suėmimo buvo neapsa- 
komai laimingas. Pro ryškiai apšviestus langus jį pa- 
siekė linksmi šokių garsai. 

Dantesas sudėjo rankas, pakėlė akis į dangų ir ėmė 
melstis. 

Valtis plaukė toliau. Praplaukus Giltinės Galvą, ji 
atsidūrė prieš Faro įlankėlę ir ėmė lenkti bateriją. Dan- 
tesas nieko nesusigaudė. 

— Kur mane vežat? — paklausė jis vieną žandarą. 

— "Tuojau sužinosite. 

— Bet vis dėlto... 

— Mums uždrausta su jųmis kalbėtis. 

Dantesas buvo pusiau kareivis. Klausinėti žandarus, 

kuriems uždrausta atsakyti, jam atrodė beprasmiška, 
ir jis nutilo. 

Tada jo galvoje ėmė suktis pačios keisčiausios min- 
tys: tokia valtimi neįmanoma toli plaukti, aplinkui ne- 
stovi joks laivas. Gal jį nugabens į tolimiausią pajūrio 
vietą ir ten praneš, kad yra laisvas. Jo nesurišo, neban- 
dė uždėti antrankių. Visa tai jam atrodė geras ženklas. 
Be to, argi jam nesakė prokuroro padėjėjas, toks geras 
ir malonus vaikinas, kad jei tik jis neištars tos nelaimin- 
gosios Nuartjė pavardės, tai nėra ko bijoti? Juk prie 
jo Vilforas sudegino tą pavojingą laišką, vienintelį kal- 
tinimą prieš jį. 

Tylėdamas ir susimąstęs jis laukė, kuo visa tai 
baigsis, ir jūreivio akimi, pratusia matuoti erdvę, sten- 
gėsi įžvelgti aplinką. 

Ratono sala, kurioje degė švyturys, liko dešinėje 
pusėje. Valtis, nenutoldama nuo kganto, plaukė pro Ka- 
talanų įlankėlę. Kalinio žvilgsnis pasidarė dar aštres- 
nis: čia buvo Mersedesa, ir kiekvieną akimirką jam 
atrodė, kad ant tamsaus kranto šmėkšo neaiškus mo- 
ters siluetas. 

Kaip nujautimas nepakuždėjo Mersedesai, kad jos 
mylimasis — už trijų šimtų žingsnių nuo jos? 

Visuose Katalanuose tik viename lange buvo matyti 
šviesa. Įsižiūrėjęs Dantesas priėjo išvadą, kad tai jo su- 
žadėtinės kambarys. Visame kaime nemiegojo tik viena 
Mersedesa. Jeigu jis būtų garsiai sušukęs, sužadėtinė 
būtų išgirdusi jaunuolio balsą. 

Bet apgaulingas drovumas jį sulaikė. Ką pasakytų 
tie žmonės, jei jis imtų šaukti lyg beprotis? Užtat jis 
nepravėrė burnos ir praplaukė pro šalį įsmeigęs akis į 
švieselę. 

Tuo tarpu valtis slinko pirmyn, bet kalinys negal- 
vojo apie valtį, jis mąstė apie Mersedesą. Pagaliau ap- 
sviestą langelį užstojo uolos iškyšulys. Dantesas atsi- 
gręžė ir pamatė, kad valtis tolsta nuo kranto. 

Kol jis buvo nugrimzdęs savo mintyse, irklus pa- 
keitė burės, ir valtis plaukė varoma vėjo. 

Nors Dantesui labai buvo koktu vėl klausti žan- 
darą, bet jis pasislinko artyn ir paėmęs jam už rankos 
tarė: 

-— Drauge, kreipiuosi į jūsų sąžinę, į jūsų kario 
garbę ir maldauju: susimildami atsakykite man. Esu 
kapitonas Dantesas, geras, ištikimas prancūzas, nors ir 
kaltinamas kažkokiu išdavimu. Kur mane gabenate? Pa- 
sakykite, ir duodu jūrininko garbės žodį, kad atliksia 
savo pareigą ir nusilenksiu savo likimui. 

Žandaras pasikrapštė pakaušį ir žvilgtelėjo į drau- 
gą. Tas muistelėjo galvą, o šitai turėjo reikšti: „Man 
rodos, dabar jau galima pasakyti“, ir žandaras atsisu- 
ko į Dantesą: 

— Jūs marselietis, jūrininkas, ir dar klausiate, kur 
mes plaukiame? 

— Taip, tikrai nežinau, garbės žodis. 

„— Ir nenujaučiate? 

— Ne. 

— Negali būti. 

— Prisiekiu viskuo, kas švenčiausia pasaulyje! Pa- 
sakykite, dėl Dievo! 

— O įsakymas? 

— Įsakymas jums nedraudžia pasakyti tai, ką po 
dešimties minučių, po pusvalandžio, gal po valandos 
aš vis tiek sužinosiu. Jūs tik išvaduosite mane iš visos 
amžinybės dvejonių. Prašau jus kaip draugą. Žiūrėki- 
te: neketinu nei priešintis, nei bėgti. Pagaliau tai ir 
neįmanoma. Kur mes plaukiame? 

— Arba jūs apakote, arba niekada neplaukėte iš 
Marselio uosto. Kitaip negalite nenujausti, kur jus veža. 

— Nenujaučiu. 

— "Tai apsidairykite. 

Dantesas atsistojo, pažvelgė į tą pusę, kur plaukė 
valtis, ir maždaug už šimto sieksnių prieš save pamatė 
juodą stačią uolą, ant kurios dunksojo niūri Ifo pilis. 

Šis keistas pastatas, šis kalėjimas, sukeliąs neap- 
sakomą siaubą, ši tvirtovė, apie kurią jau trys šimtai 
metų Marselyje sklinda šiurpios legendos, išnirusi stai- 
ga prieš Dantesą, apie ją net nepagalvojusį, padarė jam 
tokį įspūdį, kokį pasmerktajam mirti padaro ešafotas. 

— Dieve mano! — sušuko jis.— Ifo pilis? Ko mes 
ten plaukiame? 

Žandaras nusišypsojo. 

— Betgi manęs į ją uždaryti negali! — tęsė Dan- 
tesas.— Ifo pilis — valstybinis kalėjimas, skirtas tik 
svarbiems politiniams nusikaltėliams. Aš juk nesu nusi- 
kaltęs. Argi Ifo pilyje yra kokių nors tardytojų, teisėjų? 

— Kiek man žinoma,— tarė žandaras,— ten yra 
tiktai komendantas, sargai, įgula ir stiprios sienos. Na, 
na, drauguži, nevaizduokite nustebusio, nes aš iš tikrųjų 
pagalvosiu, kad šaipotės iš manęs už mano gerumą. 

Dantesas taip spūstelėjo žandaro ranką, kad vos 
nesulaužė jos. 

— Tai jūs manote, kad mane veža į Ifo pilį ir ten 
paliks? 

— Galimas dalykas,— atsakė žandaras.— Tačiau, 
kaip ten bebūtų, drauguži, nėra reikalo taip smarkiai 
spausti man rankos. 

— Be jokio tardymo? Be jokių formalumų? 

— Visi formalumai atlikti, tardymas baigtas. 

— Ir nepaisant, kad ponas de Vilforas žadėjo... 

— Nežinau, ką jums žadėjo ponas de Vilforas, — 
tarė žandaras, — žinau tik viena, kad plaukiame į Ifo 
pilį. Bet ką jūs darote? Čionai, draugai! 

Žaibišku judesiu, kurį įgudusi žandaro akis vis dėlto 
spėjo pastebėti, Dantesas norėjo šokti į jūrą, bet ketu- 
rios stiprios rankos nutvėrė jį tuo metu, kai Kojos buvo 
beatsiplėšiančios nuo dugno. 

Jis vėl susmuko į valtį, kriokdamas iš įniršio. 

— Ėhė, brolyti! — tarė žandaras, įremdamas jam 
į krūtinę kelį. — Štai kaip tu laikai jūrininko garbės 
žodį. Na ir tikėk pasalūnais! Na dabar, mielasis, tik 
pajudėk, kaipmat įsegsiu kakton kulką. Nepaklausiau 
įsakymo pirmojo punkto, bet, užtikrinu, antrasis bus 
įvykdytas kaip reikiant. 

Iš tikrųjų Dantesas pajuto atremtą į smilkinį šau- 
tuvo vamzdžio galą. 

Vieną akimirką jis norėjo padaryti lemtingą judesį 
ir staigiai baigti su netikėta nelaime, kuri užgriuvo jį 
ir nutvėrė į savo vanagiškus nagus. Bet kadangi ta ne- 
laimė buvo visiškai netikėta, Dantesas pagalvojo, kad 
ji negali ilgai trukti. Paskui jis prisiminė Vilforo pa- 
žadą. Be to, reikia prisipažinti, mirtis laivelio dugne 

nuo žandaro rankos jam pasirodė šlykšti ir gėdinga. 

JIs vėl susmuko ant valties dugno-ir, apimtas be- 
jėgio įniršio, suleido dantis į savo ranką. 

Beveik tuo pat metu valtis susverdėjo nuo smar- 
kaus smūgio. Vienas irkluotojas iššoko ant uolos, į ku- 
rią buvo trenkęsis laivelio pirmagalys, sugirgždėjo virvė, 
vyniodamasi aplink skridinį, ir Dantesas suprato, kad 
jau atplaukė. 

Žandarai nutvėrė jį už rankų ir už apykaklės, pri- 
vertė atsistoti, išlipti ant kranto ir nutempė prie laip- 
telių, einančių į tvirtovės vartus. Iš užpakalio ėjo poli- 
cijos pareigūnas, apsiginklavęs muškieta su užmautu 
durtuvu. 

O Dantesas nė nebandė beviltiškai priešintis. Jo 
nepaslankumas kilo ne dėl to, kad norėtų priešintis, bet 
dėl apatijos. Jam sukosi galva, ir jis svirduliavo lyg gir- 
tas. Jis vėl pamatė dvi eiles kareivių, išrikiuotų ant sta- 
taus skardžio, pajuto, kad laipteliai verčia jį kelti kojas, 
pastebėjo, kad įėjo pro vartus ir kad tie vartai už jo 
užsidarė, bet visa tai matė nesąmoningai, tartum pro 
miglą, nepajėgdamas susigaudyti, kas jį supa. Jis net 
nematė jūros, kuri kaliniams teikia tiek daug kančių, 
kai šie žiūri į jos platybes ir su siaubu supranta, kad 
yra bejėgiai jas įveikti. 

Trumpam stabtelėjęs, Dantesas truputį atsipeikėjo 
ir apsidairė. Jis buvo keturkampiame kieme, kurį supo 
keturios aukštos sienos. Girdėjosi ritmingi sargybinių 
žingsniai. Kas kartą, kai jie eidavo pro du tris silpnai 
apšviestus langus, jų šautuvai sublizgėdavo. 

Jie pralaukė apie dešimt minučių. Žinodami, kad 
Dantesui jau nebeįmanoma ištrūkti, žandąrai jį paleido. 
Atrodo, laukė įsakymų. Galų gale pasigirdo kažkieno 
balsas: 

—- Kur suimtasis? 

— Čia,— atsakė žandarai. 

— Tegul eina paskui mane, nuvesiu į kamerą. 

— Eikite,— tarė žandarai, stumtelėdami Dantesą. 

Kalinys ėjo paskui palydovą, kuris iš tikrųjų nu- 
vedė jį beveik į požeminę kamerą; plikos ir šlapios sie- 
nos, atrodė, srūva ašaromis. Ant kėdutės padėta lėkš- 

telė su plaukiojančiu kažkokiame dvokiančiame aliejuje 
dagčiu apšvietė žvilgančias šios baisios buveinės sienas 
ir palydovą: tai buvo prastai apsirengęs ir šiurkštaus 
veido žmogus, matyt, vienas iš žemesniųjų kalėjimų tar- 
nautojų. 

— Štai jūsų kamera šiai nakčiai,— tarė jis.— Da- 
bar jau vėlu, ir ponas komendantas atsigulė. Rytoj, kai 
jis atsikels ir perskaitys jus liečiančius įsakymus, gal 
paskirs jums kitą. O kol kas štai jums duonos. Šitame 
ąsotyje vanduo. Ten, kampe, šiaudai. Tai ir viskas, ko 
gali pageidauti kalinys. Labanakt. 

Ir net nespėjus Dantesui jam atsakyti, nespėjus pa- 
vokti, kur tas ąsotis su vandeniu, nespėjus dirstelėti 
į kampą, kur tie šiaudai — jo būsimoji lova,— prižiū- 
rėtojas' paėmė žibintą ir uždarydamas duris pagrobė iš 
kalinio ir tą menką šviesą, kuri, tartum žaibui tvyks- 
telėjus, parodė jam varvančias jo kalėjimo sienas. 

Dantesas liko vienas, gaubiamas' tamsos ir tylos, 
nebylus, niūrus kaip tie požemio skliautai, kurių žvarbų 
šaltį jis jautė ant savo liepsnojančios kaktos. 

Vos tik pirmieji saulės spinduliai blausiai nušvietė 
šia lindynę, prižiūrėtojas grįžo pranešti, kad kalinys pa- 
liekamas čia. Dantesas stovėjo toje pačioje vietoje. At- 
rodė, kažkokia geležinė ranka prikaustė jį ten, kur buvo 
sustojęs iš vakaro. Tik jo akys patino riuo neišverktų 
ašarų. Jis nejudėjo ir žiūrėjo į žemę. 

Jis praleido kiaurą naktį stovėdamas ir nė valan- 
dėlės nebuvo užsnūdęs. 

Prižiūrėtojas prisiartino, apėjo aplink jį, bet Dan- 
tesas, atrodė, jo nematė. 

Jis palietė kalinį už peties. Dantesas krūptelėjo ir 
papurtė galvą. 

— Nemiegojote? — paklausė prižiūrėtojas. 

— Nežinau,— atsakė Dantesas. 

Prižiūrėtojas nustebęs įrėmė į jį akis. 

— Jūs nealkanas? — vėl paklausė jis. 

— Nežinau,— pakartojo Dantesas. 

— Gal ko pageidaujate? 

— Aš noriu pasimatyti su komendantu. 


R2 


Priziurėtojas gūžtelėjo pečiais ir išėjo. 

Martesas palydėjc 'į akimis, ištiesė rankas i pravi- 
ras duris, bet durys užsitrenkė. 

Tada zar-i rauda prasiveržė iš jo krūtinės. Susi- 
kaupusios ašaros plūdo dviem upeiiais. Jis puolė ant 
kelių, nulenkė galva iki žemės ir ilgai meldėsi perkrati- 
nėdamas galvoje visą savo gyvenimą ir klausdamas s2- 
ve, kokį nusikaltimą šis galėjc padaryti būdamas dar 
tokių jaunų metų, kad nus:pelnytų tokią žiaurią bausmę. 

Taip praėjo diena. Dantesas nurijo vos keletą kąs- 
nelių duonos ir išgėrė keletą gurkšnelių vandens. Jis 
tai sėdėjo, paskendęs savo mintyse, tai suko ratą palei 
"ienas kaip laukinis žvėris geležiniame narve. 

Labiausiai jį siutino viena mintis: kad jis, neži- 
nodamas, kur jį gabens, sėdėjo toks tylus, išglebęs, o 
būtų galėjęs dešimtį kartų šokti į vandenį ir, mokėda- 
mas taip meistriškai plaukti bei nardyti, kaip vargu 
ar bemokėjo kas visa'me Marselyje, būtų galėjęs dingti 
vandenyje, išsprukti iš sargybinių, pasiekti krantą, bėgti, 
pasislėpti kokioje nors ramioje įlankėlėje, sulaukti genu- 
jiečių ar katalaniečių laivo, nuvykti į Ispaniją ir iš ten- 
parašyti Mersedesai, kad ji atvažiuotų pas jį. Pragyve- 
nimu jis nesirūpino: kur benublokšių likimas,— gerų 
jūrininkų visur reikia, jis mokėjo itališkai kaip senas 
toskanietis, ispaniškai — kaip tikras senosios Kastilijos 
sūnus. Jis būtų galeięs gyventi laisvai ir laimingai, su 
Mersedesa, su savo tėvu, nes tėvą taip pat būtų išsikvie- 
tes. Ir vietoj viso to -— dabar jis kalinys, uždarytas Ifo 
pilyje, tame kalėjime, iš kur negrįžtama, ir net nežino, 
kas ištiko jo tėvą, Mersedesą. Ir visa tai dėl to, kad jis 
patikėjo Vilforo žodžiu. Šitai tiesiog iš galvos varė. Ir 
Daniesas įdūkęs raičiojosi ant šviežių šiaudų, kuriuos 

-—- Na ką? — paklausė jis.-- Gal jau įgavote bent 
kiek proto? 

Dantesas neatsakė. 

— Klausykite, užteks liūdėti! Gal ko norėtumėte? 
Sakykite pagaliau! 

— Noriu pasimatyti su komendantu. 

— Aš jau sakiau, kad šitai neįmanoma, — atsakė 

— Kodėl neįmanoma? 

— Dėl to, kad kalėjimo nuostatai kaliniams drau- 
džia į jį kreiptis. 

— O kas čia leidžiama? — paklausė Dantesas. 

— Geresnis maistas — už pinigus, pasivaikščioji- 
mas, kartais knygos. 

— Knygų nereikia, pasivaikščioti nenoriu, o maistu 
patenkintas. Aš noriu tik vieno dalyko — pamatyti ko- 
mendantą. 

— Jeigu jūs man įgrisite kartodamas vis tą patį, 
aš nebenešiu jums maisto. 

— Ką gi! — atsakė Dantesas.— Jei tu liausies ne- 
šęs Man maisto, aš mirsiu iš bado, štai ir viskas. 


Danteso išraiška, su kuria jis tarė tuos žodžius, 
prižiūrėtojui aiškiai sakė, kad jo kalinys tikrai trokšta 
per dieną maždaug dešimtį su pajamų, tai jis tuojau 
apskaičiavo nuostolius, kuriuos turėtų, jei Dantesas mir- 
tų, ir tarė jau kur kas švelniau: 


— Klausykite: tai, ko prašote, neįmanoma. Vadi- 
nasi, daugiau ir neprašykite, nes nebuvo tokio atsiti- 
kimo, kad komendantas kaliniui reikalaujant ateitų pas 
jį į kamerą. Užtat elkitės ramiai, jums leis pasivaikš- 
čioti, o bevaikščiojant galbūt pasitaikys kada nors su- 
tikti komendantą. Tuomet ir kreipkitės į jį, ir jeigu jis 
teiksis jus išklausyti, tai jau jo reikalas. 

— Tai kiek man teks laukti to susitikimo? 

— Kas žino? — tarė prižiūrėtojas.— Mėnesį, tris 
mėnesius, pusmetį, gal metus. 

— Pernelyg ilgai, — nutraukė Dantesas,— aš noriu 
jį tučtuojau pamatyti. 

— Neprašykite taip atkakliai to, ko negalima, nes 
šitaip per dvi savaites išeisite iš proto. 

— Taip manai? — paklausė Dantesas. 

— Esu tikras, išeisite iš proto. Pamišimas visada 
taip prasideda. Čia jau buvo toks atsitikimas: prieš 
jus čia gyveno abatas, kuris už savo išlaisvinimą be 
paliovos siūlė komendantui milijoną ir dėl to išprotėjo. 

— Prieš kiek laiko jis čia gyveno? 

— Prieš porą metų. 

— Ar jį išleido į laisvę? 

— Ne, pasodino į karcerį. 

— Klausyk,— tarė Dantesas,— aš ne abatas ir ne 
pamišėlis. Gal aš ir pamišiu, bet kol kas, deja, esu svei- 
ko proto. Aš noriu tau kitką pasiūlyti. 

— O ką? 

— Aš negaliu siūlyti milijono, nes jo neturiu, bet 
pasiūlysiu tau šimtą ekiu, jei sutiksi, kada būsi Marse- 
lyje, užsukti į Katalanus ir perduoti laišką merginai, 
vardu Mersedesa... net ne laišką, o tik keletą žodžių. 

— Jei aš perduosiu -tuos keletą žodžių ir apie tai 
sužinos, aš neteksiu vietos, už kurią gaunu tūkstantį 
livrų per metus, neskaitant kitokių pajamų ir maisto. 
Taigi matote, kad būčiau tikras kvailys, jei dėl trijų 
šimtų livrų rizikuočiau nustoti tūkstančio. 

— Puiku! — tarė Dantesas.— Tai klausyk ir gerai 
įsidėmėk: jei nenuneši raštelio Mersedesai arba bent 
nepraneši jai, kad aš čia, tai kada nors patykosiu tavęs 
už durų ir tau įeinant perskelsiu taburete galvą. 

— Aha, grasini! — sušuko prižiūrėtojas, pasitrauk- 
damas žingsnį atgal ir ruošdamasis gintis. — Tikrai jums 
galvoj jau maišosi. Abatas pradėjo lygiai taip pat, ir 
po trijų dienų jūs taip siautėsite, kad jus teks surišti 
kaip ir jį. Laimė, Ifo pilyje yra karcerių. 

Dantesas paėmė taburetę ir apsuko ją aplink savo 
galvą. 
taip norite, pranešiu komendantui. 

- Seniai taip reikėjo, — tarė Dantesas, statydamas 
taburetę ant žemės ir sėsdamas ant jos. Jo galva buvo 
nusvirusi, žvilgsnis klaikus, tarsi iš tikrųjų būtų pra- 
sidėjęs pamišimas. 
keturiais kareiviais ir kapralu. 

— Komendanto įsakymu, — tarė jis, — nuveskite ka- 
linį į apatinį aukštą. 

— Vadinasi, į karcerį? — paklausė kapralas. 

— Į karcerį: bepročius reikia sodinti su bepročiais. 

Keturi kareiviai nutvėrė Dantesą, kuri Huvo apėmęs 
kažkoks abejingumas, ir jis sekė juos nė kiek nesiprie- 
šindamas. 

Jie nalipo žemyn "cnkiciika pakopų. Atsidarė tam- 
sios kameros durys, Dantesas įėir į ją murmėdamas: 

— Jis teisus, beprcčius reikia sodinti su bepiočiais. 

Durys užsidarė, ir Dantesas ištiesęs rankas žengė 
pirmyn, kol atsitrenkė į siena Tada jis aisisėdo kampe 
ir ilgai nejudėjo. Tuo tarpu jo akys, pamažu apsipras- 
damos su tamsa, pradėjo skirti daiktus. 

Prižiūrėtojas neklydo: Dantesas buvo tik per plau- 
kelį nuo pamišimo. 


IX + SUŽADĖTUVIŲ VAKARAS 


Vilforas, kaip jau sakėme, vėl patraukė į Gran Ku- 
ro aikštę ir, įėjęs į ponios de Sen Meran namus, rado 
svečius jau ne valgomajame, o svetainėje, kur jie gėrė 
kavą. 

Renė laukė jo nekantriai, nerimavo ir visi svečiai. 
Užtat visi jį sutiko džiaugsmingais šūksniais. 

-— Na, galvažudy, valstybės atrama, karališkasis 
Brutai! — sušuko vienas.— Kas atsitiko? Sakykite! 

— Ar tik neruošiamas naujas teroras? — paklausė 
kitas. 

— Ar tik neišlindo iš savo urvo Korsikos žmogėd- 
ra? — pasiteiravo trečias. 

— Ponia markize,— tarė Vilforas, artindamasis prie 
savo būsimos uošvės,-- atleiskite, bet aš esu priverstas 
vėl išeiti... Ponas markize, suteikite man garbę pasakyti 
jums porą žodžių vienam. 

— Vadinasi, reikalas iš tikrųjų rimtas? — tarė mar- 
kizė, pastebėjusi susiripinusį de Vilforo veidą. 

— Labai rimtas, ir aš turiu keletui dienų jus palikti. 
Iš to galite spręsti, kokia svarbi ta byla,— pridūrė jis, 
atsigręždamas į Renė. 

— Išvykstate? — sušuko Renė, neįstengdama nu- 
slėpti savo širdgėlos. 

— Deja,.-taip! — atsakė Vilforas.— Tai būtina. 

—- O kur? — paklausė markizė. 

— Teismo paslaptis, ponia. Tačiau, jei kas turi kokių 
reikalų Paryžiuje, tai vienas mano bičiulių šį vakarą 
ten vyksta ir mielai sutiks juos atlikti. 

Visi susižvalgė. 

— Jūs norėjote su manimi šnektelėti? — paklausė 
markizas. 

— Taip, jei leisite, einame į jūsų kabinetą. 

Markizas paėmė Vilforą už parankės, ir abu nuėjo 
į kabinetą. 

— Kas atsitiko? — paklausė markizas, žengdamas 
per slenkstį. — Sakykite. 

— Labai svarbūs dalykai, dėl kurių nedelsiant turiu 
vykti į Paryžių. Dabar, markize, atleiskite man už ne- 
kuklų ir netaktišką klausimą: ar jūs turite valstybinių 
obligacijų? 

— Visas mano turtas paverstas obligacijomis, maž- 
daug šeši ar septyni šimtai tūkstančių frankų. 

— "Tai parduokite, markize, parduokite, kitaip visko 
neteksite. 

— Kaip galiu jas parduoti būdamas čia? 

— Ar turite Paryžiuje maklerį? 

— Turiu. 

— Įduokite per mane jam laišką. Tegu parduoda 
nedelsdamas nė valandėlės. Galbūt ir aš nuvyksiu per 
vėlai. 

— Velniai griebtų,— tarė markizas.— Negaiškime 
laiko! 

Jis atsisėdo prie stalo ir parašė savo agentui laiš- 
ką, įgaliojantį parduoti visas obligacijas bet kokia kaina. 

— Vienas laiškas yra,— tarė Vilforas, rūpestingai 
dėdamas jį į piniginę,-- dabar reikalingas dar antras. 

— Kam? 

— Karaliui. 

— Karaliui? 

— Taip. 

— Betgi aš negaliu taip stačiai rašyti jo didenybei. 

— Juk aš ir neprašau laiško iš jūsų, o tik jūsų tar- 
pininkavimo, kad jį parašytų grafas de Salvjė. Kad 
nereikėtų gaišti brangaus laiko, man būtinas toks laiš- 

kas, su kuriuo galėčiau patekti pas jo didenybę be jokių 
formalumų. 

— O teisingumo ministras? Jis gi turi teisę įeiti į 
Tiuilri, per jį bet kada galite patekti pas karalių? 

— Žinau. Bet kam dalytis su kitu ta svarbia nau- 
jiena, kurią vežu. Suprantate? Teisingumo ministras 
visai paprastai nustums mane į šalį ir pasisavins visus 
mano nuopelnus. Pasakysiu jums viena, markize: jei aš 
pirmasis nuvyksiu į Tiuilri, mano karjera užtikrinta, 
nes padarysiu karaliui tokią paslaugą, kurios jis nie- 
kada neužmirš. 

— Jeigu taip, mano mielas, eikite, renkitės kelio- 
nei. Aš pasikviesiu Salvjė, ir jis parašys laišką, kuris 
atstos leidimą. 

— Gerai, tik negaiškite. Po ketvirčio valandos turiu 
būti pašto karietoje. 

— Liepkite sustoti prie mūsų namų. 

— Gerai. Jūs, žinoma, atsiprašykite už mane ponią 
markizę ir panelę de Sen Meran, kurią palieku tokią 
dieną su didžia širdgėla. 

— Jos abi lauks jūsų mano kabinete, ir jūs atsi- 
sveikinsite su jomis. 

— Tūkstantis ačiū jums. Tad paruoškite laišką. 

Markizas paskambino. Įėjo liokajus. 

— Paprašykite čia grafą de Salvjė... O jūs eikite, — 
tarė markizas, kreipdamasis į Vilforą. 

— Gerai, aš tuojau grįšiu. 

Ir Vilforas protekinis išėjo, bet tarpdury nuspren- 
dė, kad kažkur kulnis raitančio karališkojo prokuroro 
padėjėjo vaizdas gali sutrikdyti viso miesto ramybę. 
Dėl to jis nuėjo savo įprastine impozantiška eisena. 

Netoli savo namų tamsoje jis pastebėjo kažkokią 
baltą šmėklą, kuri nejudėdama laukė jo. 

Tai buvo gražioji Mersedesa. Negaudama žinių apie 
Edmoną, ji pati nutarė sužinoti, kodėl suimtas jos my- 
limasis. 

Pamačiusi Vilforą, ji pasitraukė nuo sienos ir už- 
stojo jam kelią. Dantesas buvo minėjęs prokuroro pa- 
dėjėjui apie savo sužadėtinę, ir Mersedesai nereikėjo 
pasisakyti, kas ji. Vilforas ir šiaip ją pažino. Jį nuste- 

bino merginos grožis ir orumas, o kai ji paklausė, kas 
ištiko jos mylimąjį, jam pasirodė, kad jis —- kaltinama- 
sis, o ji — teisėjas. 

— Žmogus, apie kurį jūs kalbate,— atsakė Vilfo- 
ras,— yra didelis nusikaltėlis, ir aš negaliu nieko jam 
padėti. 

Mersedesa ėmė raudoti. Vilforas norėjo praeiti pro 
šalį, bet jinai jį sustabdė. 

— Bent pasakykite, kur jis,— paklausė ji,— kad 
aš galėčiau sužinoti, ar jis miręs, ar gyvas? 

— Nežinau, jis jau nebe mano žinioje,— atsakė 
Vilforas. 

Skvarbus jos žvilgsnis ir maldaujanti laikysena slėgė 
jį. Jis atstūmė Mersedesą, įėjo į namą ir skubiai užtrenkė 
paskui save duris, tartum norėdamas atsitverti nuo tos 
merginos sielvarto. 

Tačiau sielvartu ne taip lengva atsikratyti. Ką jis 
sužeidė, tas, anot Vergilijaus, nešiojasi jį savyje kaip 
mirtiną strėlę. Vilforas užsirakino duris, užlipo į sve- 
tainę, bet čia jam pakirto kojas. Iš krūtinės išsiveržė 
atodūsis, panašus į raudą, ir jis susmuko krėsle. 

Tuo metu šioje liguistoje širdyje pasirodė pirmieji 
mirtinos opos ženklai. Tas niekuo nekaltas jaunuolis, 
kurį jis paaukojo savo garbės troškimui ir kuris nu- 
kentėjo už jo tėvo kaltes, iškilo prieš jo akis rūstus ir 
išblyškęs, tiesiąs ranką tokiai pat išblyškusiai savo su- 
žadėtinei ir nešąs jam sąžinės graužimą,— ne tą grauži- 
mą, nuo kurio ligonis pašoka tartum genamas antikinės 
moiros, bet tą duslų, skausmingą stuksenimą, kuris kart- 
kartėmis kankina širdį praeities poelgių prisiminimais 
ir iki grabo lentos vis labiau ir labiau dilgina ją nusi- 
raminimo nerandanti sąžinė. 

Vilforas išgyveno dar vieną — paskutinę — svyra- 
vimo valandėlę. Jau daug kartų nejausdamas nieko, 
išskyrus kovos kvaitulį, jis reikalavo mirties bausmės 
kaltinamiesiems, ir tie kaltinamieji, nužudyti per jo 
griausmingą gražbylystę, kuri sužavėdavo prisieku- 
siuosius arba teisėjus, neužtraukdavo ant jo kaktos nė 
jokio debesėlio, nes tie kaltinamieji arba būdavo kalti, 
arba bent Vilforas manydavo juos tokius esant. 


89 


Tačiau šį kartą buvo visai kas kita: kalėti iki gy- 
vos galvos iis pasmerkė nekaltą — nekaltą, kurio laukė 
laimė: jis atėmė iam ne tik laisvę, bet ir laimę. Sį kartą 
jis buvo ne teisėjas, o budelis. 

Galvodamas apie tai, jis pajuto tuos duslius, kan- 
kirančius smūgius, kurių iki šiol nebuvo patyręs. Jie 
aidėjo krūtinėje pripildydami širdį nesąmoningos bai- 
mės. Tai šitaip pašėlęs skausmas apsaugoja sužeistąjį, 
ir: nesudrebėjęs jis niekada nepalies pirštais atviros ir 
kraujuojančios žaizdos, kol ji neužgijo. 

Bet Vilforo žaizda buvo iš tų, kurios neužgyja arba 
užgyja tik dėl to, kad atsivertų, suteikdamos dar dau- 
giau skausmo negu prieš tai. 

Jeigu šią valandėlę būtų pasigirdęs švelnus Renė 
balsas, maldaudamas pasigailėti, jeigu gražioji Merse- 
desa būtų įėjusi ir jam tarusi: „Maldauju jus Dievo 
vardu, Dievo, kuris mus regi ir teisia, grąžinkite man 
mano sužadėtinį“,— Vilforas, neišvengiamumo jau be- 
maž įveiktas, būtų galutinai jam paklusęs ir suledėjusia 
ranka, nepaisydamas visko, kas jam grėsė, tikriausiai 
būtų pasirašęs įsakymą išleisti Dantesą. Bet joks bal- 
sas nesušnibždėjo tyloje ir durys atsidarė tiktai kamer- 
dineriui, kuris atėjo pranešti, kad pašto arkliai pakin- 
kyti, karieta paruošta kelionei. 

Vilforas atsistojo arba, tiksliau, pašoko kaip žmo- 
gus, laimėjes vidaus kovą, nubėgo prie rašomojo sta- 
lo, susižėrė į kišenę visą auksą, kurį laikė viename 
stalčiuje, dar pasibastė po kambarį, nejaukiai ranka 
trindamas kaktą ir murmėdamas kažkokius padrikus 
žodžius. Pagaliau, pajutęs, kad kamerdineris užmetė jam 
ant pečių apsiaustą, išėjo, įšoko į karietą ir netvirtu 
balsu paliepė užsukti į Gran Kuro gatvę pas markizą 
de Sen Meraną. 

Nelaimingasis Dantesas buvo pasmerktas galutinai. 

Kaip markizas de Sen Meranas buvo žadėjęs, Vil- 
foras rado jo kabinete ponią markizę ir Renė. Pama- 
tes Renė, jaunuolis krūptelėjo: jis baiminosi, kad ji vėl 
prašys laisvės Dantesui. Bet, deja! Reikia prisipažinti 
mūsų savimeilės gėdai, jog jaunoji sužadėtinė buvo su- 
sirūpinusi vienu dalyku: kad išvyksta jos sužadėtinis. 

Ji mylėjo Vilfora. Vilforas rengėsi išvažiuoti jų 
vestuvių išvakarėse. Jis pats gerai nežinojo. kada grįš, 
ir Renė, užuot gailėjusis Danteso, keikė žmogų kurio 
nusikaltimas perskyrė ją su mylimuoju. 

Kas dėiosi Mersedesos širdyje? 

De 14 Ložo gatvės kampe Mersedesos laukė Koris: 
nas,-kuris ją sekė. Ji grįžo į Katalanus ir nei gyva, nei 
mirusi iš nusiminimo krito ant lovos. Fernanas atsi- 
klaupė prieš tą lovą ir, paėmęs šaltą jos ranką, kurios 
Mersedesa neatitraukė, apibėrė ją karštais bučiniais, 
bet Mersedesa net nepajuto jų. 

Taip praėjo naktis. Lempa užgeso, nes pasibaigė 
alyva. Bet ji nepastebėjo tamsos, kaip nepastebėjo nė 
šviesos. Kai išaušo rytas, ji ir to nepastebėjo. 

Sievartas užmetė jai ant akių skraistę, ir ji matė 
vien tik Edmoną. 

— Jūsčia? — pagaliau tarė ji, atsigręžusi į Fernaną. 

— Nuo vakar dienos nebuvau pasitraukęs nuo jū- 
sų,— atsakė Fernanas, sielvartingai atsidusdamas. 


Ponas Morelis nemanė esąs nugalėtas... Jis suži- 
nojo, kad po tardymo Dantesas nugabentas į kalėjimą. 
Tada jis aplakstė visus savo draugus, aplankė įtakingus 
Marselio asinenis, bet visur jau sklido gandas, kad Dan- 
tesas suimtas kaip bonapartistų agentas, o kadangi tuo 
metu netgi drąsuoliai laikė beprotybe bet kokį Napo- 
leono bandymą grįžti į sostą, tai Morelis visur sutiko 
tik šaltumą, baimę arba neigiamą atsakymą. Namo jis 
grįžo ne tik nusivylęs, bet ir įsitikinęs, kad Danteso 
reikalai nekokie ir kad niekas negalės jam padėti. 

Savo ruožtu Kadrusas taip pat labai nerimo ir kan- 
kinosi. Užuot lakstęs po visą miestą, kaip kad darė po- 
nas Morelis, ir mėginęs kaip nors padėti Dantesui, kas, 
beje, nebūtų davę jokių rezultatų, iis užsidarė namie su 
dviem buteliais serbentų vyno ir stengėsi paskandinti 
savo nerimą girtaudamas. Bet nerimo kirminui apsvai- 
ginti dviejų butelių buvo per maža. Užtat jis liko sėdėti 
atsirėmęs alkūnėmis į kreivą stalą priešais du tuščius 
butelius, neturėdamas jėgų nei išeiti iš namų ir at:i- 
nešti daugiau vyno, nei užmiršti tai, kas buvo įvykę. 
Jis tik žiūrėjo, kaip blausioje rūkstančios žvakės švie- 

soje sukosi ir šoko visos šmėklos, kurias Hofmanas juo-- 
domis fantastiškomis dulkėmis išbarstė po savo drėgnus 
nuo punšo rankraščius. 

Tiktai Danglaras nejuto nei susirūpinimo, nei kan- 
čių. Danglaras net džiaugėsi: jis atkeršijo priešui ir 
užsitikrino „Faraone“ vietą, kurios bijojo netekti. Dang- 
laras buvo vienas tų apdairių žmonių, kurie gimsta su 
plunksna už ausies ir su rašaline vietoj širdies. Viską 
šiame pasaulyje jis matavo atimtimi ar daugyba, ir 
skaitmuo jam buvo kur kas brangesnis už žmogų, ka- 
dangi tas skaitmuo didino sumą, kurią tas žmogus ga- 
lėjo sumažinti. 

Todėl Danglaras atsigulė įprastu laiku ir miegojo 
ramiai. 

Vilforas, gavęs iš grafo de Salvjė rekomendacinį 
laišką, pabučiavo Renė į abu skruostus, prikišo lūpas 
prie markizės de Sen Meran rankos, paspaudė dešinę 
markizui ir išdūmė pašto arkliais Ekso kryptimi. 

Senasis Dantesas mirtinai kankinosi iš sielvarto ir 
nerimo. 

Kas nutiko Edmoną, mes jau žinome. 


X + MAŽASIS KABINETAS TIUILRI 


Palikime Vilforą Paryžiaus vieškelyje, kuriuo jis 
dumia galvotrūkčiais, mokėdamas trigubus kelpinigius, ir, 
praėję du ar tris salonus, dirstelėkime į mažą kabinetą 
Tiuilri su pusiau apskritu langu. Šis kabinetas garsus 
tuo, kad jį labai mėgo Napoleonas ir Liudvikas XVIII, 
o dabar Liudvikas Pilypas. 


Tame kabinete, sėdėdamas už riešutmedžio stalo, 
kurį išsivežė iš Hartvelio ir kurį žymiems žmonėms 
būdingu įgeidžiu jis ypač mėgo, karalius Liudvikas XVIII 
išsiblaškęs klausėsi kokių penkiasdešimt metų žilaplaukio 
žmogaus aristokratišku veidu ir prašmatniąi apsiren- 
gusio. Tuo pat metu jis žymėjosi pastabas Horacijaus 
raštų paraštėse. Šiuos raštus išleido Grifijus, leidimas 
gana netikslus, nors ir garbstomas, jis davė jo didenybės 
bukliems filologiniams stebėjimams gausios medžiagos. 

— Tai jūs sekote, pone...— tarė karalius. 

— Kad aš esu labai susirūpinęs, jūsų didenybe. 

— Iš tikrųjų? Ar tik nesapnavote septynias rie- 
bias karves ir septynias liesas? 

— Ne, jūsų didenybe. Tai reikštų tik tiek, kad mūsų 
laukia septyni derlingi ir septyni sausi bado metai, bet, 
valdant tokiam nuovokiam karaliui kaip jūsų didenybė, 
bado nėra ko bijoti. 

— Tai ko jūs nerimaujate, mielasis Blakasai? 

— Jūsų didenybe, man atrodo, yra pagrindo ma- 
nyti, kad pietuose kaupiasi audra. 

— O aš manau, mielasis hercoge,— atsakė Liud- 
vikas XVIII, — kad jūs blogai informuotas. Priešingai, 
aš tikrai žinau, kad ten graži giedra. 

Liudvikas XVIII, nors ir buvo žmogus apsišvietęs, 
mėgo lėkštai pajuokauti. 

— Jūsų didenybe,— tarė de Blakasas,— nors vien 
dėl to, kad nuramintumėte ištikimą tarną, malonėkite 
pasiųsti į Langedoką, Provansą ir Dofinė patikimus 
žmones, kurie pateiktų tikslių žinių apie šitų trijų pro- 
vincijų nuotaikas. 

— Canimus surdis',— atsakė karalius, tebesižymė- 
damas pastabas Horacijaus paraštėse. 

— Jūsų didenybe,— tesė dvariškis šyptelėjęs, no- 
rėdamas parodyti, neva jis supratęs Venuzijos poeto 
puseilį, — jūsų didenybė galbūt visai teisus pasikliau- 
damas Prancūzijos ištikimybe, bet man atrodo, ir aš 
ne taip jau klystu būgštaudamas kokių nors beviltiškų 
mėginimų. 

— Kieno? 

— Bonaparto arba kad ir jo partijos. 

— Mielas Blakasai,— tarė karalius, — jūsų baimė 
man kliudo dirbti. 

— O jūsų ramumas, jūsų didenybe, man kliudo mie- 

oti. 

ž — Palaukite, mielasis, palaukite. Man atėjo į gal- 
vą labai vykusi pastaba apie „Pastor cum traheret““, 
palaukite, paskui pasakysite. 


' Dainuojame kurtiems (lot.). 
Kada piemuo traukė... (!ot.) (Horacijus, Odės, I. 15.) 

Stojo tyla, ir labai smulkia rašysena Liudvika AVIIi 
p-raš“ keletą eilučių Horacijaus paraštėje. Peccui, jaus- 
damas pasitenkinimą žmogaus, kuris tariasi uts sugal 
vujęs Mintį, nors tik išaiškino kito minti. tęsė: 

-- Kalbėkite, mielasis hercogai, aš kisusau. 

— Jūsų didenybe, — tarė Blakasas, kuris i: pradžių 
tikėjosi vienas pasinaudoti Vilforo žiniomis,--- turiu jums 
pranešti, kad man kelia nerimo ne tušti gandai ir ne 
perdėti būgštavimai. Mūsų luomo žmogus, vertas vi 
siško pasitikėjimo ir turėjęs mano įsakymą stebėti Pran- 
cūzijos pietus (hercogas truputį sumišo tardamas šiuos 
žodžius), atvyko pašto arkliais man pranešti: baisus 
pavojus pakibo ties karaliumi. Štai kodėl aš ir atsku- 
bėjau pas jūsų didenybę. 

— Mala ducis avi dcmum',— kalbėjo Liudvikas 
XVIII, žymėdamasis pastabas. 

-— Gal jūsų didenybė liepsite šia tema daugiau ne- 
bekalbėti? 

— Ne, ne, mielas hercogai, bet ištieskite ranką. 

— Kurią? 

— Kurią norite štai ten, į kairę. 

— Čia, jūsų didenybe? 

— Aš jums sakau į kairę, o jūs ieškote dešinėje. 
Į kairę nuo manęs. Taip, čia. Čia turi būti vakar dienos 
policijos ministro pranešimas... Ak, štai ir pats Dandrė... 
Jūs juk sakėte... ponas Dandrė? — tesė Liudvikas XVIII, 
kreipdamasis į kamerdinerį, kuris atėjo pranešti, kad 
atvyko policijos ministras. 

— Taip, jūsų didenybe, baronas Dandrė,— atsakė 
kamerdineris. 

— Taip, barone,— tarė Liudvikas XVIII su vos 
pastebima šypsena,— prašau, barone, ir papasakokite 
hercogui visas paskutines naujienas apie poną Bona- 
partą. Neslėpkite nieko, nors padėtis būtų ir labai sunki. 
Ar tiesa, kad Elbės sala yra ugnikalnis, iš kurio ver- 
žiasi karas, šiurpus, kupinas liepsnų: bella, horrida 
bella?Ž 

Ponas Dandrė, atsirėmęs abiem rankomis į krėslo 


'! Vežiesi namo sau nelaimę... (I0t.) (Horacijus, Odės, I, 15.) 
? Karai, siaubingieji karai (lot.). 

atkaltę ir grakščiai sūpuodamasis, tarė: 
Ar jūs: didenybė teikėsi žvilgtelėti į mano va- 
karykštį pranešimą? 

— Skaičiau, skaičiau. Bet pats pasakykite herco- 
gui, kuriam niekaip nesiseka jo rasti, kas ten parašyta. 
Papasakokite jam smulkiai, ką veikia uzurpatorius savo 
saloje. 

— Visi ištikimi jo didenybės tarnai,— kreipėsi ba- 
ronas į hercogą, — turi džiaugtis paskutinėmis naujie- 
nomis, kurias mes gavome iš Elbės salos. Bonapartas... 

Dandrė žvilgtelėjo į Liudviką XVIII, kuris, susi- 
domėjęs kažkokia pastaba, net galvos nepakėlė. 

— Bonapartas,— tęsė baronas,— mirtinai nuobo- 
džiauja. Jis ištisas dienas stebi minininkus Porto Lon- 
gone. 

—- Ir vis kasosi, kad būtų smagiau,— pridūrė ka- 
ralius. 

— Kasosi? — paklausė hercogas.— Ką tuo norite 
pasakyti, jūsų didenybe? 

— Argi užmiršote, kad tas didis žmogus, tas he- 
rojus, tas pusdievis, serga odos liga, niežais? 

— Negana to, hercoge,— pasakojo policijos minis- 
tras,-- mes beveik įsitikinę, kad artimiausiu laiku uzur- 
patorius išprotės. 

— Išprotės? 

— Jokios abejonės. Jam galvoj maišosi: kartais jis 
verkia karčiomis ašaromis, kartais pašėlusiai kvatoja. Kai 
kada sėdi ištisas valandas ant kranto ir svaido į van- 
denį akmenukus. Jei akmuo penkis ar šešis kartus at- 
šoka, jis taip džiaugiasi, tarsi vėl būtų laimėjęs mūšį 
prie Marengo arba Austerlico. Tai aiškūs pamišimo ženk- 
lai, ar ne tiesa? 

— Arba išminties, ponas barone,— juokdamasis at- 
sakė Liudvikas XVIII.— Didieji senovės karvedžiai lais- 
valaikiu pramogaudavo svaidydami į vandenį akmenu- 
kus. Paimkite Plutarchą ir paskaitykite Scipiono Af- 
rikiečio gyvenima. 

De Blakasas susimąstė matydamas tokį lengvapė- 
dišką ministro ir karaliaus nerūpestingumą. Vilforas 
neatskleidė jam visos savo paslapties, kad kas kitas ja 

nepasinaudotų, bet vis dėlto pasakė užtenkamai, kad 
sukeltų nemažus nuogąstavimus. 

— Teskite, Dandrė,— tarė Liudvikas XVI1I,— Bla- 
kasas dar netiki. Pasakokite, kaip uzurpatorius atsi- 
vertė į tikrąjį kelią. 

Policijos ministras nusilenkė. 

— Į tikrąjį kelią! — sušnibždėjo hercogas, žiūrėda- 
mas į karalių ir Dandrė, kurie kalbėjo pakaitomis ne- 
lyginant Vergilijaus piemenys.— Uzurpatorius atsivertė 
į tikrąjį kelią? 

— Žinoma, mielasis hercoge. 

— Į kokį kelią? 

— Į gėrio kelią. Paaiškinkite, barone. 

— Mat Napoleonas, hercoge,— visai rimtai pradėjo 
ministras, — neseniai darė patikrinimą. Du ar trys iš jo 
senų bambeklių, kaip jis juos vadina, pareiškė norį grįžti 
į Prancūziją. Jisai juos atleido, primygtinai patarda- 
mas jiems pasitarnauti savo gerajam karaliui. Tai jo 
paties žodžiai, hercoge, galiu jus užtikrinti. 

— Tai kaip, Blakasai? Ką jūs į tai pasakysite? — 
triumfuodamas paklausė karalius, pakeldamas akis 
nuo didžiulės prieš jį atverstos knygos. 

— Pasakysiu, jūsų didenybe, kad vienas iš mūsų 
klysta, — arba ponas policijos ministras, arba aš. Ka- 
dangi neįmanoma, kad klystų ponas policijos ministras, 
nes jis saugo jūsų didenybės gerovę ir garbę, tai, matyt, 
klystu aš. Vis dėlto, būdamas jūsų didenybės vietoje, 
aš išklausinėčiau tą asmenį, apie kurį turėjau garbės 
pranešti, aš net primygtinai prašau, kad jūsų didenybė 
suteiktumėte jam tą garbę. 

— Mielai, hercoge. Jūsų prašomas, priimsiu ką tik 
norite, bet aš noriu priimti jį su ginklu rankose. Ponas 
ministre, ar neturite naujesnio pranešimo? Čia vasario 
dvidešimtosios data, o šiandien jau kovo trečia. 

— Ne, jūsų didenybe, bet laukiu jo kiekvienu mo- 
mentu. Išvykau iš namų rytą, ir galbūt man nesant jį 
gavo. 

— Važiuokite į prefektūrą ir, jeigu jis dar negau- 
tas, tai...— Liudvikas nusijuokė,— tai sukurkite patys. 
Juk taip kartais daroma? 

— Ačiū Dievui, jūsų didenybe, mums nereikia nie- 
ko prasimanyti. Kiekvieną dieną jūsų kanceliarijos už- 
verčiamos pačiais išsamiausiais skundais. Juos rašo vi- 
sokie varguoliai, turėdami viltį ką nors gauti už pastan- 
gas, kurių jie nepadaro, bet norėtų padaryti. Jie pasi- 
kliauja atsitiktinumu ir tikisi, kad koks nors netikėtas 
įvykis pateisins jų pranašavimus. 

— Gerai, eikite,— tarė Liudvikas XVIII,— ir neuž- 
mirškite, kad jūsų laukiu. 

— Jūsų didenybe, po dešimties minučių aš būsiu čia. 

— O aš, jūsų didenybe,— tarė de Biakasas,— einu 
atvesti savo pasiuntinį. | 

— Palaukite, palaukite,— tarė Liudvikas.— Iš tik- 
rųjų, Blakasai, man teks pakeisti jums herbą. Duosiu 
jums erelį su išskėstais sparnais, laikantį naguose auką, 
kuri bergždžiai bando ištrūkti, su šiuo devizu: Tenax!'. 

— Klausau, jūsų didenybe,— tarė de Blakasas, iš 
nekantrumo kramtydamas nagus. 

— Norėjau su jumis pasitarti dėl šios eilutės: Molli 
fugiens anhelitu“...? Prisimenate, čia kalbama apie elnią, 
bėgantį nuo vilko. Juk jūs medžiotojas ir vyresnysis 
jėgermeisteris? Kaip jums patinka tas molli anhelitu? 

— Labai, jūsų didenybe. Bet mano pasiuntinys pa- 
našus į tą elnią, apie kurį jūs kalbate, nes jis sukorė du 
šimtus dvidešimt mylių pašto arkliais greičiau negu per 
tris dienas. 

— Visai bereikalingas vargas ir rūpestis, mano mie- 
lasis hercoge, kai mes turime telegrafą, kuris būtų pa- 
daręs tai per tris ar keturias valandas, ir tai be jokio 
dusulio. 

— Jūsų didenybe, jūs blogai atsily ginate šiam varg- 
šui jaunuoliui už jo uolumą. Jis atidūmė iš taip toli 
norėdamas jūsų didenybę įspėti. Nors dėl grafo de Salvjė, 
kuris man jį rekomenduoja, priimkite jį palankiai, pra- 
šau jus. 

— Grafas de Salvjė? Mano brolio šambelionas? 

— Tas pats. 


Kibus (Iot.). 
2 Tai ir tu bėgsi uždusęs?.. (lot.) (Horacijus, Odės, I, 15.) 


7. Grafas Montekristas, I t. 97 


— Taip, taip, juk jis Marselyje. 

— Iš ten man ir rašo. 

— Tai ir jis praneša apie tą sąmokslą? 

— Ne, bet rekomenduoja poną de Vilforą ir pave- 
da jam pristatyti jį jūsų didenybei. 

— Vilforas? — sušuko karalius.— Tai jo pavardė 
Vilforas? 

— Taip, jūsų didenybe. 

— Tai jis ir atvyko iš Marselio? 

— Jis. 

— Kodėl man iš karto nepasakėte jo pavardės? — 
tarė karalius, o jo veide šmėkštelėjo lengvas nerimo 
šešėlis. 

— Jūsų didenybe, aš maniau, kad jo pavardė jums 
negirdėta. 

— Ne, ne, Blakasai, tai žmogus rimtas, išauklėtas, 
o svarbiausia — garbėtroška. Betgi jūs žinote jo tėvą, 
bent iš pavardės. 

— Jo tėvą? 

— Taip, Nuartjė. 

— Tas žirondistas? Senatorius? 

— Taip, jis. 

— Ir jūsų didenybė patikėjote valstybines parei- 
gas tokio žmogaus sūnui? 

— Blakasai, mano bičiuli, jūs nieko nesuprantate. 
Aš jums sakiau, kad Vilforas garbėtroška. Norėdamas 
iškilti jis paaukos viską, net savo tėvą. 

— Tai įsakysite atvesti jį? 

— Tučtuojau, hercoge. Kur jis? 

— Laukia žemai, mano karietoje. 

— Pakvieskite jį. 

— Bėgu. 

Ir hercogas išbėgo tartum jaunuolis. Tikrai roja- 
listiškas jo įkarštis teikė jam dvidešimties metų vaiki- 
no jėgą. 

Likęs vienas, Liudvikas XVIII vėl įsmeigė akis į 
atverstą Horacijų ir sušnibždėjo: Justum et tenacem 
propositi virum...! 


Vyrą teisingą ir tvirtų pažiūrų... (lot.) (Horacijus, Odės, III, 3.) 

Ponas de Blakasas grįžo taip pat skubiai, kaip ir 
buvo išėjęs, bet laukiamajame jam teko remtis karaliaus 
valia. Dulkini Vilforo drabužiai, visas jo apsirengimas, 
anaiptol neatitinkąs rūmų etiketo, sukėlė markizo de 
Brezė nepasitenkinimą. Jis stebėjosi jaunuolio akiplė- 
šiškumu rodytis karaliui taip apsivilkus...Tačiau herco- 
gas vienu žodžiu: „Jo didenybės įsakymu“ pašalino vi- 
sas kliūtis, ir, nepaisant ceremonimeisterio prieštara- 
vimų bei nesibaigiančio niurnėjimo, Vilforas įėjo į ka- 
binetą. 

Karalius sėdėjo toje pat vietoje, .kur jį paliko her- 
cogas. Atidaręs duris, Vilforas atsidūrė tiesiog prieš 
jį. Jaunasis prokuroro padėjėjas nejučiom sustojo. 

— Prašau, ponas de Vilforai,— tarė karalius, — 
prašau! 

Vilforas nusilenkė ir žengė kelis žingsnius į priekį, 
laukdamas karaliaus klausimo. 

— Ponas de Vilforai,— tęsė Liudvikas XVIII,— 
hercogas de Blakasas teigia, kad jūs turite kažką svar- 
baus mums pranešti. 

— Jūsų didenybe, hercogas sako tiesą, ir aš tikiuosi, 
kad ir jūs patys tuo įsitikinsite. 

— Pirmiausia paaiškinkite, argi jau iš tikrųjų toks 
didelis pavojus, kaip mane nori įtikinti? 

— Jūsų didenybe, aš manau, kad pavojus rimtas, 
bet mano skubėjimo dėka, turiu viltį, jis nėra nepaša- 
linamas. 

— Papasakokite smulkiau, nesidrovėkite,— tarė ka- 
ralius, ir pats ėmęs pasiduoti tam nerimui, kuris atsi- 
spindėjo Blakaso veide ir Vilforo balse.— Pasakokite, bet 
pradėkite iš pradžių: visame kame ir visur mėgstu 
tvarką. 

— Aš pateiksiu jūsų didenybei tikslią ataskaitą, 
bet prašau atleisti, jeigų mano jaudinimasis kiek ap- 
temdys mano žodžių prasmę. 

Po šios meilikaujamos įžangos žvilgtelėjęs į kara- 
lių, Vilforas suprato, kad šviesiausiasis jo pašnekovas 
klausosi palankiai, ir jis tęsė: 

— Jūsų didenybe, aš atvykau į Paryžių taip grei- 
tai, kaip tat buvo įmanoma, norėdamas pranešti jums, 

kad, vykdydamas savo tarnybines pareigas, susekiau ne 
kokį nors menką ir nereikšmingą suokalbį, kokių kas- 
dien pasitaiko žemesniuose gyventojų sluoksniuose ir 
kariuomenė, bet tikrą są mokslą, audrą, kuri grasina jūsų 
didenybės sostui. Valdove, uzurpatorius ruošia tris laivus. 
Jis ketina daryti kažkokį žygį, galbūt beprotišką, bet vis 
dėlto ir grėsmingą, nepaisant visos jo beprotybės. Šiuo 
metu greičiausiai jis jau paliko Elbės salą ir patraukė — 
kur? — nežinau. Be jokios abejonės, jis pamėgins išsi- 
laipinti arba Neapoly, arba Toskanos pakrantėje, o gal 
net pačioje Prancūzijoje. Jūsų didenybei yra žinoma, 
kad Elbės salos valdytojas tebeturi ryšių ir su Italija, 
ir su Prancūzija. 

— Taip,— atsakė karalius, smarkiai susijaudinęs, — 
visai neseniai mes sužinojome, kad bonapartistai ren- 
kasi Sen Žako gatvėje. Bet prašau pasakoti toliau. Ko- 
kiu būdu jūs visa tai sužinojote? 

— Jūsų didenybe, tai paaiškėjo iš kvotos, betar- 
dant vieną Marselio jūrininką. Jau seniai pradėjau jį 
sekti ir savo išvykimo dieną įsakiau suimti. Tas žmo- 
gus, neabejotinas bonapartistas, slaptai buvo nuvykęs 
į Elbės salą. Ten jis matėsi su maršalu, ir tas žodžiu 
perdavė per jį uždavinį vienam Paryžiaus bonapartistui, 
kurio pavardės iš jo taip ir neišgavau. Tas uždavinys 
įpareigojo ruošti nuotaikas grįžimui (prašau atsiminti, 
jūsų didenybe, kad aš kartoju kaltinamojo žodžius), 
grįžimui, kuris numatomas pačiu artimiausiu metu. 

— O kur tas žmogus? — paklausė Liudvikas XVIII. 

— Kalėjime, jūsų didenybe. 

— Ir byla jums pasirodė svarbi? 

— Tokia svarbi, valdove, kad nors šis įvykis mane 
užklupo šeimyninės šventės metu, mano sužadėtuvių 
dieną, aš tučtuojau viską palikau, ir sužadėtinę, ir bi- 
čiulius, atidėjau viską vėlesniam laikui ir atvykau pa- 
reikšti prie jūsų didenybės kojų savo būgštavimus ir 
savo ištikimybės užtikrinimą. 

— "Tiesa,— tarė Liudvikas, — juk jūs turėjote vesti 
panelę de Sen Meran? 

— Vieno ištikimiausiojo jūsų didenybės tarnų duk- 
terį. 

— Taip, taip, bet grįžkime prie to suokalbio, ponas 
de Vilforai. 

— Jūsų didenybe, bijau, kad tai šiek tiek daugiau 
negu suokalbis, bijau, kad tai są mokslas. 

— Šiais laikais, — atsakė karalius šypsodamasis, — 
sąmokslą nesunku sugalvoti, bet sunku jį įvykdyti jau 
vien dėl to, kad mes, neseniai grįžę į mūsų protėvių 
sostą, tuo pat metu kreipiame dėmesį į praeitį, dabartį 
ir į ateitį. Stai jau dešimt mėnesių mano ministrai akylai 
seka, kad Viduržemio jūros pakrantės būtų budriai sau- 
gomos. Jei Bonapartas išsilaipins Neapoly, visa koali- 
cija piestu stos prieš jį, jam dar nespėjus pasiekti Pjom- 
bino. Jeigu jis išsilaipins Toskanoje, atsidurs priešo kraš- 
te. Jei išsilaipins Prancūzijoje, turės tik saujelę žmonių, 
ir mes susidorosime su juo be vargo, nes gyventojai jo 
neapkenčia. Taigi nusiraminkite, bet vis dėlto būkite tik- 
ras, kad mes jaučiame jums savo karališkąjį dėkingumą. 

— O! Štai ir ponas Dandrė! — sušuko hercogas 
Blakasas. 

Tuo metu iš tikrųjų tarpdury pasirodė policijos mi- 
nistras, išbalęs, drebąs. Jo žvilgsnis buvo klaikus, tar- 
tum netikėtai jis būtų apakęs. Vilforas norėjo pasiša- 
linti, bet de Blakasas sulaikė jį už rankos. 


XI + KORSIKOS ŽMOGĖDRA 


Pamatęs ištįsusį policijos ministro veidą, Liudvikas 
XVIII smarkiai atstūmė stalą, už kurio sėdėjo. 

— Kas jums, barone? — sušuko jis.— Kodėl jūs toks 
sukrėstas? Nejaugi: dėl hercogo Blakaso spėliojimų, ku- 
riuos patvirtina ir ponas de Vilforas? 

Hercogas de Blakasas skubiai prisiartino prie ba- 
rono, bet dvariškio baimė įveikė valstybės veikėjo piktą 
džiaugsmą. Padėtis iš tikrųjų buvo tokia, kad nepaly- 
ginamai geriau pačiam patirti gėdą, negu matyti sugė- 
dintą policijos ministrą. 

— Jūsų didenybe...— sušnibždėjo baronas. 

— Kalbėkite! — tarė Liudvikas XVIII. 

Tuomet policijos ministras, pasiduodamas nevilčiai, 
puolė ant kelių prieš Liudviką XVIII, kuris pasitraukė 
atgal ir suraukė antakius. 

— Prašneksite ar ne? —-paklausė jis. 

— Ak, jūsų didenybe! Kokia nelaimė! Kaip aš apsi- 
juokiau! Tiesiog nekenčiu savęs! 

— Gerbiamasis pone,— tarė Liudvikas XVIII,— aš 
jums įsakau kalbėti. 

— Jūsų didenybe, vasario dvidešimt aštuntą uzur- 
patorius išplaukė iš Elbės salos ir kovo pirmąją išlipo 
į krantą. 

— Kur? — skubiai paklausė karalius. 

— Prancūzijoje, jūsų didenybe, mažame uoste ne- 
toli Antibo, Žuano įlankoj. 

— Kovo pirmąją uzurpatorius išsilaipino Prancūzi- 
joje netoli Antibo, Žuano įlankoje, per du šimtus pen- 
kiasdešimt mylių nuo Paryžiaus, ir jūs tai sužinojote 
tik šiandien, kovo trečią!.. Ne, gerbiamasis pone, tai neį- 
manoma: arba jus kas suklaidino, arba jūs išprotėjote. 

— Deja, jūsų didenybe, tai tikra tiesa! 

— Iš baimės ir pykčio Liudvikas XVIII ėmė dre- 
bėti, paskui staiga pašoko, tarsi ūmai būtų gavęs netikėtą 
smūgį į širdį ir į veidą. 

— Prancūzijoje! — sušuko jis.— Uzurpatorius Pran- 
cūzijoje! Vadinasi, šio žmogaus nesekėte? Arba, kas gali 
žinoti, išvien su juo ėjote? 

— Jūsų didenybe,— sušuko hercogas de Blakasas, — 
tokio žmogaus kaip baronas Dandrė negalima kaltinti 
išdavimu! Valdove, visi mes buvome akli, policijos mi- 
nistras taip pat pasidavė visuotiniam apakimui, štai 
ir viskas! 

— Vis dėlto...— pradėjo Vilforas, bet staiga užsi- 
kirto,— ak, atleiskite, atleiskite, jūsų didenybe,— tarė 
jis nusilenkdamas.— Mano uolumas sugundė mane. Pra- 
šau jūsų didenybę man atleisti. 

— Kalbėkite, meldžiamasis, drąsiai kalbėkite, — tarė 
karalius.— Jūs vienintelis įspėjote mus dėl gresiančio 
pavojaus, padėkite mums rasti būdą, kaip jį atremti. 

— Jūsų didenybe, uzurpatoriaus pietuose visi ne- 
kenčia. Jeigu jis turės drąsos eiti per pietus, — nesunku 
bus sukelti prieš jį Provansą ir Langedoką. 

— Teisingai,— atsiliepė ministras, — bet jis eina per 
Gapą ir Sisteroną. 

— Eina? — pertraukė karalius.— Vadinasi, jis eina 
į Paryžių? 

Policijos ministras nieko neatsakė, o tai buvo tolygu 
patvirtinimui. 

— O Dofinė? — paklausė karalius, kreipdamasis į 
Vilforą.— Ar jūs manote, kad ir šią provinciją galima 
sukelti kaip Provansą? 

— Man skaudu pasakyti jūsų didenybei rūsčią tie- 
są, bet nuotaikos Dofinė daug blogesnės negu Provanse 
ir Langedoke. Kalniečiai bonapartistai, valdove. 

— Jis buvo gerai informuotas,— sušnibždėjo Liud- 
vikas XVIII.— O kiek žmonių su juo? 

— Nežinau, jūsų didenybe,— atsakė policijos mi- 
nistras. 

— Kaip tai nežinote? Užmiršote apie tai pasitei- 
rauti? Tiesa, šitai ne tiek svarbu,— pridūrė karalius, 
kandžiai šypsodamasis. 

— Valdove, to aš negalėjau pasiteirauti. Telegra- 
ma tik pranešė, kad uzurpatorius išsilaipino ir kuriuo 
keliu eina. 

— O kaip gavote telegramą? — paklausė karalius. 

Ministras nuleido galvą, ir šviesus raudonis nu- 
plieskė jo veidą. 

— Telegrafu, jūsų didenybe. 

Liudvikas XVIII žengė žingsnį pirmyn ir sukry- 
žiavo rankas ant krūtinės, kaip darydavo Napoleonas. 

— Vadinasi,— tarė jis, pabalęs iš pykčio,— septy- 
nios sąjungininkų armijos nuvertė tą žmogų. Po dvi- 
dešimt penkerių metų ištremties per stebuklą grįžau 
į savo protėvių sostą. Visus tuos dvidešimt penkerius 
metus tyrinėjau, aiškinau, nagrinėjau man pažadėtosios 
Prancūzijos žmones ir reikalus — ir kam? Kad tuomet, 
kai išsipildė mano troškimai, jėga, kurią laikiau savo 
rankose, perkūnu sugriaudėtų ir nutrenktų mane! 

— Jūsų didenybe, tai likimas,— pravebleno mi- 
nistras, jausdamas, kad tokia našta — tik dulkelė liki- 
mui, bet pakankama sutriuškinti žmogui. 

— Vadinasi, tai, ką šnekėjo apie mus mūsų prie- 
šai, teisinga: mes nieko neišmokome, nieko neužmiršome! 
Jeigu mane išduotų kaip jį, aš dar galėčiau guostis. Bet 

būti tarp žmonių, kuriuos apibėriau malonėmis, kurie 
turėtų saugoti mane labiau negu patys save, nes mano 
laimė — jų laimė: iki manęs jie buvo niekas, po manęs 
vėl bus niekas,— ir žūti dėl jų bukagalviškumo, dėl 
jų kvailumo! Taip, gerbiamasis pone, teisybę sakote, 
tai — likimas! 

Nedrįsdamas pakelti galvos, ministras klausėsi šio 
rūstaus barimo. 

Ponas de Blakasas šluostėsi nuo veido prakaitą. Vil- 
foras širdyje šypsojosi, jausdamas, kad jo reikšmė didėja. 

— Kristi, — tesė Liudvikas XVIII, kuris vienu žvilgs- 
niu išmatavo bedugnę, į kurią riedėjo monarchija, — 
kristi 'ir apie savo kritimą sužinoti telegrafu! Aš mie- 
liau kopčiau ant ešafoto kaip mano brolis Liudvikas XVI, 
negu lipčiau Tiuilri laiptais, čaižomas pašaipos... Ger- 
biamasis pone, jūs nežinote, ką reiškia Prancūzijoje tapti 
pašaipos objektu, o vis dėlto jums reikėtų šitai žinoti. 

— Jūsų didenybe,— vebleno ministras, — pasigai- 
lėkite!.. 

— Prieikite, ponas de Vilforai,— kalbėjo toliau ka- 
ralius, kreipdamasis į jaunuolį, kuris nejudėdamas sto- 
vėjo atokiau ir klausėsi pokalbio, atspindinčio nepastovų 
visos valstybės likimą, — prieikite ir jam pasakykite, 
kad visa tai, ko jis nežinojo, buvo galima žinoti iš anksto. 

— Jūsų didenybe, fiziškai buvo neįmanoma atspėti 
kėslus, kuriuos uzurpatorius nuo visų slėpė. 

— Fiziškai neįmanoma! Kokia svari išvada! Deja, 
svarios išvados tiek pat sveria kaip ir svarūs žmonės, 
aš patyriau jų vertę. Ministrui, turinčiam savo žinioje 
administraciją, įstaigas, agentų, seklių, šnipų ir pus- 
antro milijono frankų slaptą fondą, — ministrui fiziškai 
neįmanoma žinoti, kas dedasi už šešiasdešimt mylių nuo 
Prancūzijos krantų!.. Stai jaunuolis, kuris neturėjo jokių 
čia suminėtų priemonių. Jis, paprastas teismo valdi- 
ninkas, žinojo daugiau negu jūs su visa savo policija, 
ir jis būtų išgelbėjęs mano vainiką, jei būtų turėjęs sa- 
vo žinioje telegrafą, kaip kad turėjote jūs. 

Policijos ministro žvilgsnis, kupinas gilaus apmau- 
do, atsigręžė į Vilforą, kuris su nugalėtojo kuklumu 
nulenkė galvą. 

— Jums, Blakasai, šitų žodžių netaikau,— tęsė Liud- 
vikas XVIII,— jeigu jūs nieko ir nesusekėte, tai nors 
buvote tiek išmintingas, kad atkakliai gynėte savo įta- 
rimus. Kitas gal būtų palaikęs pono de Vilforo prane- 
šimą menkniekiu arba būtų pagalvojęs, kad jį akstina 
savanaudiškos garbės troškimas. 

Tai buvo užuomina į tuos žodžius, kuriuos policijos 
ministras su tokiu įsitikinimu buvo ištaręs prieš va- 
landą. 

Vilforas suprato karaliaus žaidimą. Kitas gal būtų 
apsvaigęs nuo pagyrimų. Bet jis bijojo, kad policijos 
ministras nepasidarytų mirtinas jo priešas, nors ir jautė, 
kad tas buvo galutinai žuvęs. Vis dėlto ministras, savo 
valdžios aukštybėse nemokėjęs atspėti Napoleono kėslų, 
agonijos traukulių varstomas, galėjo prasiskverbti į Vil- 
foro paslaptį. Jam tereikėjo iškvosti Dantesą. Dėl to, 
užuot pribaigęs ministrą, jis atėjo jam į pagalbą. 

— Jūsų didenybe,— tarė Vilforas,— šių įvykių grei- 
tumas rodo, kad tiktai Dievas, pasiuntęs audrą, gali 
juos sustabdyti: tai, ką jūsų didenybė malonėjote pri- 
skirti mano įžvalgumui, yra vien grynas atsitiktinu- 
mas. Aš tik pasinaudojau šiuo atsitiktinumu kaip išti- 
kimas tarnas. Valdove, nevertinkite manęs daugiau, negu 
esu nusipelnęs, kad paskui jums netektų nusivilti dėl 
savo pirmojo įspūdžio. 

Policijos ministras iškalbingu žvilgsniu padėkojo 
jaunuoliui, ir Vilforas suprato, kad jo sumanymas pa- 
vyko: nenustodamas karaliaus dėkingumo, jis įgijo bi- 
čiulį, kuriuo prireikus galėjo pasikliauti. 

— Gerai,— tarė karalius.— O dabar, ponai,— pri- 
dūrė jis, atsigręžęs į de Blakasą ir policijos ministrą, — 
jūs man daugiau nereikalingi, galite eiti... Tai, kas da- 
bar belieka veikti, tvarkys karo ministras. 

— Laimė,— tarė hercogas, — mes galime pasitikėti 
kariuomene. Jūsų didenybė žino, kad visi pranešimai 
liudija apie jos ištikimybę jūsų vainikui. 

— Nekalbėkite apie pranešimus: dabar aš žinau, 
kaip jais galima pasitikėti. Tiesa, dar dėl pranešimų: 
kokios naujienos apie Sen Žako gatvę, barone? 

— Apie Sen Žako gatvę! — nejučiom riktelėjo Vil- 

foras, bet tučtuojau susigriebė: — Atleiskite, valdove, 
mano ištikimybė jums nuolat verčia mane užmiršti, — 
ne mano pagarbą, ji pernelyg giliai įstrigusi į mano 
širdį, — bet etiketo taisykles. 

— Nieko,— atsakė Liudvikas XVIII, — šiandien jūs 
įgijote teisę klausti. 

— Jūsų didenybe,— pradėjo policijos ministras, — 
aš kaip tik norėjau šiandien jums pranešti žinias, ku- 
rias surinkau apie šį atsitikimą, bet jūsų dėmesį buvo 
atitraukę grėsmingi įvykiai Žuano įlankoje. Dabar tos 
žinios jūsų didenybei jau negali turėti jokios reikšmės. 

— Priešingai, — atsakė Liudvikas XVIII,— man 
atrodo, kad anas įvykis tiesiogiai susijęs su tuo, kuris 
mums dabar rūpi, ir generolo Kenelio mirtis galbūt pa- 
dės aptikti didelio vidaus są mokslo pėdsakus. 

Išgirdęs Kenelio vardą, Vilforas krūptelėjo. 

— Iš tikrųjų, valdove,— tęsė policijos ministras, — 
sprendžiant iš visa ko, tai ne savižudybė, kaip iš pra- 
džių buvo manyta, o nužudymas. Generolas Kenelis dingo, 
matyt, išėjęs iš bonapartistų klubo. Kažkoks nepažįs- 
tamas žmogus tą rytą buvo atėjęs pas jį ir paskyręs jam 
pasimatymą Sen Žako gatvėje. Deja, kamerdineris, kuris 
šukavo generolą, kai nepažįstamąjį įvedė į kabinetą ir 
girdėjo, kaip jis paskyrė pasimatymą Sen Žako gatvė- 
je, — neįsidėmėjo namo numerio. 

Kai policijos ministras teikė karaliui šias žinias, 
Vilforas, gaudyte gaudęs kiekvieną žodį, čia raudo, čia 
balo. į 

Karalius atsigręžė į jį: 

— Ponas de Vilforai, ar jums neatrodo, kad gene- 
rolas Kenelis, kuris buvo laikomas uzurpatoriaus šali- 
ninku, iš tikrųjų būdamas visiškai atsidavęs man, galėjo 
žūti nuo bonapartistų rankos? 

— Labai gali būti, jūsų didenybe, bet negi dau- 
giau nieko nepasisekė sužinoti? 

— Jau aptikti pėdsakai žmogaus, kuris paskyrė 
pasimatymą. 

— Aptikti pėdsakai? — pakartojo Vilforas. 

— Taip, kamerdineris nupasakojo jo žymes: tai žmo- 
gus gal penkiasdešimt ar penkiasdešimt dvejų metų, 

tamsiaplaukis, juodaakis, antakiai vešlūs, su ūsais. Dėvi 
mėlyną surdutą, užsagstytą iki kaklo. Kilpelėje —-Gar- 
bės legiono kaspinas. Vakar buvo susektas žmogus su visai 
tokiomis žymėmis, bet jis dingo la Žiusjeno ir Kok Ero- 
no gatvių kampe. 

Sulig pirmaisiais ministro žodžiais Vilforas atsi- 
rėmė į krėslo atlošą. Jam pakirto kojas, bet kai išgirdo, 
kad nepažįstamasis pabėgo nuo policijos, jis lengviau 
atsiduso. 

— Suraskite šį žmogų, — paliepė karalius policijos 
ministrui, — nes, jei generolas Kenelis, kuris dabar mums 
būtų taip reikalingas, krito nuo žudikų rankos, tebūnie 
tai bonapartistai ar kas kitas, aš noriu, kad generolo 
žudikai būtų žiauriai nubausti. 

Vilforui teko parodyti visą savo šaltakraujiškumą 
norint nuslėpti siaubą, kurį jam sukėlė pastarieji ka- 
raliaus žodžiai. 

— Keistas dalykas! — apmaudžiai tarė karalius.— 
Policijai atrodo, kad viskas pasakyta, kai ji praneša: 
„Įvyko žmogžudystė“, ir viskas padaryta, kai priduria: 
„Aptikome nusikaltėlių pėdsakus“. 

— Jūsų didenybe, tikiuosi, kad šį kartą būsite pa- 
tenkinti. 

— Gerai, pažiūrėsime. Nesulaikau jūsų, barone. 
Ponas de Vilforai, jūs pavargęs po ilgos kelionės, eiki- 
te, ilsėkitės. Turbūt pas savo tėvą apsistojote? 

Vilforo akys aptemo. 

— Ne, jūsų didenybe, apsistojau „Madrido“ viešbu- 
tyje, Turnono gatvėje. 

— Bet matėte tėvą? 

— Jūsų didenybe, aš nuvykau tiesiog pas hercogą 
Blakasą. 

— Bet aplankysite jį? 

— Nemanau, valdove! 

— Taip, tiesa, — tarė Liudvikas XVIII, ir iš jo šyp- 
senos buvo matyti, kad visi tie klausimai duoti ne šiaip 
sau.— Buvau užmiršęs, kad jūs nesutariate su ponu 
Nuartjė ir kad šitai taip pat auka mano sostui, už kurią 
turiu jums atlyginti. 

— Jūsų didenybės palankumas man yra atlygini- 

mas, prašokantis visus mano troškimus, ir daugiau aš 
neturiu ko prašyti karalių. 

— Nesvarbu, mes jūsų neužmiršime, būkite ramus. 
O kol kas, — karalius nusisegė nuo krūtinės Garbės le- 
giono kryžių, kurį visuomet nešiodavo ant mėlyno fra- 
ko, šalia Liudviko kryžiaus ir virš Karmelio Dievo mo- 
tinos bei šv. Lozoriaus žvaigždžių, ir padavė Vilforui,— 
kol kas paimkite šitą kryžių. 

— Jūsų didenybė apsirinka,— tarė Vilforas,— šituo 
kryžiumi apdovanojami karininkai. 

— Niekis, aš neturiu laiko pareikalauti kito. Bla- 
"kasai, pasirūpinkite, kad ponui de Vilforui būtų išduotas 
raštas. 

Vilforo akyse sužvilgėjo išdidaus džiaugsmo ašara. 
Jis priėmė kryžių ir jį pabučiavo. 

— Ar dar malonės jūsų didenybė duoti man kokių 
nors įsakymų? — paklausė Vilforas. 

— Ilsėkitės, o paskui neužmirškite, kad jei Pary- 
žiuje man tarnauti nėra galimybių, tai Marselyje galite 
būti labai naudingas. 

— Jūsų didenybe,— atsakė Vilforas nusilenkda- 
mas, — po valandos aš palieku Paryžių. 

— Eikite,— tarė karalius, — ir jeigu aš jus užmirš- 
čiau (karalių atmintis trumpa), tai nesidrovėkite pri- 
minti man save... Barone, įsakykite pakviesti pas mane 
karo ministrą. Blakasai, pasilikite. 

— Taip, pone,— tarė policijos ministras Vilforui, 
išeinant jiems iš Tiulri.— Jūs įėjote pro geras duris, ir 
jūsų karjera užtikrinta. I 

— Ar ilgam? — sušnibždėjo Vilforas, atsisveikinda- 
mas su ministru, kurio karjera buvo baigta, ir akimis 
ieškodamas karietos. 

Krantine judėjo fiakras, Vilforas pamojo jam, fiak- 
ras privažiavo. Vilforas pasakė adresą, atsisėdo karietos 
gilumoje ir išskleidė garbėtroškos svajonių sparnus. Po 
valandėlės jis buvo vietoje, už poros valandų liepė pa- 
kinkyti arklius ir paprašė pusryčių. 

Jau buvo besėdąs prie stalo, bet kažkieno nesvy- 
ruojanti ir tvirta ranka timptelėjo skambutį. Tarnas 
nuėjo atidaryti, ir Vilforas išgirdo balsą, tariantį jo 
pavardę. 

„Kas gali žinoti, kad aš Paryžiuje?“ — pagalvojo 
jaunuolis. 

Tarnas grįžo. 

— Kas ten? — tarė Vilforas.— Kas skambino? Kas 
teiravosi manęs? 

— Nepažįstamas žmogus, kuris nenori pasisakyti 
pavardės. 

— Kaip? Nenori pasisakyti pavardės? Tai ko jam iš 
manęs reikia? 

— Jis nori su jumis pasikalbėti. 

— Su manimi? 

— Taip. 

— Pasakė mano pavardę? 

— Teisingai. 

— O kaip atrodo tas nepažįstamasis? 

— Žmogus kokių penkiasdešimt metų. 

— Žemas? Aukštas? 

— Maždaug jūsų ūgio. 

— Brunetas ar blondinas? 

— Brunetas, tamsųs brunetas, plaukai juodi, akys 
juodos, antakiai juodi. 

— O apsirengęs? — gyvai paklausė Vilforas.— Kaip 
jis apsirengęs? 

— Su mėlynu surdutu, užsagstytu ligi kaklo. Su 
Garbės legiono kaspinu. 

— Tai jis! — sušnibždėjo Vilforas blykšdamas. 

— Velniai griebtų! — pasirodęs tarpdury, tarė žmo- 
gus, kurio žymes jau du kartus esame aprašę.— Kiek 
ceremonijų! Argi Marselyje toks paprotys, kad sūnūs 
verčia laukti tėvus prieškambary? 

— Tėve! — sušuko Vilforas.— Tai aš neapsirikau... 
Aš taip ir maniau, kad čia jūs... 

— O jeigu manei, kad aš čia,— vėl prabilo svečias, 
statydamas kampe lazdą ir dėdamas ant kėdės skry- 
bėlę,— tai leisk tau pasakyti, mielas Žerarai, kad ne- 
labai mandagiai elgiesi versdamas mane laukti. 

— Eikite, Žermenai,— tarė Vilforas. 

Tarnas pasišalino aiškiai nustebęs. 

XII + TĖVAS IR SŪNUS 


Ponas Nuartjė,— nes tai iš tikrųjų buvo jis,— sekė 
akimis tarną, kol tas uždarė duris. Paskui, matyt, būgš- 
taudamas, kad prieškambary nesiklausytų, jis vėl pra- 
darė duris. Atsargumas buvo vietoje: miklumas, su ku- 
riuo Žermenas pasitraukė, aiškiai liudijo, kad jis taip pat 
buvo linkęs į nuodėmę, kuri pražudė mūsų pirmuosius 
tėvus. Tuomet ponas Nuartjė pats uždarė prieškambario 
duris, paskui užstūmė miegamojo durų velkę ir paga- 
liau ištiesė ranką Vilforui, žiūrinčiam į jį didelėmis 
akimis. 

— Žinai, Žerarai,— tarė jis sūnui su gana neaiškia 
šypsena, — negalima pasakyti, kad tu labai džiaugtu- 
meisi mane sutikęs? 

— Ką jūs, tėve, aš nepaprastai džiaugiuosi, bet, 
prisipažinsiu, taip mažai tikėjausi jus pamatyti, kad tai 
mane truputį apstulbino. 

— Iš tikrųjų, mano bičiuli,— tęsė ponas Nuartjė 
atsisėsdamas,— ir aš jums galėčiau pasakyti tą patį. 
Kaip? Jūs man rašėte apie savo sužadėtuves Marselyje 
vasario dvidešimt aštuntąją, o kovo trečią jūs Paryžiuje? 

— Taip, aš čia, — tarė Žeraras, pasislinkdamas prie 
pono Nuartjė,— bet jūs manimi nesiskųskite. Atvykau 
į Paryžių dėl jūsų, ir galbūt mano atvykimas jus iš- 
gelbės. 

— Šit kaip! — atsakė ponas Nuartjė, nerūpestingai 
sudribęs krėsle.— Tad papasakokite, ponas prokurore, 
ką jūs turite galvoje. Tai labai įdomu. 

— Jūs girdėjote apie kažkokį bonapartistų klubą 
Sen Žako gatvėje? 

— Penkiasdešimt trečiame numery? Taip, aš jo pir- 
mininko pavaduotojas. 

— Tėve, jūsų šaltakraujiškumas man siaubą kelia. 

— Ko tu nori, mielasis? Žmogus, kurį montanja- 
rai buvo nuteisę mirti, kuris bėgo iš Paryžiaus šieno 
vežime, slapstėsi Bordo lygumose nuo Robespjero sek- 
lių, — toks žmogus spėjo priprasti prie daug ko. Taigi 
kalbėk, kalbėk. Kas įvyko tame klube Sen Zako gatvėje? 

— Įvyko tai, kad ten buvo pakviestas generolas 


110 


Kenelis, ir generolas Kenelis, išėjęs iš namų devintą 
valandą vakaro, po poros dienų buvo rastas Senoje. 

— Kas jums papasakojo šį įdomų atsitikimą? 

— Pats karalius. 

— Na, o aš, — tęsė Nuartjė,— atsakydamas į jūsų 
pasakojimą, pranešu jums naujieną. 

— Man atrodo, kad aš jau žinau ją. 

— Tai jūs žinote, kad jo didenybė imperatorius jau 
išsilaipino Prancūzijoje? 

— Tėve, maldauju jus, tylėkite. Pirmiausia dėl sa- 
vęs paties, o paskui ir dėl manęs. Taip, aš žinojau šią 
naujieną, žinojau net anksčiau už jus, nes tris dienas 
lėkiau iš Marselio į Paryžių ir roviausi plaukus, kad 
negaliu nusviesti per du šimtus mylių tos minties, kuri 
man degina smegenis. 

— Tris dienas? Jūs iš proto išėjote? Prieš tris die- 
nas imperatorius dar nebuvo išsilaipinęs. 

— Taip, bet aš jau žinojau, ką jis ketina daryti. 

— Kokiu būdu? 

— Pateko į rankas iš Elbės laiškas, adresuotas 
jums. 

— Man? 

— Taip, jums. Aš jį nutvėriau iš pasiuntinio. Jeigu 
tas laiškas būtų patekęs į kito rankas, galbūt jūs bū- 
tumėte jau sušaudytas. 

Vilforo tėvas nusijuokė. 

— Matyt,— tarė jis,— Burbonai išmoko iš impera- 
toriaus veikti nevilkindami... Sušaudytas! Mano bičiu- 
li, kaip jūs skubate! O kur tas laiškas? Jus truputį pa- 
žįstu, užtat netenka būgštauti, kad jį kur nors nerūpes- 
tingai užkišote. 

— Aš jį visut visą sudeginau, nes tas laiškas — 
mirties nuosprendis jums. 

— Ir jūsų karjeros galas, — šaltai atsakė Nuartjė.— 
Taip, jūs teisus, bet man nėra ko bijoti, nes jūs mane 
globojate. 

— Maža to, aš jus gelbsčiu. 

— Šit kaip? Iš tikrųjų įdomu. Paaiškinkite. 

— Grįžkime prie klubo Sen Žako gatvėje. 

— Matyt, tas klubas ne juokais jaudina ponus po- 

licininkus. Ko jie taip prastai ieško jo? Seniai būtų radę. 

— Jie jo nerado, bet aptiko pėdsakus. 

— Tai šventi žodžiai, žinau: kai policija bejėgė, 
ji sako, kad aptiko pėdsakus, ir valdžia ramiai laukia, 
kada ji nukabinusi nosį ateis ir praneš, kad pėdsakai 
pamesti. 

— Taip, bet rastas lavonas, generolas Kenelis ne- 
gyvas, ir visuose pasaulio kraštuose šitai vadinama žmog- 
žudyste. 

— Žmogžudyste? Bet juk nėra jokių įrodymų, kad 
generolas buvo žmogžudystės auka. Senoje kiekvieną 
"dieną randama žmonių, kurie puolė ten iš nevilties arba 
nuskendo nemokėdami plaukti. 

— Jūs puikiai žinote, kad generolas nenusiskan- 
dino iš nevilties ir kad sausio mėnesį Senoje nesimau- 
doma. Ne, ne, meskite iliuzijas: tokia mirtis vadinama 
žmogžudyste. 

— O kas ją taip vadina? 

— Pats karalius. 

— Karalius? Aš maniau, kad jis filosofas ir su- 
pranta, jog politika nežino žmogžudysčių. Politikoje, 
mano mielas,— jums tai ne naujiena, kaip ir man,— 
nėra žmonių, yra tik idėjos, nėra jausmų, yra tik inte- 
resai. Politikoje nežudomas žmogus, o pašalinama kliū- 
tis, štai ir viskas. Norite žinoti, kaip visa tai įvyko? Aš 
jums papasakosiu. Mes manėme, kad generolu Keneliu 
galima pasikliauti: jį mums rekomendavo iš Elbės salos. 
Vienas mūsų nuvyko pas jį ir pakvietė į susirinkimą 
Sen Žako gatvėje. Jis ateina, jam išpasakojamas visas 
išvykimo iš Elbės salos ir išsilaipinimo Prancūzijoje 
planas. Paskui, viską išklausęs, viską sužinojęs, jis pa- 
reiškia esąs rojalistas. Visi susižvalgo, priverčia jį pri- 
siekti, jis tai padaro, bet su tokiu nenoru, kad iš tikrųjų 
verčiau jau nebūtų gundęs Viešpaties Dievo. Ir vis dėlto 
generolui buvo leista laisvai išeiti. Jis negrįžo namo. 
Ko gi jūs norite? Matyt, jis paklydo išėjęs iš mūsų, 
štai ir viskas. Žmogžudystė! Jūs mane stebinate, Vil- 
forai. Karališkojo prokuroro padėjėjas nori suregzti 
kaltinimą remdamasis tokiais slidžiais įrodymais. Argi 
kada nors man ateitų į galvą pasakyti jums, kai jūs, 

kaip atsidavęs rojalistas, siunčiate į aną pasaulį vieną iš 
mūsiškių: „Mano sūnau, jūs įvykdėte žmogžudystę!“ 
Ne, aš pasakysiu: „Puiku, gerbiamasis pone, jūs nu- 
galėjote. Dabar mūsų eilė“. 

— Saugokitės, tėve. Kai ateis mūsų eilė, mes bū- 
sime negailestingi. 

— Aš jūsų nesuprantu. 

— Jūs tikitės, kad grįš uzurpatorius? 

— Prisipažįstu. 

— Klystate, jis nepadarys nė dešimt mylių į Pran- 
cūzijos gilumą: bus susektas, persekiojamas ir užpju- 
dytas kaip laukinis žvėris. 

— Mielasis drauge, imperatorius dabar keliauja į 
Grenoblį. Dešimtą ar dvyliktą jis bus Lione, o dvide- 
šimtą ar dvidešimt penktą — Paryžiuje. 

— Gyventojai sukils... 

— Jo pasitikti. 

— Su juo tik saujelė žmonių, o prieš jį bus pasiųstos 
ištisos armijos. 

— Kurios džiaugsmingai palydės jį į sostinę. Iš 
tikrųjų, mielas Žerarai, jūs dar vaikas. Jums atrodo,. 
kad viską žinote, kai telegrafas jums praneša praslin- 
kus trims dienoms po išsilaipinimo: „Uzurpatorius išsi- 
laipino Kanuose su saujele žmonių. Jį vejasi.“ Bet kur 
jis? Ką jis veikia? Jūs nieko nežinote. Jūs tiek težinote, 
kad jį vejasi. Ir vysis ligi paties Paryžiaus be jokio 
šūvio. 

— (Grenoblis ir Lionas — rojalistiniai miestai, jie pa- 
statys jam neįveikiamą užtvarą. 

— Grenoblis su džiaugsmu jam atkels vartus. Lio- 
nas išeis jo pasitikti. Būkite tikras, mes painformuoti 
ne blogiau už jus, ir mūsų policija verta jūsiškės. Gal 
reikia įrodymų? Jūs norėjote nuslėpti nuo manęs, kad 
esate čia, o aš sužinojau apie tai po pusvalandžio, kai 
jūs įvažiavote į miestą. Jūs nedavėte savo adreso nie- 
kam, išskyrus pašto vežėją, o aš žinau jūsų adresą, ir tai 
aišku iš to, kad atvykau pas jus kaip tik tuo momen- 
tu, kada jūs sėdate prie stalo. Užtat paskambinkite 
ir paprašykite padengti stalą dar vienam asmeniui. Pa- 
pietausime kartu. 

— Iš tikrųjų,— atsakė Vilforas, su nuostaba žiū- 
rėdamas į tėvą,— jūsų žinios yra labai tikslios. 

— Kitaip ir būti negali. Jums, esantiems valdžioje, 
įmanomos tik tos priemonės, kurias galima nupirkti už 
pinigus. O mums, laukiantiems valdžios, prieinamos 
visos priemonės, kurias duoda mums į rankas atsida- 
vimas, kurias teikia pasiaukojimas. | 

= Pasiaukojimas? — pakartojo Vilforas šypsoda- 
masis. . 

— Teisingai, pasiaukojimas. Taip mandagiai vadi- 
namas garbės troškimas, puoselėjantis viltis ateičiai. 

Ir Vilforo tėvas pats ištiesė ranką prie skambučio, 
norėdamas pakviesti tarną, kurio nekvietė jo sūnus. 

— Palaukite, tėve, dar vieną žodį. 

— Sakykitė. 

— Nors mūsų policija ir labai bloga, ji žino vieną 
baisią paslaptį. 

— Kokią? 

— Žymes to žmogaus, kuris buvo atėjęs pas ge- 
nerolą Kenelį tą dieną, kada jis dingo. 

— Šit kaip? Jinai jas žino? Argi? Ir kokios gi tos 
žymės? | 

— Veidas tamsus, plaukai, žandenos ir akys juodos, 
mėlynas surdutas, užsagstomas iki kaklo, Garbės legiono 
kaspinas kilpoje, plačiabrylė skrybėlė ir. nendrinė lazda. 

— Aha! Policija tai žino? — tarė Nuartjė.— Ko- 
dėl gi tuomet ji šito žmogaus nesulaikė? 

— Todėl, kad vakar ar užvakar jis paspruko nuo 
jos netoli Kok Erono gatvės kampo. 

— Ne be reikalo sakiau, kad jūsų policija — kvaila. 

— Taip, bet kiekvienu metu ji gali rasti tą žmogų. 

— Žinoma,— tarė Nuartjė, nerūpestingai dairyda- 
masis aplink.— Jeigu jis nebus perspėtas, bet jis per- 
spėtas. Užtat, — pridūrė šypsodamasis,— jis pakeis savo 
išvaizdą ir drabužius. 

Tardamas šiuos žodžius jis atsistojo, nusivilko sur- 
dutą, nusiėmė kaklaraištį, priėjo prie stalo, ant kurio 
buvo padėta jo sūnaus dėžutė su tualeto reikmenimis, 
pasiėmė skustuvą, išsimuilino veidą ir tvirta ranka nu- 
siskuto jį išduodančias žandenas, tokias svarbias poli- 
cijai. 

Vilforas žiūrėjo į jį išsigandęs, bet kartu ir žavė- 
damasis. 

Nusiskutęs žandenas, Nuartjė pakeitė ir šukuoseną. 
Vietoje juodo kaklaraiščio pasirišo spalvotą, paėmęs jį 
iš atdaro lagamino. Nusivilko mėlyną iki kaklo užsags- 
tomą surdutą ir apsivilko rudą vienaeilį Vilforo švar- 
ką. Prisimatavo prieš veidrodį jo skrybėlę su užriestais 
bryliais ir, matyt, buvo ja patenkintas. Savo lazdą pa- 
statė kampe prie židinio, o vietoj jos jo rankose sušvilpė 
lengva bambuko lazdelė, iki šiol teikusi elegantiško pro- 
kuroro padėjėjo eisenai to laisvumo, kuris buvo svar- 
biausia jos savybė. 

— Na, kaip? — tarė jis, atsigręždamas į apstul- 
busį sūnų.— Kaip manai, ar tavo policija dabar pažins 
mane? 

— Ne, tėve,— sumurmėjo Vilforas,— aš bent ti- 
kiuosi. 

— O dėl šitų daiktų, kuriuos palieku tavo globai, 
tai pasikliauju tavo apdairumu. Tu mokėsi juos paslėpti. 

— Būkite ramus,— tarė Vilforas. 

— Ir pasakysiu tau, kad tu, ko gero, teisus. Gal 
ir iš tikrųjų išgelbėjai man gyvybę. Bet nesirūpink, mes 
greitai būsim kvit. 

Vilforas palingavo galvą. 

— Netiki? 

— Bent viliuosi, kad jūs klystate. 

— Tu dar matysies su karalium? 

— Galbūt. 

— Ar nori jo akyse pasirodyti pranašu? 

— Nelaimes pranašaujantieji blogai priimami rū- 
muose. 

— Taip, bet anksčiau ar vėliau pripažįstama jų 
teisybė. Sakysim, jei būtų antroji Restauracija, tu tap- 
tum dideliu žmogumi. 

— O ką aš turiu pasakyti karaliui? 

— Pasakyk jam štai ką: „Jūsų didenybe, jus kai 
kas apgaudinėja dėl Prancūzijos padėties, dėl miestų 
nuotaikų, kariuomenės dvasios. Tas, kurį Paryžiuje va- 
dinate Korsikos. žmogėdra, kurį Neveroje dar juodina 
uzurpatoriumi, Lione jau vadinamas Bonapartu ir Gre- 

nobly — imperatoriumi. Jūs manote, kad jį kas perse- 
kioja, vejasi, kad jis bėga. O jis lekia lyg oras, kurį jis 
mums grąžina. Jūs manote, kad jo kariuomenė miršta 
iš bado, kad ji nualinta žygio, gatava iškrikti. Ji auga 
kaip ritinamas sniegu gumulas. Jūsų didenybe, išva- 
žiuokite, palikite Prancūziją jos tikrajam valdovui, tam, 
kuris nenupirko jos, bet užkariavo. Išvažiuokite, ir ne 
todėl, kad jums grėstų pavojus, jūsų priešininkas pa- 
kankamai stiprus, jis galės parodyti gailestingumą, bet 
todėl, kad šventojo Liudviko vaikaičiui žema būti dė- 
kingam už gyvybę Arkoli, Marengo ir Austerlico mūšių 
nugalėtojui“. Pasakyk visa tai karaliui arba, dar ge- 
riau, Žerarai, nieko jam nesakyk. Slėpk nuo visų, kad 
buvai Paryžiuje, nesigirk, ko čia važiavai ir ką veikei. 
Pasisamdyk pašto karietą, ir jeigu čia dūmei, tai atgal 
skrisk. Grįžk į Marselį naktį, įeik į savo namus pro už- 
pakalines duris ir ten lindėk tyliai, kukliai, niekur ne- 
kišk nosies, tupėk ausis suglaudęs, nes šį kartą, pri- 
siekiu tau, mes veiksime kaip žmonės stiprūs, pažįstą 
savo priešus. Išvažiuokite, mano sūnau, išvažiuokite, 
mano mielas Žerarai, ir už tėvo valios paklausymą arba, 
jeigu jums patogiau, už draugo patarimų gerbimą mes 
paliksime jus jūsų vietoje. Šitai suteiks jums galimybę, — 
pridūrė Nuartjė šypsodamasis,— išgelbėti mane antrą 
kartą, jei kada nors politinės sūpuoklės jus iškeltų aukš- 
tyn, o aš atsidurčiau žemai. Sudie, Žerarai. Kai kitą 
kartą atvažiuosite, apsistokite pas mane. 

Ir Nuartjė išėjo toks pat ramus, koks jis buvo visą 
laiką per šį ilgą, nelengvą pokalbį. 

Vilforas, išblyškęs, apimtas nerimo, pribėgo prie 
lango ir praskleidęs užuolaidą pamatė, kaip jo tėvas, 
ramus ir šaltas, praėjo pro du ar tris įtartinai atro- 
dančius asmenis, stoviniuojančius gatvėje, matyt, tam, 
kad suimtų žmogų su juodomis žandenomis, mėlynu 
surdutu ir plačiabryle skrybėle. 

Vilforas, visas drebėdamas, nepasitraukė nuo lan- 
go, kol jo tėvas dingo už Biusi skersgatvio. Tada jis 
čiupo tėvo paliktus daiktus, į patį lagamino dugną įkišo 
juodą kaklaraištį ir mėlyną surdutą, sulamdė skrybėlę 
ir įgrūdo ją į apatinį spintos stalčių, sulaužė į tris ga- 

balus lazdą ir įmetė juos į židinį, užsidėjo kelionės ke- 
purę, pasišaukė tarną žvilgsniu, užkirto kelią bet ko 
klausinėti, atsiskaitė už viešbutį, įšoko į jo laukusią 
karietą, Lione sužinojo, kad Bonapartas jau įžengė į 
Grenoblį, ir stebėdamas bendrą sujudimą, viešpatavusį 
visame kelyje, atvyko į Marselį kankinamas viso to siau- 
bo, kuris prasiskverbia į žmogaus širdį kartu su garbės 
troškimu ir pirmaisiais pasisekimais. 


XIII + ŠIMTAS DIENŲ 


Pasirodė, kad ponas Nuartjė buvo geras pranašas, 
nes įvykiai rutuliojosi taip greitai, kaip jis buvo sakęs. 
Visi žino grįžimą iš Elbės salos, grįžimą keistą, stebė- 
tiną, kokio nebuvo praeityje ir tikriausiai nebus ateityje. 

Liudvikas XVIII tik nežymiai bandė atremti nuož- 
mų smūgį. Nepasitikėdąmas žmonėmis, jis nepasitikėjo 
nė įvykiais. Karaliaus valdžia, arba, tiksliau, monar- 
chija, vos ne vos jo atstatyta, susvyravo ant savo dar 
netvirtų pamatų, ir nuo vieno imperatoriaus mostelė- 
jimo sugriuvo. visas pastatas — nevykęs senų prietarų 
ir naujų idėjų mišinys. Užtat apdovanojimas, kurį Vil- 
foras gavo iš savo karaliaus, buvo ne tik nenaudingas, 
bet ir pavojingas, ir jam užteko proto niekam nerodyti 
savo Garbės legiono kryžiaus, nors hercogas de Blaka- 
sas, vykdydamas karaliaus valią, pasirūpino išsiųsti jam 
raštą. 

Napdiosias nedvejodamas būtų Vilforą atleidęs, jei- 
gu jo nebūtų užtaręs Nuartjė, tapęs visagaliu impera- 
toriaus rūmuose ir dėl kančių, kurias jam teko patirti, 
ir dėl jo padarytų paslaugų. 1793 metų žirondistas ir 
1806 metų senatorius ištesėjo savo žodį ir apgynė tą, 
kuris jam buvo ištiesęs pagalbos ranką Šimto dienų 
išvakarėse. 

Visą savo valdžią Imperijos atstatymo laikotarpiu, — 
jos antrąjį žlugimą, beje, nesunku buvo numatyti, — 
Vilforas panaudojo išsaugoti paslapčiai, kurios Dante- 
sas vos neišgarsino. 

Tuo tarpu karališkasis prokuroras buvo atleistas 
įtarus abejingumu bonapartizmui. 

Vos tik imperatoriaus valdžia buvo atstatyta, tai 
yra vos tik Napoleonas spėjo apsigyventi Tiuilri rū- 
muose, kuriuos tik ką buvo palikęs Liudvikas XVIII, 
ir ėmė siuntinėti savo gausius bei prieštaringus įsaky- 
mus iš to paties mažojo kabineto, į kurį paskui Vilforą 
mes esame įvedę mūsų skaitytojus ir kuriame ant rie- 
šutmedžio stalo jis rado atidarytą ir dar beveik pilną 
Liudviko XVIII tabokinę,— Marselyje, nepaisant vieti- 
nės valdžios pastangų, pradėjo įsižiebti pilietinio karo 
liepsna, visada rusenanti Pietuose. Įvykiai grėsė neapsi- 
riboti rėkavimais, kurių nebuvo: šykštima namie tūnan- 
tiems rojalistams, ir viešais įžeidinėjimais tų, kurie drįs- 
davo pasirodyti gatvėje. 

Dėl pasikeitusių aplinkybių gerbiamas laivo savi- 
ninkas, priklausęs plebėjų stovyklai, jei ir nepasidarė 
visagalis, — nes ponas Morelis buvo atsargus ir truputį 
baikštus, kaip ir visi tie, kurie darė lėtą ir nelengvą 
komercinę karjerą,— bet vis dėlto nors uolūs bonapar- 
tistai, priekaištaują jam santūrumą, jį ir pranoko, tačiau 
Morelis įgijo pakankamo svorio, kad galėtų pakelti bal- 
są ir paduoti skundą. Tas skundas, kaip lengva numa- 
nyti, lietė Dantesą. 

Vilforas atsilaikė, nors ir krito jo viršininkas. Jo 
vestuvės nors ir neiširo, bet buvo atidėtos palankes- 
niems laikams. Jeigu imperatorius išsilaikytų soste, Že- 
rarui pravartu būtų ieškoti kitokios santuokos, ir Nu- 
artjė jam būtų radęs nuotaką. Jeigu Liudvikas XVIII 
vėl grįžtų į sostą, markizo de Sen Merano įtaka gerokai 
padidėtų, kaip ir jo paties, ir ši santuoka būtų ypač 
paranki. 

Tokiu būdu karališkojo prokuroro padėjėjas netikė- 
tai buvo atsidūręs pirmojoje vietoje Marselio teismo 
pasaulyje, ir vieną rytą jam buvo pranešta, kad atvyko 
ponas Morelis. 

Kitas būtų nuskubėjęs pasitikti laivo savininką ir 
tuo parodęs savo silpnumą, bet Vilforas buvo protin- 
gas žmogus ir turėjo jei ne patyrimo, tai bent puikią 
nuovoką. Jis privertė Morelį ilgai laukti prieškambary, 
kaip būtų padaręs ir Restauracijos laikais, nors ir ne- 
buvo užsiėmęs, bet tiesiog dėl to, kad yra įprasta, jog ka- 

rališkojo prokuroro -padėjėjas verčia laukti prieškam- 
bary. Po kiek laiko, peržiūrėjęs keletą įvairių krypčių 
laikraščių, jis liepė pakviesti poną Morelį.. 

Morelis manė pamatysiąs Vilforą prislėgtą, bet rado 
jį lygiai tokį, kokį matė prieš pusantro mėnesio, tai yra 
ramų, kietą ir kupiną to šalto mandagumo, kuris yra 
sunkiausiai įveikiama užtvara, skirianti įžymų parei- 
gūną nuo paprasto žmogaus. 

Jis ėjo į Vilforo kabinetą būdamas tikras, kad tas 
sudrebės jį pamatęs, o išėjo atvirkščiai: jis pats sumišo 
ir pajuto virpulį išvydęs prokuroro padėjėją, kuris laukė 
jo sėdėdamas už rašomojo stalo. 

Morelis sustojo prie durų. Vilforas pažvelgė į jį 
tarsi nepažindamas. Pagaliau po netrumpos tylos, kurios 
metu gerbiamas laivo savininkas vartė rankose skry- 
bėlę, Vilforas prašneko: 

— Ponas Morelis, jei neklystu? 

— Taip, gerbiamasis, tai aš,— atsakė laivo savi- 
ninkas. | 

— Prašau čia,— globėjišku mostu pakvietė Vilfo- 
ras, — ir pasakykite, už ką turiu būti dėkingas, kad pa- 
gerbėte mane savo apsilankymu. 

— Argi nenumanote? — paklausė Morelis. 

— Ne, nė kiek nenumanau, bet vis dėlto aš pasi- 
ruošęs būti jums naudingas, jei tatai mano galioje. 

— Tatai visiškai jūsų galioje,— tarė Morelis. 

— Tai paaiškinkite, kas yra. 

— Gerbiamasis,— pradėjo laivo savininkas, po tru- 
putį aprimdamas ir semdamasis tvirtumo, kurio teikia 
prašymo teisingumas ir savo padėties aiškumas, — jūs 
prisimenate, kad keletą dienų prieš tai, kai -sužinojome 
apie jo didenybės imperatoriaus sugrįžimą, buvau atėjęs 
pas jus prašyti pasigailėjimo vienam nelaimingam jau- 
nuoliui, jūreiviui, kapitono padėjėjui mano laive. Jis 
buvo kaltinamas, jeigu prisimenate, ryšiais su Elbės 
sala. Tie ryšiai, anuomet buvę nusikaltimas, dabar duoda 
teisę būti apdovanotam. Tuomet jūs tarnavote Liudvi- 
kui XVIII ir nepasigailėjote kaltinamojo: tai buvo jūsų 
pareiga. Šiandien jūs tarnaujate Napoleonui ir turite 
apginti nekaltąjį; tai irgi jūsų pareiga. Todėl ir atėjau 
paklausti: kas jį nutiko? 

Vilforas tik didelių pastangų dėka susitvardė. 

— Kaip jo pavardė? — paklausė jis.—-- Būkite ma- 
lonus, pasakykite. 

— Edmonas Dantesas. 

Reikia manyti, dvikovoje už dvidešimt penkių žings- 
nių Vilforas mieliau būtų atstatęs kaktą priešininko 
pistoletui, negu išgirdęs tą vardą, sviestą jam į veidą 
iš arti. Vis dėlto jis net nemirktelėjo. 

„Niekas negali manęs kaltinti, kad aš suėmiau tą 
jaunuolį grynai asmeniniais sumetimais“, — pagalvojo 
Vilforas. 

— Dantesas? — pakartojo jis.— Sakote — Edmonas 
Dantesas? 

— Taip, gerbiamasis. 

Vilforas atskleidė milžinišką sąrašą, kuris gulėjo 
greta stovinčioje spintelėje, paskui nuėjo prie kito stalo, 
nuo stalo — prie lentynų su bylų aplankais ir, atsigrę- 
žęs į laivo savininką, visai natūraliai paklausė: 

— Ar neapsirinkate, gerbiamasis pone? 

Jei Morelis būtų buvęs įžvalgesnis arba geriau su- 
sipažinęs su šios bylos aplinkybėmis, jam būtų atrodę 
keista, kad karališkojo prokuroro padėjėjas teikiasi at- 
sakyti į užklausimą, susijusį su visai jo neliečiančia 
byla. Jis būtų savęs paklausęs: kodėl Vilforas nesiunčia 
jo pasitikrinti suimtųjų sąrašuose arba pas kalėjimo 
viršininkus, pas departamento prefektą? Tačiau More- 
įžiūrėjo vien tik gerus norus. Prokuroro padėjėjas buvo 
numatęs teisingai. 

— Ne,— atsakė Morelis, — neapsirinku. Vargšą vai- 
kiną pažįstu jau dešimt metų, o pas mane tarnavo ket- 
verius. Prieš pusantro mėnesio — prisimenate? — prašiau 
jus būti gailestingą, kaip dabar prašau būti teisingą. 
Jūs dar priėmėte mane gana nemeiliai ir atsakėte po- 
šiurkščiai. Tuo metu rojalistai nebuvo švelnūs bona- 
partistams! 

— Gerbiamasis pone,— atsakė Vilforas, atremda- 
mas smūgį su jam būdingu vikrumu ir šaltakraujiš- 
kumu,— aš buvau rojalistas, kai maniau, kad Burbonai 
ne tik teisėti sosto įpėdiniai, bet ir tautos išrinktieji. 

Tačiau stebuklingas grįžimas, kurio liudininkai mes 
buvome, įrodė man, kad klydau. Napoleono genijus nu- 
galėjo: tik mylimas monarchas yra teisėtas monarchas. 

— Puiku! — sušuko Morelis su gruboku nuošir- 
dumu.— Malonu klausyti, kai jūs taip kalbate, ir aš ma- 
tau čia gerą ženklą vargšui Edmonui. 

— Luktelėkite,— tarė Vilforas, sklaidydamas naują 
bylą,— prisimenu: berods jūrininkas, ar ne? Jis rengėsi 
vesti katalanietę? Taip, taip,— dabar žinau. Tai buvo 
labai rimta byla. 

— Argi? 

— Juk žinote, kad iš manęs jį nuvedė tiesiog į ka- 
lėjimą prie teismo rūmų. 

— Taip, o paskui? 

— Paskui nusiunčiau protokolą į Paryžių drauge 
su dokumentais, kurie buvo rasti pas jį. Tokia buvo mano 
pareiga... Po savaitės kalinį išvežė. 

— Išvežė? — sušuko Morelis.— Ir ką padarė tam 
vargšui jaunuoliui? 

— Nebijokite! Matyt, jį perkėlė į Fenestrelį, į Pin- 
jerolį arba į šventosios Margaritos salas, o tatai admi- 
nistraciniu terminu vadinama ištrėmimu. Vieną gražų 
rytą jis grįš pas jus ir perims savo laivo vadovavimą. 

— Tegul grįžta kada tinkamas: vieta lauks jo. Bet 
kaip jis iki šiol negrįžo? Atrodytų, Napoleono teisin- 
gumas pirmučiausia turėtų išlaisvinti. tuos, kuriuos pa- 
tupdė į kalėjimą rojalistinis teismas. 

— Neskubėkite kaltinti, ponas Moreli,— atsakė Vil- 
foras,— kiekvienai bylai būtinas teisėtumas. Įsakymas 
uždaryti į kalėjimą buvo gautas iš aukštesnės vyres- 
nybės. Taip pat iš aukštesnės vyresnybės reikia gauti 
įsakymą jį išleisti. Napoleonas grįžo vos prieš dvi sa- 
vaites. Įsakymai paleisti suimtuosius dar tik rašomi. 

— Bet argi negalima,— paklausė Morelis,-- tuos 
visus formalumus paspartinti? Juk mes laimėjome. Aš 
turiu draugų, šiokių tokių ryšių, galiu išsirūpinti, kad 
nuosprendis būtų panaikintas. 

— Nuosprendžio nebuvo. 

— Tai nutarimas suimti. 

— Politinėse bylose suimtųjų sąrašų nėra. Kartais 

vyriausybė suinteresuota, kad žmogus išnyktų be pėd- 
sakų. Sąrašai galėtų padėti ieškoti. 

— Gal taip ir buvo Burbonų laikais, bet dabar... 

—- Taip būna visais laikais, brangusis ponas Mo- 
reli. Vyriausybės eina viena po kitos ir esti panašios 
viena į kitą. Baudžiamoji mašina, užsukta Liudviko XIV 
laikais, veikia iki šios dienos. Nėra tik Bastilijos. Impe- 
ratorius kalėjimų nuostatų visada laikydavosi griežčiau 
net už Liudviką XIV, ir į sąrašus neįtrauktų kalinių 
skaičius yra labai didelis. 

Toks nuoširdus atvirumas būtų nuginklavęs ir la- 
bai tvirtai nusiteikusį, o ką jau besakyti apie Morelį, 
kuriam nekilo net įtarimų. 

— Tai sakykite, ponas de Vilforai, ką jūs man pa- 
tariate daryti, kad vargšas Dantesas greičiau sugrįžtų? 

— Tik viena galiu patarti: paduokite prašymą tei- 
singumo ministrui. 

— Ak, ponas de Vilforai! Mes juk žinome, ką reiškia 
prašymai: ministras jų gauna po du šimtus per dieną, 
o neperskaito nė keturių. 

— Taip,— tarė Vilforas,— bet jis perskaitys pra- 
šymą, kurį su savo prierašu tiesiogiai jam pasiųsiu aš. 
— Ir jūs teiksitės pasiųsti jam tą prašymą? 

— Labai mielai. Anksčiau Dantesas galėjo būti kal- 
tas, bet dabar jis nekaltas. Aš jaučiu pareigą grąžinti 
jam laisvę, kaip anksčiau jutau pareigą uždaryti jį į 
kalėjimą. 

SŠitokiu būdu Vilforas užkirto kelią pavojingam 
tardymui, mažai įtikimam, bet vis dėlto galimam, — 
tardymui, kuris jį būtų galutinai pražudęs. 

— O kaip reikia rašyti ministrui? 

— Sėskite čia, ponas Moreli,— tarė Vilforas, už- 
leisdamas jam savo vietą.— Aš jums padiktuosiu. 

— Jūs būsite toks geras? 

— Susimildami! Bet negaiškime laiko, ir taip jau 
daug sugaišta. 

— Taip, taip! Neužmirškite, kad vargšelis laukia, 
kenčia, gal paskutinės vilties netenka. 

Vilforas krūptelėjo pagalvojęs apie kalinį, kuris 
keikia jį tyloje ir tamsoje. Bet jis buvo nuėjęs pernelyg 

toli ir grįžti jau buvo nebegalima: Dantesą turėjo su- 
traiškyti jo garbės troškimo krumpliaračiai. 

— Aš pasiruošęs,— tarė laivo savininkas, atsisė- 
dęs į Vilforo krėslą ir pasiėmęs plunksną. 

Ir Vilforas padiktavo prašymą, kuriame, be abejo, 
su geriausiais ketinimais perdėjo Danteso patriotizmą 
ir jo paslaugas, padarytas bonapartistams. Siame pra- 
šyme Dantesas buvo iškeltas kaip vienas svarbiausių 
Napoleono grįžimo organizatorių. Aišku, kad ministras, 
perskaitęs tokį raštą, tučtuojau turi reabilituoti Dan- 
tesą, jeigu tai dar nepadaryta. 

Kai prašymas buvo parašytas, Vilforas perskaitė 
Ji garsiai. 

— (Gerai,— tarė jis, — dabar pasikliaukite manimi. 

— O kada jį išsiųsite? 

— Šiandien pat. 

— Su jūsų prierašu? 

— Geresnio prierašo nereikės, jei aš patvirtinsiu, 
kad visa, kas prašyme parašyta,— šventa teisybė. 

Vilforas atsisėdo ir prašymo kampe padarė reika- 
lingą prierašą. 

— Ką man dabar daryti? — paklausė Morelis. 

— Laukti,— atsakė Vilforas.— Viską sutvarkysiu 


aš. 

Toks užtikrinimas grąžino Moreliui viltį. Jis išėjo 
iš karališkojo prokuroro padėjėjo džiūgaudamas ir nu- 
žingsniavo pranešti senajam Dantesui, kad tas netrukus 
pamatys savo sūnų. 

Tuo tarpu Vilforas, užuot išsiuntęs prašymą į Pa- 
ryžių, apdairiai paliko jį pas save. Dabartiniu metu 
būdamas Dantesui išganingas, jis galėjo pasidaryti jam 
pražūtingas vėliau, jeigu įvyktų tai, ko leido tikėtis pa- 
dėtis Europoje ir įvykių eiga,— tai yra antrosios Res- 
tauracijos. 

Tokiu būdu Dantesas liko kaliniu. Užmirštas ir ap- 
leistas savo požemio tamsoje, jis negirdėjo perkūniją 
primenančio Liudviko XVIII žlugimo ir dar baisesnio 
griausmo, su kuriuo griuvo imperija. 

Vilforas akylai viską sekė, įdėmiai visko klausėsi. 
Per trumpą Napoleono grįžimo laikotarpį, kuris vadi- 

namas Šimtu dienų, Morelis dusyk atnaujino ataką, 
primygtinai reikalaudamas Dantesą paleisti, ir abu kar- 
tus Vilforas jį ramino pažadais bei viltimis. Pagaliau 
atėjo Vaterlo. Morelis daugiau nebesirodė pas Vilforą. 
Savo jaunajam bičiuliui jis buvo padaręs viską, ką žmo- 
gus gali padaryti. Naujos pastangos antrosios Restau- 
racijos metu galėjo tik be reikalo jį sukompromituoti. 


Liudvikas XVIII grįžo į sostą. Vilforas, kuriam 
Marselis buvo kupinas atsiminimų, graužusių jo sąžinę, 
gavo karališkojo prokuroro vietą Tulūzoje. Persikėlęs 
į tą miestą, po dviejų savaičių jis vedė markizę Renė 
de Sen Meran, kurios tėvas dabar buvo ypatingoje rūmų 
malonėje. 

Štai kodėl Dantesas Šimto dienų metu ir po Va- 
terlo pasiliko kalėjime, užmirštas jei ne žmonių, tai jau 
tikrai Dievo. 

Sužinojęs, kad Napoleonas grįžo į Prancūziją, Dang- 
laras suprato, kokį smūgį jis smogė Dantesui. Jo įskun- 
dimas pataikė į taikinį, ir, kaip visi žmonės, turintys 
tam tikrų gabumų nusikaltimui ir vidutiniškų sugebė- 
jimų kasdieniniam gyvenimui, jis pavadino šį keistą 
sutapimą „Apvaizdos valia“. 

Bet kai Napoleonas įžengė į Paryžių ir vėl pasi- 
girdo įsakmus ir galingas jo balsas, Danglaras persi- 
gando. Kiekvienu metu jis laukė, kad pasirodys Dan- 
tesas, viską žinąs, grėsmingas ir pasiruošęs bet kokiam 
kerštui. Tuomet jis pareiškė ponui Moreliui norįs mesti 
tarnybą laive ir prašė jį rekomenduoti vienam ispanų 
pirkliui, pas kurį ir stojo pardavėju kovo pabaigoje, tai 
yra dešimčiai ar dvylikai dienų praėjus po Napoleono 
sugrįžimo į Tiuilri. Jis išvyko į Madridą, ir daugiau 
apie jį niekas nieko negirdėjo. 

O Fernanas? Tas nieko nesuprato. Danteso nebu- 
vo,— tai viskas, ko jam reikėjo. Kas atsitiko Dantesui? 
Jis net nebandė sužinoti. Visos jo pastangos buvo nu- 
kreiptos apgaudinėti Mersedesą, prasimanant įvairių 
priežasčių, dėl kurių negrįžta jos jaunikis. Jis taip pat 
bandė kurti planus, kaip išvažiuoti ir išsivežti ją. Ret- 
karčiais, ir tai buvo klaikios jo gyvenimo valandos, jis 
atsisėsdavo Faro iškyšulio viršūnėje, nuo kurios buvo 

matyti ne tik Marselis, bet ir Katalanai, ir niūriu, ne- 
gyvu plėšraus paukščio žvilgsniu žiūrėdavo į abu kelius: 
ar nepasirodys tolumoje gražuolis jūrininkas, nešąs jam 
žiaurų kerštą. Fernanas buvo tvirtai nusprendęs pa- 
leisti mirtiną šūvį Dantesui, o paskui ir pačiam nusi- 
šauti, tuo pateisinant žmogžudystę. Bet jis apgaudinėjo 
save. Jis niekada nebūtų kėlęs prieš save rankos, nes 
vis dar turėjo vilties. 

Tuo tarpu, apnikus visiems liūdniems rūpesčiams, 
griausmingu balsu imperatorius pašaukė prie ginklų 
paskutinę partiją naujokų, ir visi, kurie tik galėjo pakelti 
šautuvą, išžygiavo už Prancūzijos sienų. 

Drauge su visais išvyko ir Fernanas, palikęs savo 
lūšnelę su Mersedesa ir graužiamas minties, kad jam 
nesant galbūt grįš varžovas ir ves tą,.kurią jis myli. 

Jeigu Fernanas būtų turėjęs drąsos nusižudyti, jis 
būtų nusišovęs tik išsiskirdamas su Mersedesa. 

Jo paslaugumas Mersedesai, apsimestinė užuojauta 
jai sielvarto valandomis, rūpestingumas, su kuriuo jis 
vykdydavo menkiausius jos pageidavimus, padarė tą įs- 
pūdį, kurį kilnioms širdims visada padaro aukojimasis. 
Mersedesa visada vertino Fernaną kaip draugą. Tą drau- 
giškumą sustiprino dėkingumo jausmas. 

— Mano broli, — tarė ji, rišdama kuprinę prie kata- 
laniečio pečių,— vienintelis mano drauge, saugokis, ne- 
palik manęs vienos šiame pasaulyje, kur aš lieju ašaras 
ir daugiau nieko neturiu, išskyrus tave. 

Šie žodžiai, tarti atsisveikinant, atgaivino Fernano 
viltį. Jeigu Dantesas negrįš, galbūt ateis diena, kada 
Mersedesa taps jo žmona. 

Mersedesa liko viena ant plikos uolos, kuri niekada 
jai neatrodė tokia bevaisė prieš neaprėpiamą jūros tolį. 
Visa paskendusi ašarose, lyg ta beprotė, kurios liūdną 
istoriją pasakoja šio krašto žmonės, ji be paliovos klai- 
džiodavo aplink mažą Katalanų kaimelį. Kartais susto- 
davo kepinama karštos pietų saulės, sustingusi, bežadė 
it statula, ir žiūrėdavo į Marselį. Kartais sėdėdavo ant 
kranto, klausydavosi amžinos kaip jos sielvartas bangų 
aimanos ir klausdavo savęs: ar ne geriau pasvirti į prie- 
kį, nušokti, nukristi į jūros gelmę, negu kęsti žiaurias 

beviltiško laukimo kančias. Ne baimė sulaikydavo Mer- 
sedesą nuo savižudybės, — ji rado paguodą religijoje, ir 
tai ją išgelbėjo. 

Kadrusas, kaip ir Fernanas, buvo pašauktas į ar- 
miją, bet už katalanietį jis buvo aštuoneriais metais 
vyresnis, be to, vedęs, užtat buvo paliktas trečioje gru- 
pėje ir pasiųstas saugoti pajūrio. 

Senasis Dantesas, kuris gyveno tiktai viltimi, žlugus 
imperatoriui neteko paskutinio jos spindulėlio. 

Lygiai po penkių mėnesių nuo išsiskyrimo su sū- 
numi, bemaž tą pačią valandą, kada šis buvo suimtas, 
senukas mirė ant Mersedesos rankų. 

Ponas Morelis pasirūpino laidotuvėmis ir sumokėjo 
smulkias skolas, kurias senukas buvo pasidaręs sirg- 
damas. 

Tai buvo ne tik labdaringas, tai buvo drąsus poel- 
gis. Visi Pietūs plieskė pilietinio karo liepsna, ir buvo 
nusikaltimas padėti tokio pavojingo kaip Dantesas bo- 
napartisto tėvui, nors ir gulinčiam mirties patale. 


XIV + PAŠĖLES KALINYS IR 
PAMIŠES KALINYS 


Maždaug vieneriems metams praslinkus po Liudvi- 
ko XVIII sugrįžimo, vyriausiasis inspektorius tikrino 
kalėjimus. 

Dantesas iš savo požeminės vienutės girdėjo bel- 
džiant ir girgždinant. Tas triukšmas labai garsus vir- 
šuje, bet apačioje jį girdi tiktai kalinio ausis, įpratusi 
nakties tyloje klausytis, kaip voras audžia savo tinklą, 
kaip vienodais tarpais krinta vandens lašas, kuriam at- 
sirasti požemio vienutės palubėje reikia ištisos valandos. 

Jis suprato, kad ten, pas gyvuosius, dedasi kažkas 
neįprasta. Jis taip ilgai lindėjo kape, kad turėjo teisę 
laikyti save mirusiu. 

Inspektorius lankė iš eilės kameras, vienutes, kar- 
cerius. Kai kurie kaliniai buvo apklausinėjami. Tai tie, 
kurie dėl savo kuklumo arba kvailumo buvo nusipelnę 
administracijos palankumą. Inspektorius klausinėjo, ar 

gerai juos maitina ir ar neturi jie kokių prašymų. 


Visi vienu balsu atsakydavo, kad maitina juos bjau- 
riai ir kad jie prašo laisvės. 

Tuomet inspektorius paklausė, ar neturi jie dar ką 
nors pasakyti. Jie papurtė galvas. Ko dar gali prašyti 
kaliniai, išskyrus laisvės? 

Inspektorius šypsodamasis atsigręžė į komendantą 
ir tarė: 

— Nesuprantu, kokia nauda iš tų bereikalingų tik- 
rinimų. Kas matė vieną kalėjimą, matė šimtą. Kas iš- 
klausė vieną kalinį, išklausė tūkstantį. Visur tas pat: 
blogai maitinami ir nekalti. Kitokių nėra pas jus? 

— Dar yra pavojingų arba pamišusių, kuriuos lai- 
kome požemyje. 

— Ką gi,— pasakė inspektorius su didelio nuo- 
vargio išraiška, — atlikime savo pareigą iki galo: lip- 
kime į požemius. 

— Atleiskite, — tarė komendantas, — reikia pasiimti 
drauge bent porą kareivių. Kartais kaliniai ryžtasi be- 
viltiškiems veiksmams vien dėl to, kad jaučia bodėji- 
mąsi gyvenimu ir nori, kad juos pasmerktų mirti. Jūs 
galite tapti pasikėsinimo auka. 

— Tai imkitės atsargumo priemonių,— tarė inspek- 
torius. 

Pasirodė du kareiviai, ir visi ėmė lipti tokiais dvo- 
kiančiais, nešvariais ir apipelijusiais laiptais, kad vien 
tas lipimas vargino visus penkis pojūčius. 

— Velniai rautų! — tarė inspektorius sustodamas. — 
Kas gi čia gali gyventi? 

— Nepaprastai pavojingas sąmokslininkas, dėl jo 
mus įspėjo, kad tai žmogus, viskam pasiruošęs. 

— Jis vienas? 

— Žinoma. 

— Seniai čia? 

— Maždaug metai. 

— Tr iš karto pasodinote požemy? 

— Ne, tik po to, kai jis bandė užmušti prižiūrėtoją, 
kuris nešiojo jam maistą. 

— Norėjo užmušti prižiūrėtoją? 

— Taip, tą patį, kuris mums dabar šviečia. Juk 

taip, Antuanai? — paklausė komendantas. 
— Tikrai taip, jis norėjo mane užinušti,— atsakė 

— Blogiau,— atsakė prižiūrėtojas,— jis tiesiog 
velnias. 

— Gal norite juo pasiskųsti? — paklausė inspek- 
torius komendantą. 

— Neverta, jis ir šiaip jau pakankamai nubaustas. 
Be to, jam galvoj maišosi, mes žinome iš patirties, kad 
nepraeis nė metai ir jis visai pamiš. 

— Tuo geriau jam,— tarė inspektorius,— pamišęs 
mažiau kentės. 

Kaip matote, inspektorius buvo žmoniškas ir visai 
tinkamas savo filantropiškoms pareigoms. 

— Teisybę sakote, — atsiliepė komendantas, — ir jū- 
sų žodžiai rodo, kad gerai pažįstate kalinius. Pas mus 
čia, taip pat požemio kameroje, į kurią eina kiti laiptai, 
sėdi senas abatas, buvęs kažkokios partijos Italijoje va- 
das. Jis čia nuo tūkstantis aštuoni šimtai vienuoliktųjų, 
išprotėjo tūkstantis aštuoni šimtai tryliktųjų metų pa- 
baigoje. Nuo to laiko jo negalima pažinti: anksčiau vis 
verkdavo, o dabar juokiasi. Anksčiau liesėjo, dabar sto- 
rėja. Gal vietoj šito malonėsite jo pažiūrėti? Jo pami- 
šimas linksmas ir jūsų nė kiek nenuliūdins. 

— Pažiūrėsiu ir vieno, ir kito,— atsakė inspekto- 
rius.— Reikia atlikti tarnybos pareigą sąžiningai. 

Inspektorius dar tik pirmą kartą tikrino kalėjimus 
ir norėjo įsiteikti vyresnybei. 

— Pirmiau eime pas šitą, — pridūrė jis. 

— Prašau, — atsakė komendantas ir ženklu perspėjo 

Prižiūrėtojas atidarė duris. 

Išgirdęs, kad sudžerškėjo sunkūs skląsčiai ir su- 
girgždėjo ant kablių besisukantys surūdiję vyriai, Dan- 
tesas, sėdėjęs kampe ir su neišaiškinamu pasimėgavimu 
gaudęs skurdų šviesos spindulėlį, prasiskverbusį pro 
siaurą grotų plyšį, pakėlė galvą. Pamatęs nepažįstamą 

kareivių ir komendanto, su kuriuo tas kalbėjosi laiky- 

damas skrybėlę rankoje, Dantesas suprato, kad čia tikri- 
nimas, ir, gavęs pagaliau progos kreiptis į aukštesnę 
vyresnybę, šoko pirmyn maldaujamai sudėjęs rankas. 

Kareiviai tučtuojau sukryžiavo durtuvus: jie manė, 
kad kalinys puola prie inspektoriaus su blogais kėslais. 

Inspektorius nejučiom ašsitraukė atgal. 

Dantesas suprato, kad apie jį pripasakota kaip apie 
pavojingą žmogų. 

Tada jis sutelkė savo žvilgsnyje tiek švelnumo, kiek 
gali jo tilpti žmogaus širdyje, ir, maldaudamas nuže- 
mintais žodžiais, kurie nustebino atėjusiuosius, bandė 
sugraudinti savo aukšto lankytojo širdį. 

Inspektorius išklausė Dantesą iki galo. Paskui atsi- 
gręžė į komendantą ir pusbalsiu tarė: 


— Jis baigs malda. Jis jau ir dabar linksta į nuo- 
lankumą ir susitaikinimą. Matote, jam pažįstamas bai- 
mės jausmas: jis atsitraukė pamatęs durtuvus. O juk 
beprotis prieš nieką nesitraukia. Šiuo klausimu labai 
įdomių dalykų pastebėjau Šarantone. 

Paskui jis kreipėsi į kalinį: 

— Trumpai tariant, ko jūs prašote? 

— Prašau pasakyti man, kuo aš nusikaltau, pra- 
šau teisti mane, galų gale prašau, kad mane sušaudytų, 
jei aš kaltas, arba kad paleistų, jei nekaltas. 

— Ar jus gerai maitina? — paklausė inspektorius. 

— Taip. Tikriausiai. Nežinau. Bet tat nesvarbu. 
Svarbu, ir ne tik man, nelaimingam kaliniui, bet ir 
valdžios žmonėms, saugojantiems teisingumą, ir karaliui, 
kuris mus valdo, kad nekaltas netaptų niekšiško skundo 
auka ir nemirtų uždarytas kalėjime, keikdamas savo 
budelius. 

— Šiandien jūs labai švelnus, — tarė komendantas, — 
ne visuomet būdavote toks. Visai kitaip kalbėjote, kai 
norėjote užmušti prižiūrėtoją. | 

— Tas tiesa, — tarė Dantesas,— ir aš iš visos širdies 
prašau žmogų man atleisti, jis man visada labai geras... 
Bet ką padarysi? Tuomet aš buvau pamišęs, įdūkęs. 

— O dabar ne? 

— Ne, kalėjimas mane palaužė, sugniuždė. Aš čia 
jau labai seniai! 


9. Grafas Montekristas, I t. 129 


— Labai seniai?.. Kada gi jus suėmė? — paklausė 
inspektorius. 

— Tūkstantis aštuoni šimtai penkioliktų metų va- 
sario dvidešimt aštuntą dieną, antrą valandą po pietų. 

— Šiandien tūkstantis aštuoni šimtai šešioliktųjų 
metų liepos trisdešimtoji. Fą gį jūs sakote? Jūs sėdite 
kalėjime tik septyniolika mėnesių. 

— Tik septyniolika mėnesių! — pakartojo Dante- 
sas.— Jūs nežinote, kas tai yra septyniolika mėnesių 
kalėjime,— tai septyniolika metų, septyniolika šimtme- 
čių! Ypač tam, kuris kaip aš buvo taip arti laimės, ruo- 
šėsi vesti mylimą merginą, turėjo garbingą, mėgstamą 
darbą ir — viso to neteko, kuriam skaisti diena pasi- 
keitė tamsia naktimi, kuris mato, kad jo ateities lūkes- 
čiai žuvo, kuriam neaišku, ar myli jį ta, kurią jis my- 
lėjo, kuris nežino, ar tebėra gyvas jo tėvas sengalvėlis! 
Septyniolika mėnesių kalėjimo tam, kuris pripratęs prie 
jūros oro, į kurio sielą jaugę laisvi jos plotai, neaprė- 
piami, nesibaigiantys! Septyniolika mėnesių kalėjimo! 
Tai pernelyg daug net už tuos nusikaltimus, kuriuos 
žmogaus kalba pažymi pačiais bjauriausiais žodžiais. 
Tad pasigailėkite manęs ir paprašykite man ne atlei- 
dumo, bet griežtumo, ne malonės, bet teisingumo, teis- 
mo, teismo prašau aš. Kaltinamajam negalima atsakyti 
teismo. 

— Gerai,— pasakė inspektorius, — pažiūrėsim. 

Paskui, atsigręžęs į komendantą, tarė: 

— Iš tikrųjų man gaila to vargšo. Kai grįšime 
į viršų, jūs man parodysite jo bylą. 

— (Gerai,— tarė komendantas, — bet bijau, kad jūs 
ten rasite apie jį labai nepalankias žinias. 

— Žinau,— tęsė Dantesas,— žinau, kad jūs negalite 
manęs išleisti savo galia, bet jūs galite perduoti mano 
prašymą aukštesnei vyresnybei, jūs galite atnaujinti 
tardymą, pagaliau galite perduoti mane teismui. Teis- 
mo! Stai viskas, ko aš prašau. Tepasako, kokį nusikal- 
timą padariau ir kokia bausme esu nubaustas. Juk ne- 
žinojimas yra pati sunkiausia iš visų bausmių! 

— Pasiteirausiu,— tarė inspektorius. 

— Pone,— sušuko Dantesas,— iš jūsų balso gir- 

džiu, kad jūs sujaudintas! Pasakykite man, kad aš galiu 
tikėtis! 

— Negaliu jums“ to pasakyti, — atsakė inspekto- 
rius, — galiu tik pažadėti, kad peržiūrėsiu jūsų bylą. 

— Na, tai aš laisvas, aš išgelbėtas! 

— Kas liepė jus suimti? — paklausė inspektorius. 

— Ponas de Vilforas,— atsakė Dantesas.— Susi- 
žinokite su juo. 

— Pono de Vilforo Marselyje nebėra; beveik metai 
kaip jis Tulūzoje. 

— Tuomet nėra ko stebėtis, — sušnibždėjo Dante- 
sas.— Vienintelio mano globėjo čia nėra. 

— Ar ponas de Vilforas neturėjo kokių nors mo- 
tyvų jūsų nekęsti? — paklausė inspektorius. 

— Jokių. Net priešingai, jis man buvo labai pa- 
lankus. 

— Tai aš galiu tikėti tomis žiniomis, kurias jis pa- 
liko apie jus arba kurias man praneš? 

— Visiškai. 

— Gerai. Laukite. 

Dantesas puolė ant kelių, ištiesė rankas į dangų ir 
ėmė melsti Dievą, kad būtų geras šiam žmogui, kuris 
nusileido į jo kalėjimą nelyginant išganytojas, atėjęs 
išlaisvinti iš pragaro vėlės. 

Inspektorius išėjo, ir durys užsidarė. Bet viltis, ku- 
rią jis atnešė, liko Danteso vienutėje. 

— Ar jūs teiksitės tuojau peržiūrėti kalinių bylas, — 
paklausė komendantas, — ar dar malonėsite užeiti į po- 
žemį pas abatą? 

— Pirmiau baikime apžiūrą,— atsakė inspekto- 
rius.— Jei užlipsiu į viršų, galiu pritrūkti drąsos dar 
kartą leistis žemyn. 

— O, abatas nepanašus į aną, jo pamišimas links- 
mas, ne toks kaip ano protingumas. 

— O dėl ko jis pamišo? 

— Dėl labai keistos minties: jis įsikalė į galvą turįs 
milžiniškus lobius. Pirmaisiais metais siūlė vyriausybei 
milijoną, jeigu jį išleis, antraisiais — du milijonus, tre- 
čiaisiais — tris ir taip toliau. Dabar jau penkeri metai, 
kai jis kalėjime. Jis prašys pasikalbėti su jumis vienudu ir 
pasiūlys jums penkis milijonus. 

— Iš tikrųjų įdomu,— tarė inspektorius,— o kuo 
vardu tas milijonierius? 

— „Abatas Farija. 

— Numeris dvidešimt septintas, — perskaitė inspek- 
torius. 

— Taip, jis čia. Atidarykite, Antuanai. 
sumo užsuko į „pamišėlio abato“ vienutę. 

Taip visi čia vadino.šį kalinį. 

Vidury kameros, rate, apibrėžtame gabalu tinko, 
atlupto nuo sienos, gulėjo žmogus, beveik nuogas — jo 
drabužiai buvo virtę skarmalais. Jis braižė šiame rate 
ryškias geometrines linijas ir savo uždavinį sprendė 
taip įsitraukęs kaip Archimedas tuo momentu, kada jį 
užmušė kareivis Marcelas. Užtat sugirgždėjus durims 
jis net nepakrutėjo ir atsikvošėjo tik tada, kai deglai 
neįprasta šviesa apšvietė drėgną aslą, ant kurios jis dir- 
bo. Tada jis atsigręžė ir nustebęs pažiūrėjo į gausius 
svečius, nulipusius į jo kamerą. 

Jis greitai pašoko, nučiupo apklotą, styrintį skur- 
daus jo guolio kojūgaly, ir skubiai apsisiautė juo, kad 
pasirodytų lankytojams ne toks baisus. 

— Ko jūs prašote? — paklausė inspektorius įpras- 
tine fraze. 

— Ko aš prašau? — nustebęs pakartojo klausimą 
abatas.— Nieko neprašau. 

— Jūs manęs nesupratote,— tesė inspektorius, — aš 
esu atsiųstas vyriausybės patikrinti kalėjimus ir išklau- 
syti kalinių skundus. 

— Aha! Tuomet kas kita,— gyvai sušuko abatas, — 
ir aš tikiuosi, kad mes vienas kitą suprasime. 

— Matote,— tyliai tarė komendantas, — prasideda 
taip, kaip jums sakiau. 

— Maloningasis pone,— kalbėjo kalinys,— esu aba- 
tas Farija, gimęs Romoje, dvidešimt metų buvęs kar- 
dinolo Rospiljozio sekretoriumi, mane suėmė, pats nežinau 
už ką, tūkstantis aštuoni šimtai vienuoliktųjų metų pra- 
džioje, ir nuo to laiko bergždžiai reikalauju, kad Italijos 
ir Prancūzijos vyriausybės mane paleistų. 

— Kodėl Prancūzijos vyriausybė? — paklausė ko- 
mendantas. 

— Todėl, kad mane suėmė Pjombine, o aš manau, 
kad Pjombinas, panašiai kaip Milanas ir Florencija, pa- 
sidarė svarbiausiu kurio nors Prancūzijos departamento 
miestu. 

Inspektorius ir komendantas šypsodamiesi susi- 
žvalgė. 

— Na, mano mielas,— pastebėjo inspektorius, — jū- 
sų žinios apie Italiją nėra labai naujos. 

— Jos iš to meto, kada mane suėmė, — tarė abatas 
Farija,— o kadangi tuo laiku jo didenybė imperatorius 
įsteigė Romos karalystę savo sūnui, kurį jam dovanojo 
dangus, tai aš manau, kad ir toliau skindamas pergalės 
laurus jis įvykdė Makiavelio ir Cezario Bordžijos sva- 
jonę, suvienydamas visą Italiją į vieną nedalomą vals- 
tybę. 

— Laimė, — paprieštaravo inspektorius, — Apvaizda 
kiek pakeitė tą grandiozinį planą, kurio, matyt, esate 
gana karštas šalininkas. 

— Tai vienintelis būdas paversti Italiją stipria, 
nepriklausoma ir laiminga valstybe,— paaiškino abatas. 

— (Gali būti, — atsakė inspektorius, — bet aš atėjau 
čia ne tam, kad negrinėtume su jumis politiką Italijos 
atžvilgiu,— mano uždavinys paklausti jus, o tai aš ir 
padariau, ar jūs patenkinti patalpa ir maistu. 

— Maistas čia toks kaip ir visuose kalėjimuose, 
vadinasi, labai blogas, — atsakė abatas, — o patalpa, kaip 
matote, drėgna ir kenksminga sveikatai, bet apskritai 
gana padori požeminiam kalėjimui. Svarbu ne tai, o ne- 
paprastai reikšminga paslaptis, kurią aš turiu pranešti 
vyriausybei. 

— Prasideda,— tarė komendantas inspektoriui į 
ausį. 

— Stai kodėl aš labai džiaugiuosi jus matydamas, — 
tesė abatas, — nors jūs ir sutrukdėte man labai svarbius 
apskaičiavimus, kurie, jei bus teisingi, galbūt pakeis 
visą Niutono sistemą. Ar aš galiu paprašyti jus pasi- 
kalbėti su manimi vienudu? 

— Ką aš jums sakiau? — šnipštelėjo komendantas 
inspektoriui. 

— Jūs gerai pažįstate savo gyventojus, — atsakė 

inspektorius šypsodamasis. Paskui kreipėsi į abatą: 

— Aš negaliu išpildyti jūsų prašymo. 

— Net ir tokiu atveju, jeigu būtų kalbama apie tai, 
kaip suteikti galimybę vyriausybei įsigyti didelius pi- 
nigus, sakysim, penkis milijonus? 

— Nuostabu,— tarė inspektorius, atsigręžęs į ko- 
mendantą,— jūs išpranašavote net sumą. 

— (Gerai,— vėl prabilo abatas, pastebėjęs, kad ins- 
pektorius nori išeiti, — mes galime šnekėtis ir ne vienudu. 
Ponas komendantas gali dalyvauti mūsų pokalbyje. 

— Mielasis,— pertraukė jį komendantas, — deja, 
iš anksto ir atmintinai mes žinome viską, ką jūs pasa- 
kysite. Kalbėsite apie savo lobius, taip? 

Farija pažiūrėjo į šaipūną tokiomis akimis, kuriose 
bešališkas stebėtojas tikriausiai būtų pamatęs blaivų 
protą ir nuoširdumą. 

— Žinoma,— tarė abatas,— apie ką gi kita galiu 
kalbėti, jei ne apie lobius? 

— Ponas inspektoriau,— tęsė komendantas, — tą is- 
toriją aš galiu papasakoti jums ne blogiau už abatą. 
Stai jau penkeri metai, kai aš ją nuolat girdžiu. 

— Tai įrodo, ponas komendante,— atsiliepė aba- 
tas, — kad jūs priklausote prie tų žmonių, apie kuriuos 
Šventrašty pasakyta, kad jie turi akis, bet nemato, turi 
ausis, bet negirdi. 

— Gerbiamasis pone,— tarė inspektorius, — valsty- 
bė yra turtinga, ir, ačiū Dievui, jūsų pinigų jai nereikia. 
Pasilaikykite juos tam laikui, kada jus išleis iš kalėjimo. 

Abato akys išsiplėtė. Jis nutvėrė inspektorių už 
rankos. 

— O jei aš neišeisiu iš kalėjimo,— tarė jis,— jei 
mane, nepaisydami teisingumo, paliks šiame požemyje, 
jei aš mirsiu čia niekam neatskleidęs savo paslapties, — 
vadinasi, tie lobiai tuščiai dings? Ar ne geriau, kad 
jais pasinaudotų valstybė ir aš kartu su ja? Sutinku 
duoti šešis milijonus. Taip, atiduosiu šešis milijonus ir 
pasitenkinsiu likusiais, jei man bus grąžinta laisvė. 

— Garbės žodis,— tarė inspektorius pusbalsiu, — 
nežinant, kad čia pamišėlis, galima būtų pagalvoti, jog 
visa tai tiesa: toks įsitikinimas skamba jo žodžiuose. 

— Aš ne pamišėlis ir kalbu tikrą tiesą,— atsakė 
Farija, kuris, turėdamas jautrią klausą, būdingą kali- 
niams, girdėjo viską, ką sakė inspektorius. — Lobis, apie 
kurį kalbu, yra iš tikrųjų, ir aš siūlau jums sudaryti 
su manimi sutartį, pagal kurią jūs nuvesite mane į nu- 
rodytą vietą. Mūsų akivaizdoje bus atlikti kasinėjimai, 
ir jeigu aš sumelavau, jeigu nieko nebus rasta, jeigu 
aš pamišėlis, kaip jūs sakote, tuomet atveskite mane 
vėl čia, į šį požemį, aš liksiu jame amžinai, jame ir nu- 
mirsiu, nekvaršindamas galvos savo prašymais nei jums, 
nei kam nors kitam. 

Komendantas nusijuokė. 

— Ar toli nuo čia jūsų lobiai? — paklausė jis. 

— Maždaug už šimto mylių,— atsakė Farija. 

— Nekvailai sugalvota,— tarė komendantas,— jei 
visi kaliniai imtų sukti galvas administracijai kelionė- 
mis po šimtą mylių ir jei administracija jų paklausytų, 
tai kaliniams nebūtų nieko lengviau kaip pabėgti pasi- 
taikius pirmai patogiai progai. O tokios ilgos kelionės 
metu proga tikrai pasitaikytų. 

— Seniai žinomas būdas,— tarė inspektorius, — ir 
ponas abatas negali net pasigirti pats jį sugalvojęs. 

Paskui, atsigręžęs į Fariją, jis tarė: 

— Aš jūsų klausiau, ar jus gerai maitina? 

— Gerbiamasis pone,— atsakė abatas, — prisiekite 
Kristaus vardu, kad jūs mane išlaisvinsite, jeigu aš 
jums būsiu sakęs tiesą, ir aš jums nurodysiu vietą, <ur 
lobis užkastas. 

— Ar gerai jus maitina? — pakartojo inspektorius. 

— Šitokia sąlyga jūs nieko nerizikuojate ir matote, 
kad aš neieškau progos pabėgti. Aš liksiu kalėjime, kol 
bus surastas lobis. 

— Jūs neatsakote į mano klausimą,— nekantriai 
pertraukė inspektorius. 

— O jūs į mano prašymą! — sušuko abatas.— Tad 
būkite prakeikti kaip ir visi kiti bepročiai, kurie neno- 
rėjo manimi tikėti! Nenorite mano aukso, — pasiliksiu 
jį sau. Nenorite duoti laisvės, — Viešpats man ją atsiųs. 
Eikite, daugiau man nėra ko su jumis kalbėti. 

Ir abatas, nusimetęs nuo pečių apklotą, pasiėmė 


135 


gabalą tinko, vėl atsisėdo vidury rato ir įsigilino į savo 
brėžinius bei apskaičiavimus. 

— Ką jis ten daro? — paklausė inspektorius išei- 
damas. 

— Skaičiuoja savo lobius,— atsakė komendantas. 

Į šią pašaipą Farija atsakė žvilgsniu, kupinu be- 
galinės paniekos. 

Jie išėjo. Sargas užrakino duris. 

— Gal ir iš tikrųjų jis turėjo kokių nors turtų, — 
tarė inspektorius, lipdamas laiptais aukštyn. 

— Arba sapnavo turėjęs, — atsakė komendantas, — 
ir rytą pabudo išprotėjęs. 

— Tiesa,— pastebėjo inspektorius su kyšininkui bū- 
dingu atviraširdiškumu,— jeigu jis tikrai būtų buvęs tur- 
tingas, nebūtų patekęs į kalėjimą. 

Taip niekas ir neišklausė abato Farijos prašymų. 
Jis liko kalėjime, o po šio vizito garsas apie jo linksmą 
pamišimą pasklido dar plačiau. 

Kaligula ar Neronas, tie didieji lobių ieškotojai, 
svajoję apie neįvykdomus dalykus, nebūtų likę kurti 
šio nelaimingo žmogaus žodžiams ir būtų davę jam oro, 
kurio jis prašė, erdvės, kurią taip vertino, ir laisvę, 
už kurią siūlė tokią aukštą kainą. Bet mūsų laikų val- 
dovai, įsikibę į siaurą tikrovę, neteko drąsių užmojų 
troškimo, jie bijo ausies, kuri klauso jų įsakymų, akies, 
kuri seka jų veiksmus. Jie jau nebejaučia savo dieviš- 
kosios prigimties pranašumo, jie — tik vainikuoti žmo- 
nės. Kadaise jie manė esą arba bent vadino save Jupi- 
terio sūnumis ir šiuo tuo buvo panašūs į savo nemirtin- 
gąjį tėvą. Ne taip lengva patikrinti, kas dedasi už de- 
besų. Šiandien žemės valdovai be aureolės. Kadangi 
despotiška vyriausybė visada vengia parodyti dienos 
šviesoje kalėjimo pasekmes ir kankinimus, kadangi reti 
pavyzdžiai, kad bet kokios inkvizicijos auka galėtų de- 
monstruoti žmonėms savo sutrupintus kaulus ir krau- 
juojančias žaizdas, tai ir beprotybė, ši opa, kurią sukelia 
dvasinės kančios kalėjimo purve, beveik visada rūpes- 
tingai tūno ten, kur atsiradusi. O jeigu ji ir išeina iš 
ten, tai yra laidojama kokioj nors niūrioj ligoninėj, kur 

kosios minties tuose sužalotuose likučiuose, kuriuos pa- 
vargę kalėjimo sargai jiems perduoda. 

Abatas Farija, kalėjime pamišęs, savo paties be- 
protybės buvo pasmerktas kalėti iki gyvos galvos. 

O Dantesui duotą žodį inspektorius išlaikė. Grįžęs 
į komendanto kabinetą, jis pareikalavo kalinių doku- 
mentų. Įrašas apie Dantesą skambėjo šitaip: 


EDMONAS DANTESAS 


Užkietėjęs bonapartistas; aktyviai prisidėjo prie uzur- 
patoriaus grįžimo iš Elbės salos. Laikyti didžiausioje 
paslaptyje ir griežtoje priežiūroje. 


Įrašas buvo padarytas kita rašysena ir kitokiu ra- 
šalu. Tai rodė, kad jį įrašė Dantesą jau įkalinus. 

Kaltinimas buvo toks kategoriškas, kad tiesiog ne- 
įmanoma buvo juo abejoti. Užtat inspektorius apačioj 
kabutėse prirašė: 

„Nieko negalima padaryti.“ 

Inspektoriaus apsilankymas Dantesą atgaivino. Nuo 
įkalinimo momento jis buvo užmiršęs skaičiuoti dienas, 
bet inspektorius pasakė jam, kokio mėnesio kokia die- 
na, ir Dantesas to neužmiršo. Nuo lubų nukritusiu ga- 
balėliu tinko ant sienos jis užrašė: 1816 m. liepos 30“ 
ir nuo to laiko kasdien dėdavo brūkšnelį, kad daugiau 
neprarastų laiko nuovokos. 


Slinko dienos, savaitės, mėnesiai. Dantesas vis lau- 
kė. Pradžioje iki išsilaisvinimo numatė dvi savaites. Jei- 
gu inspektorius jo bylos imtųsi netgi su puse tos užuo- 
jautos, kurią jis parodė, tai ir tuo atveju dviejų savaičių 
pakaktų. Kai tos dvi savaitės praslinko, Dantesas guo- 
dėsi, kad absurdiška buvo manyti, jog inspektorius rū- 
pinsis jo likimu dar nesugrįžęs į Paryžių. O grįš į Pa- 
ryžių tik baigęs jam pavestą tikrinimą, o tas tikrinimas 
gali užtrukti mėnesį arba du. Užtat vietoj dviejų sa- 
vaičių jis numatė naują trijų mėnesių terminą. Kai pra- 
ėjo tie trys Mėnesiai, jis ramino save naujais sampro- 
tavimais ir žadėjo kantriai laukti pusmetį. Bet praėjo ir 
tas pusmetis, ir paskaičiavus išaiškėjo, kad jo laukta 
jau dešimt su puse mėnesio. Per tą dešimtį mėnesių 

jo padėtis niekuo nepasikeitė. Jis negavo nė vienos pa- 
burnos nepraverdavo. Dantesas liovėsi tikėjęs savo po- 
jūčiais, ėmė galvoti, kad vaizduotės žaismą palaikė tik- 
rove ir kad tas angelas ramintojas, pasirodęs jo kalė- 
jime, buvo nusileidęs pas jį sapno sparnais. 

Po metų buvo pakeistas komendantas. Senasis pa- 
skirtas į Hamo tvirtovę. Jis išsivežė nemaža tarnautojų, 
dantas. Jam pasirodė sunku įsidėmėti kalinių pavardes. 
Jis liepė pateikti jam tiktai numerius. Šiame baisiame 
viešbutyje buvo penkiasdešimt kambarių. Jų gyventojus 
pradėta vadinti kambarių numeriais, ir vargšas jaunuo- 
lis neteko Edmono vardo ir Danteso pavardės,— jis pa- 
sidarė trisdešimt ketvirtuoju numeriu. 


XV + 34 NUMERIS IR 27 NUMERIS 


Dantesas praėjo visas kančių pakopas, kurias pa- 
tiria kaliniai, užmiršti kalėjime. 

Jis pradėjo nuo išdidumo, kurį ugdo viltis ir žino- 
jimas, kad esi nekaltas. Paskui jis ėmė abejoti savo ne- 
kaltumu, ir šitai žymia dalimi patvirtino komendanto 
teorija apie pamišimą. Pagaliau jis nukrito nuo savo 
išdidumo viršūnės, jis ėmė maldauti — dar ne Dievą, 
bet žmones. Dievas — paskutinis prieglobstis. Sielvarto 
prispaustas žmogus pirmiausia turėtų kreiptis į Dievą, 
bet jis daro tai tik tuomet, kai netenka visų kitų vilčių. 

Dantesas prašė, kad jį perkeltų į kitą požemio ka- 
merą, nors ji būtų dar tamsesnė ir drėgnesnė. Permaina, 
nors ir į blogą pusę, vis tiek būtų buvusi permaina ir 
keletui dienų jį būtų išblaškiusi. Jis prašė, kad jam būtų 
leista pasivaikščioti, prašė oro, knygų, instrumentų. Jam 
nieko nedavė, bet jis vėl ir vėl prašė. Jis įprato kalbėti 
buvo dar nebylesnis už senąjį, tačiau kalbėtis su žmo- 
gumi, nors ir nebyliu, buvo vis dėlto malonumas. Dan- 
tesas kalbėjo, kad girdėtų savo paties balsą. Jis bandė 
kalbėti pats vienas, bet tada jam pasidarydavo baisu. 

Laisvės dienomis Danteso vaizduotė dažnai pieš- 
davo jam šiurpias kalėjimo kameras, kur valkatos, plė- 
šikai ir žmogžudžiai, apimti begėdiško linksmumo, šven- 
čia baisios draugystės šventę ir kelia laukines orgijas. 
Dabar jam būtų tikras džiaugsmas pakliūti į vieną tokių 
lindynių, jis bent matytų kitus veidus, ne tik tą visuomet 
gininkas su gėdingu drabužiu, su grandinėmis ant kojų, 
su įdagu petyje. Katorgininkai bent gyvena tarp drau- 
gų, panašių į save, kvėpuoja oru, mato dangų, kator- 
gininkai — laimės vaikai. 

mas, širdies gilumoje dažnai gailėdavo vargšo jaunuo- 
lio, kenčiančio vienutėje tokias baisias kančias. Jis pra- 
nešė komendantui 34 numerio prašymą, bet komendan- 
tas, kurio atsargumas nebūtų padaręs gėdos jokiam po- 
litiniam veikėjui, greitai sumetė, jog Dantesas nori su- 
kurstyti kalinius, įgyti draugą, su kuriuo galėtų pabėgti, 
užtat prašymą atmetė. 

Dantesas išsėmė visas žmogiškąsias priemones. Be- 
liko kreiptis į Dievą. 

Tada visos dievobaimingos mintys, kuriomis gyvena 
likimo priblokšti nelaimingieji, atgaivino jo dvasią. Jis 
prisiminė maldas, kurias jį išmokė motina, ir jose rado 
iki tol jam nežinomą prasmę, nes laimingiesiems malda 
tėra monotoniškas ir beprasmiškas žodžių rinkinys, kol 
sielvartas suteikia giliausią prasmę įkvėptiems žodžiams, 
kuriais nelaimingieji kalbasi su Dievu. 

Jis meldėsi ne tik karštai, bet ir pakvaišusiai. Mels- 
damasis garsiai, jis jau nebebijojo savo balso. Su kiek- 
vienu tariamu žodžiu vis labiau jį apimdavo kažkoks 
įkarštis, jis matė Dievą. Romaus ir pražudyto savo gy- 
venimo visus įvykius jis priskyrė visagalio Dievo va- 
liai, mokėsi iš jų, darė įžadus, kiekvieną maldą užbaig- 
damas savanaudiškais žodžiais, kuriais žmogus kur kas 
dažniau kreipiasi į žmones negu į Dievą: ir atleisk mums 

mūsų kaltes, kaip ir mes atleidžiame savo kaltininkams. 

Nors ir karštai melsdamasis, Dantesas liko kalėjime. 

Tuomet jo dvasia apsiniaukė, tarsi ūkanos uždengė 
jam akis. Dantesas buvo paprastas žmogus, neišsimoks- 
linęs, mokslas nepakėlė jam uždangos, kuri slepia pra- 
eitį. Kalėjimo vienumoje ir mirties tyruose jis negalėjo 
atkurti praėjusių amžių, prikelti išmirusių tautų, at- 
statyti senųjų miestų, kuriems vaizduotė teikia didin- 
gumo ir poezijos ir kurie praslenka pro vidaus žvilgsnį, 
nutvieksti dangiškos ugnies kaip Martino' babiloniškieji 
paveikslai. Dantesas turėjo tik trumpą praeitį, niūrią 
dabartį ir nežinomą ateitį, devyniolika šviesių metų, 
apie kuriuos jam teks mąstyti galbūt visą ir niekada 
nesibaigiančią naktį! Užtat jis niekuo negalėjo išsiblaš- 
kyti,— jo veiklus protas, kuris su tokiu džiaugsmu 
skrostų šimtmečių erdves, buvo uždarytas tarp ankštų 
žinomumo ribų kaip aras narve. Tuomet jį apsėdo viena 
mintis, mintis apie savo laimę, sugriautą be aiškios 
priežasties, lemtingai susiklosčius aplinkybėms. Jis labai 
pamėgo šią mintį, gromulojo ją kaip įmanydamas ir, 
jei galima taip pasakyti, suleido į ją dantis, kaip Dantės 
pragare negailestingasis Ugolinas suleido juos į arki- 
vyskupo Rudžierio galvą. Danteso tikėjimas buvo ne- 
patwarus, pagrįstas mintimi apie visagalybę. Jaunuolis 
greit jo neteko, kaip ir kiti netenka, kai jiems pradeda 
sektis. Bet jam nepradėjo sektis. 

Dievobaimingumą pakeitė įniršimas. Jis drabstė 
davosi atbulas. Jis daužė galvą į kalėjimo sienas, pyko 
ant visko aplinkui, bet daugiausia ant paties savęs ir 
dėl mažiausių niekų — dėl kokios nors dulkelytės, šiaud- 
galio, dėl oro dvelktelėjimo. Jam neišeidavo iš galvos 
skundas, kurį buvo matęs, kurį Vilforas jam rodė, kurį 
jis čiupinėjo. Kiekviena eilutė žėrėjo ant sienos ugni- 
nėmis raidėmis kaip Baltasaro „Mene, Tekel, Fares““. 
Jis pradėjo manyti, kad žmonių neapykanta, o ne Dievo 
bausmė įstūmė jį į bedugnę. Jis atiduodavo tuos neži- 
nomus žmones visokiausioms kančioms, kokių tik nepa- 


Džonas Martinas — anglų dailininkas (1789 —1854). 
* „Suskaičiuota, pasverta, išdalinta“ (Bibl.). 

šykštėdavo jo laki vaizduotė, ir prieidavo išvadą, kad 
jos pernelyg švelnios, o svarbiausia — labai trumpalai- 
kės, nes po kančios ateina mirtis, o mirtis — jei ne poil- 
sis, tai bent nieko nejautimas, panašus į ramybę. 

Nuolat kalant sau, kai tik pagalvodavo apie savo 
priešus, kad mirtis — tai ramybė ir kad norint žiauriai 
nubausti reikia bausti ne mirtimi, jį apėmė niūrus su- 
stingimas, atėjęs kartu su mintimis apie savižudybę. 
Vargas tam, kas eidamas sielvarto keliu stabteli prie 
šitų rūškanų minčių! Tai — mirties jūra, kuri-plyti it 
vaiskūs žydrų vandenų toliai, bet plaukėjas jaučia, kaip 
pamažu grimzta jo kojos į dervingą dumblą, kuris trau- 
kia jį, siurbia ir godžiai praryja. Jei dangus nesuteiks 
jam pagalbos, viskas baigta, ir kiekviena pastanga išsi- 
gelbėti tik giliau jį gramzdina į mirtį. 

Ir vis dėlto ši moralinė agonija nėra tokia baisi 
kaip kančios, kentėtos prieš ją, ir kaip bausmė, kuri 
gal ateis po jos. Ta agonija turi svaiginančios paguo- 
dos, ji rodo žiojėjančią prarają, bet prarajos dugne — 
nebūtis! Ši mintis Edmonui teikė nusiraminimo. Visi 
jo sielvartai, visos kančios, visa virtinė šmėklų, kurias 
kentėjimai ir skausmas tempė paskui save, atrodė, pa- 
sitraukė iš tos kalėjimo kertės, kur rengėsi statyti savo 
lengvą pėdą mirties angelas. Dantesas pažvelgė į savo 
praėjusį gyvenimą ramiai, į būsimąjį — su siaubu ir 
pasirinko tai, kas jam atrodė prieglobstis. 

— Tolimų plaukiojimų metu,— kalbėjo jis pats 
sau,— kai dar buvau žmogumi ir kai tas žmogus, lais- 
vas ir stiprus, įsakinėdavo kitiems, kurie tučtuojau vyk- 
dydavo tuos įsakymus, man tekdavo matyti, kaip dangų 
aptraukia debesys, jūra nerimsta ir šėlsta, viename dan- 
gaus pakraštyje kyla audra ir nelyginant milžiniškas 
erelis plasnoja sparnais viršum horizonto. Tada jaus- 
davau, kad mano laivas — menkas prieglobstis, nes jis 
blaškydavosi ir siūbuodavo lyg plunksnelė ant milžino 
delno. Grėsmingai ūžiant bangoms aš žiūrėdavau į ašt- 
rias uolas, pranašaujančias man .mirtį, ir mirtis mane 
gąsdindavo. Aš iš visų jėgų stengdavausi ją atremti 
ir, pasitelkęs visą žmogaus galybę ir jūrininko nuovo- 
kumą, stodavau į dvikovą su Dievu!.. Bet tada aš būda- 

vau laimingas, grįžti į gyvenimą tada reikšdavo grįžti 
į laimę. Mirtis man atrodydavo paslaptinga, ir aš jos 
negeisdavau. Aš nenorėdavau amžiams užmigti dumblių 
ir akmenų patale ir su pasipiktinimu manydavau, kad 
aš, sutvertas pagal Dievo paveikslą ir panašumą, būsiu 
surytas vanagų ir žuvėdrų. Bet dabar kas kita: aš ne- 
tekau visko, kas gyvenimą man darė brangų. Dabar 
mirtis man šypsosi kaip žindyvė liūliuojamam kūdikiui. 
Dabar aš mirštu savo noru, užmiegu nuvargęs ir pa- 
laužtas, kaip užmigdavau po nevilties ir įniršio prie- 
puolių, apsukęs tris tūkstančius ratų savo vienutėje, 
padaręs trisdešimt tūkstančių žingsnių, beveik dešimt 
mylių. 

Kai ši mintis įsišaknijo Danteso širdyje, jis pasi- 
darė romesnis, linksmesnis. Tenkinosi kietu guoliu ir 
juoda duona. Valgė mažiau, visai nemiegojo ir priėjo 
išvadą, kad tas gyvenimas, kurį bet kada galėjo nusi- 
mesti, kaip nusimetama padėvėtas drabužis, — tas gyve- 
nimas yra visai pakenčiamas. 

Buvo du būdai mirti. Vienas labai paprastas: pri- 
sirišti nosinę prie lango grotos ir pasikarti. Kitas — 
reikėjo tik dėtis, kad valgai, o iš tikrųjų mirti badu. 
Pirmasis Dantesui kėlė didelį pasibjaurėjimą. Jis buvo 
išauklėtas neapkęsti piratų, kuriuos kardavo ant stiebo. 
Užtat mirti kilpoje jam atrodė gėdinga ir šį būdą jis 
atmetė. Pasirinko antrąjį ir tą pačią dieną ėmėsi jį 
įgyvendinti. 

Kol Dantesas perėjo visas tas kankynes, apie kurias 
pasakojome, praslinko beveik ketveri metai. Antrųjų pa- 
baigoje Dantesas buvo liovęsis žymėti brūkšnelius ant 
sienos ir vėl, kaip prieš apsilankant inspektoriui, laiko 
tėkmės nebeskaičiavo. 

Jis tarė sau: „Aš noriu mirti“, — ir pats pasirinko, 
kaip mirti. Tuomet jis kruopščiai viską apgalvojo ir, 
kad neatsisakytų savo nusistatymo, prisiekė mirti badu. 
„Kai man atneš pietus ar vakarienę, — nusprendė jis, — 
išmesiu maistą pro langą. Prižiūrėtojas manys, kad vis- 
ką suvalgiau“. 

Jis taip ir darė. Du kartus per dieną pro mažą ply- 
šį tarp grotų, pro kurį matė tiktai trupinėlį dangaus, 

Edmonas išmesdavo maistą iš pradžių linksmai, paskui 
susimąstydamas, pagaliau — apgailestaudamas. Tik duo- 
ta priesaika teikdavo jėgų toliau vykdyti baisųjį suma- 
nymą. Tą patį maistą, kuris pirma keldavo jam pasi- 
šlykštėjimą, aštriadantis badas piešdavo patrauklų ir 
nuostabiai kvapnų. Kartais jis ištisą valandą laikydavo 
rankose dubenį ir godžiomis akimis žiūrėdavo į pašvin- 
kusią mėsą arba dvokiančią žuvį ir kąsnelį juodos su- 
pelijusios duonos. Paskutinieji gyvenimo švystelėjimai 
instinktyviai jame priešinosi ir kartais vos nesulaužydavo 
jo pasiryžimo. Tuomet kalėjimas jam atrodydavo ne toks 
jau niūrus, jo dalia — ne tokia jau beviltiška. Jis dar 
jaunas, matyt, ne daugiau kaip dvidešimt penkerių ar 
dvidešimt šešerių metų, vadinasi, dar liko gyventi maž- 
daug penkiasdešimt metų, tai yra dvigubai tiek, kiek 
buvo gyvenęs. Per tą nepaprastai ilgą laikotarpį kokie 
nors įvykiai galėjo išdaužti kalėjimo duris, pralaužti 
Ifo pilies sienas ir sugrąžinti jam laisvę! Tada jis pri- 
kišdavo prie burnos valgį, kurio pats, savanoriškasis 
Tantalas, buvo atsisakęs. Bet kaipmat prisimindavo prie- 
saiką ir bijodamas, kad netektų pačiam savęs niekinti, 
kaupdavo visą savo vyriškumą ir stiprybę. Tvirtai ir 
negailestingai gesino jis savyje gyvybės kibirkštis, ir 
atėjo diena, kai nebeturėjo jėgų atsistoti ir išmesti va- 
karienę pro langą. 

tojas nutarė, kad jis sunkiai susirgęs. Edmonas tikėjosi 
greitai mirsiąs. 

Taip praslinko diena. Edmonas jautė, kad jį apima 
kažkoks neaiškus sustingimas, beje, gana malonus. Skran- 
džio diegliai bemaž praėjo. Troškulys liovėsi kamavęs. 
Kai užsimerkdavo, prieš jį sūkuriuodavo daugybė spin- 
dinčių rutuliukų, panašių į ugneles, klaidžiojančias 
naktimis pelkėse,— tai buvo aušra tos nežinomos ša- 
lies, kuri vadinama mirtimi. 

Staiga vakare, apie kokią devintą valandą, jis iš- 
girdo duslų trinksėjimą už sienos, prie kurios buvo jo 
lova. 

Baisybė šlykščių gyvių ropinėjo šiame kalėjime, bet 
Edmonas pamažu įprato miegoti į tokius menkniekius 

nekreipdamas dėmesio. Tačiau šį kartą gal dėl to, kad 
jo pojūčius buvo įtempęs badavimas, o gal kad dunk- 
sėjimas buvo stipresnis negu paprastai, arba pagaliau 
dėl to, kad paskutinę gyvenimo akimirką viskas įgyja 
didesnę reikšmę, Edmonas pakėlė galvą ir ėmė klausytis. 

Kažkas vienodai krapštė akmenį, krapštė arba di- 
džiuliu nagu, arba stambiu dantimi, arba šiaip kokiu 
įnagiu. 

Akies mirksniu apsiblaususius Danteso smegenis 
pervėrė mintis, kuri niekada nepalieka kalinio,— laisvė! 

Šis garsas pasiekė jį tuo metu, kada visi kiti gar- 
sai turėjo jam visam laikui nutilti, ir jis nejučiom pa- 
galvojo, kad Dievas galų gale pasigailėjo jo kančių ir 
siunčia jam tą krebždesį norėdamas sustabdyti jį prie 
krašto duobės, į kurią jau visai buvo bežengiąs. Kas 
žino, gal kas iš jo draugų, gal kas iš tų brangių jo šir- 
džiai žmonių, apie kuriuos jis taip dažnai galvodavo, 
kol išseko jėgos, šiuo momentu rūpinasi juo ir bando 
sumažinti juos skiriantį nuotolį? 

Bet ne, matyt, jam tik pasivaideno, tai tik sapnas, 
lydis jį iki mirties slenksčio. 

Tačiau Edmonas ir toliau klausėsi. Krebždėjimas 
truko tris valandas. Paskui Edmonas išgirdo, kaip kaž- 
kas pabiro, o po to stojo tyla. 

Po kelių valandų garsas pasigirdo stipresnis ir daug 
arčiau. Edmonas nepaprastai susidomėjęs sekė šį darbą 

Praėjo beveik savaitė, kai Dantesas buvo nutaręs 
mirti. Jau keturios dienos jis nieko nevalgė. Per tą laiką 
sakinėjo į jo klausimus, kuo sergąs, nusisukdavo į sieną, 
kai tas pernelyg spoksodavo. Bet dabar visai kas kita: 
prižiūrėtojas galėjo išgirsti duslų bildesį, pasidaryti at- 
sargesnis, sustabdyti jį ir tuo užgesinti paskutinį mig- 
lotos vilties spindulėlį, apie kurį vien tik pagalvojęs 
mirštantis Dantesas atgijo. 

Dantesas pasirėmė lovoje ir pakeltu balsu ėmė kal- 
bėti kas tik pakliuvo: apie blogą maistą, apie drėgmę 
kameroje. Jis burbėjo ir keikėsi, kad turėtų dingstį kaip 

apmaudu, nes jis išprašė ligoniui lėkštę sultinio ir švie- 
žios duonos. 

Laimė, jis pamanė, kad Dantesas kliedi, padėjo, kaip 
visada,pusryčius ant pakrypusio stalo ir išėjo. Edmonas 
laisvai atsikvėpė ir su džiaugsmu ėmė klausytis. Bilde- 
sys buvo toks aiškus, kad jisai jau girdėjo jį labai gerai. 

„Tikras dalykas,— tarė jis pats sau,— jeigu šis 
bildesys tęsiasi ir dieną, tai turbūt koks nors kalinys, 
nelaimingas kaip ir aš, pluša trokšdamas išsivaduoti. 
Ak, jei aš būčiau greta jo, kaip aš jam padėčiau!“ 

Paskui netikėtas spėjimas lyg tamsus debesis užtem- 
dė vilties spindulį. Prie nelaimių pripratęs protas neno- 
rėjo lengvai tikėti žmogiškuoju džiaugsmu. Jis beveik 
neabejojo, kad čia stuksi darbininkai, kuriuos komen- 
dantas atsiuntė ką nors pataisyti gretimoje kameroje. 

Tuo įsitikinti nesunku, bet kaip ryžtis paklausti? 
jo dėmesį į stuksenimą ir žiūrėti, su kokia veido išraiš- 
ka jis klausysis. Bet ar tai nereikštų, kad norėdamas 
patenkinti akimirkos smalsumą galbūt rizikuoji išsi- 
gelbėjimu?.. Edmono galva sukosi. Jis buvo taip nu- 
silpęs, kad jo mintys išsisklaidė lyg rūkas, ir jis nega- 
lėjo sutelkti jų į visumą. Edmonas matė tik vieną prie- 
monę, kuri galėtų apšviesti jo protą. Jis nukreipė akis 
padėjęs ant stalo, atsistojo, svirduliuodamas priėjo prie 
jų, paėmė puoduką, pakėlė prie lūpų ir godžiai išgėrė 
sultinį. 

Jam užteko valios susilaikyti. Jis buvo girdėjęs, 
kad jūrininkai, išgelbėti jų laivui sudužus, godžiai pul- 
davę maistą ir dėl to mirdavę. Edmonas padėjo ant sta- 
lo duoną, kurią buvo bekandąs, ir vėl atsigulė. Jis jau 
nebenorėjo mirti. 

Netrukus Dantesas pajuto, kad jo protas darosi blai- 
vesnis, mintys, miglotos, padrikos, vėl pradėjo rikiuotis 
reikiama tvarka toje užburtoje šachmatų lentoje, kur 
vienas tuščias langelis galbūt nulemia žmogaus prana- 
šumą prieš gyvulius. Jis jau galėjo mąstyti ir savo mintį 
pagrįsti logiką. 

Taigi jis tarė sau: Ž 

— Reikia pabandyt sužinoti nieko nestatant į pavo- 
jų. Jeigu tas, kuris ten krebžda, yra paprastas darbi- 
ninkas, tai man tereikia pabelsti į sieną ir jis tuojau 
liausis dirbęs, ims spėlioti, kas ir ko beldžia. Kadangi 
jo darbas ne tik leidžiamas, bet ir būtinas, tai jis vėl 
imsis jo. O jei, priešingai, ten kalinys, mano beldimas 
jį išgąsdins. Bijodamas būti nutvertas, jis nustos kalęs 
ir vėl imsis darbo ne anksčiau kaip vakare, kada, jo 
manymų, visi bus sugulę. 

Edmonas tučtuojau išlipo iš lovos. Jo kojos jau ne- 
belinko, akyse nebemirguliavo. Jis nuėjo į vienutės kam- 
pą, išlupo iš sienos drėgmės pagraužtą akmenį ir sudavė 
juo tris kartus toje vietoje, kur ryškiausiai buvo gir- 
dima krebždant. 

Patį pirmąjį kartą sudavus, bildesys nutilo tarsi 
užkerėtas. 

Edmonas įtempė ausis. Praslinko valanda, kita — 
nė garso. Nuo Kdmono smūgio anapus sienos įsiviešpa- 
tavo mirtina tyla. 

Kupinas vilties, Edmonas suvalgė keletą kąsnelių 
duonos, nurijo gurkšnį vandens ir tik todėl, kad turėjo 
geležinę sveikatą, kurios jam nepašykštėjo gamta, pasi- 
juto beveik stiprus. 

Praslinko diena, už sienos kaip tylu, taip tylu. 

Atėjo naktis, bet vis tiek jokio garso. 

„Čia kalinys“,— pagalvojo Edmonas, neapsakomai 
nudžiugęs. 

Jo apatijos kaip nebūta. Jis pasijuto nepaprastai 
gyvybingas ir troško veikti. Naktis praėjo visiškoje 
tyloje. 

Visą tą naktį Edmonas nesumerkė akių. 

Išaušo rytas. Prižiūrėtojas atnešė pusryčius. Edmo- 
nas jau buvo suvalgęs vakarykščių pietų likučius ir vėl 
ėmė godžiai valgyti. Jis įtemptai klausėsi, ar nepasi- 
girs bildesys, jį šiurpas kratė pagalvojus, kad tas nutilo 
galbūt visam laikui. Dantesas vaikščiojo savo vienutėje 
po dešimt ar dvylika mylių, ištisas valandas purtė ge- 
ležines lango grotas, seniai užmirštais pratimais stengėsi 
grąžinti savo raumenims stangrumą ir jėgą, kad būtų 

gerai pasiruošęs: mirtinai susikibti su likimu. Sitaip im- 
tynininkas, išeidamas į areną, įsitrina kūną alyva ir 
pramankština rankas. Kartais jis sustodavo ir imdavo 
kiausytis, ar nepasigirs krebždesys, ir širsdavo ant ka- 
linio dėl jo atsargumo:kaip jis neatspėja, kad jo darbą 
pertraukė kitas, toks pat kalinys, lygiai taip pat karštai 
trokštąs laisvės. 

Praslinko trys dienos, septyniasdešimt dvi mirtinos 
valandos, suskaičiuotos minutė į minutę! 
tesas nežinia kelintą kartą kišo ausį prie sienos, jam 
pasirodė, kad vos girdimas skrebenimas kurčiai stuksi 
jo galvoje, prigludusioje prie bežadžių akmenų. 

Dantesas atsitraukė norėdamas nuraminti savo su- 
krėstus smegenis, apėjo keletą kartų aplink kamerą ir 
vėl priglaudė ausį toje pačioje vietoje. 

Abejonės nebuvo: už sienos kažkas darėsi. Turbūt 
kalinys suprato, jog pirmykštis jo darbo būdas pavo- 
jingas, ir ėmėsi kito. Kad galėtų saugiau tęsti savo 
darbą, kaltą, matyt, jis pakeitė svertu. 

Padrąsintas šios minties, Edmonas ryžosi padėti tam 
nenuilstančiam darbininkui. Jis atitraukė savo lovą, nes 
kaip tik už jos, kaip jam atrodė, vyko išsilaisvinimo 
darbas, ir ėmė ieškoti akimis daikto, kuriuo galėtų pra- 
krapštyti sieną, nudaužyti drėgną tinką ir išlupti akmenį. 

Bet jis nieko neturėjo, nei peilio, nei šiaip aštraus 
įnagio. Buvo geležiniai grotų virbai, bet jam tiek kartų 
teko įsitikinti, kokie jie stiprūs, kad nevertėjo nė ban- 
dyti juos išklibinti. 

Kameroje buvo tik lova, kėdė, stalas, kibiras ir 
ąsotis. Lova turėjo geležines įkabas, prisuktas prie me- 
džio sraigtais. Reikėjo atsuktuvo, kad galėtum atsukti 
sraigtus ir nuimti įkabas. 

Stale ir kėdėje — jokio gelžgalio. Kibiras anksčiau 
buvo su lanku, bet ir tą nuėmė. 

Dantesui liko viena: sukulti ąsotį ir dirbti smai- 
liomis jo šukėmis. 

Jis numetė ąsotį į aslą, ir iš jo pasidarė šukių 
krūva. 

Dantesas pasirinko dvi ar tris smailias šukes, pa- 

slėpė jas čiužiny, o kitas paliko asloje. Sudaužyti ąs0- 
tį — paprastas dalykas, jis negalėjo sukelti įtarimų. 

Edmonas būtų galėjęs dirbti visą naktį, bet tam- 
soje darbas nekaip sekėsi. Krapštyti reikėjo apgraibo- 
mis, ir netrukus jis pastebėjo, kad jo menkas įnagis 
šimpa į daug kietesnį akmeni. Jis vėl pristūmė savo 
guolį ir ėmė laukti dienos. Drauge su viltimi grįžo 
kantrybė. 

Visą naktį Edmonas klausėsi, kaip už sienos eina 
požeminis darbas, nenutrūkęs iki ryto. 


LB.LT- 


išaušo rytas. Kai atėjo prižiūrėtojas, Dantesas jam 
pasakė, kad vakare panorėjęs atsigerti, begeriant ąso- 
tis iškritęs jam iš rankų ir sudužęs. Prižiūrėtojas niurgz- 
damas nuėjo ieškoti naujo ąsočio, užmiršęs išnešti šukes. 

Netrukus jis grįžo, patarė būti atsargesniam ir 
išėjo. 

Su neapsakomu džiaugsmu Dantesas išgirdo trakš- 
teliant užraktą. Anksčiau tas garsas jam kiekvieną kar- 
niams, jis puolė prie lovos, atitraukė ją ir blankioje 
saulės spindulio šviesoje, įsiskverbusioje į jo požemį, 
pamatė, kad pusę nakties plušo bergždžiai: jis gremžė 
akmenį, užuot jo pakraščiais krapštęs tinką. 

Nuo drėgmės tinkas buvo suminkštėjęs. 

Džiaugsmu plakančia širdimi Dantesas pamatė, 
kad tinkas trupa. Tiesa, tie trupiniai buvo ne didesni 
už smiltelę, bet vis dėlto per ketvirtį valandos Edmo- 
nas prikrapštė jų beveik saują. Matematikas būtų ap- 
skaičiavęs, kad dirbant taip porą metų, jei nepasitaikys 
uolų, galima būtų išrausti keturkampį dviejų pėdų pla- 
tumo ir dvidešimt pėdų gilumo praėjimą. 

Dantesas nuoširdžiai apgailestavo, kad nepanaudojo 
šiam darbui daugybės praėjusių valandų, kurias bergž- 
džiai sugaišo tuščioms viltims, maldoms ir nevilčiai. 

Argi per šešerius metus, kuriuos išsėdėjo tame po- 
žemyje,— argi per tą laiką jis nebūtų spėjęs baigti bet 
kokį darbą, net ir labai kruopštų! 

Ši mintis paskatino jį uoliau dirbti. 

Per tris dienas, dirbdamas nepaprastai atsargiai, 
jis nukrapštė visą tinką ir nuvalė akmenį. Siena buvo 


148 


ismūryta iš lauko akmenų, tarp kurių vietomis, kad 
būtų stipriau, buvo įmūrytos akmeninės plokštės. Vieną 
tokią plokštę jis ir atkrapštė, ir dabar reikėjo ją išklibinti. 

Dantesas pabandė išjudinti nagais, bet pasirodė, 
kad tai neįmanoma. 

Kai jis įkišo ; plyšį ąsočio šukes ir pamėgino jomis 
veikti kaip svertu, šukės lūžo. 

Veltui prasikamavęs visą valandą, Dantesas nusi- 
minęs metė darbą. 

Nejaugi jam teks atsisakyti visų mėginimų ir nieko 
neveikiant laukti, kol kaimynas pats viską baigs? 

Staiga į galvą atėjo nauja mintis. Jis atsistojo ir 
nusišypsojo, šluostydamasis suprakaitavusią kaktą. 
skardiniame prikaistuvyje. Su tuo prikaistuviu jis, ma- 
tyt, nešdavo sriubą ir kitam kaliniui. Dantesas paste- 
bėjo, kad jis būdavo arba pilnas, arba tik pusė,— žiū- 
jo kaimynui. 

Prikaistuvis buvo su geležiniu kotu. Tą geležinį 
kotą ir buvo nužiūrėjęs Dantesas, jis mielai būtų ati- 
davęs už jį dešimt savo gyvenimo metų. 
tę, išvalgęs sriubą mediniu šaukštu, Dantesas kasdien 
išplaudavo. 

Vakare Dantesas pastatė lėkštę ant aslos, tarp du- 
rų ir stalo. Prižiūrėtojas įeidamas užmynė ją, ir lėkštė 
sudužo. 

Sį kartą Dantesui sunku buvo ką nors prikišti. 
Tiesa, jis be reikalo paliko lėkštę asloje, bet ir prižiū- 
rėtojas kaltas: reikia žiūrėti, kur eini. 

Prižiūrėtojas tiktai sumurmėjo. 

Paskui jis apsidairė, į ką galėtų išpilti sriubą, bet 
daugiau indų Dantesas neturėjo. 

— Palikite prikaistuvį,— tarė jis,— atnešę pusry- 
čius, rytoj ir pasiimsite. 
nereikėjo lipti į viršų, nusileisti žemyn ir vėl užlipti. 

Jis paliko prikaistuvį. 

Dantesas suvirpėjo iš džiaugsmo. 

Jis greitai suvalgė sriubą ir mėsą, kuri, kalėjimo 
papročiu, būdavo sudėta į sriubą. Paskui, visą valandą 
jis atitraukė lovą, pasiėmė prikaistuvį, įkišo geležinio 
koto galą į plyšį tarp akmeninės plokštės ir gretimų 
akmenų ir panaudojo jį kaip svertą. 

Siena kiek sujudėjo, ir Dantesas suprato, kad dar- 
bas vyksta gerai. 

Ir iš tikrųjų po valandos akmuo buvo išimtas. Sie- 
noje liko įduba maždaug pusantros pėdos pločio. 

Dantesas rūpestingai surinko tinko gabalus, nunešė 
į kampą, ąsočio šuke prigramdė pilkšvos Žemės ir pri- 
dengė tinką. 

Paskui su užsidegimu kibo į darbą, nenorėdamas 
gaišti nė valandėlės, nes šią naktį atsitiktinumo dėka, 
arba veikiau savo išradingumo dėka, jis galėjo naudotis 
tokiu brangiu įnagiu. 

Praaušus jis įdėjo akmenį į savo vietą, pritraukė 
prie sienos lovą ir atsigulė. 
įėjo ir padėjo jį ant stalo. 

— Ar lėkštės neatnešėte? — paklausė Dantesas. 

— Ne, neatnešiau,— atsakė sargas.— Jūs viską 
daužote. Sukūlėte ąsotį, dėl jūsų kaltės aš užlipau ant 
lėkštės. Jei visi kaliniai darytų tiek nuostolių, vyriau- 
sybė negalėtų jų išlaikyti. Jums paliekamas prikaistu- 
vis, ir bus pilama į jį sriuba. Tuomet gal liausitės dau- 
žę indus. 

Dantesas pakėlė akis į dangų ir po apklotu maldingai 
sudėjo rankas. 

Tas geležies gabalas, netikėtai atsidūręs jo rankose, 
sukėlė Edmono širdyje tokį karštą dėkingumą, kokio 
anksčiau, net pačiomis laimingiausiomis valandėlėmis, 
jis niekada nejautė. 

Tik viena kėlė liūdesį. Dantesas pastebėjo, kad, pra- 
dėjus jam dirbti, to antrojo nebebuvo girdėti. 

Bet šitai anaiptol nereiškia, kad jis turėtų atsisa- 
kyti savo sumanymo. Jei kaimynas neateina pas jį, tai 
jis nueis pas kaimyną. 

Visą dieną Edmonas dirbo be atodvasčio. Iki va- 

karo naujuoju įnagiu jis ištraukė iš sienos daugiau negu 
dešimt akmenų ir tinko. 

Atėjus lankymo metui, Dantesas kaip. galėdamas 
ištiesino susilanksčiusį kotą ir pastatė prikaistuvį į vietą. 
Prižiūrėtojas įpylė į jį įprastinę porciją sriubos su mėsa, 
tiksliau sakant, su žuvimi, nes buvo pasninko diena, 
o tris kartus per savaitę kaliniai būdavo verčiami pas- 
ninkauti. Šitai taip pat galėjo atstoti Dantesui kalen- 
dorių, jeigu jis seniai nebūtų metęs skaičiuoti laiko. 

Šį kartą Dantesas norėjo įsitikinti, ar jo kaimynas 
tikrai liovėsi dirbęs. 

Jis ėmė klausytis. 

Visur buvo taip tylu kaip tas tris dienas, kada dar- 
bas buvo sustojęs. 

Dantesas atsiduso: matyt, kaimynas juo nepasitiki. 


Vis dėlto jis nenusiminė ir kiaurą naktį dirbo, bet 
po dviejų trijų valandų susidūrė su kliūtimi. 

Geležis nebegramdė, tik slidinėjo lygiu paviršiumi. 

Dantesas apgrabaliojo sieną rankomis ir suprato, 
kad pasiekė siją. 

Ta sija užėmė visą angą, kurią Dantesas buvo iš- 
krapštęs. Dabar reikėjo rausti aukščiau arba žemiau 
i08. 

Nelaimingas jaunuolis net nebuvo pagalvojęs apie 
tokią kliūtį. 

— O Dieve mano, Dieve mano! — suriko jis.— Aš 
taip tave maldavau, taip tikėjau, kad išklausysi mano 
maldas! Dieve, tu atėmei iš manęs laisvę, atėmei mirties 
ramybę, pašaukei toliau gyventi, tai pasigailėk manęs, 
neleisk man mirti iš nevilties ir sielvarto! Dieve mano! 

— Kas vienu metu kalba apie Dievą ir neviltį? — 
ištarė balšas, sklindąs tartum iš po žemių. Storos sienos 
prislopintas, jis nuskambėjo kalinio ausyse kaip šauks- 
mas iš kapo. 

Edmonas pajuto, kad jo plaukai stoja ant galvos. 
Klūpsčias jis atsitraukė nuo sienos. 

— Aš girdžiu žmogaus balsą! — sušnibždėjo jis. 

Jau ketveri ar penkeri metai Edmonas girdėjo tik 

prižiūrėtojo balsą, o kaliniui prižiūrėtojas — ne žmo- 

gus. Tai gyvos durys, papildančios ąžuolines duris. Tai 
gyvas virbas, papildantis geležines grotas. 

— Dievulėliau! — sušuko Dantesas.— Kalbėkite, dar 
kalbėkite, nors jūsų balsas ir išgąsdino mane. Kas jūs? 

— O jūs kas? — paklausė balsas. 

— Nelaimingas kalinys, — daug negalvodamas at- 
sakė Dantesas. 

— Kokios tautybės? 

— Prancūzas. 

— Kuo vardu? 

— Edmonas Dantesas. 

— Kokios profesijos? 

— Jūrininkas. 

— Ar seniai čia? 

— Nuo tūkstantis aštuoni šimtai penkioliktųjų me- 
tų vasario dvidešimt aštuntos dienos. 

— Už ką? 

— Aš nekaltas. 

— Bet kuo jūs kaltinamas? 

— Už dalyvavimą sąmoksle sugrąžinti imperatoriui. 

— Kaip sugrąžinti imperatoriui? Argi imperatorius 
jau nebe soste? 

— Atsisakė jo tūkstantis aštuoni šimtai keturio- 
liktais metais Fontenblo ir buvo išsiųstas į Elbės salą. 
Bet jūs ar seniai čia, kad tokių dalykų nežinote? 

— Nuo tūkstantis aštuoni šimtai vienuoliktųjų metų. 

Dantesas krūptelėjo. Šis žmogus išsėdėjo kalėjime 
ketveriais metais daugiau negu jis. 

— (Gerai, neberauskite, — skubiai prašneko balsas. — 
Tik pasakykite, kokiame aukštyje krapštote sieną? 

— Sulig žeme. 

— Kuo ji paslėpta? 

— Mano lova. 

— Ar jūsų lovą kas nors judino nuo to laiko, kai 
esate kalėjime? 

— Nė karto. 

— Kur išeina jūsų kambarys? 

— Į koridorių. 

— O koridorius? 

— Į kiemą. 

— Kokia nelaimė! — sušnibždėjo balsas. 

— Dieve mano! Kas yra? — paklausė Dantesas. 

— Apsirikau, netobulas mano planas suklaidino 
mane. Viskas veltui nuėjo, nes neturėjau skriestuvo. 
Dešimtadalio verško klaida plane tolygi penkiolikos pėdų 
klaidai tikrovėje. Sieną, kurią jūs rausiate, aš palaikiau 
laukuje siena! 

— Tai būtumėt jūrą pasiekęs? 

— "To ir norėjau. 

— Ir jeigu jums būtų pasisekę? 

— Būčiau šokęs plaukti, būčiau pasiekęs kurią nors 
iš salų, esančių aplink Ifo pilį, Domo salą ar Tibuleno, 
arba būčiau nusikapstęs iki kranto ir išsigelbėjęs. 

— Argi būtumėt nuplaukę taip toli? | 
= Viešpats būtų davęs man jėgų. O dabar viskas 
žuvo. 

— Viskas? 

— Taip. Užtaisykite angą kiek galima atsargiau, 
daugiau nerauskite, nieko nedarykite ir laukite žinių 
iš manęs. 

— Bet kas jūs?.. Bent pasakykite, kas jūs? 

— Aš... aš... dvidešimt septintas numeris. 

— Jūs nepasitikite manimi? — paklausė Dantesas. 

Edmono ausis pasiekė kartus juokas. 

— Aš esu geras krikščionis,— sušuko jis, instink- 
tyviai pajutęs, kad tas žmogus nori jį palikti. — Prisie- 
kiu jums Kristumi, kad greičiau galvą padėsiu, negu 
jūsų ir savo budeliams atskleisiu nors šešėlį tiesos. Dėl 
dangaus, nepalikite manęs vieno, leiskite girdėti jūsų 
balsą. Arba, prisiekiu jums, sutriuškinsiu savo galvą į 
sieną, nes mano jėgos baigiasi, ir mano mirtis kris ant 
jūsų sąžinės. 

— Kiek jums metų? Sprendžiant iš balso, jūs 
jaunas. 

— Nežinau, kiek man metų, nes čia užmiršau skai- 
čiuoti laiką. Tiek žinau, kad buvau nepilnų devynio- 
likos metų, kai tūkstantis aštuoni šimtai penkioliktųjų 
vasario dvidešimt aštuntą mane suėmė. 

— Tai jūs dar nė dvidešimt šešerių metų neturite, — 
sušnibždėjo balsas.— Tokio amžiaus žmogus dar negali 
būti išdavikas. 

153 


— Ne! Ne! Prisiekiu jums,— pakartojo Dantesas.— 
Jau sakiau ir dar pasakysiu, kad greičiau leisiuosi į 
gabalus sukapojamas, negu jus išduosiu. 

— Gerai padarėte, kad pakalbėjote su manimi. Ge- 
rai padarėte, kad paprašėte manęs, nes aš jau ketinau 
imtis kito plano ir norėjau nutolti nuo jūsų. Bet jūsų 
amžius mane guodžia, aš ateisiu pas jus, laukite manęs. 

— Kada? 

— Reikia paskaičiuoti. Aš jums pranešiu. 

— Bet jūs pasitikėkite manimi, nepalikite manęs 
vieno. Ateikite pas mane arba man leiskite pas jus ateiti. 
Mes kartu pabėgsime, o jei bus neįmanoma pabėgti, 
kalbėsimės,— jūs apie tuos, kuriuos jūs mylite, aš — 
apie tuos, kuriuos aš myliu. Juk jūs ką nors mylite? 

— Aš vienas pasaulyje. 

— Tai mane pamilsite: jeigu jūs jaunas, aš būsiu 
jūsų draugas. Jeigu jūs senas, būsiu jūsų sūnus. Aš 
turiu tėvą, kuriam jau sukako septyniasdešimt metų, 
jeigu jis dar gyvas. Mylėjau tiktai jį ir mergina, vardu 
Mersedesa. Tėvas manęs neužmiršo, tuo esu tikras, bet 
ii... Dievas žino, ar beprisimena mane! Aš jus mylėsiu, 
xaip Mylėjau tėvą. 

— (Gerai,— tarė kalinys, — iki rytojaus. 

Šitie žodžiai praskambėjo taip, kad Dantesas iš 
karto jais patikėjo. Daugiau jam nieko nebereikėjo. Jis 
atsistojo, kaip paprastai, paslėpė, ką buvo iškrapštęs 
iš sienos, ir pristūmė lovą į seną vietą. 

Paskui jis džiaugėsi didele savo laime. Dabar jau 
ikrai nebebus vienas. Gal pavyks net pabėgti. Jeigu 
jis net ir liktų kalėjime, vis tiek turės draugą. Juk jei 
tu esi uždarytas su kuo nors kartu,— tu beveik neuž- 
darytas. Jei tu gali dalytis su kuo nors kalėjimo vargais, — 
tu beveik ne kalėjime. Skundai, tariami kartu, — be- 
veik maldos, o melstis dviem — beveik laimė. 

Visą dieną Dantesas pražingsniavo pirmyn ir atgal 
savo vienutėje. Džiaugsmas netilpo krūtinėje. Retkar- 
čiais jis sėsdavo ant lovos, glausdavo ranką prie širdies. 
Kam nors sukrebždėjus koridoriuje, šokdavo prie durų. 
Jis kentė nuolatinę baimę, kad jo neatskirtų nuo to 
žmogaus, kurio nepažinojo, bet jau mylėjo kaip draugą. 

pasilenks apžiūrėti angos, — sutriuškins jam galvą tuo 
akmeniu, ant kurio padėtas ąsotis. 

Jis bus nuteistas mirti, šitai žinojo. Bet ar jis nebuvo 
bemirštąs iš sielvarto ir nevilties tuo metu, kai išgirdo 
tą žavingą stuksenimą, kuris grąžino jį į gyvenimą? 

lankytoją, nes tas jam tarė: 

— Ką? Vėl kraustotės iš proto? 

Dantesas neatsakė. Bijojo, kad virpantis balsas jo 
neišduotų. 

Kai atėjo naktis, Dantesas tikėjosi, kad jo kaimy- 
nas, pasinaudodamas tyla ir tamsa, tęs pasikalbėjimą. 
Bet jis apsiriko: naktis praslinko be jokio garso, kuris 
būtų nuraminęs jo karštligišką laukimą. Tik rytą, kai 
do tris ritmingus dūžius. Dantesas puolė ant kelių. 

—-" Tai jūs? — tarė Edmonas.— Aš čiai 

— Taip,— atsakė Dantesas,— ir ateis tik vakare. 
Mes turime dvylika valandų. 

— Tai galima veikti? — paklausė balsas. 

— Taip, taip, negaištant, tučtuojau, maldauju! 

Tuo metu žemė, į kurią Dantesas abiem rankom 
buvo atsirėmęs, ėmė smukti po juo. Jis atšoko, ir tą 
pat akimirką krūva žemės ir akmenų ėmė kristi i duobę, 
atsivėrusią po jo išrausta anga. Tuomet iš tamsios duo- 
bės, kurios gylio akimis jis negalėjo išmatuoti, išniro 
galva, pečiai ir pagaliau visas žmogus, kuris gana vikriai 
iškopė iš kiaurymės. 


XVI + ITALAS MOKSLININKAS 


Dantesas apkabino šį naująjį draugą, kurio taip 
ilgai ir su tokiu nekantrumu laukė, ir nuvedė jį prie 
lango, kad į požemį prasiskverbusi silpna šviesa galėtų 
apšviesti jį visą. 

Tai buvo Žmogus neaukšio ūgio, žilais piaukais, 
>ražilusiais ne tiek iš senatvės, kiek iš sielvarto, skvar- 
biu akių, slypinčių po tankiais žilsvais antakiais, bet 
su juoda barzda, siekiančia krūtinę. Liesas jo veidas, 
išraižytas giliomis raukšlėmis, drąsūs ir išraiškingi 
bruožai rodė jį esant tokį žmogų, kuris labiau pratęs 
mankštinti dvasines savo jėgas negu fizines. Nuo io 
kaktos varvėjo prakaitas. “ 

Jo drabužių pirmykštės formos buvo neįmanoma 
atkurti, nes jie buvo virtę skarmalais. 

Atrodė jis ne mažiau kaip šešiasdešimt penkerių 
metų, judesiai buvo dar gana energingi ir leidžią ma- 
nyti, kad jis susenęs ne dėl amžiaus, gal jis visai ir nėra 
toks senas, o tik ilgų kalinimo metų išsekintas. 

Jam buvo aiškiai malonus pakilus jaunuolio džiaugs- 
mas. Atrodė, kad jo apledėjusi širdis valandėlę sušilo 
ir atitirpo susidūrusi su liepsninga Danteso širdimi. Jis 
karštai padėkojo už nuoširdų priėmimą, nors ir buvo 
labai nusivylęs, kad rado kitą vienutę ten, kur manė 
rasiąs laisvę. 

— Pirmiausia,— tarė jis, — pažiūrėkim, ar negalima 
paslėpti nuo mūsų prižiūrėtojo mano pasikasimo pėd- 
sakų. Visa mūsų ateities ramybė priklauso nuo to. 

Jis pasilenkė prie angos, paėmė akmenį ir, nors 
šis buvo labai sunkus, be didelio vargo įvertė į pirmykštę 
vietą. 

a Sį akmenį išėmėte gana nerūpestingai, — tarė 
jis, kraipydamas galvą.— Argi neturite įrankių? 

— O jūs turite? — paklausė Dantesas nustebęs. 

— Kai kuriuos pasidariau. Be dildės, turiu viską, 
ko reikia: kaltą, reples, svertą. 

— Kaip aš norėčiau žvilgtelėti į tuos jūsų kantry- 
bės ir sumanumo vaisius,— tarė Dantesas. 

— Prašau,— štai kaltas. 

Ir parodė jam stiprią ir aštrią geležies plokštelę 
su bukmedžio kotu. 

— Iš ko jį pasidarėte? — paklausė Dantesas. 

— Iš savo lovos įkabos. Siuo įnagiu ir išsirausiau 
kelią, kuriuo ątėjau čia, beveik penkiasdešimt pėdų. 

— Penkiasdešimt pėdų! — sušuko Dantesas, apimtas 
siaubo. 

— Tyliau kalbėkite, iaunuoli, tyliau. Prie kalinių 
4utų dažnai xas nors klausosi. 

— Betgi žino, kad aš vienas. 

-—— Nesvarbu. 

— Ir sakote, kad išrausėte penkiasčešimt pėdų 
iki čia? 

— "Taip, maždaug toks atstumas nuo mano vienutės 
iki jūsų. Tik netiksliai apskaičiavau kreivę, nes netu- 
rėjau geometrinių įrankių nubrėžti proporciniam maste- 
Liui. Vietoj keturiasdešimt pėdų elipse išėjo penkiasde- 
šimt. Aš ketinau, kaip jau esu sakęs jums, pasiekti lau- 
kuję sieną, prakalti ją ir šokti į jūrą. Kasiau išilgai 
koridoriaus, į kurį išeina jūsų kamera, o reikėjo kirsti 
jį. Visas mano darbas nuėjo niekais, nes tas koridorius 
eina į kiemą, pilną sargybinių. 

— Tas tiesa, — tarė Dantesas,— bet koridorius susi- 
siekia tik su viena mano kameros siena, o ji juk turi 
keturias sienas. 

— Žinoma, bet štai šitą sieną sudaro uola. Dešimt 
kalnakasių su visais reikalingais įrankiais per dešimt 
metų vargu ar prakaltų tą uolą. Ana siena remiasi į 
komendanto buto pamatus. Už jos mes atsidurtume rū- 
syje, kuris, žinoma, užrakinamas, ir mus pagautų. O šita 
siena... Palaukite!.. Kur išeina šita siena? 

Šitoje sienoje buvo šaudomoji anga, pro kurią pa- 
tekdavo šviesa. Ta anga siaurėdama ėjo per visą sieną. 
Pro ją nebūtų pralindęs nė vaikas. Be to, ją saugojo 
trys eilės geležinių virbų, užtat ir pats įtariausias sar- 
gas galėjo nebūgštauti, kad kas pabėgs. 

Svečias pritraukė stalą prie lango. 

— Lipkite ant stalo,— tarė jis Dantesui. 

Dantesas užlipo ant stalo ir, atspėjęs draugo su- 
manymą, atsirėmė nugara į sieną ir atkišo jam abi 
rankas. 

Tuomet senis, kuris buvo pasivadinęs vienutės nu- 
meriu ir kurio tikrojo vardo Dantešas dar nežinojo, 
vikriau, negu iš jo buvo galima tikėtis, tiesiog kaip ka- 
tė arba driežas užlipo pirmiausia ant stalo, nuo stalo 
ant Danteso rankų, o iš čia ant jo pečių. Susilenkęs, nes 
vienutės skliautas kliudė išsitiesti, jis prakišo galvą pro 
virbus ir pažiūrėjo žemyn. 

Po valandėlės jis skubiai atitraukė galvą. 

— Oho! — tarė.— Taip ir maniau. 

Ir nuo Danteso pečių jis nusileido ant stalo, o nuo 
stalo nušoko ant aslos. 

— Kas yra? — paklausė susirūpinęs jaunuolis, pas- 
kui jį nušokęs nuo stalo. 

Senis susimąstė. 

— Taip,— tarė jis,— taip ir yra: ketvirtoji jūsų 
kameros siena išeina į laukuję galeriją, kažkuo panašią 
į apskritą keliuką, kur vaikšto patruliai ir stovi sar- 
gybiniai. 

— Ar neklystate? 

— Mačiau kareiv:- šalmą ir jo šautuvo galą. Užtat 
taip greitai ir atsitraukiau, kad jis manęs nepastebėtų. 

— Tai kaip? — tarė Dantesas. 

— Patys matote, kad pro jūsų kamerą pabėgti ne- 
įmanoma. 

— Ir kas tuomet? — paklausė jaunuolis. 

— Tuomet,— atsakė senis,— tebūnie Dievo valia! 

Ir jo veide pasirodė didis nuolankumas. 

Dantesas susižavėjęs pažvelgė į žmogų, kuris taip 
ramiai atsižadėjo vilties, puoselėtos daugelį metų. 

— Dabar pasakykite, kas jūs? — paklausė Dantesas. 

— Ką gi, prašau, jeigu dar tebenorite to dabar, kai 
niekuo negaliu būti jums naudingas. 

— Jūs galite mane paguosti ir padrąsinti, nes atro- 
dote man stipriausias iš stipriausių. 

Kalinys karčiai nusišypsojo. 

— Aš esu abatas Farija,— tarė jis,— ir sėdžiu Ifo 
pilyje, kaip žinote, jau nuo tūkstantis aštuoni šimtai 
vienuoliktųjų metų. Prieš tai trejus metus prasėdėjau 
Fenestrelio tvirtovėje. Tūkstantis aštuoni šimtai vienuo- 
liktais metais iš Pjemonto mane perkėlė į Prancūziją. 
Čia sužinojau, kad likimas, tuomet atrodęs palankus 
Napoleonui, pasiuntė jam sūnų ir kad tas sūnus jau lop- 
šyje paskirtas Romos karaliumi. Tuomet nenumačiau to, 
ką dabar sužinojau iš jūsų. Neįsivaizdavau, kad po ket- 
verių metų milžinas bus nuverstas. O kas dabar valdo 
Prancūziją? Napoleonas II? 

— Ne, Liudvikas XVIII. 

— Liudvikas XVIII, Liudviko XVI brolis! Neži- 
nomi Apvaizdos keliai. Kokiu tikslu ji nužemino tą, 
kurį buvo išaukštinusi, ir išaukštino tą, kurį buvo nu- 
žeminusi? 

Dantesas nenuleido akių nuo to žmogaus, kuris, už- 
miršęs savo paties sunkią dalią, rūpinosi pasaulio likimu. 

— Taip, taip, — tęsė jis,— kaip Anglijoje: po Ka- 
rolio I — Kromvelis, po Kromvelio — Karolis II ir galbūt 
po Jokūbo II — koks nors svainis ar kitas giminaitis, 
koks nors princas Oranietis. Buvęs vietininkas taps ka- 
raliumi, ir tada vėl — nuolaidos liaudžiai, konstitucija, 
laisvė! Šitai jūs dar pamatysite, jaunuoli, — tarė jis, 
atsigręžęs į Dantesą ir žiūrėdamas į jį jausmingu de- 
gančių akių žvilgsniu. Turbūt tokios būdavo pranašų 
akys.— Jūs dar jaunas, šitai jūs pamatysite. 

— Taip, jeigu išeisiu iš čia. 

— Tiesa! — atsakė abatas Farija.— Mes kalėjime, 
bet būna valandėlių, kada aš tai užmirštu ir manau, 
jog esu laisvas, nes mano akys regi ir anapus šių sienų. 

— Bet už ką gi.jus uždarė? 

— Mane? Už tai, kad tūkstantis aštuoni šimtai 
septintaisiais metais svajojau apie tą projektą, kurį Na- 
„oleonas norėjo įgyvendinti tūkstantis aštuoni šimtai 
vienuoliktaisiais metais, už tai, kad aš, kaip Makiave- 
lis, vietoje smulkių kunigaikštysčių, privisusių Italijoj 
:r valdomų silpnų despotų, norėjau matyti vieningą ir 
vientisą, didžią ir stiprią valstybę. Už tai, kad aš tariausi 
radęs savo Cezarį Bordžiją, o jis buvo vainikuotas kvai- 
ša, kuris dėjosi pritariąs man, kad galėtu mane lengviau 
išduoti. Tai buvo Aleksandro VI ir Klemento VII suma- 
nymas. Jis pasmerktas sužlugti, jie be reikalo kibo tą 
sumanymą realizuoti, jo įgyvendinti net Napoleonas 
nesugebėjo. Iš tikrųjų Italiją lydi kažkoks prakeikimas. 

Senio galva nusviro ant krūtinės. 

Dantesui buvo nesuprantama, kaip žmogus gali ri- 
zikuoti savo gyvybe dėl tokių dalykų. Tiesa, jis paži- 
nojo Napoleoną, nes jį buvo matęs ir su juo kalbėjęsis, 
o apie Klementą VII ir Aleksandrą VI Edmonas ne- 
turėjo nė mažiausio supratimo. 

— Ar ne jūs,— paklausė Dantesas, imdamas pri- 

tarti bendrai nuomonei Ifo pilyje, — ar ne jūs tas abatas, 
kurį visi laiko... ligoniu? 

— Bepročiu, norėjote pasakyti? 

— Nedrįsau,— tarė Dantesas šypsodamasis. 

— Taip,— tęsė Farija, karčiai juokdamasis,— taip, 
mane visi laiko bepročiu. Jau seniai visi šios pilies gy- 
ventojai galanda į mane dantis, šaipytųsi iš manęs ir 
vaikai, jei šioje beviltiško sielvarto buveinėje jų būtų. 

Dantesas stovėjo it sustingęs ir tylėjo. 

— Tai jūs atsisakote bėgti? — paklausė jis. 

— Aš įsitikinau, kad pabėgti neįmanoma. Imtis 
neįmanomo dalyko — tolygu maištauti prieš Dievą. 

— Kam nusiminti? Reikalauti, kad norai tučtuojau 
išsipildytų — tai reiškia iš Apvaizdos reikalauti per- 
nelyg daug. Argi negalima pradėti kita kryptimi to 
darbo, kurį jau atlikote čia? 

— Betgi ar jūs žinote, kiek man kaštavo tas pasi- 
kasimas? Ar jūs žinote, kad ketverius metus sugaišau 
vien tik įrankiams? Ar žinote, kad beveik dvejus metus 
gremžiau kietą kaip akmuo žemę? Ar žinote, kiek iš- 
ridenau akmenų, kurių pirma nebūčiau pajudinęs iš vie- 
tos. Kad aš kiauras dienas praleisdavau taip titaniškai 
bedirbdamas, kad kartais vakare jausdavausi laimingas, 
jei man pavykdavo atskelti colį sukietėjusių kaip akmuo 
kalkių? Ar žinote, kad norint paslėpti žemę ir akmenis, 
kuriuos iškasdavau, teko prakalti sieną ir mesti visa 
tai po laiptais ir kad dabar ten jau taip pilna, jog ne- 
turėčiau kur padėti nė žiupsnio žemės. Ar jūs žinote, 
kad aš jau tikėjausi pasiekęs savo darbų tikslą, jaučiau, 
kad man pakaks jėgų tik šiam darbui baigti, ir staiga 
Dievas ne tik atitolina šį tikslą, bet ir perkelia jį neži- 
nia kur? Ne. Aš jums sakau ir dar pakartoju: nuo šios 
dienos nė piršto nepajudinsiu atgauti savo laisvei, nes 
Dievo valia tokia, kad amžinai būčiau jos netekęs. 

Edmonas nuleido galvą, nenorėdamas parodyti se- 
niui, kad džiaugsmas turėti jį savo draugu kliudė jam 
prideramai užjausti kalinį, nustojusį vilties pabėgti. 

Abatas Farija susmuko ant lovos. 

Edmonas niekada 'nebuvo galvojęs apie pabėgimą. 
Yra dalykų, kurie atrodo tokie neįgyvendinami, kad net 

neateina į galvą jų imtis. Stačiai kažkoks instinktas 
verčia jų vengti. Iškasti penkiasdešimt pėdų po žeme, 
pašvęsti tam darbui trejus metus, kad prisikastum, jei 
pavyks, iki stataus skardžio ties jūra. Šokti iš penkias- 
dešimt, šešiasdešimt, o gal ir šimto pėdų aukščio, kad 
susiskaldytum galvą į uolas, jei sargybinio kulka anks- 
čiau jos nepervers. O jei pasisektų išvengti visų tų pa- 
vojų, tai nuplaukti visą mylią; to visiškai pakako nusi- 
lenkti neišvengiamumui, ir mes matėme, kad šis nusilen- 
kimas atvedė Dantesą ant mirties slenksčio. 


Tačiau dabar, kai jaunuolis pamatė senį, kuris su 
tokia energija kabinosi į gyvenimą ir rodė beviltiško 
ryžtingumo pavyzdį, jis ėmė naujai vertinti savo drą- 
są. Kitas pamėgino atlikti tai, apie ką jis net nesvajojo. 
Kitas, ne toks jaunas, ne toks stiprus, ne toks vikrus 
kaip jis, sumanumo ir kantrybės dėka apsirūpino visais 
įrankiais, būtinais tokiam gigantiškam sumanymui, ku- 
ris nepavyko vien dėl klaidingo apskaičiavimo. Kitas 
visa tai padarė, vadinasi, ir jam nieko nėra negalimo. 
Farija iškasė penkiasdešimt pėdų, jis iškas -šimtą. Būda- 
mas penkiasdešimties metų amžiaus, Farija dirbo trejus 
metus, jis, dvigubai jaunesnis, padirbės šešerius. Farija, 
abatas, mokslininkas, kulto tarnas, ryžosi nuplaukti nuo 
Ifo pilies iki Domo, Ratono ar Lemero salos. O jis, Dan- 
tesas, jūreivisi, drąsus naras, taip dažnai nardęs į dugną 
koralų šakelės, nejaugi jis nenuplauks vienos mylios? 
Kiek reikia laiko nuplaukti vienai myliai? Valandos? 
Tai argi jam netekdavo ištisas valandas suptis ant ban- 
gų neišlipant į krantą? Ne, ne, jam reikėjo tik paskati- 
nančio pavyzdžio. Visa tai, ką padarė arba būtų galėjęs 
padaryti kitas, padarys ir Dantesas. 

Jis pagalvojo valandėlę, paskui vėl prabilo. 

— Aš radau tai, ko jūs ieškojote. 

Farija krūptelėjo. 

— Jūs? — paklausė jis pakėlęs galvą, ir buvo ma- 
tyti, kad jei Dantesas sakė teisybę, tai jo draugo nusi- 
vylimas truks neilgai. — Ką jūs radote? 

— Koridorius, kurį jūs prakasėte, eina ta pačia kryp- 
timi kaip ir laukujė galerija? 

— Taip. 

— Tarp jų bus apie penkiolika žingsnių? 

— Ne daugiau. 

— Tai štai: nuo koridoriaus vidurio kasime atsi- 
šakojimą stačiu kampu. Šį kartą jūs tiksliau apskai- 
čiuosite. Mes pasieksime laukuję galeriją, užmušime sar- 
gybinį ir pabėgsime. Tam reikia tik drąsos, kurios jums 
netrūksta, ir jėgos — o jos aš turiu. Jau nekalbu apie 
kantrybę, tatai jau įrodėte darbais, pasistengsiu ir aš 
įrodyti. 

— Palaukite,— tarė abatas, — jūs nežinote, kokia ta 
mano drąsa ir kam aš noriu panaudoti savo jėgą. Kant- 
rybės man turbūt užtenka: kas rytą atnaujindavau nak- 
ties triūsą ir kas naktį — dienos darbus. Bet tada man 
atrodydavo, gerai įsidėmėkite mano žodžius, jaunuoli, 
kad aš tarnauju Dievui stengdamasis išvaduoti vieną iš 
jo tvarinių, kuris, būdamas nekaltas, negalėjo būti pa- 
smerktas. 

— Argi dabar kas pasikeitė? — paklausė Dante- 
sas.— Negi po mūsų susitikimo jūs prisipažinote kaltas? 

— Ne, bet nenoriu pasidaryti kaltas. Iki šiol aš 
kibdavau tik į daiktus, o jūs man siūlote kibti į žmones. 
Aš galėjau pramušti sieną ir sunaikinti laiptus, bet nie- 
kada nepaliesiu krūtinės, kad atimčiau kam nors gyvybę. 

Dantesas nustebęs pažiūrėjo į jį. 

— Kaip? — tarė jis.— Jeigu galėtumėte išsilais- 
vinti, argi šitokie samprotavimai jus sustabdytų? 

— O jūs pats,— klausė Farija,— kodėl jūs neuž- 
žiais ir nebandėte pabėgti? 

— Dėl to, kad tokia mintis man nebuvo atėjusi į 
galvą,— atsakė Dantesas. 

— Dėl to, kad jūs jaučiate instinktyvų pasibjau- 
rėjimą žudymu, tokį pasibjaurėjimą, kad apie žudymą 
net nepagalvojote,— tęsė senis.— Susidūrus su papras- 
tais ir leistinais dalykais, mūsų įgimtos paskatos įspėja 
mus, kad nenukryptume nuo teisingo kelio. Tigrui, ku- 
ris gimė lieti kraują, žudymas — jo darbas, jo paskir- 
tis, tik reikia, kad aštri uoslė jam praneštų, jog grobis 
arti. Jis tučtuojau puola jį ir sudrasko. Tai jo instink- 
tas, ir jis jo klauso. Bet žmogus, priešingai, krauju 

bodisi. Ne visuomenės įstatymai draudžia mums žudyti, 
bet gamtos dėsniai. 

Dantesas sumišo. Abato žodžiai išaiškino jam tai, 
kas nesąmoningai vyko jo prote arba, tiksliau, širdyje, 
nes vienos mintys kyla galvoje, o kitos širdyje. 

— Be to, — tesė Farija,— per dvylika metų kalėjime 
aš perkračiau galvoje visus garsiuosius pabėgimus ir 
priėjau išvadą, kad jie retai pasisekdavo. Laimingi pa- 
bėgimai, apvainikuoti visišku pasisekimu, tai tie, kurie 
buvo gerai apgalvoti, ruošiami neskubant. Šitaip her- 
cogas de Boforas išspruko iš Venseno pilies; abatas Diu- 
biukua iš For Leveko ir Latiudas iš Bastilijos. Yra dar 
atsitiktinių pabėgimų. Šitie — patys geriausi. Tikėkite 
manimi, palauksime geros progos ir, jei tik ji pasitaikys, 
pasinaudosime. 

— Jums bepigu buvo laukti, — pertraukė Dantesas 
atsidusdamas.— Nebuvo tokios valandėlės, kada nebūtu- 
mėte pasinėręs į darbą, o jei darbas kartais neviliodavo, 
jus guosdavo viltis. 

— Ir be to, būdavo kas veikti, — tarė abatas. 

— Ką gi jūs veikdavote? 

— Rašydavau arba mokydavausi. 

— Tai jums duoda popieriaus, plunksnų, rašalo? 

— Ne,— atsakė abatas,— aš jų pats pasigaminu. 

— Pasigaminate popieriaus, plunksnų ir rašalo? — 
sušuko Dantesas. 

— Taip. 

Dantesas pažiūrėjo į senąjį abatą kupinas susiža- 
vėjimo, bet jam dar sunku buvo patikėti jo žodžiais. 
Farija pastebėjo, kad jis dvejoja. 

— Kai ateisite pas mane,— tarė jis,— aš jums pa- 
rodysiu ištisą kūrinį, viso savo gyvenimo minčių, ty- 
rinėjimų, samprotavimų vaisių. To kūrinio apmatus rez- 
giau Romoje, Koliziejaus pauksmėje, Venecijoje, šven- 
tojo Marko kolonos papėdėje, Florencijoje, ant Arno 
jai duos man laisvo laiko parašyti jį Ifo pilyje. Tai „Trak- 
tatas apie vieningos monarchijos galimumą Italijoje“, 
storas tomas in guarto. 

— Ir parašėte jį? 

— Ant dvejų marškinių. Išradau chemikalą, kuris 
drobę padaro lygią ir tankią kaip pergamentas. 

— Tai jūs chemikas? 

— Šioks toks. Pažinojau Lavuazjė ir draugavau su 
Kabaniu. 

— Bet tokiam darbui jums reikėjo ir istorinės me- 
džiagos. Ar turėjote knygų? 

— Romoje turėjau biblioteką, joje buvo gal penki 
tūkstančiai knygų. Dažnai skaitydamas jas įsitikinau, 
kad šimtas penkiasdešimt gerai parinktų kūrinių talpina 
savy jei ne visą žmogaus žinojimą, tai bent visa tai, 
kas naudinga žmogui žinoti. Aš pašvenčiau trejus me- 
tus išstudijuoti tiems šimtųi penkiasdešimt tomų ir, kai 
mane suėmė, mokėjau juos beveik atmintinai. Kalėjime 
palyginti nesunkiai visus juos atsiminiau. Galėčiau jums 
ištisai cituoti Tukididą, Ksenofontą, Plutarchą, Titą 
Livijų, Tacitą, Stradą, Jurnandą, Dantę, Montenį, Šeks- 
pyrą, Spinozą, Makiavelį ir Bosiuė. Jums paminiu tik 
svarbiausius. 

— Jūs mokate daug kalbų? 

— Kalbu penkiomis šių dienų kalbomis: vokiečių, 
prancūzų, italų, anglų ir ispanų. Senovės graikų kalba 
man padeda suprasti dabartinę graikų kalbą. Tiesa, ja 
dar silpnai kalbu, bet mokausi. 

— Mokotės graikų kalbos? — paklausė Dantesas. 

— Taip, susidariau man žinomų žodžių žodyną. Su- 
sitvarkiau ir susidėsčiau juos tokiu būdu, kad užtektų 
savo mintims reikšti. Žinau apie tūkstantį žodžių, dau- 
giau man nė nereikia, nors žodynuose jų būna iki šimto 
tūkstančių. Gražbyliauti nesiruošiu, o suprasti mane 
puikiai supras, to man ir pakanka. 

Vis labiau ir labiau stebėdamasis, to keisto žmo- 
gaus gabumus Edmonas pradėjo laikyti kone antgam- 
tiniais. Norėjo jį kuo nors prigriebti, todėl tarė: 

— Bet jeigu jums nedavė plunksnų, tai kuo gi pa- 
rašėte tokią storą knygą? 

— Aš pats pasidariau puikiausių plunksnų, ir kiek- 
vienas, jei tik jam pakliūtų į rankas, daug mieliau tokia 
plunksna naudotųsi negu paprasta, o pasidariau jas iš 
tų didžiulių merlanų, kurių mums kartais duoda pas- 

ninko dienomis, iš jų galvos kremzlių. Užtat mielai lau- 
kiu trečiadienio, penktadienio ir šeštadienio, nes tos die- 
nos padidina mano plunksnų atsargas, o tie istoriniai 
darbai, prisipažįstu, mano mėgstamiausias užsiėmimas. 
Nugrimzdamas į praeitį negalvoju apie dabartį. Kai 
vaikštinėju laisvas ir nepriklausomas istorijos takeliais, 
užmirštu, kad esu kalėjime. 

— O rašalas? — paklausė Dantesas.— Iš ko pasi- 
darote rašalo? 

— Kadaise mano kameroje buvo židinys, — atsakė 
Farija.— Jo kaminą užmūrijo tikriausiai tik prieš man 
tenai apsigyvenant, bet daugelį metų jis buvo kūrena- 
mas ir visas jo vidus apaugo suodžiais. Ištirpinu tų suo- 
džių vyne, kurio man duoda sekmadieniais, ir tokiu bū- 
du įsigyju puikiausio rašalo. Kai kurias vietas, turin- 
čias kristi į akis, rašau krauju, įsiduriu pirštą ir rašau. 

— Kada man bus galima visa tai apžiūrėti? — pa- 
klausė Dantesas. 

— Kada tik norėsite, — atsakė Farija. 

— Tuojau pat! 

— Tai eikite paskui mane, — tarė abatas. 

Jis nusileido į požeminį koridorių ir dingo jame. 
Dantesas sekė paskui jį. 


XVII + ABATO KAMERA 


Gana lengvai, nors ir susilenkęs, eidamas požemi- 
niu koridoriumi, Dantesas pasiekė jo galą, atsiremiantį 
į abato kamerą. Čia praėjimas susiaurėjo, ir juo vos be- 
buvo galima tik šliaužte šliaužti. Abato kamera buvo 
grįsta plokštėmis. Iškėlęs vieną jų pačiame tamsiausiame 
kampe, jis ir pradėjo tą sunkų darbą, kurio pabaigą Dan- 
tesas jau buvo matęs. 

Siaip taip įlindęs į kamerą ir atsistojęs, Edmonas 
ėmė smalsiai dairytis aplinkui. Iš pirmo žvilgsnio ka- 
meroje nebuvo nieko ypatingo. 

— Gerai, — tarė abatas, — dabar tiktai ketvirtis pir- 
mos, ir mums lieka dar keletas valandų. 

Dantesas apsidairė, akimis ieškodamas laikrodžio, 

kuris taip tiksliai abatui pasakė laiką. 

— Pažiūrėkite štai į šį saulės spindulį, kuris pra- 
siskverbia pro mano langą,— tarė abatas,— ir į šias 
linijas, kurias nubrėžiau sienoje. Tos linijos tiksliau rodo 
laiką negu laikrodis, nes laikrodis gali sustoti, o Saulė 
ir Žemė niekada nesustoja. 

Iš šito paaiškinimo Dantesas nieko nesuprato. Ma- 
tydamas, kaip saulė kyla iš anapus kalnų ir leidžiasi 
į Viduržemio jūrą, jis visada manė, kad sukasi Saulė, 
o ne Žemė. Akiai nepastebimas dvigubas Žemės rutulio 
sukimasis jam atrodė beveik neįmanomas. Kiekviename 
pašnekovo žodyje Dantesui vaidenosi mokslo paslaptys, 
tokios pat žavingos kaip tos aukso ir deimantų kasyklos, 
kurias jis matė, kai dar vaikas buvo nukeliavęs į Guze- 
ratą ir Golkondą. 

— Nekantrauju išvysti jūsų turtus, — tarė jis abatui. 

Abatas priėjo prie židinio ir kaltu, kurį jis visą 
laiką turėjo rankoje, išėmė akmenį, kažkada buvusį ži- 
dinio padu ir pridengiantį gana erdvų įdubimą. Šiame įdu- 
bime ir buvo saugojami visi tie daiktai, apie kuriuos 
jis kalbėjo Dantesui. 

— Ką gi jums pirmiausia parodyti? — paklausė jis. 

— Parodykite savo kūrinį apie monarchiją Ita- 
lijoje. 

Farija ištraukė iš brangios slėptuvės tris ar keturis 
ryšulėlius, suvyniotus kaip papiruso lapai. Tai buvo dro- 
bės gabalai maždaug keturių colių platumo ir aštuo- 
niolikos ilgumo. Gabalai buvo sunumeruoti, prirašyti, 
ir Dantesas be vargo perskaitė keletą eilučių, nes vei- 
kalas buvo parašytas gimtąja abato kalba, tai yra ita- 
liškai, o Dantesas, kilęs iš Provanso, tą kalbą puikiau- 
siai suprato. 

— Žiūrėkite, viskas. Maždaug prieš savaitę ant še- 
šiasdešimt aštuntojo gabalo užrašiau „pabaiga“. Visam 
darbui sunaudojau dvejus marškinius ir visas savo no- 
sines. Jeigu kada nors išeisiu į laisvę ir jei Italijoj atsi- 
ras spaustuvininkas, kuris drįs išspausdinti mano kūrinį, 
aš pasidarysiu garsus. 

— Taip,— atsakė Dantesas,— matau. O dabar pra- 
šau parodyti plunksnas, kuriomis rašėte šį kūrinį. 

— Štai, žiūrėkite,— tarė Farija. 

Ir jis parodė jaunuoliui lazdelę gal šešių colių il- 
gio, storumo kaip teptuko kotas. Prie jos buvo pririšta 
viena rašaluota žuvies kremzlė, apie kurias abatas pa- 
sakojo Dantesui. Ji buvo nusmailinta ir įskelta kaip 
paprasta plunksna. 

Dantesas apžiūrėjo plunksną ir ėmė dairytis įran- 
kio, kuriuo ji buvo taip gražiai nudrožta. 

— Ieškote peiliuko,— pastebėjo Farija.— Tai mano 
pasididžiavimas. Jį, kaip ir šį didelį peilį, pasidariau 
iš senos geležinės žvakidės. 

Peiliukas pjovė kaip skustuvas, o peilis dar tuo buvo 
parankus, kad galėjo atstoti ir durklą. 


Dantesas apžiūrėjo visus šiuos daiktus taip pat smal- 
siai, kaip, būdavo, seniau Marselio retenybių krautu- 
vėse žiūrinėdavo laukinių ginklus, kuriuos atveždavo 
iš salų pietuose tolimojo plaukiojimo kapitonai. 

— O rašalą tai jau žinote iš ko darausi, — tarė 
Farija.— Jo man visada užtenka. 

— Dabar aš stebiuosi tik vienu dalyku, — tarė Dan- 
tesas, — kaip jums užteko dienų visiems tiems darbams. 

— Dirbdavau ir naktimis,— atsakė Farija. 

— Naktimis? Argi jūs kaip katė ir naktį matote? 

— Ne, bet Dievas davė žmogui protą, kuris atsve- 
ria pojūčių netobulumą. Pasigaminau ir šviesą. 

— Kokiu būdu? 

— Iš mėsos, kurią man duoda, išpjaustau rieba- 
lus, sulydau ir gaunu gryną lajų. Štai mano žibintas. 

Ir abatas parodė Dantesui deglą, panašų į tuos, 
kuriais apšviečiamos gatvės švenčių metu. 

— O ugnis? 

— Štai du titnagai ir pintis, ją pasigaminau iš su- 
plyšusių marškinių. 

— O degtukai? 

— Apsimečiau, kad sergu odos liga, ir paprašiau 
sieros. Man jos davė. 

Dantesas padėjo visus tuos daiktus ant stalo ir nu- 
leido galvą. Jis buvo sukrėstas to žmogaus proto atkak- 
lumo ir jėgos. 

— Čia dar ne viskas, — nusišypsojo Farija,— nes 

visų savo turtų nereikia slėpti vienoje vietoje. Užda- 
rykim šitą slėptuvę. 

Jie įstūmė akmenį į pirmykštę vietą. Abatas pa- 
barstė ant jo truputį žemių ir ištrynė kojomis, kad ne- 
būtų žymu, jog akmuo kilnotas. Paskui priėjo prie lo- 
vos ir ją atitraukė. 

Už galvūgalio buvo skylė, kone hermetiškai užsta- 
toma akmeniu. Šioje skylėje gulėjo gal dvidešimt pen- 
kių ar trisdešimt pėdų ilgio virvinės kopėčios. 

Dantesas pabandė. Jos galėjo išlaikyti bet kokį svorį. 

— Kur gavote virvių toms puikioms kopėčioms? — 
paklausė Dantesas. 

— Pirmiausia iš savo marškinių, o paskui iš paklo- 
džių prisipešiojau per trejetą metų, kuriuos sėdėjau Fe- 
nestrelyje. Kai mane kėlė čia, man pavyko pasiimti 
drauge visą paruoštą. medžiagą. Čia dirbau toliau. 

— Ir niekas nepastebėjo, kad jūsų paklodės neat- 
siūlėtos? 

— Aš jas atsiūlėdavau. 

— Kuo? 

— Štai šita adata. 

Ir abatas, praskėtęs savo skarmalus, parodė Dan- 
tesui ilgą, smailią ir dar su įvertu siūlu žuvies ašaką. 

— Mat pradžioje,— tęsė Farija,— norėjau išpjauti 
grotas ir pabėgti pro langą, jis, kaip matote, truputį 
platesnis už jūsų, prieš pat pabėgimą aš jį būčiau dar 
praplatinęs, bet pastebėjau, kad jis išeina į vidaus kie- 
mą, ir šitos minties atsisakiau. Vis dėlto laikau kopė- 
čias tokiam atvejui, jeigu, kaip jau esu minėjęs, pasi- 
taikytų nenumatyta galimybė pabėgti. 

Bet Dantesas vartinėdamas kopėčias galvojo visai 
apie ką kita. Jo galvoje šmėkštelėjo nauja mintis. Gal- 
būt šitas žmogus, toks išmintingas, išradingas, mokytas, 
gal jis perpras ir jo nelaimę, kuri pačiam Edmonui vi- 
suomet buvo apgaubta tamsos. 

— Apie ką galvojate? — paklausė abatas su šyp- 
sena, į Danteso susimąstymą žiūrėdamas kaip į nepapras- 
tai didelį susižavėjimą. 

— Pirmučiausia apie tai, kiek daug proto galios 
jūs turėjote išeikvoti, kad padarytumėte, ką padarėte. 

Ką jūs būtumėte nuveikęs būdamas laisvas! 

— Galbūt nieko. Gal būčiau iššvaistęs savo protą 
menkniekiams. Tik nelaimė atskleidžia slėpiningus žmo- 
gaus proto turtus. Reikia slėgti, kad parakas sprogtų. 
Kalėjimas sutelkė visus mano sugebėjimus, išblaškytus 
įvairiomis kryptimis. Jie susidūrė aukštoje erdvėje, — 
o jūs žinote, iš debesų susidūrimo atsiranda elektra, 
iš elektros — žaibas, iš žaibo — šviesa. 

— Ne, aš nieko nežinau,— atsakė Dantesas, slegia- 
mas savo tamsumo.— Kai kurie jūsų žodžiai man nieko 
nesako. Kokia laimė būti tokiu mokytu kaip jūs! 

Abatas šyptelėjo. 

— Bet jūs dar apie kažką galvojate? 

— Taip. 

— Ir ne viską man pasakėte? 

— Nepasakiau štai ko: jūs man papasakojote savo 
gyvenimą, o jūs apie mano nežinote. 

— Jūsų gyvenimas dar toks trumpas, kad jame ne- 
gali slypėti reikšmingų įvykių. 

— Jame slypi didžiulė nelaimė, — tarė Dantesas, — 
nelaimė, kurios aš niekuo nesu nusipelnęs. Ir aš norė- 
čiau įsitikinti, kad dėl mano nelaimės kalti žmonės, — 
tuomet niekada daugiau nereiktų burnoti prieš Dievą. 

— Tai jūs teigiate nepadaręs to nusikaltimo, ku- 
riuo esate kaltinamas? 

— Nepadariau, ir nekaltas, prisiekiu gyvybe tų, 
kurie man brangiausi: savo tėvo ir Mersedesos gyvybe. 

— Gerai, — pasakė abatas, uždarydamas slėptuvę 
ir pristumdamas lovą prie sienos.— Papasakokite savo 
istoriją. 

Ir Dantesas papasakojo tai, ką abatas pavadino jo 
istorija. Ją sudarė tiktai kelionė į Indiją ir trys išvykos 
į Rytus. Papasakojo apie savo paskutinę kelionę, apie 
kapitono Leklero mirtį, įpareigojimą vykti pas maršalą, 
pasimatymą su juo, jo laišką ponui Nuartjė, pagaliau 
papasakojo apie savo grįžimą į Marselį, pasimatymą 
su tėvu, apie savo meilę Mersedesai, apie sužadėtuvių 
pokylį, suėmimą, kvotą, uždarymą laikinai teismo rū- 
muose ir pagaliau apie galutinį įkalinimą Ifo pilyje. 
Daugiau jis nieko nežinojo. Net nežinojo, kiek laiko sėdi 
kalėjime. 

Išklausęs jo pasakojimą, abatas giliai susimąstė. 

— Teisės moksle,— tarė jis po valandėlės,— yra 
nepajudinama aksioma, apie kurią jums jau minėjau. 
Žmogus vengia nusikaltimo, išskyrus tuos atvejus, kai 
blogas mintis pakužda sugadinta prigimtis. Bet civili- 
zacija įdiegė mums dirbtinius poreikius, ydas ir troški- 
mus, kurie kartais nustelbia mumyse gėrio pradus ir 
pastumia į blogį. Iš to išvada: jei nori sučiupti nusi- 
kaltėlį, ieškok to, kam padarytas nusikaltimas galėjo 
būti naudingas! Kam galėjo būti naudingas jūsų din- 
gimas? 

— Kad niekam. Aš buvau toks nereikšmingas. 

— Atsakydamas pagalvokite. Jūsų atsakymui trūks- 
ta ir logikos, ir filosofijos. Pasaulyje viskas reliatyvu, 
mielas bičiuli, pradedant karaliumi, kuris kliudo savo 
įpėdiniui, baigiant valdininku, kuris kliudo neetatiniam 
raštininkui. Kai miršta karalius, jo įpėdinis paveldi ka-. 
rūną. Kai miršta valdininkas, neetatiniam raštininkui 
tenka tūkstantis du šimtai livrų atlyginimo. Tie tūks- 
tantis du šimtai livrų — jo asmeninis fondas. Jie jam 
taip pat būtini kaip karaliui dvylika milijonų. Kiek- 
vienas individas nuo žemiausios iki aukščiausios socia- 
linės pakopos susiformuoja aplink save interesų pasau- 
lėlį, kuriame yra savi sūkuriai ir savi kablėti atomai, 
kaip Dekarto pasauliuose. Juo arčiau viršutinės pako- 
pos, juo tie pasauliai didesni. Tai yra apversta spiralė, 
kuri laikosi ant smaigalio pusiausvyros veikimo dėka. 
Taigi grįžkim į jūsų pasaulį. Jus norėjo paskirti „Fa- 
raono“ kapitonu? 

— Taip. 

— Norėjote vesti gražią merginą? 

— Taip. 

— Ar kas nors buvo suinteresuotas, kad jūsų ne- 
paskirtų „Faraono“ kapitonu? Ar kam nors reikėjo, kad 
nevestumėte Mersedesos? Iš pradžių atsakykite į pirmą- 
jį klausimą. Nuoseklumas — visų mįslių raktas. Ar kam 
nors reikėjo, kad jūsų nepaskirtų „Faraono“ kapitonu? 

— Niekam. Laive mane visi labai mylėjo. Jeigu 
jūrininkai būtų galėję patys išsirinkti viršininką, tai 
jie, esu tikras, būtų išsirinkę mane. Tiktai vienas žmo- 

gus turėjo priežasčių manęs nemėgti, nes buvau susipy- 
kęs su juo, pasiūliau jam dvikovą, bet jis atsisakė. 

— Aha! Kuo jis vardu? 

— Danglaras. 

— Kas jis buvo laive? 

— Buhalteris. 

— Tapęs kapitonu ar būtumėte palikęs jį jo pa- 
reigose? 

— Ne, jeigu tai būtų nuo manęs priklausę. Paste- 
bėjau jo sąskaitose tam tikrų netikslumų. 

— Gerai. Ar daugiau kas nors dalyvavo, kai jūs 
paskutinį kartą kalbėjotės su kapitonu Lekleru? 

— Ne, mes buvome vienudu. 

— Ar kas nors galėjo nugirsti jūsų pokalbį? 

— Taip, durys buvo atviros... ir net... palaukite... 
taip, taip, Danglaras ėjo pro šalį kaip tik tuo metu, kai 
kapitonas Lekleras įteikė man paketą maršalui. 

— Puiku, mes aptikome pėdsakus. Ar ką nors ėmėte 
drauge su savimi išlipdamas Elbės saloje? 

— Nieko. 

— Ten jums buvo įteiktas laiškas? 

— Taip, maršalas įteikė. 

— Ką su juo darėte? 

— Įsidėjau į piniginę. 

— Argi turėjote piniginę? Kaipgi piniginė ir dar 
su oficialiu laišku galėjo tilpti jūrininko kišenėje? 

— Tikrai sakote, piniginę buvau palikęs kajutėje. 

— Tai, vadinasi, tik savo kajutėje įsidėjote laišką 
į piniginę? 

— Taip. 

— O kur buvo laiškas nuo Porto Ferajo iki laivo? 

— Nešiausi rankoje. 

— Kai lipote į „Faraoną“, bet kas galėjo matyti, 
kad jūsų rankoje laiškas? 

— Taip. 

— Ir Danglaras galėjo matyti? 

— Taip, ir Danglaras galėjo matyti. 

— Dabar atidžiai klausykite ir stenkitės atsiminti. 
Ar prisimenate skundo tekstą? 

— Taip, žinoma! Aš jį tris kartus perskaičiau, ir 

kiekvienas žodis įstrigo man į atmintį. 

— Pakartokite jį man. 

Dantesas susikaupė. 

— Štai jis, žodis žodin. 

„Ištikimas sosto ir religijos bičiulis praneša ponui 
karališkajam prokurorui, kad Edmonas Dantesas, „Fa- 
raono“ laivo kapitono padėjėjas, šį rytą atplaukęs iš 
Smirnos per Neapolį ir Porto Ferają, įteikė Miurato 
laišką uzurpatoriui, o iš uzurpatoriaus atvežė laišką 
Paryžiaus bonapartistų komitetui. Jeigu Dantesas bus 
suimtas, jo nusikaltimą įrodantis laiškas bus rastas arba 
pas jį patį, arba pas jo tėvą, arba jo kajutėje „Faraone“. 

Abatas gūžtelėjo pečiais. 

— Aišku kaip dieną,— tarė jis,— ir tik dėl savo 
nuostabaus atviraširdiškumo jūs to nesupratote iš karto. 

— Tai jūs manote? — sušuko Dantesas.— Kokia 
baisi niekšybė! 

— Kokia buvo Danglaro rašysena? 

— Labai graži, ryški, pasvirusi į dešinę. 

— O kaip buvo parašytas skundas? 

— Pasvirusia į kairę. 

Abatas nusišypsojo. 

— Iškreipta! 

— Vargu ar iškreipta, rašysena atrodė gana tvirta. 

— Palaukite, — tarė abatas. 

Jis paėmė plunksną, tikriau sakant, tai, ką vadino 
plunksna, padažė į rašalą ir vietoj popieriaus ant dro- 
bės kaire ranka parašė pirmąsias skundo eilutes. 

Dantesas atsitraukė atgal ir su baime pažvelgė į 
abatą. 

— Neįtikėtina! — sušuko jis.— Ši rašysena stebė- 
tinai panaši į aną! | 

— Skundas parašytas kaire ranka. O aš esu paste- 
bėjęs įdomų dalyką,— tęsė abatas. 

— Kokį? 

— Dešine ranka visi rašo skirtingai, o kairių ran- 
kų rašysenos yra panašios. 

— Viską jūs pastebite!.. Viską jūs žinote! 

— Tęsime toliau. 

— Taip, taip. 

— Pereisime prie antrojo klausimo. 

— Klausau. 

— Ar kam nors reikėjo, kad jūs nevestumėte Mer- 
sedesos? 

— Taip, vienam jaunuoliui, kuris ją mylėjo. 

— Kuo jis vardu? 

— Fernanas. 

— Vardas ispaniškas. 

— Jis katalanietis. 

— Ar jūs manote, kad“ jis galėjo parašyti laišką? 

— Ne, jis būtų smogęs man peiliu, jeigu jau kaip. 

— "Paip, tai ispaniška prigimtis: nužudymas, bet 
ne niekšybė. 

— Pagaliau jis ir nežinojo skunde aprašytųjų smulk- 
menų. 

— Ar niekam jų nepasakojote? 

— Niekam. 

— Net sužadėtinei? 

— Net jai. 

— Tuomet Danglaro darbas. 

— Dabar aš tuo įsitikinęs. 

— Palaukite... Ar Danglaras pažinojo Fernaną? 

— Ne... Taip... Prisiminiau! 

— Ką? 

— Dieną prieš mano vestuves jie sėdėjo prie vieno 
stalo senio Pamfilo smuklėje. Danglaras buvo draugiš- 
kas ir linksmas, o Fernanas išblyškęs ir sutrikęs. 

— Jie buvo tik dviese? 

— Ne, su jais sėdėjo trečias, mano geras pažįsta- 
mas, tikriausiai jis ir supažindino juodu... tai siuvėjas 
Kadrusas. Bet jis jau buvo girtas... Palaukite... palau- 
kite... Kaip anksčiau to nebuvau prisiminęs? Ant stalo, 
kur jie gėrė, buvo padėta rašalo, popieriaus, plunksnų 
(Dantesas perbraukė ranka kaktą). O! Niekšai, niekšai! 

— Ar dar ką nors norite sužinoti! — paklausė aba- 
tas šypsodamasis. 

— Dar noriu, jūs viską taip išnarpliojote, taip aiš- 
kiai viską regite. Noriu žinoti, kodėl mane tardė tik 
vieną kartą, kodėl apkaltino be teismo? 

— Čia jau kebliau,— tarė abatas.— Teisingumo ke- 

liai tamsūs ir paslaptingi, juos nelengva perprasti. At- 
sekti abiejų jūsų priešų užmačias — tai buvo tik vai- 
kiškas žaidimas. Dabar jums teks duoti man labai tiks- 
lius parodymus. 

— Prašau, klausinėkite. Iš tiesų jūs geriau žinote 
mano gyvenimą negu aš pats. 

— Kas jus tardė? Karališkasis prokuroras, jo pa- 
dėjėjas, tardytojas? 

— Padėjėjas. 

— Jaunas ar senas? 

— Jaunas, kokių dvidešimt septynerių metų. 

— Vadinasi, dar nesugadintas, bet jau garbėtroš- 
ka,— pasakė abatas.— Kaip jis elgėsi su iumis? 

— Greičiau meiliai negu griežtai. 

— Viską jam išpasakojote? 

— Viską. 

— Ar jo elgsena per tardymą keitėsi? 

— Kai jis perskaitė mane kompromituojantį laišką, 
atrodė, trumpai valandėlei jį lyg sukrėtė mano nelaimė. 

— Jūsų nelaimė? 

— Taip. 

— Ir jūs tikras, kad jis liūdėjo kaip tik dėl jūsų 
nelaimės? 

— Vis dėlto jis man aiškiai įrodė savo palankumą. 

— Kuo? 

— Jis sudegino vienintelį dokumentą, kuris galėjo 
man pakenkti. 

— Kokį? Skundą? 

— Ne, laišką. 

— Ir neklystate? 

— Sudegino mano akyse. 

— Kažkas įtartina. Man atrodo, kad tas prokuroro 
padėjėjas daug didesnis niekšas, negu jūs manote. 

— Garbės žodis, mane tiesiog šiurpas krečia! — 
tarė Dantesas.— Nejaugi pasaulyje gyvena vien tigrai ir 
krokodilai? 

— Taip, tik dvikojai tigrai ir krokodilai kur kas 
pavojingesni už visus kitus. 

— Prašau, tęskite. 

— Mielai. Sakote, kad jis sudegino laišką? 

— Taip, ir pridūrė: „Matote, yra tik tas vienas 
jūsų kaltės įrodymas, ir aš jį sunaikinu“. 

— Toks poelgis pernelyg kilnus, užtat nenatūralus. 

— Taip manote? 

— Esu tikras. Kam buvo adresuotas laiškas? 

— Ponui Nuartjė Paryžiuje, Kok Erono gatvė, try- 
liktas numeris. 

— Ar jūs nemanote, kad prokuroro padėjėjui ga- 
lėjo būti naudinga šitą laišką sunaikinti? 

— Galimas daiktas. Jis keletą kartų — neva mano 
paties labui — privertė mane pasižadėti niekam neuž- 
siminti apie tą laišką, prisaikdino mane, kad aš niekada 
neištarsiu pavardės, kuri buvo užrašyta ant voko. 

— Nuartjė? — pakartojo abatas.— Nuartjė? Aš pa- 
žinojau vieną Nuartjė buvusios karalienės rūmuose Et- 
rurijoje. Pažinojau Nuartjė — revoliucijos laikotarpiu 
žirondistą. O kuo vardu jūsų prokuroro padėjėjas? 

— De Vilforas. 

Abatas prapliupo juoktis. 

Dantesas pažiūrėjo į jį nustebęs. 

— Kas jums? — tarė jis. 

— Matote šį saulės spindulį? — paklausė abatas. 

— Matau. 

— Na tai štai: dabar man jūsų byla aiškesnė už 
tą spindulį. Vargšas berniukas! Ir jis buvo geras jums? 

— Taip. 

— Šis auksinis žmogus sudegino, sunaikino laišką? 

— Taip. 

— Taurus budelio statytinis prisaikdino jus, kad 
niekada neištarsite Nuartjė vardo? 

— Taip. 

— O tas Nuartjė, kur buvo jūsų akys, ar jūs žinote, 
kas toksai tas Nuartjė? Tas Nuartjė — jo tėvas! 

Jeigu perkūnas būtų trenkęs prie Danteso kojų ir 
atvėręs prieš jį bedugnę, kurios gelmėj vaikinas būtų 
išvydęs pragarą, jis nebūtų taip staigiai ir baisiai jo 
apstulbinęs kaip šie abato žodžiai. Dantesas pašoko, su- 
siėmė rankomis galvą. 

— Jo tėvas, jo tėvas! — šaukė jis. 


— Taip, jo tėvas, Nuartjė de Vilforas,— atsakė 
abatas. 

Ir tuomet akinanti šviesa nutvieskė Danteso sme- 
genis. Visa, kas anksčiau jam atrodė tamsu, ūmai su- 
tvisko skaisčiais spinduliais. Prieštaringa Vilforo elg- 
sena tardymo metu, laiško sudeginimas, priesaikos rei- 
kalavimas, nuolankus teisėjo balsas, kuris ne grasino, 
bet, atrodė, maldavo,— viskas, viskas dabar išniro jo 
atmintyje. Jis suriko, susverdėjo it girtas. Paskui puolė 
prie angos, einančios iš abato kameros į jo vienutę. 

— Man reikia pabūti vienam! — sušuko jis.— Tu- 
riu visa tai apgalvoti. 

Ir, pasiekęs savo kamerą, jis krito ant lovos. Va- 
negyvu žvilgsniu ir perkreiptu veidu, sustingusį ir be- 
žadį kaip statula. 

Tos ilgos apmąstymo valandos, pralėkusios kaip viena 
sekundė, subrandino jame rūstų sprendimą, jis jį priėmė 
ir davė baisią priesaiką. 

Iš to susimąstymo Dantesą pažadino abato balsas. 
drauge su juo pavakarieniauti. Pamišėlio, ir dar linksmo 
pamišėlio, vardas teikė senam kaliniui kai kurių privi- 
legijų, būtent: teisę gauti sekmadieniais baltesnės duo- 
nos ir nedidelį grafiną vyno. Buvo kaip tik sekmadienis, 
ir abatas atėjo pasikviesti savo jauną draugą pasidalyti 
su juo duona ir vynu. 

Dantesas nusekė paskui jį. Jo veidas buvo kiek pra- 
švitęs ir įgijęs pirmykštę išraišką, bet akys tebebuvo 
nuožmios ir aštrios, liudijančios, kad subrendo kažkoks 
jaunuolio sprendimas. Abatas įdėmiai pažiūrėjo į jį. 

— Aš apgailestauju, kad padėjau jums rasti tei- 
sybę, apgailestauju dėl savo pasakytų žodžių. 

— Kodėl? — paklausė Dantesas. 

— Todėl, kad pasėjau jūsų širdyje jausmą, kurio 
ten nebuvo, — kerštą. 

Dantesas nusišypsojo. 

— Pasikalbėkim apie ką kita,— pasiūlė jis. 

Abatas dar kartą žvilgtelėjo į jį ir liūdnai palin- 
gavo galvą. Paskui, nusileidęs Danteso prašymui, ėmė 
kalbėti apie ką kita. Pokalbis su abatu, kaip ir su kiek- 
vienu kitu, daug mačiusiu, daug kentėjusiu žmogumi, 

buvo pbamokomas, nepaprastai įdomus ir be mažiausio 
egoizmo: tas kankinys niekada nekalbėjo apie savo 
kančias. 

Dantesas susižavėjęs gaudė kiekvieną jo žodį. Kai 
kurie abato žodžiai atitikdavo jam jau žinomas mintis, 
sutapdavo su jo, kaip jūrininko, patyrimu. Kiti bylojo 
apie nežinomus dalykus ir kaip šiaurės pašvaistė, kuri 
šviečia jūrininkams pietų platumose, atskleidė jaunuo- 
liui naujus horizontus, tviskančius fantastiniais atspin- 
džiais. Dantesas suprato, kokia laimė išmintingam žmo- 
gui lydėti šį kilnų protą į moralinių, filosofinių ir so- 
cialinių idėjų aukštumas, kuriose jis įpratęs sklandyti. 

— Išmokykite mane ko nors, ką jūs žinote,— tarė 
Dantesas, — nors tam, kad nereikėtų su manimi nuobo- 
džiauti. Bijau, kad jūs mieliau pasirinksite vienatvę negu 
tokį neišsilavinusį ir menkavertį draugą kaip aš. Jeigu 
patenkinsite mano prašymą, aš pažadu daugiau nebe- 
kalbėti apie pabėgimą. 

Abatas nusišypsojo. 

— Deja, mano sūnau,— tarė jis, — žmogiškasis ži- 
nojimas yra labai ribotas, ir, kai išmokysiu jus mate- 
matikos, fizikos, istorijos, trijų ar keturių gyvų kalbų, 
kuriomis aš kalbu, jūs žinosite tai, ką ir aš žinau. Visus 
tuos mokslus jums perteiksiu per kokius dvejus metus. 

— Dvejus metus! Manote, kad aš galėsiu išstudi- 
juoti visus tuos mokslus per dvejus metus? 

— Jų panaudojimo — ne. Jų pagrindus — taip. Iš- 
mokti — nereiškia žinoti. Yra žinovų ir yra mokslinin- 
kų; vienus sukuria atmintis, kitus — filosofija. 

— O filosofijos argi negalima išmokti? 

— Filosofijos neišmokstama. Filosofija yra įgytų 
žinių ir gilaus, tas žinias pritaikančio proto junginys. 
Filosofija — tai spindintis debesis, ant kurio atsistojo 
Kristus, žengdamas į dangų. 

— O ko mane pirmiausia mokysite? — paklausė 
Dantesas. — Aš nekantrauju pradėti, trokštu žinių. 

— Visko! — atsakė abatas. 

Tą patį vakarą abudu kaliniai sudarė mokymosi 
planą ir kitą dieną pradėjo jį vykdyti. Dantesas turėjo 
nuostabią atmintį ir nepaprastą nuovoką. Matematinė 

jo proto struktūra padėjo jam viską perimti skaičia- 
vimo keliu, o jūrininko romantizmas švelnino pernelyg 
didelį įrodinėjimų prozaiškumą. Juose lemiamas vaid- 
muo tekdavo sausiems skaičiams ir tiesioms linijoms. 
Be to, jis jau mokėjo italų kalbą, o per savo keliones į 
Rytus buvo pramokęs ir naujosios graikų kalbos. Šios 
kalbos jam padėjo greitai suvokti kitų sandarą, ir po 
pusmečio jis jau pradėjo kalbėti ispaniškai, angliškai, 
taip pat vokiškai. 

Ar dėl to, kad mokslas teikė jam malonumą, kuris 
atstojo laisvę, ar dėl to, kad, kaip mes įsitikinome, jis 
mokėjo tesėti duotąjį žodį, Dantesas, kaip buvo žadėjęs 
abatui, apie pabėgimą daugiau nebekalbėjo, ir dienos jam 
slinko greitai ir turiningai. Po metų jis buvo visai kitas 
žmogus. 

O abatas Farija, nors bendravimas su Dantesu jam 
teikė malonumą, — abatas Farija kasdien darėsi vis niū- 
resnis. Atrodė, jam nedavė ramybės kažkokia įkyri min- 
tis. Jis tai nugrimzdavo į gilų susimąstymą ir sunkiai 
dūsaudavo, tai staiga pašokdavo ir, sunėręs rankas ant 
krūtinės, ištisas valandas žingsniuodavo po kamerą. 

Vieną kartą jis ūmai sustojo ir sušuko: 

— Kad ne tas sargybinis! 

— Ar bus sargybinis, ar jo nebus, šitai priklauso 
nuo jūsų,— tarė Dantesas, kuris skaitė jo mintis, tarsi 
abato kiaušas būtų krištolinis. 

— Jau sakiau jums, kad žmogžudystė man kelia 
pasibjaurėjimą. 

— Bet ta žmogžudystė, jei jinai ir įvyktų, būtų 
padaryta iš savisaugos instinkto, ginantis. 

— Vis tiek negaliu. 

— Bet apie tai galvojate? 

— Kaip apsėstas, — sušnibždėjo abatas. 

— Ir sugalvojote? — gyvai paklausė Dantesas. 

— Sugalvojau, jeigu galerijoje pastatytų sargybinį, 
kuris būtų aklas ir kurčias. 

— Jis bus ir aklas, ir kurčias, — atsakė Dantesas 
taip tvirtai, kad abatas net išsigando. 

— Ne, ne! — sušuko jis.— Tai neįmanoma! 

Dantesas bandė kalbėti toliau, bet abatas papurtė 
galvą ir nebeatsakinėjo. 

Praslinko trys mėnesiai. 

— Ar jūs stiprus? — kartą paklausė abatas Dantesą. 

Užuot atsakęs, Dantesas paėmė kaltą, padarė iš jo 
pasagą ir vėl ištiesė. 

— Duokite garbės žodį, kad užmušite sargybinį tik 
tada, kai tai bus neišvengiama! 

— Duodu garbės žodį. 

— Tuomet galime įvykdyti savo sumanymą,— tarė 
abatas. 

— O kiek prireiks laiko jam įvykdyti? 

— Mažiausiai metų. 

— Ir galima imtis darbo? 

— Nors dabar. 

— Matote, mes sugaišome ištisus metus! — sušuko 
Dantesas. 

— Jums atrodo, sugaišome? 

— Atleiskite, atleiskite man! — sušuko paraudęs 
Dantesas. 

— Gana! — tarė abatas.— Žmogus visada tik žmo- 
gus, o jūs dar vienas iš geriausių, kuriuos man teko 
pažinti. Tai klausykite, štai mano planas. 

Ir abatas parodė Dantesui brėžinį. Tai buvo jo ka- 
meros, Danteso kameros ir jas jungiančio urvo planas. 
Sito urvo viduryje į vieną pusę suko siaura lindynė, 
panaši į tas, kurios išrausiamos kasyklose. Ta šoninė 
lindynė ėjo iki galerijos, kur vaikščiojo sargybinis. Čia 
buvo numatoma iškasti plačią duobę ir paruošti žaban- 
gas po viena iš plokščių, kuriomis išgrįsta galerija. Rei- 
kiamu metu plokštė nugrims nuo kareivio svorio ir jis 
įkris į duobę. Nesusigaudydamas, kas įvyko, jis nega- 
lės gintis, ir Dantesas tuo momentu puls jį, suriš, už- 
kimš burną, ir abu kaliniai, išlindę pro langą, virvinė- 
mis kopėčiomis nusileis galerijos siena ir pabėgs. 

Dantesas suplojo delnais, jo akys nušvito džiaugs- 
mu. Planas buvo toks paprastas, kad būtinai turėjo 
pavykti. 

Tą pačią dieną mūsų žemkasiai kibo į darbą. Jie 
dirbo ypač stropiai, nes jau seniai buvo ką beveikę, ir 
tas darbas, matyt, atitiko jų karščiausius troškimus. 

Jie kasė be perstojo, liaudavosi dirbę tik tomis va- 

landomis, kai būdavo priversti grįžti į savo kameras ir 
jo žingsnius, ir nė vienas jų nė karto nebuvo užklup- 
tas netikėtai. Kad naujai iškasama žemė neužverstų 
senojo koridoriaus, su didžiausiu atsargumu jie po tru- 
putį išmesdavo ją pro Farijos arba Danteso kameros 
langą, prieš tai kruopščiai sutrynę ją į dulkes, kurias 
nakties vėjo gūsiai nunešdavo toli. 

Daugiau kaip metų prireikė šiam darbui, atlieka- 
mam kaltu, peiliu ir mediniu svertu. Visą tą laiką Dan- 
tesas tebesimokė. Abatas kalbėdavo su juo čia viena, 
čia kita kalba, pasakodavo jam tautų ir didžiųjų žmo- 
nių istoriją, tų žmonių, kurie kartkartėmis palieka tvis- 
kantį pėdsaką, vadinamą garbe. Be to, abatas, kaip pa- 
saulietis, priklausęs aukštajai visuomenei, savo elgse- 
noje buvo išlaikęs kažkokį liūdną didingumą. Dantesas 
įgimto imlumo dėka sugebėjo perimti tą grakštų man- 
dagumą, kurio jam trūko, ir aristokratiškas manieras, 
paprastai įgyjamas tik bendraujant su aukštesniosiomis 
klasėmis arba su išsilavinusiais žmonėmis. 

Praėjus penkiolikai mėnesių urvas buvo baigtas. 
Po galerija buvo iškasta duobė, būdavo galima girdėti 
pirmyn ir atgal vaikščiojančio sargybinio žingsnius. 
Kaliniai, priversti laukti tamsios ir bežvaigždės nakties, 
kad tikrai pavyktų pabėgti, bijojo vieno dalyko: žemė 
gali neišlaikyti ir pati anksčiau, negu reikia, įdubti po 
kareivio kojomis. Norėdami pašalinti šį pavojų, duobės 
viršų jie parėmė sijele, kurią rado pamatuose. Dante- 
sas kaip tik tuo ir buvo užsiėmęs, bet staiga išgirdo, 
kad abatas Farija, pasilikęs jaunuolio kameroje, kur 
jis smailino vinį virvinėms kopėčioms pritvirtinti, šaukia 
jį išgąstingu balsu. Dantesas atskubėjo pas jį ir pamatė, 
kad abatas stovi vidury kameros pabalęs, prakaito iš- 
muštas, konvulsyviai sugniaužtomis rankomis. 

— Dieve mano! — sušuko Dantesas.— Kas atsitiko? 
Kas jums? 

— Greičiau, greičiau! — tarė abatas.— Klausykite! 

Dantesas pažiūrėjo į pilką lyg žemė Farijos veidą, 
į pamėlynijusius paakius, išbalusias lūpas, į pasišiau- 
šusius plaukus ir persigandęs išmetė iš rankų kaltą. 

— Kas pasidarė? — sušuko Edmonas. 

— Baigta! — tarė abatas.— Klausykite. Mane apima 
baisi, galbūt mirtina liga. Jaučiu, prasideda priepuo- 
lis. Vienas jau buvo prieš metus iki įkalinant. Nuo 
šios ligos yra tik vienas vaistas, aš jums pasakysiu 
koks. Bėkite pas mane, pakelkite lovos koją, ji tuščia- 
vidurė, joje rasite buteliuką su raudonu skysčiu. Atneš- 
kite jį čia... arba ne, ne, palaukite! Mane gali užtikti 
čia, padėkite man nušliaužti į savo kamerą, kol manęs 
neapleido jėgos. Kas žino, kas gali atsitikti ir kaip ilgai 
truks priepuolis? 

Dantesas nenustojo nuovokos, nors jį užgriuvo dide- 
lė nelaimė. Jis nusileido į urvą, tempdamas paskui save 
vargšą abatą. Neapsakomomis pastangomis nuvedė ligonį 
iki jo kameros ir paguldė į lovą. 

— „Ačiū, — tarė abatas, drebėdamas visu kūnu, tarsi 
tik ką išlindęs iš šalto vandens.— Liga jau ateina, tuo- 
jau prasidės katalepsijos priepuolis. Galbūt aš gulėsiu 
sustingęs, be jokios aimanos, o gal ant lūpų pasirodys 
putos, imsiu raitytis ir klykti. Stenkitės, kad nebūtų 
girdėti mano riksmo. Šitai visų svarbiausia. Išgirdę, 
ko gero, mane perkels į kitą kamerą, ir mes būtume 
visam laikui išskirti. Kai pamatysite, kad sustingau, 
atvėsau, žodžiu, negyvas, tuomet — tik tuomet, girdi- 
te? — peiliu pražiodinkite mane ir įlašinkite į burną 
dešimt lašų to skysčio, nuo jo gal aš atsigausiu. 

— Negi taip atsitiks? — sielvartingai suriko Dan- 
tesas. 

 — Gelbėkite! Gelbėkite! — ėmė šaukti abatas. — M... 
mir... 

Priepuolis prasidėjo taip ūmai ir taip smarkiai, kad 
vargšas kalinys nespėjo net baigti pradėto žodžio. Per 
jo kaktą nušliaužė šešėlis, greitas ir niūrus it jūros 
audra. -Akys išsiplėtė, burna persikreipė, skruostai pa- 
raudo. Jis blaškėsi, kriokė, ant lūpų pasirodė putos. 
Vykdydamas jo įsakymą, Dantesas užspaudė jam burną 
apklotu. Visa tai truko dvi valandas. Pagaliau pasli- 
kas kaip pagalys, šaltas ir išbalęs kaip marmuras, be- 
jėgis kaip sutrypta žolelė, jis ėmė daužytis, tampomas 
paskutiniųjų konvulsijų, paskui išsitiesė ant lovos ir gu- 
lėjo nė nekrustelėdamas. 

Edmonas palaukė, kol ši tariama mirtis paplis po 
visą kūną ir pradės stingti širdis. Tuomet jis paėmė 
peilį, įspraudė geležtę tarp dantų ir, nepaprastomis pa- 
stangomis pražiodinęs, įlašino vieną po kito dešimt lašų 
rausvojo skysčio ir ėmė laukti. 

Praslinko valanda, bet senis nesujudėjo. Dantesas 
išsigando per ilgai laukęs ir žiūrėjo į jį apimtas siaubo, 
nusitvėręs už galvos. Pagaliau ant skruostų pasirodė 
lengvas rausvumas. Akyse, kurios visą laiką buvo at- 
merktos ir klaikios, šmėkštelėjo sąmonė. Pro lūpas išsi- 
veržė lengvas atodūsis. Abatas pajudėjo. 

— Išgelbėtas! Išgelbėtas! — ėmė šaukti Dantesas. 

Ligonis dar negalėjo kalbėti, bet su aiškiu nerimu 
ištiesė ranką į duris. Dantesas įtempė klausą ir išgirdo 
tesui nė galvoj žiūrėti laiko. 

Edmonas puolė į urvą, užstatė jį akmeniu ir nusku- 
bėjo į savo kamerą. 

Po valandėlės durys atsidarė, ir prižiūrėtojas, kaip 
visuomet, rado kalinį sėdintį lovoje. 

Vos spėjus jam išeiti, vos nutilus koridoriuje žings- 
niams, Dantesas, kankinamas nerimo, užmiršęs pietus, 
nuskubėjo atgal ir, nukėlęs akmenį, grįžo į abato kamerą. 

Tas buvo jau atsipeikėjęs, bet dar gulėjo paslikas, 
visai be jėgų. 

— Aš jau maniau, kad daugiau jūsų nebepamaty- 
siu,— tarė jis Edmonui. 

— Kodėl? — paklausė tas.— Negi ketinote mirti? 

— Ne, bet viskas paruošta pabėgimui, ir aš ma- 
niau, kad jūs pabėgsite! 

Danteso skruostai paraudo iš pasipiktinimo. 

— Be jūsų! — sušuko jis.— Negi iš tikrųjų manėte, 
kad galėčiau taip pasielgti? 

— Dabar matau, kad klydau,— tarė ligonis.— Ak, 
koks aš silpnas, išsekęs, .sugniužęs. 

— Nenusiminkite, jėgos grįš, — tarė Dantesas, sėsda- 
mas šalia abato lovos ir imdamas jo ranką. 

Abatas papurtė galvą. 

— Paskutinį kartą,— tarė jis,— priepuolis truko 
pusvalandį. Atsipeikėjęs įsinorėjau valgyti ir atsikėliau 

be niekieno pagalbos, o šiandien negaliu pajudinti nei 
dešinės kojos, nei dešinės rankos. Galva sunki, vadi- 
nasi, į smegenis išsiliejo kraujas. Trečias priepuolis arba 
suparalyžiuos mane, arba iš karto pribaigs. 

— Ne, ne, nusiraminkite, jūs nemirsite, jei ir iš- 
tiks trečias priepuolis, jisai užklups jau laisvėje. Tuomet 
mes jus išgelbėsime kaip šį kartą ir dar geriau. Tuo- 
met mes turėsime visa, ko reikia. 

— Mano bičiuli,— atsakė senis, — neapsigaudinė- 
kite. Šitas priepuolis pasmerkė mane amžinai kalėti: 
norint pabėgti, reikia galėti vaikščioti. 

— Tai kas? Palauksime savaitę, mėnesį, du mėne- 
sius, jei reikės. Tuo metu grįš jūsų jėgos. Viskas paruošta 
mūsų pabėgimui, mes laisvai galime pasirinkti dieną ir 
valandą. Kai tik pasijusite, kad galite plaukti, tučtuo- 
jau ir bėgsime. 

— Daugiau aš nebeplauksiu,— atsakė Farija,— šita 
ranka paralyžiuota, ir ne vienai dienai, bet visam laikui. 
Pakelkite ją ir pamatysite, kokia ji sunki. 

Dantesas pakėlė ligonio ranką. Ji nukrito kaip ak- 
muo. Jaunuolis atsiduso. 

— Dabar įsitikinote, Edmonai? — tarė Farija.— Ti- 
kėkite manimi, aš žinau, ką kalbu. Nuo pirmojo savo 
ligos priepuolio nesilioviau apie ją galvojęs. Laukiu jos, 
nes esu ją paveldėjęs — mano tėvas mirė nuo trečiojo 
priepuolio, taip pat ir senelis. Garsus gydytojas Kaba- 
nis, iš kurio esu gavęs šio skysčio receptą, pranašavo 
man tokį patį likimą. 

— Gydytojai dažnai klysta,— sušuko Dantesas,— 
o jūsų paralyžius mums ne kliūtis: paimsiu jus ant pe- 
čių, ir nuplauksime kartu. 

— Vaikeli, — tarė abatas, — jūs jūreivis, geras plau- 
kikas, vadinasi, turite žinoti, kad žmogus, apkrautas 
tokia našta, jūroje netoli tenuplauks. Neapsigaudinėkite 
tuščiomis viltimis, kuriomis netiki net jūsų gera širdis. 
Aš liksiu čia, kol išmuš mano išsilaisvinimo valanda, 
mirties valanda. O jūs bėkite, gelbėkitės! Jūs jaunas, 
vikrus ir stiprus, nežiūrėkite manęs, aš jums grąžinu 
jūsų duotąjį žodį. 

— Gerai, — tarė Dantesas,— tuomet ir aš liksiu. 

Jis atsistojo ir iškilmingai ištiesė ranką viršum senio. 

— Prisiekiu Kristaus krauju, kad būsiu su jumis 
čia iki jūsų mirties. 

Farija pažiūrėjo į jaunuolį, tokį kilnų, didžiadva- 
sišką ir paprastą, ir paties tyriausio atsidavimo įkvėp- 
tame jo veide perskaitė, kokia ištikima jo meilė ir kokia 
nuoširdi priesaika. 

— Gerai,— tarė ligonis,— aš priimu jūsų auką. 
Ačiū. 

Ir ištiesė Edmonui ranką. 

— Galbūt jūsų nesavanaudiškas pasiaukojimas bus 
atlygintas,— tarė jis,— bet kadangi aš negaliu, o jūs 
nenorite iš čia išeiti, reikia užversti urvą po galerija. 
Sargybinis gali atkreipti dėmesį, kad vaikščiojant gau- 
džia, ir pranešti vyresnybei. Tuomet viską aptiks ir mus 
išskirs. Eikite, dirbkite tą darbą, bet aš, deja, padėti 
jau nebegalėsiu. Jei reikės, dirbkite visą naktį, o rytoj 
svarbaus pasakyti. 

Dantesas paspaudė abatui ranką ir, nuramintas jo 
šypsnio, paklusniai bei pagarbiai išėjo iš savo senojo 
draugo kameros. 


XVIII + LOBIS 


Kitą rytą, įėjęs į savo nelaisvės draugo kamerą, 
Dantesas rado abatą sėdintį ant lovos. Jo veidas buvo 
ramus. 

Saulės spindulys, prasiskverbęs pro siaurą vienu- 
tės langą, krito ant popieriaus skiautelės, kurią abatas 
laikė kairėje rankoje, — dešiniosios, kaip skaitytojas pri- 
simena, jis nevaldė. Lapelis ilgai buvo laikomas stan- 
džiai susuktas į tūtelę, ir, matyt, dėl to nelengva jį buvo 
išvynioti. 

Farija tylėdamas parodė Dantesui popierių. 

— Kas čia? — paklausė Dantesas. 

— Gerai įsižiūrėkite,— pasiūlė abatas šypsoda- 
masis. 

— Labai gerai žiūriu, — atsakė Dantesas,— ir matau 

tik apdegusį popierių, kuris kažkokiu keistu rašalu pri- 
rašytas gotiškų raidžių. 

— Šis popierius, mano bičiuli,— tarė Farija,— da- 
bar aš jums viską galiu atskleisti, nes išbandžiau jus, — 
šis popierius — mano lobis, kurio pusė nuo šios valan- 
dėlės priklauso jums. 

Šaltas prakaitas išpylė jaunuolio kaktą. Iki šios die- 
nos Dantesas visą laiką stengėsi nekalbėti su Farija 
apie tą lobį, dėl kurio vargšas abatas garsėjo pamišė- 
liu. Būdamas iš prigimties švelnus, Edmonas nenorėjo 
liesti šios skausmingos vietos. Farija taip pat tylėjo. 
Sį tylėjimą Edmonas palaikė jo sąmonės praskaidrėji- 
mu. Ir štai dabar tie žodžiai, išsprūdę Farijai po tokio 
sunkaus priepuolio, atrodė, bylojo, kad jo dvasinė liga 
vėl pasikartojo. 

— Jūsų lobis? — sumurmėjo Dantesas. 

Farija nusišypsojo. 

— Taip,— atsakė jis,— širdis jūsų kilni, Edmonai, 
ir iš jūsų pablyškimo, iš jūsų drebėjimo suprantu, kas 
jumyse dedasi. Nusiraminkite, aš nesu beprotis. Tas lo- 
bis tikras dalykas, Edmonai, ir jeigų man nebuvo skirta 
jo valdyti, tai jūs — jūs jį valdysite. Niekas nenorėda- 
vo nei išklausyti manęs, nei patikėti manim, nes visi 
mane laikė pamišėliu. Bet jūs žinote, kad aš toks nesu, 
užtat išklausykite mane, o paskui tikėkite arba netikė- 
kite, kaip norite. 

— „Deja! — sušnibždėjo Edmonas.— Jis vėl pamišo. 
Tik šitos nelaimės ir bestigo!“ 

Paskui garsiai pridūrė: 

— Mano bičiuli, priepuolis jus nuvargino. Ar ne 
geriau jums pailsėti? Rytoj, jeigu pageidaujate, išklau- 
sysiu jūsų pasakojimą, o šiandien man knieti tiesiog 
paslaugyti jus. Be to,— tęsė jis šypsodamasis,— mud- 
viem ne toks jau skubus dalykas tie lobiai. 

— Labai skubus, Edmonai! — atsakė senis.— Kas 
žino, galbūt rytoj ar poryt ištiks trečias priepuolis. O 
tuomet viskas bus baigta! Tiesa, su karčiu džiaugsmu 
aš dažnai galvodavau apie tuos turtus, kurie galėtų su- 
teikti laimę dešimtims šeimų. Jais nesinaudos tie, kurie 
mane persekiojo. Šita mintis — tai savotiškas mano 

kerštas, ir aš ja mėgaudavausi kalėjimo nykumoje. Bet 
dabar, kai atleidau žmonėms sušildytas jūsų meilės, da- 
bar, kai regiu jūsų jaunystę ir ateitį, dabar, kai gal- 
voju, kokią laimę gali duoti jums mano paslaptis, aš virpu, 
kad nepavėluočiau, aš bijau nustoti tokio kilnaus kaip 
jūs paslėptų lobių valdytojo. 

Edmonas atsidusęs nusigręžė. 

— Edmonai, jūs vis dar netikite,— tęsė Farija,— 
mano žodžiai jūsų neįtikino? Matau, jums reikia įro- 
dymų. Ką gi! Perskaitykite šias eilutes, kurių niekada 
niekam nesu rodęs. 

— Rytoj, bičiuli mano,— atsakė Edmonas, nepajėg- 
damas nuolaidžiauti senio pamišimui.— Juk mes susi- 
tarėme pasikalbėti apie tai rytoj. 

— Kalbėsimės rytoj, o raštelį perskaitykite šiandien. 


„Nereikia jo pykinti“, — pagalvojo Edmonas. 
Jis paėmė sl popieriaus skiautelę ir per- 
skaitė: 


šiose olose: lobis užkastas pačiame 
Šį lobį aš jam pavedu ir atiduodu į vis 
yra vienintelis mano paveldėtojas. 
149 balandžio 25 d. 
Čez 

— Na, ką? — paklausė Farija, kai jaunuolis baigė 
skaityti. 

— Taigi čia eilučių tik pradžios, — atsakė Dante- 
sas, — žodžiai be sąryšio: pusė nudegusi, prasmė neaiški. 

— Jums, kadangi skaitote pirmą kartą, bet ne man, 
aš prasėdėjau prie tos skiautelės daug naktų ir atkūriau 
kiekvieną frazę, kiekvieną mintį. 

— Manote, kad atkūrėte prarastą prasmę? 

— Esu tikras. Pagaliau spręskite pats, bet pirma 
išklausykite šio dokumento istorijos. 

— Tšš! — riktelėjo Dantesas.— Žingsniai!.. Išeinu!.. 
Viso labo! 

Džiaugdamasis, jog gali išvengti pasakojimo ir aiš- 
kinimų, kurie jam tik patvirtintų, kad jo bičiulis pami- 
šęs, Dantesas šmurkštelėjo į urvą kaip žaltys, o Farija, 
įtempęs paskutines jėgas, paspyrė plokštę ir užmetė ant 

jos demblį, kad niekas nepastebėtų plyšių, kurių jis ne- 
spėjo užbarstyti žemėmis. 

Įėjo komendantas. Iš sargo išgirdęs, kad Farija 
serga, panoro pats į jį žvilgtelėti. 

Farija priėmė jį sėdėdamas, vengdamas bet kokio 
nevykusio judesio. Tokiu būdu jam pavyko nuo komen- 
danto nuslėpti, jog dešinioji jo kūno pusė suparalyžiuota. 
Jis baiminosi, kad komendantas iš užuojautos nelieptų 
perkelti jo į geresnę kamerą ir tuo būdu neišskirtų su 
jaunuoju draugu. Bet, laimė, taip neatsitiko, ir komen- 
dantas išėjo visiškai įsitikinęs, kad vargšas pamišėlis, 
kuriam širdies gilumoje jis jautė net šiokį tokį šiltesnį 
jausmą, tiesiog truputį sunegalavo. 

Tuo laiku Edmonas, atsisėdęs ant lovos ir parėmęs 
rankomis galvą, mėgino sukaupti savo mintis. Per visą 
pažinties su abatu laiką jis tiek daug kartų įsitikino 
Farijos šviesiu protu, gilia išmintimi ir logišku nuo- 
seklumu, kad negalėjo suprasti, kokiu būdu neprilygs- 
tamas išmintingumas gali reikštis visur kur, išskyrus 
ten, kur jis užleidžia vietą pamišimui. Kas klysta: ar 
Farija, kalbėdamas apie savo lobį, ar visi, laikydami 
Fariją bepročiu? 

Dantesas išsėdėjo savo vienutėje visą dieną, nesi- 
ryždamas grįžti pas savo draugą. Jis stengėsi atitolinti 
tą baisų momentą, kai reikės įsitikinti, kad abatas iš 
tikrųjų pamišęs. 

Nesulaukęs Edmono nė vakare, Farija, išėjus prižiū- 
rėtojui, pats pamėgino įveikti juos skiriantį nuotolį. 
Edmonas išgirdo krebždant ir krūptelėjo įsivaizdavęs 
tas skausmingas pastangas, kurias suparalyžiuotas senis 
turėjo padėti šliauždamas. Edmonas buvo priverstas 
įsitraukti jį į savo kamerą, nes abatas jokiu būdu ne- 
būtų galėjęs pralįsti pro siaurą angą, einančią į Dan- 
teso kamerą. 

— Matote, su kokiu nuožmumu aš jus persekioju,— 
tarė jis, švelniai šypsodamasis.— Jūs manėte pabėgti 
nuo mano dosnumo, bet šitai jums nepavyks. Taigi klau- 
sykite. 

Matydamas, kad kitos išeities nėra, Edmonas pa- 
sodino senį ant savo lovos, o pats įsitaisė šalia jo ant 
taburetės. 

— Jūs žinote,— tarė abatas,— kad aš buvau kar- 
dinolo Spados, paskutinio senos giminės atstovo, sekre- 
torius ir patikimas draugas. Tam tauriam didikui esu 
dėkingas už visą laimę, kurią patyriau gyvenime. Jis 
nebuvo turtingas, nors apie jo šeimos turtus buvo šne- 
kama labai plačiai, ir man dažnai tekdavo girdėti sakant: 
„Turtingas kaip Spada“. Ir jis, ir paskalos gyvavo tų 
liūdnai pagarsėjusių turtų sąskaita. Jo rūmai man buvo 
dausos. Aš mokiau jo sūnėnus, kurie paskui mirė, o 
kada jis liko vienas kaip pirštas, beribiu pasiaukojimu 
aš jam atsilyginau už viską, ką jis man buvo padaręs 
per dešimtį metų. 

Kardinolo rūmuose nuo manęs niekas nieko neslėp- 
davo. Dažnai matydavau, kaip monsinjoras uoliai sklaido 
senovines knygas ir godžiai rausiasi šeimyninių rank- 
raščių dulkėse. Kai kartą papriekaištavau jam, kad ne- 
gerai nemiegoti kiauras naktis, po kurių jį apimdavo 
kažkoks liguistas nusiminimas, jis pažvelgė į mane, gai- 
liai nusišypsojo ir atsivertė Romos miesto istoriją. Tos 
knygos dvidešimtame skyriuje, kuriame aprašomas po- 
piežiaus Aleksandro VI gyvenimas, buvo eilutės, visam 
laikui įstrigusios man į atmintį: 

„Didieji žygiai į Romaniją baigėsi. Po visų užka- 
riavimų Cezariui Bordžijai reikėjo pinigų, kad galėtų 
nusipirkti visą Italiją. Popiežiui taip pat reikėjo pinigų, 
kad galėėtų pabaigti su Prancūzijos karaliumi Liud- 
viku XII, dar vis grėsmingu, nepaisant paskutinių jo 
pralaimėjimų. Reikėjo sugalvoti kokį pelningą biznį, o 
šitai įgyvendinti nuniokotoje Italijoje buvo nelengva. 

Jo šventenybei kilo laiminga mintis. Jis nutarė pa- 
skirti du naujus kardinolus. 

Parinko du įžymius Romos didikus, abudu būtinai 
turtingus, o tat davė šventajam tėvui šitokią naudą: pir- 
ma, jis galėjo parduoti pelningas vietas ir aukštas pa- 
reigas, kurias buvo užėmę ir ėjo abudu būsimieji kar- 
dinolai. Antra, jis galėjo tikėtis puikaus užmokesčio 
už dvi kardinolų skrybėles. 

Liko dar trečioji šio reikalo pusė, apie kurią mes 
tuojau sužinosime. 

Popiežius ir Cezaris Bordžija nedelsdami numatė 

du būsimuosius kardinolus: Džovanį Rospiljozį, kuris 
prie šventojo sosto ėjo ketverias labai aukštas parei- 
gas, ir Čezarę Spadą, vieną kilmingiausių ir turtingiau- 
sių Romos didikų. Abudu brangiai vertino popiežiaus 
malonę. Abudu buvo garbėtroškos. Netrukus Cezaris 
Bordžija rado pirkėjų jų pareigoms. 

Tokiu būdu Rospiljozis ir Spada užmokėjo už kar- 
dinolų laipsnius, o dar aštuoni užmokėjo už pareigas, 
kurias anksčiau buvo užėmę du naujieji kardinolai. Ap- 
sukrių verteivų skrynios pasipildė aštuoniais šimtais 
tūkstančių ekiu. 

Pereisime prie trečiosios biznio dalies. Apdovanojęs 
malonėmis Rospiljozį ir Spadą, įteikęs jiems kardinolų 
insignijas ir žinodamas, kad, norėdami apsimokėti vi- 
sai apčiuopiamą dėkingumo skolą ir įsikurti Romoje, 
jie turės paversti savo dvarus grynais pinigais, popie- 
žius ir Cezaris Bordžija pakvietė abudu kardinolus pietų. 

Dėl šito dalyko tarp tėvo ir sūnaus kilo ginčas. 
Cezaris manė, kad užtenka pritaikyti vieną iš tų prie- 
monių, kurias jis visada laikė paruoštas savo artimiau- 
siems bičiuliams, būtent: nelemtąjį raktą, kuriuo čia 
vieną, čia kitą prašydavo atidaryti tam tikrą spintą. 
Ant to rakto buvo mažučiukas geležies spyglelis — šalt- 
kalvio neapsižiūrėjimas. Kiekvienas, kuris stengdavosi 
įveikti sunkiai atsirakinantį užraktą, įsidurdavo pirštą 
ir kitą dieną mirdavo. Buvo dar žiedas su liūto galva, kurį 
Cezaris užsimaudavo, kai norėdavo paspausti vienam ar 
kitam žmogui ranką. Liūtas įsisiurbdavo į tų išrink- 
tųjų rankų odą, ir po dvidešimt keturių valandų ateidavo 
mirtis. 

Todėl Cezaris pasiūlė tėvui arba pasiųsti šiuos abu 
kardinolus atrakinti spintą, arba draugiškai paspausti 
abiem ranką. Bet Aleksandras VI jam atsakė: 

„Nepašykštėkime pietų didžiai gerbiamiems kardino- 
lams Spadai ir Rospiljoziui. Jaučiu, kad nuostolių netu- 
rėsime. Be to, jūs, Cezari, užmirštate, kad skrandžio 
sutrikimas pasireiškia tučtuojau, o įdūrimas ar įkan- 
dimas veikia tik po dienos ar dviejų“. 

Cezaris sutiko su šiuo samprotavimu. Štai dėl ko 
abudu kardinolai buvo pakviesti pietų. 

Stalas buvo padengtas popiežiaus vynuogyne prie 
Sen Pier es Lien, puikiame kampelyje, apie kurį kar- 
dinolai buvo girdėję. 

Rospiljozis, sužavėtas savo naujuoju titulu ir iš 
anksto mėgaudamasis puota, atėjo ko linksmiausiai nu- 
siteikęs. Spada, žmogus atsargus ir labai mylėjęs savo 
sūnėną, jauną kapitoną, teikiantį puikių vilčių, paėmė 
lapą popieriaus, plunksną ir parašė testamentą. 

Paskui jis pasiuntė pranešti sūnėnui, kad tas lauktų 
jo prie vynuogyno, bet tarnas, matyt, nerado jo namie. 

Spada žinojo, ką reiškia būti pakviestam pietų. Nuo 
tų laikų, kai krikščionybė — didžiai civilizuojanti jė- 
ga — įsiviešpatavo Romoje, jau ne centurionas ateidavo 
pranešti tirono vardu: „Cezaris nori, kad tu numirtum“, 
bet malonus legatas su šypsena tardavo popiežiaus var- 
du: „Jo šventenybė nori, kad jūs su juo papietautumėte“. 

Apie antrą valandą Spada atvyko į Sen Pier es 
Lien vynuogyną. Popiežius jau laukė jo. Pirmutinis, 
kurį Spada čia pamatė, tai buvo jo sūnėnas, išsipuošęs 
ir linksmas. Cezaris Bordžija apibėrė jį malonėmis. Spada 
išblyško, o Cezaris metė į jį pašaipų žvilgsnį, kuris reiškė, 
kad jis viską numatė ir spąstus paspendė. 

Susėdo visi pietų. Spada spėjo tik paklausti sūnėną: 
„Ar matei mano pasiuntinį?“ Sūnėnas atsakė, kad ne, 
puikiai suprasdamas, ką reiškia šis klausimas. Bet jau 
buvo per vėlu. Jis buvo išgėręs taurę puikiausio vyno, 
kurio specialiai jam įpylė popiežiaus vynininkas. Tuo 
pat metu buvo atneštas kitas butelis, iš kurio buvo dos- 
niai pavaišintas kardinolas Spada. Po valandos gydy- 
tojas paskelbė, kad abu jie nusinuodijo grybais. Spada 
mirė prie įėjimo į vynuogyną, o sūnėnas prie savo vartų, 
mėgindamas kažką pasakyti žmonai, bet ta jo nesuprato. 

Cezaris ir popiežius tučtuojau pasiskubino užgrobti 
palikimą, dėdamiesi, kad reikia peržiūrėti mirusiųjų 
dokumentus. Bet visas palikimas tebuvo lapas popie- 
riaus, kuriame Spada buvo parašęs: 

„Palieku mylimam sūnėnui savo skrynias ir knygas, 
tarp jų ir savo brevijorių su auksiniais kampučiais, 
tesaugo jisai tą maldaknygę jį mylėjusio dėdės atmi- 
nimui“. 

Paveldėtojai viską išnaršė, pasigrožėjo brevijoriumi, 
išgrobstė baldus ir stebėjosi, kai paaiškėjo, kad turtuo- 
lis Spada iš tikrųjų buvo neturtingiausias iš visų dė- 
džių. Lobių — jokių, be mokslo lobių, glūdinčių biblio- 
tekoje ir laboratorijose. 

Ir tai buvo viskas. Cezaris su savo tėvu ieškojo, 
šniukštinėjo, šnipinėjo, bet sugramdė vienus niekus: 
auksinių ir sidabrinių daiktų už kokį tūkstantį ekiu ir 
tiek pat grynų pinigų. Tačiau sūnėnas mirdamas spėjo 
pasakyti žmonai: 

„Ieškokite tarp dėdės popierių, ten turi būti tikra- 
sis testamentas“. 

Giminės įniko ieškoti galbūt dar uoliau negu visa- 
galiai paveldėtojai. Viskas veltui: jiems liko dveji rūmai 
ir vynuogynas už Palatino. Tais laikais nekilnojamas 
turtas buvo menkai vertinamas. Abeji rūmai ir vynuo- 
gynas liko šeimai, nes tai pernelyg prastas kąsnis: po- 
piežiaus ir jo sūnaus godumo juo vis tiek nepasotinsi. 

Slinko mėnesiai, metai. Kaip yra žinoma, Alek- 
sandras VI per klaidą buvo nunuodytas. Cezaris, nusi- 
nuodijęs kartu su tėvu, skyrėsi nuo jo tik tuo, kad jis 
kaip gyvatė išsinėrė iš savo odos ir apsitraukė nauja, 
kurioje nuodai paliko dėmių, panašių į tigro. Paga- 
liau, priverstas palikti Romą, jis negarbingai žuvo per 
kažkokį naktinį susirėmimą, ir istorija jį beveik užmiršo. 

Mirus popiežiui, ištrėmus jo sūnų, visi tikėjosi, kad 
Spados šeima vėl ims gyventi plačiai, kaip gyveno kar- 
dinolo Spados laikais. Tačiau tai neįvyko. Spadų turtin- 
gumas buvo abejotinas, amžina paslaptis gaubė visą 
šį tamsų dalyką. Sklido gandai, kad Cezaris, būdamas 
gudresnis už tėvą, pasiglemžė iš jo abiejų kardinolų 
turtą. Sakau abiejų, nes-kardinolas Rospiljozis, nesiėmęs 
jokių atsargumo priemonių, buvo visur visiškai api- 
plėštas.“ 

— Iki šiol,— šypsodamasis Farija pertraukė savo 
pasakojimą, — neišgirdote ko nors ypatingai kvailo, 
tiesa? 

— Priešingai, — atsakė Dantesas,— man atrodo, kad 
skaitau nepaprastai įdomų metraštį. Prašom tęsti. 

— Tęsiu. 

Spados priprato prie to nežinojimo. Slinko metai. 
Tarp palikuonių buvo karių, diplomatų. Vieni įsišventė 
dvasininkais, kiti pasidarė bankininkais, vieni pralobo, 
kiti visai nusigyveno. Štai ir paskutinis giminės atža- 
la, tas grafas Spada, pas kurį tarnavau sekretoriumi. 

Šis dažnai skųsdavosi, kad jo turtai visai neatitinka 
jo padėties. Aš jam patariau dar likusį kuklų turtelį 
paversti renta iki gyvos galvos. Jis paklausė mano pa- 
tarimo ir taip padvigubino savo pajamas. 

Garsusis brevijorius tebebuvo šeimoje ir dabar pri- 
klausė grafui Spadai. Atitekdavo iš tėvo sūnui, virtęs 
dėl mįslingo straipsnio rastame testamente tam tikra 
relikvija, saugojama su prietaringu pagarbumu. Tai buvo 
knyga su puikiomis gotiškomis miniatiūromis ir tiek 
apkrauta auksu, kad didelių iškilmių dienomis ją nešdavo 
prieš kardinolą tarnas. 

Pamatęs įvairiausių dokumentų, aktų, sutarčių, per- 
gamentų, kurie liko nunuodijus kardinolą ir buvo sau- 
gomi šeimos archyve, aš taip pat ėmiau vartyti tuos 
didžiulius popierių ryšulius, kaip vartė juos prieš mane 
dvidešimt tarnų, dvidešimt valdytojų, dvidešimt sekrė- 
torių. Nors ieškojau labai kantriai ir stropiai, bet nič- 
nieko neradau. Tuo tarpu daug skaičiau, net parašiau 
smulkią, paliesdamas kone kiekvieną dieną, Bordžijos 
šeimos istoriją, rašiau ją vien dėl to, kad sužinočiau, 
ar nepadidėjo jų turtai mirus mano kardinolui Čezarei 
Spadai, ir įsitikinau, kad jie pasipildė tiktai kardinolo 
Rospiljozio turtais. 

Buvau beveik tikras, kad Spados palikimu nepa- 
sinaudojo nei jo šeima, nei Bordžija, tas palikimas slypi 
kur be savininko kaip tie arabų pasakų lobiai, užkasti 
giliai žemėje ir saugojami dvasių. Išstudijavau, suskai- 
čiavau ir tūkstantį kartų patikrinau Spadų šeimos pa- 
jamas bei išlaidas per tris šimtus metų. Viskas buvo 
veltui: kaip ir anksčiau, nieko nesužinojau, o grafas 
Spada, kaip ir anksčiau, skurdo. | 

Mano globėjas mirė. Pavertęs visą turtą renta iki 
gyvos galvos, jis pasiliko sau tiktai šeimos archyvą, 
biblioteką, susidedančią iš penkių tūkstančių tomų, ir 
tą garsųjį brevijorių. Visa tai jis užrašė man, dar ir 

grynais tūkstantį romėniškų ekiu, su ta sąlyga, kad 
per kiekvienas jo mirties metines atlaikyčiau gedulingas 
mišias, kad sudaryčiau jo šeimos genealoginį medį ir 
parašyčiau jos istoriją. Tai aš ir įvykdžiau... 

— Kantrybės, brangusis Edmonai, artėjame prie 
pabaigos. 

Tūkstantis aštuoni šimtai septintaisiais metais, prieš 
mėnesį iki mane suimant ir dvierh savaitėms praslinkus 
po grafo Spados mirties, gruodžio dvidešimt penktą 
dieną (jūs tuojau suprasite, kodėl ši data išliko mano 
atmintyje), aš tūkstantąjį kartą skaitinėjau dokumentus, 
juos tvarkiau. Rūmai buvo parduoti, ir aš su visu savo 
turtu, kurį sudarė dvylika tūkstančių livrų, biblioteka 
ir garsusis brevijorius, ruošiausi keltis iš Romos į Flo- 
renciją. Uolaus darbo išvargintas ir jausdamasis šiek 
tiek suglebęs po ypač sočių pietų, aš pasirėmiau galvą 
rankomis ir užmigau. Buvo trečia valanda po pietų. 

Kai nubudau, laikrodis mušė šešias. 

Pakėliau galvą. Aplinkui buvo visai tamsu. Paskam- 
binau, kad atneštų lempą, bet niekas neatėjo. Tuomet 
nutariau pats apsirūpinti šviesa. Be to, man reikėjo pra- 
tintis prie filosofo gyvenimo būdo. Viena ranka pasiė- 
miau žvakę, o kita, kadangi degtukų dėžutė jau buvo 
tuščia, ieškojau popiergalio, kurį rengiausi uždegti ži- 
dinyje, kur dar ruseno ugnelė. Tamsoje bijojau paimti 
kokį nors vertingą dokumentą vietoj nereikalingo po- 
piergalio ir staiga prisiminiau, kad garsiajame brevijo- 
riuje, kuris buvo čia pat ant stalo, mačiau pageltusį 
lapelį, skirtą puslapiams žymėti skaitant, ' kurį įpėdi- 
niai taip pagarbiai išsaugojo iki šiol. Apgraibomis radau 
tą popiergalį, susukau jį tūtele ir prikišau prie ugnies. 

Tik staiga, lyg užbūrus, ugnies apimamoje balto 
popieriaus dalyje ėmė ryškėti gelsvos raidės. Man pasi- 
darė baisu. Suspaudžiau popierių delnais, užgesinau jį, 
užsidegiau žvakę tiesiog židiny, su nesuprantamu jau- 
duliu išlyginau suglamžytą lapelį ir įsitikinau, kad tos 
raidės buvo parašytos bespalviu rašalu ir išryškėja tik 
stipriai pakaitinus. Ugnis buvo prarijusi beveik trečdalį 
raštelio. Tai tas pats, kurį jūs skaitėte šį rytą. Perskai- 
tykite jį dar sykį, Dantesai. Kai perskaitysite, aš jums 

papildysiu trūkstamus žodžius ir paaiškinsiu jų prasmę. 
Ir Farija iškilmingai padavė Dantesui lapelį. Ed- 
monas šį kartą ne be smalsumo perskaitė rudu, rūdį 
primenančiu rašalu parašytus tokius žodžius: 
„Šiandien, 1498 metais balandžio 25 dieną, bū 
Aleksandrą VI ir bijodamas, kad jis, nepa 
įsigeis tapti mano paveldėtoju ir ruo 
ir Bentivolio likimą, 
vieninteliam savo paveldėtojui, kad aš užk 
nes jis lankė ją su manimi, tai yra 
kristo salos oloje visus savo aukso 
brangakmenius, deimantus ir brangenybes, kad aš 
vienas maždaug du mili 
ras jį po dvidešimtąja uo 
rytų įlankėlės tiesia linija. Dvi an 
šiose olose: lobis užkastas pačiame 
Šį lobį aš jam pavedu ir atiduodu į vis 
yra vienintelis mano paveldėtojas. 
149 balandžio 25 d. 
Čez 
— O dabar,— tarė abatas, — perskaitykite štai šį 
popierių. 
Ir jis ištiesė Dantesui antrą lapelį su eilučių pabai- 
gomis. 
Dantesas paėmė jį ir perskaitė: 
damas pakviestas pietų pas jo šventenybę 
sitenkindamas užmokesčiu už kardinolo kepurę, 
šis man nunuodytų kardinolų Kapraro 
pranešu savo sūnėnui Gvidui Spadai 
asiau jam žinomoje vietoje, 
mažosios Monte 
lydinius, monetas, 
žinau apie šį lobį, kurio vertė 
jonai romėniškųjų ekiu, ir kad jis 
la, jeigu eis nuo mažosios 
gos išraustos 
tolimiausiame antrosios olos kampe 
išką nuosavybę, nes jis 
8 m. 
arė Spada.“ 

Farija sekė jį degančiomis akimis. 

— Dabar,— tarė jis, matydamas, kad Dantesas jau 
perskaitė paskutinę eilutę, — sudėkite abu gabalus ir 
spręskite patys. 

Dantesas paklausė. Iš sudėtų gabalų išėjo štai kas: 


„Šiandien, 1498 metais balandžio 25 dieną, 
bū...damas pakviestas pietų pas jo šventenybę Alek- 
sandrą VI ir bijodamas, kad jis, nepa...sitenkinda- 
mas užmokesčiu už kardinolo kepurę, įsigeis tapti 
mano paveldėtoju ir ruo...šia man nunuodytų kar- 
dinolyų Kapraro ir Bentivolio likimą... pranešu savo 
sūnėnui Gvidui Spadai, vieninteliam savo paveldė- 
tojui, kad aš užk...asiau jam žinomoje vietoje, nes 
jis lankė ją su manimi, tai yra... mažosios Monte- 
kristo salos oloje visus savo aukso... lydinius, mo- 
netas, brangakmenius, deimantus ir brangenybes, 
kad aš vienas... žinau apie šį lobį, kurio vertė maž- 
daug du mili...jonai romėniškųjų ekiu, ir kad jis 
ras jį po dvidešimtąja uo...la, jeigu eis nuo mažosios 
rytų įlankėlės tiesia linija. Dvi an...gos išraustos 
šiose olose: lobis užkastas pačiame... tolimiausiame 
antrosios olos kampe. Šį lobį aš jam pavedu ir ati- 
duodu į vis...išką nuosavybę, nes jis yra vienintelis 
mano paveldėtojas. 

149...8 m. balandžio 25 d. 
Čez...arė Spada“ 

— Dabar suprantate? — paklausė Farija. 

— Tai kardinolo Spados pareiškimas ir testamen- 
tas, kuris taip ilgai buvo ieškomas? — atsakė Edmo- 
nas, vis dar abejodamas. 

— Taip, taip. 

— O kas jį atkūrė? 

— Aš. Iš išlikusio teksto atspėjau trūkstamą, su- 
derinau eilučių ilgį su popieriaus platumu, ir regima 
prasmė man padėjo atsekti paslėptąją prašmę, kaip kad 
atseki kelią požemyje pagal silpną šviesą, krintančią 
iš viršaus. 

— Ir ką padarėte, kai galutinai įsitikinote? 

— Kaipmat leidausi į kelionę, pasiėmęs su savimi 
pradėtą didžiulį darbą apie Italijos karalystės vienybę, 

bet imperatoriaus policija jau seniai mane sekė. Tuo 
metu Napoleonas stengėsi skaidyti provincijas, daryda- 
mas visai priešingai negu paskui, kai jam gimė sūnus. 
Skubus mano išvykimas, kurio priežasčių niekas neži- 
nojo, sukėlė įtarimus, ir tuo metu, kai lipau Pjombine 
į laivą, buvau suimtas. 

— Dabar,— tęsė Farija, žiūrėdamas į Dantesą švel- 
niai, tarsi tėvas, — dabar, mielas drauge, jūs žinote tiek 
pat kiek ir aš. Jeigu mes kada nors drauge pabėgsime, 
pusė mano lobio priklauso jums. Jeigu aš mirsiu čia ir 
jūs išsigelbėsite vienas, jisai visas priklausys jums. 

— Bet,— paklausė Dantesas, truputį dvejodamas, — 
ar tie lobiai neturi teisėtesnio savininko negu mes? 

— Ne, ne, būkite ramus, visa šeima išmirė. Be to, 
paskutinysis grafas Spada paskyrė mane savo pavel- 
dėtoju. Palikdamas man tą garsųjį brevijorių, jis paliko 
man viską, kas jame buvo. Jeigu šie turtai teks mums, 
mes galime naudotis jais visai ramia sąžine. 

— Ir sakote, kad tas lobis siekia... 

— Du milijonus romėniškųjų ekiu, apie trylika mi- 
lijonų mūsų pinigais. 

— Negali būti! — sušuko Dantesas, išsigandęs to- 
kios didelės sumos. 

— Kodėl gi negali būti? — tarė senis.— Spadų gi- 
minė penkioliktajame amžiuje buvo viena iš pačių se- 
niausių ir galingiausių. Be to, anais laikais, kai nebuvo 
nei piniginės spekuliacijos, nei pramonės, toks aukso ir 
brangenybių sukaupimas nebuvo retas dalykas. Dar ir 
šiandien Romoje yra šeimų, kurios badmiriauja turė- 
damos milijoną deimantais ir brangakmeniais kaip pa- 
veldimąjį majoratą, kurio nedrįsta liesti. 

Viskas Edmonui atrodė kaip sapnas. Jis tai netikėjo, 
tai vėl džiaugėsi. 

— Ilgai jums nesakiau šitos paslapties, — pasakojo 
Farija,— pirmiausia, norėdamas jus išbandyti, o antra, 
nustebinti. Jeigu mes būtume pabėgę prieš mano li- 
gos priepuolį, aš būčiau jus nuvežęs į Montekristą. 
Dabar, — pridūrė jis atsidusęs,— jūs mane nuvešite. 
Kodėl gi, Dantesai, man nedėkojate? 

— Šis lobis priklauso jums, mano drauge,— tarė 

Dantesas,— jis priklauso jums vienam, aš neturiu į jį 
jokių teisių. Aš nesu jūsų giminaitis. 

— Jūs mano sūnus, Dantesai! — sušuko senis.— 
Jūs mano nelaisvės kūdikis. Mano luomas pasmerkė mane 
celibatui. Dievas atsiuntė man jus, kad paguostų žmogų, 
kuris negalėjo tapti tėvu, ir kalinį, kuris negalėjo tapti 
laisvu. 

Ir Farija ištiesė Edmonui sveikąją ranką. Tas su 
ašaromis apkabino senį. 


XIX + TREČIAS PRIEPUOLIS 


Dabar, kai tas lobis, tokį ilgą laiką buvęs abato 
Farijos mąstymų objektas, galėjo suteikti laimę tam, 
kurį jis pamilo kaip tikrą sūnų, dabar jo širdžiai jis 
pasidarė dvigubai brangesnis. Kas dieną jį traukė kal- 
bėti apie tuos milžiniškus turtus, jis aiškino Dantesui, 
kiek gero moderniais mūsų laikais galima padaryti savo 
draugams, turint savo žinioje trylika ar keturiolika 
milijonų. Tuomet Danteso veidas apsiniaukdavo, jis pri- 
simindavo keršto priesaiką, kurią buvo davęs pats sau, 
ir jis galvojo, kiek blogo gali padaryti savo priešams 
šiais moderniais mūsų laikais žmogus, turįs trylika ar 
keturiolika milijonų. 

Abatas nežinojo Montekristo salos, bet Dantesas ją 
žinojo: ne kartą jis buvo plaukęs pro šią salą, esančią 
už dvidešimt penkių mylių nuo Pianozos, tarp Korsikos 
ir Elbės, ir vieną kartą net buvo ten sustojęs. Monte- 
kristo sala visada buvo, taip pat ir dabar tebėra, visai 
tuščia ir negyvenama. Tai bemaž kūgio formos uola, 
kurią, matyt, išstūmė iš jūros gelmių į paviršių kokie 
nors vulkaniniai smūgiai. 

Dantesas braižė salos planą abatui, o abatas pata- 
rinėjo Dantesui, kaip atrasti lobį. 

Tačiau Dantesas toli gražu nebuvo toks entuzias- 
tas ir taip pasitikįs kaip senasis Farija. Žinoma, dabar 
Jis žinojo, kad Farija anaiptol ne pamišėlis, ir nuovo- 
kumas, kurio dėka abatas padarė atradimą, suteikusį 
jam pamišėlio šlovę, tik kėlė Dantesui dar didesnį susi- 

žavėjimą. Tuo pat metu jisai netikėjo, kad tas lobis, jeigu 
jis kada nors net ir buvo, kad tas lobis ir dabar saloje 
tebėra. Jeigu jisai nelaikė jo prasimanymu, tai bent laikė 
jį dingusiu. 

Tuo tarpu likimas tarsi panoro atimti iš kalinių 
paskutinę viltį ir jiems parodyti, kad yra pasmerkti am- 
žinai kalėti, — mūsų draugus ištiko nauja nelaimė: gale- 
riją, išeinančią į jūrą ir jau seniai grėsusią sugriūti, 
kalėjimo vadovybė perstatė, pataisė pamatus ir didžiuliu 
akmeniu užstatė angą, kurią iki pusės jau buvo užvertęs 
Dantesas. Jei jis nebūtų ėmęsis šitų atsargumo prie- 
monių, kurias, kaip atsimename, jam buvo pataręs aba- 
tas, kalinius būtų ištikusi dar didesnė nelaimė, nes būtų 
aptikę jų pasiruošimą pabėgti ir, be abejonės, juos būtų 
išskyrę. Ir taip už jų būtų užsitrenkusios naujos durys, 
dar stipresnės ir neįveikiamesnės negu visos ankstes- 
niosios. 

— Štai matote, — su švelniu liūdesiu tarė Dantesas 
Farijai, — Dievas nori atimti iš manęs net ir tą nuopelną, 
kurį jūs vadinate mano ištikimybe jums. Aš pažadėjau 
visam laikui pasilikti su jumis ir dabar turėsiu savo 
žodį tesėti. Lobio nematysime nei aš, nei jūs, nes mudu 
niekuomet iš čia neišeisime. Pagaliau tikrasis lobis, 
mielasis drauge, tai ne tas, kuris laukia manęs po tam- 
siomis Montekristo uolomis, bet jūsų buvimas, mūsų 
bendravimas po penkias ar šešias valandas per dieną 
žinojimo spinduliai, kuriais jūs apšvietėte mano protą, 
tos svetimos kalbos, kurias įdiegėte į mano atmintį ir 
kurios kerojasi joje su visais savo filologiniais išsišako- 
jimais, tie įvairūs mokslai,-pasidarę man tokie prieinami 
jūsų tvirtų žinių ir aiškių principų dėka, principų, kuriais 
jie pasireiškia. Štai mano lobis, brangusis drauge, štai 
kuo jūs mane praturtinote ir padarėte laimingą. Pati- 
kėkite manimi ir nusiraminkite, — šitai man daug bran- 
giau negu statinės aukso ir dėžės deimantų, jeigu jos 
net ir nebūtų iliuzinės kaip tie debesys, kurie anksti 
rytą sklendžia viršum jūros ir atrodo it kieta žemė, bet 
išgaruoja ir dingsta prie jų besiartinant. Būti su jumis 
kiek galima ilgiau, klausytis jūsų nuoširdaus balso, 

šviesti savo protą, grūdinti sielą, ruoštis didingiems 
ir baisiems darbams,— jei man bus lemta kada nors 
ištrūkti į laisvę, visiems laikams išguiti iš savo širdies 
neviltį, kuri mane buvo apėmusi, kol nepažinojau jūsų, — 
štai mano turtai. Jie ne iliuziniai. Už tuos tikruosius 
turtus aš jums dėkingas, ir visi žemės viešpačiai, jeigu 
jie būtų net Cezariai Bordžijos, neatims jų iš manęs. 

Ir šitaip laikas bėgo dviem vargšams kaliniams jei 
ne laimingai, tai bent gana greitai. Farija, tiek metų 
tylėjęs apie savo lobį, dabar kalbėjo apie jį be paliovos. 
Kaip jis ir buvo numatęs, jo dešinės ankos ir kojos pa- 
ralyžius neatleido, ir jis beveik nustojo vilties pats pasi- 
naudoti turtais. Bet jis nesiliovė svajojęs, kad jo jauna- 
sis draugas iš kalėjimo bus paleistas arba pabėgs, ir 
džiaugėsi dėl jo. Bijodamas, kad raštelis kaip nors ne- 
nusimestų arba nedingtų, privertė Dantesą iškalti jį 
atmintinai, ir Dantesas mokėjo jį nuo pirmo ligi pasku- 
tinio žodžio. Tada jis sunaikino antrąją raštelio pusę 
būdamas tikras, kad jeigu kas nors net ir rastų pirmąją 
pusę, tai apie ką joje šnekama — nesusigaudytų. Kar- 
tais ištisas valandas Farija duodavo Edmonui pamoky- 
mų, kurie galėjo jam praversti, jei atgautų laisvę. At- 
gavus laisvę, jau pirmąją valandą, pirmąją akimirką 
Dantesą turi apvaldyti viena vienintelė mintis — žūt 
būt pasiekti Montekristą nesukeliant įtarimų, kokia nors 
dingstimi pasilikti ten vienam, pasistengti rasti užbur- 
tas olas ir nurodytoje vietoje pradėti kasti. Nurodytoji 
vieta, kaip mes prisimename, buvo pats tolimiausias 
antrosios olos kampas. 

Tuo tarpu laikas slinko jeigu ir ne žaibiškai, tai 
vis dėlto pakenčiamai. Farija, kaip jau sakėme, nors ir 
nebevaldė rankos ir kojos, bet vėl atgavo pirmykštį 
proto šviesumą ir pamažu išmokė savo jaunąjį draugą, 
be abstrakčiųjų mokslų, apie kuriuos jau kalbėjome, to 
kantraus ir tauraus kalinio meno — pasidaryti ką nors iš 
nieko. Jie amžinai būdavo kuo nors užsiėmę. Farija 
dėl to, kad baiminosi senatvės, o Dantesas bijojo pri- 
siminti praeitį, jau beveik užgesusią ir mirksinčią jo 
atminties gelmėse tik kaip tolimas, naktį paklydęs ži- 
burėlis. Jų gyvenimas buvo panašus į nelaimę nuga- 

lėjusių žmonių gyvenimą, kuris Apvaizdos valia slenka 
ramiai ir vienodai. 

Bet po šituo išviršiniu ramumu jaunuolio širdyje, 
o gal ir senio širdyje, slypėjo tvardomi dvasios polėkiai. 
Galbūt prislopinta aimana išsiverždavo jiems iš krūtinės, 
kai Farija pasilikdavo vienas, o Edmonas grįždavo į savo 
ka merą. 

Kartą naktį Edmonas netikėtai nubudo ir jam pasi- 
vaideno, kad jį kažkas šaukia. 

Jis įtemptai žvalgėsi, mėgindamas tamsoje susi- 
vokti. Ir išgirdo savo vardą arba veikiau gailų balsą, 
besistengiantį jį ištarti. 

Jis pasirėmė lovoje ir pervertas baimės ėmė klau- 
sytis. Abejonių nebuvo: dejavimas sklido iš abato vie- 
nutės. 

— Didysis Dieve! — sušnibždėjo Dantesas.— Ne- 
jaugi?.. 

Jis atitraukė lovą, išėmė akmenį, puolė į urvą ir 
nušliaužė į kitą jo galą. Plokštė buvo atkelta. 

kalbėjome, Edmonas pamatė senį. Jis buvo mirtinai iš- 
balęs ir vos bepastovėjo įsikibęs į lovą. Jo veido bruožai 
buvo sudarkyti tų baisių simptomų, kuriuos Edmonas 
jau pažinojo ir kurie jį taip išgąsdino, kai pamatė juos 
pirmą kartą. 

— Suprantate, mano drauge,— romiai tarė Fari- 
ja.— Nereikia jums aiškinti. 

Edmonas suvaitojo ir apkvaišęs iš sielvarto puolė 
prie durų šaukdamas: 

— Gelbėkite! Gelbėkite! 

Farijai dar užteko jėgų sugriebti jį už rankos. 

— Tylėkite! — tarė jis.— Kitaip pražūsite. Galvo- 
kime tik apie jus, mano drauge, apie tai, kaip padaryti, 
kad čia jums būtų bent pakenčiama arba galėtumėte 
pabėgti. Jums prireiktų daug metų, kad iš naujo pada- 
rytumėte, ką aš čia padariau ir ką jie tučtuojau sunai- 
kintų sužinoję, kad mes bendraujame. Be to, nesijau- 
dinkite, mano drauge. Kamera, kurią palieku, ilgai nebus 
tuščia. Kitas nelaimingasis užims mano vietą. Tam ki- 
tam jūs pasirodysite kaip angelas išvaduotojas. Gal jis 

bus jaunas, stiprus ir kantrus kaip jūs, gal jis mokės 
padėti jums pabėgti, tuo tarpu aš tiktai kliudžiau. Jūs 
jau nebūsite pririštas prie pusiau lavono, paralyžiuo- 
jančio visus jūsų veiksmus. Tikrai, Dievas pagaliau tei- 
kia jums malonę. Jis duoda jums daugiau, negu atima, 
ir man jau seniai laikas mirti. 

Edmonas tik sudėjo rankas ir sušuko: 

— Drauge mano, nutilkite, maldauju! 

- Paskui, atsikvošėjęs nuo netikėto smūgio ir atgavęs 
dvasios tvirtumą, kurio buvo netekęs dėl senio žodžių, 
jis sušuko: 

— Kartą jus išgelbėjau, išgelbėsiu ir antrą! 

Jis kilstelėjo lovos koją ir iš ten ištraukė bute- 
liuką su rausvu skysčiu. To skysčio dar buvo trečdalis 
buteliuko. 

— Žiūrėkite,— tarė jis,— dar yra išganingųjų lašų. 
Greičiau, greičiau sakykite man, ką turėsiu daryti. Gal 
šį sykį ką nors kitaip reikės? Sakykite, mano drauge, 
aš klausau. 

— Vilties nėra,— atsakė Farija, purtydamas gal- 
vą,— bet nesvarbu, Dievas nori, kad žmogus, kurį jis 
sutvėrė ir į kurio širdį įdiegė tokią didelę meilę gyve- 
nimui,— kad žmogus darytų viską, kas galima, norėda- 
mas išsaugoti šį egzistavimą, kartais tokį sunkų ir vi- 
sada tokį brangų. 

— Taip, taip, — sušuko Dantesas,— aš jus išgelbėsiu! 

— Ką gi, pabandykite! Aš jau šąlu. Jaučiu, kad 
kraujas plūsta į galvą. Tas drebulys, nuo kurio barška 
dantys ir maudžia kaulus, pradeda krėsti mane visą. 
Po valandėlės prasidės priepuolis, po ketvirčio valandos 
aš būsiu tik lavonas. 

— Dieve! — sušuko Dantesas iš skausmo plyštan- 
čia širdimi. 

— Darykite kaip pirmą kartą, tik taip ilgai nelau- 
kite. Visos mano gyvybinės jėgos jau išsekusios, ir mir- 
čiai, — tesė jis, rodydamas savo paralyžiuotą ranką ir 
koją,— lieka tik pusė darbo. Įlašinkite man į burną dvy- 
lika lašų to skysčio vietoj dešimties ir, jei pamatysite, 
kad neatsigaunu, tada supilkite visą. Dabar paguldy- 
kite mane į lovą, daugiau nebegaliu išstovėti. 

Edmonas paėmė senuką ant rankų ir paguldė ant 
lovos. 

— Drauge mano,— tarė Farija,— jūs vienintelė 
mano pražudyto gyvenimo paguoda, kurią man atsiuntė 
dangus, nors ir vėlai, bet vis dėlto atsiuntė, — aš dėkoju 
jam už tą neįkainojamą dovaną ir, išsiskirdamas su ju- 
mis amžinai, linkiu jums visos tos laimės ir gerovės, 
kurių jūs nusipelnėte. Sūnau mano, aš jus laiminu! 

Dantesas puolė ant kelių ir priglaudė galvą prie 
senio lovos. 

— Bet pirmiausia gerai išklausykite, ką jums pasa- 
kysiu savo mirties valandą: Spadų lobis tikrai yra. Die- 
vo malonės dėka man jau nėra nei atstumų, nei kliūčių. 
Aš jį matau iš čia antrosios olos gilumoje. Mano žvilgs- 
nis prasiskverbia į žemės gelmę ir regi akinančius turtus. 
Jeigu jums pavyks pabėgti, atsiminkite, kad vargšas 
abatas, kurį visi laikė pamišėliu, buvo visai ne beprotis. 
Skubėkite į Montekristą, naudokitės mūsų turtais, džiau- 
kitės jais, nes jūs pakankamai kentėjote. 

Smarkus mėšlungis nutraukė senio kalbą. Dantesas 
kilstelėjo galvą ir pamatė, kad abato akys srūva krau- 
ju. Atrodė, kraujo banga plūstelėjo iš krūtinės į galvą. 

— Sudie! Sulie! — sušnibždėjo senis, nutvėręs Ed- 
mono ranką.— Sudie! 

— Ne! Ne! — sušuko tas.— Nepalik mūsų, Viešpa- 
tie mano Dieve, išgelbėk jį... -Gelbėkite!.. Gelbėkite! 

— Tyliau, tyliau! — sušnibždėjo mirštantysis.— Ne- 
šaukite, kitaip mus atskirs, jei mane išgelbėsite! 

— Teisybė. Nusiraminkite, aš jus išgelbėsiu! Nors la- 
bai kenčiate, bet man atrodo mažiau negu aną kartą. 

— Klystate, mažiau kenčiu, nes manyje mažiau liko 
jėgų kentėti. Jūsų metuose tikima gyvenimu, tikėti ir 
viltis — jaunystės privilegija. Bet senatvė aiškiau regi 
mirtį. Štai ji!l.. Ateina!.. Baigta!.. Akyse temsta!.. Są- 
monė drumsčiasi!.. Duokit ranką, Dantesai!.. Sudie!.. 
Sudie! 

Ir, sutelkęs paskutines jėgas, jis dar kartą pasikėlė: 

— Montekristas! — ištarė jis. — Įsidėmėkite — Mon- 
tekristas! 

Ir sudribo ant lovos. 

Priepuolis buvo baisus. Mėšlungio sutraukti sąnariai, 
išsipūtę vokai, kraujo puta, bejausmis kūnas, — štai kas 
liko šiame kančių guolyje iš protingos būtybės, gulė- 
jusios jame prieš trumpą valandėlę. 

Dantesas paėmė spingsulę ir pastatė ją galvūgaly 
ant išsikišusio iš sienos akmens. Mirksinti švieselė klai- 
kiai nušvietė perkreiptą veidą ir nejudantį pastirusį 
kūną. 

Įsmeigęs į jį akis, Dantesas be baimės laukė tos 
valandėlės, kai reikės panaudoti gelbstinčius vaistus. 

Kai jam atrodė, kad jau laikas, jis paėmė peilį, 
pražiodino abatą, o šitai sekėsi lengviau negu aną kar- 
tą, atskaičiavo dvylika lašų ir ėmė laukti. Buteliuke 
skysčio buvo likę dar beveik dvigubai tiek, kiek jis iš- 
lašino. 

Išlaukė dešimt minučių, ketvirtį valandos, pusę va- 
landos, — Farija nejudėjo. Drebėdamas visu kūnu, jaus- 
damas, kad plaukai stoja ir kaktą išpila šaltas prakai- 
tas, jis skaičiavo sekundes pagal savo širdies plakimą. 

Tada Dantesas nusprendė, kad atėjo laikas išbandyti 
paskutinę priemonę. Jis prikišo buteliuką prie pamė- 
lynijusių Farijos lūpų ir į pražiotą burną supylė visą 
likusį skystį. 

Vaistai paveikė nepaprastai: baisus drebulys su- 
purtė senio sąnarius, jo akys šiurpiai atsimerkė, iš krū- 
tinės išsiveržė veikiau riksmas negu atodūsis, paskui 
virpantis kūnas pamažėle vėl sustingo. 

Tiktai akys liko atmerktos. 

Praslinko pusvalandis, valanda, pusantros valandos. 
Per tą kankinantį laiko tarpą, pasilenkęs prie savo drau- 
go ir pridėjęs ranką prie jo širdies, Edmonas jautė, 
kaip abato kūnas stingsta ir širdies plakimas silpsta, 
darosi vis duslesnis ir lėtesnis. 

Pagaliau viskas baigėsi. Širdis sutvaksėjo paskutinį 
kartą, veidas pamėlynijo. Akys liko atmerktos, bet žvilgs- 
nis apsiblausė. 

Buvo šešta valanda ryto, ėmė brėkšti, ir geibūs 
saulės spinduliai, prasiskverbę į kamerą, grūmėsi su 
blausia spingsulės šviesa. Keisti atspindžiai slydinėjo 
numirėlio veidu, ir retkarčiais atrodydavo, kad jis gyvas. 

Kol tesėsi ta šviesos ir tamsos kova, Dantesas dar ga- 
lėjo dvejoti, bet kai nugalėjo šviesa, jis suprato, jog 
prieš jį guli lavonas. 

Tada jį apėmė neįveikiamas siaubas. Jis nedrįso 
paspausti tos rankos, nukarusios iš lovos, nedrįso pa- 
žvelgti į tas nejudančias ir baltas akis, kurias daugelį 
kartų nesėkmingai bandė užmerkti. Jis užgesino sping- 
sulę, rūpestingai paslėpė ją ir išbėgo, kaip galima geriau 
užtraukdamas viršum savo galvos plokštę. 

O ir delsti nebuvo galima. Netrukus turėjo ateiti 

Sį kartą jis pradėjo lankymą nuo Danteso. Iš jo 
rengėsi eiti pas Fariją, kuriam nešė pusryčius ir skal- 
binius. 

Tarp kitko, neatrodė, kad tas žmogus būtų žinojęs, 
kas įvyko. Jis išėjo. 

Dantesas pajuto neįveikiamą norą sužinoti, kas dė- 
sis vargšo draugo kameroje. Taigi jis vėl įėjo į pože- 

girdo sunkūs ir ritmingi žingsniai, būdingi kareiviams, 
net kai jie ne rikiuotėje. Po to pasirodė komendantas. 

Edmonas girdėjo girgždant lovą, ant kurios pri- 
žiūrėtojai vartė kūną. Jis girdėjo, kaip komendantas liepė 
apipurkšti mirusiojo veidą vandeniu. Kai kalinys ir tada 
neatsigavo, jis nusiuntė pakviesti gydytoją. 

Komendantas išėjo, ir Danteso ausis pasiekė užuo- 
jautos žodžiai drauge su pašaipomis ir kvatojimu. 

— Na štai,— kalbėjo vienas, — pamišėlis iškeliavo 
savo lobių ieškoti. Laimingos kelionės! 

— Jis neturės už ką drobulės nusipirkti, nors ir 
turi tiek milijonų,— sakė antras. 

— Ifo pilies drobulės nebrangiai kaštuoja,— at- 
kirto trečias. 

— Galbūt dėl jo padarys šiokių tokių išlaidų,— 
juk vis dėlto dvasininkas. 

— Na tai pagerbs jį maišu. 

Edmonas klausėsi nepraleisdamas nė žodžio, bet neką 
tesuprato. Po valandėlės balsai nutilo, ir jam pasirodė, 
kad visi išėjo iš kameros. 

Vis dėlto nedrįso įeiti: ten galėjo pasilikti prižiū- 
rėtojas saugoti mirusįjį. 

Užtat jis liko kur esąs ir toliau klausėsi nejudėda- 
mas, sulaikęs kvapą. 

Maždaug po valandos vėl pasigirdo triukšmas. 

Į kamerą grįžo komendantas, lydimas gydytojo ir 
keleto karininkų. 

Valandėlę buvo tylu. Matyt, gydytojas priėjo prie 
lovos ir apžiūrinėjo lavoną. 

Paskui prasidėjo klausimai. 

Gydytojas, nustatęs, kokia liga kalinys sirgo, pra- 
nešė, kad jis miręs. 

Klausimai ir atsakymai buvo tokie nerūpestingi, 
kad jie papiktino Dantesą. Jam atrodė, jog visi turi 
jausti vargšui abatui nors truputį to prieraišumo, kurio 
jautė jam pats Dantesas. 

— Man labai gaila, — tarė komendantas į gydytojo 
pareiškimą, kad senis miręs,— tai buvo romus ir ne- 
pavojingas kalinys, jis visus linksmindavo savo pami- 
šimu, o svarbiausia, jį buvo lengva saugoti. 
jas, — jis būtų išsėdėjęs čia penkiasdešimt metų, užtik- 
rinu jus, nė karto nebandydamas bėgti. 

„— Vis dėlto, — tarė komendantas, — man rodos, jog 
reikia skubiai, nors jūs ir užtikrinote,— ne dėl to, kad 
abejočiau jūsų nusimanymu, bet dėl to, kad nereikėtų 
atsakyti, — reikia įsitikinti, kad kalinys iš tikrųjų miręs. 

Stojo visiška tyla. Dantesas, įtemptai klausydama- 
sis, nutarė, kad gydytojas antrą kartą apžiūrinėja ir 
čiupinėja lavoną. 

— Galite būti ramus, — pagaliau tarė gydytojas, — 
jis miręs, galiu už tai laiduoti. 

— Bet jūs žinote,— nesutiko komendantas, — kad 
tokiais atvejais mes nepasitenkiname paprastu apžiū- 
rėjimu, užtat, nepaisant visų išviršinių požymių, malo- 
nėkite atlikti formalumus, kurių reikalauja įstatymas. 

— Na ką gi, įkaitinkite geležį, — paliepė gydyto- 
jas.— Bet iš tikrųjų tai visai bereikalingas atsargumas... 

Išgirdęs liepimą įkaitinti geležį, Dantesas krūptelėjo. 

Pasigirdo skubūs žingsniai, durų girgždėjimas, vėl 

— Štai žarijos ir geležis. 

Vėl stojo tyla. Paskui pasigirdo deginamo kūno svi- 
linimas, ir sunkus, šleikštus kvapas prasiskverbė net 
pro sieną, už kurios buvo prisiglaudęs Dantesas. 

Pajutus žmogaus kūno svilėsių kvapą, Edmoną iš- 
pylė šaltas prakaitas, jam atrodė, kad netrukus apalps. 

— Dabar matote, kad jis miręs, — tarė gydytojas. — 
Kulnų deginimas — pats įtikinamiausias įrodymas. Varg- 
šas pamišėlis pasveiko iš pamišimo ir išsivadavo iš ka- 
lėjimo. 

— Ar jis vadinosi Farija? — paklausė vienas iš ka- 
rininkų, lydėjusių komendantą. 

— Taip, ir jis tvirtino, kad tai sena pavardė. Jis 
buvo labai mokytas ir puikiai išmanė visus dalykus, 
kurie neliesdavo jo lobio. Na, o dėl lobio — čia, reikia 
pripažinti, jis buvo nepakenčiamas. 

— Tai liga, kurią mes vadiname monomanija,— 
paaiškino gydytojas. 

— Ar jums niekada neteko juo skųstis? — paklau- 
sė komendantas prižiūrėtoją, kuris nešiodavo abatui 
maistą. 
jas,— tikrai niekada, net priešingai, pradžioje jis mane 
labai linksmindavo pasakodamas visokiausių istorijų. 
O kai mano žmona susirgo, jis net prirašė jai vaistų, 
nuo kurių ji pasveiko. 

— Mat kaip! — tarė gydytojas.— Nežinojau turįs 
reikalą su kolega. Tikiuosi, ponas komendante,— pridūrė 
jis juokdamasis,— kad jūs pasielgsite su juo mandagiau. 

— Taip, taip, nesirūpinkite, jis bus padoriai už- 
siūtas į patį naujausią maišą, kokį tik rasime. Ar jūs 
patenkintas? 

— Ar liepsite šitai atlikti prie jūsų, ponas komen- 

— Žinoma. Bet reikia paskubėti, juk aš nekarkso- 
siu kiaurą dieną šioje kameroje. 

Vėl kažkas ėmė vaikščioti pirmyn ir atgal, netru- 
kus Dantesas išgirdo drobės šiugždėjimą, sugirgždėjo 
lova, pasigirdo sunkūs žingsniai žmogaus, keliančio naš- 

tą, paskui vėl subraškėjo lova. 

— Iki vakaro,— tarė komendantas. 

— Mišias ar atlaikys? — paklausė vienas karininkas. 

— Nieko nebus,— atsakė komendantas.— Pilies ka- 
pelionas vakar pasiprašė savaitei į Hierą. Kol jisai 
sugrįš, aš jam laidavau už visus kalinius. Jeigu vargšas 
abatas nebūtų taip skubėjęs, būtume jį palaidoję su vi- 
sais reguiem. 

— Menka bėda,— tarė gydytojas su būdingu jo 
profesijos žmonėms laisvamaniškumu,— jis dvasininkas. 
Viešpats Dievas pagerbs jo luomą ir nesuteiks pragarui 
malonumo sulaukti kunigo. 

Garsus kvatojimas palydėjo šį banalų juoką. 

Tuo metu kūnas buvo kišamas į maišą. 

— Iki vakaro! — pakartojo komendantas, kai vis- 
kas buvo baigta. 

— Apie dešimtą ar vienuoliktą. 

— Ar palikti prie mirusiojo sargybą? 

— O kam? Užrakinkite jį kaip gyvą, ir viskas. 

Paskui žingsniai nutolo, balsai pasidarė duslesni, 
pasigirdo šaižus užrakinamų durų girgždėjimas ir vel- 
kės tarkštelėjimas. Niūri tyla, jau ne vienatvės, o mir- 
ties tyla apglėbė viską iki pat suledėjusios Edmono 
širdies. 

Tuomet jis palengva atkėlė galva plokštę ir gerai 
"apsidairė po kamerą. 

Kamera buvo tuščia. Dantesas išlipo iš požeminio 
urvo. 


XX + IFO PILIES KAPINĖS 


Ant lovos, blausioje ūkanoto ryto šviesoje, kuri 
skverbėsi pro kalėjimo langelį, tysojo storas pakulinis 
maišas, po kurio klostėmis neaiškiai buvo galima įžiū- 
rėti ilgo, standaus kūno kontūrus: tai ir buvo abato 
nebrangiai. Vadinasi, viskas buvo baigta. Dantesas nuo 
savo senojo draugo fiziškai jau buvo atskirtas. Jis jau 

nebegalėjo matyti nei jo akių, kurios taip ir liko neuž- 
merktos, tarsi tam, kad žvelgtų anapus mirties, nega- 
lėjo nei paspausti nepailstančios jo rankos, kuri pra- 
skleidė prieš jį uždangą, slėpusią pasaulio paslaptis. 
Farija, jautrus, geras draugas, prie kurio jis taip pri- 
sirišo, egzistavo jau tik prisiminimuose. Tuomet jis at- 
sisėdo baisiojo mirties guolio galvūgalyje ir nugrimzdo 
į sunkų, nepaguodžiamą sielvartą. 

— Vienas! Vėl vienas! Vėl supamas tylos, vėl akis 
į akį su nebūtimi! 

Vienas! Vėl nematys, negirdės vienintelio žmogaus, 
kuris siejo jį su gyvenimu! Ar ne geriau ir jam kaip 
Farijai paprašyti Dievą, kad įmintų gyvenimo mįslę, 
nors dėl to tektų praeiti pro baisių kentėjimų vartus? 

Nusižudymo mintis, kurią buvo išgujęs jo draugas, 
kurios neprileisdavo artyn tai, kad jie buvo kartu, vėl 
iškilo lyg šmėkla prie Farijos lavono. 

— Jei galėčiau numirti, — tarė jis, — nueičiau pas- 
kui jį ir, žinoma, vėl jį pamatyčiau. Bet kaip numirti? 
Labai lengva ir paprasta,— tęsė jis šyptelėjęs.— Pasi- 
liksiu čia, pulsiu pirmąjį, kas įeis, pasmaugsiu jį, ir man 
nukirs galvą. 

Bet kankinant dideliam sielvartui, kaip ir šėlstant 
didelėms audroms, praraja visada būna tarp dviejų bangų 
keterų. Dantesas pasibaisėjo tokia negarbinga mirtimi 
ir staiga išsivadavo iš nevilties, pajuto nenumaldomą 
gyvenimo ir laisvės troškimą. 

— Mirti? Ne! — sušuko jis.— Nevertėjo tiek gy- 
venti, tiek kentėti, kad dabar numirtum! Mirti! Būčiau 
galėjęs tai padaryti anksčiau, prieš keletą metų, kai 
buvau pasiryžęs, bet dabar aš nenoriu talkininkauti savo 
nelemtam likimui. Ne, aš noriu gyventi, aš noriu grum- 
tis iki galo. Noriu atsikovoti laimę, kuri iš manęs atimta! 
Prieš mirdamas turiu nubausti savo budelius ir galbūt, — 
kas žino? — atsilyginti negausiems draugams. Bet mane 
visi užmiršo čia, ir aš išeisiu iš savo kalėjimo tik taip 
kaip Farija. 

„ Ištaręs šiuos žodžius, Edmonas nustėro žiūrėdamas 
tiesiog prieš save, kaip žmogus, kuriam staiga toptelėjo 
į galvą netikėta mintis, baisi mintis. Jis pašoko, pri- 

spaudė ranką prie kaktos, tartum jį būtų apėmęs svai- 
gulys, perėjo du ar tris kartus per kamerą ir vėl sustojo 
prie lovos. 

— Kas įkvėpė man šią mintį? — sušnibždėjo jis.— 
Ar ne tu, Viešpatie? Jei tik mirusieji iš čia išeina, — 
užimkime mirusiojo vietą. 

Ir, stengdamasis negalvoti, skubiai, kad svarstymai 
nespėtų sukliudyt įvykdyti beprotišką sprendimą, jis 
pasilenkė prie baisaus maišo, praardė jį Farijos peiliu, 
ištraukė lavoną, nugabeno jį į savo kamerą, paguldė 
savo lovoje, galvą apvyniojo skuduru, kuriuo buvo įpra- 
tęs apsirišti pats, užklojo savo apklotu, paskutinį kartą 
pabučiavo šaltą kaktą, pamėgino užspausti atkaklias akis, 
kurios vis tebežiūrėjo baisiu, klaikiu žvilgsniu, pasuko 
numirėlį į sieną, kad prižiūrėtojas, atnešęs vakarienę, 
pagalvotų, jog kalinys atsigulė miegoti. Paskui įlindo 
į urvą, pritraukė prie sienos lovą, grįžo į abato kame- 
rą, pasiėmė iš slėptuvės adatą su siūlu, nusivilko savo 
skarmalus, kad po drobule būtų jaučiamas nuogas kū- 
nas, įlindo į praardytą maišą, atsigulė jame taip, kaip 
gulėjo abatas, ir iš vidaus užtaisė siūlę. 

Jeigu, nelaimei, šią akimirką būtų kas nors įėjęs, 
tikriausiai būtų išgirdęs jo širdies plakimą. 

Dantesas būtų galėjęs palaukti ir visa tai atlikti 
po vakarinio patikrinimo, bet jis bijojo, kad komendan- 
tas nepergalvotų ir nelieptų išnešti lavoną anksčiau pa- 
skirto laiko. 

Tada žūtų paskutinė jo viltis. 

Vienaip ar kitaip — nutarimas buvo priimtas. 

Jo planas buvo toks. 

Jei eidami į kapines laidotojai susiprotės, kad neša 
gyvą žmogų, Dantesas, neleisdamas jiems atsikvošėti, 
peiliu smarkiai patrauks per maišą nuo viršaus iki apa- 
čios, pasinaudos jų išgąsčiu ir pabėgs. Jeigu jie norės 
jį sučiupti, paleis į darbą peilį. 

Jeigu jį nuneš į kapines ir nuleis į duobę, jis leisis 
užpilamas žeme. Visa tai vyks naktį, todėl, kai tik duob- 
kasiai nueis, jis išsikapstys iš purios žemės ir pabėgs. 
Jis tikėjosi, jog žemės svoris nebus toks didelis, kad 
nepajėgtų jo atlaikyti. 

Jeigu pasirodys, kad jis klydo, jeigu žemė bus per 
daug sunki, tai jis uždus, ir juo geriau: viskas bus 
baigta. 

Dantesas nebuvo valgęs nuo vakar dienos, bet rytą 
jis nesijautė alkanas, taip pat ir dabar apie valgį negal- 
vojo. Jo padėtis buvo tokia pavojinga, kad neturėjo 
laiko galvoti apie ką nors kita. 

Pirmasis pavojus, kuris jam grėsė, buvo tas, kad 
galėjo pastebėti pakeitimą. Laimė, jau daugybę kartų, 
būdamas liūdnas ar pavargęs, Dantesas laukdavo vaka- 
rienės atsigulęs. Tokiais atvejais prižiūrėtojas paprastai 
padėdavo duoną ir sriubą ant stalo ir išeidavo netaręs 
nė žodžio. 

Tačiau šį kartą prižiūrėtojas galėjo pakeisti savo 
įprotį, užkalbinti Dantesą ir, matydamas, kad tas ne- 
atsako, prieiti prie lovos ir pastebėti apgaulę. 

Artėjant septintai valandai, Dantesui darėsi vis bai- 
siau. Prispaudęs ranką prie širdies, jis stengėsi numal- 
šinti jos plakimą, o kita ranka šluostėsi prakaitą, gau- 
siai pilantį veidą. Protarpiais visą jo kūną nukrėsdavo 
šiurpas, širdis susigūždavo, tartum atsidūrusi ledo gniauž- 
tuvuose. Tada jam atrodydavo, kad jis miršta. Bet lai- 
kas slinko, pilyje buvo ramu, ir Dantesas suprato, kad 
pirmojo pavojaus išvengė. Tai buvo geras ženklas. Pa- 
galiau komendanto paskirtą valandą ant laiptų pasigirdo 
žingsniai. Edmonas suprato, kad atėjo lemiamoji valanda. 
Jis sutelkė visą savo drąsą ir užgniaužė kvapą. Būtų 
buvęs laimingas, jei tuo metu būtų galėjęs sulaikyti 
ir smarkų savo širdies daužymąsi. 

Žingsniai sustojo prie durų. Iš kojų trepsėjimo Dan- 
tesas suprato, kad jo paimti ateina du laidotojai. Tas 
spėjimas visai pasitvirtino, kai jis išgirdo trinktelint 
ant grindų statomus neštuvus. 

Durys atsidarė, ir blausi šviesa pateko Dantesui į 
akis. Pro jį dengiantį pakulinį maišą Edmonas įžiūrėjo 
du šešėlius, priėjusius prie jo lovos. Trečiasis liko prie 
durų, laikydamas rankoje žibintą. Laidotojai paėmė 
maišą už galų. 

— Toks išdžiūvęs seniokas, o nelengvas, — tarė vie- 

nas jų, keldamas Dantesą už galvos. 

— Sako, kad kiekvienais metais kaulai pusę svaro 
pasunkėja,— tarė antrasis, imdamas jį už kojų. 

— Svarmenį ar paruošei? — paklausė pirmasis. 

— Kuriam galui tempti bereikalingą sunkumą,— 
atsakė antrasis.— Ten pririšiu. 

— Teisybę sakai. Na, eime. 

„Kokį čia svarmenį?“ — pagalvojo Dantesas. 

Jie paėmė tariamąjį numirėlį nuo lovos ir nunešė 
prie neštuvų. Edmonas įtempė raumenis, kad būtų pa- 
našesnis į sustingusį kūną. Jį padėjo ant neštuvų, ir 
laidotojai, apšviečiami žmogaus su žibintu, ėmė lipti 
laiptais. 

Staiga į jį plūstelėjo gaivus ir vėsus nakties oras. 
Dantesas atpažino mistralį. Tas netikėtas pojūtis buvo 
kupinas malonaus jausmo ir kankinamo nerimo. 

Nešėjai paėjo gal dvidešimt žingsnių, paskui susto- 
jo ir pastatė neštuvus ant žemės. 

Vienas iš jų pasitraukė į šalį, ir Dantesas išgirdo, 
kaip jo batai kaukši į grindinį. 

„Kur aš?“ — pagalvojo jis. 

— O žinai, vis dėlto jis labai sunkus! — sėsdamas 
ant neštuvų krašto, tarė laidotojas, kuris buvo likęs prie 
Danteso. 

Pirmoji mintis buvo išsivaduoti iš maišo, bet, laimė, 
jis susilaikė. 

— Taigi pašviesk man, liurbi, — pasakė tas nešėjas, 
kuris buvo nuėjęs toliau,— nes niekada nerasiu, ko man 
reikia. 

Žmogus su žibintu paklaūsė, nors įsakymas buvo 
išreikštas gana grubia forma. 

„Ko jis ieško? — pagalvojo Dantesas.— Turbūt 
kastuvo“. 

Džiugus šūktelėjimas rodė, kad laidotojas rado, ko 
ieškojęs. 

— Pagaliau,— pasakė antrasis, — šiaip taip. 

— Ką gi,— atsakė pirmasis, — jis nieko nepraras 
laukdamas. 

Po tų žodžių jis priėjo prie Edmono ir padėjo šalia 
jo kažkokį sunkų ir gaudų daiktą. Tuo pat metu jo kojas 
suveržė virve. 

— Na ką, pririšai? — paklausė antrasis laidotojas. 

— Ir ne bet kaip! — atsakė kitas.— Garantuoju. 

— Na tai — marš! 

Ir, paėmę neštuvus, jie pajudėjo tolyn. 

Nuėjo gal penkiasdešimt žingsnių, sustojo, atsi- 
rakino kažkokius vartus ir vėl slinko tolyn. Šniokštė 
bangos, duždamos į uolas, ant kurių niūksojo pilis. Ne- 
šėjams einant pirmyn, jūros garsus Dantesas girdėjo 
vis ryškiau. 

— Orelis nekoks! — tarė vienas nešėjų.— Nesmagu 
jūroje tokią naktį! 

— Taip! Abatui nemažas pavojus sušlapti,— tarė 
antrasis. 

Ir abu garsiai nusikvatojo. 

Dantesas juokų gerai nesuprato, bet jo plaukai at- 
sistojo. 

— Štai ir atvykome! — tarė pirmasis. 

— Panėšėkim, panėšėkim dar,— ragino antrasis, — 
užmiršai, kaip aną kartą vargšas nenulėkė iki vietos, 
susikūlė į uolas ir liko ant jų, o komendantas kitą die- 
ną mus išvadino tinginiais. 

Paėjo dar keturis ar penkis žingsnius lipdami vis 
aukštyn, paskui Dantesas pajuto, kad ima jį už galvos, 
už kojų ir siūbuoja. 

— Vienas! — tarė laidotojas. 

— Du! 

— Trys! 

Tuo pat metu Dantesas pajuto, kad jį sviedžia į 
begalinę tuštumą, kad jis skrodžia orą lyg sužeistas 
paukštis ir krinta, krinta apimtas širdį stingdančio 
siaubo. Nors žemyn jį traukė kažkoks sunkus daiktas, 
dar labiau greitindamas jo skridimą, vis dėlto Dante- 
sui atrodė, kad jis krinta jau be galo seniai. Pagaliau 
su kurtinančiu triukšmu lyg strėlė įsmigo jis į ledinį 
vandenį, norėjo surikti, bet tučtuojau užspringo. 

Dantesas buvo įmestas į jūrą, ir prie jo kojų pri- 
rištas trisdešimt šešių svarų svarmuo traukė jį į dugną. 

Jūra — Ifo pilies kapinės. 

XXI + TIBULENO SALA 


Apkvaišęs, beveik užtroškęs Dantesas vis dėlto 
susiprotėjo sulaikyti kvėpavimą. Kadangi jis, kaip jau 
esame sakę, dešinėje rankoje laikė paruoštą peilį, todėl 
greitai prapjovė maišą, iškišo ranką, paskui galvą. Nors 
jis ir dėjo visas pastangas norėdamas pakelti svarmenį, 
tasai tebetraukė jį į dugną. Tada jis susirietė, užčiuopė 
virvę, kuria buvo surištos kojos, ir, įtempęs visas jėgas, 
perpjovė ją kaip tik tuo metu, kada jau buvo beprade- 
dąs dusti. Tada, atsispyręs kojomis, jis iškilo į paviršių, 
o kamuolys nutempė į gelmes tik storą pakulinį maišą, 
kuris vos netapo jo įkapėmis. 

Dantesas tiktai vieną kartą įtraukė oro ir vėl pa- 
niro, nes užvis labiausiai bijojo, kad jo nepastebėtų. 

Kai jis išnėrė antrą kartą, buvo jau mažiausiai 
už penkiasdešimt žingsnių nuo ten, kur įkrito. Virš 
galvos Edmonas pamatė juodą ir rūstų dangų, kuriuo 
greitai skriejo debesys, tarpais atskleisdami nedidelį kam- 
pelį žydrynės su mirksinčia žvaigžde. Priešais jį plytėjo 
tamsi ir audringa erdvė, kurioje, pranašaudamos aud- 
rą, ėmė putoti bangų kerteros, o už jo juodesnė už jūrą, 
juodesnė už dangų, tartum grėsminga šmėkla niūksojo 
pilis, kurios tamsus bokštas atrodė nelyginant ranka, 
ištiesta čiupti sprunkantį grobį. Pačioje aukščiausioje 
vietoje mirksėjo žibintas, apšviesdamas du šešėlius. 

Dantesui atrodė, kad tiedu šešėliai su nerimu len- 
kiasi į jūrą. Tie savotiški duobkasiai, matyt, išgirdo jo 
šūksnį krintant. Užtat Dantesas vėl pasinėrė ir vėl plaukė 
po vandeniu. Šitaip plaukti kadaise jis galėdavo labai 
toli, dėl to Faro įlankėlėje visada turėdavo daug gar- 
bintojų, kurie ne kartą skelbė jį esant geriausiu plau- 
kiku Marselyje. 

Kai jis išnėrė į paviršių, žibintas buvo dingęs. 

Reikėjo nuspręsti, kur plaukti. Iš visų salų, kurios 
supa Ifo pilį, Ratonas ir Pomegas — artimiausios. Bet 
Ratonas ir Pomegas — gyvenamos. Gyvenama ir mažytė 
Domo salelė. Užtat patikimiausios buvo Tibuleno ir Le- 
mero salos. Abi jos už mylios nuo Ifo pilies. 

Vis dėlto Dantesas nutarė pasiekti vieną iš tų salų. 

Bet kaip jas rasti tamsią naktį, kuri tolydžio darosi dar 
tamsesnė. 

Sią akimirką jis pamatė spindintį nelyginant žvaigž- 
dė Planjė švyturį. 

Plaukdamas tiesiog švyturio link, jis paliktų Tibu- 
leno salą truputį į kairę. Vadinasi, plaukdamas truputį 
kairiau, jis turėtų kaip tik pataikyti į šią salą. 

Bet jau sakėme, kad nuo Ifo pilies iki tos salos ma- 
žiausiai viena mylia. 

Dažnai kalėjime Farija sakydavo Edmonui, maty- 
damas jį nusiminusį ir apatišką: „Dantesai, nepasiduo- 
kite ištižimui. Jūs nuskęsite bandydamas pabėgti, jeigu 
savo jėgų nelavinsite“. 

Dabar, gyvai pajutęs mirtiną vandens sunkumą, 
Dantesas prisiminė senio patarimą. Jis paskubėjo išnerti 
į viršų ir ėmė skrosti bangas norėdamas įsitikinti, ar 
neprarado jėgų. Netrukus su džiaugsmu pajuto, kad 
priverstinis neveiklumas nė kiek nesumažino jo ištver- 
mingumo ir vikrumo, jis pamatė, kad stichija, prie ku- 
rios buvo pripratęs iš vaikystės, jam nė dabar nebaisi. 

Be to, baimė, tas atkaklus persekiotojas, Danteso 
jėgas dvigubino. Skrosdamas bangą jis klausėsi, ar ne- 
išgirs kokio įtartino triukšmo. Kiekvieną kartą, iškilęs 
ant bangos viršūnės, greitu žvilgsniu apmesdavo hori- 
zontą, mėgindamas perverti akimis tirštą tamsą. Kiekvie- 
na truputį aukštesnė banga jam atrodė besivejąs laivelis. 
Tada jis imdavo plaukti greičiau. Kelias nuo to, aišku, 
trumpėjo, bet drauge seko ir jėgos. 

Tačiau jis plaukė ir plaukė, ir grėsminga pilis pa- 
mažu ėmė tirpti nakties rūke. Aiškiai jos Edmonas jau 
nebematė, bet vis dar jautė. 

Taip jau visą valandą, įkvėptas gaivinančio laisvės 
jausmo, Dantesas vis skrodė bangas, plaukdamas pasi- 
rinkta kryptimi. 

„Netrukus valanda, kai plaukiu,— kalbėjo jis pats 
sau,— bet vėjas pučia priešais, ir aš turbūt praradau 
ketvirtadalį greičio. Vis dėlto jeigu nepaklydau, tai jau 
turėčiau būti netoli Tibuleno... Bet jei paklydau!“ 

Siurpulys nukratė visą plaukiko kūną. Kad pailsėtų, 
jis norėjo plaukti ant nugaros, bet jūra darėsi vis aud- 

ringesnė ir jis greit suprato, kad atokvėpis, kurio tikė- 
josi, dabar neįmanomas. 

— Ką gi! — tarė sau Edmonas.— Plauksiu, kol galė- 
siu, kol rankos pavargs, kol mane sutrauks mėšlungis, 
o paskui — nugrimsiu į dugną! 

Ir jis plaukė toliau su visa nevilties jėga ir at- 
kaklumu. 

Staiga jam pasirodė, kad dangus, ir šiaip jau tam- 
sus, dar labiau temsta, kad tirštas, sunkus, standus 
debesis pakimba viršum jo. Tuo pat metu pajuto smarkų 
skausmą kelyje. Vaizduotė akimirksniu jam pakuždėjo, 
kad tai kulka ir kad jis tuojau išgirs šūvio garsą. Ta- 
čiau šūvio nebuvo. Dantesas ištiesė ranką ir užčiuopė 
kažką kietą. Jis palenkė koją ir pasiekė žemę. Tada 
suprato, ką buvo palaikęs debesimi. 

Už dvidešimt žingsnių nuo jo niūksojo masė keistų 
uolų, panašių į didžiulį laužą, paties smagiausio degimo 
metu staiga suakmenėjusį. Tai buvo Tibuleno sala. 

Dantesas atsistojo, žengė keletą žingsnių ir, padėko- 
jęs Dievui, išsitiesė ant tų granito uolų, kurios jam šią 
valandą atrodė minkštesnės už pačią minkščiausią lovą. 

Paskui, nepaisydamas vėjo, audros, prasidėjusio 
lietaus, jis užmigo saldžiu miegu žmogaus, kurio kūnas 
leipsta, bet siela budi, kupina džiaugsmo dėl netikėtos 
laimės. 

Po valandos kurtinantis perkūno trenksmas Edmoną 
pažadino. Audra įsišėlo ir veržliai skrisdama plakė spar- 
nais jūrą ir dangų. Protarpiais kaip ugninė gyvatė dan- 
guje tvykstelėdavo žaibas, apšviesdamas bangas ir debe- 
sis, kurie ritosi, virto vienas per kitą tarytum neap- 
sakomo chaoso bangos. 

Patyrusi jūreivio akis neapsiriko. Dantesas atplau- 
kė į vieną iš dviejų salų,— tai ir buvo Tibuleno sala. 
Jis žinojo, kad tai plika uola, iš visų pusių vėjų plaka- 
ma, negalinti suteikti jokio prieglobsčio. Bet jis ketino, 
audrai nurimus, vėl pulti į jūrą ir nuplaukti į Lemero 
salą, tokią pat nykią, tačiau erdvesnę, vadinasi, ir sve- 
tingesnę. 

Išsikišusi uola suteikė Dantesui laikiną užuovėją. 
Jis pasislėpė po ja, ir beveik tuo pat metu audra įsi- 
siautėjo visu smarkumu. 

Edmonas jautė, kad dreba uola, po kuria jis prisi- 
glaudė. Į to milžiniško uolos luito papėdę sudužusių 
bangų purslai pasiekdavo ir jį. Nors jis ir buvo saugus, 
tačiau nuo baisaus dundesio, nuo akinančių žaibų jam 
ėmė suktis galva. Atrodė, kad sala dreba po juo ir 
štai štai nelyginant laivas nutrūks nuo inkaro ir nu- 
neš jį į tą siaubingą sūkurį. 

Tada jis atsiminė, kad jau parą nevalgęs. Jį kan- 
kino alkis ir troškulys. 

Dantesas ištiesė rankas ir galvą ir iš uolos įdubimo 
atsigėrė lietaus vandens. 

Tuo metu, kai jis pakėlė galvą, erdvę nutvieskė 
žaibas, kuris, atrodė, perskrodė dangų ligi pat Dievo 
sosto papėdės. Šio tvykstelėjimo šviesoje tarp Lemero 
salos ir Kruavilio rago, už ketvirčio mylios nuo Dan- 
teso, tartum šmėkla išniro mažas žvejų laivas, nešamas 
audros ir bangų. Po valandėlės, artėdama nepaprastu 
greičiu, ta šmėkla pasirodė ant kitos bangos viršūnės. 
Dantesas norėjo surikti, norėjo rasti kokį nors skudurą, 
kuriuo būtų galėjęs perspėti juos, kad jie plaukia tiesiog 
į pražūtį, bet jie ir patys tai matė. Tvykstelėjus kitam 
žaibui, Edmonas išvydo keturis žmones, įsikibusius į 
stiebus ir į lyną. Penktasis laikėsi už sulaužyto vairo. 
Tie žmonės, matyt, ir jį pastebėjo, nes beviltiški šūks- 
niai, slopinami vėjo švilpimo, pasiekė jo ausis. Ant stiebo, 
sulinkusio it nendrė, plaikstėsi suplyšusi burė. Staiga 
ją dar laikiusios virvės nutrūko, ir ji dingo tamsiose 
dangaus gelmėse tarsi didžiulė balta paukštė, švyste- 
lėjusi juoduose debesyse. 

Tą pačią akimirką pasigirdo kurtinantis traškėji- 
mas. Dantesą pasiekė skęstančių riksmas. Prisiglaudęs 
tartum sfinksas prie savo uolos, Dantesas žiūrėjo į be- 
dugnę. Tvykstelėjus dar kartą žaibui, jis pamatė sudu- 
žusį laivelį, o tarp jo skeveldrų nevilties iškreiptus vei- 
dus ir į dangų ištiestas rankas. 

Paskui viskas dingo nakties tamsoje. Baisusis re- 
ginys truko ne ilgiau kaip žaibas. 

Dantesas puolė bėgti slidžiomis uolomis žemyn, 
kiekvienu metu rizikuodamas nugarmėti į jūrą. Jis žiū- 
rėjo, klausėsi, bet nieko nebuvo nei girdėti, nei matyti: 

jokių šauksmų, jokių žmonių. Vien tik audra tebestaugė 
drauge su vėju, tebeputojo drauge su bangomis. 

Pamažu vėjas nurimo. Dangumi plaukė į vakarus 
didžiuliai pilki debesys, tartum nublukę nuo audros. 
Vėl pasirodė žydrynė su dar labiau spindinčiomis žvaigž- 
dėmis. Netrukus rytuose ilga rausva juosta nubrėžė 
melsvai juodą horizontą. Kildamos bangos plykstelėdavo 
netikėta šviesa, o jų putotos keteros pavirsdavo auksi- 
niais karčiais. 

Brėško diena. 

Nejudėdamas ir tylus Dantesas žiūrėjo į tą didingą 
reginį, tartum matydamas jį pirmą kartą. Ir iš tikrųjų 
per tą laiką, kurį jis praleido Ifo pilyje, vaikinas buvo 
spėjęs užmiršti, kaip teka saulė. Jis atsigręžė į tvirtovę, 
ilgu žvilgsniu apmetė žemę ir jūrą. 

Nykus pastatas — sargas ir valdovas — kilo iš ban- 
gų visu savo rūsčiu didingumu. 

Galėjo būt penkta valanda ryto. Jūra baigė nurimti. 

„Po dviejų trijų valandų,— pagalvojo Edmonas, — 
go lavoną, jį atpažins, bergždžiai ieškos manęs ir pakels 
aliarmą. Tada jie ras angą ir požeminį urvą. Apklau- 
sinės žmones, kurie numetė mane į jūrą ir tikriausiai 
girdėjo mano riksmą. Tučtuojau valtys su ginkluotais 
kareiviais ims vytis nelaimingą bėglį, kuris, aišku, ne- 
gali būti toli. Patrankų šūviai paskelbs visam pajūriui, 
kad negalima priglausti žmogaus, kurį sutiksi klydinė- 
jantį alkaną ir nuogą. Marselio šnipai ir policininkai 
iš anksto bus įspėti ir išnaršys krantą, o tuo tarpu Ifo 
pilies komendantas ims griozti jūroje. Kas tada? Kur 
ar dingsiu, apsuptas vandenyje, užpjudytas sausumoje? 
Alkanas, sušalęs, aš net numečiau išganingąjį peilį, nes 
jis kliudė man plaukti, aš pirmo sutiktojo rankose, ku- 
ris išduodamas mane panorės uždirbti dvidešimt fran- 
kų. Daugiau aš neturiu nei jėgų, nei minčių, nei ryžto. 
Dieve mano! Tu matai mano kančias, padėk man, nes 
aš jau visai be jėgų“. 

Tą valandėlę, kai Edmonas šnibždėjo šią karštą 
maldą, kone kliedėdamas nuo visiško jėgų išsekimo, ne- 
begalėdamas galvoti ir su baime žiūrėdamas į Ifo pilį, 

staiga jis pamatė ties Pomego salos kraštu mažutį laivą, 
lyg žuvėdra skrendantį pačiu vandens paviršiumi. Dar 
tamsiame jūros ruože tik patyrusio jūreivio akis galėjo 
pažinti, kad tas laivas — tai genujiečių tartana. Jis plau- 
kė iš Marselio uosto į atvirą jūrą, ir tviskančios putos 
skyrėsi į šalis prieš smailų pirmagalį, skinantį kelią 
apvaliems jo šonams. 

— Per pusvalandį — sušuko Edmonas,— galėčiau 
pasiekti šį laivą, jei nebijočiau, kad mane ims kaman- 
tinėti, susiprotės kas aš ir nugabens į Marselį! Ką da- 
ryti? Ką jiems pasakyti? Kokią pasaką sugalvoti, kad 
jie patikėtų? Šie žmonės — kontrabandininkai, pusiau 
piratai. Prisidengę prekyba, jie plėšikauja ir greičiau 
parduos mane, negu padarys gerą, nesavanaudišką darbą. 

Bet laukti neįmanoma. Aš mirštu iš bado, po kelių 
valandų mane apleis paskutinės jėgos. Be to, artėja pa- 
tikrinimo laikas. Kol kas aliarmas dar nesukeltas, gal- 
būt manęs ir neįtars. Galiu dėtis naktį čia sudužusio 
laivo jūrininku. Ši pasaka atrodys įtikima, paneigti jos 
nėra kam, visi jie nuskendo. Taigi pirmyn!.. 

Dantesas pažvelgė į tą pusę, kur sudužo mažasis 
laivas, ir krūptelėjo: vėjo priplakta prie uolos gulėjo 
frigiška kepurė. Aišku, ji buvo kurio nors iš nusken- 
dusių jūrininkų. Netoli plūduriavo skeveldros, ant bangų 
suposi sunkios sijos, daužydamos it kokie bejėgiai ta- 
ranai salos uolas. 

Vieną akimirką Dantesas pasiryžo. Jis puolė į jūrą, 
nuplaukė prie kepurės, užsidėjo ją ant galvos, įsikibo 
į vieną siją ir pasuko priešais tartaną. 

— Dabar aš išgelbėtas, — sušnibždėjo jis. 

Tas įsitikinimas grąžino jam jėgas. 

Netrukus jis pastebėjo tartaną, kuri, plaukdama be- 
veik prieš vėją, laviravo tarp Ifo pilies ir Klanjė bokšto. 
Vieną akimirką Dantesą apėmė baimė, kad, užuot nenu- 
tolusi nuo kranto, tartana išplauks į atvirą jūrą, kaip 
ji ir turėtų padaryti, jeigu jos kelionės tikslas būtų 
Korsika arba Sardinija. Bet netrukus iš jos krypties 
Dantesas įsitikino, kad ji rengiasi praplaukti, kaip pa- 
prastai daro visi laivai, vykstą į Italiją, tarp Žaroso ir 
Kalasareno salų. 

Tuo tarpu laivas ir plaukėjas nepastebimai artėjo 
vienas prie kito. Per vieną savo užplaukimą tartana 
buvo nuo Danteso gal tik per ketvirtį mylios. Jis iškėlė 
ranką ir ėmė mosuoti kepure, rodydamas nelaimės sig- 
nalą, bet niekas jo nepastebėjo. Tartana pakeitė kryptį 
naujam užplaukimui. Dantesas norėjo šaukti, bet, * iš- 
matavęs akimis atstumą, suprato, kad jo balsas, esant 
tokiam vėjui ir smarkiai ošiant jūrai, tartanos nepasieks. 

Tuomet jis suprato, kaip gerai padarė įsikibęs į siją. 
Jis buvo toks nusilpęs, kad be sijos vargu ar būtų išsi- 
laikęs ant vandens, kol priplauks tartaną, o jeigu tar- 
tana,— tas labai lengvai galėjo atsitikti, — praplauktų jo 
nepastebėjusi, tai jis jau tikriausiai neprisikapstytų ligi 
kranto. 

Nors Dantesas buvo beveik įsitikinęs, kuria kryp- 
timi plaukia tartana, vis dėlto ne be nerimo sekė ją, kol 
pamatė, kad ji vėl pasisuko ir plaukia į jį. 

Tada jis ėmė plaukti jai priešais. Bet jiems dar 
nesusitikus tartana vėl ėmė keisti kryptį. 

Tuomet Dantesas, įtempęs visas jėgas, beveik sta- 
čias pakilo viršum vandens ir mosuodamas kepure su- 
riko tuo gailiu skęstančiųjų.balsu, kuris skamba tartum 
jūrų dvasios klyksmas. 

Sį kartą žmonės jį pamatė ir išgirdo. Tartana pa- 
keitė kursą ir pasisuko į jo pusę. Tuo pat metu jis paste- 
bėjo, kad kažkas rengiasi nuleisti valtį. 

Po trumpos valandėlės valtis su dviem irkluotojais 
pasuko į jį. Dabar Dantesas paleido iš rankų siją, many- 
damas, kad ji daugiau nereikalinga, ir greitai ėmė plaukti 
priėšais valtį, norėdamas sutrumpinti jai kelią. 

Tačiau plaukikas per daug vertino savo jėgas. Jis 
nuoširdžiai apgailestavo per anksti išsiskyręs su med- 
galiu, kuris jau tingiai suposi ant bangų už kokio šimto 
žingsnių. Jo rankos pradėjo tirpti, kojos neteko lanks- 
tumo, judesiai pasidarė sunkūs ir nelygūs, krūtinėje 
ėmė trūkti oro. 

Jis suriko dar kartą. Yrėjai sparčiau sumosavo 
irklais, ir vienas iš jų šūktelėjo itališkai: 

— Laikykis! 

Tas žodis pasiekė jį tuo momentu, kai viena ban- 

ga, ant kurios pakiltį' jis jau nebeturėjo jėgų, ūžtelėjo 
per jį ir apdrėbė purslais. 

Jis dar išniro, silpnai ir beviltiškai kapanodama- 
sis vandenyje suriko trečią kartą ir pasijuto skęstąs, 
tarsi prie kojų vis dar tebebūtų pririštas sunkus svarmuo. 

Banga užpylė jį, ir pro vandenį jis išvydo balzganą 
dangų su juodomis dėmėmis. 

Iš paskutiniųjų jėgų jam dar kartą pavyko iškilti 
į paviršių. Tarsi pajuto, kad jį kas čiumpa už plaukų. 
Paskui jau nieko nebematė, nieko nebegirdėjo, apalpo. 

Atsipeikėjęs ir atmerkęs akis, Dantesas pamatė esąs 
tartanos denyje. Ji tebeplaukė toliau. Pirmiausia jam 
rūpėjo sužinoti, kuria kryptimi ji plaukia. Tartana tolo 
nuo Ifo pilies. 

Dantesas buvo taip nusilpęs, kad jo džiaugsmo 
šūksnis nuskambėjo kaip skausmingas atodūsis. 

Kaip jau esame sakę, jis gulėjo denyje. Vienas jū- 
rininkas trynė jį vilnoniu apklotu. Kitas, kuris buvo 
jam sušukęs: „Laikykis!“, kišo į burną gertuvės kak- 
lelį. Trečias, senas jūreivis, laivo kapitonas ir jo savi- 
ninkas, žiūrėjo į Dantesą su egoistine užuojauta, pa- 
prastai būdinga žmonėms, kai jie mato tokią nelaimę, 
kurios patys išvengė vakar, bet nežinia ar išvengs rytoj. 

Keletas lašų romo sustiprino nusilpusią širdį, try- 
nimas, kurio stropiai ėmėsi šalia jo atsiklaupęs jūri- 
ninkas, grąžino nutirpusiems sąnariams lankstumą. 

— Kas jūs? — netaisyklinga prancūzų kalba pa- 
klausė tartanos savininkas. 

— Aš esu maltietis jūreivis, — netaisyklinga italų 
kalba atsakė Dantesas,— mes plaukėme iš Sirakūzų, 
pasikrovę vyno ir audeklo. Vakarykštė audra užklupo 
mus prie Moržiono iškyšulio, ir mes sudužome į tas uolas, 
kurias ten matote. 

— Iš kur atplaukėte? 

— Nuo tų uolų, į kurias turėjau laimės įsikibti, 
o mūsų vargšas kapitonas persiskėlė į jas galvą. Kiti 
trys nuskendo. Turbūt tik aš vienas likau gyvas. Pa- 
mačiau jūsų tartaną ir, bijodamas ilgai laukti šioje 
tuščioje ir negyvenamoje saloje, nutariau ant mūsų laivo 
skeveldros plaukti link jūsų. Ačiū, — tęsė Dantesas, — 

jūs išgelbėjote man gyvybę. Aš vos nenuskendau, bet 
vienas jūsų jūrininkas nutvėrė mane už plaukų. 

— Aš,— tarė jūreivis atviru ir maloniu veidu su 
juodomis žandenomis,— ir pačiu laiku. Jūs jau važiavote 
į dugną. 

— Taip,— tarė Dantesas, tiesdamas jam ranką,— 
taip, mano drauge, dar kartą jums dėkoju. 

— Prisipažįstu, buvau pradėjęs abejoti, — kalbėjo 
toliau jūrininkas,— jūsų tokia barzda ir plaukai, kad 
palaikiau jus plėšiku. 

Dantesas prisiminė, jog per visą tą laiką, kurį iš- 
buvo uždarytas Ifo pilyje, jo plaukai nė karto nematė 
žirklių, o barzda — skustuvo. 

— Taip,— tarė jis, — pavojaus valandą buvau pada- 
ręs įžadus Dievo motinai del Pjė de la Grota visą dešimt 
metų nesikirpti plaukų ir nesiskusti barzdos. Šiandien 
baigiasi mano įžadų terminas, ir aš vos nenuskendau 
per tokias sukaktuves. 

— Ką mums toliau su jumis daryti? — paklausė 
savininkas. 

— Deja! — atsakė Dantesas.— Ką norite. Feluka, 
kuria plaukiojau, sudužo, kapitonas nuskendo. Kaip ma- 
tote, aš išlikau gyvas, bet visiškai nuogas. Laimė, esu 
neblogas jūrininkas. Išlaipinkit mane pirmame uoste, 
kur jūs užsuksite, ir aš gausiu darbo bet kokiame pre- 
kybos laive. 

— Ar pažįstate Viduržemio jūrą? 

— Plaukioju joje nuo vaikystės. 

— Ar žinote vietų, kur galima būtų sustoti? 

— Nedaug atsiras uostų, net pačių sunkiausių, į 
kuriuos negalėčiau įplaukti ir išplaukti užrištomis 
akimis. 

— Na, ką gi, šeimininke! — tarė jūrininkas, sušu- 
kęs Dantesui „Laikykis!“,— jeigų draugas tiesą sako, 
kodėl jis negalėtų pas mus pasilikti? 

— Taip, jeigu jis sako tiesą,— atsakė šeimininkas, 
truputį nepasitikėdamas.— Juk šitokioje padėtyje kaip 
tas vargšelis pažadi daug, o ištesi, kiek gali. 

— Aš ištesėsiu daugiau, negu pažadėjau,— atsakė 
Dantesas. 

— Oho! — tarė šeimininkas juokdaimasis.— Pažiū- 
rėsim. 

— Kada jums bus patogu, — atsakė Dantesas atsi- 
stodamas.— Kur jūs plaukiate? 

— Į Livorną. 

— Gerai! Tada, užuot plaukiojus vingiuojant pagal 
vėją ir gaišus brangų laiką, ar ne geriau plaukti tiesiog 
pavėjui? 

— Tada mums teks mokėti muitą Riono saloje. 

— Ne, jūs paliksite ją maždaug už keturiasdešimt 
metrų. 

— Na, ką, imkite vairą,— tarė šeimininkas, — pa- 
žiūrėsime, kaip jums seksis. 

Edmonas atsisėdo prie vairo, lengvu spustelėjimu 
patikrino, kaip laivas klauso vairo, ir matydamas, kad 
jis, nors ir ne itin jautriai, bet vis dėlto klauso, su- 
komandavo: 

— Prie šoninių ir viršutinių lynų! 

Keturi jūrininkai, kurie sudarė laivo įgulą, šoko į 
vietas, o šeimininkas stebėjo juos. 

— Įtempti šoninius lynus! — tęsė Dantesas. 

Jūrininkai įvykdė komandą gana mikliai. 

— O dabar burę į šoną! 

Si komanda buvo įvykdyta kaip ir abi ankstesnio- 
sios, ir tartana jau nebevingiuodama plaukė link Riono 
salos, pro kurią ir prašovė, kaip buvo numatęs Dante- 
sas, palikdama ją dešinėje maždaug už keturiasdešimt 
metrų. 

— Bravo! — tarė šeimininkas. 

— Bravo! — pakartojo jūrininkai. 

Ir visi nustebę žiūrėjo į tą žmogų, kurio žvilgsnyje 
nubudo protas, o kūne jėga,— jie nė nemanė, kad jis 
gali būti šitoks. 

— Štai matote,— tarė Dantesas, pasitraukdamas 
nuo vairo,— šiek tiek galėsiu būti jums naudingas nors 
kelionės metu. Jei Livorne manęs jau nebereikės, palikite 
mane ten, o aš iš pirmos algos užmokėsiu jums už maistą 
ir drabužius, kuriuos duosite. 

— Gerai,— tarė šeimininkas.— Kaip nors susitar- 
sime, jei per daug neužsišauksite. 

— Visi jūreiviai vienas kito verti, — atsakė Dan- 
tesas.— Kiek mokate draugams, tiek sumokėsite ir man. 

— Neteisinga, — įsiterpė jūrininkas, kuris ištraukė 
Dantesą iš vandens, — jūs žinote daugiau už mus. 

— O kas tau rūpi, Džakopai? — pertraukė jį šei- 
mininkas.— Kiekvienas gali parsisamdyti už tokią kainą, 
kokia jam patinka. 

— Ir tas tiesa,— atsakė Džakopas,— aš tik šiaip 
pasakiau. 

— Verčiau paskolintum jam kelnes ir palaidinę, jei 
turi atliekamas. 

— Atliekamos palaidinės neturiu,— atsakė Džako- 
pas, — bet marškiniai ir kelnės atsiras. 

— Daugiau nieko man ir nereikia,— atsakė Dan- 
tesas.— Ačiū, drauge. 

Džakopas įlipo pro angą ir po valandėlės grįžo ne- 
šinas drabužiais, kuriais Dantesas apsivilko ir jautėsi 
nepaprastai laimingas. 

— Gal jums dar ko nors reikia? — paklausė šei- 
mininkas. 

— Kąsnelio duonos ir dar gurkšnelio to jūsų nuos- 
tabiojo romo, kurio jau ragavau. Senokai esu nieko 
nevalgęs. 

Iš tikrųjų jis buvo nevalgęs jau beveik dvi paras. 

Dantesui atnešė žiauberę duonos, o Džakopas pa- 
davė gertuvę. 

— Vairą į kairę! — sušuko kapitonas vairininkui. 

Dantesas jau norėjo kelti gertuvę prie lūpų, bet jo 
ranka sustingo. 

— Žiūrėkite! — tarė šeimininkas.— Kas ten dedasi 
Ifo pilyje? 

Viršum Ifo pilies pietinio bastiono ambrazūrų pa- 
sirodė baltas gražus debesėlis. 

Po valandėlės tartaną pasiekė tolimo patrankos šūvio 
garsas. 

Jūrininkai pakėlė galvas, susižvalgė. 

— Kas gi ten? — paklausė šeimininkas. 

— Matyt, koks nors kalinys šiąnakt pabėgo, — tarė 
Dantesas,— užtat ir pakėlė aliarmą. 

Šeimininkas įdėmiai pažvelgė į jaunuolį, kuris, iš- 

taręs šiuos žodžius, prikišo gertuvę prie burnos. Bet 
Dantesas traukė romą taip ramiai ir su tokiu pasiten- 
kinimu, kad jeigu šeimininkas bent kiek ir įtarė, tai tas 
įtarimas tik šmėkštelėjo jo galvoje ir tuojau pat išnyko. 

— Na ir stiprumėlis to romo! — tarė Dantesas, 
šluostydamasis marškinių rankove prakaituotą kaktą. 

— Jeigu net tai būtų jis, — suniurnėjo šeimininkas, 
žiūrėdamas į Dantesą,— juo geriau: aš gavau šaunų 
vaikiną. 

Jausdamas neįveikiamą nuovargį, Dantesas pasi- 
prašė, kad jam leistų sėsti prie vairo. Vairininkas, ap- 
sidžiaugęs, kad jį pakeis, žvilgtelėjo į šeimininką, kuris 
galva parodė jam, kad gali perduoti vairą savo nauja- 
jam draugui. ž 

Sėdėdamas prie vairo, Dantesas galėjo žiūrėti į Mar- 
selio pusę nesukeldamas įtarimų. 

— Kelinta šiandien diena? — paklausė Dantesas at- 
sisėdusį šalia jo Džakopą, kai Ifo pilis išnyko iš akiračio. 

— Vasario dvidešimt aštuntoji, — atsakė šis. 

— Kelintų metų? — paklausė Dantesas. 

— Kaip tai kelintų? Klausiate, kelintų metų? 

— Taip, — atsakė jaunuolis,— aš klausiu, kelintų 
metų. 

— Užmiršote kelintais metais mes gyvename? 

— Ką padarysi! — tarė Dantesas juokdamasis.— 
Šiąnakt aš taip išsigandau, kad vos neišprotėjau, o mano 
atmintis visai sutriko. Užtat ir klausiu jūsų: kelintų 
metų šiandien vasario dvidešimt aštuntoji? 

— Tūkstantis aštuoni šimtai dvidešimt devintųjų 
metų, — atsakė Džakopas. 

Praėjo lygiai keturiolika metų nuo Danteso suėmimo 
dienos. 

Jis peržengė Ifo pilies slenkstį būdamas devynio- 
likos metų, o išėjo iš ten trisdešimt trejų. 

Liūdnas šypsnys šmėkštęlėjo jo lūpose, jis klausė 
savęs, kas per tą laiką įvyko Mersedesai, kuri tikriausiai 
laikė jį mirusiu. 

Paskui keršto kibirkštis sužaižaravo jo akyse,— 
jis prisiminė tris niekšus, kuriems turėjo būti dėkingas 
už ilgus ir kupinus kančios kalėjimo metus. 

Ir vėl, kaip kadaise kalėjime, jis davė baisią prie- 
saiką — negailestingai atkeršyti Danglarui, Fernanui ir 
Vilforui. 

Dabar ši priesaika jau nebebuvo tuščias grasini- 
mas, nes pats greičiausias Viduržemio jūros burlaivis 
nebūtų pasivijęs mažosios tartanos, kuri, iškėlusi visas 
bures, dūmė į Livorną. 


XXII + KONTRABANDININKAI 


Dantesas dar nė dienos neišbuvo tartanoje, o jau 
suprato, kur atsidūręs. Nors puikusis „Jaunosios Ame- 
lijos“ (taip vadinosi genujiška tartana) savininkas ir 
nebuvo mokęsis pas abatą Fariją, bet jis mokėjo beveik 
visas kalbas, kuriomis kalbama šio didžiulio ežero, va- 
dinamo Viduržemio jūra, pakrantėse, — pradedant arabų 
ir baigiant provansiečių. Šitai padėdavo jam išvengti 
vertėjų, kurie visada esti įkyrūs, o kartais ir nekuklūs. 
Taip pat lengvindavo ryšius su jūroje pasitaikančiais 
laivais, su mažais pakrančių laiveliais arba pagaliau su 
žmonėmis be vardo, be tėvynės, be aiškaus užsiėmimo, 
kurių visuomet slampinėja jūrų uostuose ir kurie gyvena 
iš kažkokių paslaptingų išteklių, siunčiamų jiems, matyt, 
pačios Apvaizdos, nes kokių nors paprasta akimi regimų 
pragyvenimo šaltinių jie neturi. Skaitytojas atspėja, 
kad Dantesas pateko į kontrabandininkų laivą. 

Savaime suprantama, jog šeimininkas priėmė Dan- 
tesą į laivą šiek tiek nepasitikėdamas. Jis buvo gerai 
žinomas visoms pakrantės muitinių sargyboms, o kadangi 
šie ponai, kaip ir jis, griebdavosi įvairiausių gudrybių 
norėdami vieni kitus apšauti, tai pradžioje jis pagal- 
vojo, kad Dantesas yra tiesiog muitinės patikėtinis, pa- 
sinaudojęs tuo išradingų būdu, kad prasiskverbtų į jo 
verslo paslaptis. Bet kai Dantesas drąsiai pasuko prieš 
vėją, puikiausiai išlaikė bandymą, jis visiškai nusira- 
mino. Paskui, kai jis pamatė debesėlį dūmų, besirai- 
tančių viršum Ifo pilies bastiono, ir kai išgirdo tolimo 
šūvio garsą, jam dingtelėjo mintis, ar nebus jis priėmęs 
į laivą vieną iš tų, kurie kaip karaliai atvykstant ir iš- 

vykstant pagerbiami patrankų šūviais. Ir, reikia pasakyti, 
šitai jį mažiau jaudino negu tai, jeigu jo svečias būtų 
muitinės patikėtinis. Tačiau ir šį įtarimą, kaip ir pirmą- 
jį, greitai išsklaidė nesudrumsčiama Danteso ramybė. 
Dantesui tokia padėtis buvo tuo patogesnė, kad jis ži- 
nojo, kas jo šeimininkas, o tuo pat metu jis šeimininkui 
buvo visiška paslaptis. Nors ir labai jį kvosdavo senasis 
jūrininkas arba jo bičiuliai, Edmonas išsisukdavo ir nie- 
ko neprisipažindavo. Jis smulkiai pasakodavo apie Nea- 
polį ir Maltą, kuriuos pažino kaip Marselį, ir kartodavo 
savo pirmykštę pasaką taip niekur nesuklysdamas, kad 
iš tikrųjų galima buvo tik pavydėti jo atminties. Taigi, 
nors ir būdamas labai gudrus, genujietis turėjo supa- 
suoti prieš Edmoną, kuriam gerokai talkininkavo įgim- 
tas švelnumas, jūrininko patirtis, o svarbiausia — mo- 
kėjimas neišsiduoti. 

Be to, genujietis, kaip protingas žmogus, galbūt 
verčiau norėjo žinoti vien tai, ką jam reikia žinoti, ir 
tikėti vien tuo, kuo naudinga tikėti. 

Tokia buvo padėtis, kai jie atvyko į Livorną. 

Čia Edmonui reikėjo įsitikinti, ar pažins jis pats 
save po keturiolikos kalėjimo metų. Jis gana aiškiai 
prisiminė, koks buvo jaunystėje. Dabar pamatys, kaip 
atrodo subrendęs. Jo bičiulių akyse įžadai jau buvo iš- 
tesėti. Kadaise jis gal dvidešimt kartų buvo lankęsis Li- 
vorne ir pažinojo čia, San Fernando gatvėje, vieną kir- 
pėją. Tad nuėjo pas jį ir paprašė apkirpti plaukus bei 
nuskusti barzdą. 

Kirpėjas nustebęs pažiūrėjo į tą ilgaplaukį žmogų 
su tankia juoda barzda — žmogų, primenantį Ticiano 
portretus. Tuo metu dar nebuvo mados auginti ilgus 
plaukus ir barzdą. Šiandien kirpėjas tikrai nustebtų, 
kad žmogus, iš prigimties apdovanotas tokia puikia 
puošmena, jos atsisako. 

Livorno kirpėjas ėmėsi darbo daug nekalbėdamas. 

Kai kirpėjas baigė ir Edmonas pajuto, kad smak- 
ras gražiai nuskustas, plaukai nukirpti tiek, kiek reikia, 
jis paprašė veidrodžio. 

Kaip jau sakėme, Dantesui tada buvo sukake tris- 
dešimt treji, ir tie keturiolika metų, praleistų kalėjime, 
neatpažįstamai pakeitė jo veidą. 

Dantesas įėjo į Ifo pilį būdamas apskrito, linksmo 
ir Zydinčio veido laimingas jaunuolis, kuriam pirmieji 
žingsniai gyvenime gerai sekėsi ir kuris vylėsi ateitimi 
kaip natūraliu praeities tęsiniu. Bet viso to neliko nė 
žymės. 

Veido ovalas ištįso, šypsena pasidarė griežta ir san- 
tūri, antakiai išsilenkė. Kaktą perkirto rūsti stati raukš- 
lė. Akyse slypi gilus liūdesys, o kartkartėmis jos su- 
žaižaruoja rūškanos neapykantos ugnimi. Veido oda, taip 
ilgai nemačiusi dienos šviesos ir saulės spindulių, įgavo 
matinį atspalvį, kuris šiauriečių veidams, jeigu juos 
supa juodi plaukai, teikia aristokratiškumo. Be to, iš- 
prusimas, įgytos žinios uždėjo jo bruožams išminties 
ir pasitikėjimo antspaudą. Nors buvo gana aukšto ūgio, 
jo figūra pasidarė kiek kresna — nuolatinio jėgų kau- 
pimo pasekmė. 

Lieknos ir švelnios jo kūno formos suapvalėjo, pa- 
sidarė stiprios ir raumeningos. Maldos, raudos ir pra- 
keiksmai visiškai pakeitė jo balsą, dabar jis skambėjo 
čia neįprastai švelniai, čia šiurkščiai ir net dusliai. 

Be to, visą laiką būdamos prieblandoje arba vi- 
siškoje tamsoje, jo akys įgijo tą keistą sugebėjimą ma- 
tyti daiktus naktį, panašiai kaip mato hienos ar vilkai. 

Pamatęs save, Edmonas nusišypsojo. Geriausias 
draugas, jeigu jis dar turi draugų pasaulyje, jo neat- 
pažintų, nes jis pats savęs nepažino. 

„Jaunosios Amelijos“ šeimininkas labai norėjo savo 
įguloje turėti tokį jūrininką kaip Edmonas, užtat jam 
pasiūlė šiek tiek avanso būsimojo pelno sąskaita, ir Ed- 
monas sutiko. Išėjęs iš kirpėjo, kuris jį jau šiek tiek pa- 
keitė, Edmonas pirmiausia pasuko į krautuvę ir nusi- 
pirko visą jūrininko kostiumą. Tas kostiumas, kaip ži- 
noma, labai nesudėtingas: tai baltos kelnės, dryžuoti 
marškiniai ir frigiška kepurė. 

Su šitais drabužiais, grąžinęs Džakopui marškinius 
ir kelnes, kuriuos tas jam buvo paskolinęs, Edmonas 
pasirodė „Jaunosios Amelijos“ šeimininkui ir turėjo vėl 
pakartoti savo istoriją. Kapitonas žiūrėjo ir stebėjosi: 
tas gražus ir dabitiškai apsirengęs jūrininkas — argi 
tai tas pats žmogus su vešlia barzda, ilgais plaukais, 

prisivėlusiais dumblių, visas išmirkęs jūros vandenyje, 
kurį jis priėmė į savo laivą nuogą ir mirštantį. 

Patrauktas tos malonios išvaizdos, jis vėl pasiūlė 
Dantesui likti pas jį laive, tačiau Dantesas, turėdamas 
savo sumanymų, sutiko tarnauti pas jį ne daugiau kaip 
tris mėnesius. 

„Jaunosios Amelijos“ įgula buvo neištižusi, jai ko- 
mandavo kapitonas, nepratęs gaišti laiko. Nepraėjus 
nė savaitei erdvus tartanos triumas buvo pilnas spal- 
voto muslino, uždraustos medvilnės, angliško parako ir 
tabako, ant kurio muitinė pamiršo uždėti savo antspau- 
dą. Visa tai reikėjo išvežti iš Livorno ir iškrauti Korsi- 
kos pakrantėje, iš kur kažkokie verteivos apsiėmė nu- 
gabenti krovinį į Prancūziją. 

Taigi tartana išplaukė. Edmonas vėl skrodė žydrą 
jūrą, savo jaunystės lopšį, kurią taip dažnai sapnuodavo 
vienutėje. Jis paliko Gorgoną dešinėje, Pianozą — kai- 
rėje, burės nešė laivą link Paolio ir Napoleono tėvynės. 

Kitos dienos rytą, užlipęs ant denio, savo įpratimu, 
anksti, kapitonas rado Dantesą, atsirėmusį į bortą ir 
keistu žvilgsniu žiūrintį į granitinių uolų krūvą, nu- 
tviekstą tekančios saulės spindulių. Tai buvo Monte- 
kristo sala. 

„Jaunoji Amelija“ paliko ją dešinėje per tris ketvir- 
čius mylios ir slinko toliau Korsikos link. 

Plaukdamas pro salą, kurios vardas Edmoną taip 
jaudino, jis galvojo, kad jeigu tik šoktų į jūrą, tai po 
pusvalandžio jau būtų pažadėtoje žemėje. Bet ką jis gali 
padaryti neturėdamas nei įrankių lobiui atkasti, nei 
ginklų jam apginti? Pagaliau ką pasakytų jūrininkai? 
Ką pagalvotų šeimininkas? Reikėjo laukti. 

Laimė, Dantesas mokėjo laukti. Jis laukė keturiolika 
metų laisvės. Dabar, kai yra jau laisvas, pusmetį ar 
metus palaukti turtų jam vieni niekai. 

Argi jis nebūtų džiaugęsis laisve be turtų, jeigu 
tik jam būtų ją davę? 

Be to, ar tik ne chimera tie turtai? Atsiradę li- 
guistoje vargšo abato Farijos galvoje, gal jie ir dingo 
drauge su juo? 

Tiesa, kardinolo Spados laiškas buvo nuostabiai 
įtikinamas. 

Dantesas atmintyje pakartojo tą laišką, kurį prisi- 
minė žodis žodin. 

Atėjo vakaras. Edmonas matė, kaip sala pamažu 
grimzta tirštėjančiose sutemose, o netrukus ir visai 
dingo tamsoje. Tačiau, pripratęs prie savo kameros 
tamsos, jis tikriausiai ją tebematė, nes denyje pasiliko 
ilgiau nei kiti. 

Rytas užklupo juos netoli Alerijos aukštumos. Vi- 
są dieną jie plaukiojo aplinkui, o vakare ant kranto 
sužibo ugnys. Tam tikra tvarka išsidėstę laužai, matyt, 
rodė, kad prekes galima iškrauti, nes signalinis žibin- 
tas buvo iškeltas vietoj vėliavos ant mažojo laive stie- 
bo, ir jie prisiartino prie kranto per šūvio atstumą. 

Dantesas pastebėjo, kad šeimininkas, matyt, tų iš- 
kilmingų aplinkybių proga ant „Jaunosios Amelijos“ 
denio buvo pastatęs dvi kulevrinas, kurios be ypatingo 
triukšmo galėjo nusviesti už tūkstančio žingsnių gerų 
keturių svarų sviedinį. 

Bet šį kartą toks atsargumas buvo nereikalingas. 
Viskas praėjo tyliai ir padoriai. Keturios valtys be triukš- 
mo priplaukė prie „Amelijos“, kuri, be abejo, iš pagar- 
bos, nuleido į jūrą ir savo laivelį. Tie penki laiveliai 
veikė taip mikliai, kad iki antros valandos ryto visas 
„Jaunosios Amelijos“ krovinys buvo pergabentas į 
sausumą. 

„Jaunosios Amelijos“ šeimininkas buvo toks tvar- 
kingas, jog tą pačią naktį paskirstė įgulai pelną: kiek- 
vienas jūrininkas gavo po šimtą toskaniškų livrų, tai 
yra maždaug po aštuoniasdešimt frankų. 

Tačiau ekspedicija tuo nesibaigė: ji pasuko Sardi- 
nijos linkui. Reikėjo vėl pakrauti tuščią laivą. 

Antroji operacija pavyko taip pat laimingai kaip 
ir pirmoji: „Jaunajai Amelijai“ sekėsi. 

Naujasis krovinys buvo skirtas Lukos hercogystei. 
Tai buvo bemaž vien tik Havanos cigarai, Chereso ir 
Malagos vynas. 

Čia įvyko nesusipratimas su muitine, tuo amžinu 
„Jaunosios Amelijos“ šeimininko priešu. Vienas muiti- 
ninkas buvo užmuštas vietoje, du jūrininkai sužeisti. Vie- 
nas iš tų dviejų jūrininkų buvo Dantesas. Kulka kiaurai 
perėjo per kairiojo peties raumenis. 

Dantesas buvo patenkintas, kad teko susiremti, ir 
beveik džiaugėsi žaizda. Ta skaudi pamoka parodė jam, 
koks jis susidūręs su pavojumi ir ar moka kantriai ken- 
tėti. Jis žiūrėjo į pavojų šypsodamasis, o sužeistas pa- 
sakė kaip graikų filosofas: „Skausme, tu nesi blogybė“. 

Jis taip pat matė mirtinai sužeistą muitininką, ir 
gal dėl to, kad susidūrimo metu buvo įsikarščiavęs, ar 
dėl to, kad jausmai buvo atbukę, bet tas vaizdas jo ne- 
jaudino. Dantesas jau buvo tame kelyje, kuriuo ketino 
eiti ir ėjo tiesiog į užsibrėžtą tikslą. Jo širdis pavirto 
akmeniu. 

Pamatęs, kad Dantesas sudribo lyg negyvas, Dža- 
kopas puolė prie jo, pakėlė ir ėmė rūpestingai slaugyti. 

Vadinasi, jei pasaulis nėra toks geras, kaip apie jį 
galvojo daktaras Panglosas, tai ir ne toks blogas, koks 
jis atrodė Dantesui, nes tas jūrininkas, kuriam iš savo 
draugo nebuvo ko tikėtis, išskyrus dalį pelno pastara- 
jam mirus,— tas jūrininkas taip sielojosi manydamas, 
kad jis nukautas. 

Laimė, kaip jau esame sakę, Edmonas buvo tik su- 
žeistas. Gydomosios žolės, kurias sardinietės senės rink- 
davo paslaptingu ir tik joms vienoms težinomu laiku, 
o paskui pardavinėdavo kontrabandininkams, žaizdą 
gana greit užgydė. Tuomet Edmonas norėjo išmėginti 
Džakopą. Atsidėkodamas pasiūlė jam už rūpestingumą 
savo dalį, bet Džakopas tai atmetė pasipiktinęs. 

Pagarba ir atsidavimas, kuriuos Džakopas pajuto 
Edmonui iš pirmo žvilgsnio, veikė ir Edmoną ir suža- 
dino tam tikrą prisirišimą prie šio žmogaus. Tačiau 
Džakopas daugiau nė nereikalavo. Jis ihstinktyviai jau- 
tė, kad Edmonas sutvertas ne tokiai kukliai padėčiai, 
kurią dabar užima, nors ir stengėsi savo pranašumo 
niekuo neparodyti. Dorasis jūrininkas buvo patenkintas 
tuo palankumu, kurį Edmonas jam reiškė. 

Ilgomis plaukiojimų valandomis, kai laivas, pa- 
lankiam vėjui išpūtus jo bures, ramiai sau skrosdavo 
žydrą jūrą ir, išskyrus vairininką, daugiau nieko nebū- 
davo reikalingas, Edmonas, pasiėmęs į rankas jūrų že- 
mėlapį, pasidarydavo Džakopui mokytoju, kaip vargšas 
abatas Farija buvo jo paties mokytojas. Jis rodydavo 

jam krantų padėtį, aiškindavo kompaso pasikeitimus, 
mokė jį skaityti didingą knygą, atverstą virš mūsų 
galvų ir vadinamą dangumi, kurio žydrynėje Dievas 
rašo deimantinėmis raidėmis. 

Kai Džakopas jo klausdavo: 

— Ar verta mokyti visų tų dalykų vargšą jūri- 
ninką? 

Edmonas atsakydavo: 

— Kas žino? Galbūt kada nors būsi laivo kapito- 
nu. Tavo krašto žmogus Bonapartas juk tapo impera- 
toriumi! 

Užmiršome pasakyti, kad Džakopas buvo korsikietis. 

Jau du su puse mėnesio diena iš dienos jie zujo 
po jūrą. Edmonas dabar pasidarė lygiai toks pat suma- 
nus pakrančių verslininkas, koks anksčiau buvo drąsus 
jūreivis, užmezgė ryšius su visais kontrabandininkais, 
išmoko visų masonų ženklų, kurių dėka šie pusiau pi- 
ratai pažįsta vieni kitus. 

Dvidešimt kartų jis buvo praplaukęs pro Monte- 
kristo salą, bet nė karto nepasitaikė proga joje pabuvoti. 

Užtat štai ką jis nutarė padaryti. 

Kai tiktai baigsis tarnybos sutartis su „Jaunosios 
Amelijos“ šeimininku, jis išsinuomos nedidutę valtį 
(tai padaryti Dantesas galėjo, nes beplaukiodamas buvo 
susitaupęs apie šimtinę piastrų) ir kokia nors dingstimi 
išvyks į Montekristo salą. 

Ten, būdamas laisvas, jis pradės ieškoti. 

Žinoma, ne visai laisvas, nes tikriausiai jo nepa- 
leis iš akių tie, kurie jį ten nugabens. 

Tačiau gyvenime kartais tenka rizikuoti. 

Kalėjimas Edmoną išmokė atsargumo, ir jis buvo 
linkęs nerizikuoti. 

Bet kad ir kiek jis kamavo savo turtingą vaizduotę, 
kito būdo patekti į trokštamą salą nerado. 

Dantesui taip bedvejojant, jo kapitonas, kuris Ed- 
monu labai pasitikėjo ir karštai troško pasilikti jį pas 
save, paėmė vieną vakarą jį už parankės ir nusivedė 
į smuklę via del Olio, kur paprastai rinkdavosi Livorno 
kontrabandininkų viršūnė. Dažniausiai čia ir būdavo su- 
daromi prekybiniai sandėriai. Dantesas jau du ar tris 


231 


kartus buvo lankęsis šioje jūrininkų biržoje ir žiūrėda- 
mas į tuos šaunuolius, susirinkusius čia maždaug iš 
dviejų tūkstančių mylių pajūrio, jis klausė pats savęs, 
kokią galybę turėtų tas žmogus, kuriam pasisektų pa- 
lenkti savo valiai visas šias padrikas ar kiek susipynusias 
gijas. 

Sį sykį buvo kalbama apie stambų biznį. Saugioje 
vietoje reikėjo iškrauti laivą, atvežantį turkiškų kili- 
mų, rytietiškų audinių ir kašmiro, o paskui nugabenti 
tas prekes į Prancūzijos pajūrį. 

Jei pasisektų, kiekvienas jūrininkas gautų didžiulį 
atlyginimą, ne mažiau kaip penkiasdešimt piastrų. 

„Jaunosios Amelijos“ savininkas prekėms iškrauti 
pasiūlė Montekristo salą, nes ji buvo visai negyvenama, 
nesaugoma nei kareivių, nei muitininkų ir atrodė, tarsi 
pagoniškojo Olimpo laikais ją tyčia vidury jūros būtų 
pastatęs Merkurijus, prekiautojų ir vagių dievas — die- 
vas tų dviejų kastų, kurias dabar skiriame, nors ir ne vi- 
sada atskiriame, bet kurias antikinis pasaulis, matyt, 
buvo suplakęs į vieną kategoriją. 

Išgirdęs Montekristo vardą, Dantesas suvirpėjo iš 
džiaugsmo. Norėdamas nuslėpti susijaudinimą, jis atsi- 
stojo ir kartą kitą perėjo per prirūkytą smuklę, kur 
visos pasaulio kalbos susijungė į frankų kalbą. 

Kai jis vėl priėjo prie savo pašnekovų, jau buvo 
nuspręsta, kad kitą naktį jie išplauks į kelionę ir sustos 
Montekriste. 

Paklaustas patarimo, Edmonas atsakė, kad sala la- 
bai saugi vieta ir kad didelius sumanymus reikia vyk- 
dyti nedelsiant. 

Taigi planas liko nepakeistas. Buvo susitarta pa- 
kelti inkarą kitos dienos vakare ir, jeigu jūra bus rami, 
vėjas palankus, už paros pasistengt išlipti negyvena- 
moje saloje. 


XXIII + MONTEKRISTO SALA 


Pagaliau netikėta proga, pasitaikanti kartais tiems, 
kuriuos ilgą laiką slėgė rūstus likimas, leido Dantesui 


232 


pasiekti savo tikslą paprastu bei natūraliu būdu ir įžengti 
į salą niekam nesukėlus įtarimų. 

Tiktai viena naktis skyrė jį nuo taip ilgai lauktos 
kelionės. 

Tai buvo viena iš pačių neramiausių naktų, kurias 
kada nors teko praleisti Dantesui. Nuo vakaro ligi ryto 
jam be paliovos vaidenosi visos sėkmės ir nesėkmės, 
kurios jį gali ištikti. Užsimerkęs jis matydavo kardi- 
nolo Spados laišką, ugnies raidėmis tviskantį ant sie- 
nos. Jeigu valandėlei užsnūsdavo, jo smegenyse imdavo 
suktis viesulas pačių beprotiškiausių regėjimų: jis nusi- 
leisdavo į olą, išgrįstą smaragdais, su rubinų sienomis, 
deimantų stalaktitais. Perlai teka lašas po lašo, tarsi 
sunktųsi požemio vandenys. 

Susižavėjęs, apkerėtas Edmonas prisikimšdavo kiše- 
nes brangakmenių. Paskui išeidavo į šviesą, ir brangak- 
meniai virsdavo paprastais rieduliukais. Tada jis ban- 
dydavo grįžti į užburtas olas, matytas tik probėgomis, 
bet kelias staiga imdavo vingiuoti begalinėmis spira- 
lėmis ir įėjimo jis nerasdavo. Bergždžiai ieškodavo iš- 
kamuotoje savo atmintyje to magiško žodžio, atidarančio 
arabų žvejui nuostabias Ali Babos olas. Viskas būdavo 
veltui. Dingę turtai vėl tapdavo žemės dvasių nuosa- 
vybe, ir tuščia būdavo trumpalaikė Danteso viltis iš jų 
tuos turtus pagrobti. 

Išaušo diena, beveik tokia pat nerami kaip ir nak- 
tis. Bet vaizduotei į pagalbą atėjo logika ir Dantesas 
sudarė planą, iki šiol miglotai bei neaiškiai plevenusį 
jo galvoje. : " 

Atėjo vakaras, o kartu su juo imta ruoštis išplaukti. 
Šitai padėjo Dantesui nuslėpti savo susijaudinimą. Pa- 
mažu jis sugebėjo įgyti tarp draugų autoritetą ir ko- 
manduodavo jiems kaip kapitonas. Kadangi jo įsakymai 
visada būdavo aiškūs, tikslūs ir lengvai įvykdomi, drau- 
gai vykdydavo juos ne tik greitai, bet ir mielai. 

Senasis jūrininkas nekliudydavo jam. Jis taip pat 
pripažino Dantesą gabesniu už kitus jūrininkus ir už 
save patį. Jis žiūrėjo į jaunuolį kaip į savo įpėdinį ir 
gailėjosi neturįs dukters, norėdamas tokia puikia san- 
tuoka dar stipriau pririšti Edmoną prie savęs. 

Septintą valandą vakaro viskas buvo paruošta. 
Dešimt minučių aštuntos laivas jau lenkė švyturį, ku- 
riame kaip tik tuo metu užsidegė šviesa. 

Jūra buvo rami, pūtė gaivus pietryčių vėjas. Jie 
plaukė po žydru dangumi, kur Dievas taip pat degė 
savo švyturius, iš kurių kiekvienas — ištisas pasaulis. 
Dantesas pareiškė, kad visi gali eiti gulti, o jis pasiliks 
vairuoti. 

Kai maltietis (šitaip visi vadino Dantesą) tai pa- 
reiškė, niekas neprieštaravo ir visi ramiai išsivaikščio- 
jo gulti. 

Taip atsitikdavo ne kartą. Iš vienatvės netikėtai 
grąžintas į pasaulį, Dantesas retkarčiais pajusdavo ne- 
įveikiamą norą pabūti vienam. O kurgi rastum tokią 
didelę poetišką vienatvę, jei ne laive, kuris skrieja jūros 
tyrais per nakties tamsą, begalinėje tyloje, sergstimas 
Viešpaties akies? 

Bet šį kartą jo vienatvę gaivino mintys, tamsą tvieskė 
svajonės, į tylą skverbėsi viltys. 

Kai šeimininkas pabudo, „Amelija“ plaukė išsklei- 
dusi visas bures. Nebuvo nė vienos audeklo skiautės, 
kurios nebūtų išpūtęs vėjas. Laivas skriejo daugiau kaip 
pustrečios mylios per valandą greičiu. | 

Horizonte ėmė ryškėti Montekristo sala. 

Edmonas perdavė laivo vairą kapitonui ir nuėjo va- 
landžiukę išsitiesti ant lovos. Tačiau, nors ir buvo ne- 
miegojęs naktį, nė sekundei nesumerkė akių. 

Po dviejų valandų jis vėl užlipo į denį. „Amelija“ 
plaukė pro Elbės salą ir buvo prieš Marečianos aukš- 
tumą, netoli lėkštos ir žalios Pianozos salos. Dangaus 
žydrynėje kilo liepsnojanti Montekristo viršūnė. 

Dantesas liepė vairininkui pasukti vairą į dešinę, 
kad Pianoza liktų dešinėje. Jis apskaičiavo, jog toks 
manevras sutrumpins kelią dviem ar trimis myliomis. 

Penktą valandą vakaro visa sala jau buvo kaip ant 
delno. Skaidriame vakaro ore, skrodžiamame besilei- 
džiančios saulės spindulių, buvo galima įžiūrėti mažiau- 
sias smulkmenas. 

Edmonas rijo akimis tą uolų guburį, tviskantį vi- 
somis saulėlydžio varsomis, pradedant ryškiai rausva 

ir baigiant tamsiai mėlyna. Retkarčiais kraujas užplūs- 
davo jo veidą, kakta parausdavo ir purpurinis debesis 
uždengdavo akis. 

Joks žaidėjas, pastatęs ant kortos visą savo turtą, 
nėra patyręs tokio jaudinimosi kaip Edmonas, apimtas 
pašėlusių vilčių paroksizmo. 

Atėjo naktis. Dešimtą valandą vakaro laivas pri- 
plaukė prie kranto. „Jaunoji Amelija“ pirmoji atvyko 
į sutartą vietą. 

Paprastai visada susivaldąs Dantesas nebegalėjo 
nustygti: pirmasis iššoko į krantą. Jei tik būtų drįsęs, 
kaip Brutas būtų pabučiavęs žemę. 

Naktis buvo tamsi. Bet vienuoliktą valandą viršum 
jūros pakilo mėnulis ir pasidabravo plastantį jos pa- 
viršių. Jam kopiant vis aukštyn, spinduliai užliejo bal- 
tos šviesos kaskadomis surioglintas šio antrojo Peliono 
uolas. 

Montekristo sala „Jaunosios Amelijos“ įgulai buvo 
pažįstama: tai buvo viena iš įprastinių jos sustojimo 
vietų. Plaukdamas į rytus, Dantesas kiekvieną kartą 
matydavo ją iš tolo, bet niekada nebuvo ten išlipęs. 

Jis kreipėsi į Džakopą: 

— Kur nakvosime? 

— Ogi tartanoje,— atsakė jūrininkas. 

— Ar ne geriau būtų olose? 

— Kokiose olose? 

— Salos olose. 

— Nežinau ten jokių olų,— atsakė Džakopas. 

Šaltas prakaitas išpylė Danteso kaktą. 

— Argi Montekriste nėra olų? — paklausė jis. 

— Ne. 

Dantesas valandėlę suglumo. Paskui jis pagalvojo, 
kad tos olos galėjo būti užverstos ištikus kokiai nors 
griūčiai arba dėl atsargumo tyčia jas užkasė pats kar- 
dinolas Spada. 

Tada reikėtų pačiam rasti dingusią angą. Būtų be- 
prasmiška ieškoti jos naktį. Dantesas atidėjo tai ryto- 
jaus dienai. Be to, už pusmylio nuo kranto jūroje pasi- 
rodęs signalas, į kurį „Jaunoji Amelija“ turėjo atsakyti 
tokiu pat signalu, pranešė, kad atėjo laikas imtis darbo. 

Nuramintas signalo, pranešusio, kad viskas tvarkoj, 
pavėlavęs laivas, baltas ir tylus it šmėkla, netrukus pri- 
siartino ir išmetė inkarą per šimtą sieksnių nuo kranto. 

Tučtuojau buvo pradėta viską krauti. 

Dantesas dirbdamas galvojo apie tuos džiaugsmo 
šūksnius, kuriuos jis išgirstų iš šitų žmonių lūpų, jei 
garsiai pasakytų tą įkyrią mintį, kuri it uodas zyzė jo 
ausyse ir aidėjo širdy. Bet jis ne tik neatskleidė savo 
paslapties, — jis net baiminosi ir taip jau daug prasi- 
taręs ir galėjęs sukelti įtarimų savo elgsena, klausinė- 
jimais, kruopščiu stebėjimu ir susirūpinimu. Laimė, 
bent šiuo atveju jo sunki praeitis buvo įspaudusi veide 
neišdildomą liūdesį ir retos linksmumo prošvaistės atro- 
dydavo lyg žaibo tvykstelėjimas, nušviečiąs audros 
debesį. 

Taigi niekas nepastebėjo tos ypatingos jo nuotaikos, 
ir kai rytą, pasiėmęs šautuvą, šratų ir parako, Dante- 
sas pareiškė norįs pašaudyti laukinių ožkų, kurių dau- 
gybė striksėjo po uolas, šioje ekskursijoje niekas neį- 
žiūrėjo ko nors kito, išskyrus medžiotojo aistrą arba 
vienatvės pamėgimą. Tik Džakopas siūlėsi jį lydėti. Dan- 
tesas nesiginčijo, bijodamas sužadinti jam įtarimą. Bet, 
nenuėjus jiems nė gerų varsnų, Dantesas nušovė ožiu- 
ką ir paprašė Džakopą grįžti pas draugus, iškepti lai- 
mikį, o kai pietūs bus gatavi, duoti jam ženklą šau- 
tuvo šūviu, kad ir jis ateitų atsiimti savo dalies. Džio- 
vinti vaisiai ir butelis Montepulčiano vyno papildys 
puotą. 
gal. Užsiropštęs ant uolos viršūnės, tūkstantis pėdų že- 
miau savęs jis pamatė savo draugus, prie kurių buvo 
prisijungęs ir Džakopas,— pamatė draugus, stropiai 
beruošiančius skanius pietus. 

Edmonas valandėlę žiūrėjo į juos su švelnia ir liūdna 
šypsena žmogaus, suprantančio savo pranašumą. 

— Po dviejų valandų, — tarė jis sau, — šie žmonės 
išvyks toliau su penkiasdešimčia piastrų kišenėje, kad 
rizikuodami gyvybe uždirbtų dar penkiasdešimt. Paskui, 
susitaupę po šešis šimtus livrų, prašvilps juos kokiame 
nors mieste išdidūs lyg sultonai ir nerūpestingi lyg 


236 


nabobai. Šiandien gyvenu viltimi ir niekinu jų turtin- 
gumą, kuris man atrodo didžiausias skurdas. Rytoj 
galbūt mane ištiks nusivylimas, ir tą jų skurdą laikysiu 
didžiausia laime. Ne,— sušuko Edmonas,— šito nebus. 
Išmintingas, neklystantis Farija negalėjo apsirikti! Tuo- 
met jau geriau mirti, negu kęsti tokį apgailėtiną ir be- 
viltišką gyvenimą! 

Taigi Dantesas, kuris prieš tris mėnesius troško tik 
laisvės, dabar. jau nesitenkino laisve ir troško turtų. 
Čia kaltas ne Dantesas, o Dievas, kuris, apribojęs žmo- 
gaus galią, suteikė jam neribotų troškimų! Uolų tar- 
peklyje slinkdamas pirmyn vandens išgraužtu taku, 
kurio, galimas daiktas, dar niekada nebuvo lietusi žmo- 
gaus koja, Dantesas priėjo tą vietą, kur tikėjosi rasiąs 
olas. Eidamas pajūriu ir su didžiausiu dėmesiu viską 
stebėdamas, jis pamatė ant kai kurių uolų įrantas, pa- 
darytas, matyt, žmogaus rankos. 

Laikas, kuris aptraukia samanomis visa, kas daik- 
tiška, o tai, kas priklauso dvasinei sričiai, uždengia 
užmaršties skraiste,— laikas, atrodo, pasigailėjo tų 
ženklų, žyminčių tam tikrą kryptį ir, matyt, skirtų nu- 
rodyti kelią. Vietomis, beje, tie ženklai dingdavo po veš- 
liais žydinčių mirtų krūmais arba po kerpėmis. Tuomet 
Edmonas praskėsdavo šakas arba pakeldavo samanas, 
kad rastų kelią rodančius ženklus, kurie, teikdami jo 
viltims sparnus, vedė per tą naują labirintą. Kas žino, 
gal pats kardinolas, nenumatęs viso jų šeimą užgriuvu- 
sios nelaimės baisumo, iškalė juos, kad jie parodytų 
kelią jo sūnėnui? Ta nuošali vieta tartum skatino kaip 
tik čia paslėpti lobį. Bet kažin ar nepatraukė šie ne- 
ištikimi ženklai kitų žvilgsnių, ne tų, kuriems jie buvo 
skirti, ir ar šventai išsaugojo tamsių stebuklų pilna 
sala savo nuostabiąją paslaptį? 

Už kokių šešiasdešimt žingsnių nuo laivo, draugų 
vis dar nematomas, nes užstojo uolos, Edmonas įsiti- 
kino, kad įrantos pasibaigė, tik jos neprivedė prie jokios 
kitos olos. Priešais buvo didžiulė apskrita uola, atsirė- 
musi į tvirtą pagrindą. Jis pagalvojo, kad galbūt ženk- 
lai ne į čia veda, o nuo čia pradeda vesti, užtat apsi- 
suko ir tuo pačiu keliu nuėjo atgal. 

Tuo tarpu jo draugai gamino pietus. Lakstė į upokšnį 
vandens, nešė į krantą duoną bei vaisius ir kepė ožiuką. 
Imdami kepsnį nuo savo pačių pasigaminto iešmo, jie 
pastebėjo Edmoną, kuris lengvai ir drąsiai tartum kalnų 
ožka šokinėjo nuo uolos ant uolos. Jie iššovė duodami 
jam ženklą. Edmonas tučtuojau atsigręžė ir nuskubėjo 
pas juos. Jie sekė jo drąsius šuuolius, priekaištaudami, 
kad jis neatsargus, ir staiga lyg tyčia, lyg tam, kad 
pateisintų jų būgštavimus, Edmonas paslydo uolos viršū- 
nėje, susverdėjo, sušuko ir dingo iš akių. 

Visi kaip vienas pašoko, nes visi mylėjo Edmoną, 
nors jis ir buvo pranašesnis už juos. Bet pirmutinis pas 
jį atbėgo Džakopas. 

Edmonas gulėjo kruvinas ir beveik be sąmonės. 
Matyt, jis buvo nukritęs iš dvylikos ar penkiolikos pėdų 
aukščio. Jam įvarvino į burną keletą lašų romo, ir šis 
vaistas, jau vieną kartą jam puikiai padėjęs, taip pat gerai 
veikė ir šį kartą. 

Dantesas atmerkė akis ir nusiskundė, kad smarkiai 
skauda kelį, kad labai sunki galva ir nepakenčiamai 
dilgsi strėnas. Draugai norėjo nunešti jį prie laivo. Bet 
kai ėmė jį kelti, nors tam vadovavo Džakopas, Edmonas 
suvaitojo ir pareiškė, jog nešamas neiškentės. 

Suprantama, Dantesui nerūpėjo pietūs, bet jis pa- 
reikalavo, kad kiti, kurie neturėjo jokių priežasčių pas- 
ninkauti, grįžtų į sustojimo vietą. O jam, jo žodžiais, 
reikėjo tik poilsio, draugus jis paguodė, kad grįžę jie 
rasią jį jau sveiką. 

„Jūrininkų nereikėjo ilgai įkalbinėti: jie buvo al- 
kani, ožiuko kvapas toks puikus, o jūros vilkai tarpu- 
savy ceremonijų nepripažįsta. 

Po valandos jie grįžo. Per tą laiką Edmonas buvo 
įstengęs nušliaužti vos keletą žingsnių ir atsiremti į 
apsamanojusią uolą. 

Bet skausmai jam ne tik kad nepraėjo, o, matyt, 
dar sustiprėjo. Senasis kapitonas, kuriam tą patį rytą 
būtinai reikėjo išplaukti, nes turėjo iškrauti prekes Pje- 
monto ir Prancūzijos pasienyje tarp Nicos ir Frežiuso, — 
kapitonas primygtinai ragino Dantesą, kad tas paban- 
dytų atsistoti. Antžmogiškomis pastangomis Dantesas 

vykdė jo norą, tačiau, kiekvieną kartą pamėginęs, jis 
vėl sudribdavo dejuodamas ir išblyškęs. 

— Jo šonkauliai nutrenkti, — pašnibždomis tarė ka- 
pitonas.— Nesvarbu, jis puikus draugas, ir negalima jo 
palikti. Mėginsime nunešti į tartaną. 

Tačiau Dantesas pareiškė verčiau mirsiąs vietoje, 
negu kentėsiąs nepakenčiamus skausmus, kuriuos jam 
teikia nors ir mažiausias krustelėjimas. 

— Ką gi,— tarė kapitonas.— Kas bus, tas. Tegu 
nesako, kad mes palikome be pagalbos tokį puikų vai- 
kiną kaip jūs. Išplauksime tik vakare. 

Šis pasiūlymas labai nustebino jūrininkus, nors nė 
vienas iš jų neprieštaravo, — atvirkščiai. Kapitoną visi 
pažinojo kaip griežtą ir tikslų žmogų, ir nebuvo pasi- 
taikęe, kad jis būtų atsisakęs savo ketinimų arba bent 
vykdęs juos vėliau. 

Todėl Dantesas nenorėjo, kad dėl jo būtų taip smar- 
kiai pažeista laivo tvarka. 

— Ne,— tarė jis kapitonui,— aš pats kaltas ir tei- 
singai esu nubaustas už savo nevikrumą. Palikite man 
truputį sausainių, šautuvą, parako ir kulkų, kad galė- 
čiau nusišauti ožiuką, gal ir apsiginti prireikus, taip 
pat kirstuvą, kad būtų kuo pasistatyti kokį būstą, jeigu 
užtruktumėte. 

— Bet tu mirsi iš bado,— tarė kapitonas. 

— Geriau mirti negu kentėti baisias kančias. 

Kapitonas atsigręžė į laivą, kuris suposi ant bangų, 
pasiruošęs išplaukti į jūrą. 

— Ką čia mums su tavim padarius, maltieti? — 
tarė jis.— Mes negalime tavęs atsižadėti, bet ir mums 
čia likti neįmanoma. 

— Plaukite! — tarė Dantesas. 

— Užtruksime mažiausiai savaitę, — atsakė kapito- 
nas, — ir mums dar teks pasukti iš kelio ir paimti tave. 

— Klausykite,— tarė Dantesas,— jeigu po dviejų 
trijų dienų sutiksite kokį nors ar žveją, ar šiaip laivelį, 
kuris plauks šia kryptimi, pasakykite, kad paimtų mane. 
Aš duosiu dvidešimt penkis piastrus už nugabenimą iki 
Livorno. Jei nieko nesutiksite, grįšite patys. 

Kapitonas palingavo galvą. 

— Klausykite, kapitone Baldi, galima štai kaip vis- 
ką gerai sutvarkyti, — tarė Džakopas.— Jūs plaukite, o 
aš pasiliksiu ir slaugysiu sužeistąjį. 

— Ir tu atsisakytum dėl manęs savo pelno dalies? — 
paklausė Edmonas. 

— Taip,— atsakė Džakopas,— ir nesigailėdamas. 

— Tu puikus vaikinas, Džakopai,— pagyrė Edmo- 
nas,— Dievas tau atlygins už tavo gerus norus. Labai 
ačiū, bet man nieko nereikia. Po dienos kitos, pailsėjęs 
aš pasitaisysiu, o tarp šių uolų tikiuosi rasti šiokių tokių 
žolelių — puikių vaistų nuo susitrenkimo. 

Keistas šypsnys šmėkštelėjo Danteso lūpose. Jis 
karštai paspaudė Džakopui ranką ir tvirtai buvo pasi- 
ryžęs likti saloje, be to, — būtinai vienas. 

Kontrabandininkai paliko Edmonui, ko jis prašė, 
ir patraukė laivo link, dažnai atsisukdami ir draugiškai 
mojuodami jam, o Edmonas į tai atsakinėjo pakėlęs tik 
vieną ranką, tartum nebūtų galėjęs nė pasijudinti. 

Kai jie visai dingo iš akių, Dantesas juokdamasis 
sušnibždėjo: 

— Keista, jog kaip tik tarp šitokių žmonių randi 
ištikimų bičiulių. 

Paskui jis atsargiai įšliaužė į uolos viršūnę, nuo 
kurios prieš jo akis atsivėrė jūros vaizdas, ir iš čia pa- 
matė tartaną, kuri, baigusi ruoštis, pakėlė inkarą, grakš- 
čiai susiūbavo ant bangų nelyginant žuvėdra, skleis- 
dama sparnus, ir ėmė plaukti. 

Po valandos ji visiškai dingo, — bent iš tos vietos, 
kur gulėjo sužeistasis, jos nebuvo matyti. 

Tuomet Dantesas pašoko vikriau ir lengviau negu 
ožkutė, kuri strikinėja ant tų laukinių uolų, tarp mirtų 
ir mastikmedžių, sugriebė viena ranka šautuvą, antra 
kirstuvą ir nubėgo prie tos uolos, kur baigėsi įrantos. 

— O dabar,— sušuko jis, atsiminęs pasaką apie ara- 
bą žvejį, kurią jam buvo pasekęs Farija,— dabar, Se- 
zame, atsidaryk! 

XXIV + AKINANTIS BLIZGESYS 


Gegužio saulė jau buvo nuėjusi beveik trečdalį savo 
kelio, ir šilti bei gaivinantys jos spinduliai krito ant 
uolų, kurios, atrodė, jautė jų šilumą. Tūkstančiai žiogų, 
pasislėpusių viržiuose, skardeno orą vienodu ir neper- 
traukiamu čirškimu. Mirtų ir alyvų lapai siūbavo, žvan- 
gėjo kaip metaliniai. Kiekvienas Edmono žingsnis per 
įšildytą granitą pabaidydavo žalius kaip smaragdai 
driežus. Toli kalnų atšlaitėse šokinėjo laukinės ožkos, 
taip traukiančios medžiotojus. Žodžiu, sala visai neat- 
rodė tuščia, ji buvo kupina gyvybės, ir vis dėlto Edmo- 
nas jautėsi čia vienui vienas, jį regėjo nebent Dievo 
akis. 

Edmoną apėmė keistas jausmas, panašus į baimę. 
Tai buvo tas nepasitikėjimas skaisčia dienos šviesa, kuriai 
tvieskiant net dykumoje mums vaidenasi, tarsi mus sektų 
kažkieno šaltos akys. 

Tas jausmas buvo toks stiprus, kad, prieš imda- 
masis darbo, Edmonas sustojo, numetė kirstuvą, vėl pa- 
siėmė šautuvą, dar kartą užsiropštė ant pačios aukš- 
čiausios uolos saloje ir akylu žvilgsniu apžvelgė visą 
apylinkę. 

Tačiau turime pasakyti, kad jo dėmesio netraukė 
nei poetiškoji Korsika, kurioje jis įžiūrėjo net atskirus 
namus, nei jam beveik nežinoma Sardinija, nei Elbė, 
žadinanti didingų įvykių atsiminimus, nei ta vos įžiū- 
rima linija, besidriekianti horizonte, kuri įgudusiai jū- 
rininko akiai reiškė puikiąją Genują ir prekybinį Li- 
vorną. Ne, jo žvilgsnis ieškojo burės, išskleistos auš- 
tant, ir tartanos, tik ką išplaukusios į jūrą. 

Pirmoji jau nyko Bonifacijaus sąsiauryje. Antroji, 
plaukdama priešingu keliu, skriejo palei Korsikos kran- 
tus ir ruošėsi ją aplenkti. 

Šis vaizdas nuramino Edmoną. 

Tuomet jis apsidairė aplinkui. Pastebėjo stovįs ant 
paties aukščiausio smailiakūgės salos taško, nelyginant 
trapi statula ant milžiniškos papėdės. Po juo — nė gyvos 
dvasios. Aplinkui — jokios valties. Nieko, išskyrus žydrą 
jūrą, murmąnčią uolų papėdėje ir puošiančią pakrantės 

granitą sidabrinių purslų juosta. 

Tada jis skubiai ir atsargiai ėmė kopti žemyn. La- 
bai būgštavo, kad jo iš tikrųjų neištiktų tas nelaimin- 
gas atsitikimas, kurį jis taip puikiai ir vykusiai su- 
vaidino. 

Dantesas, kaip jau esame sakę, nuėjo atgal pagal 
įrantas, padarytas uolose, ir pamatė, kad ženklai veda 
į mažą įlankėlę, paslėptą tartum antikinės nimfos mau- 
dyklė, Įėjimas į tą įlankėlę buvo gana platus, ji pati 
užtenkamai gili, kad mažas laivelis, sakysime, spero- 
naras, galėtų įplaukti į ją ir čia pasislėpti. Tuomet, 
sekdamas gija, kuri abato Farijos rankose taip puikiai 
vesdavo protą tikimybių labirintu, jis nutarė, jog kar- 
dinolas Spada, norėdamas, kad niekas nepamatytų, 
įplaukė į šią įlankėlę, čia paslėpė savo laivelį, ėjo įrantų 
nurodoma kryptimi ir ten, kur jos baigiasi, užkasė savo 
lobį. Ši prielaida vėl atvedė Dantesą prie apskritos uolos. 


Tiktai viena kėlė Edmonui nerimo ir vertė aukštyn 
kojomis visas jo žinias apie dinamiką: kokiu būdu be 
ypatingai didelės jėgos buvo galima užkelti šią uolą, 
sveriančią tikriausiai penkis ar šešis tūkstančius svarų, 
ant kažkokio lyg ir pjedestalo, kur ji dabar rymojo. 

Staiga jam dingtelėjo viena mintis. 

— Gal jos visai niekas nekėlė, — pagalvojo jis, — 
gal tik nuritino žemyn. 

Ir jis skubiai užsiropštė aukščiau akmens, norėda- 
mas rasti jo pirmykštę vietą. 

Jis iš tikrųjų pamatė, kad kalva turėjo nedidelį 
šlaitą, kuriuo uola galėjo nušliaužti. Kitos uolos nuo- 
lauža, mažesnė, sustabdė ją, kai ta į šią atsirėmė. Aplink 
tą uolą buvo priversta smulkių akmenų ir riedulių, vi- 
sas tas klojinys užbertas derlinga žeme, kuri apaugo 
žole, apsitraukė samanomis, maitino mirtų ir mastik- 
medžio ūgius, ir dabar didžiulė uola atrodė suaugusi 
su žeme. 

Dantesas atsargiai nukasė žemę ir atspėjo, ar bent 
tarėsi atspėjęs, visą tą gudrų manevrą. 

Tada jis ėmė daužyti kirstuvu šią tarpinę, laiko 
sutvirtintą sieną. 

Padirbėjus dešimt minučių siena pasidavė ir joje 

pasirodė skylė, į kurią tilpo ranka. 

Dantesas nusikirto storiausią alyvmedį, kokį tik pa- 
vyko rasti, apgenėjo šakas, įkišo į skylę ir ėmė juo 
sverti. 

Bet uola buvo tokia sunki ir taip stipriai atsirėmusi 
į apatinį akmenį, kad pajudinti ją iš vietos nebūtų įsten- 
gęs joks žmogus, net pats Herkulis. 

Tuomet Dantesas nusprendė, kad pirmiausia reikia 
pašalinti atramą. 

Bet kaip? 

Sumišęs jis apsidairė aplinkui, ir staiga jo žvilgsnį 
prikaustė avino ragas su paraku, kurį jam buvo palikęs 
Džakopas. 

Dantesas nusišypsojo: pragariškas išradimas jį iš- 
gelbės. 

Kirstuvu Dantesas išrausė tarp viršutinės ir apa- 
tinės uolos minai plyšį, kaip daro žemkasiai, norėdami 
patausoti žmogaus rankas. Paskui tą plyšį pripildė pa- 
rako, sudraskė nosinę ir išsalietravęs ją padarė dagtį. 

Po to uždegė dagtį ir pasitraukė į šoną. 

Sprogimo ilgai laukti nereikėjo. Viršutinę uolą žai- 
biškai kilstelėjo neapsakoma parako jėga, apatinė iš- 
lakstė skeveldromis. Pro mažą angą, kurią Dantesas 
buvo iškirtęs, plūste plūdo aibės virpančių vabždžių, 
išlindo ir didžiulis žaltys, to paslaptingo kelio sargas, 
nuringavo savo žydrais žiedais ir dingo. 

Dantesas prisiartino. Viršutinė uola, netekusi at- 
ramos, kabojo ties praraja. Bebaimis ieškotojas apėjo 
ją aplinkui, išrinko pačią silpniausią vietą ir kaip Si- 
zifas iš visų jėgų užgulė svertą. 

Uola, sprogimo jau išjudinta, susvyravo. Dante- 
sas dar smarkiau užgulė svertą. Jis buvo panašus į ti- 
taną, raunantį uolą, kad susiremtų su dievų valdovu. 
Pagaliau uola pasidavė, ėmė ristis, šoktelėjo, pasileido 
žemyn ir dingo jūros gelmėse. 

Po ja buvo apvali aikštelė, kurios viduryje matėsi 
geležinis žiedas, įtvirtintas į keturkampę plokštę. 

Dantesas sušuko iš džiaugsmo ir nuostabos — kaip 
sėkmingai baigėsi jo pirmasis mėginimas! 

Jis norėjo toliau ieškoti, bet kojos taip drebėjo, 

širdis plakė taip smarkiai, akis uždengė toks karštas 
rūkas, kad jis buvo priverstas sustoti. 

Tačiau ši gaištis truko tik akimirką. Edmonas įkišo 
svertą į lanką, stipriai trūktelėjo, ir plokštė pasikėlė, 
atidengdama lyg ir laiptus, staigiai besileidžiančius 
žemyn į vis tirštėjančią nykios olos tamsą. 

Kitas jo vietoje būtų puolęs tenai, ėmęs šaukti iš 
džiaugsmo. Dantesas išbalo ir sustojo galvodamas. 

— Pala! — tarė jis pats sau.— Reikia būti vyru. 
Aš pripratęs prie nelaimių, ir nusivylimas manęs ne- 
palauš. Argi kančios nieko manęs neišmokė? Širdis ne- 
tveria, kai, pernelyg išsiplėtusi nuo šilto vilties dvel- 
kimo, ji staiga susispaudžia paliesta tikrovės šalčio! Fa- 
rija niekus paistė: kardinolas Spada nieko neužkasė 
šioje oloje, galbūt niekada net ir nebuvo čia, o jei ir 
buvo, tai Cezaris Bordžija, bebaimis avantiūristas, am- 
žinas ir niūrus plėšikas, atsekė paskui jį, rado jo pėd- 
sakus, ėjo tomis pačiomis įrantomis kaip ir aš, pakėlė 
šitą akmenį ir, įlipęs čia pirma manęs, nieko man ne- 
paliko. 

Jis pastovėjo valandžiukę nejudėdamas, susimąstęs, 
įsmeigęs akis į šią tamsią ir gilią kiaurymę. 

— Dabar, kai jau tikrai nieko nesitikiu, tęsdamas 
šį nuotykį iki galo aš tik patenkinsiu smalsumą. Štai 
ir viskas. 

Ir toliau jis buvo toks pat sustingęs bei susimąstęs. 

— Taip, taip, šitoks nuotykis galėjo būti įmano- 
mas to karališkojo plėšiko gyvenime, kur sujaukta švie- 
sa ir tamsa galėjo papildyti tą keistą įvykių raizginį, 
kuris sudaro margą jo gyvenimo audinį. Šis pasakiškas 
nuotykis buvo lemiama grandis jo žygių grandinėje. 
Taip, kokią naktį Bordžija buvo atėjęs čia su žibintu 
vienoj rankoj, su špaga kitoje, o už dvidešimt žingsnių 
nuo jo, galbūt šios uolos papėdėj, stovėjo du sargybi- 
niai, niūrūs ir grėsmingi, akylai stebį žemę, orą ir jūrą, 
tuo tarpu kai jų valdovas, skrosdamas tamsą savo baisia 
liepsnojančia ranka, įėjo į šitą olą, kaip kad ir aš dabar 
ketinu padaryti. 

„Taip, tačiau kas ištiko tuos sargybinius, kuriems 
Bordžija patikėjo savo paslaptį?“ — paklausė save 
Dantesas. 

„Tai, kas ištiko ir Alariko duobkasius, kurie buvo 
užkasti drauge su numirėliu“, — atsakė pats sau šypso- 
damasis Edmonas. 

„Bet jeigu Bordžija čia būtų lankęsis, — tesė Dan- 
tesas,— jis būtų radęs lobį ir jį pasiėmęs. Bordžija — 
žmogus, palyginęs Italiją su artišoku ir skabęs ją la- 
pelis po lapelio. Bordžija puikiai mokėjo branginti laiką 
ir bergždžiai nebūtų gaišęs jo, ritindamas šią uolą į pir- 
mykštę vietą. 

Tad lipkime į olą“. 

Ir jis žengė ant pirmutinės pakopos su nepatiklia 
šypsena lūpose, šnibždėdamas paskutinį žmogiškosios 
išminties žodį: „Galbūt!..“ 

Tačiau vietoj laukiamos tamsos, vietoj slopaus ir 
tvankaus oro Dantesas pamatė švelnią žydrą prieblandą. 
Oras ir šviesa skverbėsi ne tik pro jo pramuštą angą, 
bet ir pro nematomus iš lauko pusės uolų plyšius. Pro 
juos buvo matyti mėlynas dangus, žali ąžuolo šakų 
raštai ir dygios vijoklinių erškėčių driekenos. 

Išbuvęs valandėlę oloje, kur oras buvo ne drėgnas 
ir ne tvaikus, o greičiau šiltas ir kvapnus,— ir tiek 
švelnesnis už lauko orą, kiek žydra prieblanda švelnes- 
nė už skaisčią saulę, Dantesas, įpratęs, kaip kad esame 
sakę, matyti tamsoje, jau spėjo apžiūrėti pačius toli- 
miausius olos kampus. Jos sienos buvo iš granito, ir 
jo smulkūs žėručiai žėrėjo lyg deimantai. 

— Deja! — tarė Edmonas šypsodamasis.— Turbūt 
čia ir visi lobiai, kuriuos paliko kardinolas, o gerasis 
abatas, susapnavęs tviskančias sienas, ėmė puoselėti 
didžias viltis. 

Bet Dantesas prisiminė testamento žodžius, — tą 
dokumentą jis mokėjo atmintinai: „Pačiame tolimiau- 
siame antrosios olos kampe“,— sakė testamentas. 

Dantesas buvo tik pirmoje oloje. Reikėjo rasti įėjimą 
į antrąją. 

Edmonas apsidairė. Antroji ola galėjo eiti tik į salos 
gilumą. Jis apžiūrėjo akmenines plokštes ir ėmė bėlsti 
į tą sieną, kurioje, jo manymu, turėjo būti anga, dėl 
didesnio atsargumo, matyt, paslėpta. 

Valandėlę buvo girdėti skardūs kirstuvo smūgiai į 

granitą, tokį kietą, kad Danteso kaktą išpylė prakai- 
tas. Pagaliau atkakliam ieškotojui pasirodė, kad vienoje 
vietoje granito siena į jo šauksmą atsiliepia daug dus- 
lesniu ir žemesniu garsu. Jis įsmeigė ugningą žvilgsnį 
į sieną ir kalinio nuojauta suprato tai, ko galbūt niekas 
kitas nebūtų supratęs: toje vietoje turėjo būti anga. 

Tačiau, nenorėdamas tuščiai vargti, Dantesas, kuris 
brangino laiką ne mažiau už Cezarį Bordžiją, išmėgino 
kirstuvu kitas olos sienas, pastukseno šautuvo buože 
į žemę, prakasė smėlį įtartinose vietose ir nieko nera- 
dęs grįžo prie tos sienos, kurios dundėjimas teikė vilčių. 

Jis vėl ir jau daug stipriau smogė kirstuvu. 

Ir ūmai nustebęs pamatė, kad daužant kirstuvu 
nuo sienos atskyla kažkas panašaus į tinką, ant kurio 
piešiamos freskos, ir lupasi gabalais, o jo vietoje ma- 
tyti balkšvas ir minkštas akmuo, beveik niekuo nesi- 
skiriąs nuo paprastos statybinės uolienos. Sienos anga 
buvo užmūryta šituo akmeniu, akmuo nutinkuotas imi- 
tuojant granitą. 

Tada Dantesas smogė aštriuoju kirstuvo galu, kuris 
įlindo į sieną per colį. 

Štai kur reikėjo ieškoti. 

Bet dabar pasireiškė keista žmogiškosios prigimties 
savybė: kuo daugiau įrodymų ramino Dantesą, kad Fa- 
rija neklydo, tuo smarkiau jį kankino abejonės, tuo 
didesnė jį apėmė neviltis. Tas naujas atradimas, kuris, 
atrodė, turėjo jį sustiprinti, pakirto paskutines jėgas. 
Kirstuvas slydo siena, beveik krito jam iš rankų. Dan- 
tesas padėjo jį ant žemės, nusišluostė kaktą ir išlipo 
laukan, pats sau sakydamas norįs pažiūrėti, ar niekas jo 
neseka, o iš tikrųjų dėl to, kad įtrauktų į plaučius gai- 
vaus oro, nes jautėsi greitai apalpsiąs. 

Sala buvo negyvenama, ir aukštai pakilusi saulė 
žėrė į ją kaitrius spindulius. Tolumoje plaukė maži žve- 
jų laiveliai, išskleidę savo sparnus ant mėlynos it safy- 
ras jūros. 

Dantesas nuo ryto dar nieko nebuvo valgęs, tačiau 
dabar jam ne valgis rūpėjo. Jis pasistiprino gurkšneliu 
romo ir grįžo į olą. 

Kirstuvas, kuris jam atrodė toks sunkus, vėl pa- 

lengvėjo. Dantesas pakėlė jį it plunksnelę ir žvalus kibo į 
darbą. 

Po keleto smūgių pastebėjo, kad akmenys skiediniu 
nesurišti, o tik sukrauti vienas ant kito ir užtinkuoti, 
ką mes jau žinome. Įbedęs į vieną plyšį kirstuvo smai- 
galį, Edmonas užgulė kotą, ir akmuo nukrito prie jo 
kojų. 

Dabar Dantesui beliko tik versti akmenis kirstuvo 
galu, visi jie vienas po kito atsidūrė šalia pirmojo. 

Edmonas jau seniai būtų galėjęs įlįsti pro padarytą 
angą, tačiav jis vis dar delsė, norėdamas nutolinti skau- 
dų įsitikinimą ir išsaugoti viltį. 

Pagaliau, įveikęs akimirkos dvejonę, Dantesas per- 
bėgo iš pirmosios olos į antrąją. 

Antroji ola buvo žemesnė, tamsesnė ir niūresnė už 
pirmąją. Oras, patenkąs čia pro tik ką prakirstą angą, 
buvo troškus ir drėgnas, visai be tos šilumos ir gai- 
vumo, kurio jam užteko pirmoje oloje. 

Dantesas palaukė, kol lauko oras šiek tiek pratraukė 
tą negyvą atmosferą, ir įėjo. 

Kairėje nuo angos buvo gilus ir tamsus kampas. 

Bet jau esame sakę, kad Danteso akims tamsa ne- 
egzistavo: 

Jis apžvelgė olą. Ji buvo tuščia kaip ir pirmoji. 

Lobis, jeigu jis ne fantazija, buvo užkastas tame 
tamsiajame kampe. 

Nerimo valanda atėjo. Pėda ar dvi žemės — štai 
kas teskyrė Dantesą nuo didžiausios laimės arba skau- 
džiausios nevilties. 

Jis nuėjo į kampą ir, tartum apimtas netikėto ryžto, 
drąsiai ėmė kasti žemę. 

Po penkto ar šešto smūgio kirstuvas atsitrenkė į 
geležį. 

Niekada gedulingas varpų skambesys arba nerimo 
kupini aliarmo garsai nepadarė tokio įspūdžio tam, kuris 
jį girdėjo. 

Dantesas nebūtų taip išbalęs, jeigu nebūtų nieko 
radęs. 

Jis smogė kitoje vietoje, kirstuvas vėl atsitrenkė, 
bet garsas buvo kitoks. 

— Tai medinė dėžė, apkaustyta geležimi,— pagal- 
vojo jis. 

Tuo momentu, užstodamas šviesą, šmėkštelėjo kaž- 
kieno greitas šešėlis. 

Dantesas paleido iš rankų kirstuvą, griebė šautuvą 
ir išbėgo iš olos. 

Laukinė ožka pradūmė pro įėjimą į olą ir už keleto 
žingsnių nuo jo rupšnojo žolę. 

Tai buvo puiki proga apsirūpinti pietumis, bet Dan- 
tesas bijojo, kad šūvio garsas neatkreiptų kieno nors 
dėmesio. 

Jis pagalvojo valandėlę, paskui nukirto sakingą 
medį, uždegė jį nuo dar tebesmilkstančios ugnies, kur 
kontrabandininkai kepė ožiuką, ir grįžo su tuo deglu 
į olą. 

Jis nenorėjo praleisti jokios smulkmenos. Prinešė 
deglą prie beformės duobės ir pamatė, jog neapsiriko: 
kirstuvas iš tikrųjų trenkė pakaitomis tai į geležį, tai 
į medį. 

Edmonas įbedė deglą į žemę ir vėl ėmėsi darbo. 

Per keletą minučių Dantesas nuvalė plotelį — gal 
trijų pėdų ilgio ir dviejų pločio — ir pamatė ąžuolinę 
dėžę, apkaustytą geležiniais lankais. Antvožo viduryje, 
nors jis ilgai buvo žemėje, tebežėrėjo sidabrinė plokš- 
telė su Spadų šeimos herbu: vertikaliai stovįs kardas 
apskritame itališkame skyde, apvainikuotame kardino- 
lo skrybėle. 

Dantesas tą herbą lengvai pažino: abatas Farija 
ne kartą jį buvo piešęs! 

Dabar nebeliko jokios abejonės. Lobis buvo čia. Nie- 
kas nebūtų taip rūpestingai slėpęs tuščios skrynios. 

Bematant žemė aplink dėžę buvo nuvalyta. Pirmiau- 
sia Dantesas pamatė viršutinį užraktą, po to dvi ka- 
bančias spynas, paskui ant šoninių sienų rankenas. Visa 
tai buvo meistriškai ištekinta, su ryškiomis epochos 
žymėmis, kada menas šiurkštų metalą sutaurindavo. 

Dantesas paėmė dėžę už rankenų ir pamėgino pa- 
kelti ją, bet nepavyko. 

Tuomet nutarė atidaryti skrynią, bet ir užraktas, 
ir kabančios spynos, matyt, buvo dirbtos gero meistro. Tie 

ištikimi sargai, atrodė, nesutiko atiduoti jiems pati- 
kėtą lobį. 

Dantesas įspraudė kirstuvo smaigalį tarp dėžės ir 
antvožo, užgulė kotą, ir antvožas sugirgždėjęs suskilo. 
Plati spraga susilpnino apkaustus, jie pasmuko, savo 
kibiais nagais vis dar spausdami apgadintas lentas, ir 
dėžė atsidarė. 

Karštligiškas drebulys krėtė Dantesą. Jis pagriebė 
šautuvą, atlaužė gaiduką ir pasistatė jį šalia. Pirmiau- 
sia jis užsimerkė, kaip daro vaikai, kad pamatytų savo 
vaizduotės žėrinčią naktį daugiau žvaigždžių, negu jie 
gali priskaičiuoti dar šviesiame danguje, paskui atsi- 
merkė ir nutirpo apakintas. 

Skrynia buvo padalyta į tris skyrius. 

Pirmajame rusvu atspindžiu žėrėjo auksinės monetos. 

Antrajame — tvarkingai sukrauti aukso luitai, ne- 
apdirbti, turį tiek vertės, kiek jos teikia aukso svoris. 

Pagaliau trečiajame skyriuje, pripildytame iki pu- 
sės, Edmonas panėrė rankas į krūvą deimantų, perlų, 
rubinų, kurie, krisdami vienas ant kito žėrinčia srove, 
skambčiojo tarsi kruša į langų stiklus. 

Prisisotinęs šituo reginiu ir keletą kartų panardi- 
nęs drebančias rankas į auksą, į brangakmenius, Ed- 
monas pašoko ir apkvaišęs puolė iš olos lauk. Jis buvo 
panašus į beprotį. Užšoko ant uolos, nuo kurios buvo 
matyti jūra, bet nieko nepamatė. Jis buvo vienas, vi- 
sai vienas su tais nesuskaičiuojamais, negirdėtais, pa- 
sakiškais turtais, kurie priklausė jam. Ar tai sapnas, 
ar tikrovė? Ar tik kaip žaibas tvykstelėjo galvoje puikus 
reginys, ar iš tikrųjų apčiuopiama tai, ką jis spaudė 
rankose? 

Jį vėl traukė pamatyti savo auksą, nors ir jautė, 
kad šiuo metu tas reginys jį pribaigtų. Edmonas susi- 
ėmė abiem rankom už galvos, tartum norėdamas su- 
laikyti sveiką protą, ketinantį jį palikti, paskui ėmė 
lakstyti po salą ne tik nesirinkdamas kelio, nes Mon- 
tekristo saloje kelių nėra, bet net be aiškios krypties, 
savo šūkavimu ir nežmonišku mostigavimu gąsdinda- 
mas laukines ožkas ir jūros paukščius. Paskui grįžo ap- 
linkiniu keliu ir, vis dar netikėdamas pačiu savimi, puolė 

į pirmąją olą, iš ten į antrąją ir vėl išvydo prieš save 
aukso ir deimantų kasyklas. 

Šį kartą jis atsiklaupė mėšlungiškai spausdamas 
abiem rankomis virpančią širdį ir šnibždėdamas mal- 
dą, suprantamą nebent tik vienam Dievui. 

Netrukus pasijuto ramesnis, taip pat ir laiminges- 
nis, nes tik dabar ėmė tikėti savo laime. 

Ir pradėjo skaičiuoti savo turtą. Skrynioje buvo 
tūkstantis aukso luitų, sveriančių po du ar tris svarus. 
Paskui jis suskaičiavo dvidešimt penkis tūkstančius auk- 
sinių ekiu, kiekvienas jų aštuoniasdešimt frankų vertės 
šių dienų pinigais, visi jie su popiežiaus Aleksandro VI 
ir jo pirmtakų atvaizdais, ir įsitikino, kad tik iki pusės 
ištuštino auksinių monetų skyrių. Pagaliau pasėmė dešimt 
pilnų rieškučių perlų, deimantų ir kitokių brangak- 
menių, kurių daugelis, aptaisyti geriausių tos epochos 
auksakalių, turėjo žymią meninę vertę, ir visai nema- 
žą, palyginti su tuo, ko jie buvo verti patys savaime. 

Diena jau slinko vakarop. Dantesas pastebėjo. kad 
ima temti. Jis bijojo būti užkluptas oloje ir išėjo su šau- 
tuvu rankose. Gabaliukas sausainio ir keletas gurkšnių 
vyno buvo jo vakarienė. Paskui jis padėjo plokštę į 
vietą, atsigulė ant jos ir taip numigo keletą valandų, 
kūnu uždengdamas įėjimą į olą. 

Ši naktis buvo viena iš tų žavingų ir siaubingų 
naktų, kokias jau du ar tris kartus teko išgyventi šiam 
aistrų įaudrintam žmogui. 


XXV + NEPAŽĮSTAMASIS 


Išaušo rytas. Dantesas jau seniai laukė atmerktomis 
akimis. Vos švystelėjo pirmasis saulės spindulys, jis 
atsistojo, užlipo, kaip vakar, ant pačios aukščiausios 
uolos saloje, norėdamas apsidairyti aplinkui. Kaip ir va- 
kar, niekur nebuvo nė gyvos dvasios. 

Edmonas nulipo žemyn, priėjo prie olos ir, atkėlęs 
plokštę, įlindo. Prisipylė kišenes brangakmenių, kaip ga- 
lima sandariau uždengė skrynią, užkasė, žemę sutrypė, 
pabarstė smėliu, kad nebūtų matyti, jog buvo kasta, 
išėjo iš olos, vėl uždėjo plokštę, užvertė ją akmenimis, 

tarpus užbėrė žeme, pasodino ten mirtų su viržiais, pa- 
laistė, kad jie prigytų ir atrodytų seniai čia augą, pa- 
naikino savo kojų pėdsakus ir ėmė nekantriai laukti 
grįžtančių draugų. Dabar jau nebuvo ko tuščiai gaišti 
laiką žiūrint į auksą bei deimantus ir tupėti saloje ne- 
lyginant slibinui, saugančiam beverčius turtus. Dabar 
reikėjo grįžti į gyvenimą, tarp žmonių, pasidaryti stip- 
riu, įtakingu ir galingu, o tatai pasiekiama turtu, pir- 
mutine ir didžiausia jėga, kuria gali disponuoti žmogus. 

Kontrabandininkai grįžo šeštą dieną. Dantesas jau 
iš tolo pažino „Jaunąją Ameliją“. Šiaip taip nukėbli- 
no it sužeistas Filoktetas iki prieplaukos ir, kai jo drau- 
gai išlipo į krantą, jis, vis dar skųsdamasis, kad skauda, 
pranešė jiems jaučiąsis kur kas geriau. Paskui jie pasi- 
pasakojo savo nuotykius. Sėkmė lydėjo juos. Vos tik 
iškrovę prekes sužinojo, kad sargybos brigas išplaukė 
iš Tulono ir pasuko į jų pusę. Tada jie pasiskubino iš- 
vykti, apgailestaudami, kad nėra Danteso, kuris taip 
puikiai moka padaryti, kad „Amelija“ plauktų greičiau. 
Netrukus pamatė juos besivejantį brigą. Bet pasinau- 
dodami tamsa spėjo aplenkti Korso ragą ir laimingai 
pasprukti. 

Apskritai kelionė buvusi nebloga, ir visi, ypač Dža- 
kopas, apgailestavo, kad Dantesas nedalyvavo joje ir 
negavo savo dalies,— o jos teko kiekvienam po pen- 
kiasdešimt piastrų. 

Edmonas buvo abejingas. Jis net nešyptelėjo išgir- 
dęs apie pelną, kurį būtų gavęs, jei būtų galėjęs plaukti 
drauge. Kadangi „Jaunoji Amelija“ atplaukė į Monte- 
kristą tiktai jo, tai jis tą patį vakarą sėdo į laivą ir ly- 
dėjo kapitoną iki Livorno. 

Livorne Dantesas nuėjo pas vieną žydą mainininką, 
pardavė jam keturis pačius mažiausius deimantus, gau- 
damas už kiekvieną po penkis tūkstančius frankų. Žy- 
das būtų galėjęs paklausti, iš kur jūrininko kišenėje to- 
kios brangenybės, bet nutylėjo, nes kiekvienas deiman- 
tas dar ir jam davė tūkstantį frankų pelno. 

Kitą dieną Dantesas nupirko naują valtį ir pado- 
vanojo ją Džakopui, pridėdamas dar šimtą piastrų, kad 
tas galėtų pasisamdyti įgulą, ir už visa tai tereikalau- 

damas vieno: nuvykti į Marselį ir atvežti jam žinių 
apie senuką Lui Dantesą, kuris gyveno Meljanų alėjose, 
ir jauną merginą Mersedesą, gyvenusią Katalanų kaime. 

Džakopas manė, kad sapnuoja, tačiau Edmonas jam 
išaiškino pasidaręs jūrininku tik dėl užgaidos, nes jo 
šeima atsisakiusi jam duoti pinigų. Dabar, atvykęs į 
Livorną, jis gavęs palikimą, nes miręs vienas dėdė, kuris 
visą savo turtą užrašęs jam. Didelis Danteso išsilavini- 
mas šį pasakojimą darė įtikinamą, ir Džakopas nė kiek 
neabejojo, kad nesenas jo draugas sakė tiesą. 

Paskui, kadangi „Jaunojoje Amelijoje“ sutartas 
tarnybos laikas buvo pasibaigęs, Dantesas atsisveikino 
su kapitonu, kuris buvo benorįs sulaikyti jį, bet, suži- 
nojęs apie palikimą, atsisakė vilties įkalbėti savo buvusį 
jūrininką pasilikti laive. 

Kitą dieną Džakopas išplaukė į Marselį. Jis susi- 
tarė susitikti su Dantesu Montekristo saloje. 

Tą pačią dieną išvyko ir Dantesas, niekam nepa- 
sakęs kur. Atsisveikindamas jis gausiai apdovanojo „Jau- 
nosios Amelijos“ įgulą ir pažadėjo kapitonui kartais 
šį tą pranešti apie save. 

Dantesas nuplaukė į Genują. 

Tuo metu, kada jis atvyko, uoste kaip tik buvo ban- 
doma mažutė jachta. Ją buvo užsakęs vienas anglas; 
išgirdęs, kad genujiečiai patys geriausi laivų statyto- 
jai Viduržemio jūroje, jis panoro turėti Genujos darbo 
jachtą. Anglas buvo sutaręs mokėti už ją keturiasde- 
šimt tūkstančių frankų. Dantesas pasiūlė šešiasdešimt 
tūkstančių su ta sąlyga, kad laivas būtų perduotas jam 
tą pačią dieną. Belaukdamas savo jachtos, anglas išvyko 
keliauti po Šveicariją. Jis turėjo grįžti ne anksčiau kaip 
po mėnesio. Statytojas nutarė, kad per tą laiką spės 
paruošti kitą. Dantesas nusivedė statytoją pas žydą į 
kambarį už parduotuvės, ir žydas atskaitė jam šešias- 
dešimt tūkstančių frankų. 

Statytojas pasiūlė Dantesui savo paslaugas sam- 
dantis įgulą, bet šis jam padėkojo, sakydamas esąs pra- 
tęs plaukioti vienas, ir paprašė jį dar vieno dalyko: 
įtaisyti kajutėje, lovos' galvūgaly, spintą su slaptu už- 
raktu ir trimis skyriais, kurių kiekvienas taip pat pri- 

valo turėti slaptą užraktą. Jis nurodė šių skyrių išma- 
tavimus, ir viskas buvo gatava kitą dieną. 

Po dviejų valandų Dantesas išplaukė iš Genujos 
uosto, jį lydėjo akimis daug smalsuolių, atėjusių pažiū- 
rėti ispanų senjoro, kuris buvo pratęs plaukioti vienas. 

Dantesas puikiai išlaviravo iš uosto: vien vairo pa- 
galba jis privertė jachtą atlikti visus reikalingus ma- 
nevrus. Laivas buvo panašus į protingą būtybę, pasi- 
ruošusią klausyti mažiausio impulso, ir Dantesas širdyje 
pripažino, kad genujiečiai vertai vadinami geriausiais 
laivų statytojais pasaulyje. 

Smalsuoliai tol sekė horizonte mažąjį laivą, kol šis 
dingo iš akių, o tuomet prasidėjo spėliojimai, kur jis 
plaukia: vieni sakė — į Korsiką, kiti — į Elbę. Kai ku- 
rie lažinosi, kad jis šaunąs į Ispaniją, dar kiti tvirtino, 
jog į Afriką, ir niekam neatėjo į galvą, kad jo kelionės 
tikslas — Montekristo sala. 

Dantesas kaip tik ten ir plaukė. 

Salą jis pasiekė kitos dienos vakare. Jachta buvo 
labai greita ir nuplaukė visą kelią per trisdešimt pen- 
kias valandas. Dantesas puikiausiai pažinojo krantų 
kontūrus ir, užuot sustojęs prieplaukoje, nuleido inkarą 
mažoje įlankėlėje. 

Sala buvo tuščia. Matyt, po Danteso niekas nebuvo 
joje lankęsis. Jis nuėjo į olą ir lobį rado tokį, kokį buvo 
palikęs. 

Rytojaus dieną jo pasakiški turtai buvo perkelti 
į jachtą ir užrakinti trijuose slaptos spintos skyriuose. 

Dantesas palaukė dar savaitę. Visą savaitę jis plau- 
kiojo savo jachta aplink salą, muštruodamas ją kaip 
jojikas arklį. Per tą laiką sužinojo visas jos teigiamas 
savybes ir visus trūkumus. Dantesas nutarė tuos trū- 
kumus pašalinti. 

Aštuntą dieną Dantesas pamatė laivelį, kuris plaukė 
į salą išskleidęs visas bures. Tai buvo Džakopo laivelis. 
Jis davė signalą, į kurį Džakopas atsakė, ir po dviejų 
valandų laivelis priplaukė prie jachtos. 

Edmono laukė liūdnas atsakymas į abu jo klausimus. 

Senukas Dantesas buvo miręs. 

Mersedesa dingusi. 

Edmonas ramiai išklausė šias naujienas ir tučtuojau 
išlipo į krantą, uždraudęs jį lydėti. 

Po dviejų valandų jis grįžo. Du žmonės iš Džakopo 
laivelio perėjo į jo jachtą, kad padėtų valdyti bures. Jis 
liepė plaukti į Marselį. Savo tėvo mirtį jis buvo numa- 
tes, bet kas įvyko Mersedesai? 

Edmonas nebūtų galėjęs duoti nė vienam agentui 
išsamių nurodymų neatskleisdamas savo paslapties. Be 
to, jis norėjo gauti dar kai kurių kitų žinių, kurias su- 
rinkti galėjo tiktai pats. Livorne kirpėjo veidrodis pa- 
rodė jam, kad nėra pavojaus būti pažintam. Taip pat 
jo žinioje dabar buvo visos priemonės pakeisti savo 
išorę. Ir štai vieną rytą burinė Danteso jachta, lydima 
mažo laivelio, drąsiai įplaukė į Marselio uostą ir sustojo 
priešais tą vietą, iš kur kadaise tą lemtingą vakarą jis 
buvo nugabentas į Ifo pilį. 

Dantesui virptelėjo širdis, kai jis pamatė priplau- 
kiantį prie jo karantino valtele žandarą. Tačiau jis grei- 
tai susitvardė ir ramiai, su pasitikėjimu padavė jam 
anglišką pasą, kurį buvo“ nusipirkęs Livorne. Su tuo 
svetimos šalies dokumentu, kuris Prancūzijoje daug 1la- 
biau gerbiamas negu prancūziški pasai, jis nekliudomas 
išlipo į krantą. 

Pirmutinis, kurį sutiko Dantesas, eidamas Kane- 
biero gatve, buvo „Faraono“ jūreivis. Šis žmogus ka- 
daise jam buvo pavaldus ir lyg tyčia pasitaikė čia, kad 
įtikintų Dantesą, jog jis labai pasikeitęs. Dantesas tie- 
siog priėjo prie jūreivio ir kai ko jo paklausė. Jūreivis 
kalbėjosi su juo taip, kaip kalbamasi su žmogumi, kurį 
matai pirmą kartą gyvenime. 

Atsidėkodamas už suteiktas žinias, Dantesas davė 
jūreiviui monetą. Po trumpos valandėlės jis išgirdo, kad 
tas doras žmogus jį vejasi. 

Dantesas atsigręžė. 

— Atsiprašau, pone,— tarė jūreivis,— bet jūs tik- 
riausiai apsirikote: turbūt norėjote duoti man dviejų 
frankų monetą, o davėte dvigubą napoleondorą. 

— Tikrai, bičiuli mano, apsirikau,— atsakė Dante- 
sas,— bet jūsų sąžiningumas vertas atpildo. Prašau pri- 
imti iš manęs dar antrą tokį pinigą ir išgerti su drau- 
gais į mano sveikatą. 


254 


Jūrininkas net išsižiojo, visai užmiršo padėkoti Ed- 
monui, tik pažiūrėjo jo įkandin ir tarė: 

— Koks nors nabobas iš Indijos. 

Dantesas ėjo toliau. Kiekvienas žingsnis vis labiau 
gniaužė širdį. Vaikystės prisiminimai, neišdildomi, am- 
žinai lieką mumyse, kilo prieš jo akis kiekviename kam- 
putyje, kiekviename skersgatvyje. Priėjęs Noailio gatvės 
galą ir pamatęs Meljanų alėjas, jis pajuto, kad jo keliai 
linksta, ir vos nepateko po pravažiuojančio ekipažo 
ratais. Pagaliau priėjo namą, kur gyveno jo tėvas. Iš 
mansardos langų buvo dingusios raganės ir nasturtos, 
kurias kitados senukas taip rūpestingai prižiūrėdavo. 

Dantesas atsišliejo į medį ir susimąstęs kurį laiką 
žiūrėjo į viršutinius to seno namo aukštus. Pagaliau 
priėjo prie durų, peržengė slenkstį, paklausė, ar nėra 
laisvo buto, ir, nors kambariai penktame aukšte buvo 
išnuomoti, pareiškė tokį karštą norą juos apžiūrėti, kad 
durininkas užlipo ir svetimšalio vardu paprašė ten gy- 
venusius nuomininkus leist apžiūrėti kambarius. Tą 
mažą butuką, susidedantį iš dviejų kambarių, nuomojo 
jaunavedžiai, susituokę vos tik prieš savaitę. 

Pamatęs laimingą jaunųjų porą, Dantesas sunkiai 
atsiduso. 

Beje, niekas nepriminė Dantesui, kad kadaise čia 
gyventa jo tėvo. Apmušalai buvo kiti. Visi senieji ra- 
kandai, Edmono vaikystės draugai, iškilę jo atminty 
su visomis smulkmenomis, buvo dingę. Tiktai sienos 
liko tos pačios. 

Dantesas dirstelėjo į lovą. Toje pačioje vietoje mie- 
godavo ir jo tėvas. Edmono akys nejučiomis pasruvo 
ašaromis. Tai čia štai senukas paskutinį kartą atsiduso, 
šaukdamasis sūnų. 

Jaunavedžiai nustebę žiūrėjo į tą rūstų žmogų, ku- 
rio skruostais nusirito dvi stambios ašaros, nors veido 
išraiška liko neįskaitoma. Bet kiekvienas skausmas yra 
šventas, ir jie nevargino nepažįstamojo jokiais klausi- 
nėjimais. Tik pasitraukė nenorėdami jam trukdyti, o 
kai Edmonas atsisveikino, išlydėjo jį sakydami, kad jis 
galįs ateiti, kada jam patinka, jie visada džiaugsiąsi ma- 
tydami jį savo kukliame bute. 

Nulipęs aukštu žemiau, Edmonas sustojo prieš kitas 
duris ir paklausė, ar čia tebegyvena siuvėjas Kadrusas. 
Durininkas jam atsakė, kad žmogus, apie kurį jis teirau- 
jasi, nuskurdo ir dabar laiko smuklę prie kelio iš Belgardo 
į Bokerą. 

Dantesas atsisveikino, paklausė, kur gyvena namo 
šeimininkas, nuėjo pas jį, liepė pranešti, kad atvyko lor- 
das Vilmoras (tokia pavardė ir toks titulas buvo įrašyti 
jo pase), ir nupirko iš jo visą namą už dvidešimt penkis 
tūkstančius frankų, permokėjęs mažiausiai dešimt tūks- 
tančių. Bet jeigu savininkas iš Danteso būtų pareika- 
lavęs pusės milijono, jis būtų sumokėjęs nesiderėdamas. 

Tą pačią dieną penktame aukšte gyvenantiems jau- 
navedžiams pirkimo aktą patvirtinęs notaras pranešė, 
kad naujasis savininkas, nekeldamas nuomos, leidžia pa- 
sirinkti jiems name bet kokį butą, jeigu jie užleis jam 
tuos du kambarius, kuriuos dabar užima. 

Sis keistas įvykis daugiau kaip savaitę domino vi- 
sus Meljanų alėjų gyventojus ir sukėlė aibes spėliojimų, 
iš kurių nė vienas nebuvo teisingas. 

Tačiau dar labiau nustebino visus ir išmušė iš vėžių 
kitas faktas: tas pats užsienietis, kuris dieną lankėsi 
Meljanų alėjų namuose, vakare vaikštinėjo mažame Ka- 
talanų kaime ir buvo užsukęs į skurdžią žvejo lūšnelę, 
kur išbuvo ilgiau kaip valandą, klausinėdamas apie įvai- 
rius žmones, kurie buvo mirę arba dingę daugiau kaip 
prieš penkiolika metų. 

Kitą dieną žvejai, pas kuriuos jis buvo užėjęs pa- 
siklausinėti, gavo dovanų naują katalanišką valtį su 
dviem pervalkomis ir tinklu. 

Tie gerieji žmonės labai norėjo padėkoti dosniam 
lankytojui, bet sužinojo, kad pastarasis, vakare pasišne- 
kėjęs su kažkokiu jūrininku, sėdo ant arklio ir išjojo iš 
Marselio pro Ekso vartus. 


XXVI + „GARDOTILTO“ SMUKLĖ 


Kas, kaip aš, pėsčias yra keliavęs po pietų Pran- 
cūziją, turėjo pastebėti tarp Belgardo ir Bokero, maž- 

daug pusiaukelėje tarp kaimo ir miesto, tačiau vis dėlto 
arčiau Bokero negu Belgardo, nedidelę smuklę, kur ant 
skardinės iškabos, girgždančios, jei nors truputį pūsteli 
kad ir menkiausias vėjelis, yra nepaprastai juokingai 
nupieštas Gardo tiltas. Ta smuklė, einant pasroviui Ro- 
nos upe, niūkso kairėje vieškelio pusėje, užpakaline siena 
atsigręžusi į upę. Prie jos yra tai, kas Langedoke va- 
dinama sodu: aptvertas anapus smuklės sklypas žemės, 
kurioje džiūsta keletas žemaūgių alyvų ir laukinių fig- 
medžių su dulkių pasidabruotais lapais. Tarp tų medžių 
auga daržovės, daugiausia česnakai, raudonieji ankš- 
tiniai pipirai ir vokiški svogūnai. Pagaliau viename 
kampe tartum užmirštas sargybinis aukšta pušis liūdnai 
kelia į dangų savo viršūnę, spragančią trisdešimties 
laipsnių kaitroje. 

Visi tie medžiai, dideli ir maži, gamtos iškreivoti,. 
svyra į tą pusę, į kurią pučia mistralis, viena iš trijų 
Provanso rykščių. Kitomis dviem, kaip yra žinoma arba 
gal ir nežinoma, buvo laikomas Diuransas' ir parla- 
mentas“. 

Aplinkui lygumoje, kuri panaši į didžiulį dulkių 
ežerą, kur ne kur skursta retos kviečių varpos, kurias 
vietiniai sodininkai augina tikriausiai iš smalsumo kaip 
laktas cikadoms, savo veriančiu ir monotonišku svir- 
pimu persekiojančioms keleivius, užklydusius į tą 
dykynę. 

Turbūt daugiau kaip septyneri metai ta smuklė 
laikoma vyro ir žmonos, kuriems tarnauja vos viena 
kambarinė, vadinama Trineta, ir arklininkas, pramintas 
Pako. Dviejų tarnų, beje, jiems visiškai užteko, nes nuo 
to laiko, kai Bokeras ir Egmortas buvo sujungti kana- 
lu, laivai visiškai pakeitė pašto arklius, o įvairios bar- 
žos — diližanus. 

Tas kanalas, dideliam vargšo smuklininko apmau- 
dui, ėjo tarp Ronos, iš kurios į jį tekėjo vanduo, ir vieš- 
kelio, kurį dabar tas kanalas atstojo, per kokį šimtą 
žingsnių nuo smuklės; o ją trumpai, bet tiksliai ap- 
rašėme. 

' Ronos intakas, garsus savo potvyniais. 

2 Ikirevoliucinės Prancūzijos teismas. 

Šios skurdžios smuklės šeimininkas buvo žmogus 
gal kokių keturiasdešimt penkerių metų, tikras pietie- 
tis — aukštas, liesas ir stiprus, su blizgančiomis, giliai 
įdubusiomis akimis, ereliška nosimi ir baltais it gro- 
buonio dantimis. Jo plaukai, matyt, nelinkę žilti, nors 
pirmųjų senatvės žymių ieškoti jau nereikėjo, buvo kaip 
ir apskrita barzda tankūs, garbanoti ir tik kai kur pa- 
kąsti šarmos. Veidas, iš prigimties tamsus, pasidarė 
beveik juodas, nes vargšas žmogelis nuo ryto iki vakaro 
buvo įpratęs karksoti ant slenksčio ir žiūrėti, ar nepasi- 
rodys — pėsčias ar raitas — koks nors keleivis. Lauk- 
davo beveik visada bergždžiai, o jo veido niekas nesau- 
godavo nuo kaitrios saulės, gal tik raudona skarelė, 
kuria jis apsirišdavo galvą kaip ispanai mulų varovai. 
Sis žmogus — mūsų senas pažįstamas Gasparas Kad- 
rusas. 

Jo žmona, kurios mergautinė pavardė Madlena 
Radel, buvo išblyškusi, liesa ir liguista. Gimusi Arlio 
apylinkėse, ji dar tebeturėjo to krašto moterims bū- 
dingo grožio žymių, bet jos veidas anksti nuvyto nuo 
vidinių drugio priepuolių, labai paplitusių tarp žmonių, 
kurie gyvena netoli Egmorto kūdrų ir Kamargo pelkių. 
Užtat ji beveik niekada neišeidavo iš kambario antrame 
aukšte ir kiauras dienas pradrebėdavo, krečiama dru- 
gio, drybsodama krėsle arba rymodama lovoje, tuo tar- 
pu kai jos vyras budėdavo prie durų. Taip budėti jam 
buvo juo labiau miela, nes kiekvieną kartą, kai jis pa- 
likdavo savo postą ir grįždavo pas irzlią žmoną, ta 
grauždavo jį amžinu niurzgimu prieš likimą, ir vyras 
į jos dejones paprastai atsakydavo filosofiškai: 

— Cit, Karkonte! Matyt, jau tokia Dievo valia. 

Ši jos pravardė kilo iš to, kad Madlena Radel buvo 
gimusi Karkonto sodžiuje, tarp Salono ir Lambesko. 
Kadangi tose vietose žmonės beveik visada vadinami 
ne vardais, o pravardėmis, tai jos vyras Madlenos var- 
dą, galbūt pernelyg švelnų ir per daug skambų jo šiurkš- 
čiai kalbai, pakeitė Karkonte. 

Vis dėlto, nepaisant šito tariamo nuolankumo Ap- 
vaizdos valiai, nereikėtų manyti, kad mūsų smuklinin- 
kas nesiskundė dėl skurdžios būklės, į kurią jį įstūmė 

tas prakeiktas Bokero kanalas, ir kad jis abejingai kentė 
nepaliaujamas žmonos aimanas. Kaip ir visi pietiečiai, 
jis buvo gana santūrus ir neišlepęs, tačiau didelis gar- 
bėtroška. Savo klestėjimo laikais jis nepraleisdavo jo- 
kios ferados!, jokių eitynių su taraska“,— visur iškil- 
mingai pasirodydavo su savo Karkonte: jis — su spal- 
vingu pietiečio kostiumu, vaizduojančiu lyg katalanietį 
ar andalūzietį, ji — su puikiais arlietės drabužiais, tarsi 
skolintais iš graikų ir arabų. Bet pamažu dingo laikro- 
džio grandinėlės, karoliai, įvairiaspalvės juostos, siu- 
vinėti korsažai, aksomo palaidinukės, šilkinės kojinės 
su puošniomis strėlėmis, margi getrai, batai su sidabri- 
nėmis sagtimis, ir Gasparas Kadrusas, nebegalėdamas 
pasirodyti taip šauniai kaip anksčiau, atsižadėjo drau- 
ge su žmona visų tų švenčių, kurių linksmi atgarsiai, 
draskydami jo širdį, pasiekdavo skurdžią smuklę, tebe- 
laikomą ne tiek dėl pelno, kiek dėl to, kad turėtų kokį 
nors prieglobstį. 

Kadrusas, kaip paprastai, jau prastovėjęs dalį ryt- 
mečio prie smuklės durų, savo melancholišką žvilgsnį 
kreipė nuo mažos nuplikusios pievelės, kurioje ieškojo 
lesalo keletas vištų, į du kraštutinius taškus tuščio vieš- 
kelio, kuris vienu galu rėmėsi į pietus, kitu — į šiaurę. 
Staiga šaižus žmonos balsas privertė jį palikti savo pos- 
tą. Murmėdamas jis įėjo vidun ir užlipo į antrąjį aukštą, 
duris vis dėlto palikęs plačiai atdaras, tartum kvies- 
damas pravažiuojančius užsukti pas jį. 

Tą valandėlę, kai Kadrusas grįžo į vidų, vieškelis, 
apie kurį kalbėjome ir po kurį klaidžiojo jo žvilgsnis, 
buvo taip pat tuščias tuštutėlis lyg dykuma vidurdienį. 
Jis driekėsi tarsi nesibaigiantis baltas kaspinas tarp 
dviejų eilių skurdžių medžių, ir buvo aišku, kad joks 
keleivis tokiu metu savo noru neišdrįs keliauti per tokią 
siaubingą sacharą. 

Tuo tarpu, tiesiog neįtikima, jeigu Kadrusas būtų 
pasilikęs savo vietoje, jis būtų pamatęs iš Belgardo pu- 
sės besiartinantį raitelį, jojantį ta padoria ir ramia ris- 
čia, kuri rodo, kad tarp arklio ir raitelio yra kuo ge- 


' Piemenų šventė Provanse, per kurią daromi jaučiams įdagai. 
Pasakiška pabaisa. 

riausi santykiai. Raitelis buvo kunigas, apsivilkęs juodai 
ir užsidėjęs trikampę skrybėlę, nors ir spigino vidu- 
dienio saulė. 

Prie smuklės durų dvasininkas stabtelėjo. Sunku 
pasakyti, ar arklys sustabdė raitelį, ar raitelis sulaikė 
arklį. Tačiau, kaip ten bebūtų, dvasininkas nusėdo nuo 
arklio ir paėmęs už pavadžio pririšo jį prie senos, ant 
vieno vyrio besilaikančios langinės kablio. Paskui, pri- 
ėjęs prie durų ir šluostydamasis raudonos medvilnės 
nosine veidą, per kurį žliaugte žliaugė prakaitas, dva- 
sininkas tris kartus pabeldė į slenkstį apkaustytos laz- 
delės galu. 

Tučtuojau pakilo didelis juodas šuo ir žengė keletą 
žingsnių artyn lodamas kaip patrakęs ir šiepdamas bal- 
tus aštrius dantis, — dviguba nedraugiškumo apraiška, 
aiškiai įrodanti, kaip mažai jis buvo pratęs matyti pa- 
šaliečius. 

Prie sienos prisišlieję mediniai laiptai tuojau pat 
subraškėjo nuo sunkių tos skurdžios būstinės šeiminin- 
ko žingsnių. Visas susirietęs, jis atbulas lipo pas ku- 
nigą, stovintį tarpduryje. 

— Ateinu, ateinu, — kalbėjo gana smarkiai nustebęs 
Kadrusas.— Ar tu nenutilsi, Margo! Nebijokite, pone, 
nors jis ir loja, bet nekanda. Jūs norėtumėte vynelio, 
tiesa? Karštis iš tikrųjų pasiutęs... Ak, atleiskite, — tę- 
sė Kadrusas, pamatęs, koks keleivis pas jį užsuko.— 
Atleiskit, nepastebėjau, ką turiu garbę priimti pas save. 
Ko norėtumėte? Kuo galiu patarnauti, ponas abate? 

Abatas trumpą valandžiukę labai įdėmiai žiūrėjo 
į Kadrusą. Atrodė, jis net ir pats stengiasi atkreipti į 
save jo dėmesį. Bet kadangi smuklininko veide atsispin- 
dėjo vien tik nustebimas, kad keleivis neatsako, jis nu- 
sprendė padaryti galą tam spoksojimui ir tarė su stipriu 
itališku akcentu: 

— Ar jūs esate ponas Kadrusas? 

— Taip, gerbiamasis, — atsakė šeimininkas, gal- 
būt dar labiau nustebintas klausimo negu tylėjimo,— 
aš, Gasparas Kadrusas, jūsų paslaugoms. 

— (Gasparas Kadrusas?.. Taip... Rodos, tikrai taip. 
Kadaise jūs gyvenote Meljanų alėjose, tiesa? Ketvir- 
tame aukšte? 

— Tikrai taip. 

— Ir vertėtės siuvėjo amatu? 

— Taip, tačiau amatas nesisekė. Tame prakeikta- 
me Marselyje taip karšta, kad ten tikriausiai visi ne- 
trukus visai liausis rengęsi. Beje, dėl karščio: gal teik- 
tumėtės truputėlį atsigaivinti, ponas abate? 

— Mielai. Atneškite man butelį geriausio jūsų vy- 
no, ir galėsime pasikalbėti, jeigu jums patiks. 

— Kaip įsakysite, ponas abate,— atsakė Kadrusas. 

Nenorėdamas praleisti progos parduoti vieną iš pas- 
kutiniųjų butelių kahoro vyno, Kadrusas pasiskubino 
pakelti dangtį, įtaisytą kambario grindyse. Šis kamba- 
rys buvo ir svetainė, ir virtuvė. 

Kai po valandėlės jis grįžo, abatas jau sėdėjo ant 
taburetės, atsirėmęs alkūne į stalą, o Margo, kuris, ma- 
tyt, jau buvo atsižadėjęs piktos pažiūros į svečią, išgir- 
dęs, kad tas keistas keleivis paprašė vyno, ištiesė jam 
ant kelių savo liesą kaklą ir žiūrėjo į jį meilikaujančiomis 
akimis. 

— Jūs vienas čia gyvenate? — paklausė abatas 
šeimininką, kai tas statė prieš jį butelį ir stiklinę. 

— Taip, vienas, ar beveik vienas, ponas abate, ka- 
dangi žmona man neką tepadeda. Ji amžinai serga, ta 
mano vargšė Karkontė. 

— Tai jūs vedęs! — tarė abatas, su tam tikra užuo- 
jauta dairydamasis aplinkui ir akimis įvertindamas 
skurdžią neturtingų žmonių mantą. 

— Jūs matote, kad nesu turtingas, tiesa, ponas aba- 
te? — pasakė Kadrusas atsidusdamas.— Bet ką darysi: 
„šiame pasaulyje neužtenka būti doru žmogumi, kad gy- 
ventum visko pertekęs. 

Abatas įsmeigė į jį skvarbų žvilgsnį. 

— Taip, doru žmogumi. Šituo galiu pasigirti, po- 
nas abate,— tarė šeimininkas, žiūrėdamas dvasininkui 
tiesiog į akis ir prispaudęs prie krūtinės ranką,— o 
šiais laikais ne kiekvienas gali tuo pasigirti. 

— Juo geriau, jei tai, kuo jūs giriatės, yra tiesa, — 
tarė abatas.— Aš tvirtai tikiu, kad anksčiau ar vėliau 
doras žmogus bus atlygintas, o blogas — nubaustas. 

— Luomas jus įpareigoja taip kalbėti, ponas aba- 


261 


te,— su kartėliu atsakė Kadrusas,— o jūsų žodžiais kiek- 
vienam valia tikėti arba netikėti. 

— Be reikalo taip kalbate, meldžiamasis,— tarė 
abatas, — galbūt aš pats jums įrodysiu, kad mano žo- 
džiai teisingi. 

— Kaip tai? — nustebęs paklausė Kadrusas. 

— O štai kaip: pirmiausia aš turiu įsitikinti, ar 
jūs tikrai tas žmogus, kurio man reikia. 

— Kokių įrodymų norite? 

— Ar jūs pažinojote tūkstantis aštuoni šimtai ke- 
turioliktaisiais, o gal tūkstantis aštuoni šimtai penkio- 
liktaisiais metais jūrininką, pavarde Dantesas? 

— Dantesas!.. Ar aš pažinojau vargšą Edmoną! 
Dar ir kaip pažinojau, jis buvo mano geriausias drau- 
gas! — sušuko smarkiai paraudęs Kadrusas, tuo tarpu 
skaisčios ir ramios abato akys tartum išsiplėtė, geisda- 
mos vienu žvilgsniu aprėpti pašnekovą. 

— Taip, jo vardas berods. Edmonas. 

— Žinoma kad Edmonas! Oho! Tai lygiai tokia pat 
teisybė, kaip kad aš esu Gasparas Kadrusas. Ir kas jį 
ištiko, ponas abate, tą vargšą Edmoną? — klausė smuk- 
lininkas.— Jūs jį pažinojote? Ar jis dar gyvas? Lais- 
vas? Laimingas? 

— Jis mirė kalėjime, apimtas didžiausios nevilties 
ir kur kas nelaimingesnis už katorgininkus, kurie žvan- 
gina grandines Tulono katorgose. 


Ką tik raudonas Kadruso veidas mirtinai išblyško. 
Jis nusigrįžo, ir abatas pastebėjo, kad smuklininkas 
šluostosi ašaras kampučiu raudonos skarelės, kuria buvo 
apsirišęs galvą. 

— Vargšelis! — sumurmėjo Kadrusas.— Štai jums, 
ponas abate, dar vienas įrodymas, ką esu sakęs, būtent, 
kad Dievas gailestingas tik blogiesiems. Taip,— tęsė 
Kadrusas,— pasaulis diena iš dienos darosi vis bloges- 
nis. Tegu dangus pradžioje pasiųstų žemei parako lietų, 
o paskui — ugnies, ir viskas būtų baigta! 

— Matyt, jūs iš širdies mylėjote tą vaikiną? — 
tarė abatas. 

— Taip, aš jį labai mylėjau,— atsakė Kadrusas,— 
nors turiu papriekaištauti sau, kad vienu metu buvau 

ėmęs pavydėti jam laimės. Bet paskui, prisiekiu jums 
garbe, labai apgailestavau dėl jo nelaimingo likimo. 

Valandėlę stojo tyla, kurios metu abatas įdėmiai 
žiūrėjo į išraiškingą smuklininko veidą. 

— Ir jūs pažinojote vargšelį? — paklausė Kadrusas. 

— Aš buvau pakviestas prie jo mirties patalo iš- 
lydėti jį į amžiną kelionę, — atsakė abatas. 

— O nuo ko jis mirė? — prislėgtu balsu paklausė 
Kadrusas. 

— O nuo ko gi mirštama kalėjime einant trisde- 
šimtuosius metus, jeigu ne nuo paties: kalėjimo? 

Kadrusas nusišluostė per veidą varvantį prakaitą. 

— Kas nuostabiausia,— tęsė abatas,— kad Dante- 
sas mirties patale, bučiuodamas kryžių, pristekdinėjo 
man nežinąs tikrosios savo kalinimo priežasties. 

— Taip, taip, — sušnibždėjo Kadrusas,— šito jis ne- 
galėjo žinoti. Iš tikrųjų, ponas abate, vargšas berniu- 
kas teisybę sakė. 

— Užtat jis man ir pavedė išaiškinti jo nelaimės 
priežastis ir nuplauti dėmes nuo jo gero vardo, jeigu 
jis buvo kuo nors suteptas. 

Skvarbus abato žvilgsnis tiesiog siurbte įsisiurbė 
į rūškaną Kadruso veidą. 

— Vienas turtingas anglas,— kalbėjo toliau aba- 
tas, — jo nelaimės draugas, išleistas iš kalėjimo antro- 
sios Restauracijos metu, turėjo didelės vertės deimantą. 
Išeidamas iš kalėjimo, jis padovanojo šį deimantą Dan- 
tesui norėdamas atsidėkoti, kad tas, pastarajam sergant, 
slaugė jį kaip tikrą brolį. Dantesas, užuot stengęsis pa- 
paimti, o paskui jį išduoti, saugojo brangakmenį tikė- 
damasis, kad jis jam pravers išėjus iš kalėjimo. Būda- 
mas laisvas, pardavęs šį deimantą, jis iš karto pasida- 
rytų turtuolis. 

— Tai jūs sakote,— paklausė Kadrusas degančiomis 
akimis,— kad tas deimantas buvo didelės vertės? 

— Viskas pasaulyje reliatyvu,— atsakė abatas, — 
Edmonui jis buvo didelis turtas. Jis buvo vertinamas 
penkiasdešimt tūkstančių frankų. 

— Penkiasdešimt tūkstančių frankų! — sušuko Kad- 

rusas.— Tai jis buvo tokio dydžio kaip graikiškas rie- 
šutas? 

— Ne, mažesnis, — atsakė abatas,— bet galite pa- 
žiūrėti, nes aš jį turiu čia pat. 

Kadruso akys, atrodo, naršė po abato drabužiais, 
ieškodamos brangakmenio. 

Abatas išėmė iš kišenės dėžutę, aptrauktą juoda 
šagrenės oda, atidarė ją ir parodė apstulbusiam Kadru- 
sui tviskantį deimantą, įdėtą į nuostabaus darbo žiedą. 

— Ir šitai verta penkiasdešimt tūkstančių frankų? 

— Be aptaiso, kuris taip pat gana brangus,— at- 
sakė abatas. 

Jis uždarė dėžutę ir įsidėjo į kišenę deimantą, kuris 
dabar tebetviskėjo Kadruso vaizduotėje. 

— Tačiau kokiu būdu šis deimantas atsidūrė jūsų 
rankose, ponas abate? — paklausė Kadrusas.— Argi Ed- 
monas paskyrė jus savo paveldėtoju? 

— Ne paveldėtoju, o testamento vykdytoju. „Aš 
turėjau tris gerus draugusir sužadėtinę, — sakė jis man, — 
ir esu tikras, kad visi keturi manęs gailiai liūdi. Vienas 
iš tų draugų buvo vardu Kadrusas“. 

Kadrusas krūptelėjo. 

— „Kitas,— tesė abatas, tartum nepastebėjęs, jog 
Kadrusas jaudinasi,— kitas buvo vardu Danglaras, tre- 
čias,— pridūrė jis,— nors ir buvo mano varžovas, bet 
irgi mane mylėjo“. 

Velniška šypsena nušvietė Kadruso veidą. Jis norėjo 
pertraukti abatą. 

— Palaukite,— tarė abatas, — leiskite man baigti ir, 
jeigu norėsite ką pasakyti, pasakysite paskui. „Trečias, 
nors ir buvo mano varžovas, bet irgi mylėjo mane ir 
buvo vardu Fernanas, o mano sužadėtinė vardu...“ Už- 
miršau sužadėtinės vardą, — tarė abatas. 

— Mersedesa,— pasakė Kadrusas. 

— Taip, taip, visiškai teisingai,— patvirtino aba- 
tas, slopiai atsidusęs, — Mersedesa. 

— Na, ir kas toliu? — paklausė Kadrusas. 

— Paduokite man grafiną su vandeniu,— paprašė 
abatas. 

Kadrusas pasiskubino įvykdyti jo norą. 

Abatas įsipylė stiklinę vandens ir nugėrė keletą 
gurkšnių. 

— Kur mes sustojome? — paklausė jis, statydamas 
stiklinę ant stalo. 

— Sužadėtinė buvo vardu Mersedesa. 

— Taip, taip. „Jūs nuvyksite į Marselį...“ Tai vis 
Danteso žodžiai, suprantate? 

— Suprantu. 

— „Parduosite šį deimantą ir gautus pinigus išda- 
lysitt mano penkiems draugams, vieninteliems žmo- 
nėms, kurie mane mylėjo“. 

— Kaip tai penkiems? — paklausė Kadrusas.— Jūs 
minėjote man tiktai keturis. 

— Dėl to, kad penktasis, kaip man žmonės sakė, 
jau miręs... Penktasis — tai Danteso tėvas. 


— Deja, taip,— patvirtino Kadrusas, draskomas 
priešingų jausmų,— vargšas senukas mirė. 

— Kad jis miręs, sužinojau Marselyje, — atsakė 
abatas, stengdamasis rodytis abejingas, — bet jis mirė 
taip seniai, kad negalėjau sužinoti jokių smulkmenų... 
Gal jūs ką nors žinote apie senuko mirtį? 

— Tik aš ir galiu apie tai žinoti, — tarė Kadru- 
sas.— Aš buvau jo kaimynas... Viešpatie! Nepraėjo nė 
metai, kaip dingo jo sūnus, ir vargšas senukas mirė! 

— O kuo jis mirė? 

— Gydytojai jo ligą vadino... berods žarnų užde- 
gimu. Žmonės, kurie jį pažinojo, sakė, kad jis miręs iš 
sielvarto... O aš, kuris mačiau, kaip jis mirė, aš sakau, 
kad jis mirė... 

Kadrusas užsikirto. 

— Kuo mirė? — susijaudinęs paklausė abatas. 

— Ką gi! Badu mirė! 

— Badu? — sušuko abatas pašokdamas.— Badu! 
Menkiausias gyvis nemiršta badu! Gatvėmis slampinėjąs 
šuo randa užjaučiančią ranką, kuri numeta jam gabalą 
duonos. O žmogus, krikščionis, miršta badu tarp kitų 
žmonių, taip pat besivadinančių krikščionimis! Negali 
būti! Šito negali būti! 

— Sakau jums tiesą,— tarė Kadrusas. 

— Ir be reikalo,— atsiliepė balsas nuo laiptų.— 

Ko tu kišiesi ne į savo reikalus? 

Pašnekovai atsigręžė ir pamatė pro laiptų turėklus 
išblyškusį Karkontės veidą. Ji atslimpino čia iš savo 
kamarėlės ir klausėsi pokalbio susirietusi ant viršutinės 
pakopos ir pasidėjusi galvą ant rankų. 

— O ko tu pati kišiesi ne į savo reikalus? — pa- 
klausė Kadrusas.— Ponas abatas prašo manęs žinių, 
mandagumas reikalauja, kad aš jas suteikčiau. 

— O protingumas reikalauja, kad tylėtum. Ką tu 
žinai, su kokiais kėslais tavęs klausia, žioply? 

— Su geriausiais, ponia, aš jus užtikrinu,— tarė 
abatas.— Jūsų vyrui nėra ko būgštauti, jeigu jis kalba 
iš grynos širdies. 

— Žinom... taip! Pradeda gražiais pažadais, paskui 
užtenka to, kad prašo nebūgštauti. Paskui išvyksta ne- 
ištesėję pažadų, ir vieną gražų rytą nežinia iš kur ant 
tavo galvos užgriūva bėda. 

— Būkite rami, geroji moterie, dėl manęs jūsų ne- 
ištiks jokia bėda, aš jus užtikrinu,— atsakė abatas. 

Karkontė suniurnėjo kažką, ko nebuvo galima su- 
-prasti, vėl pasidėjo galvą ant rankų ir drugio krečiama 
nekliudė vyrui kalbėtis, stengdamasi nepraleisti nė 
žodžio. 

Tuo tarpu abatas išgėrė keletą gurkšnių vandens 
ir nusiramino. 

— Nejaugi,— vėl pradėjo jis,— tą nelaimingą se- 
nuką taip visi užmiršo, kad jis turėjo mirti badu? 

— Ne,— atsakė Kadrusas,— katalanietė Mersedesa 
ir ponas Morelis neužmiršo jo. Bet vargšas senukas stai- 
ga taip ėmė neapkęsti Fernano, to paties, — pridūrė 
Kadrusas, ironiškai šyptelėjęs, — kurį Dantesas pavadino 
jums savo draugu. 

— Tai argi jis nebuvo jo draugas? — paklausė 
abatas. 

— Gasparai! Gasparai! — suniurnėjo žmona nuo 
laiptų viršaus.— Pirma pagalvok, paskui šnekėk! 

Kadrusas apmaudžiai numojo ranka ir nesiteikė 
žmonai atsakyti. 

— Ar galima būti draugų tam žmogui, iš kurio 
nori paveržti moterį? — paklausė jis abatą.— Dantesas, 

ta aukso širdis, visus tuos žmones vadino draugais... 
Vargšas Edmonas!.. Iš tikrųjų geriau, kad jis nieko ne- 
sužinojo, net mirties valandą jam būtų buvę sunku at- 
leisti jiems... Nesvarbu, kas ką besakytų,— tęsė Kadru- 
sas, kurio kalbai nestigo savotiškos šiurkštokos poezi- 
jos, — o aš vis dėlto labiau bijau mirusiųjų prakeikimo 
negu gyvųjų neapykantos. 

— Vėpla! — tarė Karkontė. 

— Ar jums yra žinoma,— vėl prabilo abatas, — 
kuo tas Fernanas nusikalto? 

— Ar man žinoma? Dar ir kaip žinoma! 

— Tai sakykite. 

— Tavo valia, Gasparai,— įsiterpė žmona, — daryk, 
kaip išmanai, bet vis dėlto geriau būtų, jei tylėtum. 

— Šį kartą gal tu ir teisybę sakai,— tarė Kad- 
rusas. 

— Vadinasi, jūs nenorite sakyti? — paklausė abatas. 

— Kuriam galui? — atkirto Kadrusas.— Jeigu 
vargšelis Edmonas būtų gyvas ir ateitų pas mane kartą 
visam laikui sužinoti, kas jam draugas, o kas priešas, 
tuomet kas kita. Bet jis po žeme, kaip man sakėte, jis 
jau nebegali neapkęsti, nebegali keršyti. Užtat ir gana 
apie tai. 

— Tai jūs norite, — tarė abatas, — kad tiems žmo- 
nėms, kuriuos jūs laikote neištikimais ir veimainingais 
draugais, tektų atlyginimas, skirtas ištikimiesiems? 

— Teisybė,— tarė Kadrusas.— Be to, ką reikštų 
jiems vargšo Edmono palikimas? Lašas jūroje! 

— Nekalbant jau apie tai, kad tie žmonės gali tave 
vienu pirštu sutrėkšti, — atsiliepė žmona. 

— Šit kaip? Argi tie žmonės dabar galingi ir tur- 
tingi? 

— Tai jūs nieko apie juos nežinote? 

— Ne. Papasakokite man. 

Kadrusas susimąstė. 

— Ne, matot, tai būtų labai ilga istorija. 

— Kaip norite, bičiuli, galite nieko nesakyti,— ta- 
rė abatas, dėdamasis visiškai abejingas.— Aš gerbiu 
jūsų -svyravimą. Jūs elgiatės kaip tikrai geras žmogus. 
Daugiau apie tai nekalbėsime. Kas man buvo pavesta? 

Įvykdyti paskutinę mirusiojo valią. Tad parduosiu dei- 
mantą. 

Ir jis vėl ištraukė iš kišenės dėžutę, atidarė ją, 
ir vėl akmuo sutviskėjo prieš raibstančias Kadruso 
akis. 

— Lipk šen, žmona, pasižiūrėk,— pakvietė jis dus- 
liu balsu. 

— Deimantas? — paklausė Karkontė atsistodama. 
Gana tvirtais žingsniais ji nulipo laiptais.— Kas čia 
per deimantas? 

— Argi negirdėjai? — tarė Kadrusas.— Tą dei- 
mantą Edmonas paliko mums: pirmiausia savo tėvui, 
paskui trims draugams: Fernanui, Danglarui ir man, 
ir savo sužadėtinei Mersedesai. Deimantas vertas pen- 
kiasdešimt tūkstančių frankų. 

— Ak, tikrai nuostabus akmuo! — tarė ji. 

— Vadinasi, penktoji šios sumos dalis priklauso 
mums? — paklausė Kadrusas. 

— Taip,— atsakė abatas,— ir dar priedas iš Dan- 
teso tėvo dalies, kurią aš manau turįs teisę išdalyti jums 
keturiems. 

— O kodėl keturiems? — paklausė Karkontė. 

— Todėl, kad jūs keturi Edmono draugai. 

— Išdavikai — ne draugai! — dusliai. suniurzgė 
Karkontė. 

— Tą pat ir aš sakau,— tarė Kadrusas.— Atlyginti 
už išdavimą, o gal net už nusikaltimą — tai nuodėmė, 
tai beveik šventvagystė. 

— Jūs patys to norite,— ramiai atsakė abatas, įsi- 
dėdamas deimantą į sutanos kišenę.— Dabar duokite 
man Edmono draugų adresus, kad galėčiau įvykdyti 
paskutinę jo valią. 

Prakaitas žliaugte žliaugė per Kadruso veidą. Aba- 
tas atsistojo, priėjo prie durų, norėdamas dirstelėti į 
savo arklį, ir vėl grįžo. Kadrusas ir jo žmona žiūrėjo 
vienas į kitą, ir nežinia kas darėsi jų širdyse. 

— Deimantas galėtų tekti mums vieniems,— tarė 
Kadrusas. 

— Taip manai? — paklausė žmona. 

— Dvasininkas nenorės mūsų apgauti. 

— Daryk, kaip išmanai,— pasakė Karkontė.— Aš 
nesikišu. 

Ir krečiama drugio ji vėl užlipo laiptais. Nors buvo 
didelė kaitra, jos dantys kaleno. 

Ant viršutinės pakopos ji stabtelėjo. 

— Gerai apsigalvok, Gasparai! — tarė ji. 

— Aš pasiryžau,— atsakė Kadrusas. 

Karkontė atsidususi įėjo į savo kambarį. Buvo gir- 
dėti, kaip nuo jos žingsnių ėmė girgždėti lubos, kaip 
sutraškėjo krėslas, į kurį ji susmuko. 

— Tai ką jūs pasiryžote? — paklausė abatas. 

— Viską jums papasakoti, — atsakė Kadrusas. 

— Tiesą sakant, man rodos, kad šitai bus geriau- 
sia, ką jūs dabar galite padaryti, — pastebėjo abatas. — 
Ne dėl to, kad man labai rūpėtų sužinoti, ką jūs norė- 
tumėte verčiau nuslėpti nuo manęs, bet dėl to, kad bus 
geriau, jeigu jūs padėsite išdalyti palikimą taip, kad 
kuo geriau įvykdyčiau velionio valią. 

— Tikiuosi, kad taip,— atsakė Kadrusas, kurio 
skruostus uždegė viltis ir gobšumas. 

— Aš klausau, — tarė abatas. 

— Luktelėkite,— pasakė Kadrusas,— kas nors mus 
gali pertraukti pačioje įdomiausioje vietoje, ir šitai bus 
nemalonu. Be to, niekam nereikia žinoti, kad jūs čia 
buvote. 

Jis priėjo prie smuklės durų, uždarė jas ir atsar- 
gumo dėlei užsklendė kaip nakčiai. Tuo tarpu abatas 
pasirinko patogią vietelę. Jis atsisėdo kamputyje norė- 
damas likti šešėlyje, kad šviesa kristų ant pašnekovo 
veido. Nuleidęs galvą ir sudėjęs, arba, tikriau sakant, 
suspaudęs rankas, jis pasiruošė atidžiai klausytis. 

Kadrusas prisitraukė taburetę ir atsisėdo prieš jį. 

— Įsidėmėk, kad aš tavęs neskatinu! — pasigirdo 
virpantis Karkontės balsas, tarsi pro grindis ji būtų 
mačiusi, kas dedasi apačioje. 

— Gerai, gerai, — tarė Kadrusas,— gana. Už viską 
aš atsakysiu. 

Ir jis pradėjo. 

XXVII + KADRUSO PASAKOJIMAS 


— Pirmiausia, — kreipėsi Kadrusas,— aš noriu pra- 
šyti jus, ponas abate, pažadėti man vieną dalyką. 

— Kokį? — paklausė abatas. 

— Jeigu jūs kada nors pasinaudosite žiniomis, ku- 
rias jums suteiksiu, tai niekas neturi žinoti, kad jas 
gavote iš manęs. Žmonės, apie kuriuos pasakosiu, yra 
turtingi ir galingi, ir jeigu jie palies mane nors ma- 
žuoju piršteliu, sutraiškys kaip uodą. 

— Būkite ramus, mano drauge,— tarė abatas, — 
aš esu dvasininkas, ir paslaptys numiršta mano krū- 
tinėje. Prisiminkite, kad mes neturime kito tikslo, kaip 
tiktai ko geriausiai įvykdyti mūsų draugo paskutinę 
valią. Pasakokite nieko nesigailėdamas, tačiau be nea- 
pykantos. Sakykite teisybę, tik teisybę. Aš nepažįstu 
ir tikriausiai niekada nepažinsiu tų žmonių, apie ku- 
riuos jūs man pasakosite. Be to, aš italas, o ne prancū- 
zas. Priklausau Dievui, o ne žmonėms. Aš grįšiu į savo 
vienuolyną, iš kurio išėjau tiktai tam, kad įvykdyčiau 
paskutinę mirusiojo valią. 

Šie tvirti samprotavimai, matyt, bent kiek nura- 
mino Kadrusą. 

— Jeigu taip, aš noriu, aš privalau įtikinti jus, 
kad tie, kuriuos vargšas Edmonas laikė be galo nuo- 
širdžiais ir ištikimais savo draugais, tokie visai nebuvo. 

— Prašau, pradėkite nuo jo tėvo,— paprašė aba- 
tas.— Edmonas man daug pasakojo apie tą senuką, jis 
jį karštai mylėjo. 

— Tai liūdna istorija,— tarė Kadrusas, linguoda- 
mas galvą.— Pradžią jūs, tiesa, žinote. 

— Taip,— atsakė abatas,— Edmonas pasakojo man 
viską iki to momento, kada jis buvo suimtas mažoje 
smuklėje netoli Marselio. 

— „Rezerve“. Aš kaip dabar visa tai regiu. 

— Ar ne tik tai buvo jo sužadėtuvių dieną? 

— Taip, ir pietūs, taip linksmai prasidėję, baigėsi 
liūdnai: įėjo policijos komisaras, lydimas keturių ka- 
reivių, ir suėmė Dantesą. 

— Tuo ir baigiasi mano žinios,— tarė dvasinin- 

kas, — nes pats Dantesas daugiau nieko nežinojo, ka- 
dangi jau niekada ir nieko nematė iš tų asmenų, kuriuos 
jums išvardijau, taip pat nieko nė apie vieną iš jų ne- 
girdėjo. 

— Tai štai. Kai Dantesas buvo suimtas, ponas Mo- 
relis nuskubėjo į Marselį, norėdamas sužinoti, kas ir 
kodėl. Jo gautos žinios buvo labai liūdnos. Senukas 
vienas grįžo namo, verkdamas nusimetė išeiginius rū- 
bus, kiaurą dieną vaikščiojo šen bei ten po savo kam- 
barį, o vakare visai negulė. Aš gyvenau tada vienu 
aukštu žemiau ir girdėjau, kaip jis visą naktį vaikščio- 
jo po kambarį. Turiu prisipažinti, aš ir pats nė akių 
nebuvau sudėjęs: nelaimingo tėvo sielvartas mane labai 
kankino, kiekvienas jo žingsnis draskė širdį, tarsi iš 
tikrųjų jis būtų mindžiojęs man krūtinę. 

Kitą dieną Mersedesa atėjo į Marselį prašyti poną 
de Vilforą, kad užtartų. Ji nieko nepešė, bet kartu ap- 
lankė senuką. Pamačiusi jį tokį rūškaną ir nusiminusį 
ir sužinojusi, kad jis visą naktį nemiegojo ir nuo va- 
kar dienos nieko burnoje neturėjo, Mersedesa norėjo 
išsivesti senuką, kad galėtų juo rūpintis. Bet šis jokiu 
būdu nesutiko. 

„Ne,— sakė jis,— niekur neisiu iš savo namų. Ma- 
no vargšas vaikas myli mane labiau už viską pasau- 
lyje, ir, kai tik jį paleis iš kalėjimo, jis pirmiausia at- 
bėgs pas mane. Ką jis pasakys, neradęs manęs namie?“ 

Aš visa tai girdėjau būdamas laiptų aikštelėje ir 
labai norėjau, kad Mersedesa prikalbėtų: senuką eiti su 
ja. Neramūs jo žingsniai, kiaurą dieną dunksėję virš 
mano galvos, nedavė man nė valandėlę ramybės. 

— O jūs pats argi neužeidavote paguosti senuko? — 
paklausė dvasininkas. 

— Ak, ponas abate! — atsakė Kadrusas.— Galima 
guosti tą, kuris nori paguodos, o senukas jos nenorėjo. 
Be to, tiesa, nežinau kodėl, bet man atrodė, kad jis ne- 
pageidauja mane matyti. Vieną naktį, išgirdęs jį rau- 
dant, neištvėriau ir užlipau į viršų. Kai priėjau prie 
durų, jis jau nebeverkė, o meldėsi. Aš jums, ponas aba- 
te, tiesiog apsakyti negaliu, kokie iškalbingi žodžiai ir 
graudūs posakiai plaukė iš jo lūpų. Tai buvo daugiau 

negu malda, skaudžiau negu sielvartas. Aš nesu šven- 
teiva ir nemėgstu jėzuitų, bet tą dieną tariau sau: 

„Laimė, kad aš vienas ir kad gerasis Dievas nedavė 
man vaikų. Jeigu būčiau tėvas ir jausčiau tokį skausmą 
kaip tas vargšas senukas, tai, nerasdamas savo galvoje 
ir širdyje viso to, ką jis sako Viešpačiui Dievui, aš tie- 
siog eičiau ir šokčiau į jūrą, kad nereiktų tiek kentėti“. 

— Vargšas tėvas! — sušnibždėjo dvasininkas. 

— Kasdien jis vis labiau šalinosi žmonių. Ponas 
Morelis ir Mersedesa dažnai ateidavo jo aplankyti, bet 
durys būdavo užrakintos. Aš žinodavau, kad jis namie, 
bet senukas neatsiliepdavo. Kartą, kai jis, prieš savo 
įprotį, priėmė Mersedesą ir kai vargšė mergaitė, pati 
apimta didžiausios nevilties, stengėsi jį paguosti, jis tarė: 

„Tikėk manim, mano dukra, jis mirė. Ne mums rei- 
kia jo laukti, o jis mūsų laukia. Man bepigu, nes aš daug 
senesnis už tave, vadinasi, pasimatysiu su juo pirmasis“. 

Kad ir labai geras būtų žmogus, jis liaujasi lankęs 
tuos, į kuriuos sunku žiūrėti. Senasis Dantesas pagaliau 
liko visiškai vienas. Aš jau nematydavau, kad kas nors 
liptų pas jį, gal tik kažkokie nepažįstami žmonės, kurie 
kartais pasibelsdavo į jo duris ir paskui patyliukais 
smukdavo laiptais su kokiu nors blogai suvyniotu ry- 
šuliu. Aš greitai susiprotėjau, kokie tai ryšuliai: po 
truputį jis pardavinėjo viską, ką beturėdamas, kad nu- 
sipirktų kąsnelį duonos. Pagaliau vargšelis viską išbai- 
gė. Jis buvo skolingas už butą, šeimininkas grasino jį 
išmesiąs. Jis prašė palaukti dar savaitę, ir tas sutiko. 
Aš žinau šias smulkmenas, nes šeimininkas, išėjęs iš jo, 
buvo užsukęs pas mane. 

Paskui aš dar tris dienas girdėjau, kaip jis savo 
įpratimu vaikšto po kambarį, bet ketvirtą dieną jau 
nieko nebebuvo girdėti. Nutariau užeiti pas jį, tačiau 
durys buvo užrakintos. Pro rakto skylutę pamačiau jį 
perbalusį ir sunykusį. Pagalvojau, kad susirgo. Prane- 
šiau apie tai ponui Moreliui ir nubėgau pas Mersedesą. 
Abudu kaipmat atvyko. Ponas Morelis atsivedė gydytoją. 
Gydytojas aptiko, kad ligonis serga skrandžio ir žarnų 
uždegimu, ir prirašė jam dietą. Aš ten buvau, ponas 
abate, ir niekada neužmiršiu senuko šypsenos, kai jis 
išgirdo šį nurodymą. 

Nuo to laiko jis jau neberakino durų. Jis turėjo 
teisėtą pagrindą nevalgyti. Gydytojas jam buvo prira- 
šęs dietą. 

Abatui išsiveržė slopinama aimana. 

— Mano pasakojimas jus jaudina, ponas abate? — 
paklausė Kadrusas. 

— Taip,— atsakė abatas, — jis yra graudus. 

— Netrukus Mersedesa vėl atėjo. Pamačiusi senu- 
ką taip pasikeitusį, ji, kaip ir pirmą kartą, norėjo par- 
sigabenti jį pas save. Tam pritarė ir ponas Morelis, ir 
jie norėjo jėga jį pergabenti. Bet senukas taip šiurkščiai 
rėkė, kad juodu išsigando. Mersedesa liko prie jo lovos, 
o ponas Morelis išėjo, parodęs jai, kad palieka ant židi- 
nio piniginę. Tačiau senukas, įsikandęs gydytojo nuro- 
dymą, nenorėjo nieko valgyti. Pagaliau po devynių pas- 
ninko dienų jis mirė, prakeikęs tuos, kurie buvo jo ne- 
laimės priežastis, ir sakydamas Mersedesai: 

„Jeigu jūs kada nors pamatysite mano Edmoną, 
pasakykite jam, kad miriau jį laimindamas“. 

Abatas atsistojo, perėjo porą kartų per kambarį, 
spausdamas drebančią ranką prie perdžiūvusios gerklės. 

— Ir jūs manote, kad jis mirė... 

— Badu, ponas abate, badu! — atsakė Kadrusas.— 
Tai lygiai tokia pat teisybė kaip kad mudu esame krikš- 
čionys. 

Abatas mėšlungiškai pagriebė pusę stiklinės van- 
dens, išgėrė vienu mauku ir paraudusiomis akimis, iš- 
blyškęs vėl atsisėdo į savo vietą. 

— Juk tai didelė nelaimė, ar ne? — tarė jis kimiu 
balsu. 

— Juo didesnė, kad ne Dievas, o žmonės dėl jos 
kalti. 

— Pereikime prie tų žmonių,— tarė abatas.— Bet 
atsiminkite,— tęsė jis kone grasinančiu balsu,— kad ža- 
dėjote man viską pasakyti. Tai kas gi tie žmonės, kurie 
numarino sūnų sielvartu, o tėvą — badu? 

— Du žmonės, kurie jam pavydėjo. Vienas dėl mei- 
lės, kitas — dėl garbės troškimo: Fernanas ir Danglaras. 

— Kokiu būdu pasireiškė jų pavydas? Sakykite? 

— Jie įskundė Edmoną, neva jis esąs bonapartistų 
agentas. 

— Bet kuris iš jų įskundė? Kuris tikrasis kalti- 
ninkas? 

— Abudu, ponas abate: vienas parašė laišką, kitas 
nunešė jį į paštą. 

— O kur tą laišką parašė? 

— Pačiame „Rezerve“ vestuvių išvakarėse. 

— Visiškai teisingai! — sušnibždėjo abatas.— O Fa- 
rija, Farija! Kaip tu pažinojai žmones ir jų darbus! 

— Ką jūs sakote? — paklausė Kadrusas. 

— Nieko, — atsiliepė dvasininkas, — pasakokite. 

— Danglaras parašė skundą kairiąja ranka, kad jo 
rašysenos nepažintų, o Fernanas nunešė jį į paštą. 

— Bet ir jūs buvote drauge! — staiga sušuko 
abatas. 

— Aš? — nustebęs atsakė Kadrusas.— Kas jums 
sakė, kad aš ten buvau? 

Abatas suprato per daug staigiai užsipuolęs. 

— Niekas nesakė,— tarė jis,— bet kaipgi žinosi to- 
kias smulkmenas kartu nebuvęs? 

— Iš tikrųjų,— tarė Kadrusas dusliu balsu,— aš 
irgi buvau drauge. 

— Ir jūs nesipriešinote tokiai niekšybei? — paklausė 
abatas. — Tuomet jūs jų bendrininkas. 

— Ponas abate,— tarė Kadrusas,— jie mane taip 
nugirdė, kad aš buvau kaip apkvaišęs. Viską mačiau 
lyg pro rūką. Pasakiau jiems viską, ką gali pasakyti 
žmogus tokioje būklėje, ir jie man tvirtino tik pajuoka- 
vę, tas jų pajuokavimas, girdi, negalįs turėti jokių pa- 
sekmių. 

— Bet kitą dieną, gerbiamasis, kitą dieną jūs įsi- 
tikinote, kad vis dėlto jis turėjo pasekmę. Tačiau nieko 
nepasakėte, nors savo akimis matėte, kaip jį suėmė? 

— Taip, ponas abate, mačiau ir nenorėjau tylėti — 
ketinau viską papasakoti, bet Danglaras mane sulaikė. 

„O jei paaiškės,— tarė jis man,— kad Dantesas 
kaltas, kad jis iš tikrųjų buvo .Elbės saloje ir jam buvo 
buvo pavesta nugabenti laišką Paryžiaus bonapartistų 
komitetui, jei tą laišką pas jį ras, tai į jo užtarėjus bus 
žiūrima kaip į bendrininkus“. 

Aš bijojau tokiais laikais veltis į politinę bylą ir 


274 


nutylėjau. Prisipažįstu, tai buvo šlykštus bailumas, bet 
ne nusikaltimas. 

— Suprantu. Jūs nusiplovėte rankas, štai ir viskas. 

— Taip, ponas abate,— atsakė Kadrusas,— ir są- 
žinė graužia mane už tai dieną ir naktį. Prisiekiu jums, 
aš dažnai meldžiu Dievą atleisti man, juo labiau kad 
tas prasižengimas, vienintelis per visą mano gyvenimą, 
dėl kurio rimtai save kaltinu,— aiški visų mano nesėk- 
mių priežastis. Aš varau šalin savimeilę, užtat visada 
sakau Karkontei, kai ji skundžiasi likimu: „Tylėk, žmo- 
na, matyt, Dievas taip nori“. 

Kadrusas, trykšdamas širdingų gailesčiu, nuleido 
galvą. 

— Jūsų nuoširdumas vertas pagyrimo,— tarė aba- 
tas.— Kas taip gailisi, tam reikia atleisti. 

— Nelaimei,— pertraukė Kadrusas,— Edmonas mi- 
rė neatleidęs man. 

— Jis nieko nežinojo...— tarė abatas. 

— Bet dabar jis galbūt žino,— prieštaravo Kadru- 
sas,— mirusieji, sako, viską žino. 

Valandėlę stojo tyla. Abatas atsikėlė ir susimąstęs 
perėjo kartą kitą per kambarį, paskui grįžo į savo vietą 
ir vėl atsisėdo. 

— Jūs jau keletą kartų minėjote kažkokį poną Mo- 
relį, — tarė jis.— Kas tas žmogus? 

— Jis „Faraono“ savininkas, Danteso šeimininkas. 

— O kokį vaidmenį suvaidino tas žmogus visoje 
toje sielvartingoje byloje? — paklausė abatas. 

— Doro, drąsaus ir jautraus žmogaus vaidmenį. 
Jis gal dvidešimt kartų užtarinėjo Dantesą. Kai grįžo 
imperatorius, jis rašė, maldavo, grasino, dėl to net pats 
po antrosios Restauracijos buvo smarkiai persekiojamas 
už bonapartizmą. Dešimt kartų, kaip jau esu sakęs, jis 
buvo atėjęs pas Danteso tėvą norėdamas pasiimti jį pas 
save ir dieną ar dvi prieš jo mirtį, kaip jau irgi .esu 
minėjęs, paliko ant židinio piniginę su pinigais, tų pi- 
nigų užteko visoms senuko skoloms apmokėti, už juos 
jis ir buvo palaidotas. Tad vargšelis bent mirti galėjo 
taip, kaip gyveno, nebūdamas niekam našta. Aš ir iki 
šiol tebeturiu tą piniginę, didelę, raudoną, megztą. 

— Ar tas ponas Morelis dar gyvas? — paklausė 


abatas. 
— Gyvas,— atsakė Kadrusas. 


— Tikriausiai dangus jam atlygino — ar jis turtin- 
gas, laimingas?.. 

Kadrusas karčiai nusišypsojo. 

— Laimingas kaip ir aš, — atsakė jis. 

— Kaip, argi ponas Morelis nelaimingas!? — su- 
šuko abatas. 

— Per jo slenkstį skurdas žengia, ponas abate, ir, 
dar daugiau, jam gresia negarbė. 

— Kodėl? 

— Todėl,— atsakė Kadrusas,— kad po dvidešimt 
penkerių metų triūso, pasiekęs pačią garbės viršūnę tarp 
Marselio pirklių, ponas Morelis visiškai nusigyveno. 
Per dvejus metus jis neteko penkių laivų, tapo trijų 
baisių bankrotų auka ir dabar vienintelė jo viltis — tai 
tas pats „Faraonas“, kurio kapitonu buvo vargšas Dan- 
tesas. Netrukus jis turi grįžti iš Indijos, pakrautas ko- 
šenilio ir indigo dažais. Jeigu šis laivas, sekdamas kitų 
pavyzdžiu, nuskęs, tai ponas Morelis žuvęs. 

— Ar turi tas nelaimingasis žmoną, vaikų? 

— Taip, jis turi žmoną, kuri viską pakelia kaip 
šventoji. Turi dukterį, kuri norėjo ištekėti už mylimo 
žmogaus, bet jo tėvai neleidžia vesti nusigyvenusio pirk- 
lio dukters. Be to, jis turi ir sūnų karininką, bet jūs 
suprantate, kad visa tai tik kelia didesnį nelaimingojo 
sielvartą, o ne guodžia jį. Jeigu jis būtų vienas, pa- 
leistų sau kulką į kaktą, ir baigtas kriukis. 

— Tai siaubinga! — sušnibždėjo abatas. 

— Štai kaip Dievas atlygina dorybę, ponas aba- 
te,— tarė Kadrusas.— Pažiūrėkite į mane, aš nesu pa- 
daręs nė vieno blogo darbo, išskyrus tą, kurį jums pri- 
sipažinau, ir vis dėlto kaip baisiai nuskurdau. Man lem- 
ta matyti, kaip mano vargšė žmona mirs nuo drugio, 
ir aš nieko negalėsiu jai padėti, o aš pats mirsiu iš bado, 
kaip mirė senasis Dantesas, tuo tarpu Fernanas su Dang- 
laru aukse maudosi. 

— Kaip tai? 

— Dėl to, kad jiems pasisekė, o doriems žmonėms 
niekada nesiseka. 

— Tai kaip susiklostė Danglaro, svarbiausio kalti- 
ninko, reikalai? Jis juk sukurstė, tiesa? 

— Kaip jo reikalai susiklostė? Jis išvyko iš Mar- 
selio ir, pono Morelio rekomenduotas, o tas nieko neži- 
nojo apie jo nusikaltimą, parsisamdė pas vieną ispanų 
bankininką agentu. Per karą su Ispanija jis tiekė pre- 
kes prancūzų kariuomenei ir praturtėjo. Paskui ėmė 
lošti biržoje ir savo kapitalą padidino tris, vėliau ke- 
turis kartus. Netekęs žmonos, savo bankininko dukters, 
jis vedė našlę ponią de Nargon, dabartinio karaliaus 
šambeliono pono de Servjo dukterį, tas ponas šiuo metu 
labai didelėje malonėje. Jis pasidarė milijonieriumi, jį 
pakėlė į baronus, dabar jis jau baronas Danglaras, turi 
Monblano gatvėje puikų namą, arklidėje dešimt arklių, 
savo apartamentuose šešis liokajus ir nežinau kiek mili- 
jonų skryniose. 

— Tai mat kaip! — tarė abatas su keista intona- 
cija.— Ir ką gi, ar jis laimingas? 

— Ar laimingas? Bala jį žino! Nelaimė ar laimė — 
tai sienų paslaptis. Sienos turi ausis, bet neturi liežu- 
vio. Jeigu turtai suteikia laimę, tai Danglaras laimingas. 

— O Fernanas? 

— Fernanui dar geriau pasisekė. 

— Bet kaip galėjo praturtėti ir išsimušti į žmones 
vargšas katalanietis žvejys be pinigų, be mokslo? Pri- 
sipažįstu, šitai mane stebina. 

— Šitai ir visus stebina. Matyt, jo gyvenime yra 
kažkokia paslaptis, kurios niekas nežino. 

— Bet kokiais regimais keliais jis įgijo tuos dide- 
lius turtus arba tą aukštą padėtį? 

— Įgijo ir viena, ir antra, ponas abate,— ir dide- 
lius turtus, ir aukštą padėtį. 

— Taip būna tik pasakose! 

— Tiesa, tai panašu į pasaką, bet jūs paklausy- 
kite ir viską suprasite. 

Keletą dienų prieš grįžtant imperatoriui Fernanas 
pakliuvo į naujokus. Burbonai jo nelietė. Bet grįžo Na- 
poleonas, buvo paskelbta mobilizacija, ir Fernanui teko 
eiti į armiją. Aš taip pat išėjau, bet kadangi buvau 
vyresnis už Fernaną ir tik ką vedęs savo nelaimingąją 

žmoną, tai mane pasiuntė saugoti pakrančių. 

Fernanas pateko į veikiančiąją armiją, su savo pul- 
ku nužygiavo iki sienos ir dalyvavo mūšyje prie Linjo. 

Tą naktį po mūšio jam teko būti pasiuntiniu pas 
vieną generolą, kuris buvo susiuostęs su priešu. Tą pa- 
čią naktį generolas turėjo prisijungti prie anglų. Jis 
pasiūlė Fernanui jį lydėti, Fernanas sutiko, paliko postą 
ir išvyko su generolu. 

Tas poelgis, už kurį Fernanas būtų buvęs atiduotas 
karo lauko teismui, jei Napoleonas būtų išsilaikęs soste, 
grįžus Burbonams buvo palaikytas nuopelnu. Jis grįžo 
į Prancūziją su leitenanto epoletais. O kadangi tas ge- 
nerolas, kuris buvo didelėje karaliaus malonėje, nenu- 
stojo jo globojęs, tai jis buvo pakeltas į kapitonus, pa- 
keltas tūkstantis aštuoni šimtai dvidešimt trečiaisiais 
„metais, per karą su. Ispanija, tai yra kaip tik tuo laiko- 
tarpiu, kada Danglaras leidosi į pirmąsias savo komer- 
cines spekuliacijas. Fernanas buvo ispanas, užtat jis 
buvo pasiųstas į Madridą ištirti savo tautiečių nuotaikų. 
Čia jis susitiko Danglarą, vedė su juo derybas, paža- 
dėjo savo generolui sostinės ir provincijos rojalistų pa- 
ramą, gavo iš jo tam tikrų pažadų, savo ruožtu prisi- 
ėmė kai kuriuos įsipareigojimus, nuvedė savo pulką jam 
vienam žinomais tarpekliais, saugojamais rojalistų,— 
vienu žodžiu, šio trumpo žygio metu tiek pasitarnavo, 
kad paėmus Trokaderą buvo pakeltas į pulkininkus, ap- 
dovanotas Garbės legiono karininko kryžiumi ir grafo 
titulu. 

— Ak, likimas, likimas! — sušnibždėjo abatas. 

— Taip, bet klausykite, čia dar ne viskas. Karas 
su Ispanija baigėsi, ilgalaikė taika, kuri žadėjo įsivieš- 
patauti Europoje, buvo nenaudinga Fernano karjerai. 
Tik viena Graikija sukilo prieš turkų jungą ir pradėjo 
karą dėl nepriklausomybės. Visų dėmesys buvo sutelktas 
į Atėnus. Įėjo į madą užjausti ir remti graikus. Pran- 
cūzijos vyriausybė, atvirai jų neremdama, leido, kaip 
jums žinoma, teikti jiems privačią pagalbą. Fernanas 
išsiprašė leidimą vykti į Graikiją, tuo pat metu pasi- 
likdamas Prancūzijos kariuomenėje. 

Po kiek laiko pasirodė, kad grafas de Morseras,— 

tokia buvo jo pavardė,— stojo tarnauti Ali Pašai ge- 
nerolo instruktoriaus laipsniu. 

Ali Paša, kaip žinote, buvo nužudytas. Tačiau prieš 
mirtį jis gausiai atsilygino Fernanui. Fernanas grįžo 
į Prancūziją, ir jam čia buvo patvirtintas generolo lei- 
tenanto laipsnis. 

— Taigi dabar?..— paklausė abatas. 

— Taigi dabar,— tęsė Kadrusas,— jis gyvena Pa- 
ryžiuje, labai puikiuose namuose, Eldero gatvėje, dvi- 
dešimt septintame numeryje. 

Abatas norėjo kažką pasakyti, bet nesiryždamas 
delsė. Pagaliau prisivertęs paklausė: 

— (O Mersedesa? Girdėjau, kad ji dingusi? 

— Dingusi? — atsakė Kadrusas.— Taip, kaip dings- 
ta saulė, kad rytą vėl užtekėtų dar labiau spindinti ir 
gražesnė. 

— Ar tik ir jai nenusišypsojo laimė? — paklausė 
abatas, ironiškai šyptelėjęs. 

— Mersedesa viena iš pačių žymiausių Paryžiaus 
damų,— tarė Kadrusas. 

— Pasakokite toliau,— paprašė abatas,— man re- 
gis, klausau pasakojimo apie kažkokį sapną. Bet ir aš 
pats esu matęs tokių nepaprastų dalykų, kad tatai ne 
itin mane stebina. 

— Mersedesa iš pradžių buvo labai nusiminusi 
dėl netikėto smūgio, kuris atskyrė ją nuo Edmono. Jau 
esu jums sakęs, kaip ji maldavo poną de Vilforą ir kaip 
nuoširdžiai rūpinosi Danteso tėvu. Dar didesnį liūdesį 
jai sukėlė naujas sielvartas: Fernano išvykimas į pulką. 
Apie jo nusikaltimą ji nežinojo ir mylėjo jį kaip brolį. 

Fernanas išvyko, Mersedesa liko viena. 

Tris mėnesius ji per ašaras kelio nematė, jokių ži- 
nių nei apie Edmoną, nei apie Fernaną neturėjo. Prieš 
jos akis nieko nebuvo, be mirštančio iš sielvarto senio. 

Vieną vakarą, kaip paprastai išsėdėjusi visą dieną 
Katalanų ir Marselio kelių sankryžoje, ji grįžo namo 
dar labiau prislėgta negu bet kada. Nė vienas tų kelių 
neatvedė pas ją nei jos mylimojo, nei draugo, ji nesu- 
laukė žinių nei apie vieną, nei apie kitą. 

Staiga jai pasigirdo pažįstami žingsniai. Susijau- 

dinusi ji atsigręžė, durys atsidarė, ir ji išvydo prieš 
save Fernaną su leitenanto uniforma. 

Nors ji liūdėjo ir verkė ne jo, bet jai pasirodė, kad 
dalis jos pirmykščio gyvenimo vėl sugrįžo. 

Mersedesa čiupo Fernaną už rankų su tokiu džiaugs- 
mu, kad tasai palaikė jį meile. Bet tai buvo tik džiaugs- 
mas, sukeltas minties, kad ji ne viena pasaulyje ir kad 
pagaliau po ilgų vienatvės dienų regi prieš save draugą. 
Ir, be to, reikia pasakyti, Fernanu ji niekada nesibjau- 
rėjo. Ji tik nemylėjo jo, ir tiek. Mersedesos širdis pri- 
klausė kitam, tas kitas buvo toli... dingęs... galbūt miręs. 
Apie tai pagalvojusi, Mersedesa liedavo ašaras ir ne- 
vilties apimta laužydavo rankas. Bet mintis, kurią ji 
anksčiau atmesdavo, kai kas kitas ją pasakydavo, da- 
bar pati jai atėjo į galvą. Taip pat ir senasis Dantesas 
nesiliovė jai kalęs: „Mūsų Edmonas mirė, jei jis būtų 
gyvas, grįžtų pas mus“. 

Kaip jau esu sakęs, senukas mirė. Jeigu jis būtų 
buvęs gyvas, gal Mersedesa niekuomet nebūtų ištekė- 
jusi už kito. Senis būtų ėmęs priekaištauti jai dėl neiš- 
tikimybės. Fernanas tai suprato. Sužinojęs apie senuko 
mirtį, jis grįžo. Šį kartą parvyko su leitenanto unifor- 
ma. Pirmojo savo apsilankymo metu jis nė žodžio ne- 
užsiminė Mersedesai apie meilę. Antrą kartą grįžęs, 
priminė merginai, kad ją myli. 

Mersedesa paprašė jį dar pusmetį palaukti, kad galėtų 
apraudoti Edmoną. 

— Iš tikrųjų,— tarė abatas, karčiai šypsodama- 
sis,— juk jau buvo praėję aštuoniolika mėnesių nuo 
Edmono suėmimo. Ko dar galėtų reikalauti net labiau- 
siai dievinamas mylimasis? 

Ir jis tyliai sušnibždėjo anglų poeto žodžius: 

„Frailty, thy name is woman!“! 

— Po šešių mėnesių,— tęsė Kadrusas,— jie susi- 
tuokė Akulių bažnyčioje. 

— Tai buvo ta pati bažnyčia, kur ji turėjo tuoktis 
su Edmonu,— sušnibždėjo dvasininkas,— ji pakeitė tik 
jaunikį, štai ir viskas. 

Menkybe, tu vadiniesi moteris! (Šekspyras, Hamletas, I veiksm., 
2 scena) 

— Taigi Mersedesa ištekėjo,— vėl prabilo Kadru- 
sas.— Nors ji atrodė rami, vis dėlto apalpo eidama pro 
„Rezervą“. Čia prieš pusantrų metų šventė savo suža- 
dėtuves su tuo, kurį širdies gilumoje dar tebemylėjo. 

Fernanas įgijo laimę, bet ne ramybę. Aš jį mačiau 
tuo laiku, jis be paliovos bijojo, kad negrįžtų Edmonas. 
Užtat pasiskubino kuo toliau pats išvažiuoti ir žmoną 
išsivežti. Katalanuose buvo pernelyg daug pavojų ir 
pernelyg daug atsiminimų. 

Praėjus savaitei po vestuvių jie išvyko. 

— O paskui kada nors ar teko jums matyti Mer- 
sedesą? — paklausė dvasininkas. 

— Taip, mačiau per karą su Ispanija Perpinjane, 
kur Fernanas buvo ją palikęs. Tada ji buvo susirūpi- 
nusi sūnaus auklėjimu. 

Abatas krūptelėjo. 

— Sūnaus? — paklausė jis. 

— Taip,— atsakė Kadrusas, — mažojo Albero. 

— Bet jeigu ji mokė sūnų,— tarė abatas,— tai, 
vadinasi, pati turėjo būti išsimokslinusi? Kiek prisi- 
menu, Edmonas sakė, kad ji buvo paprasto žvejo duktė, 
gražuolė, tačiau bemokslė. 

— Nejaugi jis taip mažai pažino savo sužadėtinę! — 
tarė Kadrusas.— Mersedesa galėjo tapti karaliene, ponas 
abate, jeigu vainikas visada būtų dedamas tik ant visų 
gražiausių ir protingiausių galvų. Likimas iškėlė ją 
aukštai, ir ji pati kopė vis aukštyn ir aukštyn. Ji mokėsi 
piešti, mokėsi muzikos, visko mokėsi. Beje, tarp mūsų 
kalbant, man atrodo, jog visu tuo domėjosi vien tik no- 
rėdama išsiblaškyti, užsimiršti. Ji visko grūdo sau į 
galvą, kad negirdėtų to, ko pilna buvo jos širdis. Bet 
dabar visa tai turbūt jau nuėjo į užmarštį, — tęsė Kadru- 
sas,— turtas ir pagarba, matyt, ją nuramino. Ji turtin- 
ga, įžymi, ir vis dėlto... 

Kadrusas nutilo. 

— Kas vis dėlto? — paklausė abatas. 

— Vis dėlto aš esu įsitikinęs, kad ji nėra laimin- 
ga,— tarė Kadrusas. 

— Kodėl taip manote? 

— O štai kodėl: kai aš atsidūriau labai vargingoje 

būklėje, pagalvojau, ar nepadės man kuo nors mano 
buvę draugai. Nuėjau pas Danglarą, bet tas net nepri- 
ėmė manęs. Paskui aplankiau Fernaną. Tas perdavė man 
per savo liokajų šimtą frankų. 

— Tai jūs nei vieno, nei antro nematėte? 

— Ne, bet grafienė de Morser mane matė. 

— Kokiu būdu? 

— Kai ėjau iš jų, prie mano kojų nukrito piniginė, 
joje buvo dvidešimt penki luidorai. Aš skubiai pažvel- 
giau aukštyn ir pamačiau Mersedesą: ji darė langelį. 

— O ponas de Vilforas? — paklausė abatas. 

— Tas niekada nebuvo mano draugas, aš jo visai 
nepažinojau ir nieko negalėjau prašyti. 

— Ar nežinote kartais, kas jį ištiko ir kuo jis pri- 
sidėjo prie Edmono nelaimės? 

— Ne, tiek težinau, kad, praslinkus kuriam laikui 
po Edmono suėmimo, jis vedė panelę de Sen Meran ir 
netrukus išvyko iš Marselio. Tikriausiai laimė jam nusi- 
šypsojo taip pat kaip ir kitiems. Tikriausiai jis turtin- 
gas kaip Danglaras ir užima tokią aukštą padėtį kaip 
Fernanas. Matote, tik aš vienas likau nuskurdęs, men- 
kas ir Dievo užmirštas. 

— Klystate, mano drauge,— tarė abatas.— Mums 
atrodo, kad Dievas užmiršo mus, kai jo teisingumas 
delsia. Bet visada ateina tokia valanda, kai jis prisi- 
mena mus, ir štai ryškus to įrodymas. 

Tardamas tuos žodžius, abatas išsitraukė iš kišenės 
deimantą ir ištiesė jį Kadrusui. | 

— Štai, mano drauge,— kreipėsi jis, — imkite šį 
deimantą, jisai priklauso jums. 

— Kaip? Man vienam? — sušuko Kadrusas.—- Ką 
jūs, ponas abate! Juokiatės iš manęs? 

— Šis deimantas turėjo būti išdalytas Edmono 
draugams. Edmonas turėjo tik vieną draugą, taigi dalyti 
nebereikia. Imkite šį deimantą ir parduokite jį. Kaip 
jums jau minėjau, jis vertas penkiasdešimt tūkstančių 
frankų, o šitie pinigai, tikiuosi, išgelbės jus iš skurdo. 

— Ponas abate! — tarė Kadrusas, baikščiai ties- 
damas ranką, o kita braukdamasis nuo veido tekantį 
prakaitą, — ponas abate, nesijuokite iš žmogaus laimės 
ir iš nevilties. 

— Aš pažįstu ir laimę, ir neviltį ir niekada nesi- 
juokiu iš tų jausmų. Taigi imkite, bet mainais... 

Kadrusas, jau beveik palietęs deimantą, vėl atitrau- 
kė ranką. 

Abatas nusišypsojo. 

— „„mMainais,— tęsė jis, — atiduokite man tą pi- 
niginę, kurią ponas Morelis paliko ant židinio senojo 
Danteso kambaryje. Sakėte, kad ją dar tebeturite. 

Vis labiau stebėdamasis, Kadrusas nuėjo prie dide- 
lės ąžuolinės spintos, atidarė ją ir padavė abatui ilgą 
piniginę iš nublukusio raudono šilko, sutraukiamą dviem 
kažkada paauksuotais variniais žiedais. 

Abatas paėmė piniginę ir atidavė Kadrusui deimantą. 

— Tikrai jūs šventas žmogus, ponas abate! — su- 
šuko Kadrusas.— Juk niekas nežinojo, kad Edmonas 
davė jums šį deimantą, ir jūs galėjote pasilikti jį sau. 

„Aha! — sumurmėjo abatas. — Tu pats, matyt, taip ir 
būtum padaręs!“ 

Abatas atsistojo, pasiėmė skrybėlę ir pirštines. 

— Klausykite! — tarė jis.— Ar visa, ką man pasa- 
kojote, yra tikra teisybė? Ar galiu visiškai jumis tikėti? 

— Štai, ponas abate,— tarė Kadrusas,— čia kampe 
ant sienos kabo Nukryžiuotasis. Ten, ant komodos, pa- 
dėta mano žmonos Evangelija. Atverskite šią knygą, ir 
aš prisieksiu ja prieš Nukryžiuotąjį, prisieksiu savo sie- 
los išganymu, Išganytojo vardu, kad pasakiau jums visa, 
kaip buvo, lygiai taip kaip angelas sargas pasakys Vieš- 
pačiui į ausį paskutiniojo teismo dieną! 

— Gerai,— tarė abatas, kurį nuoširdus Kadruso 
balsas įtikino, jog tas sakė teisybę, — gerai. Linkiu, kad 
tie pinigai jums išeitų į naudą. Likite sveiki. Aš vėl 
pasitraukiu nuo žmonių, kurie daro vieni kitiems tiek 
daug bloga. 

Abatas, šiaip taip atsikratęs nepaprasto džiūga- 
vimo, kurį Kadrusas nešykštėjo reikšti, pats atsklendė 
duris, išėjo, užsėdo ant arklio, dar kartą nusilenkė smuk- 
lininkui, beriančiam iškalbingus linkėjimus, ir nurūko 
tuo pačiu keliu, kuriuo buvo atjojęs. 

Atsisukęs Kadrusas pamatė stovinčią Karkontę, dar 
labiau išblyškusią ir drebančią kaip visada. 

— Ar tiesa, ką aš girdėjau? — paklausė ji. 

— Kas? Kad jis atidavė deimantą mums vie- 
niems? — tarė Kadrusas, iš džiaugsmo kone pakvaišęs. 

— Taip. 

— Tikra tiesa, deimantas mano rankose. 

Žmona pažiūrėjo į jį, paskui tarė dusliu balsu: 

— O jeigu jis netikras? 

Kadrusas išbalo ir susverdėjo. 

— Netikras,— sušnibždėjo jis.— Netikras... O ku- 
riam galui jis kaišiotų netikrą deimantą? | 

— Kad už dyką išviliotų iš tavęs paslaptį, vėp- 
la tu! 

Tokios minties priblokštas, Kadrusas suakmenėjo. 
Po trumpos valandėlės jis pasičiupo skrybėlę ir užsi- 
maukšlino ją ant raudonos skarelės, kuria buvo apsi- 
rišęs galvą. 

— Šitai mes netrukus sužinosim,— tarė jis. 

— Kaip? 

— Bokere mugė. Ten yra juvelyrų, atvažiavusių 
is Paryžiaus. Nueisiu ir parodysiu jiems deimantą. Tu, 
žmona, saugok namus. Po dviejų valandų grįšiu. 

Ir Kadrusas protekinis išlėkė ant kelio ir nudūmė 
juo ne į tą pusę, kur nujojo nepažįstamasis, bet į prie- 
šingą. 

— Penkiasdešimt tūkstančių frankų! — sumurmėjo 
Karkontė, likusi viena.— Tai pinigai... tačiau ne turtai. 


XXVIII + KALĖJIMO DOKUMENTAI 


Kitą dieną po mūsų aprašytojo pokalbio, įvykusio 
smuklėje prie Belgardo ir Bokero kelio, kokių trisde- 
šimt metų vyriškis su rugiagėlių spalvos fraku, nanki- 
nėmis kelnėmis ir balta liemene, iš laikysenos ir kal- 
bos tikras anglas, atvyko pas Marselio merą. 

— Gerbiamasis pone,— tarė jis,— aš esu vyresnysis 
Tomsono ir Frenčio banko Romoje tarnautojas. Mes jau 
dešimt metų bendradarbiaujame su Morelio ir sūnaus 
prekybos namais Marselyje. Į apyvartą su šia firma 
esame įdėję beveik šimtą tūkstančių frankų, užtat, iš- 

girdę, kad jai gresia bankrotas, mes labai susirūpinome. 
Mane atsiuntė iš Romos paprašyti iš jūsų informacijos 
apie šią firmą. 

— Gerbiamasis,— atsakė meras,— man tikrai yra 
žinoma, kad pastaruosius keletą metų poną Morelį ne- 
laimės tartum persekioja: vienas po kito paskendo keturi 
ar penki jo laivai, taip pat jį skaudžiai palietė keletas 
bankrotų. Nors ir man jis skolingas apie dešimt tūks- 
tančių frankų, vis dėlto aš nemanau galįs duoti jums 
kokių nors žinių apie jo finansinę padėtį. Jeigu jūs pa- 
klausite mane kaip merą, kokios esu nuomonės apie 
poną Morelį, aš jums atsakysiu, kad tai žmogus nepa- 
prastai sąžiningas ir iki šiol vykdė visus savo įsiparei- 
gojimus nepriekaištingai tiksliai. Štai ir viskas, ką ga- 
liu jums apie jį pasakyti. Jeigu norite smulkesnių in- 
formacijų, kreipkitės į kalėjimų inspektorių poną de 
Bovilį, Noailio gatvė, penkioliktas numeris. Kiek žinau, 
jis įdėjęs į tą firmą du šimtus tūkstančių frankų, ir 
jei iš tikrųjų yra pagrindo dėl ko nors būgštauti, tai, 
kadangi ši suma yra daug didesnė už mano, ponas de 
Bovilis šiuo klausimu tikriausiai galėtų painformuoti 
jus kur kas išsamiau. 

Anglas, matyt, įvertino mero delikatų mandagu- 
mą, atsisveikino, išėjo ir tikro brito žingsniu pasuko 
į nurodytą gatvę. 

Ponas de Bovilis sėdėjo savo kabinete. Anglas, pa- 
matęs jį, gerokai nustebo, lyg būtų susitikęs su inspek- 
toriumi nebe pirmą kartą. Bet ponas de Bovilis atrodė 
toks nusiminęs, kad visus jo protinius sugebėjimus aiš- 
kiai buvo palenkusi viena vienintelė mintis, neleidusi 
nei jo atminčiai, nei vaizduotei klaidžioti praeityje. 

Anglas su būdingu jo nacijai flegmatizmu beveik 
žodis žodin uždavė jam tą patį klausimą kaip ir Mar- 
selio merui. 

— Meldžiamasis! — sušuko ponas de Bovilis.— Ne- 
laimė, jūsų būgštavimai yra visiškai pagrįsti, ir jūs 
prieš save matote žmogų, apimtą didžiausios nevilties. 
Pas poną Morelį esu paleidęs į apyvartą du šimtus 
tūkstančių frankų. Tie pinigai — tai mano dukters 
kraitis. Po dviejų savaičių rengiausi jai iškelti vestuves. 

Tuos du šimtus tūkstančių frankų jis buvo įsipareigo- 
jęs sumokėti man dviem terminais: pusę šio mėnesio 
penkioliktą ir pusę kito mėnesio penkioliktą. Aš pra- 
nešiau ponui Moreliui, kad būtinai noriu gauti šiuos 
pinigus nurodytais terminais, ir, įsivaizduokite, vos prieš 
pusvalandį jis buvo atėjęs pas mane pranešti, kad jeigu 
jo „Faraonas“ iki penkioliktos neatplauks, jis jokiu bū- 
du negalės sumokėti man pinigų. 

— „Atrodo, kad sumokėti bus uždelsta,— tarė anglas. 


— Verčiau sakykite, kad tatai atrodo kaip bank- 
rotas! — sušuko ponas Bovilis, griebdamasis už galvos. 

Anglas pagalvojo, paskui tarė: 

— Tad šie neapmokėti pasižadėjimai kelia jums tam 
tikrų būgštavimų? 

— Aš juos laikau tiesiog beviltiškais. 

— Aš juos perku iš jūsų. 

— Jūs? 

— Taip, aš. 

— Bet tikriausiai su didžiule nuolaida? 

— Ne, už du šimtus tūkstančių frankų. Mūsų fir- 
ma,— pridūrė anglas juokdamasis,— miglotais bizniais 
neužsiima. 

— Ir jūs man sumokėsite!.. 

— (Grynais pinigais. 

Anglas išsitraukė iš kišenės pakelį banknotų maž- 
daug dukart didesne suma už tą, kurią ponas de Bo- 
vilis bijojo prarasti. 

Džiaugsmas nutvieskė pono de Bovilio veidą, tačiau 
jis susivaldė ir tarė: 

— (Gerbiamasis pone, turiu jus įspėti, kad beveik 
tikras dalykas, jog iš tos sumos jūs negausite nė šešių 
procentų. 

— Man tai nesvarbu,— atsakė anglas,— čia Tom- 
sono ir Frenčio banko reikalas, aš tik esu jų įgaliotinis. 
Galbūt jiems rūpi, kad greičiau žlugtų konkuruojanti 
firma. Kaip ten bebūtų, aš pasiruošęs tučtuojau atskai- 
čiuoti jums tą sumą, gaudamas iš jūsų reikiamą pa- 
kvitavimą, bet tik norėčiau šio to paprašyti iš jūsų už 
tarpininkavimą. 

— Taip, suprantama! — sušuko ponas de Bovilis. — 

Jums daugiau negu teisėtai tatai priklauso. Už tarpi- 
ninkavimą paprastai skiriama pusantro procento. Jūs 
norite dviejų, trijų, penkių? Dar daugiau? Sakykite! 

— Gerbiamasis pone,— juokdamasis purtė galvą 
anglas, — aš, kaip ir mano firma, miglotais bizniais ne- 
užsiimu. Aš norėčiau gauti visai kitokio pobūdžio at- 
lyginimą. 

— Sakykite, klausau. 

— Jūs kalėjimų inspektorius? 

— Jau penkiolikti metai. 

— Turite kalinių sąrašus? 

— Žinoma. 

— Tuose sąrašuose turbūt yra pastabų apie kiek- 
vieną kalinį? 

— Kiekvienas kalinys turi atskirą bylą. 

— Tai štai, mielas pone, Romoje mane auklėjo vie- 
nas abatas, kuris staiga dingo. Vėliau sužinojau, kad 
jis buvo kalinamas Ifo pilyje, ir aš norėčiau gauti šiokių 
tokių žinių apie jo mirtį. 

— Kuo jis vardu? 

— Abatas Farija. 

— O, puikiausiai jį atsimenu! — sušuko ponas de 
Bovilis.— Jis buvo pamišęs. 

— Taip, girdėjau. 

— Jokių abejonių, kad jis buvo pamišęs. 

— Galimas dalykas. O kuo pasireikšdavo jo pami- 
šimas? 

— Jis teigė žinąs kažkokį lobį, pasakiškus turtus, 
ir už savo išlaisvinimą vyresnybei siūlė milžiniškas 
sumas. 

— Vargšelis! Ir jis mirė? 

— Taip, maždaug prieš pusmetį, vasario mėnesį. 

— Nuostabi jūsų atmintis. 

— Šitai aš dėl to prisimenu, kad abato mirtis su- 
sijusi su labai keistomis aplinkybėmis. 

— Ar galiu sužinoti, kokios tos aplinkybės? — pa- 
klausė anglas ne be smalsumo, kurį įžvalgus stebėtojas 
būtų išskaitęs abejingame jo veide. 

— Prašau. Abato kamera buvo maždaug už pen- 
kiasdešimt pėdų nuo kitos, kurioje kalėjo buvęs bona- 

partistų agentas, nepaprastai ryžtingas, nepaprastai 
pavojingas, vienas iš tų, kurie daugiausia prisidėjo, kad 
tūkstantis aštuoni šimtai penkioliktais galėtų grįžti uzur- 
patorius. 

— Tikrai? — tarė anglas. 

— Taip,— atsakė ponas de Bovilis,— aš turėjau 
progos pats matyti tą žmogų tūkstantis aštuoni šimtai 
šešioliktais ar tūkstantis aštuoni šimtai septynioliktais 
metais. Pas jį į kamerą būdavo galima įeiti tik su būriu 
kareivių. Tas žmogus padarė man stiprų įspūdį, aš nie- 
kada neužmiršiu jo veido. 

Anglo veide šmėkštelėjo šypsena. 

— Ir jūs sakote,— tarė jis, — kad tos dvi kameros... 

— Buvo viena nuo kitos per penkiasdešimt pėdų. 
Bet, matyt, tas Edmonas Dantesas... 

— Tas pavojingas žmogus buvo vardu... 

— Edmonas Dantesas. Taip, pone, matyt, tas Ed- 
monas Dantesas iš kur nors gavo įrankių arba pats juos 
pasidarė, nes buvo aptiktas urvas, kuriuo kaliniai susi- 
siekdavo. 

— Tą urvą iškasė turbūt, kad galėtų pabėgti? 

— Žinoma, bet, jų nelaimei, abatą Fariją ištiko 
katalepsijos priepuolis ir jis mirė. 

— Suprantu. Pabėgti tuomet pasidarė neįmanoma. 

— Mirusiajam — taip, — atsakė ponas de Bovilis, — 
bet ne gyvam. Priešingai, Dantesas pamatė, kad tuo būdu 
jis galės greičiau pabėgti. Turbūt jis manė, kad kali- 
niai, mirę Ifo pilyje, laidojami paprastose kapinėse. Jis 
pernešė mirusįjį į savo kamerą, įlindo vietoj jo į maišą, 
kuriame buvo užsiūtas abatas, ir ėmė laukti palaido- 
jamas. 

— Tai buvo ne koks paprastas poelgis, o tikrai drą- 
sus, — pastebėjo anglas. 

— Jau esu minėjęs, kad tai buvo labai pavojingas 
žmogus. Laimė, jis pats išvadavo vyriausybę iš rūpes- 
čių, kurių šiai dėl jo kildavo. 

— Kokiu būdu? 

— Negi nesuprantate? 

— Ne. 

— Ifo pilyje nėra kapinių. Mirusieji tiesiog metami 

į jūrą, pririšus jiems prie kojų kokį nors trisdešimt 
šešių svarų daiktą. 

— Na, ir kas toliau? — kažkaip nesusigaudydamas 
tarė anglas. 

— Na, ir jam pririšo prie kojų trisdešimt šešių 
svarų daiktą ir įmetė į jūrą. 

— Ką jūs sakote? — sušuko anglas. 

— Taip, pone,— kalbėjo inspektorius.— Galite įsi- 
vaizduoti, ką išgyveno bėglys, pajutęs, kad jį meta nuo 
uolos. Būčiau norėjęs pamatyti jo veidą tuo momentu. 

— Tai būtų buvę nelengva. 

— Nesvarbu! — tęsė ponas de Bovilis, kuris, įsi- 
tikinęs, kad atgauna savo du-šimtus tūkstančių fran- 
kų, labai pralinksmėjo.— Nesvarbu, aš jį įsivaizduoju. 

Ir jis garsiai nusikvatojo. 

— Ir aš įsivaizduoju, — pasakė anglas. 

Jis taip pat ėmė juoktis, bet vien tik lūpų kampu- 
čiais, kaip kad juokiasi anglai. 

— Vadinasi,— paklausė anglas, sėdėdamas vėl rim- 
tai, — vadinasi, bėglys nukeliavo į dugną? 

— Kaip akmuo. 

— O Ifo pilies komendantas vienu kartu atsikratė 
ir pamišėlio, ir pasiutėlio? 

— Teisingai. 

— „Bet apie tą įvykį tikriausiai buvo surašytas ak- 
tas? — paklausė anglas. 

— Taip, taip, mirties liudijimas. Suprantate, Dante- 
so giminaičiai, jeigu jisai jų turi, kartais gali pasitei- 
rauti, ar jis miręs, ar gyvas. 

— Tai dabar jie gali būti ramūs, jeigu laukia jo 
palikimo. Jis tikrai mirė? 

— Tikrų tikriausiai. Ir jie gaus pažymėjimą, kai 
jo pareikalaus. 

— Tegul ilsisi jo palaikai, — tarė anglas. — Bet grįž- 
kime prie bylų. 

— Teisingai. Mano pasakojimas jus sutrukdė. Pra- 
šau atleisti. 

— Bet už ką gi? Už pasakojimą? Žinote, jis man 
buvo labai įdomus: 

— Iš tikrųjų įdomus. Tai jūs norite pamatyti viską 

apie jūsų vargšą abatą? Jis buvo įkūnytas romumas. 

— Man būtų labai malonu. 

— Prašau į mano kontorą, ir aš jums viską paro- 
dysiu. 

Ir abu nuėjo į pono de Bovilio kontorą. 

Inspektorius sakė teisybę: viskas buvo tikrai pa- 
vyzdingai sutvarkyta. Kiekvienas lapelis turėjo savo 
numerį, kiekviena byla — savo vietą. Inspektorius paso- 
dino anglą į savo krėslą ir padavė jam aplanką su Ifo 
pilies kalinių bylomis. Jis nekliudė svečiui laisvai raustis 
jame, o pats atsisėdo į kampą ir įniko skaityti laikraštį. 

Anglas nesunkiai rado abato Farijos bylą. Bet, ma- 
tyt, pono de Bovilio papasakota istorija jį labai sudo- 
mino, nes, peržiūrėjęs Farijos dokumentus, jis ir toliau 
sklaidė bylas, kol aptiko Edmono Danteso popierius. Čia 
jis rado viską savo vietoje: skundą, tardymo protokolą, 
Morelio prašymą su pono de Vilforo prierašu. Slapta 
jis sulankstė skundą, įsikišo jį į kišenę, perskaitė tar- 
dymo protokolą ir pamatė, kad Nuartjė pavardė ten ne- 
minima, permetė akimis 1815 metų balandžio mėn. 10 d. 
prašymą, kuriame Morelis, patartas karališkojo pro- 
kuroro, su geriausiais ketinimais, nes tuo metu valdė 
Napoleonas, perdėjo Danteso paslaugas imperijai, ir tie 
tariami jo nuopelnai buvo patvirtinti Vilforo parašu. 
Tada jis suprato viską. Tas Vilforo išsaugotas Napoleo- 
nui adresuotas prašymas po antrosios Restauracijos 
pasidarė baisus ginklas karališkojo prokuroro rankose. 
Užtat jis nenustebo pamatęs byloje šitokią pastabą: 


EDMONAS DANTESAS 


Užkietėjęs bonapartistas; aktyviai prisidėjo prie 
uzurpatoriaus grįžimo iš Elbės salos. Laikyti didžiau- 
sioje paslaptyje ir griežtoje priežiūroje. 

Po šiomis eilutėmis buvo prirašyta kita rašysena: 

„Nieko negalima padaryti“. 


Palyginęs rašyseną, kuria buvo parašytas šio ka- 
iinio apibūdinimas, su prierašu, esančiu ant Morelio pra- 
šymo, jis įsitikino, kad ir prierašą, ir apibūdinimą rašė 
ta pati ranka, tai yra Vilforo ranka. 

Anglas suprato, jog pastabą po apibūdinimu įrašė 

kalėjimų inspektorius, kurio širdyje buvo blykstelėjusi 
užuojauta Danteso likimui, bet minėtasis apibūdinimas 
jam atėmė galimybę nors tą užuojautą išreikšti. 

Kaip jau esame sakę, ponas de Bovilis, nenorėda- 
mas iš mandagumo trukdyti abato Farijos auklėtiniui 
ieškoti, sėdėjo kampe ir skaitė „Baltąją vėliavą“. 

Užtat jis ir nematė, kaip anglas sulankstė ir įsi- 
kišo į kišenę skundą, kurį buvo parašęs Danglaras „Re- 
zervo“ pavėsinėje ir ant kurio buvo užspaustas Mar- 
selio pašto antspaudas, liudijąs, kad jis išimtas iš dėžės 
vasario 27 d. 6 valandą vakaro. 

O jeigu jis ir būtų pastebėjęs, tai nebūtų nieko sa- 
kęs, nes pernelyg maža reikšmės teikė tam popiergaliui 
ir pernelyg daug reikšmės teikė savo dviem šimtams 
tūkstančių frankų, kad kliudytų anglui, nors jo poelgis 
ir pažeidė visas taisykles. 

— Ačiū,— tarė anglas, triukšmingai užversdamas 
aplanką.— Radau viską, ko man reikėjo. Dabar mano eilė 
tesėti savo pažadą. Parašykite paprasčiausią pakvita- 
vimą, jame nurodykite gavę visą reikiamą sumą, ir aš 
tučtuojau ją atskaitysiu. 

Jis užleido savo vietą prie rašomojo stalo ponui 
de Boviliui, kuris ten atsisėdo be didelių prašymų ir 
skubiai parašė reikalaujamą pakvitavimą, o tuo tarpu 
anglas ant stalo krašto skaičiavo jam banknotus. 


XXIX + MORELIO PREKYBOS 
NAMAI 


Jeigu kas nors iš žinojusių Morelio prekybos na- 
mus keletui metų būtų išvykęs iš Marselio ir sugrįžęs 
mūsų aprašomuoju laiku, tai jis būtų radęs dideles per- 
mainas. 

Vietoje judrumo, pertekliaus ir laimės, kuriais, taip 
sakant, spinduliuoja klestintys prekybos namai, vietoje 
linksmų veidų, šmėkščiojančių anapus užuolaidų, vietoj 
zujančių koridoriais rūpestingų tarnautojų su plunks- 
nomis už ausies, vietoje kiemo, užgriozdinto ryšuliais 
ir aidinčio nuo nešikų rėkavimo bei kvatojimo, jis būtų 

radęs seniai įsivyravusią nykumą ir tylą. Iš viso tar- 
nautojų knibždėlyno tuščiuose koridoriuose ir ištuštė- 
jusiame kieme buvo likę tik du: kokių dvidešimt trejų 
metų jaunuolis Emanuelis Remonas, kuris buvo įsimy- 
lėjęs pono Morelio dukterį ir likęs prekybos namuose, 
nors tėvai buvo ir labai nepatenkinti, ir buvęs kasi- 
ninko padėjėjas, vienakis, pramintas Koklitu. Šią pra- 
vardę jam davė jaunimas, kurio seniau buvo pilnas 
tas didžiulis, triukšmingas, dabar visai tuščias avilys. 
Pravardė taip jam prilipo, kad visiškai pakeitė jo tikrąjį 
vardą, ir jeigu kas nors būtų šūktelėjęs jį tuo tikruoju 
vardu, jis veikiausiai nebūtų net atsigręžęs. 

Koklitas liko tarnauti pas poną Morelį, ir šio doro 
vaikino padėtis savotiškai pasikeitė. Tuo pat metu jis 
iškilo iki kasininko ir nusmuko iki tarno. 

Tačiau vis dėlto jis liko vis tas pats Koklitas — 
geras, uolus, ištikimas, bet nepalenkiamas niekur, kur 
būdavo susiduriama su aritmetika, tuo vieninteliu klau- 
simu, dėl kurio jis buvo pasiryžęs stoti prieš visą pa- 
saulį, net prieš patį poną Morelį. Jis tikėjo tik daugy- 
bos lentele, kurią mokėjo taip tvirtai, kad niekas ir nė 
jokiomis gudrybėmis nebūtų įstengęs jo suklaidinti. 

Įsivyravus visuotiniam liūdesiui, kuriame skendėjo 
Morelio namai, tik Koklitas liko šaltas ir abejingas. 
Bet nereikia manyti, kad tas abejingumas kilo dėl per 
mažo prisirišimo. Priešingai, jis buvo nepajudinamo pa- 
sitikėjimo pasekmė. Kaip žiurkės iš anksto palieka lai- 
vą, jeigu likimas jam lėmė nuskęsti, taip ir, kaip jau 
sakėme, visa ta daugybė kontoros tarnautojų ir valdi- 
ninkų, kurių gerovė priklausė nuo prekybos namų savi- 
ninko, pamažu paliko kontorą ir sandėlius, bet Kokli- 
tas, matydamas visus bėgant, net nepagalvojo, kodėl 
taip yra. Koklitas pripažino tik skaičius, o kadangi 
per dvidešimtį tarnybos metų Morelio prekybos na- 
muose jis buvo pratęs matyti, kad čia viskas mokama 
su geležiniu tikslumu, tai jam ir į galvą neatėjo, jog ta 
tvarka kartą gali sugriūti ir mokėjimai gali nutrūkti. 
Juk ir malūnininkas, kurio malūną suka didelės upės 
srovė, negali įsivaizduoti, kad ta upė galėtų staiga su- 
stoti. Ir iš tikrųjų iki šiol dar nieko nebuvo įvykę, kas 

būtų galėję sugriauti šį Koklito įsitikinimą. Paskutinį 
kartą mėnesio pabaigoje buvo viskas užmokėta be jokių 
priekaištų. Koklitas rado septyniasdešimt santimų klai- 
dą, kurią buvo padaręs ponas Morelis savo paties ne- 
naudai, ir tą pačią dieną nunešė jam permokėtus ketu- 
riolika su. Liūdnai šyptelėjęs, ponas Morelis pasiėmė 
juos ir įdėjo į beveik tuščią kasą. 

— Gerai, Koklitai. Jūs pats rūpestingiausias kasi- 
ninkas visame pasaulyje. 

Koklitas išėjo visas švytėdamas, nes pono Morelio, 
paties sąžiningiausio žmogaus Marselyje, pagyrimas 
buvo malonesnis negu penkiasdešimt ekiu dovana. 

Bet po šio paskutinio labai tvarkingo mokėjimo 
ponui Moreliui prasidėjo sunkios dienos. Norėdamas atsi- 
skaityti su kreditoriais, jis surinko visus savo išteklius 
ir baimindamasis, kad Marselyje nepasklistų gandas, 
jog jis smuko, jei kas pamatytų jį griebiantis kraštutinių 
priemonių, pats nuvyko į Bokero mugę, pardavė čia kai 
kurias žmonos ir dukters brangenybes ir dalį sidabri- 
nių indų. Tos aukos pagalba Morelio prekybos namai 
šį kartą su visais atsiskaitė be jokių priekaištų. Užtat 
kasa visiškai ištuštėjo. Kreditas, išgąsdintas plintančių 
gandų, nusigręžė nuo jo su būdingu jam egoizmu. Kad 
galėtų šio mėnesio penkioliktąją sumokėti šimtą tūks- 
tančių frankų ponui de Boviliui, o kitą šimtą tūkstan- 
čių kito mėnesio penkioliktąją, ponas Morelis turėjo 
pasikliauti tik „Faraono“ sugrįžimu. O šis jau buvo iš- 
plaukęs, kaip kad jam pranešė laivas, kartu su juo pa- 
kėlęs inkarą ir jau laimingai atvykęs į Marselio uostą. 

Tas laivas, išplaukęs kartu su „Faraonu“ iš Kal- 
kutos, atvyko jau prieš dvi savaites, tuo tarpu apie 
„Faraoną“ nebuvo jokių žinių. 

Tokia buvo padėtis, kai kitą dieną Romos banko 
„Tomsonas ir Frenčis“ įgaliotinis, baigęs su ponu de Bo- 
viliu svarbų reikalą, apie kurį kalbėjome, atvyko pas 
poną Morelį. 

Jį priėmė Emanuelis. Jaunuolis, kurį gąsdino kiek- 
vienas naujas veidas, nes kiekvienas naujas veidas reiš- 
kė naują kreditorių, paveiktą gandų ir atėjusį pas fir- 
mos vadovą pasiteirauti, kaip reikalai, jaunuolis norėjo 

apsaugoti savo šeimininką nuo nemalonaus vizito. Jis 
ėmė kamantinėti nauiąjį interesantą, tačiau šis pareiškė 
nieko neturįs pasakyti ponui Emanueliui ir norįs pasi- 
kalbėti su pačiu Moreliu. 

Emanuelis atsidusęs pakvietė Koklitą, Koklitas atėjo, 
ir jaunuolis liepė jam nuvesti nepažįstamąjį pas poną 
Morelį. 

Koklitas ėjo priešakyje, nepažįstamasis paskui jį. 

Ant laiptų jie sutiko gražutę jauną merginą, ko- 
kių šešiolikos ar septyniolikos metų, kuri su nerimu 
pažvelgė į nepažįstamąjį. 

Koklitas nepastebėjo, kokia buvo jos veido išraiška, 
bet nuo nepažįstamojo akių, matyt, ji nepaspruko. 

— Ar ponas Morelis savo kabinete, panele Žiuli? — 
paklausė kasininkas. 

— Taip, manau,— nedrąsiai atsakė mergina.— Pa- 
žiūrėkite, Koklitai, ir jeigu tėvas tenai, praneškite jam 
apie svečią. 

— Pranešti apie mane nėra reikalo,— tarė ang- 
las.— Ponui Moreliui mano pavardė negirdėta. Tegul 
šis garbingas žmogus pasako, kad aš esu vyresnysis Tom- 
sono ir Frenčio firmos agentas. Su šia firma jūsų tėve- 
lio prekybos namai turi ryšių. 

Jaunoji mergina išblyško ir ėmė leistis laiptais že- 
myn, o Koklitas ir nepažįstamasis patraukė aukštyn. 

Žiuli įėjo į kontorą, kur dirbo Emanuelis, o Kokli- 
tas savo raktu, kas liudijo, kad jis laisvai ir bet kada 
gali įeiti pas šeimininką, savo raktu atrakino duris tre- 
čiojo aukšto laiptų aikštelės kampe, įvedė nepažįstamąjį 
į laukiamąjį, paskui atrakino kitas duris, uždarė jas, 
palikdamas Tomsono ir Frenčio firmos atstovą valandėlei 
vieną, bet netrukus vėl pasirodė ir mostu pakvietė jį 
užeiti. 

Anglas įėjo. Ponas Morelis sėdėjo už rašomojo sta- 
lo ir nuo susijaudinimo išblyškęs, su siaubu žiūrėjo į 
registracijos knygos skiltis, rodančias jo pasyvą. 

Pamatęs nepažįstamąjį, ponas Morelis užvertė knygą, 
atsistojo, padavė jam kėdę, paskui, kai nepažįstamasis 
atsisėdo, ir pats kone susmuko į krėslą. 

Per tuos keturiolika metų gerasis komersantas bu- 

vo smarkiai pasikeitęs. Mūsų paskojimo pradžioje jis 
buvo trisdešimt šešerių, o dabar jau artinosi prie pen- 
kiasdešimt. Jo plaukai pražilo, rūpesčiai išvagojo raukš- 
lėmis kaktą. Pagaliau jo žvilgsnis, kitados toks tvirtas 
ir tiesus, dabar buvo blausus ir nedrąsus, tartum bijotų 
įsigilinti į kokią nors mintį arba sustoti ties kieno nors 
vardu. 

Anglas žiūrėjo į jį smalsiai, bet ir su aiškia užuo- 
jauta. 

— Gerbiamasis pone,— tarė Morelis, dar labiau 
trikdamas nuo to įdėmaus žvilgsnio,— jūs norėjote su 
manim pasikalbėti? 

— Taip, pone. Ar žinote, kieno vardu aš atvykstu? 

— Tomsono ir Frenčio banko vardu, taip bent pa- 
sakė mano kasininkas. 

— Visiškai teisingai. Tomsono ir Frenčio bankas 
artimiausių dviejų mėnesių laikotarpiu turi sumokėti 
Prancūzijoje nuo trijų iki keturių šimtų tūkstančių 
frankų. Žinodami, kad jūs mokate griežtai punktualiai, 
jie supirko visus jūsų vekselius ir įgaliojo mane, pasi- 
baigus šių įsipareigojimų terminui, gauti iš jūsų pri- 
klausančias sumas ir leisti jas į apyvartą. 

Morelis sunkiai atsiduso, perbraukė ranka per drėg- 
ną kaktą. 

— Vadinasi,— paklausė Morelis,— jūs turite mano 
pasirašytų vekselių? 

— Taip, ir gana didele suma. 

— Kokia būtent? — paklausė Morelis, stengdamašis 
kalbėti ramiai. 

— Pirmiausia, — tarė anglas, išsitraukdamas iš ki- 
šenės ryšulį, — štai pakvitavimas dviem šimtams tūks- 
tančių frankų, sumokėtiems už jūsų firmą ponui de 
Boviliui, kalėjimų inspektoriui. Ar pripažįstatc šią skolą 
ponui de Boviliui? 

— Taip, jis padėjo pas mane tą sumą prieš pen- 
kerius metus iš keturių su puse- procento. 

— Ir jūs turite grąžinti fą... 

— Pusę — šio mėnesio penkioliktą, kitą pusę — 
ateinančio mėnesio penkioliktą. 

— Visiškai teisingai. Paskui štai dar keli vekseliai 

bendra trisdešimt dviejų tūkstančių penkių šimtų fran- 
kų suma, kurių terminas šio mėnesio pabaigoje. Visi jie 
su jūsų parašu, mes juos gavome iš pareiškėjų. 

— Pripažįstu juos,— pasakė Morelis, rausdamas iš 
gėdos vien nuo minties, kad galbūt pirmą kartą gyve- 
nime jis neįstengs apmokėti pagal savo įsipareigojimus. — 
Jau viskas? 

— Ne, pone, aš dar turiu vekselių, kurių terminas 
sueina kito mėnesio pabaigoje. Juos mes gavome iš Pas- 
kalio prekybos namų, taip pat Vaildo ir Ternerio pre- 
kybos namų, bendra suma maždaug penkiasdešimt penkių 
tūkstančių frankų. Iš viso du šimtai aštuoniasdešimt 
septyni tūkstančiai penki šimtai frankų. 

Sunku ir apsakyti, ką iškentėjo nelaimingasis Mo- 
relis vardijant šias sumas. 

— Du šimtai aštuoniasdešimt septyni tūkstančiai 
penki šimtai frankų, — mašinaliai pakartojo jis. 

— Taip, pone, — atsakė anglas.— Tačiau,— tęsė jis 
po trumpos tylos,— neslėpsiu nuo jūsų, ponas Moreli, 
kad, nors mes labai gerbiame jūsų sąžiningumą, kuriam 
iki šiol negalėjome padaryti nė mažiausio priekaišto, 
Marsely sklinda gandai, kad jūs greitai nepajėgsite ap- 
mokėti savo įsipareigojimų. 

Po tokio beveik grubaus pareiškimo Morelis baisiai 
išbalo. 

— Gerbiamasis pone,— tarė jis,— iki šiol,— o jau 
praėjo daugiau kaip dvidešimt ketveri metai nuo to 
laiko, kai mano tėvas perdavė man mūsų firmą, kuriai 
jis pats „vadovavo trisdešimt penkerius metus,— iki 
šiol nebuvo nė vieno atvejo, kad kokį nors įsipareigo- 
jimą, pasirašytą Morelio ir sūnaus firmos, mano kasa 
nebūtų apmokėjusi. 

— Taip, aš tą žinau,— atsakė anglas, — tačiau kal- 
bėkime atvirai, kaip ir dera sąžiningiems žmonėms. Ar. 
jūs pajėgsite apmokėti ir šituos vekselius, kaip papras- 
"tai, punktualiai? 

Morelis krūptelėjo, bet aštriai pažiūrėjo į pašnekovą. 

— Į tokį atvirą klausimą, — tarė jis,— atvirai rei- 
kia ir atsakyti. Taip, pone, viską apmokėsiu, jeigu, kaip 
aš tikiuosi, mano laivas laimingai atplauks; tada grįš 

kreditas, kurį iš manęs atėmė vienas po kito sekę nelai- 
mingi įvykiai. Bet jeigu „Faraonas“, paskutinė mano vil- 
tis, nuskeęstų... 

Vargšo Morelio akys paplūdo ašaromis. 

— Vadinasi,— tarė jo pašnekovas,— jeigu ta pas- 
kutinė viltis žlugtų?.. 

— Tada,— vėl prašneko Morelis,— nors ir labai 
sunku tai ištarti... bet, pripratus prie nelaimių, reikia 
priprasti ir prie gėdos, tada greičiausiai būsiu priverstas 
nutraukti mokėjimus. | 

— Argi neturite draugų, kurie galėtų jums padėti? 

Morelis liūdnai nusišypsojo. 

— Prekyboje, gerbiamasis, nėra draugų, jūs tat 
gerai žinote. Yra tik agentai. 

— Tas tiesa, — sušnibždėjo anglas.— Vadinasi, jums 
belieka tik ta viena viltis? 

— Tik viena. 

— Paskutinė? 

— Paskutinė. 

— Ir jeigu ta viltis sužlugs... 

— Aš žuvęs, visiškai žuvęs. 

— Man beeinant pas jus kažkoks laivas plaukė į 
uostą. 

— Žinau, pone. Vienas mano tarnautojas, likęs iš- 
tikimas mano nelaimėse, kiauras dienas praleidžia bokš- 
telyje ant stogo, vildamasis, kad jis pirmutinis atneš 
man džiugią žinią. Jis man jau sakė apie tą laivą. 

— Tai ne jūsų laivas? 

— Ne, tai „Žironda“, laivas iš Bordo. Jis taip pat 
atplaukė iš Indijos, bet tai ne mano laivas. 

— (Galbūt jis žino, kur „Faraonas“, ir atvežė jums 
kokių nors naujienų apie jį? 

— Ar prisipažinti jums? Aš beveik tiek pat bijau 
žinių apie savo laivą kaip ir nežinojimo. Nežinojimas — 
vis dėlto viltis. 

Paskui ponas Morelis pridūrė dusliu balsu: 

— Nesuprantama, kodėl jis taip vėluoja. „Farao- 
nas“ išplaukė iš Kalkutos vasario penktą. Jau geras 
mėnuo, kai jis turėjo būti čia. 

— Kas tai? — ūmai tarė anglas klausydamasis. — 
Koks čia triukšmas? 

— Dieve mano! Dieve mano! — sušuko Morelis, 
išblyškęs kaip mirtis. — Kas dar atsitiko? 

Ant laiptų iš tikrųjų buvo girdėti smarkus triukš- 
mas. Kažkas lakstė šen ir ten, pasigirdo net kažkieno 
sielvartingas riksmas. 

Morelis norėjo atidaryti duris, bet neteko jėgų ir 
vėl susmuko į krėslą. 

Jie liko besėdį vienas prieš kitą, Morelis — drebąs 
visu kūnu, nepažįstamasis — žiūrįs į jį su didžia užuo- 
jauta. Triukšmas nutilo, bet Morelis, matyt, kažko lau- 
kė: juk triukšmas nebuvo be priežasties, o ji turėjo pa- 
aiškėti. 

Nepažįstamajam pasirodė, kad laiptais kažkas tyliai 
lipa ir kad aikštelėje sustojo keletas žmonių. 

Paskui jis išgirdo, kaip į pirmųjų durų užraktą 
kažkas įkišo raktą ir kaip jų vyriai sugirgždėjo. 

— Tik du turi raktą nuo šių durų, — sušnibždėjo 
Morelis: — Koklitas ir Žiuli. 

Tuo pat metu atsidarė antrosios durys, ir ant slenks- 
čio pasirodė mergina, išblyškusi, apsipylusi ašaromis. 

Morelis atsistojo visas drebėdamas ir atsirėmė į 
krėslo atlošą, kad nepargriūtų. Jis norėjo prašnekti, 
bet buvo netekęs žado. 

— Tėve, — tarė mergina, sudėdama rankas lyg mal- 
dai, — atleiskite savo dukteriai, kad ji atneša jums blo- 
gą žinią! 

Morelis baisiai išblyško. Žiuli puolė jam į glėbį.. 

— Tėve, tėve! — tarė ji. — Būkite stiprus! 

— „Faraonas“ nuskendo? — paklausė Morelis dus- 
liu balsu. 

Žiuli nieko neatsakė, tik linktelėjo galva, kurią buvo 
priglaudusi prie tėvo krūtinės. 

— O įgula? — paklausė Morelis. 

— Išgelbėta,— atsakė Žiuli, — ją išgelbėjo Bordo 
laivas, kuris tik ką įplaukė į uostą. 

Morelis pakėlė rankas į dangų, ir jo veide pasi- 
rodė neapsakomas atsidavimas likimui ir dėkingumas. 

— Ačiū tau, Dieve! — tarė jis.— Tu parbloškei tik 
mane vieną. 

Nors ir labai šaltakraujis buvo anglas, tačiau ir jo 
akis suvilgė ašaros. 

— Prašau pas mane,— tarė Morelis,— prašau. Aš 
jaučiu, kad jūs visi už durų. 

Vos ištarė jis tuos žodžius, ir raudodama įėjo ponia 
Morel. Paskui ją Emanuelis. Toliau, laukiamajame, bu- 
vo matyti rūstūs septynių ar aštuonių jūrininkų vei- 
dai, — jūrininkai buvo išvargę, pusnuogiai. Pamatęs šiuos 
žmones, anglas krūptelėjo. Atrodo, jis buvo benorįs pri- 
eiti prie jų, bet susilaikė ir, priešingai, pasitraukė į 
tamsiausią ir nuošaliausią kabineto kampą. 

Ponia Morel atsisėdo į krėslą, suspaudė vyro ran- 
ką, o Žiuli tebestovėjo nulenkusi galvą ant tėvo krūti- 
nės. Emanuelis liko vidury kambario, tarsi jungdamas 
savimi Morelio šeimą ir prie durų susispietusius jūri- 
ninkus. 

— Kaip tai įvyko? — paklausė Morelis. 

— „Ateikite arčiau, Penelonai,— tarė Emanuelis, — 
ir papasakokite. 

Senasis jūrininkas, nuo tropikų saulės įdegęs, kad 
net juodas, priėjo glamžydamas rankose skrybėlės li- 
kučius. 

— Sveiki, ponas Moreli,— tarė jis, tarsi būtų tik 
vakar palikęs Marselį ir grįžęs iš Ekso ar Tulono. 

— Sveikas, mano drauge,— atsakė šeimininkas, 
nejučiom nusišypsojęs pro ašaras, — bet kurgi kapitonas? 

— Kapitonas, ponas Moreli, susirgo ir liko Palmoje. 
Bet, jei Dievas duos, jis greitai pagis ir po keleto dienų 
bus sveikas kaip mes su jumis. 

— Gerai... Dabar, Penelonai, pasakokite,— tarė po- 
nas Morelis. 

Penelonas liežuviu perstūmė kramtomąjį tabaką iš 
dešinės į kairę, prisidengė ranka burną, nusigręžė, čirkš- 
telėjo į prieškambarį ilgą juosvą seilę, atkišo į priekį 
koją ir pasilinguodamas pradėjo: 

— Tai va, ponas Moreli, plaukėme mes tada tarp 
Blanko ir Bojadoro iškyšulių, pūtė pietvakarių vėjas, 
o prieš tai visą savaitę burių niekas neplazdino. Tik 
staiga kapitonas Gomaras prieina prie manęs (o aš, turiu 
pasakyti, buvau prie vairo) ir sako man: 

— Dėde Penelonai, ką galvojate apie tuos debesis 
antai va horizonte? 

O aš jau ir pats į juos žiūrėjau. 

— Ką aš apie juos galvoju, kapitone? Manau, kad 
jie kyla truputį per greitai, negu reikėtų, ir kad smar- 
kiai juodi, o tai netinka debesims, jeigu jie neturi piktų 
kėslų. 

— Ir aš taip manau,— pasakė kapitonas, — ir dėl 
viso pikto imsiuosi atsargumo priemonių. Mes pernelyg 
daug burių išskleidę tokiam vėjui, kuris tuojau ims pūs- 
ti... Ei, jūs ten! Vidurinę ir priešakinę nuleiskite! 

Ir pačiu laiku. Nespėjus įvykdyti komandos, ūžte- 
lėjo vėjas, ir laivas ėmė svirti į šoną. 

— Vis dar per daug burių,— tarė kapitonas.— Šo- 
ninę žemyn! 

Po valandėlės šoninė burė buvo nuleista, ir mes 
plaukėme tik su trimis mažiausiomis burėmis. 

— Na ką, dėde Penelonai,— tarė man kapitonas, — 
ko jūs kraipote galvą? 

— O to, kad, jumis dėtas, aš liepčiau dar daugiau 
burių nuleisti. 

— Gal tu ir tiesą sakai, seni, — tarė jis, — užeis 
gaivus vėjas. 

— Na, žinote, kapitone,— atsakiau jam, — apie gaivų 
vėją nė negalvokite, bus audra, ir ne bet kokia audra, 
arba aš jau nieko apie tai nenusimanau! 

Reikia jums pasakyti, kad viesulas lėkė ant mūsų 
lyg dulkės vieškelyje. Laimė, mūsų kapitonas savo dar- 
bą išmano. 

— Nuleisti dvi kraštines bures! — riktelėjo kapito- 
nas.— Atpalaiduoti lynus, kreipti prieš vėją, nuleisti vi- 
sas šonines bures, sutvarkyti skersinius! 

— Šito nepakanka tose platumose, — nelauktai tarė 
anglas.— Aš būčiau nuleidęs visas kraštines bures ir dvi 
užpakalines. 

Išgirdę tą tvirtą ir skambų balsą, visi krūptelėjo. 
Penelonas prisidengė akis ranka ir pažiūrėjo į tą, kuris 
taip drąsiai kritikavo jo kapitoną. 

— Mes dar daugiau padarėme,— tarė senasis jū- 
rininkas su tam tikra pagarba,— mes nuleidome bemaž 
visas bures ir pasukome laivą prieš vėją, kad plauktume 
audros nešami. Po dešimties minučių nuleidome pasku- 

tiniąsias bures ir plaukėme tik vienais lynais. 

— Laivas buvo per daug senas, kad būtų galima 
taip rizikuoti, — pasakė anglas. 

— Taigi taigi! Šitai mus ir pražudė. Po dvylikos 
valandų supimo, nuo kurio ir velniai būtų ėmę vemti, 
triume pasirodė vanduo. 

— Penelonai,— sako man kapitonas,— ar tik mes 
neskęstame? Duok man vairą, seni, ir nulipk į triumą. 


Aš jam atidaviau vairą, nulipau žemyn. Ten buvo 
jau trys pėdos vandens. Aš ant denio, šaukiu: „Prie 
pompų!“ Deja, jau buvo per vėlu! Griebėmės darbo, bet 
kuo daugiau išpumpuodavome, tuo daugiau prisisunk- 
davo. 

— Garbės žodis, — sakau aš, prasikamavęs keturias 
valandas,— kaip skendome, taip skęstame, dukart ne- 
mirsi, o vieno neišvengsi! 

— Tai tu šitaip rodai pavyzdį, dėde Penelonai? — 
pasakė kapitonas.— Na gerai, palauk! 

Jis nuėjo į savo kajutę ir atsinešė porą pistoletų. 

— Pirmutinį, kuris mes darbą,— tarė jis,— nu- 
šausiu! 

— Teisingai,— įsiterpė anglas. 

— Niekas tiek neduoda drąsos kiek svarus žodis, — 
pasakojo toliau jūrininkas,— juo labiau kad oras jau 
buvo prasišvietęs, vėjas aprimęs. Vandens daugėjo ne 
ypač smarkiai, gal kokiais dviem coliais per valandą, 
bet vis dėlto daugėjo. Du coliai per valandą,— atro- 
dytų nekas, bet per dvylika valandų mažiausiai jau 
dvidešimt keturi coliai, o dvidešimt keturi coliai — tai 
dvi pėdos. Dvi pėdos ir trys, kurias mes jau anksčiau 
turėjome, sudaro penkias. O kai laivas savo viduriuose 
turi penkias pėdas vandens, galima sakyti, kad jis jau 
serga vandenlige. 

— Taigi, — tarė kapitonas,— dabar užteks, ponas 
Morelis negalės mums ničnieko priekaištauti: laivui iš- 
gelbėti mes padarėme viską, kas galima, dabar reikia 
gelbėti žmones. Nuleisti valtį, vaikinai, ir negaištant! 

— Paklausykite, ponas Moreli,— tęsė Penelonas,— 
mes labai mylėjome „Faraoną“, tačiau kad ir kaip my- 
lėtų jūrininkas savo laivą, jis dar labiau myli savo kai- 


301 


lį, užtat mums šito nereikėjo kartoti, be to, laivas taip 
liūdnai. girgždėjo ir, rodos, sakė mums: „Taigi greičiau 
nešdinkitės!“ Vargšas „Faraonas“ teisybę sakė. Mes 
jautėme, kad jis grimzta mums po kojomis. Žodžiu, akies 
mirksniu valtis buvo nuleista, ir mes, visi aštuoni, jau 
sėdėjome joje. 

Kapitonas nulipo paskutinis arba, tiksliau sakant, 
nenulipo, nes nenorėjo palikti laivo. Tai aš jį nutvėriau 
per juosmenį ir numečiau pas draugus, o paskui ir pats 
nušokau. Ir pačiu laiku. Vos spėjus man nušokti, denis 
sprogo su tokiu triukšmu, tartum būtų sugriaudėjusi 
salvė iš keturiasdešimt aštuonių laivo patrankų. 

Po dešimties minučių jis knaptelėjo pirmagaliu, pas- 
kui užpakaliu, paskui ėmė suktis vietoje lyg šuo, kai 
šis gaudo savo uodegą. O paskui sudie! Brr!.. Viskas 
baigta, „Faraono“ kaip nebuvę! 

O mes — ką mes? Tris dienas plaukiojome negėrę 
ir nevalgę. Jau buvom bešneką, ar netraukti burto, 
kuriam iš mūsų maitinti kitus, bet staiga pamatėme 
„Žirondą“. Mes jai rodėme ženklus, ji mus pastebėjo, 
ėmė plaukti artyn, nuleido valtį ir paėmė mus. Štai 
kaip viskas įvyko, ponas Moreli, patikėkite jūrininko 
žodžiu! Juk taip, draugai? 

Pritarimo murmesys parodė, kad pasakotojas ver- 
tas visuotinio pagyrimo, nes teisingai išdėstė pagrindi- 
nius įvykius ir vaizdingai nupasakojo jų smulkmenas. 

— Gerai, mano bičiuliai, — tarė ponas Morelis, — 
jūs esate puikūs vyrai, ir aš iš anksto žinojau, kad dėl 
ištikusios mane nelaimės kaltas tik mano nelemtas li- 
kimas. Čia Dievo valia, o ne žmonių kaltė. Nusilenkime 
jai. Dabar pasakykite, kiek jums priklauso algos? 

— Ką čia, ponas Moreli, apie tai nekalbėkite! 

— O kaipgi, pakalbėkime, — tarė laivo savininkas, 
liūdnai šypsodamasis. 

— Vadinasi, mums priklausytų už tris mėnesius... — 
tarė Penelonas. 

— Koklitai, kiekvienam jų išmokėkite po du šimtus 
frankų. Kitu laiku, — tęsė Morelis,— aš būčiau pasakęs: 
duokite jiems po du šimtus frankų dovanų. Bet dabar 
metas sunkus, mano bičiuliai, ir tie grašiai, kurie man 

liko, jau nebe mano. Dėl to atleiskite man ir nesmerkite 
manęs. 

Penelonas suraukė graudžią grimasą, atsisuko į drąu- 
gus, apie kažką pasitarė su jais ir vėl atsigręžė į šėi- 
mininką. 

— Vadinasi, šitaipgis, ponas Moreli,— tarė jis, per- 
stumdamas tabaką į kitą žandą ir vėl čirkštelėdamas 
į prieškambarį naują seilių čiurkšlę, ne menkesnę už 
pirmąją, — dėl šitų, kur... 

— Dėl ko? 

— Pinigų... 

— Na, ir kas gi? 

— Draugai sako, ponas Moreli, kad jiems kol kas 
užteks po penkiasdešimt frankų, o kitų jie palauks. 

— Ačiū, mano bičiuliai, ačiū! — tarė ponas Morelis, 
sujaudintas iki širdies gelmių.— Visi jūs geri žmonės, 
bet vis dėlto paimkite pinigus. Ir jeigu rasite gerą tar- 
nybą, tai samdykitės. Jūs laisvi. 

Šie paskutinieji žodžiai padarė doriems jūrininkams 
stulbinantį įspūdį. Jie išgąstingai susižvalgė. Penelo- 
nui užėmė kvapą, ir jis vos nenurijo savo tabako. Lai- 
mė, spėjo nusičiupti ranka už gerklės. 

— Kaip tai, ponas Moreli,— tarė jis dusliu balsu, — 
jūs mus atleidžiate? Jūs nepatenkintas mumis? 

— Ne, mano vaikinai,— atsakė laivo šeimininkas, — 
ne, priešingai, aš jumis labai patenkintas. Bet ką daryti? 
Laivų daugiau neturiu, ir jūrininkų man nereikia. 

— Kaip tai neturite laivų? — paklausė Penelonas. — 
Tai liepkite naujų pastatyti, mes palauksime. Ačiū Die- 
vui, mes įpratę laukti gerų vėjų. 

— Jau nebeturiu iš ko pasistatydinti laivų, Pene- 
lonai,— tarė šeimininkas, liūdnai šypsoda masis, — ir ne- 
galiu priimti jūsų pasiūlymo, nors jis man ir labai 
malonus. 

— O jeigu neturite pinigų, tuomet nereikia mums 
mokėti. Mes padarysime kaip mūsų vargšas „Farao- 
nas“, plauksime be burių, štai ir viskas! 

— Gana, gana, mano bičiuliai! — kalbėjo Morelis, 
dusdamas iš susijaudinimo.-— Eikite, prašau jus. Pasi- 
matysime geresniais laikais. Emanueli,— pridūrė šeimii- 

kymas būtų tiksliai įvykdytas. 

— Bet mes neatsisveikiname, ponas Moreli, mes sa- 
kome tik „iki pasimatymo“, gerai? — tarė Penelonas. 

Jis davė ženklą Koklitui, ir tas nuėjo pirmyn. Jū- 
rininkai pasekė kasininką, o Emanuelis išėjo paskutinis. 

— Dabar,— tarė laivo savininkas žmonai ir dukte- 
riai, — palikite mane valandėlei. Man reikia pasikalbėti 
su šiuo ponu. 

Jis parodė akimis Tomšono ir Frenčio įgaliotinį, 
kuris per visą šią sceną stovėjo nejudėdamas kampe ir 
dalyvavo joje tik keletu žodžių, kuriuos mes minėjome. 
Abi moterys pažvelgė į nepažįstamąjį, kurį buvo visai 
užmiršusios, ir išėjo. Bet Žiuli, atsigręžusi tarpdury, 
sviedė jam graudų maldaujantį žvilgsnį, ir tas atsakė 
į jį šypsniu, kuris, švystelėjęs tame lediniame veide, 
gerokai būtų nustebinęs šaltą stebėtoją. Vyrai liko vieni. 

— Tai štai, — tarė Morelis, susmukdamas į krės- 
lą,— jūs viską matėte, viską girdėjote, aš neturiu ko 
pridurti. 

— Mačiau,— tarė anglas,— kad jus ištiko nauja 
nelaimė, tokia pat nepelnyta kaip ir ankstesnės, ir šitai 
dar labiau sustiprino mano norą padėti jums. 

— Ak, pone! — sudejavo Morelis. 

— Klausykite, — tęsė nepažįstamasis.— Juk aš vie- 
nas iš svarbiausių jūsų kreditorių, tiesa? 

— Šiaip ar taip, bet jūsų rankose vekseliai, kurių 
terminas sueina pirmiausia. 

— Jūs pageidautumėte atidėti mokėjimą? 

— Tatai galėtų išgelbėti man garbę, vadinasi, ir 
gyvybę. 

— Kuriam laikui pageidautumėte? 

+Morelis susimąstė. 

— Dviem mėnesiams, — atsakė jis. 

— (Gerai,— tarė nepažįstamasis,— aš jums duodu 
tris. 

— Bet ar esate tikras, kad Tomsono ir Frenčio 
firma... 

— Būkite ramus, už viską atsakau aš. Šiandien 
birželio penktoji. 

— Taip. 

— "Tad perrašykite man visus tuos vekselius rugsėjo 
penktajai. Rugsėjo penktą, vienuoliktą valandą ryto (sie- 
ninio laikrodžio rodyklės rodė lygiai vienuoliktą) aš at- 
vyksiu pas jus. 

— Lauksiu jūsų,— pažadėjo Morelis,— ir arba jūs 
gausite pinigus, arba manęs nebus gyvo. 

Paskutinieji žodžiai buvo ištarti taip tyliai, kad 
nepažįstamasis jų neišgirdo. 

Vekseliai buvo perrašyti, senieji sudraskyti, ir varg- 
šas laivo savininkas gavo tris mėnesius atsikvėpti, kad 
galėtų sutelkti paskutinius savo išteklius. 

Anglas priėmė jo dėkingumo pareiškimą su įgimtu 
jo tautai flegmatizmu ir atsisveikino su Moreliu, kuris 
palydėjo jį ligi durų apiberdamas karštos padėkos žo- 
džiais. 

Ant laiptų jis sutiko Žiuli. Mergina dėjosi lipanti 
žemyn, tačiau iš tikrųjų lūkuriavo svečio. 

— Ak, pone! — tarė ji, sudėjusi rankas lyg maldai. 

— Panele,— tarė nepažįstamasis, — vieną dieną jūs 
gausite laišką, pasirašytą... Jūrininkas Sindbadas... At- 
likite viską tiksliai, ko bus reikalaujama tame laiške, 
nors jis pasirodytų jums ir labai keistas. 

— Gerai, pone,— atsakė Žiuli. 

— Ar pažadate man tai įvykdyti? 

— Prisiekiu jums. 

— (Gerai! Likite sveika, panele. Būkite visada tokia 
gera ir mylinti duktė, ir aš tikiuosi, kad Dievas atly- 
gins skirdamas jums Emanuelį vyru. 

Žiuli tyliai sušuko, paraudo it vyšnia ir čiupo už 
turėklų, kad nepargriūtų. 

Nepažįstamasis, rankos mostu atsisveikinęs, nuėjo 
savo keliu. 

Kieme jis sutiko Peneloną, laikantį po šimtą fran- 
kų kiekvienoje rankoje ir tartum nesiryžtantį jų dėtis į 
kišenę. 

— Eime, mano drauge,— tarė jam anglas,— man 
reikia su jumis pasikalbėti. 

XXX + RUGSĖJO PENKTOJI! 


Mokėjimų atidėjimas, kurį Tomsono ir Frenčio 
banko įgaliotinis pasiūlė Moreliui kaip tik tuo metu, 
kada jis to mažiausiai tikėjosi, atrodė nelaimingam 
komersantui tartum vienas iš tų laimės palytėjimų, 
kurie praneša žmogui, kad likimas pagaliau liovėsi jį 
persekiojęs. Tą pačią dieną jis viską papasakojo savo 
dukteriai, žmonai ir Emanueliui, ir šiokia tokia viltis, 
tegu ir ne ramybė, grįžo į namus. Tačiau, nelaimė, Mo- 
relis turėjo reikalų ne tik su Tomsono ir Frenčio firma, 
parodžiusia jam tokį nuolaidumą. Prekybos reikaluose, 
kaip jis sakė, yra agentai, bet nėra draugų. Širdies gilu- 
moje jis pats nesusigaudė galvodamas apie kilnų Tom- 
sono ir Frenčio firmos poelgį. Aiškino jį tik protingai 
egoistišku samprotavimu: geriau palaikyti žmogų, kuris 
mums skolingas apie tris šimtus tūkstančių frankų, 
ir gauti juos po trijų mėnesių, negu padaryti taip, kad 
jis greičiau žlugtų, ir gauti pinigų tik šešis ar aštuonis 
procentus. 

Deja, iš pykčio ar neapgalvotumo kiti Morelio kre- 
ditoriai samprotavo ne taip, o kai kurie net priešingai. 
Užtat Morelio pasirašyti vekseliai buvo pateikti į jo 
kasą nustatytu terminu ir tik todėl, kad anglas savo 
vekselius trims mėnesiams atidėjo, Koklito buvo tučtuo- 
jau apmokėti. Tad Koklitas ir toliau liko nedrumsčiamai 
ramus. Tik ponas Morelis su siaubu matė, kad jeigu 
penkioliktą jam būtų tekę sumokėti šimtą tūkstančių 
frankų de Boviliui, o trisdešimtą — trisdešimt du tūks- 
tančius penkis šimtus frankų pagal kitus, taip pat pra- 
testus vekselius, tai jis būtų žuvęs jau šį mėnesį. 

Marselio komersantų nuomonė buvo tokia, kad Mo- 
relis neatlaikys jį užgriuvusių bėdų. Užtat visi nepa- 
prastai nustebo, kai jis su įprastu akuratumu apmokė- 
jo vekselius už birželio mėnesį. Vis dėlto pasitikėjimas 
juo nebegrįžo, ir daugelis lyg susitarę pranašavo, kad 
nelaimingasis komersantas jau tikrai bankrutuos kito 
mėnesio pabaigoje. 

Visą liepos mėnesį Morelis dėjo nežmoniškas pastan- 
gas. kaupdamas reikiamą sumą. Anksčiau jo vekseliai, 

nepaisant jų termino, būdavė priimami visiSku 
pasitikėjimu ir net turėdavo didei; paklausa. Liorelis 
pamėgino išduoti trims mėnesiams vekselius, bet nė vie- 
nas bankas jų nepriėmė. Laimė, pats. Morelis tikėjosi 
šiokių tokių įplaukų, ir tų įplaukų atsirado. "Tokiu būdu 
mėnesio pabaigoje Morelis vėi patenkino kreditorius. 

Tomsono FYrenčio firmos patikėtinio Marselyje 
daugiau niekas nebematė. Jis dingo kita ar trečią dieną, 


apsilankęs pas Moreli. Kacdaiui Liarselyjė is turėjo 
reikalų tik su meru, kalėjimų inspektoriumi ir laivų 
savininku, tai jo trumpas buvojimas tame miesie nepa- 
liko kitokių pėdsakų, be keleto prisiminimų, susijusių 
su šiais trimis žmonėmis. O „Faraono“ jūrininkai, matyt, 
rado kitą tarnybą, nes jie irgi buvo dingę. 

Kapitonas Gomaras, kuris buvo sustojęs dėl ligos 
Palmoje, taip pat grįžo. Jis nedrįso rodytis ponui Moreliui. 
Bet tas, sužinojęs, kad Gomaras grįžo, pats nuėjo pas jį. 
Dorasis šeimininkas jau žinojo iš Penelono žodžių apie 
drąsų kapitono elgesį skęstant laivui ir pats stengėsi jį 
paguosti. Jis atnešė jam visą algą, kurios kapitonas 
Gomaras nebūtų drįsęs ateiti. 

Išeidamas iš jo ponas Morelis ant laiptų susidūrė su 
Penelonu, kuris, matyt, gerai sunaudojo gautus pinigus, 
nes nuo galvos iki kojų buvo apsirengęs naujais drabu- 
žiais. Pamatęs šeimininką, gerasis vairininkas pasijuto 
labai nesmagiai. Jis įsispraudė į pačią atkampiausią 
laiptų aikštelės kertę, perstūmė savo tabaką pirmiausia 
iš dešinės į kairę, paskui vėl atgal, persigandęs išspro- 
gino akis ir tik nedrąsiai spustelėjo ištiestą ranką, tuo 
tarpu Morelis, kaip visada, paspaudė jo dešinę nuoširdžiai 
ir tvirtai. Ponas Morelis manė, kad Penelonas sumišo dėl 
savo dabitiško apdaro. Matyt, senasis jūrininkas ne savo 
sąskaita šitaip išsipuošė. Tikriausiai jis jau buvo parsi- 
samdęs į kokį laivą ir gėdinosi, kad taip greitai, jeigu 
galima taip pasakyti, nustojo gedėjęs „Faraono“. Labai 
gali būti, kad jis atvyko pas kapitoną Gomarą pasidalyti 
savo laimėjimu ir naujojo šeimininko vardu pateikti 
jam kokių nors pasiūlymų. 

— Puikūs žmonės! — tarė Morelis nueidamas.— 
Duok Dieve, kad jūsų naujasis šeimininkas mylėtų jus 

taip kaip aš ir kad jis būtų laimingesnis už mane. 

Rugpjūtis prabėgo Moreliui be paliovos mėginant 
atstatyti savo senąjį kreditą arba atidaryti naują. Rug- 
pjūčio dvidešimtą Marselyje pasklido žinia, kad jis užsi- 
pirko vietą pašto karietoje, ir visi tučtuojau nutarė, 
jog Morelis pasiskelbs bankrutavęs šio mėnesio pabaigoje 
ir dabar tyčia išvyko, nenorėdamas dalyvauti šioje 
liūdnoje ceremonijoje, kurią jis tikriausiai pavedė atlikti 
savo vyriausiajam reikalų tvarkytojui Emanueliui ir 
kasininkui Koklitui. Bet tai buvo netiesą, nes kai atėjo 
rugpjūčio trisdešimt pirmoji, kasa buvo atidaryta ir, 
kaip visada, Koklitas sėdėjo už grotelių nelyginant 
Horacijaus „šventasis vyras“, žiūrinėjo su įprastu jam 
dėmesiu pateikiamus vekselius, visus iki vieno apmokė- 
damas su įprastu jam tikslumu. Netgi, kaip <ponas More- 
lis buvo numatęs, teko apmokėti dvi svetimas skolas. 
Koklitaąs apmokėjo ir jas taip pat akuračiai, kaip ir pa- 
ties komersanto vekselius. Niekas nieko nesuprato, ir visi 
su liūdnų įvykių pranašautojams būdingu atkaklumu 
atidėliojo bankrutavimą iki rugsėjo pabaigos. 

Rugsėjo pirmąją Morelis grįžo. Visa šeima su dide- 
liu nerimu jo laukė: nuo tos kelionės į Paryžių priklausė 
paskutinė išsigelbėjimo galimybė. Morelis prisiminė 
Danglarą, pasidariusį milijonieriumi ir turintį būti jam 
dėkingą, nes kaip tik su jo rekomendacija Danglaras 
buvo priimtas tarnauti pas ispanų bankininką, kur jis ir 
ėmė greitai turtėti. Buvo kalbama, kad Danglaras turi 
šešis ar aštuonis milijonus ir gauna neribotus kreditus. 
Danglaras, neištraukdamas nė vieno franko iš savo kiše- 
nės, galėjo padėti Moreliui. Jam tereikėjo laiduoti už jį, 
ir Morelis būtų išgelbėtas. Morelis seniai jau galvojo 
apie Danglarą, bet dėl kažkokio nesuprantamo bjaurė- 
jimosi delsė iki paskutiniųjų, šios kraštutinės priemo- 
nės nesigriebdamas. Ir jis buvo teisus, nes grįžo žemi- 
nančio atsisakymo priblokštas. 

Bet, peržengęs namų slenkstį, Morelis nė kiek nesi- 
skundė, nė kiek nepriekaištavo. Su ašaromis jis apkabino 
žmoną ir dukterį, draugiškai ištiesė ranką Emanueliui, 
paskui užsidarė savo kabinete antrame aukšte ir liepė 
pakviesti Koklitą. 

— Šį kartą,— pasakė abi moterys Emanueliui,— 
mes žuvę. 

Trumpai pasitarę jie nusprendė, kad Žiuli parašys 
broliui, kurio pulkas stovi Nime, ir pakvies jį tučtuojau 
atvykti. 

Vargšės moterys instinktyviai jautė, kad joms rei- 
kia sukaupti visas jėgas norint atlaikyti gresiantį smūgį. 

Be to, Maksimilijanas Morelis, nors tebuvo vos dvi- 
dešimt dvejų metų, turėjo didelę įtaką tėvui. 

Tai buvo tiesaus ir tvirto būdo jaunuolis. Kai jam 
atėjo metas rinktis profesiją, tėvas nenorėjo jo versti ir 
leido jaunuoliui laisvai apsispręsti, pagal savo skonį ir 
polinkius. Tas pareiškė norįs stoti į karinę tarnybą. 
Tuomet jis ėmė uoliai mokytis, išlaikė konkursinius 
egzaminus į Politechnikos mokyklą ir buvo paskirtas 
jaunesniuoju leitenantu į 53-ią pėstininkų pulką. Jau 
beveik metai jis tarnavo šiuo laipsniu ir laukė pakelia- 
mas leitenantu. Pulke Maksimilijanas Morelis buvo 
laikomas stropiu vykdytoju ne tiktai kario, bet ir žmo- 
gaus pareigų, užtat buvo pramintas „stoiku“. Supran- 
tama, daugelis tų, kurie jį šitaip vadino, darė tai net 
nežinodami, ką tas žodis reiškė. 

Motina su seseria ir pasikvietė į pagalbą tą jauną 
karininką, kad jis palaikytų jas sunkią valandą, kurią 
artinantis jos nujautė. 

Jiedvi teisingai manė, jog padėtis rimta, nes pra- 
slinkus valandėlei, kai ponas Morelis drauge su Koklitu 
nuėjo į savo kabinetą, Žiuli pamatė, kad kasininkas 
išeina iš ten visas perbalęs ir drebėdamas, apsiblausu- 
siomis akimis. 

Ji norėjo užkalbinti jį ir išklausinėti, kai tas ėjo 
pro šalį. Bet vargšas vaikinas, lipdamas laiptais žemyn 
kaip niekad nepaprastai skubiai, tik ištiesė rankas į 
dangų ir sušuko: 

— Ak, panele Žiuli! Kokia nelaimė! Ir kas būtų 
galėjęs pagalvoti! 

Po trumpos valandėlės jis grįžo nešdamas keletą 
storų registracijos knygų, piniginę ir maišiuką pinigams. 

Morelis pavartė knygas, atidarė piniginę ir suskai- 
čiavo pinigus. 

Visi jo ištekliai buvo aštuoni tūkstančiai frankų. 
Iki rugsėjo penktos buvo galima laukti dar keturių ar 
penkių tūkstančių, o tai geriausiu atveju suddrė keturio- 
likos tūkstančių frankų aktyvą, tuo tarpu kai pagal 
įsipareigojimus jam reikia sumokėti du šimtus aštuo- 
niasdešimt septynis tūkstančius penkis šimtus frankų. 
Nebuvo jokios galimybės apmokėti nors žymesnę skolos 
dalį. 

Tačiau, nulipęs piei;, 'uorei:s atrodė gana ramus. 
Šis ramumas abi moteris išsasdino labiau negu didžiau- 
sias nusiminimas. 

Po pietų Morolis buvo pratęs išeiti iš namų. Jis 
eidavo į „Fokėjicčių klubą“ išgerti puodelį kavos ir pa- 
skaityti „Semafora“. bet šiandien jis: niekur neišėjo ir 
grįžo į savo kabiueią. 

Koklitas, matyt, visai apkvaišo. Didesnę dalį dienos 
jis prasėdėjo kicome ant akmens vienplaukis, nors buvo 
trisdešimt laipenių kaitra. 

Emanuelis bandė moteris nuraminti, bet pritvūko iš- 
kalbingumo. Jis pernelyg gerai žinojo firnios reikalus, 
užtat jam negalėjo būti paslaptis, kad Morelio šeimai 
gresia baisi katasirofa. 

Atėjo naktis. Nei ponia Morel, nei Žiuli negulė ma- 
nydamos, kad ponas Morelis, išėjęs iš kabineto, užsuks 
pas jas. Bet abi girdėjo, kaip tyliai, kad jo nepašauktų, 
Morelis praėjo pro jų duris. 

Jos atidžiai klausėsi. Jis įėjo į savo miegamąjį ir užsi- 
rakino duris. 

Ponia Morel liepė dukteriai gulti. Paskui, piaslinku: 
pusvalandžiui, kai Žiuli išėjo, ji atsistojo, nusiavė batu: 
ir išsėlino į koridorių, norėdama pažiūrėti pro raktc 
skylutę, ką veikia vytas. 

Koridoriuje ji pamatė nuslenkantį šešėlį. Tai buvo 
Žiuli. Kankinama nerimo, ji atėjo čia anksčiau negu 
motina. 

Jaunoji mergina priėjo prie ponios Morel. 

— Ra-šo,— tarė ji. 

Abi moterys be žodžių suprato viena kitą. 

Madam Morel pasilenkė prie rakto skylutės. Moreli: 
rašė, bet žmona pastebėjo tai, ko nepastebėjo duktė 
Vyras rašė ant herbinio popieriaus. 

Tuomet žmona suprato, kad jis rašo testamentą. Ji 
sudrebėjo visu kūnu, bet vis dėlto įstengė nieko nesakyti 
Žiuli. 

Kitą dieną ponas Morelis atrodė visai ramus. Kaip 
visuomet, dirbo kontoroje, kaip visuomet, atėjo pusryčių. 
Tik po pietų pasisodino dukterį šalia savęs, paėmė abiem 
rankomis jos galvą ir stipriai prispaudė prie krūtinės. 

Vakare Žiuli pasakė motinai, kad nors jos tėvas 
atrodė ramus, bet jo širdis smarkiai plakusi. 


Kitas dvi dienas gaubė toks pat nerimas. Rugsėjo 
ketvirtosios vakare Morelis pareikalavo, kad duktė jam 
grąžintų jo kabineto raktą. 

Žiuli krūptelėjo,— šis reikalavimas pasirodė jai blo- 
ga lemiąs. Kodėl tėvas atima iš jos raktą, kurį ji visada 
turėdavo ir kurį vaikystėje iš jos atimdavo tik už bausmę. 

Prašomu žvilgsniu ji pažvelgė į poną Morelį. 

— Kuo aš nusikaltau, tėve,— tarė ji, — kad atimate 
iš manęs tą raktą? 

— Niekuo, mano vaikeli, — atsakė nelaimingas Mo- 
relis, kurio akys nuo to nuoširdaus klausimo pasruvo 
ašaromis.— Niekuo, šiaip man jo prireikė. 

Žiuli dėjosi ieškanti rakto. 

— Matyt, aš jį palikau savo kambaryje,— tarė 
jinai. 

Ji išėjo, bet, užuot pasukusi į savo kambarį, nubėgo 
pasitarti su Emanueliu. 

— Negrąžinkite rakto,— tarė jis,— ir rytoj rytą, 
jeigu tai įmanoma, nepalikite jo vieno. 

Ji bandė išklausinėti Emanuelį, bet jis nieko nežinojo 
arba nieko nenorėjo sakyti. 

Visą naktį iš rugsėjo ketvirtosios į penktąją ponia 
Morel laikė prikišusi ausį prie sienos. Iki trečios valan- 
dos ryto ji girdėjo, kaip vyras susijaudinęs vaikšto po 
kambarį. 

Tik trečią valandą jis krito ant lovos. 

Motina ir duktė praleido naktį drauge. Jau iš vakaro 
jos laukė Maksimilijano. 

Aštuntą valandą ryto ponas Morelis atėjo į jų kam- 
barį. Jis buvo ramus, tačiau nemigo naktis buvo palikusi 
savo žymes išblyškusiame, sukritusiame jo veide. 

Moterys neišdrįso paklausti, kaip jis miegojęs. 

Dar niekada Morelis nebuvo toks švelnus ir geras 
savo žmonai ir dukteriai kaip tuomet. Jis negalėjo atsi- 
žiūrėti į Žiuli, ilgai ją bučiavo. 

Žiuli prisiminė Emanuelio patarimą ir norėjo tėvą 
palydėti, bet jis meiliai sustabdė ją ir tarė: 

— Pasilik su motina. 

Žiuli nenusileido. 

— Aš reikalauju! — tarė Morelis. 

Pirmą kartą Morelis pasakė dukteriai: „Aš reika- 
lauju!“, tačiau jis ištarė šitai balsu, kupinu tokio tėviško 
švelnumo, kad Žiuli nedrįso pajudėti iš vietos. 

Ji stovėjo sustingusi ir be žado. Netrukus durys vėl 
atsidarė, kažkieno rankos apkabino ją, kažkieno lūpos pri- 
gludo prie jos kaktos. 

Žiuli pakėlė akis ir suriko iš džiaugsmo: 

— Maksimilijanai! Broleli! — sušuko ji. 

Išgirdusi šį riksmą, atbėgo madam Morel ir puolė į 
sūnaus glėbį. 

— Mamyte! — tarė jaunuolis, žiūrėdamas čia į mo- 
tiną, čia į seserį. — Kas atsitiko? Jūsų laiškas mane iš- 
gąsdino, ir aš dumte atidūmiau. 

— Žiuli, — tarė ponia Morel,— pasakyk tėvui, kad 
atvyko Maksimilijanas. 

Mergaitė puolė iš kambario, bet ant pirmos laiptų 
pakopos sutiko žmogų su laišku rankoje. 

— Ar jūs esate panelė Žiuli Morel? — paklausė 
žmogus su stipriu itališku akcentu. 

— Taip, pone, aš, — sumurmėjo Žiuli.— Bet ko jums 
iš manęs reikia? Aš jūsų nepažįstu. 

— Perskaitykite šį laišką, — tarė italas, paduoda- 
mas raštelį. 

Žiuli dvejojo. 

— Čia tam, kad būtų išgelbėtas jūsų tėvas, — tarė 
pasiuntinys. 

Mergina ištraukė iš jo rankų laišką. 

Greitai atplėšusi, ji perskaitė: 

„Negaišdama skubėkite į Meljanų alėjas, įeikite į 

namą Nr. 15, paprašykite durininko raktą nuo kam- 

bario penktame aukšte, įeikite į tą kambarį, paimkite 

nuo židinio raudoną šilkinę piniginę ir nuneškite ją 
savo tėvui. 
Būtina, kad jisai gautų ją prieš vienuoliktą 
valandą. 
Jūs pažadėjote aklai klausyti manęs. Primenu 
jūsų pažadą. 
Jūrininkas Sindbadas“ 


Mergina suriko iš džiaugsmo, pakėlė akis ir ėmė 
ieškoti Žmogaus, atnešusio jai laišką, norėdama jį išklau- 
sinėti. Bet tas žmogus buvo dingęs. 

Ji dar kartą ėmė skaityti laišką ir pastebėjo šitokį 
prierašą: 

„Būtina, kad jūs įvykdytumėte šį uždavinį pati ir 
viena. Jeigu ateisite su kuo nors arba jei kas nors ateis 
vietoj jūsų, durininkas atsakys, kad jis nesupranta, apie 
ką čia kalbama.“ 

Tas prierašas iš karto nuslopino jaunos merginos 
džiaugsmą. Ar tik negresia jai kokia bėda? Gal čia kokie 
spąstai? Ji buvo tokia nekalta, kad net nežinojo, koks 
pavojus gali grėsti jos metų merginai. Bet nebūtina 
žinoti pavojų, kad jo bijotum. Atvirkščiai, kaip tik neži- 
nomas pavojus sukelia didžiausią baimę. 

Žiuli svyravo. Ji nutarė su kuo nors pasitarti. 

Kažkokios neaiškios minties paskatinta, ji kreipėsi 
pagalbos ne į motiną, ne į brolį, o į Emanuelį. 

Žiuli nulipo žemyn, papasakojo jam, kas įvyko tą 
dieną, kai pas jos tėvą buvo atvykęs Tomsono ir Fren- 
čio firmos įgaliotinis, papasakojo apie sceną ant laiptų, 
apie duotąjį pažadą ir parodė laišką. 

— Turite eiti, — tarė Emanuelis. 

— Ten eiti? — sušnibždėjo Žiuli. 

— Taip, aš jus palydėsiu. 

— Bet jūs skaitėte, kad aš turiu būti viena? 

— Ir būsite viena,— atsakė jaunuolis, — aš palauk- 
siu jūsų Muziejaus gatvės kampe. Jeigu ten per ilgai už- 
truksite, aš ateisiu jūsų ieškoti, — ir vargas tam, kuriuo 
pasiskųsite! 

— Tai jūs manote, Emanueli,— nedrąsiai tarė mer- 
gina,— kad aš turiu atlikti tai, kas čia liepiama? 

— Taip. Juk pasiuntinys sakė, kad nuo to priklauso, 
ar bus išgelbėtas jūsų tėvas. 

— Nuo ko išgelbėtas, Emanueli? Kas jam gre- 
sia? — paklausė Žiuli. 

Emanuelis dvejojo, bet noras sustiprinti mergaitės 
pasiryžimą nugalėjo. 

— Šiandien rugsėjo penktoji, — tarė jis. 

— Taip. 

— Šiandien vienuoliktą valandą jūsų tėvas turi 
sumokėti apie tris šimtus tūkstančių frankų. 

— Taip, mes tą žinom. 

— O jo kasoje nėra nė penkiolikos tūkstančių, — 
tarė Emanuelis. 

— Tai kas bus? 

— Jeigu šiandien prieš vienuoliktą valandą jūsų 
tėvas neras, kas jam padėtų, tai dvyliktą valandą jis bus 
priverstas pasiskelbti bankrutavęs. 

— Eime, greičiau eime! — susijaudinusi šūktelėjo 
Žiuli, tempdama Emanuelį. 

Tuo tarpu ponia Morel viską papasakojo sūnui. 

Jaunuolis žinojo, kad dėl nelaimių, viena po kitos iš- 
tikusių jo tėvą, jų šeimos gyvenime įvyko reikšmingų 
permainų, bet nežinojo, kad padėtis tokia beviltiška. 

Netikėtas smūgis, atrodė, parbloškė jį. 

Paskui staiga jis puolė iš kambario, užbėgo laiptais 
į viršų, tikėdamasis rasti tėvą kabinete, ir ėmė belsti į 
duris. 

Tuo metu atsidarė durys apačioje. Jis atsigręžė ir 
pamatė tėvą. Užuot lipęs tiesiog į kabinetą, pirmiausia 
ponas Morelis užsuko į savo kambarį ir tik dabar iš jo 
išėjo. 

Pamatęs Maksimilijaną, ponas Morelis suriko iš nu- 
stebimo. Jis nežinojo, kad sūnus atvykęs. Tėvas sustingo 
vietoje, kaire ranka spausdamas kažkokį daiktą, pakištą 
po surdutu. 

Maksimilijanas skubiai nulipo laiptais ir puolė tėvui 
ant kaklo, bet ūmai atšoko, remdamasis dešine ranka 
tėvui į krūtinę. 

— Tėve,— tarė jis, mirtinai išbalęs, — kodėl pas jus 
po surdutu pistoletai? 

— Štai šito aš ir bijojau...— sušnibždėjo Morelis. 

— Tėve! Dėl Dievo!-— sušuko jaunuolis.— Ką reiš- 
kia tie ginklai? 

— Maksimilijanai,— atsakė Morelis, įsmeigęs akis 
į sūnų, — tu vyras ir garbingas žmogus. Eikš, aš tau viską 
paaiškinsiu. 

Ir tvirtu žingsniu Morelis užlipo į savo kabinetą. 
Maksimilijanas svirduliuodamas sekė paskui jį. 

Morelis atrakino duris, pirma įleido sūnų ir vėl 
užrakino. Paskui perėjo laukiamąjį, prisiartino prie ra- 
šomojo stalo, padėjo ant jo krašto pistoletus ir parodė 
sūnui atverstą registracijos knygą. 

Registras rodė tikslų padė:iss vaizdą. 

Po pusvalandžio Morc!is žiurėjo sumukėčti du šimtus 
aštuoniasdešimt septynis tūkstančius penkis šimtus 
frankų. 

Kasoje viso labo buvo penkiolika tūkstančių du šim- 
tai penkiasdešimt septyni frankai. 

— Skaičiuok! — tarė Morelis. 

Jaunuolis paskaičiavo. Jis stovčio tarsi perkūno 
trenktas. 

Morelis neištarė nė žodžio,— ką jis galėjo pridurti 
prie nepermaldaujamo skaitmenų nuosprendžio? 

— Ir jūs, tėve, padarėte viską, kas galima,— pa- 
klausė po valandėlės Maksimilijanas, — kad išvengtu- 
mėte katastrofos? 

— Viską,— atsakė Morelis. 

— Nesitikite jokių įolaukų? 

— Jokių. 

—- Visos lėšos išsemtos? 

— Visos. 

— Ir po pusvalandžio...— liūdnai sušnibždėjo Mak- 
similijanas,— mūsų vardas bus suterštas! 

— Kraujas nuplauna negaibę, — tarė Morelis. 

— Teisybė, tėveė,— aš jus suprantu. 

Ir ištiesė ranką į pistoletus. 

— Vienas jums, kitas man, — tarė jis.— Ačiū. 

Morelis sulaikė jo ranką. 

O motina?.. O sesuo? Kas jas maitins? 

Maksimilijanas krūptelėjo. 

— Tėve! — tarė jis.— Nejaugi jūs norite, kad aš 
gyvenčiau? 

— Taip, noriu,— atsakė Morelis,— nes tai tavo pa- 
reiga. Maksimilijanai, tavo charakteris tvirtas ir stiprus, 
proto tau irgi užtenka. Aš neverčiu tavęs, neliepiu, tik 
sakau: „Apgalvok padėtį, tarsi būtum pašalinis, ir 
spręsk pats“. 

Jaunuolis susimąstė. Paskui jo akyse blykstelėjo kil- 
nus pasiryžimas, lėtai ir su liūdesiu jis nusiėmė nuo 
pečių epoletus. 

— Gerai,— tarė jis, ištiesdamas ranką Moreliui,— 
mirkite ramiai, tėve. Aš gyvensiu. 

Morelis norėjo pulti sūnui po kojų, bet Maksimili- 
janas apkabino jį, ir dvi kilnios širdys valar dėlę plakė 
kartu. 

— Juk tu žinai, kad aš nekaltas? — pasakė Morelis. 

Maksimilijanas nusišypsojo. 

— Žinau, tėve, kad jūs — pats garbingiausias žmo- 
gus pasaulyje. 

— Gerai, tarp mūsų viskas išsiaiškinta. Dabar eik 
pas motiną ir seserį. 

— Tėve,— tarė jaunuolis atsiklaupdamas,— palai- 
minkite mane. 

Morelis suspaudė abiem rankom sūnaus galvą, pabu- 
čiavo jį ir tarė: 

— Laiminu tave savo vardu ir trijų mūsų giminės 
kartų nepriekaištingų žmonių vardu. Klausyk, ką jie tau 
sakc mano lūpomis: Apvaizda gali vėl atstatyti pastatą, 
kurį nelaimės sugriovė. Matydami, kokia mirtimi aš mi- 
riau, tavęs pasigailės didžiausi kietaširdžiai. Galbūt jie 
tau duos laiko atsiteisti, kurio man nebūtų davę. Tuomet 
padaryk viską, kad gėdingas žodis nebūtų ištartas. Im- 
kis darbo, dirbk, kovok vyriškai ir karštai. Gyvenkite 
kiek galima kukliau, kad diena iš dienos turtas tų, ku- 
riems aš skolingas, didėtų tavo rankose. Atsimink, kokia 
puiki bus ta diena, didi, iškilminga diena, kai mano garbė 
bus reabilituota, kai toje pačioje kontoroje tu galėsi pasa- 
kyti: „Mano tėvas mirė, nes nepajėgė padaryti, ką šian- 
dien padariau aš. Tačiau jis mirė ramiai, nes žinojo, kad 
aš tai padarysiu“. 

— Ak, tėve, tėve,— sušuko Maksimilijanas, — jeigu 
jūs galėtumėte dar gyventi! 

— Jeigu aš dar gyvenčiau, viskas pasikeistų, užuo- 
jauta virstų nepasitikėjimu, gailestis — įtūžimu. Jeigu 
aš dar gyvenčiau, tai būčiau tik žmogus, sulaužęs savo 
žodį, neištesėjęs savo įsipareigojimų, trumpai sakant, 
aš būčiau tiesiog bankrutavęs skolininkas. O jeigu nu- 
mirsiu, Maksimilijanai, pagalvok apie tai, mano kūnas 
bus tik nelaimingo, bet garbingo žmogaus kūnas. Aš 
gyvas, ir geriausieji draugai vengia mano namų. Aš 
miręs, ir visas Marselis su ašaromis lydi mane į paskutinį 
prieglobstį. Aš gyvas, ir tu gėdijiesi mano vardo. Aš mi- 
ręs, tu išdidžiai pakeli galvą ir sakai: 

„Esu sūnus to, kuris nusižudė, nes pirmą kartą gyve- 
nime buvo priverstas sulaužyti savo žodį“. 

Maksimilijanas skaudžiai sudejavo, bet, matyt, nu- 
silenkė likimui. Ir šį kartą jei ne širdimi, tai protu jis 
sutiko su tėvo samprotavimais. 

— O dabar,— tarė Morelis,— palik mane vieną ir 
pasistenk išvesti iš čia motiną ir seserį. 

— Ar jūs nenorėtumėte dar kartą pamatyti Žiu- 
li? — paklausė Maksimilijanas. 

Jie siejo su šiuo pasimatymu paskutinę miglotą viltį, 
bet Morelis papurtė galvą. 

— Rytą aš ją mačiau, — tarė jis, — ir atsisveikinau. 

— Gal jūs dar ką turite pasakyti, tėve? — paklau- 
sė Maksimilijanas dusliu balsu. 

— Taip, mano sūnau, turiu vieną dalyką, šventą... 

— Sakykite, tėve. 

— Tomsono ir Frenčio firma — vienintelė, kuri iš 
humaniškumo arba gal iš egoizmo,— ne man skaityti 
žmonių širdis, — pasigailėjo manęs. Jos įgaliotinis, kuris 
po dešimt minučių ateis čia atsiimti pagal vekselį dviejų 
šimtų aštuoniasdešimt septynių tūkstančių penkių šimtų 
frankų, ne tik kad sutiko, bet pats pasiūlė atidėti trims 
mėnesiams mokėjimą. Tegu ši firma pirmoji gauna tai, 
kas jai priklauso, sūnau mano, tebūnie tas žmogus tau 
šventas. 

— Taip, tėve,— tarė Maksimilijanas. 

— O dabar dar kartą sudie,— tarė Morelis. — Eik, 
eik, man reikia pabūti vienam. Testamentą rasi mano 
miegamajame, rašomojo stalo stalčiuje. 

Maksimilijanas stovėjo nejudėdamas.. Jis norėjo iš- 
eiti, bet nepajėgė. 

— Eik, Maksimilijanai,— tarė tėvas,— manyk, kad 
aš karys kaip ir tu, kad gavau įsakymą užimti redutą, 
ir tu žinai, jog aš žūsiu. Nejaugi tu nepasakytum, kaip 
dabar pasakei: „Eikite, tėve, kitaip jūsų laukia negarbė, 
geriau mirtis negu gėda!“ 

— Taip,— tarė Maksimilijanas, — taip. 

Jis mėšlungiškai spaudė scenuką =+40 glėbyje 

— FKikite, tėve,— tarė jis. 

Ir išcėgo iš kabineto. 

Sūnui išėjus Moveiis valandėlę stovėjo nejudėdamas, 
ismeigys akis į ducis. Paskui ištiesė ranką, rado skambu- 
čio juostelę ir paskainbino. 

Įėjo Koklitas. Per tris dienas jis nepaprastai pasi- 
keitė. Mintis, kad Morelio firma nutraukia mokėjimus, 
ji palenkė prie žemės labiau negu dvidešimties metų 
našta. 

— Koklitai, drauge mano,— tarė Morelis smarkiai 
pasikeitusiu balsu, — pabūk laukiamajame. Kai ateis tas 
ponas, kuris buvo čia prieš tris mėnesius, — žinai jį, 
Tomsono ir Frenčio firmos įgaliotinis,— pranešk man. 

Koklitas nieko neatsakė, tik linktelėjo galvą, nuėjo 
į laukiamąjį ir atsisėdo ant kėdės. 

Morelis susmuko krėsle. Jis žvilgtelėjo į sieninį laik- 
rodį: buvo likusios septynios minutės. Rodyklė bėgo ne- 
įtikimai greitai. Jam atrodė, kad mato, kaip ji slenka. 

Neįmanoma išreikšti, kas dėjosi tomis paskutinėmis 
minutėmis šio žmogaus širdyje, žmogaus, kuris, priėmęs 
nutarimą, galbūt klaidingą, bet jam atrodžiusį teisingą, 
savo jėgų klestėjime ruošėsi amžinai palikti viską, ką 
mylėjo, ir skyrėsi su gyvenimu, teikusiu jam visus šeimy- 
ninės laimės džiaugsmus. Norint tai suprasti, reikėjo 
matyti išpiltą prakaitu jo kaktą, kurioje buvo tarsi 
įbrėžtas nuolankumas likimui, jo akis, sklidinas ašarų, 
bet pakeltas į dangų. 

Laikrodžio rodyklė skubėjo. Pistoletai buvo užtai- 
syti. Jis ištiesė ranką, paėmė vieną iš jų ir sušnibždėjo 
dukters vardą. 

Paskui vėl padėjo mirties įrankį, paėmė plunksną ir 

parašė keletą žodžių. Jam atrodė, kad nepakankamai 
švelniai atsisveikino su savo miela mergaite. 

Po to vėl atsisuko į laikrodį. Skaičiavo jau ne minu- 
tes, bet sekundes. 

Jis vėl paėmė ginklą, prasižiojo ir įsmeigė akis į 
laikrodžio rodyklę. Atlaužė gaiduką ir nejučiom krūpte- 
lėjo, išgirdęs spragtelint spyną. 

Tą akimirką jį dar labiau ėmė pilti prakaitas, baisus 
liūdesys suspaudė širdį. Laiptų apačioje girgžtelėjo durys. 

Paskui atsidarė kabineto durys. 

Laikrodžio rodyklė artėjo prie vienuoliktos. 

Morelis neatsigręžė. Jis laukė Koklito žodžių: „Tom- 
sono ir Frenčio firmos įgaliotinis“. 

Ir pakėlė pistoletą prie burnos. 

Už jo nugaros pasigirdo baisus riksmas: tai rėkė jo 
duktė. Jis atsigręžė ir pamatė Žiuli. Pistoletas iškrito 
jam iš rankos. 

— Tėve! — sušuko ji, vos atgaudama kvapą iš nuo- 
vargio ir laimės.— Jūs išgelbėtas! Išgelbėtas! 

Ir ji puolė į jo glėbį, iškeldama. rankoje raudoną 
šilkinę piniginę. 

— Išgelbėtas, mano vaikeli? — sušuko Morelis.— 
Ką tu sakai? 

— Taip, išgelbėtas! Štai, žiūrėkite, žiūrėkite, — šau- 
kė Žiuli. 

Morelis paėmė piniginę ir krūptelėjo: jis neaiškiai 
prisiminė, kad tas daiktas kažkada buvo jo. 

Viename jos skyriuje buvo įdėtas vekselis dviejų 
šimtų aštuoniasdešimt septynių tūkstančių penkių šimtų 
frankų suma. 

Vekselis buvo išpirktas. 

Kitame — riešuto didumo deimantas ir skiautelė per- 
gamento su tokiu užrašu: 

Žiuli kraitis. 

Morelis perbraukė ranka per kaktą. Jam atrodė, kad 
jis sapnuoja. 

Laikrodis pradėjo mušti vienuoliktą. 

Kiekvienas dūžis atsiliepė jame taip, tarsi plieninis 
plaktukėlis būtų beldęs per jo paties širdį. 

— Palauk, vaikeli mano,— tarė jis,— paaiškink 

man, kas atsitiko? Kur radai tą piniginę? 
— Meljanų alėjų name, penkioliktas numeris, skur- 
džiame penkto aukšto kambary, ant židinio. 


— Bet ta piniginė ne tavo! — sušuko Morelis. 

Žiuli padavė tėvui laišką, kurį buvo gavusi rytą. 

— Ir tu viena ten ėjai? — paklausė Morelis, perskai- 
tes jį. 

— Emanuelis mane lydėjo, tėveli. Jis žadėjo manęs 
palaukti Muziejaus gatvės kampe, bet, keista, kai išėjau, 
jo jau nebebuvo. 

— Ponas Moreli! — pasigirdo ant laiptų.— Ponas 
Moreli! 

— Tai jis! — tarė Žiuli. 

Tuo metu įbėgo Emanuelis, apkvaišęs iš džiaugsmo 
ir susijaudinimo. 

— „Faraonas“! — sušuko jis,— „Faraonas“! 

— Kaip tai „Faraonas“? Jums galvoje negerai, 
Emanueli? Juk žinote, kad jis paskendo. 

— „Faraonas“, ponas Moreli! Signalizavo, „Farao- 
nas“ plaukia į uostą. | 

Morelis susmuko krėsle. Jėgos apleido jį, protas atsi- 
sakė suprasti tas neįtikimas, negirdėtas, pasakiškas 
žinias. 

Bet durys atsidarė ir į kambarį įėjo Maksimilijanas. 

— Tėve,— tarė jis,— kodėl jūs sakėte, jog „Fa- 
raonas“ paskendo? Iš sargybos bokšto davė signalą, kad 
jis plaukia į uostą. 

— Bičiuliai mano,— tarė Morelis,— jeigu ten „Fa- 
raonas“, tai įvyko stebuklas! Bet neįmanoma, neįma- 
noma! 

Tačiau tai, ką jis laikė rankose, — piniginė su apmo- 
kėtu vekseliu ir tviskančiu deimantu,— juk buvo taip 
pat neįtikima. 

— Ponas Moreli,— tarė atėjęs Koklitas.— Ką tai 
reiškia? „Faraonas“! 

— Eime, mano bičiuliai, — tarė Morelis stodamas, — 
eime, pažiūrėsim, ir tegu pasigaili mūsų Dievas, jeigu 
tai melaginga žinia. 

Jie išėjo ir ant laiptų sutiko ponią Morel. Vargšė 
moteris nedrįso lipti į viršų. 

Po trumpos valandėlės jie jau buvo Kanebiero 
gatvėje. 

Uoste mirgėjo daugybė žmonių. 

Minia prasiskyrė prieš Morelį. 

— „Faraonas“! „Faraonas“! — šaukė visi. 

Iš tikrųjų minios akyse vyko negirdėtas stebuklas: 
prieš Šv. Jono bokštą stovėjo laivas, kurio užpakalinėje 
dalyje baltomis raidėmis buvo užrašyta: „Faraonas“ 
(Morelis ir sūnus, Marselis). Laivas buvo visiškai toks 
pat kaip ir senasis „Faraonas“, taip pat ir pakrautas 
košenilio ir indigo dažais. Dabar jis metė inkarą ir 
leido bures. Ant tiltelio komandavo kapitonas Gomaras, o 
Penelonas mosavo Moreliui. 

Abejonių daugiau nebebuvo: Morelis, jo šeima, jo 
tarnautojai matė tai savo akimis, pagaliau tą pat matė 
dešimties tūkstančių žmonių akys. 

Kai Morelis ir sūnus apsikabino čia pat ant pylimo, 
aidint viso miesto džiaugsmingiems šūksniams, vienas 
žmogus, nepastebimas šito stebuklo liudininkas, kurio 
veidas iki pusės buvo pridengtas juoda barzda, susigrau- 
dinęs stebėjo šią sceną iš už sargybinio būdelės ir 
snibždėjo: 

— Būk laimingas, kilnusis žmogau, būk palaimin- 
tas už visą tą gera, kurį esi padaręs ir kurį dar padarysi. 
Ir tegul mano dėkingumas lieka paslaptyje kaip ir tavo 
geri darbai. 

Su laiminga, graudžia šypsena jis paliko savo prie- 
globstį ir, neatkreipęs į save niekieno dėmesio, nes visus 
buvo prikaustę dienos įvykiai, nulipo mažais prieplaukos 
laipteliais ir tris kartus šūktelėjo: 

— Džakopai! Džakopai! Džakopai! 

Prie jo priplaukė valtis ir nugabeno į prabangią 
jachtą, ant kurios jis užšoko lengvai kaip tikras jūri- 
ninkas. Iš čia dar kartą pažvelgė į Morelį, kuris su 
džiaugsmo ašaromis draugiškai spaudė iš visų pusių iš- 
tiestas rankas ir miglotu žvilgsniu dėkojo nežinomam 
geradariui, kurio tartum žvalgėsi danguje. 

— O dabar,— tarė nepažįstamasis,— sudie, žmo- 
niškume, dėkingume... Sudie, visi jausmai, teikią širdžiai 
paguodos! Aš pavadavau Apvaizdą atlygindamas gerie- 

siems... Dabar tegul keršto dievas užleidžia man vietą, 
kad nubausčiau bloguosius! 

Po šių žodžių jis davė ženklą, ir jachta, kuri, matyt, 
to ir telaukė, tučtuojau išplaukė į jūrą. 


XXXI + ITALIJA. JURININKAS 
SINDBADAS 


1838 metų pradžioje Florencijoje gyveno du jauni- 
kaičiai, priklausą aukštajai Paryžiaus visuomenei,— vi- 
kontas Alberas dę Morseras ir baronas Francas d'Epinė. 
Jie susitarė drauge praleisti karnavalią Romoje, kur Fran- 
cas, gyvenąs Italijoje jau ketvirti metai, turėjo pabūti 
Alberui čičerone. 

Praleisti karnavalą Romoje ne juokai, ypač jei neturi 
noro nakvoti po atviru dangumi del Popolo aikštėje 
arba Kampo Vačine, užtat jie parašė maestro Pastriniui, 
viešbučio „Londonas“ savininkui Ispanijos aikštėje, kad 
tas paliktų jiems gerus kambarius. 

Maestro Pastrinis atsakė galįs pasiūlyti tik du mie- 
gamuosius ir kabinetą al secondo piano' už kuklų atlygi- 
nimą — po luidorą dienai. Jaunikaičiai sutiko. Norė- 
damas gerai sunaudoti iki karnavalo laiką, Alberas iš- 
vyko į Neapolį, o Francas liko Florencijoje. 

Pasimėgavęs garsiųjų Medičių miesto gyvenimu, pri- 
sivaikštinėjęs rojuje, kuris vadinamas Kašinais, patyręs 
įžymių didikų, Florencijos šeimininkų svetingumą, jis, 
jau matęs Korsiką, Bonaparto lopšį, panoro aplankyti 
Elbės salą — Napoleono kryžkelę. 

Taigi vieną vakarą jis liepė paimti burinį laivelį, 
prirakintą Livorno uoste prie geležinio žiedo, susisupęs 
apsiaustu atsigulė ant dugno ir pasakė jūreiviams tik 
tris žodžius: „Į Elbės salą“. 

Laivelis tarsi jūrų paukštis, išskrendąs iš lizdo, iš- 
nėrė į atvirą jūrą ir kitą dieną išlaipino Francą Porto 
Feraje. 

Francas perkirto imperatoriaus salą eidamas milži- 


' Antrame aukšte (ital.). 

no pėdsakais ir Marčianoje vėl sėdo į laivą. 

Po dviejų valandų jis išlipo Pianozos saloje, kur, 
kaip jam buvo sakę, jo laukė pulkai raudonųjų kurapkų. 

Medžioklė nepavyko. Francas šiaip taip nušovė keletą 
liesų paukščių ir, kaip visi medžiotojai, be reikalo sugai- 
šęs laiką ir nusikamavęs, sėdo į laivelį būdamas ne 
dievažin kokios nuotaikos. 

— Jeigu jūsų malonybė pageidautų,— tarė laivelio 
savininkas, — būtų galima neblogai pamedžioti. 

— Kurgi taip? 

— Ar matote tą salą? — pasakė savininkas, rody- 
damas pietuose milžinišką kūgį, išnyrantį iš tamsiai mė- 
lynos jūros. 

— Kokia čia sala? — paklausė Francas. 

— Montekristo sala,— atsakė livornietis. 

— Juk aš neturiu leidimo medžioti šioje saloje. 

— "Leidimo nereikia, sala negyvenama. 

— Nieko sau! — nusistebėjo Francas.— Negyve- 
nama sala Viduržemio jūroje. Tikrai įdomu. 

— Nereikia stebėtis, jūsų malonybe. Visa sala ak- 
muo, derlingos žemės joje nė sklypelio nerastum. 

— O kam ji priklauso? 

— Toskanai. 

— Kokių ten žvėrių yra? 

— Daugybė laukinių ožkų. 

— Kurios sočios uolas palaižiusios,— tarė Francas, 
nepatikliai šypsodamasis. 

— Ne, jos parupšnoja viržių, mirtų ir mastikme- 
džių, kurie auga uolų plyšiuose. 

— O kur permiegosiu? 

— Salos olose arba valtyje, susisupęs į apsiaustą. 
Pagaliau jeigu jūsų malonybė panorės, mes galime iš- 
plaukti tuojau po medžioklės. Kaip žinote, mes plaukiame 
su burėmis ir naktį, ir dieną, o prireikus bures mums 
pavaduoja irklai. 

Kadangi Francas dar turėjo gražaus laiko iki numa- 
lyto susitikimo su draugu, o prieglobstis Romoje buvo 
paruoštas, tai jis priėmė šį pasiūlymą ir nutarė atsi- 
griebti už nepavykusią medžioklę Pianozoje. 

Kai jis pareiškė sutinkąs, jūreiviai pradėjo tarpu- 
savy kuždėtis. 

— Apie ką jūs čia? — paklausė jis.— Yra kokių 
nors kliūčių? 

— Jokių,— atsakė savininkas, — bet mes turime jū- 
sų malonybę įspėti, kad sala stebima. 

— Ką tai reiškia? 

— O tai, kad Montekristas negyvenamas ir jame 
kartais pasislepia kontrabandininkai arba Korsikos, Sar- 
dinijos, net Afrikos piratai. Jeigu kas sužinotų, kad 
mes lankėmės šitoje saloje, Livorne šešetą dienų mus iš- 
laikytų karantine. 

— Velniai griebtų! Tuomet kas kita. Šešetą dienų! 
Lygiai tiek, kiek prireikė ponui Dievui sutverti pasauliui. 
Daugoka, mano bičiuliai. 

— Bet kas gi pasakys, kad jūsų malonybė buvo 
Montekriste? 

— Tik jau ne aš, — sušuko Francas. 

— Ir ne mes,— atsakė jūrininkai. 

— Na tai plaukiam į Montekristą! 

Savininkas davė komandą. Pasukusi link Montekris- 
to, valtis šaute šovė pirmyn. 

Francas palaukė, kol buvo padarytas posūkis, o tada, 
kai valtis jau sklendė nauja kryptimi, kai vėjas išpūtė 
bures ir visi keturi jūreiviai užėmė savo vietas — trys 
priekyje, vienas prie vairo,— jis vėl pradėjo pokalbį. 

— Mielas Gaetanai,— kreipėsi jis į valties savinin- 
ką,— berods jūs man sakėte, kad Montekristo sala yra 
prieglobstis piratams, o juk jie visai kitokie žvėrys negu 
ožkos. 

— Taip, jūsų malonybe, tikrai taip. 

— Žinojau, kad yra kontrabandininkų, bet maniau, 
kad paėmus Alžyrą ir žlugus Regentystei piratai liko 
vien Kuperio ir kapitono Marijeto romanuose. 

— Jūsų malonybė klystate: su piratais tas pat kas 
ir su plėšikais, kuriuos popiežius Leonas XII lyg ir išnai- 
kino ir kurie vis dėlto kasdien plėšia keleivius prie pat 
Romos vartų. Argi negirdėjote, kad prieš pusmetį Pran- 
cūzijos patikėtinį prie Šventojo sosto apiplėšė ne daugiau 
kaip už penkių šimtų žingsnių nuo Veletrio? 

— Girdėjau. 

— Jeigu jūsų malonybė gyventumėte kaip mes Li- 

vorne, tai jūs dažnai girdėtumėte, kad koks nors laivas 
su prekėmis arba kokia nors puiki angliška jachta, kuri 
buvo laukiama Bastijoje, Porto Feraje arba Čivita Veki- 
joje, dingo be žinios ir kad, reikia manyti, sudužo į kokią 
nors uolą. O ta uola — tai tik žemutė ir siaura valtis su 
šešiais ar aštuoniais vyrais, kurie užklupo ir apiplėšė ją 
tamsią audringą naktį prie kokios nors tuščios salelės 
lygiai taip pat, kaip plėšikai sustabdo ir apiplėšia pašto 
karietą kur nors pamiškėje. 

— Betgi,— paklausė Francas, supdamasis į apsiaus- 
tą,— kodėl nukentėjusieji nesiskundžia? Kodėl nešaukia 
Prancūzijos, Sardinijos ar Toskanos vyriausybes keršyti 
piratams? 

— Kodėl? — su šypsena paklausė Gaetanas. 

— Taip, kodėl. 

— O todėl, kad piratai pirmiausia perkelia iš laivo 
ar jachtos į savo valtį visas gėrybes. Paskui įgulai suriša 
rankas ir kojas, kiekvienam ant kaklo pririša kokį nors 
dvidešimt keturių svarų daiktą, išmuša statinės didumo 
skylę apgrobto laivo dugne, grįžta ant denio, uždaro 
visas angas ir sulipa į savo valtį. Po dešimties minučių 
laivas pradeda skųstis, dejuoti ir pamažu grimzta į van- 
denį, pradžioje vienu šonu, paskui kitu. Jis pakyla, po 
kiek laiko vėl žemyn smunka, vis gilyn ir gilyn grimz- 
damas į vandenį. Staiga pasigirsta lyg ir patrankos šū- 
vis: tai oras susprogdino denį. Laivas blaškosi it skenduo- 
lis, silpdamas su kiekvienu judesiu. Pagaliau vanduo, 
laivo apačioje per daug suspaustas, prasiveržia pro an- 
gas, atrodo, tarsi koks milžiniškas kašalotas švirkščia 
pro šnerves vandens fontaną. Dabar jau laivas gargteli 
paskutinį kartą, dar sykį apsisuka ir galutinai nugrimzta 
į jūros gelmę, palikdamas didžiulį verpetą. Pradžioje jis 
dar kunkuliuoja, paskui paviršius išsilygina ir viskas 
dingsta. Po valandėlės tik Dievo akis gali rasti jūros 
dugne dingusį laivą. 

— Dabar jūs suprantate,— pridūrė savininkas šyp- 
sodamasis,— kodėl laivas negrįžta į uostą ir kodėl įgula 
nesiskundžia? 

Jei Gaetanas visa tai būtų papasakojęs prieš pa- 
siūlydamas pamedžioti Montekriste, Francas tikriausiai 

dar būtų pagalvojęs, ar verta leistis į tokią kelionę, bet 
jie jau plaukė ten ir jis nutarė, kad trauktis atgal — tai 
reikštų pasirodyti bailiam. Jis buvo iš tų žmonių, kurie 
patys neieško pavojų, bet susidūrę žiūri jiems į akis nuos- 
tabiai šaltakraujiškai. Ir buvo vienas iš tų stiprios valios 
žmonių, kuriems pavojus ne kas kita kaip priešininkas 
dvikovoje: jie numato jo judesius, įvertina jo jėgas, delsia 
lygiai tiek, kiek reikia, kad atsipūstų ir tuo pat metu ne- 
pasirodytų bailiai, ir, mokėdami vienu žvilgsniu įvertinti 
visus savo pranašumus, nužudo jį vienu smūgiu. 

— Aš išvažinėjau visą Siciliją ir Kalabriją, — tarė 
jis, — du mėnesius plaukiojau po Archipelagą ir kad bent 
kartą būčiau sutikęs plėšiko ar pirato nors šešėlį! 

— Betgi aš ne todėl visa tai papasakojau jūsų malo- 
nybei,— tarė Gaetanas,— kad atkalbėčiau. Jūs teikėtės 
paklausti mane, aš atsakiau, štai ir viskas. 

— Teisingai, mielasis Gaetanai, ir su jumis pasikal- 
bėti labai įdomu. Man rūpi dar jūsų paklausyti, užtat ir 
plaukiam į Montekristą. 

Tuo tarpu jie greitai artėjo prie savo kelionės tikslo. 
Pūtė gaivus vėjas, ir valtis plaukė šešių ar septynių 
mylių per valandą greičiu. Jiems vis labiau artėjant prie 
salos atrodė, kad ši pamažu išnyra iš jūros. Saulėlydžio 
gaisų nutviekstos, ryškiai niūksojo nelyginant sviediniai 
arsenale viena ant kitos susigrūdusios uolos, o jų ply- 
šiuose raudonavo viržiai ir žaliavo medžiai. 


Jūreiviai nors ir atrodė ramūs, bet jų dėmesys buvo 
įtemptas, jie akylai stebėjo veidrodinį jūros paviršių, 
kuriuo slydo, ir žvalgėsi į horizontą, kur mirgėjo tik 
baltos žvejų valčių burės, panašios į žuvėdras, besisu- 
pančias bangų keterose. 

Iki Montekristo buvo likę ne daugiau kaip penkiolika 
mylių, kai saulė pradėjo leistis už Korsikos, kurios kalnai 
dunksojo dešinėje, o jų dantytos viršūnės niūriai plieskė 
vakaro danguje. Salos uolų masyvas kaip gigantas Ada- 
mastoras grėsmingai kilo prieš valtį, pamažu uždeng- 
damas saulę. Iš lėto jūrą ėmė gaubti sutemos, gindamos 
prieš save vaiskų gęstančios dienos atspindį. Paskuti- 
niai spinduliai, pasiekę uolėto kūgio viršūnę, akimirkai 
užgaišo ir tvykstelėjo kaip ugninis vulkano pliumažas. 

Pagaliau rūkas, kildamas vis aukštyn, prarijo viršūnę, 
kaip anksčiau buvo prarijęs papėdę, ir sala virto sparčiai 
juostančiu pilku luistu. Po pusvalandžio užėjo sunki 
tamsa. 

Laimė, jūrininkams tas kelias buvo pažįstamas, jie 
kaip savo penkis pirštus pažinojo Toskanos salyną. Kitaip 
Francas ne be nerimo būtų žiūrėjęs į gilią tamsą, apgau- 
busią valtį. Korsika buvo dingusi, net Montekristo salos 
nebesimatė. Tačiau jūreiviai matė tamsoje kaip lūšys ir 
vairininkas vairavo valtį drąsiai bei tvirtai. 

Praėjo apie valanda nuo saulėlydžio, kai Francas 
staiga pastebėjo kairėje už ketvirčio mylios kažkokią 
tamsią masę. Bet jos kontūrai buvo tokie neryškūs, kad, 
bijodamas prajuokinti jūreivius palaikęs debesis žeme, jis 
nieko nesakė. Staiga ant kranto pasirodė ryški šviesa. 
Žemė galėjo būti panaši į debesį, bet ugnis, be abejo, ne- 
buvo meteoras. 

— Kokia čia ugnis? — paklausė Francas. 

— Tyliau! — sušnibždėjo valties savininkas.— Čia 
laužas. 

— O jūs sakėte, kad sala negyvenama! 

— Aš sakiau, kad joje nėra nuolatinių gyventojų, 
bet taip pat jums aiškinau, kad ji yra dažnas kontra- 
bandininkų prieglobstis. 

— Ir piratų! 

— Ir piratų, — pakartojo Gaetanas,— užtat ir lie- 
piau plaukti pro šalį. Kaip matote, laužas jau užpakaly 
mūsų. 

— Bet tas laužas,— tarė Francas,— mano manymu, 
turėtų greičiau nuraminti mus negu sukelti nerimą. Jei- 
gu žmonės bijotų, kad juos kas pamatys, jie nekurtų 
laužo. 

— Čia nieko tokio,— pasakė Gaetanas.— Tamsoje 
jūs negalite įžiūrėti salos situacijos, antraip pastebėtu- 
mėte, kad laužo negalima matyti nei nuo kranto, nei nuo 
Pianozos, o tik iš atviros jūros. 

— Tai manote, kad tas laužas pranašauja mums ne- 
kokią kompaniją? 

— Ogi tuoj sužinosime,— atsakė Gaetanas, visą 
lniką įsmeigęs akis į tą žemės šviesulį. 

— O kaip mes sužinosime? 

— "Tuoj pamatysite. 

Tai taręs Gaetanas pašnibždomis keletą minučių 
pasitarė su draugais, ir valtis tyliai pakeitė kryptį, vėl 
ėmė plaukti atgal, po valandėlės laužas dingo, jį užstojo 
kažkokia aukštuma. 

Tuomet vairininkas pasuko vairą ir mažas laivelis 
gerokai priartėjo prie salos. Netrukus jis buvo nuo jos tik 
už kokių penkiasdešimt žingsnių. 

Gaetanas nuleido burę, ir valtis sustojo. 

Visa tai buvo padaryta visiškoje tyloje. Kai tik valtis 
pakeitė kryptį, niekas nepratarė nė žodžio. 

Gaetanas, kuris buvo įpiršęs šią išvyką, ėmėsi visą 
atsakomybę ant savo pečių. Keturi jūreiviai nenuleido 
nuo jo akių, laikydami irklus, kad prireikus užgultų juos 
ir dingtų tamsoje. 

Tuo tarpu Francas su mums jau žinomu šaltakrau- 
jiškumu apžiūrinėjo savo ginklus. Jis turėjo porą dvi- 
vamzdžių šautuvų ir karabiną. Juos užtaisė, patikrino 
gaidukus ir ėmė laukti. 

Tuo laiku Gaetanas nusimetė palaidinę ir marški- 
nius, susiveržė kelnes, o kadangi buvo basas, tai kojų 
autis nereikėjo. 

Su tokiais drabužiais arba, tikriau sakant, visai be 
drabužių jis puolė į vandenį, įspėjamai pridėjęs prie 
lūpų pirštą, ir nuplaukė kranto link taip atsargiai, kad 
nebuvo girdėti nė mažiausio plekštelėjimo. Jį buvo ga- 
lima sekti tik pagal švytinčią juostą, slenkančią paskui 
vandenyje. 

Netrukus ir juosta dingo. Matyt, Gaetanas priplaukė 
krantą. . 

Visą pusvalandį laivelyje niekas nė nekrustelėjo. 
Paskui nuo kranto nusidriekė ta pati švytinti juosta ir 
ėmė artėti. Po valandžiukės spėriai plaukdamas Gaeta- 
nas pasiekė valtį. 

— Na, kaip? — vienu balsu paklausė Francas ir 
keturi jūreiviai. 

— O taip, kad ten ispanų kontrabandininkai. Su 
jais du Korsikos plėšikai. 

— O kaip tie Korsikos plėšikai susibroliavo su ispa- 
nų kontrabandininkais? 

— Et, jūsų malonybe,— tarė Gaetanas tikrai krikš- 
čioniško mielaširdingumo tonu,— juk turi vieni kitiems 
padėti! Plėšikams kartais sausumoje pasvilina padus 
žandarai su karabinieriais. Na, jie ir randa ant kranto 
valtį, o toje valtyje — gerus vaikinus kaip mes. Jie prašo 
prieglobsčio mūsų plaukiojančiuose namuose. Kaip ga- 
lima nepadėti vargšui, kuris persekiojamas? Mes jį pri- 
imame ir dėl viso pikto išplaukiame į jūrą. Mums tat 
nieko nekaštuoja, o artimui išgelbsti gyvybę arba bent 
laisvę. Kada nors jis atsimoka mums už paslaugą, nuro- 
do atkampią vietelę, kur galima iškrauti prekes smal- 
sioms akims nepastebint. 

— Štai kaip, drauguži Gaetanai,— tarė Francas.— 
Tai ir jūs verčiatės kontrabanda? 

— Ką padarysi, jūsų malonybe! — atsakė Gaeta- 
nas su šypsena, kurios neįmanoma aprašyti.— Vertiesi 
žmogus viskuo po truputį. Juk reikia kaip nors gyventi. 

— Tai tie žmonės Montekristo saloje jums nesvetimi? 

— Ko gero, ne. Mes, jūrininkai, nelyginant maso- 
nai: pažįstame kits kitą iš ženklų. 

— Ir manote, kad mes galime ramiai lipti į krantą? 

— Visiškai. Kontrabandininkai ne vagys. 

— O Korsikos plėšikai? — paklausė Francas, iš anks- 
to numatydamas visus pavojus. 

— Ne dėl savo kaltės jie pasidarė plėšikais, — tarė 
Gaetanas,— valdžia kalta, jeigu jie tokie. 

— Kodėl? 

— Kaip tai kodėl? Juos persekioja dėl kokio barkš- 
telėjimo, štai ir viskas. Tarsi korsikietis galėtų nekeršyti! 

— Ką jūs turite galvoje sakydamas: barkštelėjo? 
Nužudė žmogų? — paklausė Francas. 

— Sunaikino priešą,— atsakė šeimininkas,— o tai 
visai kas kita. 

— Na ką gi,— tarė Francas.— Eime prašyti kon- 
trabandininkų ir plėšikų svetingumo. Ar jie mus priims? 

— Be jokios abejonės. 

— Kiek jų ten? 

— Keturi, jūsų malonybe, ir du plėšikai. Iš viso šeši. 

— Ir mūsų tiek pat. Jeigu tie ponai bus blogai nusi- 
teikę, tai mūsų jėgos lygios, vadinasi, galime su jais susi- 

doroti. Taigi klausimas aiškus, plaukiam į Montekristą. 

— Gerai, jūsų malonybe, bet jūs leisite mums grieb- 
tis kai kurių atsargumo priemonių? 

— Aiškus dalykas, mielasis! Būkite išmintingas 
kaip Nestoras ir gudrus kaip Odisėjas. Aš ne tik leidžiu 
jums, aš jus labai prašau. 

— Gerai! Tuomet tylos! — tarė Gaetanas. 

Visi nutilo. 

Tokiam žmogui kaip Francas, kuris visada į viską 
žiūri blaiviai, padėtis atrodė jei ir ne pavojinga, tai bent 
gerokai rizikinga. Jis buvo atviroje jūroje, visiškoje tam- 
soje, su nepažįstamais jūreiviais, kurie neturėjo jokių 
priežasčių būti jam ištikimi, jie puikiai žinojo, kad už 
diržo jis turi keletą tūkstančių frankų, ir jau kažin kiek 
kartų jei ne pavydžiai, tai bent smalsiai jų akys lipte 
lipo prie jo puikių ginklų. Maža to, su šitais žmonėmis jis 
lipo į salą, kurios vardas labai jau dievotas ir kuri, ka- 
dangi joje buvo kontrabandininkų ir plėšikų, nežadėjo 
jam kitokio svetingumo kaip to, kuris laukė Kristaus Gol- 
gotos kalne. Be to, istorija apie nuskandintus laivus, 
kuri dieną jam atrodė perdėta, dabar, naktį, buvo visai 
panaši į tiesą. Šitaip atsidūręs tarp dvigubo pavojaus, 
gal ir įsivaizduoto, jis įdėmiai sekė jūreivius ir neišleido 
iš rankų šautuvo. 

Tuo tarpu jūrininkai vėl iškėlė bures ir nudūmė 
keliu, kuriuo jau du kartus buvo plaukę. Spėjęs truputį 
priprasti prie tamsos, Francas joje įžiūrėjo granito ma- 
syvą, palei kurį negirdimai šliaužė valtis. Pagaliau kai 
valtis aplenkė kažkokios uolos kampą, jis pamatė laužą, 
degantį smarkiau negu pirma, ir aplink jį susėdusių 
keletą žmonių. 

Ugnies atspindžiai driekėsi per kokį šimtą žingsnių į 
jūrą. Gaetanas praplaukė pro apšviestą plotą, vis dėlto 
stengdamasis, kad valtis nepatektų į šviesos ruožą. Pas- 
kui, kada ji atsidūrė kaip tik prieš laužą, jis pasuko 
laivelį tiesiog į ugnį ir drąsiai įplaukė į apšviestą ratą, 
užtraukęs žvejų dainą, kurios priedainį choru plėšė 
jūreiviai. 

Išgirdę dainuojant, prie laužo sėdėjusieji pakilo, 
priėjo prie kranto ir įsmeigė akis į valtį, matyt, stengda- 

miesi nustatyti jos dydį, nuspėti kėslus. Netrukus apžiūra 
juos, matyt, nuramino, ir visi, be vieno, likusio ant kranto, 
grįžo prie laužo, kuriame čirškėjo visas ožiukas. 

Kai valtis buvo ne toliau kaip dvidešimt žingsnių 
nuo kranto, žmogus, stovėjęs pajūry, atstatė šautuvą lyg 
sargybinis, susitikęs patrulį, ir šūktelėjo Sardinijos 
tarme: 

— Kas čia? 

Francas šaltakraujiškai atlaužė abu gaidukus. 

Gaetanas persimetė su tuo žmogumi keletu žodžių, 
iš kurių Francas nieko nesuprato, nors, matyt, buvo 
kalbama apie jį. 

— Jūsų malonybe,— paklausė laivelio savininkas, — 
jūs pasisakysite savo vardą ar norėtumėte jį nutylėti? 

— Mano vardas niekam nebus girdėtas, — atsakė 
Francas.— Tiesiog paaiškinkite jiems, kad aš prancūzas 
ir keliauju savo malonumui. 

Kai Gaetanas perdavė šiuos žodžius, sargybinis kaž- 
ką paliepė vienam iš sėdinčiųjų prie laužo, tas tuojau 
atsistojo ir dingo tarp uolų. 

Visi tylėjo. Kiekvienas, atrodo, mąstė apie savo rei- 
kalus: Francas — kaip išlipti į salą, jūreiviai apie bures, 
kontrabandininkai — apie ožiuką. Tačiau, kad ir dėda- 
miesi nerūpestingais, visi patyliukais vieni kitus stebėjo. 

Nuėjusis grįžo, bet visai iš kitos pusės. Jis linktelėjo 
sargybiniui, tas atsisuko į valtį ir ištarė vieną žodį: 

— S'accommodi. 

Italų s'accommodi neišverčiamas. Tuo pat metu jis 
reiškia: „Prašom, teikitės, sveiki atvykę, jauskitės kaip 
namie, jūs čia šeimininkas“. Tai panašu į turkišką Mol- 
jero frazę, kuri taip smarkiai nustebino miestelėną ba- 
jorą daugybe joje glūdinčių reikšmių. 

Jūreiviams nereikėjo kartoti. Keturi irklų mostai, ir 
valtis palietė krantą. Gaetanas iššoko ant žemės, pus- 
balsiu persimetė dar keletu žodžių su sargybiniu. Vienas 
paskui kitą išlipo jūrininkai, atėjo Franco eilė. 

Vieną savo šautuvą jis pasikabino per petį, kitą 
buvo davęs Gaetanui. Jūreiviai nešė karabiną. Jo apsiren- 
gimas dvelkė dabitos pretenziškumu ir menininko nerū- 
pestingumu, bet tai nesukėlė šeimininkams jokių įtarimų, 
vadinasi, ir būgštavimų. 

Jie pririšo valtį prie kranto ir nuėjo ieškoti pato- 
gios vietos stovyklai, bet, matyt, jų pasirinkta kryptis 
nepatiko kontrabandininkų sargybiniui, nes jis šūkte- 
lėjo Gaetanui: 

— Ne, ne čia. 

Gaetanas burbtelėjo keletą žodžių atsiprašydamas 
ir paklusniai pasuko į kitą pusę. Tuo tarpu du jūreiviai 
nuo laužo užsidegė fakelus. 

Nuėję apie trisdešimt žingsnių, jie sustojo mažoje 
aikštelėje, aplink kurią uolose buvo iškirsta lyg ir sė- 
dynės, prrmenančios sargybinių būdeles, kuriose gali- 
ma saugoti sėdint. Aplinkui siauruose derlingos žemės 
ruožuose augo žemaūgiai ąžuolai ir vešlūs mirtų krū- 
mokšniai. Francas nuleido fakelą ir pamatęs krūvas pe- 
lenų suprato, kad jis nėra pirmutinis, įvertinęs, kokia ši 
vieta patogi ir kad čia, matyt, buvo nuolatinis į Monte- 
kristo salą užklydusių lankytojų prieglobstis. 

Kokių nors nepaprastų įvykių Francas jau nebesiti- 
kėjo. Kai tik jis atsidūrė ant kranto ir įsitikino, kad jo 
šeimininkai yra jeigu ne draugiškai, tai bent abejingai 
nusiteikę, jo nerimas išsisklaidė ir lauže spirgančio ožiu- 
ko kvapas priminė jam, kad yra alkanas. 

Jis prasitarė apie tai Gaetanui, ir tas jam atsakė, 
kad nieko nėra paprastesnio kaip vakarienė: valtyje jie 
turį duonos, vyno, šešias kurapkas, ugnis — čia pat. 

— Be to,— pridūrė jis,— jeigu jūsų malonybę taip 
vilioja ožiuko kvapas, aš galiu pasiūlyti mūsų kaimy- 
nams dvi kurapkas už gabalą jų keturkojo. 

— Puiku, Gaetanai, labai puiku,— tarė Francas.— 
Tikrai jūs turite įgimtą talentą visokioms deryboms. 

Tuo metu jūreiviai prirovė viržių, prilaužė mirtų ir 
žalių ąžuolo šakų ir užkūrė gana įspūdingą laužą. 

Francas, traukdamas ožiuko kvapą, nekantriai laukė 
grįžtant Gaetano, bet tas priėjo gana susirūpinęs. 

— Na, kaip? — paklausė Francas.— Nesutinka? 

— Priešingai, — atsakė Gaetanas.— Sužinojęs, kad 
jūs prancūzas, atamanas kviečia jus drauge pavakarie- 
niauti. 

— Jis labai malonus,— tarė Francas,— ir aš ne- 
matau, dėl ko turėčiau atsisakyti, juoba kad nusinešu 
savo dalį. 

— Ne tai svarbu: vakarienei jam visko užtenka, ir 
net daugiau negu užtenka, bet jis gali priimti jus pas 
save tik su viena labai keista sąlyga. 

— Priimti pas save! — pakartojo jaunuolis.— Tai 
jis čia namus pasistatęs? 

— Ne, bet jis turi labai patogų būstą, bent taip 
sako. 

— Tai jūs pažįstate tą atamaną? 

— Girdėjau apie jį. 

— (Gerai ar blogai? 

— Ir vienaip, ir kitaip. 

— Velniai rautų! O kokia ta sąlyga? 

— Leistis užrišti akis ir nusiimti raištį tiktai tada, 
kai jis pats pasakys. 

Francas stengėsi išskaityti iš Gaetano akių, ką reiš- 
kia šis pasiūlymas. 

— Ak, žinoma! — atsakė tas, įspėjęs Franco min- 
tį. — Aš ir pats suprantu, kad čia reikia pasukti galvą. 

— O kaip jūs pasielgtumėte manim dėtas? — pa- 
klausė jaunuolis. 

— Aš neturiu ko nustoti. Eičiau. 

— Priimtumėte pakvietimą? 

— Taip, bent dėl įdomumo. 

— Ar pas jį galima pamatyti ką nors įdomaus? 

— Paklausykite,— tarė Gaetanas tylesniu balsu, — 
tik nežinau, ar teisybę žmonės šneka... 

Jis apsidairė į šalis, ar kas nesiklauso. 

— O ką šneka? 

— Šneka, kad jis gyvenąs požemyje, prieš kurį Piti 
rūmai nieko neverti. 

— Jūs sapnuojate? — tarė Francas atsisėsdamas. 

— Ne, nesapnuoju,— tvirtino Gaetanas, — tai tikra 
tiesa. Kama, „Šventojo Ferdinando“ vairininkas, kartą 
buvo tenai ir išėjo apstulbęs. Jis sako, kad tokie lobiai 
esti tik pasakose. 

— Štai kaip! Bet ar žinote, kad tokiais žodžiais 
verčiate mane leistis į Ali Babos olą? 

— Aš pakartoju jūsų malonybei vien tai, ką pats 
esu girdėjęs. 

— Tai patariate man sutikti? 

— Šito nesakau. Jūsų malonybė tepasielgia taip, 
kaip jai atrodys tinkama. Šitokiu atveju nedrįstu pa- 
tarti. 

Francas truputį pagalvojo, nusprendė, jog toks tur- 
tingas žmogus nesiteps dėl kelių jo tūkstančių frankų, ir 
žinodamas, kad galės puikiai pavakarieniauti, nutarė 
eiti. Gaetanas nuėjo pranešti jo atsakymą. 

Bet, kaip jau esame sakę, Francas buvo smalsus, 
užtat jis norėjo sužinoti kiek galima daugiau smulkme- 
nų apie savo keistą ir paslaptingą šeimininką. Jis atsi- 
gręžė į jūreivį, kuris per visą jo pokalbį su Gaetanu pešė 
kurapkas su labai oria išvaizda žmogaus, besididžiuojan- 
čio savo pareigomis, ir paklausė jį, kuo atplaukė šie 
žmonės, kadangi niekur nematyti nei valčių, nei spero- 
narų, nei tartanų. 

— Šitai manęs nestebina,— atsakė jūreivis.— Aš 
žinau jų laivą. 

— Ir geras laivas? 

— Linkiu tokio jūsų malonybei, juo galėtumėte ap- 
keliauti visą pasaulį. 

— Ar jis didelis? 

— Kokio šimto tonų. Beje, tai mėgėjiškas laivas, 
jachta, kaip sako anglai, tačiau toks tvirtas, kad jam 
nebaisus bet koks oras. 

— O kur jis pastatytas? 

— Nežinau. Turbūt Genujoje. 

— Bet kokiu būdu,— klausinėjo Francas, — kon- 
trabandininkų atamanas nebijo užsisakyti jachtą Genu- 
jos uoste? 

— Aš nesakiau, kad jachtos šeimininkas kontra- 
bandininkas,— atkirto jūreivis. 

— Bet Gaetanas, atrodo, sakė. 

— Gaetanas matė įgulą iš tolo ir nė su vienu jos 
žmogumi nesikalbėjo. 

— Bet jeigu tas žmogus ne kontrabandininkų va- 
das, tai kas jis? 

— Turtingas didikas, kuris keliauja savo malo- 
numui. 

„Matyt,— pagalvojo Francas, — asmenybė labai pas- 
laptinga, jeigu nuomonės apie jį tokios nevienodos“. 

— O kuo jis vardu? 

— Kai jo kas to paklausia, jis atsako, kad jis Jūri- 
ninkas Sindbadas. Bet aš abejoju, ar tai jo tikroji pa- 
vardė. 

— Jūrininkas Sindbadas? 

— Taip. 

— O kur gyvena tas didikas? 

— Jūroje. 

— Iš kur jis? 

— Nežinau. 

— Kada nors jį esate matę? 

— Pasitaikė. 

— Kaip jis atrodo? 

— Jūsų malonybė pats pamatysite. 

— O kur jis mane priims? 

— Reikia manyti, tuose požemio rūmuose, apie ku- 
riuos jums pasakojo Gaetanas. 

— Ir jūs niekada nebandėte patekti į tą užburtą 
pilį? 

— Dar ir kaip, jūsų malonybe,— atsakė jūreivis, — 
ir net ne vieną kartą, bet visos pastangos nueidavo nie- 
kais. Mes išieškojome visą olą ir niekur neradome net 
mažiausio įėjimo. Be to, pasakoja, kad durys atidaromos 
ne raktu, o užburtu žodžiu. 

— Iš tikrųjų, — sušnabždėjo Francas, — aš patekau 
į „Tūkstančio ir vienos nakties“ pasaką. 

— Jo malonybė laukia jūsų,— išgirdo jis už savo 
nugaros ir iš balso pažino, kad tai tas pats sargybinis. 

Jį lydėjo du jachtos įgulos jūreiviai. 

Užuot atsakęs, Francas išsitraukė iš kišenės nosinę 
ir padavė ją sargybiniui. 

Netardamas nė žodžio tasai užrišo jam akis, ir labai 
rūpestingai užrišo,— jie aiškiai būgštavo, kad svečias 
nepamatytų ko nors nereikalingo. Po to jam pasiūlė pri- 
siekti, kad jis jokiu būdu nebandys nusiimti raiščio. 

Francas prisiekė. 

Tada jūreiviai paėmė jį už rankų ir nusivedė, o sar- 
gybinis nuėjo priešaky. 

Už kokių trisdešimt žingsnių iš ožiuko skanaus kva- 
po jis pajuto, kad jį veda pro laužą. Paskui jie nuėjo dar 

apie penkiasdešimt žingsnių, matyt, ta kryptimi, kuria 
Gaetanui buvo uždrausta eiti: dabar jam pasidarė aišku, 
dėl ko. Netrukus iš pasikeitusio oro Francas suprato, kad 
įėjo į požemį. Po valandėlės jis išgirdo lengvą trakšte- 
lėjimą ir į jį padvelkė aromatinga šiluma. Pagaliau jis 
pajuto, kad jo kojos žengia storu ir minkštu kilimu. Va- 
dovai paleido jo rankas. Stojo trumpa tyla, paskui kaž- 
kieno balsas taisyklinga prancūzų kalba, nors ir su sve- 
timšalio akcentu, ištarė: 

— Atleiskite, dabar galite nusiimti raištį. 

Suprantama, Francas tučtuojau tai padarė. Jis nu- 
siėmė nosinę ir pamatė prieš save apie keturiasdešimt 
metų vyrą, apsivilkusį tunisiečių drabužiais, tai yra su 
raudona, žydru šilkiniu kutu papuošta kepuraite, su 
juodos gelumbės gausiai auksu išsiuvinėtu švarku, su 
plačiomis ryškiai raudonomis kelnėmis, su tos pat spalvos 
getrais, išsiuvinėtais kaip ir švarkas auksu, ir geltonomis 
kurpaitėmis. Vietoj diržo apsijuosęs puikia kašmiro juos- 
ta, už kurios buvo užkištas mažas lenktas durklas. 

Nors ir mirtinai išbalęs jo veidas atrodė nuostabiai 
gražus. Akys buvo gyvos ir skvarbios. Tiesi nosies linija, 
beveik susiliejanti su kakta, liudijo esant jį gryną grai- 
kišką tipą, o dantys, balti kaip perlas; po juodais lyg 
derva ūsais akinamai blizgėjo. 

Bet veido blyškumas buvo nenatūralus, tarsi tas 
žmogus ilgus metus išbuvo kape, ir gyvybės spalva jau 
negalėjo nudažyti jo veido. 8 

Jis nebuvo labai aukštas, bet gražiai sudėtas, kaip 
visų pietiečių jo rankos ir kojos buvo mažos. 

Tačiau visų labiausiai apstulbino Francą, kuris į 
Gaetano pasakojimą žiūrėjo kaip į pasaką, kambario 
prabanga. 

Visas kambarys buvo išmuštas turkišku tamsiai rau- 
donu šilku, ataustu auksinėmis gėlėmis. Nišoje stovėjo 
plati sofa, ties kuria visa siena buvo nukabinėta arabiš- 
kais ginklais su auksinėmis makštimis, su rankenomis, 
nusagstytomis brangakmeniais. Palubėje kabojo puiki 
Venecijos stiklo lempa, o kojos iki kulkšnių grimzdo į 
turkišką kilimą. Duris, pro kurias įėjo Francas, dengė 
portjeros, dengė jos ir kitas duris, einančias į gretimą 

kambarį, matyt, ryškiai apšviestą. 

Šeimininkas nekliudė Francui stebėtis, bet ir pats 
jį apžiūrinėjo nenuleisdamas akių. 

— Gerbiamasis,— pagaliau tarė jis,— prašau man 
atleisti už atsargumą, su kuriuo jus atvedė pas mane. Si 
sala daugiausia būna tuščia, ir jeigu kas atskleistų mano 
buveinės paslaptį, aš be jokių abejonių grįžęs rasčiau 
ją labai apverktinoje būklėje. Šitai būtų man gana nema- 
lonu, ir ne dėl patirtų nuostolių, bet dėl to, kad nebe- 
galėčiau savo noru mėgautis vienuma. O dabar aš pasi- 
stengsiu, kad užmirštumėte tą mažą nemalonumą, ir 
pasiūlysiu jums to, ko jūs vargu ar tikėjotės čia rasti, — 
neblogą vakarienę ir patogią lovą. 

— Susimildami,— tarė Francas,— kam atsipraši- 
nėti? Visi žino, kad užrišamos akys žmonėms, kurie 
žengia per užburtų rūmų slenkstį. Prisiminkite „Huge- 
notų“ Raulį. Ir tikrai aš negaliu skųstis: viskas, ką jūs 
man rodote, be mažiausios abejonės, verta „Tūkstančio 
ir vienos nakties“ stebuklų. 

— Deja! Aš jums pasakysiu kaip Lukulas: jeigu 
būčiau žinojęs, kad suteiksite man garbę savo vizitu, 
būčiau pasiruošęs jus priimti. Kokia bebūtų kukli mano 
būstinė, jinai jūsų žinioje. Kokia bebūtų prasta mano 
vakarienė, prašau jos paragauti. Ali, stalas paruoštas? 

Beveik tą pačią akimirką portjeros prasiskyrė ir 
nubijietis, tamsus kaip juodmedis, apsivilkęs skaisčiai 
balta tunika, gestu pakvietė šeimininką į valgomąjį. 

— Nežinau, ar jūs sutiksite su manimi,— tarė ne- 
pažįstamasis Francui,— bet man nieko nėra bjauresnio 
kaip ištisas valandas sėdėti už stalo vienas prieš kitą ir 
nežinoti, kaip kreiptis į savo pašnekovą. Prašau įsidėmė- 
ti, kad gerbdamas svetingumo teises, aš neklausiu jūsų 
nei vardo, nei titulo. Norėčiau tik žinoti, kaip jūs pagei- 
dautumėte, kad į jus kreipčiausi. Nenorėdamas jūsų var- 
žyti aš pasakysiu, kad mane paprastai visi vadina Jūri- 
ninku Sindbadu. 

— O man,— atsakė Francas,— kad galėčiau būti 
Aladinu, trūksta tik garsiosios stebuklingos lempos, bet 
dėl to nematau jokių kliūčių, šiandien vadintis Aladinu. 
Tokiu būdu mes liksime Rytų viešpatijoje, kur, matyt, 

aš atsidūriau kokios nors gerosios dvasios kerų dėka. 

— Taigi, mielasis Aladinai,— tarė paslaptingasis 
šeimininkas, — jūs girdėjote, kad vakarienė patiekta. Už- 
tat prašau į valgomąjį. Jūsų nuolankus tarnas eis prie- 
šakyje, geisdamas parodyti jums kelią. 

Ir Sindbadas, pakėlęs portjerą, nuėjo pirma svečio. 

Franco susižavėjimas vis didėjo: vakarienė buvo 
serviruota nepaprastai prabangiai. Įsitikinęs šia svarbia 
aplinkybe, jis žmė dairytis aplinkui. Valgomasis buvo 
ne mažiau puc“nus kaip svetainė, iš kurios jie atėjo. 
Jis visas buvo iš marmuro su labai brangiais antikiniais 
bareljefais. Abiejuose pailgos salės galuose stovėjo pui- 
kios statulos su pintinėmis ant galvų. Pintinėse buvo 
piramidės pačių rečiausių vaisių: Sicilijos ananasų, Ma- 
lagos granatų, Balearų apelsinų, prancūziškų persikų ir 
Tuniso datulių. 

Vakarienei buvo patiektas keptas fazanas, apdėtas 
Korsikos strazdais, šerno kumpis drebučiuose, gabalas 
kepto ožiuko su totorišku padažu, puikus uotas ir didžiu- 
lis langustas. Tarp didelių dubenų buvo lėkščių su už- 
kandžiais. 

Dubenys buvo sidabriniai, lėkštės iš japonų porce- 
liano. 

Francas pasitrynė akis, jam atrodė, jog visa tai 
sapnas. 

Patarnavo tik vienas Ali ir savo pareigas atliko 
puikiai. Svečias jį nuoširdžiai pagyrė. 

— Taip,— atsakė šeimininkas, vaišindamas Francą 
su pasauliečiui būdingu laisvumu,— vargšelis man labai 
atsidavęs ir labai stengiasi. Jis atsimena, kad aš jam iš- 
gelbėjau gyvybę, o kadangi, matyt, nenorėjo skirtis su 
savo galva, kurią jam išsaugojau, tai jis ir dėkingas man. 

Ali priėjo prie savo šeimininko, paėmė jo ranką ir 
pabučiavo. 

— Ar tai nebus nekuklu, senjore Sindbadai,— 
tarė Francas,— jeigu aš paklausiu, kokiomis aplinky- 
bėmis atlikote tą gerą darbą? 

— Nieko čia nepaprasto,— atsakė šeimininkas.— 
Matyt, tas sukčius, slankiodamas apie Tuniso bejaus rū- 
mus, priėjo arčiau. negu leidžiama juodaodžiui. Už tokį 

prasikaltimą bėjus įsakė nupjauti jam liežuvį, 72: „Ąą ir 
galvą: pirmą dieną liežuvį, antrą — ranką ir trecių — 
galvą. Aš visada norėjau turėti nebylį tarną, užtat palau- 
kiau, kol jam nupjovė liežuvį, ir pasiūliau bėjui iškeisti jį 
į puikų dvivamzdį šautuvą, kuris vakare, kaip man pasi- 
rodė, jo didenybei labai patiko. Jis dvejojo,— taip jam 
rūpėjo pribaigti tą vargšą. Bet aš pridėjau prie šautuvo 
anglišką medžioklinį peilį, kuriuo perkirtau jo didenybės 
jataganą. Tuomet bėjus sutiko palikti jam ranką ir galvą, 
tačiau su ta sąlyga, kad Tunise jo nė kvapo neliktų. 
Sąlyga buvo visai bereikalinga. Vos tik šis netikėlis iš 
tolo pamato Afrikos krantus, tučtuojau įlenda į patį 
nuošaliausią triumo kampelį, iš kur jo nieku būdu neiš- 
krapštysi tol, kol trečdalis pasaulio dingsta iš akių. 

Francas susimąstė, nežinodamas, kaip suprasti tą 
žiaurų geraširdiškumą, su kuriuo šeimininkas papasakojo 
jam šį įvykį. 

— Vadinasi, kaip ir tas puikus jūreivis, kurio var- 
du vadinatės,— tarė jis, keisdamas pokalbį,— jūs lei- 
džiate gyvenimą kelionėse? 

— Taip. Esu padaręs įžadą daug keliauti tais lai- 
kais, kada anaiptol nemaniau, jog kada nors turėsiu gali- 
mybę jį išpildyti, — šypsodamasis atsakė nepažįstama- 
sis.— Esu padaręs keletą ir kitų įžadų, kuriuos taio pat 
tikiuosi kada nors išpildyti. 

Nors Sindbadas ištarė tuos žodžius nepaprastai šal- 
tai, jo akyse plykstelėjo baisios neapykantos kibirkštis. 

— Turbūt jūs esate daug kentėjęs? — paklausė 
Francas. 

Sindbadas krūptelėjo ir įdėmiai pažiūrėjo į jį. 

— Kodėl taip manote? — paklausė. 

— Todėl, kad apie tai byloja jūsų balsas, žvilgsnis, 
jūsų išblyškimas, jūsų gyvenimo būdas. 

— Mano gyvenimo būdas? Aš gyvenu patį laimin- 
giausią gyvenimą, koks tik įmanomas žemėje,— gyvenu 
kaip koks paša. Aš pasaulio valdovas. Jeigu man kur 
nors patinka, ten ir pasilieku. Pasidaro nuobodu — iš- 
vykstu. Aš laisvas kaip paukštis, sparnuotas kaip ir jis. 
Žmonės, kurie mane supa, klauso manęs besąlygiškai. 
Kartais pramogauju tyčiodamasis iš žmonių teisingumo, 

pagrobdamas jų ieškomą plėšiką arba persekiojamą nusi- 
kaltėlį. Be to, aš turiu savo teisingumą, visų instancijų, 
be delsimo ir apeliacijų. Jis pasmerkia ir išteisina, ir į 
jį niekas nesikiša. Jeigu jūs paragautumėte mano gyve- 
nimo, jūs nenorėtumėte kitokio ir niekada negrįžtumėte 
į pasaulį, nebent tik įvykdyti kokį nors slaptą suma- 
nymą. 

— Pavyzdžiui, kerštą! — tarė Francas. 

Nepažįstamasis įsmeigė į jaunuolį tokį žvilgsnį, ku- 
ris prasiskverbia į pačias širdies ir proto gelmes. 

— Kodėl būtinai kerštą? — paklausė jis. 

— Todėl, — paaiškino Francas,— kad jūs man at- 
rodote žmogus, kurį persekioja visuomenė ir kuris ruo- 
šiasi suvesti su ja kažkokias baisias sąskaitas. 

— Klystate,— tarė Sindbadas ir nusijuokė keistu 
juoku, parodydamas aštrius baltus dantis, — aš esu savo- 
tiškas filantropas ir galbūt kada nors atvyksiu į Paryžių 
nurungti poną Aperą ir Žmogų su mėlynu apsiaustu '. 

— Ir tai bus pirmoji jūsų kelionė į Paryžių? 

— Deja, taip. Nesu labai smalsus, tiesa? Bet, sakau 
jums, ne aš dėl to kaltas, nors laikas ir tam ateis. 

— Ir greitai manote vykti į Paryžių? 

— Pats nežinau, tai priklausys nuo kai kurių ap- 
linkybių. 

— Norėčiau būti ten tuo laiku, kai atvyksite, ir pasi- 
stengti, kiek tai man bus įmanoma, atsilyginti už tokį 
didelį svetingumą, kurį man parodėte Montekriste. 

— Su didžiausiu malonumu priimčiau jūsų pasiūly- 
mą,— atsakė šeimininkas, — bet, deja, jei aš ir vyksiu į 
Paryžių, tai greičiausiai inkognito. 

Tuo tarpu vakarienė tęsėsi. Atrodė, kad ji patiekta 
tik Francui, nes nepažįstamasis vos palietė vieną ar du 
tų puikių patiekalų, kuriais jis vaišino nelauktąjį svečią 
ir kuriuos tasai nesivaržydamas kirto. 

Pagaliau Ali atnešė desertą arba, tiksliau, nuėmė 
nuo statulų pintines ir padėjo ant stalo. 

Tarp pintinių jis pastatė nedidelę paauksuoto sidabro 
taurę su dangteliu. 


'-Garsaus labdario Edmo Šampiono (1764—1852) pravardė. 

Ali pastatė tą taurę nepaprastai pagarbiai, ir šitai 
sužadino Franco smalsumą. Jis pakėlė dangtelį ir pama- 
tė žalsvą tyrę, panašią į šventagaršvės uogienę, bet jam 
visiškai nežinomą. 

Sumišęs jis uždėjo dangtelį ir, žvilgtelėjęs į šeimi- 
ninką pamatė, kad tas pašaipiai šypsosi. 

— Negalite atspėti, kas yra šioje taurėje, ir dėl to 
jaučiate didelį smalsumą? 

— Taip, prisipažįstu. 

— Ši žalia uogienė — tai ambrozija, kurią Hebė 
patiekdavo ant Jupiterio stalo. 

— Bet ši ambrozija,— tarė Francas,— pabuvusi 
žmonių rankose, turbūt pakeitė savo dangišką pavadini- 
mą į žemišką? Kaip vadinasi paprasta žmonių kalba tas 
skanėstas, kuriam, beje, ypatingo potraukio nejaučiu? 

— Štai tvirtas mūsų materializmo įrodymas! — su- 
šuko Sindbadas.— Kaip dažnai mes praeiname pro savo 
laimę jos nepastebėdami, į ją net nežvilgtelėję. O jei ir 
žvilgtelime, tai jos nepažįstame. Jeigu jūs žmogus pozi- 
tyvus ir jūsų dievas — auksas, paragaukite šitos uogie- 
nės, ir prieš jus atsivers Peru, Guzerato ir Galkondos 
kasyklos. Jeigu jūs esate vaizduotės žmogus, jeigu jūs 
poetas, paragaukite jos, ir jums dings galimybių ribos: 
prieš jus atsivers begaliniai toliai,— ir jūs klaidžiosite 
beribėse svajonių erdvėse jausdamas laisvę širdyje, jaus- 
damas laisvę sieloje. Jeigu jūs esate garbėtroška, vaiko- 
tės žemiškosios didybės, — paragaukite jos, ir po valan- 
dos būsite valdovas, — valdovas ne mažos šalies kur nors 
Europos kampe, kaip Anglija, Prancūzija ar Ispanija, 
bet Žemės valdovas, pasaulio valdovas, Visatos valdovas. 
Jūsų sostas stovės ant to kalno, kur šėtonas nunešė 
Jėzų, ir nesilenkdamas jam, nebučiuodamas jo nagų, 
jūs būsite visų Žemės viešpatijų aukščiausiasis valdovas. 
Juk tai vilioja ar ne, juoba kad užtenka tik... Žiūrėkite. 

Tardamas tuos žodžius jis atidengė mažą paauksuoto 
sidabro taurę, paėmė kavos šaukšteliu gabaliuką užbur- 
tos uogienės, įdėjo jį į burną ir palengva nurijo prisi- 
merkęs ir atmetęs galvą. 

Francas nekliudė savo šeimininkui gardžiuotis mėgs- 
tamu skanėstu. Kai jis truputį atsipeikėjo, svečias pa- 
klausė: 

— Bet kas čia tas užburtas valgis? 

— Ar jūs girdėjote apie Kalno senį?',— paklausė 
šeimininkas.— Apie tą patį, kuris norėjo nužudyti Pi- 
lypą Augustą? 

— Aišku. 

— Jūs žinote, kad kalno papėdėje, — todėl ir tokia 
poetiška pravardė, — jis valdė puikų slėnį. Šiame slėnyje 
plytėjo nuostabūs sodai, pasodinti Hasano ibn Sabos, o 
tuose soduose buvo nuošalios pavėsinės. Į tas pavėsines 
jis sukviesdavo išrinktuosius ir vaišindavo juos, anot 
Marko Polo, kažkokia žole, kuri nukeldavo juos į dausas, 
ten jų laukdavo amžinai žydį augalai, amžinai išsirpę 
vaisiai, amžinai jaunos merginos. Tai, ką tie laimingi 
jaunuoliai palaikydavo tikrove, buvo svajonė, tačiau to- 
kia graži svajonė, tokia svaiginanti, tokia karšta, kad jie 
parduodavo už ją kūną ir sielą tam, kuris jiems ją dova- 
nodavo, klausydavo jo kaip Dievo, eidavo į pasaulio kraš- 
tą žudyti nurodytos aukos ir nemurmėdami mirdavo 
baisia mirtimi, nes vildavosi, kad tai tik perėjimas į tą 
palaiminga gyvenimą, kurį jiems žadėjo ši šventa žolė. 

— Tai čia hašišas! — suriko Francas. — Aš jį žinau, 
bet tik iš vardo. 

— "Taip, teisingai, mielasis Aladinai, čia hašišas, 
pats geriausias, pats gryniausias iš visų Aleksandrijos 
hašišų, jį pagamino Abugoras, nuostabus meistras, didis 
žmogus, kuriam vertėtų pastatydinti rūmus su užrašu: 
„Laimės pardavėjui — dėkinga žmonija“. 

— Žinote ką, — tarė Francas, — aš noriu pats įsiti- 
kinti, kad jūs jį giriate teisingai. 

— Spręskite patys, mielas svety, spręskite patys. 
Bet nepasitenkinkite pirmuoju paragavimu. Jutimus rei- 
kia pratinti prie kiekvieno naujo įspūdžio, švelnaus ar 
stipraus, liūdno ar džiaugsmingo. Prigimtis kovoja prieš 
šią dievišką žolę, nes prigimtis nesutverta džiaugsmui, 
jai mielesnė kančia. Reikia, kad nugalėta prigimtis kristų 
šitoje kovoje, reikia, kad tikrovė klausytų svajonės. Tuo- 
met laimės svajonė, svajonė taps gyvenimu, o gyveni- 
mas — svajone. Bet kokios skirtingos tos metamorfozės! 


Kalno senis — Hasanas ibn Saba — siųsdamas į žygius savo 
„Tidavi“ (tai yra, pasmerktuosius) apsvaigindavo juos hašišu. 

Palyginęs realaus gyvenimo sielvartus su įsivaizduojamo 
gyvenimo malonumais, jūs nusigręšite nuo gyvenimo ir 
atsiduosite amžinai svajonei. Kai paliksite savo paties 
pasaulį dėl kitų pasaulio, jums atrodys, kad iškeitėte 
neapoliečių pavasarį į laplandų žiemą. Jums atrodys, kad 
iš dausų patekote į žemę, iš dangaus į pragarą. Ragau- 
kite hašišo, mielas svety! Ragaukite! 

Užuot atsakęs, Francas paėmė šaukštelį, pakabino 
nuostabiosios uogienės lygiai tiek pat, kiek jos buvo pa- 
ėmęs jos šeimininkas, ir įsidėjo į burną. 

— Velniai rautų! —-tarė jis, nurijęs dieviškąjį ska- 
nėstą.— Nežinau, ar malonios bus pasekmės, bet pati 
uogienė visai nėra tokia skani, kaip jūs teigiate. 

— Dėl to, kad jūsų gomurys dar nepripratęs prie 
nuostabaus šito dalyko skonio. Sakykite, argi iš pirmo 
karto jums patiko austrės, arbata, porteris, triufeliai — 
visa tai, ką paskui pamėgote? Argi jūs suprantate romė- 
nus, kurie fazanus kepdavo su asafetida, ir kinus, kurie 
valgo kregždžių lizdus? Aišku, ne. Tas pat ir čia. Paken- 
tėkite savaitę, ir nerasite pasaulyje kito tokio skanu- 
myno kaip šis, nors šiandien hašišas jums atrodytų labai 
neskanus ir nemalonus. O dabar eime į kitą kambarį, į 
jūsų. Ali paduos mums pypkes ir kavos. 

Abudu atsistojo, ir kol tas, kuris buvo pasivadinęs 
Sindbadu ir kurį mes retkarčiais irgi šitaip vadindavome, 
kad duotume jam kokį nors vardą, kol tas davė paliepi- 
mus tarnui, Francas įėjo į gretimą kambarį. 

Tas kambarys buvo įrengtas paprasčiau, bet ne ma- 
žiau turtingai. Jis buvo visai apskritas, aplink jį visą 
ėjo didžiulė sofa. Sofa, sienos, lubos ir grindys buvo 
nuklotos brangiais kailiais, minkštais ir švelniais kaip 
puriausias kilimas. Tai buvo Afrikos liūtų kailiai su im- 
pozantiškais karčiais, rainuotų Bengalijos tigrų, Kapo 
panterų kailiai, ryškiai margi, panašūs į tos panteros, 
kurią pamatė Dantė, pagaliau Sibiro lokių ir Norvegijos 
lapių kailiai, — daugybė jų gulėjo vienas ant kito, užtat 
atrodė, tartum eini per vešlią žolę arba ilsiesi pūkų 
patale. 

Svečias ir šeimininkas atsigulė ant sofos; jazmino 
šakelių pypkiakočiai su gintariniais kandikliais buvo 

ranka pasiekiami, pypkės jau prikimštos tabako, kad 
netektų antrą kartą rūkyti tos pačios. Jiedu pasiėmė po 
pypkę. Ali uždegė ir nuėjo kavos. 

Stojo tyla. Sindbadas nugrimzdo į godas, kurios, 
atrodė, nepaliko jo net kalbantis su svečiu. Francas atsi- 
dėjo tylioms svajonėms, kurios visada aplanko rūkant 
gerą tabaką. Drauge su jo dūmais nulekia visos liūdnos 
mintys, ir sielą apninka žavingi sapnai. 

Ali atnešė kavos. 

— Kokios norite? — paklausė nepažįstamasis, — 
prancūziškos ar turkiškos, stiprios ar silpnos, su cukrumi 
ar be cukraus, nusistojusios ar verdančios? Rinkitės, 
yra visokios. 

— Gersiu turkišką, — atsakė Francas. 

— Teisingai,— tarė šeimininkas,— šitai rodo, kad 
jūs linkęs į rytietišką gyvenimą. Ak! Tik Rytuose mo- 
kama gyventi. Turiu prisipažinti, — pridūrė jis su keis- 
ta šypsena, kurią Francas spėjo pastebėti, — kai atliksiu 
reikalus Paryžiuje, važiuosiu baigti savo dienas į Rytus. 
Ir jeigu panorėsite vėl mane aplankyti, jums teks ieškoti 
manęs Kaire, Bagdade ar Ispahane. 

— Tai bus visai nesunku,— tarė Francas, — nes aš 
jaučiu, kad man auga erelio sparnai, su jais aš apskrisiu 
visą pasaulį per vieną parą. 

— Aha! Tai hašišas veikia! Išskleiskite sparnus ir 
skriskite į tolimas erdves: nebijokite, jūs saugomas, ir 
jeigu jūsų sparnai, kaip Ikaro, ištirptų nuo saulės kait- 
ros, mes esame čia, kad jus globotume. 

Jis pasakė Ali keletą žodžių arabiškai, tas nusilenkė 
ir išėjo. 

Francas pajuto keistą pasikeitimą. Visas per dieną 
susikaupęs nuovargis, visas vakaro įvykių sužadintas 
nerimas dingo kaip tą pirmąją poilsio valandėlę, kada 
jau grimzti į miegą ir dar neaiškiai tatai jauti. Jo kūnas 
įgijo nematerialų lengvumą, protas neapsakomai prablai- 
vėjo, pojūčiai dvigubai paaštrėjo. Jo horizontas vis plė- 
tėsi, bet ne tas rūškanas horizontas, kurį jis matė prieš 
užmigdamas ir kuris atrodė kažkaip miglotai grėsmin- 
gas, bet žydras, vaiskus, neaprėpiamas horizontas, regi- 
mas jūros žydrynėje, saulės spindėjime, jaučiamas vėjo 

dvelkime. Paskui, aidint savo jūreivių dainos garsams, 
tokiems švariems ir vaiskiems garsams, kad iš jų būtų iš- 
ėjusi dieviška melodija, jeigu būtų pavykę juos užrašyti, 
iš valties jis pamatė, kaip prieš akis kyla Montekristo 
sala, bet ne kaip rūsti uola ant bangų, o kaip oazė dyku- 
moje. Juo labiau prie salos artėjo valtis, juo plačiau lie- 
josi daina, nes iš salos į padangę kilo paslaptinga žavi 
melodija, tarsi kokia nors Lorelei būtų norėjusi pavi- 
lioti žvejį arba burtininkas Amfionas — pastatyti ten 
miestą. 

Pagaliau valtis priplaukė krantą, bet palietė jį be 
stuktelėjimo, lengvai, kaip lūpos paliečia lūpas, ir jis įėjo 
į olą, o žavingoji muzika vis netilo. Jis nulipo, arba gal 
jam tik pasirodė, kad jis lipa laiptais, įkvėpdamas gaivų 
kvapnų orą, dvelkiantį aplink Kirkės olą, prisodrintą 
tokių aromatų, nuo kurių siela atsiveria svajonėms, ku- 
piną tokios ugnies, nuo kurios įsiliepsnoja jausmai. Ir 
jis išvydo viską, ką regėjo tikrovėje, pradedant Sindba- 
du, savo fantastišku šeimininku, baigiant Ali, nebyliu jo 
tarnu. Paskui viskas susijaukė ir išnyko lyg paskutinieji 
šešėliai gęstant stebuklingam žibintui ir jis atsidūrė salėje 
su statulomis, apšviestoje tik vienu tų blausių antikinių 
žibintų, kurie naktimis sergėdavo miegą arba malonumus. 

Tai buvo tos pačios statulos, puikių formų, geidu- 
lingos ir tuo pačiu metu kupinos poezijos, su magnetiniu 
žvilgsniu, gundančia šypsena, vešliomis garbanomis. 
Tai buvo Frina, Kleopatra, Mesalina — trys didžiosios 
kurtizanės. Ir tarp tų begėdiškų reginių tartum skaistus 
spindulys, tartum angelas ant pagoniškojo Olimpo išniro 
nekalta būtybė, šviesi vizija, droviai slepianti nuo mar- 
murinių pasileidėlių savo skaisčias akis. 

Ir štai tas tris statulas apvaldė aistringas vieno 
mylimojo geismas, ir tas mylimasis buvo jis. Jos prisi- 
artino prie jo guolio su ilgomis baltomis, iki kulkšnių 
krintančiomis tunikomis, su nuogomis krūtimis, su iš- 
leistų kasų bangomis, tokiomis pozomis, kurios sugun- 
dydavo dievus, bet prieš kurias atsispirdavo šventieji. 
Jos žvelgia į jį tokiais nepalenkiamais ir ugningais 
žvilgsniais, kaip gyvatė žvelgia į paukštį, ir jis neturi 
jėgų priešintis tiems žvilgsniams, kankinamiems kaip 

glamonėjimas, geismingiems kaip pabučiavimas. 

Francas užsimerkia ir, apsidairęs aplinkui paskutinį 
kartą, blausiai mato drovią statulą, susisupusią savo 
skraiste. Ir štai jo akys užsimerkė tikrovei, o pojūčiai 
atsiskleidė neįsivaizduojamiems geismams. 

Tada prasidėjo nesibaigiantis mėgavimasis, nepraei- 
nanti aistra, kurią pranašas Mahometas žadėjo savo iš- 
rinktiesiems. Marmurinės lūpos atgijo, krūtys sušilo, ir 
Francui, pirmą kartą paragavusiam hašišo, aistra pasi- 
darė skausminga, mėgavimasis geismu — kančia. Jis 
jautė, kaip prie jo karščiuojančių lūpų priglunda mar- 
murinės lūpos, standžios ir šaltos it gyvatės žiedai. 
Tuo metu, kai jo rankos mėgino atstumti tą siaubingą 
aistrą, pojūčiai pasidavė slėpiningo sapno žavesiui, ir pa- 
galiau po kovos, už kurią negaila atiduoti sielos, jis krito 
aukštielninkas, uždusęs, be jėgų, išsekęs nuo mėgavimosi, 
atsiduodamas marmurinių meilužių pabučiavimams ir 
siautulingo sapno kerams. 


XXXII + PABUDIMAS 


Kai Francas atsipeikėjo, jį supantieji daiktai at- 
rodė lyg sapno tesinys. Jam vaidenosi, kad jis ka- 
pinių rūsyje, kur tarsi užuojautos žvilgsnis vos be- 
prasiskverbia saulės spindulys. Jis ištiesė ranką ir 
užčiuopė pliką akmenį. Pakėlė galvą ir pamatė, kad 
guli susisupęs į apsiaustą ant sausų labai minkštų 
ir kvepiančių viržių. 

Vizijos išnyko, ir statulos, tarsi šmėklos jam 
bemiegant išėjusios iš kapo, dingo, kai jis pabudo. 

Jis žengė keletą žingsnių link saulės spindulio. 
Audringas sapnas pasikeitė ramia tikrove. Jis sup- 
rato esąs oloje, priėjo prie skliautinės angos ir pama- 
tė žydrą dangų bei mėlyną jūrą. Ryto saulės spindu- 
liai vėrė bangas ir orą. Ant kranto sėdėjo jūreiviai. 
Jie šnekučiavosi ir juokėsi. Už kelių žingsnių nuo 
kranto grakščiai suposi ant inkaro valtis. 

Valandėlę jis gardžiavosi gaiviu jūros vėju, 
glostančiu kaktą. Klausėsi, kaip vos girdimai pliuš- 

kena bangos, duždamos į krantą ir palikdamos ant 
uolų baltus kaip sidabras purslų nėrinius. Niekuo 
nesirūpindamas, nieko negalvodamas, jis grožėjosi 
dieviškai puikiu rytu, kurį ypač gyvai jauti po fan- 
tastiško sapno. Pamažu stebėdamas atsiskleidusį 
jo akims gamtos gyvenimą, tokį ramų, tyrą, di- 
dingą, Francas pajuto, kokie neįtikimi jo sapnai, ir 
atmintis grąžino jį į tikrovę. 

Jis prisiminė, kaip atvyko į salą, atsilankė pas 
kontrabandininkų  atamaną, prisiminė požeminius 
rūmus, kupinus prabangos, nuostabią vakarienę ir 
šaukštelį hašišo. 

Tik skaisčioje dienos šviesoje jam pasirodė, kad 
praėjo mažiausiai metai nuo tų visų nuotykių, — 
toks gyvas buvo jo sąmonėje sapnas ir taip labai 
pavergęs jo mintis. Retkarčiais jam vaidenosi tos 
šmėklos, — čia sėdinčios tarp jūreivių, čia šmėkščio- 
jančios ant uolų arba besisupančios valtyje,— ku- 
rios jam nešykštėjo malonumų savo glamonėmis. Vis 
dėlto jo galva buvo šviesi, kūnas puikiausiai pailsė- 
jęs. Nė mažiausio sunkumo, anaiptol, jis jautėsi 
labai gerai ir su ypatingu džiaugsmu traukė į krū- 
tinę, gaivų orą ir šildė veidą prieš kaitrius saulės 
spindulius. 

Žvaliu žingsniu jis prisiartino prie jūreivių. 

Pamatę jį, šie atsistojo, o valties savininkas pri- 
ėjo artyn. 

— Jo  malonybė  Sindbadas,— tarė jis,— liepė 
perduoti jūsų malonybei linkėjimus ir pasakyti, kad 
jis labai apgailestauja negalėjęs su jumis atsisvei- 
kinti. Jis tikisi, kad jam atleisite sužinoję, jog buvo 
priverstas labai skubiu reikalu išvykti į Malagą. 

— Nejaugi visa tai tiesa, drauguži Gaetanai? — 
tarė Francas.— Nejaugi yra žmogus, kuris karališ- 
kai mane priėmė šioje saloje ir išvyko man dar 
miegant? 

— Yra, antai jo jachta, ji tolsta išskleidusi visas 
bures. Jeigu žvilgtelėsite pro žiūroną, tai tikriausiai 
rasite tarp įgulos ir savo šeimininką. 

Gaetanas parodė ranka mažą laivelį, plaukiantį į 
pietinį Korsikos kraštą. 

Francas išsiėmė žiūroną, nustatė jį ir pažiūrėjo nu- 
rodyta kryptimi. 

Gaetanas neapsiriko. Ant denio, atsigręžęs į salą, 
stovėjo nepažįstamasis, kaip ir Francas laikydamas ran- 
koje žiūroną. Jis buvo su tais pačiais drabužiais, su ku- 
riais vakare pasirodė svečiui, ir atsisveikindamas mosavo 
skarele. 

Francas išsitraukė nosinę ir taip pat pamosavo. 

Po akimirkos jachtoje pasirodė lengvas dūmų debesė- 
lis, jis gražiai atsiskyrė nuo laivo ir palengva ėmė kilti į 
dangų. Paskui Francas išgirdo silpną šūvį. 

— Girdite? — paklausė Gaetanas.— Tai jis atsisvei- 
kina su jumis. 

Francas paėmė karabiną ir iššovė į orą, vis dėlto nesi- 
tikėdamas, kad šūvio garsas galėtų įveikti erdvę, skirian- 
čią jį nuo jachtos. 

— Ką dabar įsakysite, jūsų malonybe? — paklausė 
Gaetanas. 

— Pirmiausia uždekite fakelą. 

— A, suprantu,— tarė šeimininkas, — norite rasti 
įėjimą į užburtus rūmus. Linkiu jums sėkmės, jūsų ma- 
lonybe, jeigu šitai gali suteikti pramogą. Fakelą tuojau 
parūpinsiu. Ta mintis ir man kadaise nedavė ramybės, 
aš taip pat tris ar keturis kartus mėginau ieškoti, bet 
pagaliau atsižadėjau. Džovani,— pridūrė jis,— uždek 
fakelą ir paduok jo malonybei. 

Džovanis padarė, kas buvo liepta. Francas paėmė 
fakelą ir įėjo į požemį; paskui jį sekė Gaetanas. 

Jis pažino vietą, kur nubudo gulėdamas ant viržių. 
Tačiau bergždžiai žiūrinėjo su šviesa olos sienas: iš aprū- 
kusių vietų Francas suprato, kad ir prieš jį daug kas 
šitaip ieškojo. 

Ir vis dėlto jis apžiūrėjo kiekvieną tos granito sienos 
sprindį — sienos, neįžvelgiamos kaip ateitis. Į kiekvieną 
įtrūkimą jis kaišiojo medžioklinio peilio geležtę, spaudi- 
nėjo kiekvieną iškilimėlį, tikėdamasis, kad šis pasiduos, 
tačiau viskas veltui, be jokios naudos jis tik sugaišo dvi 
valandas. 

Pagaliau jis atsisakė savo kėslų. Gaetanas trium- 
favo. 

Kai Francas grįžo prie kranto, jachta atrodė jam tik 
baltas taškelis horizonte. Jis prisidėjo prie akių žiūroną, 
tačiau net ir pro jį nieko nebuvo galima įžiūrėti. 

Gaetanas priminė, kad Francas čia atvykęs medžioti 
laukinių ožkų. Francas visai buvo užmiršęs. Jis pasiėmė 
šautuvą ir nuėjo paslampinėti po salą kaip žmogus, 
kuris greičiau vykdo pareigą, negu pramogauja, ir per 
ketvirtį valandos nušovė ožką su pora ožiukų. Tačiau tos 
ožkos, nors laukinės ir greitos kaip stirnos, buvo tokios 
panašios į mūsų namines ožkas, kad Francas nelaikė jų 
medžioklės grobiu. 

Be to, jį domino visai kitos mintys. Nuo vakar vaka- 
ro jis buvo pasidaręs „Tūkstančio ir vienos nakties“ 
pasakų herojumi ir nuolat pasijusdavo begalvojąs apie olą. 

Nors iš pradžių ieškoti nesisekė, jisai vėl pradėjo iš 
naujo, Gaetanui paliepęs tuo metu iškepti vieną ožkiuką. 
Francas ieškojo taip ilgai, kad grįžęs rado ožkiuką jau 
iškeptą ir pusrytį paruoštą. 

Francas atsisėdo toje vietoje, kur vakare jo atėjo 
kviesti vakarienės pas paslaptingąjį šeimininką, ir vėl 
pamatė it žuvėdrą ant bangos keteros mažutę jachtą, 
tebeplaukiančią Korsikos kryptimi. 

— Kaipgi čia? — kreipėsi jis į Gaetaną.— Juk man 
sakėte, kad ponas Sindbadas išplaukė į Malagą, o man 
rodos, jog jis vyksta tiesiog į Porto Vekiją. 

— Negi jūs užmiršote,— stebėjosi valties šeiminin- 
kas, — kad jo įguloje šiuo metu yra du korsikiečiai plėši- 
kai? 

— Tikrai! Jis nori juos išlaipinti į krantą? — tarė 
Francas. 

— Teisingai. Tas žmogus, sako, nebijo nei Dievo, nei 
velnio, ir jam vieni juokai padaryti penkiasdešimt mylių 
lanką, jei reikia padėti kokiam nors vargšui, pateku- 
siam į bėdą. 

— Tačiau tokios paslaugos gali sukiršinti jį su val- 
džia to krašto, kuriame jis užsiima šitokia filantropija, — 
pastebėjo Francas. 

— Na, ir kas! — atsakė Gaetanas juokdamasis.— 
Baisiai čia jam rūpi valdžia! Jis ją visai nieku laiko! 
Tegul pabando jį persekioti! Pirmiausia, jo jachta ne 

laivas, o paukštis, ir kol kokią nors fregata nuplauks 
tris mylias, ji — dvylika. Antra, vos tik jam kur nors iš- 
lipus į krantą, visur jo laukia draugai. 

Buvo aišku, kad Sindbadas, vaišingasis Franco šei- 
mininkas, turi garbės bendrauti su kontrabandininkais 
ir visų Viduržemio jūros pakrančių plėšikais, o šitai teikė 
jam truputį keistą aspektą. 

Franco jau niekas Montekristo saloje nebelaikė. Jis 
neteko bet kokios vilties atskleisti olos paslaptį, užtat 
nuskubėjo pusryčiauti, liepęs jūreiviams paruošti valtį. 

Po pusvalandžio jis jau sėdėjo valtyje. 

„Paskutinį kartą jis pažvėlgė į jachtą. Ji turėjo dingti 
iš akių Porto Vekijos įlankoje. 

Francas davė ženkią išplaukti. 

Jachta dingo tuo metu, kai valtis pajudėjo. 

Drauge su jachta dingo ir paskutiniai praėjusios 
nakties pėdsakai: vakarienė, Sindbadas, hašišas ir sta- 
tulos — viskas susiliejo Francui viename sapne. 

Valtis plaukė visą dieną ir visą naktį. Kitą rytą, kai 
patekėjo saulė, dingo ir Montekristo sala. 

Išlipęs į krantą, Francas bent laikinai užmiršo savo 
nuotykius ir skubėjo tvarkyti paskutiniuosius reikalus 
Florencijoje, kad greičiau galėtų vykti į Romą, kur jo 
laukė Alberas de Morseras. 

Paskui jis leidosi į kelionę ir šeštadienio vakare iš- 
lipo iš pašto karietos Muitinės aikštėje. 

Kambariai, kaip jau esame sakę, buvo užsakyti iš 
anksto, reikėjo tik pasiekti maestro Pastrinio viešbutį, 
o šitai buvo ne taip jau paprasta, nes gatvėse vilnijo 
minia ir Roma jau buvo apimta duslaus ir nerimastingo 
jaudinimosi — didelių įvykių pranašo. O Romoje kasmet 
būna keturi dideli įvykiai: karnavalas, didžioji savaitė, 
Dievo kūno šventė ir švento Petro atlaidai. 

Kitą visą laiką miestas nugrimzta į apsnūdimą ir 
būna lyg ir tarp gyvybės ir mirties, o tai daro jį panašų 
į prieplauką tarp šio ir ano pasaulio — nuostabiai gražią, 
kupiną poezijos ir labai savotišką prieplauką, kurią Fran- 
'cas jau buvo aplankęs kokius šešis kartus ir kuri kiek- 
vieną kartą jam atrodydavo vis žavingesnė ir patrauk- 
lesnė. 

Pagaliau jis prasiskverbė pro vis labiau tirštėjančią 
ir vis labiau ūžiančią minią ir pasiekė viešbutį. Į pirmąjį 
klausimą jam buvo atsakyta taip šiurkščiai, kaip temo- 
ka atsakyti užimti vežikai ir perpildytų nakvynės namų 
šeimininkai, kad „Londono“ viešbuty vietos nėra. Tuomet 
jis pasiuntė maestro Pastriniui savo vizitinę kortelę ir 
primygtinai prašė pakviesti Alberą de Morserą. Tatai 
padėjo. Maestro Pastrinis pats atbėgo pas jį, atsiprašė 
privertęs jo malonybę laukti, išbarė tarnus, ištraukė iš 
čičeronės rankų žvakę, — o šis jau buvo spėjęs prisiplak- 
ti prie atvykusio,— ir ruošėsi jį vesti pas Alberą, bet 
tasai pats išėjo jo pasitikti. 

Užsakytą patalpą sudarė du nedideli miegamieji ir 
kabinetas. Miegamųjų langai buvo į gatvę — aplinkybė, 
kurią maestro Pastrinis nepaprastai išgyrė. Visus kitus 
kambarius tame aukšte buvo išsinuomojęs kažkoks tur- 
tuolis ar tai iš Sicilijos, ar iš Maltos — šeimininkas tik- 
rai nežinojo. 

— Visa tai labai puiku, maestro Pastrini,— tarė 
Francas, — bet mums būtų ne pro šalį tuojau pavakarie- 
niauti, o rytojui ir kitoms dienoms mums reikia ka- 
rietos.. 

— Vakarienė vieni juokai, — atsakė viešbučio šeimi- 
ninkas,— tuojau bus paduota, bet karieta... 

— Na? — sušuko Alberas.— Palaukite, palaukite, 
maestro Pastrini, nejuokaukite. Mums reikia karietos. 

— Jūsų malonybe,— atsakė viešbučio šeimininkas, — 
bus padaryta viskas, kas įmanoma, kad ją gautumėte. 
Daugiau nieko negaliu jums pažadėti. 

— O kada sužinosime? — paklausė Francas. 

— Rytoj rytą, — atsakė šeimininkas. 

— Bet ką čia! — tarė Alberas.— Užmokėsim bran- 
giau, ir tiek. Viskas aišku: Drekas ir Aronas paprasto- 
mis dienomis ima po dvidešimt penkis frankus, o sekma- 
dieniais ir per šventes po trisdešimt ar trisdešimt penkis. 
Pridėkite penkis frankus už tarpininkavimą, ir bus ketu- 
riasdešimt — kam čia daug aušinti burną. 

— Aš abejoju, ar jūsų malonybė net už dvigubai 
tiek galėtų ką nors gauti. 

— Tai tegu kinko arklius į kelionės karietą. Ji 


351 


truputį apdaužyta, bet niekis. 

— Arklių neįmanoma gauti. 

Alberas pažiūrėjo į Francą kaip žmogus, nesupratęs, 
kas jam sakoma. 

— Kaip jums šitai patinka, Francai? Nėra arklių, — 
tarė jis, — bet argi negalima gauti nors pašto žirgų? 

— Visi jau išnuomoti prieš kokias dvi savaites, o 
dabar liko tik tie, kurie būtinai reikalingi paštui. 

— Ką jūs į tai pasakysite? — paklausė Francas. 

— Pasakysiu, kad jeigu aš kokio nors dalyko ne- 
pajėgiu suprasti, tai esu įpratęs prie to dalyko negaišti 
ir einu prie kito. Kaip ten vakarienė, maestro Pastrini? 

— Vakarienė gatava, jūsų malonybe. 

— Tai pirmiausia pavakarieniaukime. 

— (O karieta ir arkliai? — paklausė Francas. 

— Nesirūpinkite, mano drauge, jie atsiras, tik ne- 
reikia šykštėti. 

Ir Morseras pavakarieniavo su ta nuostabia filo- 
sofija žmogaus, kuriam atrodo viskas įmanoma, kol jo 
kišenė išsipūtusi arba piniginė gerai prikimšta, pavaka- 
rieniavęs atsigulė ir miegojo kaip užmuštas, sapnuo- 
damas, kad važinėja per karnavalą šešetu arklių. 


XXXIII + ROMOS PLĖŠIKAI 


Kitą dieną Francas pabudo pirmasis ir tučtuojau 
paskambino. 

Varpeliui dar nespėjus nutilti įėjo pats maestro Pas- 
trinis. : 

— Na, matote, — švytėdamas tarė šeimininkas, net 
nelaukdamas Franco paklausiant,— vakar aš atspėjau, 
jūsų malonybe, kai nedrįsau nieko jums žadėti. Per 
vėlai susigriebėte, visoje Romoje nėra nė vienos karie- 
tos, žinoma, tik toms trims dienoms. 

— Taip, aišku! — atsakė Francas.— Kaip tik toms 
dienoms, kada jos labiausiai reikia. 

— Kas naujo? — paklausė Alberas įeidamas.— Ka- 
rietos nėra? 

— Įspėjote, mielas bičiuli, — atsakė Francas. 

— Nieko neprikiši, geras miestpalaikis, tas jūsų 
amžinasis miestas. 

— Noriu pasakyti, jūsų malonybe,— nesutiko maes- 
tro Pastrinis, trokšdamas palaikyti krikščioniškojo pa- 
saulio sostinės orumą šių keleivių akyse,— noriu pasa- 
kyti, kad nėra karietos nuo sekmadienio ryto ligi antra- 
dienio vakaro. Bet ligi sekmadienio, jėigu norėsite, rasite 
nors penkiasdešimt. 

— Na mat, čia jau geriau! — tarė Alberas.— Šian- 
dien ketvirtadienis, sunku žinoti, kas gali atsitikti ligi 
sekmadienio. 

— (Gal tik tai, kad prigužės dar dešimt ar dvylika 
tūkstančių žmonių,— atsakė Francas,— ir mes patek- 
sime į dar keblesnę padėtį. 

— Mielas bičiuli! — atsakė  Morseras.— Džiauki- 
mės dabartimi ir netemdykime ateities. 

— Blogiausiu atveju langą turėsime? — paklausė 
Francas. 

— Langą? Kur? 

— Į Korso gatvę, kur kitur! 

— Jūs juokaujate! Langą! — sušuko maestro Pas- 
trinis.— Neįmanoma! Jokiu būdu neįmanoma! Buvo vie- 
nas neužimtas penktame aukšte Dorijos rūmuose, bet ir 
tas išnuomotas rusų kunigaikščiui už dvidešimt cechinų 
per dieną. 

Abudu jaunuoliai nustebę susižvalgė. 

— Žinote,- brangūsis drauge, — tarė Francas Albe- 
rui,— kas mums belieka daryti? Praleiskime karnavalą 
Venecijoje. Ten, jei ir nebus karietų, tai bent gondolą 
gausime. 

— Jokiu būdu! — sušuko Alberas.— Aš nuspren- 
džiau pamatyti karnavalą Romoje ir pamatysiu jį, nors 
ir ant kojūkų tektų vaikščioti. 

— Puiki mintis, — sušuko Francas, — ypač gesinant 
mokoletes'. Mes persirengsime polišineliais, vampyrais 
arba Landų gyventojais ir turėsime velnišką pasisekimą. 

— Ar jūsų malonybės vis dėlto norėtų gauti ekipa- 
žą bent iki sekmadienio? 


'Moccoletto (ital.) — žvakigalis. Per karnavalą gatvėmis 
paprastai visi vaikščioja su žvakėmis. 


23. Grafas Montekristas, I t. 353 


— Žinoma! — tarė Alberas.— Nejaugi manote, kad 
mes vaikščiosime Romos gatvėmis pėsti kaip kokie rašti- 
ninkai? 

— Jūsų malonybių įsakymas bus įvykdytas, — tarė 
maestro Pastrinis.— Bet įspėju, kad ekipažas kaštuos 
šešis piastrus per dieną. 

— O aš, mielasis ponas Pastrini, — atsakė Francas, — 
nesu kaip mūsų kaimynas milijonierius, užtat įspėju jus, 
kad aš Romoje jau ketvirtą kartą ir žinau ekipažų kainas 
šiokiadieniais, sekmadieniais bei per šventes. Už tris die- 
nas mes jums duosime dvylika piastrų, ir iš to jūs dar 
neblogai pasipelnysite. 

— Bet kad, jūsų malonybe!..— pabandė priešta- 
rauti maestro Pastrinis. 

— Kaip norite, mielasis šeimininke, kaip norite, — 
E Francas, — galiu aš ir pats susitarti su jūsų afeta- 
tore“, kurį puikiai pažįstu, tai senas mano bičiulis, jis 
jau nemaža pasipelnė iš manęs ir, tikėdamasis ateityje 
dar pasipelnyti, nulups mažiau, negu aš jums siūliau. 
Jūs neteksite to skirtumo vien dėl savo paties kaltės. 

— Kam jums tie rūpesčiai, jūsų malonybe? — tarė 
maestro Pastrinis su šypsena, būdinga italui lupikauto- 
jui, kai tas prisipažįsta nugalėtas.— Pasistengsiu įtikti 
jums ir manau, kad būsite patenkinti. 

— Na, ir puiku! Seniai galėjome susitarti. 

— Kada jums reikia karietos? 

— Už valandos. 

— Už valandos ji bus prie vartų. 

Ir tikrai už valandos ekipažas jau laukė jų. Tai buvo 
paprastas vežimaitis, švenčių proga pakeltas į karietas. 
Tačiau, nors jo išvaizda buvo itin kukli, abudu jaunuo- 
liai būtų jautęsi laimingi turėdami jį karnavalo dienomis. 

— Jūsų šviesybe! — sušuko čičeronė išsikvempu- 
siam pro langą Francui.— Privažiuoti karieta prie rūmų? 

Nors Francui buvo nenaujiena išpūsti italų žodžiai, 
bet jis apsidairė aplinkui. Ir vis dėlto čičeronė aiškiai 
kreipėsi į jį. 

Jo šviesybė buvo jis pats, karieta — vežimaitis, o 
rūmai — tai „Londono“ viešbutis. 


Affettatore (ital.) — ko nors nuomotojas. 

Visas nepaprastas italų polinkis hiperbolizuoti at- 
sispindėjo toje frazėje. 

Francas ir Alberas nulipo žemyn. Karieta privažiavo 
prie rūmų. Jų šviesybės sugriuvo į ekipažą, o čičeronė 
įsitaisė užpakalyje. 

— Kur jūsų šviesybės teiksis važiuoti? 

— Pirmiausia į Švento Petro bažnyčią, o paskui į 
Koliziejų, — kaip tikras paryžietis atsakė Alberas. 

Bet Alberas nežinojo, kad apžiūrėti Šventam Petrui 
reikia visos dienos, o smulkiau susipažinti — viso mėne- 
sio. Taip ir praėjo visa diena apžiūrinėjant Šv. Petro 
bažnyčią. 

Staiga draugai pastebėjo, kad artinasi vakaras. 

Francas pasižiūrėjo į laikrodį: buvo jau pusė penktos. 

Teko grįžti į viešbutį. Lipdamas iš ekipažo, Fran- 
cas liepė vežėjui būti pasiruošusiam aštuntą valandą. 
Jis norėjo parodyti Alberui Koliziejų, žėrintį mėnesie- 
noje, kaip parodė jam Švento Petro bažnyčią, nutviekstą 
saulės. Rodydamas bičiuliui miestą, kuriame pats jau esi 
buvojęs, darai tatai su tokiu koketiškumu, kaip supažin- 
dindamas jį su moterimi, kurios meilužiu kadaise esi 
buvęs. 

Užtat Francas pats nusakė vežėjui maršrutą. Jis 
turėjo išlįsti pro del Popolo vartus, pasukti palei išorinę 
sieną ir įvažiuoti pro San Džovanio vartus. Tokiu būdu 
Koliziejus iš karto išnirs prieš jį, ir jo didingumo nenu- 
stebins nei Kapitolijus, nei Forumas, nei Septimijaus 
Severo arka, nei Antonino ir Faustinos bažnyčia via Sak- 
roje, kuriuos jie būtų galėję pamatyti važiuodami į jį. 

Jaunuoliai susėdo pietų. Maestro Pastrinis buvo ža- 
dėjęs puikius pietus. Pietūs buvo pakenčiami, prikibti 
nebuvo prie ko. 

Bebaigiant valgyti atėjo šeimininkas. Francas pa- 
galvojo, kad jis nori išklausyti pagyrimų, ir ruošėsi jam 
pameilikauti, tačiau Pastrinis pertraukė jį vos žodelį 
spėjus ištarti. 

— Jūsų malonybe,— tarė jis,— man labai malonūs 
jūsų pagyrimai, bet atėjau ne dėl jų. 

— (Gal atėjote pasakyti, kad suradote mums karie- 
tą? — paklausė Alberas, degdamasis cigarą. 

— Tik jau ne dėl šito. Patariu jūsų malonybei liautis 
apie tai galvojus ir būti patenkintam tuo, ką turite. 
Romoje yra įmanomų arba neįmanomų dalykų. Kai jums 
sakoma, kad tai neįmanoma, vadinasi, tai neįmanoma. 

— Paryžiuje daug patogiau: kai jums sakoma, kad 
tai neįmanoma, jūs mokate dvigubai ir tučtuojau gauna- 
te ko jums reikia. 

— Taip kalba visi prancūzai,— atsakė padilgintas 
maestro Pastrinis,— aš, turiu prisipažinti, nesuprantu 
ko jie keliauja. 

— Užtat,— tarė Alberas, flegmatiškai pūsdamas 
dūmus į lubas ir supdamasis krėsle,— užtat keliauja tik 
tokie pakvaišėliai ir kvailiai kaip mes. Protingi žmonės 
sėdi savo namuose Eldero gatvėje, vaikštinėja Gando 
bulvare ir pietauja Kafė de Pari. 

Nereikia nė aiškinti, kad Alberas gyveno minėtoje 
gatvėje, kasdien vaikštinėdavo puikiame bulvare ir pie- 
taudavo toje vienintelėje kavinėje, kur duodami pietūs, 
ir tai tik tada, jeigu palaikai gerus santykius su pada- 
vėjais. 

Maestro Pastrinis nieko neatsakė, matyt, norėjo ap- 
galvoti Albero atsakymą, kuris jam pasirodė nepakan- 
kamai aiškus. 

— Betgi,— tarė Francas, pertraukdamas geografi- 
nius šeimininko svarstymus,— vis dėlto jūs atėjote pas 
mus turėdamas kokį nors tikslą. Kokį? 

— Visiškai teisingai. Dalykas štai koks: karietai jūs 
liepėte laukti aštuntą valandą. 

— Taip. 

— Norite žvilgtelėti į Kolosiejų? 

— Norėjote pasakyti: į Koliziejų? 

— Tai visiškai tas pat. 

— Gerai. 

— Jūs liepėte vežėjui išlįsti pro del Popolo vartus, 
pasukti palei išorinę sieną ir grįžti pro San Džovanio 
vartus? 

— Čia mano paties žodžiai. 

— Šitoks kelias neįmanomas. 

— Neįmanomas? 

— Ar bent labai pavojingas. 

— Pavojingas? Kodėl? 

— Dėl garsiojo Luidžio Vampos. 

— Atleiskite, mielas šeimininke, — tarė Alberas, — 
pirmiausia kas tas jūsų garsusis Luidžis Vampa? Galbūt 
jis labai garsus Romoje, bet, užtikrinu jus, visai nežino- 
mas Paryžiuje. 

— Kaip! Nežinote jo? 

— Neturiu tokios garbės. 

— Niekada negirdėjote jo vardo? 

— Niekada. 

— Tai žinokite, jog jis plėšikas, prieš kurį Deče- 
zaris ir Gasparonė — tiesiog vaikiukai iš bažnytinio 
choro. 

— Dėmesio, Alberai! — sušuko  Francas.— Paga- 
liau į sceną išeina plėšikas! 

— Įspėju, mielas šeimininke, nepatikėsiu nė vienu 
žodžiu, ką mums pasakysite. Užtat galite kalbėti, kiek 
jums patinka, aš klausau. „Kartą senų senovėje...“ Na 
ką, pradėkite! 

Maestro Pastrinis atsisuko į Francą, kuris jam atro- 
dė nuovokesnis už draugą. Reikia pripažinti, kad šis 
garbingas žmogus per savo gyvenimą turėjo viešbutyje 
daug reikalų su prancūzais, bet kai kurios jų proto savy- 
bės iki šiol jam buvo mįslė. 

— Jūsų malonybe,— tarė jis labai rimtai, kreipda- 
masis, kaip jau sakėme, į Francą,— jeigu jūs mane laiko- 
te melagiu, tuščia būtų kalbėti jums tai, ką norėjau pra- 
nešti. Tačiau drįstu patikinti, kad ketinau tatai padaryti 
jūsų malonybių labui. 

— Alberas nesakė, kad jūs melagis, mielasis ponas 
Pastrini,— pertraukė Francas,— jis sakė, kad nepatikės 
jumis, ir viskas. Bet aš jumis patikėsiu, būkite ramus. 
Sakykite. 

— Vis dėlto, jūsų malonybe, suprantate, jeigu jau 
mano teisingumu abejojama... 

— Mielasis,— nutraukė Francas, — jūs greičiau įsi- 
žeidžiate už Kasandrą. Betgi ji buvo pranašė ir jos nie- 
kas neklausė, tuo tarpu jums užtikrintas pusės audito- 
rijos dėmesys. Sėskitės ir pasakokite, kas toksai ponas 
Vampa. 

— Aš jau sakiau jūsų malonybei, kad tai plėšikas, 
kokio nematėme nuo garsiojo Mastrilio laikų. 

— Bet kuo dėtas plėšikas ir mano įsakymas vežėjui 
važiuoti pro del Popolo vartus ir grįžti pro San Džovanio 
vartus? 

— O tuo,— atsakė maestro Pastrinis,— kad jūs ga- 
lite ramiai išvažiuoti pro vienus vartus, bet abejoju, ar 
pavyks grįžti pro kitus. 

— Kodėl? — paklausė Francas. 

— Todėl, kad sutemus net už penkiasdešimt žings- 
nių nuo vartų nėra saugu. 

— Argi? — sušuko Alberas. 

— Ponas vikonte,— atsakė maestro Pastrinis, vis 
dar įžeistas Albero nepasitikėjimo, — aš sakau šitai ne 
jums, 0 jūsų kelionės draugui. Jis yra lankęsis Romoje ir 
žino, kad tokiais dalykais nejuokaujama. 

— Mielasis,— tarė Alberas Francui,— stebėtinai 
puikus nuotykis pats mums peršasi. Prisikimšim karietą 
pistoletų, muškietų ir dvivamzdžių. Luidžis Vampa at- 
vyksta, bet ne jis mus sulaiko, o mes nugabename jį į 
Romą. Įteikiame garsųjį plėšiką jo šventenybei popiežiui, 
tas klausia, kaip jis galėtų atsidėkoti mums už tokią 
paslaugą. Mes be ceremonijų prašome jo karietos, poros 
arklių iš popiežiaus arklidžių ir žiūrime karnavalą iš 
ekipažo, nekalbant jau apie tai, kad dėkingi Romos žmo- 
nės tikriausiai apvainikuos mus Kapitolijuje laurų vai- 
niku ir paskelbs kaip Kurcijų ir Horacijų Koklitą tėvy- 
nės išgelbėtojais. 

Alberui traukiant šią tiradą maestro Pastrinio vei- 
das tikrai buvo vertas dailininko teptuko. 

— Pirmiausia,— nesutiko Francas,— kur gausite 
pistoletų, muškietų ir dvivamzdžių, kurių rengiatės pri- 
grūsti mūsų karietą? 

— Aišku, kad ne mano, o jūsų arsenale, — iš manęs 
Teračine atėmė net durklą. 

— Man lygiai taip pat nutiko Akva Pendente. 

— Žinote ką, mielasis šeimininke,— tarė Alberas, 
degdamasis antrą cigarą,— šitokia priemonė labai pa- 
togi plėšikams ir, man atrodo, įvesta tyčia, susitarus su 
jais. 

Matyt, tokie juokai maestro Pastriniui pasirodė dvi- 
prasmiški, nes jis sumurmėjo kažką panosėje ir kreipėsi 
tik į Francą, kaip į supratingesnį žmogų, su kuriuo ga- 
lima susišnekėti. 

— Jūsų malonybei, be abejo, žinoma, kad užpuolus 
plėšikams paprastai nesiginama. 

— Kaip! — sušuko Alberas, kurio drąsa kilo nuo 
tos vienos minties, kad tylint galima leistis apiplėšti. — 
Kaip tai „nesiginama“? 

— O taip. Priešinkis nesipriešink — nieko nepadės. 
Ką jūs padarysite prieš dvylika plėšikų, kurie iššoka iš 
griovio, iš kokios nors lūšnos arba akveduko ir visi iš 
karto atstato į jus vamzdžius? 

— Velniai griebtų! Verčiau tegu mane užmuša! — 
sušuko Alberas. 

Viešbučio šeimininkas pažiūrėjo į Francą tokiomis 
akimis, kuriose aiškiai buvo galima išskaityti: „Tikrai, 
jūsų malonybe, jūsų draugas kvanktelėjęs“. 

— Mielasis Alberai, — kreipėsi Francas, — jūsų atsa- 
kymas puikus ir vertas Kornelio „gu'il mourūt“!. Bet 
ten buvo kalbama apie Romos išgelbėjimą, ir Roma to 
verta. O mes tik tenkiname tuščią įgeidį, ir būtų juokinga 
aukoti dėl įgeidžio gyvybę. 

— Per Bacco!“ — sušuko maestro Pastrinis.— Tik- 
rai aukso žodžiai! 

Alberas įsipylė stiklinę „lacrimae Christi““ ir kažką 
murmėdamas ėmė sriubčioti mažais gurkšniukais. 

— Na, maestro Pastrini,— tęsė Francas,— dabar, 
kai mano draugas nurimo ir kai jūs įsitikinote mano 
taikiais polinkiais, papasakokite mums, kas tas senjoras 
Luidžis Vampa. Ar jis piemuo, ar patricijus? Jaunas ar 
senas? Žemas ar aukštas? Nusakykite mums jį, kad galė- 
tume bent pažinti, jei pasitaikytų sutikti jį tarp žmonių, 
kaip Žaną Sbogarą arba Larą. 

— Jūsų malonybe, geriau už mane niekas jums ne- 
papasakos apie Luidžį Vampą, nes aš jį pažinojau dar kū- 
dikį. Kai vieną kartą pats patekau į jo rankas vykdamas 

! Tegul miršta! (Kornelis, Horacijus) 
* „Prisiekiu Bachu!“ (ital.) 
* „Kristaus ašaros“, Italijos desertinis vynas. 

iš Ferentino į Alatrį, jis, didžiausiai mano laimei, prisi- 
minė seną mūsų pažintį. Paleido mane ir ne tik nepaėmė 
išpirkos, bet dar padovanojo man puikų laikrodį ir papa- 
sakojo savo istoriją. 

— Parodykite jį, — tarė Alberas. 

Maestro Pastrinis išsitraukė iš liemenės kišenės pui- 
kų Bregeto gamybos laikrodį su grafo karūna. 

— Štai. 

— Velniai rautų! — tarė Alberas.— Sveikinu! Ma- 
no beveik toks pat, — vikontas išsitraukė iš liemenės ki- 
šenės savo laikrodį — ir jis man kaštavo tris tūkstan- 
čius frankų. 

— Papasakokite istoriją, — tarė Francas, pastū- 
mėdamas krėslą ir kviesdamas maestro Pastrinį sėstis. 

— Galima? — paklausė šeimininkas. 

— Susimildamas, brangusis,— atsakė Alberas, — 
juk jūs ne pamokslininkas, kad kalbėtumėte stačias. 

Šeimininkas atsisėdo, prieš tai ko pagarbiausiai kiek- 
vienam savo klausytojui nusilenkęs. Tai rodė, kad jis 
pasiruošęs išdėstyti jiems apie Luidžį Vampą viską, ką 
zino. 

— Palaukite,— tarė Francas, sustabdydamas maes- 
tro Pastrinį, kuris jau buvo besižiojąs pasakoti.— Jūs 
sakote, kad pažinojote Luidžį Vampą visai vaiką. Vadi- 
nasi, jis dar labai jaunas? 

— Sakote, jaunas? Tikrai! Jam tik ką suėjo dvide- 
šimt dveji metai. O, tas vaikigalis toli nueis, būkite 
ramūs! 

— Ką jūs manote, Alberai? Išgarsėti turint vos 
dvidešimt dvejus metus! Nieko sau! — tarė Francas. 

— Taip, Aleksandras, Cezaris ir Napoleonas, būda- 
mi tų metų, mažiau buvo pasiekę, nors paskui apie juos 
visi sušneko. 

— Vadinasi,— tęsė Francas, kreipdamasis į šeimi- 
ninką,— herojus, kurio istoriją išgirsime, teturi vos dvi- 
dešimt dvejus metus? 

— Neseniai suėjo, kaip jau turėjau garbę jums pra- 
nešti. 

— Kokio jis ūgio, aukštas ar žemas? 

— Vidutinio, maždaug tokio kaip jo malonybė,— at- 

sakė šeimininkas, rodydamas Alberą. 

— Dėkoju už palyginimą,— nusilenkdamas tarė 
Alberas. 

— Pasakokite, maestro Pastrini,— tarė Francas, šyp- 
sodamasis iš savo bičiulio jautrumo.— O kokiai visuo- 
menės klasei jis priklausė? 

— Jis buvo paprastas piemuo grafo San Feličės 
dvare tarp Palestrinos ir Gabrio ežero. Gimė Pampina- 
roje ir nuo penkerių metų tarnavo pas gafą. Jo tėvas, 
taip pat piemuo, Ananijoje turėjo mažą avių kaimenę ir 
gyveno pardavinėdamas Romoje vilnas bei sūrius. 

Mažasis Vampa jau ankstyvoje vaikystėje pasižymė- 
jo keistu charakteriu. Kartą, būdamas tik septynerių 
metų, jis atėjo pas Palestrinos kleboną ir paprašė iš- 
mokyti jį skaityti. Tai buvo nelengva, nes piemenukas 
negalėjo palikti kaimenės. Gerasis klebonas kasdien ėjo 
laikyti pamaldų į mažą miestelį, labai neturtingą, kad 
galėtų išmaitinti kunigą. Tas miestelis net vardo netu- 
rėjo, užtat jį visi tiesiog ir vadindavo „Borgo“'. Klebonas 
pasiūlė Luidžiui palaukti jo ant kelio ir čia pat, ant grio- 
vio krašto, mokytis, bet įspėjo, kad pamokos bus labai 
trumpos ir mokiniui teks labai stengtis. 

Berniukas su džiaugsmu sutiko. 

Kiekvieną dieną Luidžis gindavo savo bandą prie 
kelio iš Palestrinos į Borgą, kiekvieną dieną devintą 
valandą ryto čia praeidavo klebonas. Jis sėsdavo su 
berniuku ant griovio krašto, ir mažas piemenukas mokėsi 
skiemenuoti iš brevijoriaus. 

Per tris mėnesius jis išmoko skaityti. 

Bet to buvo maža, jis norėjo išmokti rašyti. 

Klebonas užsakė pas dailyraščio mokytoją Romoj 
tris abėcėles: vieną didelėmis raidėmis, vieną vidutinė- 
mis, o vieną smulkiomis, ir parodė berniukui, kaip rašyti 
jas skalūno lentelėje su smailia geležėle. 

Tą patį vakarą, parginęs bandą, mažasis Vampa 
nubėgo pas Palestrinos kalvį, paėmė didelę vinį, įkaitino 
ją, ištempė, užapvalino ir padarė kažką panašaus į anti- 
kinį stiletą. 


! Miestelis. 

Kitą dieną jis pasirinko skalūno plokštelių ir ėmėsi 
darbo. 

Per tris mėnesius išmoko rašyti. 

Klebonas, nustebintas jo gabumų ir susigraudinęs 
dėl jo stropumo, padovanojo jam keletą sąsiuvinių, ryšu- 
lėlį plunksnų ir kišeninį peiliuką. 

Berniukui prieš akis buvo naujas mokslas, bet jau 
lengvas, palyginti su ankstesniuoju. Po savaitės jis rašė 
plunksna taip gražiai kaip ir savo stiletu. 

Klebonas papasakojo apie jį grafui San Feličei. Tas 
panoro pamatyti piemenuką, liepė jam paskaityti ir para- 
šyti, paskui įsakė savo ūkvedžiui maitinti jį kartu su 
tarnais ir paskyrė jam du piastrus per mėnesį atlyginimo. 

Už tuos pinigus Luidžis pirkosi knygų ir pieštukų. 

Turėdamas nepaprastą sugebėjimą kopijuoti, jis, 
kaip jaunasis Džotas, piešė ant skalūno plokštelių savo 
avis, medžius ir namus. 

Paskui peiliuku ėmė drožinėti medį, išgaudamas iš 
jo įvairias formas. Taip pradėjo savo veiklą ir g.rsusis 
skulptorius Pinelis. 

Netoli Palestrinos ganė taip pat kokių šešerių metų 
mergytė, truputį už Vampą jaunesnė. Ji buvo našlaitė, 
gimusi Valmontone, ir vardu Tereza. 

Vaikai susitikdavo, susėsdavo vienas prieš kitą ir, 
kol jų kaimenės susimaišiusios drauge ganydavosi, šne- 
kučiuodavosi, juokdavosi ir žaisdavo. Vakare jie atskir- 
davo grafo San Feličės kaimenę nuo barono Červetrio ir 
nusivarydavo į priešingas puses, susitarę kitą rytą vėl 
susiginti. 

Jie niekada nepažeisdavo šito susitarimo, tokiu būdu 
augo drauge. 

Vampai sukako dvylika metų, o Terezai — vienuo- 
lika. 

Augant rutuliojosi ir jų įgimti polinkiai. 

Luidžis, kaip ir anksčiau, nesiliovė dirbęs meno sri- 
tyje, kiek tai įmanoma vienumoje. Jo būdas buvo nevieno- 
das — jis čia liūdėdavo be priežasties, čia būdavo staigus, 
karštas, užsispyręs ir visada pašaipus. Nė vienas Pampi- 
naros, Palestrinos ar Valmonto vaikų ne tik neturėjo 
jam įtakos, bet negalėdavo su juo net susidraugauti. Jo 

savivališkumas, reiklumas, nenoras nė kiek nusileisti 
užgesindavo bet kokią draugiškumo ar bent simpatijos 
kibirkštėlę. Tik Tereza savo žvilgsniu, žodžiu, gestu tram- 
dydavo jo užsispyrusį būdą. Jis pasidavė moters rankai, 
o bet kokia vyro ranka galėjo jį tik sulaužyti, ne palenkti. 

Tereza, priešingai, mergaitė buvo gyva, žvitri ir 
linksma, tik nepaprastai koketiška. Du piastrai, kuriuos 
duodavo Luidžiui grafo San Feličės ūkvedys, visi pinigai, 
gaunami už įvairius menkniekius, kuriuos jis parduo- 
davo Romos žaislų pirkliams, išeidavo dirbtinių perlų 
auskarams, stikliniams karoliams ir auksiniams smeigtu- 
kams. Kadangi jos jaunasis draugas buvo dosnus, Tereza 
buvo pati gražiausia ir pati puošniausia valstiečių mer- 
gaitė visose Romos apylinkėse. 

Vaikai augo leisdami drauge ištisas dienas ir atsiduo- 
dami savo neištirtų prigimčių polinkiams. Jų pokalbiuo- 
se, troškimuose, svajonėse Vampa visuomet būdavo laivo 
kapitonu, kariuomenės vadu arba kokios nors provinci- 
jos gubernatoriumi, o Tereza regėdavo save turtingą, 
išsipusčiusią, lydimą livrėjomis apsivilkusių liokajų. Visą 
dieną kurstę drąsias svajones apie savo ateities praban- 
gą, jie išsiskirdavo, kad pargintų savo avinus į tvartą ir 
nusileistų iš svajonių aukštybių į karčią ir skurdžią 
tikrovę. 

Kartą jaunasis piemuo pasakė grafo ūkvedžiui ma- 
tes, kaip iš Sabinų kalnų išėjo vilkas ir slankiojo apie 
jo kaimenę. Ūkvedys davė jam šautuvą, o Vampai to ir 
tereikėjo. 

Šautuvas pasitaikė puikaus Brešijos meistro gamy- 
bos ir mušė ne blogiau už anglišką karabiną, bet grafas, 
pildamas kartą į sužeistą lapę, nuskėlė kraštą buožės, 
užtat šautuvas buvo nenaudojamas. 

Tačiau tokiam puikiam drožėjui kaip Vampa šitai 
nebuvo jokia kliūtis. Jis išmatavo senąją buožę, apskai- 
čiavo, ką reikia pakeisti, kad šautuvas jam būtų pato- 
gus taikyti, ir padarė naują, su tokiais nuostabiais dro- 
žiniais, kad jeigu būtų norėjęs parduoti mieste vien tiktai 
medį, tai tikrai būtų gavęs už jį penkiolika ar dvidešimt 
piastrų. 

Bet jis anaiptol nesirengė to daryti: šautuvas buvo 

sena jo svajonė. Visose šalyse, kur nepriklausomybė pa- 
keičia laisvę, pirmutinė kiekvieno drąsaus žmogaus, kiek- 
vienos stiprios sandraugos reikmė — turėti ginklą, ku- 
riuo galima pulti ir gintis ir kuris, suteikdamas savi- 
ninkui grėsmingos jėgos, verčia kitus su juo skaitytis. 

Nuo šios akimirkos visą savo laisvalaikį Vampa 
pašventė šaudymo pratyboms. Jis nusipirko parako ir 
kulkų, ir viskas jam virto taikiniu: skurdus ir pilkas 
alyvos kamienas, augantis Sabinų kalnų atšlaitėje, lapė, 
pavakare išeinanti iš savo urvo į nakties medžioklę, aras, 
sklendžiąs ore. Netrukus jis taip įgudo, kad Tereza nu- 
galėjo baimę, kurią iš pradžių jausdavo išgirdusi šūvio 
garsą ir gėrėdavosi, kai jos jaunasis draugas kur tik 
panorėjęs įsegdavo kulką taip taikliai, tarsi būtų įvaręs 
ją ranka. 

Vieną vakarą vilkas tikrai išbėgo iš giraitės, netoli 
kurios jie paprastai sėdėdavo. Nenubėgo jis nė dešimt 
žingsnių ir krito negyvas. 

Vampa, didžiuodamasis tokiu puikiu šūviu, užsiver- 
tė vilką ant pečių ir nusinešė į dvarą. 

Visa tai Luidžį Vanipą truputį išgarsino: žmogus, 
stovįs aukščiau už kitus, visada randa garbintojų. Visi 
apylinkėje apie jauną piemenį šnekėjo kaip apie patį 
vikriausią, stipriausią ir drąsiausią vaikiną per dešimtį 
mylių. Nors Tereza buvo vos ne pirmutinė gražuolė 
tarp sabiniečių merginų, niekas nedrįso kalbėti jai apie 
meilę, nes visi žinojo, kad ją myli Vampa. 

O tuo tarpu Luidžis ir Tereza niekada nebuvo kal- 
bėję apie meilę. Jie užaugo šalia vienas kito lyg du me- 
džiai, susipynę po žeme šaknimis, viršum žemės šako- 
mis ir kvapais ore. Jie vieno tetroško: visada būti drauge. 
Tas troškimas virto reikme, ir jie greičiau būtų sutikę 
mirti, negu atsiskirti nors vienai dienai. 

Terezai suėjo šešiolika metų, Vampai — septyniolika. 

Tuo metu pasklido gandas apie gaują plėšikų, įsitai- 
siusių Lepinų kalnuose. Plėšikavimas niekada nebuvo iš- 
rautas su šaknimis Romos apylinkėse. Kartais trūksta 
vado, bet, vos tik jis pasirodo, aplink jį tuojau susirenka 
gauja. 

Garsusis Kukumetas, persekiojamas Abrucų kal- 

nuose, išguitas iš Neapolio karalystės, kur jis atlaikė 
tikrą karą, perėjo kaip Manfredas Gariljaną ir rado prie- 
globstį tarp Sonino ir Džuperno, prie Amazeno krantų. 

Dabar jis organizavo gaują eidamas Dečesarizo ir 
Gasparonės pėdomis ir tikėjosi greitai juos pralenkti. 
Iš Palestrinos, Fraskačio ir Pampinaros dingo keletas 
jaunuolių. Pradžioje visi dėl jų nerimavo, paskui suži- 
nojo, kad jie įstojo į Kukumeto gaują. 

„ Netrukus Kukumeto vardas ėmė eiti iš lūpų į lūpas. 
Žmonės pasakodavo apie jo nepaprastą drąsą ir neįsi- 
vaizduojamą žiaurumą. 

Kartą jis pagrobė merginą, Frozinono matininko 
dukterį. Plėšikų įstatymas nepažeidžiamas: pirmiausia 
mergina tenka pagrobėjui, paskui kiti traukia burtus, ir 
nelaimingoji eina iš rankų į rankas, kol nusibosta plėši- 
kams arba kol numiršta. 

Jei tėvai pakankamai turtingi ir gali sumokėti išpir- 
ką, jie siunčia pas juos pasiuntinį. Belaisvė savo galva 
atsako už pasiuntinio saugumą. Jeigu išpirkos neduoda, 
belaisvės likimas nulemtas. 

Pagrobtoji mergina Kukumeto gaujoje turėjo savo 
mylimąjį, jis buvo vardu Karlinis. 

Pamačiusi jaunuolį, ji ištiesė į jį rankas ir manė 
esanti išgelbėta. Tačiau vargšas Karlinis, pažinęs ją, 
pajuto, kad jo širdis plyšta: jis žinojo, koks likimas laukia 
jo mylimosios. 

Vis dėlto, kadangi jis buvo Kukumeto numylėtinis, 
trejus metus drauge su juo žiūrėjęs į akis visiems pavo- 
jams ir kartą net išgelbėjęs jam gyvybę, nušaudamas 
karabinierių, kuris jau kėlė kardą viršum jo galvos, vis 
dėlto jis tikėjosi, kad Kukumetas jo pasigailės. 

Jis pasįvedė vadą į šalį, tuo tarpu mergaitė, atsisė- 
dusi po aukšta pušimi miško aikštelėje, užsidengė veidą 
ryškia skarute, kokias dėvi romėnų valstietės, nenorė- 
dama, kad po jos veidą šliaužiotų gašlūs plėšikų žvilg- 
sniai. 

Karlinis viską papasakojo vadui: jų meilę, ištiki- 
mybės priesaiką ir kaip jie susitikinėdavo griuvėsiuose 
kiekvieną naktį, kai tik gauja įsikūrė šiose apylinkėse. 

Lyg tyčia tą vakarą Karlinis buvo pasiųstas į greti- 

mą kaimą ir negalėjo atvykti į pasimatymą, bet Kukume- 
tas neva atsitiktinai ten pasimaišė ir pagrobė merginą. 

Karlinis maldavo savo vadą padaryti jam išimtį ir 
pasigailėti Ritos, užtikrindamas, kad jos tėvas turtingas 
ir duos gerą išpirką. 

Kukumetas dėjosi linkstąs išklausyti savo draugo 
prašymą ir paliepė jam surasti piemenį, kurį būtų gali- 
ma pasiųsti pas Ritos tėvą į Frozinoną. 

Karlinis džiaugsmingai pribėgo prie merginos, pa- 
sakė, kad ji išgelbėta, ir prašė parašyti tėvui laišką, 
kuriame ji turinti papasakoti, kas atsitiko, ir pranešti 
jam, kad už ją reikalaujama trijų šimtų piastrų išpirkos. 

Tėvui buvo duotas dvylikos valandų terminas, tai 
yra iki kito ryto devintos valandos. 

Paėmęs laišką, Karlinis puolė į slėnį ieškoti pa- 
siuntinio. 

Jis rado jauną piemenį, kuris ginė į aptvarą savo 
kaimenę. Piemenys, gyveną tarp miesto ir kalnų, ant 
laukinio ir civilizuoto gyvenimo ribos, yra nuolatiniai 
plėšikų pasiuntiniai. 

Piemuo tuojau leidosi į kelią, žadėdamas už valan- 
dos būti Frozinone. 

Karlinis linksmas grįžo pas mylimąją, norėdamas 
pranešti jai tą džiugią žinią. 

Gauja miško aikštelėje smagiai vakarieniavo. Ji kir- 
to maistą, paimtą iš valstiečių kaip duoklę. Tačiau tarp 
puotaujančiųjų Karlinis bergždžiai ieškojo Kukumeto ir 
Ritos. 

Jis paklausė, kur jie. Banditai atsakė garsiu kvato- 


jimu. Šaltas prakaitas išmušė Karlinio kaktą, plaukai 
ant galvos atsistojo. 

Jis vėl paklausė. Vienas iš puotaujančiųjų pripylė 
stiklinę Orvieto vyno ir ištiesė ją Karliniui sakydamas: 

— Į narsiojo Kukumeto ir gražuolės Ritos sveikatą! 

Tuo metu Karlinis išgirdo moters riksmą. Jis viską 
suprato. Pagriebė stiklinę, trenkė ją į veidą tam, kuris 
vaišino, ir puolė ten, kur girdėjo riksmą. 

Nubėgęs šimtą žingsnių, už krūmo jis pamatė Ku- 
kumetą, kuris laikė glėbyje apalpusią Ritą. 

Pamatęs Karlinį, Kukumetas atsistojo ir atkreipė 
į jį du pistoletus. 

Plėšikai pažiūrėjo į kits kitą: vienas su gašlia šyp- 
sena lūpose, antras — mirtinai išblyškęs. 

Galima buvo pagalvoti, kad šie žmonės tuojau bai- 
siai susirems. Bet pamažu įtampa Karlinio veide atsi- 
leido, jo ranka, kuria buvo bečiumpąs vieną už juosmens 
užkištą pistoletą, pakibo ore. 

Rita gulėjo ant žemės tarp jų. 

Mėnesiena nužėrė šią sceną. 

— Na, ką? — paklausė Kukumetas.— Atlikai, ką 
buvau sakęs? 

— Taip, vade,— atsakė Karlinis,— rytoj prieš de- 
vintą valandą Ritos tėvas bus čia su pinigais. 

— Puiku. O kol kas mes linksmai praleisime naktelę. 
Ši mergina žavi, turi neblogą skonį, Karlini. Kadangi aš 
ne egoistas, tai mes tuojau grįšime pas draugus ir trauk- 
sime burtą, kuriam ji dabar teks. 

— Vadinasi, jūs nutarėte pasielgti su ja kaip pa- 
prastai? — paklausė Karlinis. 

— O kodėl reikėtų daryti jai išimtį? 

— Aš maniau, kad atsižvelgiant į mano prašymą... 

— Kuo tu geresnis už kitus? 

— Jūsų tiesa. 

— Bet tu nesijaudink,— tęsė Kukumetas juokda- 
masis, — anksčiau ar vėliau ateis ir tavo eilė. 

Karlinis taip sukando dantis, kad jie grikštelėjo. 

— Na, ką gi, eime? — tarė Kukumetas, žengdamas 
žingsnį draugo link. 

— Aš einu paskui jus: 

Kukumetas nuėjo žvalgydamasis į Karlinį, nes, ma- 
tyt, bijojo, jog tas smogs jam į nugarą. Bet nebuvo jokių 
žymių, kad jaunasis plėšikas turėtų nedraugiškų keti- 
nimų. | 

Sukryžiavęs rankas, jis tebestovėjo prie apalpusios 
Ritos. 

Kukumetui šmėkštelėjo mintis, kad Karlinis nori 
čiupti ją ant rankų ir bėgti. Bet šitai jam nerimo nebekė- 
lė, nes jis iš Ritos jau buvo gavęs viską, ko norėjo. Tie 
pinigai, tie trys šimtai piastrų, išdalyti visai gaujai, 
buvo tokia menka suma, kad jie mažai jį tedomino. 

Ir jis ėjo toliau miško aikštelės link. Jo nustebimui, 

Karlinis pasirodė tenai bemaž kartu su juo. 

— Burtus! Burtus! — ėmė šaukti plėšikai, pamatę 
vadą. 

Ir visų tų vyrų akyse įsižiebė gašlios ugnelės, rausvų 
laužo atšvaitų nutvieksti jie buvo panašūs į demonus. 

Jie reikalavo teisingai. Užtat vadas sutikdamas link- 
telėjo galvą. Rašteliai su vardais, tarp jų ir su Karlinio 
vardu, buvo sudėti į skrybėlę, ir jauniausias gaujos na- 
rys ištraukė iš tos improvizuotos urnos vieną lapelį. 

Tame lapelyje buvo Djavolačo vardas. 

Tai buvo tas pats, kuris pasiūlė Karliniui išgerti 
už vado sveikatą ir kuriam Karlinis už tai sviedė į veidą 
stiklinę. 

Iš plačios žaizdos, perkirtusios jam veidą nuo smil- 
kinio iki smakro, čiurkšle tekėjo kraujas. 

Kai jaunuolis perskaitė jo vardą, jis garsiai nusi- 
kvatojo. 

— Vade,— tarė jis,— Karlinis tik ką atsisakė iš- 
gerti už jūsų sveikatą. Pasiūlykite jam išgerti už mano. 
Jūsų prašymui jis gal bus maloningesnis negū mano. 

Visi laukė, kad Karlinis kaip nors staigiai pratrūks, 
bet, nepaprastam visų nustebimui, viena ranka jis paėmė 
stiklinę, kita — butelį, įsipylė vyno ir visiškai ramiu 
balsu tarė: „Į tavo sveikatą, Djavolačai“. 

Ir jis išlenkė stiklinę, net jo ranka nesudrebėjo. 
Paskui, sėsdamasis prie ugnies, tarė: 

— Duokite mano dalį vakarienės! Praalkau tiek 
kelio sukoręs. 

— Tegyvuoja Karlinis! — sušuko plėšikai. 

— Taip ir reikia! Štai kur tikrai draugiškas poelgis! 

Ir vėl visi susėdo rateliu prie laužo. Djavolačas pa- 
sišalino. 

Karlinis valgė ir gėrė, tartum nieko nebūtų įvykę. 

Plėšikai nustebę žvilgčiojo į jį, sutrikę dėl jo abejin- 
gumo. Staiga visi išgirdo užpakaly sunkius žingsnius. 

Jie atsigręžė: prie laužo artinosi Djavolačas su jau- 
na belaisve ant rankų. 

Jos galva buvo atmesta, ilgi plaukai siekė žemę. 

Juo labiau jis artėjo į šviesų laužo ratą, juo ryškiau 
buvo matyti, kaip mergina ir plėšikas išblyškę. 

Toks kraupus ir iškilmingas buvo tas atėjimas, kad 
visi sustojo. Tik Karlinis ramiai sėdėjo, valgė ir gėrė, 
tarsi nieko nebūtų įvykę. 

Djavolačas vis artėjo, visiems mirtinai tylint, ir 
galų gale padėjo Ritą prie vado kojų. 

Tuomet visi suprato, kodėl toks išblyškęs plėšikas 
ir tokia balta mergina: po jos kairiąja krūtimi kyšojo 
peilio kotas. 

Visų akys nukrypo į Karlinį: prie jo diržo kabojo 
tuščia makštis. 

— Taip,— tarė vadas,— dabar aš suprantu, kodėl 
Karlinis buvo pasilikęs. 

Laukinė prigimtis moka vertinti drąsų poelgį, nors 
galbūt nė vienas iš plėšikų nebūtų padaręs to, ką padarė 
Karlinis, bet visi jį suprato. 

Karlinis taip pat atsistojo ir priėjo prie kūno, uždė- 
jęs ranką ant pistoleto rankenos. 

— O dabar, — tarė jis,— ar atsiras kas nors, kuris 
norėtų varžytis su manimi dėl šios moters? 

— Ne,— pasakė vadas, — ji tavo! 

Karlinis paėmė ją ant rankų ir išnešė iš šviesos 
ruožo, kuris krito nuo laužo liepsnos. 

Kukumetas, kaip paprastai, išstatė sargybinius, ir 
plėšikai, susisupę į apsiaustus, sugulė aplink laužą. 

Vidurnaktį. sargybinis pakėlė aliarmą, akies mirks- 
niu vadas ir plėšikai sukilo. 

Pasirodo, atvyko Ritos tėvas. Jis atnešė už dukterį 
išpirką. 

— Imk,— tarė jis Kukumetui, ištiesdamas maišelį 
ASAbaNS— Štai trys šimtai piastrų. Grąžink man duk- 
erį. 

Bet vadas, nepaėmęs pinigų, davė jam ženklą sekti 
paskui jį. Senis nusekė, jie atsidūrė už medžių, pro kurių 
šakas mirgėjo mėnesiena. Pagaliau Kukumetas sustojo, 
ištiesė ranką ir parodė jam po medžiu dvi figūras. 

— Štai,— tarė jis, — reikalauk savo dukters iš Kar- 
linio. Jis tau viską paaiškins. 

Ir grįžo pas draugus. 

Senis sustingo vietoje. Jis jautė, kad kažkokia pas- 
laptinga nelaimė, didžiulė, nepataisoma, pakibo viršum 
jo galvos. 

Pagaliau jis žengė į priekį, stengdamasis įžiūrėti, 
kas vyksta po medžiu. 

Išgirdęs žingsnius, Karlinis pakėlė galvą, ir senio 
akys ryškiau išskyrė dviejų žmonių kontūrus. 

Ant žemės gulėjo moteris. Jos galva ilsėjosi ant 
vyro kelių. Vyras buvo pasilenkęs prie jos. Kai jis pa- 
kėlė galvą, pasirodė moters veidas. Jis glaudė moterį 
prie krūtinės. 

Senis pažino savo dukterį, o Karlinis pažino senį. 

— Aš tavęs laukiau! — tarė plėšikas Ritos tėvui. 

— Niekše! — sušuko tėvas.— Ką tu padarei? 

Ir su siaubu jis žiūrėjo į Ritą, nejudančią, kruviną, 
su peiliu krūtinėje. 

Mėnulio spindulys krito ant jos, apšviesdamas ją 
blankia šviesa. 

— Kukumetas išprievartavo tavo dukterį, — tarė 
plėšikas, — aš ją mylėjau, todėl nužudžiau. Po to ji būtų 
tapusi visos gaujos žaisliuku. 

Senis netarė nė žodžio, tik išbalo it šmėkla. 

— Jeigu aš kaltas,— tęsė Karlinis,— tai atkeršyk 
už ją. 

Jis ištraukė peilį iš merginos širdies ir viena ranka 
padavė jį seniui, o kita praskleidė savo krūtinę. 

— Tu gerai padarei,— tarė senis dusliu balsu,— 
apkabink mane, sūnau! 

Karlinis raudodamas puolė į savo mylimosios tėvo 
glėbį. Tai buvo pirmosios ašaros to krauju susitepusio 
žmogaus gyvenime. 

— O dabar,— tarė senis,— padėk man palaidoti 
dukterį. 

Karlinis atnešė du kastuvus, ir tėvas drauge su 
mylimuoju ėmė kasti duobę po vešliomis šimtamečio 
ąžuolo šaknimis. 

Kai duobė buvo iškasta, tėvas pirmutinis pabučiavo 
nužudytąją, paskui mylimasis. Tuomet vienas paėmė ją 
už kojų, kitas už pečių ir nuleido į duobę. 

Abudu atsiklaupė ant duobės krašto ir sukalbėjo 
už mirusiąją maldą. 

Paskui vėl paėmė kastuvus ir užkasė duobę. 

Senis ištiesė Karliniui ranką. 

— Ačiū, mano sūnau,— tarė jis,— dabar palik 
mane vieną. 

— Bet kaipgi taip...— dvejojo šis. 

— Palik mane, aš taip noriu. 

Karlinis paklausė, nuėjo pas draugus, įsisupo į ap- 
siaustą ir netrukus užmigo, matyt, taip pat kietai kaip 
ir jie. 

Jau vakare buvo nutarta pakeisti stovyklos vietą. 

Valandą prieš išauštant Kukumetas pažadino savo. 
vyrus ir įsakė vykti kelionėn. 

Bet Karlinis nenorėjo palikti miško nesužinojęs, kas 
atsitiko Ritos tėvui. 

Jis nuėjo į tą vietą, kur su juo atsiskyrė. 

Senis kabojo ant šakos to ąžuolo, kuris saugojo jo 
dukters kapą. 

Prie tėvo kūno ir prie dukters kapo Karlinis prisiekė 
atkeršyti už abudu. 

Bet jis nespėjo ištesėti savo priesaikos, nes po dviejų 
dienų žuvo per susirėmimą su Romos karabinieriais. 

Visi stebėjosi, kad, nors jis buvo atsisukęs į priešą, 
kulka jam pateko į nugarą. 

Bet niekas jau nebesistebėjo, kai vienas plėšikas 
priminė, kad tuo metu, kada Karlinis krito, per dešimt 
žingsnių už jo nugaros buvo Kukumetas. 

Tą rytą, kai gauja kėlėsi iš Frozinono miško, Kuku- 
metas tamsoje pasekė Karlinį, girdėjo jo priesaiką ir 
būdamas atsargus žmogus užbėgo jam už akių. 

Apie tą baisų vardą sklido dar daug kitų ne mažiau 
įdomių istorijų. 

Užtat nuo Fondžio iki Perudžos visi drebėdavo vien 
tik išgirdę Kukumeto vardą. 

Apie tas istorijas dažnai kalbėdavosi Luidžis ir Te- 
reza. 

Tereza drebėdavo iš baimės, bet Vampa su šypsena 
ramindavo ją, plekšnodamas ranka per savo puikųjį šau- 
tuvą, taip šauniai mušantį į taikinį. Jeigu ji nenusira- 
mindavo, Vampa parodydavo jai varną, tupinčią nuo jų 
per keletą žingsnių ant sausos šakos, nutaikydavo, pa- 
spausdavo gaiduką, ir paukštis krisdavo negyvas. 

Tuo tarpu laikas bėgo. Jaunuoliai nutarė susituokti, 

kai Vampai sueis dvidešimt metų, o Terezai — devy- 
niolika. 

Abu jie buvo našlaičiai. Prašyti sutikimo santuokai 
jiems reikėjo tik savo šeimininkų. Jie paprašė ir gavo. 

Kartą, besvajodami apie ateitį, jaunuoliai ūmai iš- 
girdo šūvius. Paskui iš giraitės, prie kurios jie, kaip 
paprastai, ganydavo savo kaimenes, išbėgo žmogus ir 
šoko prie jų. 

Pribėgęs arčiau, sušuko: 

— Mane vejasi! Paslėpkite! 

Jaunuoliai iš karto pažino, kad tai plėšikas, tačiau 
tarp Romos valstiečio ir Romos plėšiko yra įgimta bičiu- 
lystė,— pirmasis visada pasiryžęs ištiesti pagalbos ran- 
ką antrajam. 

Nė žodžio netaręs, Vampa pribėgo prie akmens, už- 
dengiančio jų olos angą, atvertė jį, parodė bėgliui tą 
niekam nežinomą prieglobstį, vėl užrito angą ir atsisėdo 
šalia Terezos. 

Bemaž tuo pačiu metu keturi raiti karabinieriai 
pasirodė miško pakraštyje. Trys, matyt, ieškojo bėglio, 
o ketvirtasis vilko už kaklo sugautą plėšiką. 

Karabinieriai greitai apmetė akimis vietovę, pamatė 
jaunuolius, šuoliais prijojo prie jų ir ėmė klausinėti. 

Tie nieko nebuvo matę. 

— Pikta,— tarė jų vyresnysis,— tas, kurio ieško- 
me, vadas. 

— Kukumetas? — nejučiom riktelėjo Luidžis ir Te- 
reza. 

— Taip,— atsakė vyresnysis, — o kadangi už jo gal- 
vą paskirta tūkstantis romėniškų ekiu, tai penki šimtai 
tektų jums, jeigu padėtumėte mums jį sugauti. 

Jaunuoliai žvilgtelėjo į kits kitą. Karabinieriaus 
širdyje šmėkštelėjo viltis. Penki šimtai romėniškų ekiu — 
tai trys tūkstančiai frankų, o trys tūkstančiai frankų — 
jau nemažas turtas dviem vargšams našlaičiams, besi- 
rengiantiems susituokti. 

— Taip, pikta,— atsakė Vampa,— bet mes jo ne- 
matėme. 

Karabinieriai nušuoliavo į visas puses, tačiau nieko 
nerado. 

Paskui vienas po kito dingo. 

Tada Vampa atritino akmenį .i+7 Kukumetas išėjo iš 
olos. 

Jis matė pro granito durų plyšį, kaip jaunuoliai 
kalbėjosi su karabinieriais, ir nutuokė, apie ką jie kal- 
bėjosi. Luidžio ir Terezos veiduose jis perskaitė tvirtą 
pasiryžimą jo neišduoti. Ištraukęs iš kišenės maišiuką 
aukso, ištiesė jį savo išgelbėtojams. 

Vampa išdidžiai pakėlė galvą, bet Terezos akys su- 
blizgo, kai ji pagalvojo, kiek už tą auksą galima būtų 
nusipirkti brangenybių ir papuošalų. 

Kukumetas buvo tikras velnias, gyvatė, pasivertusi 
plėšiku. Jis pastebėjo tą žvilgsnį, numanė, kad Tereza 
yra verta Ievos duktė, ir prieš pasislėpdamas keletą 
kartų atsigręžė, taftum atsisveikindamas su savo išgel- 
bėtojais. 

Prabėgo keletas dienų. Kukumetas daugiau nebesi- 
rodė, apie jį nieko nebuvo girdėti. 

Artinosi karnavalas. Grafas San Feličė nutarė su- 
ruošti didelį kaukių balių, į kurį buvo pakviesta visa 
Romos aukštuomenė. 

Tereza labai norėjo pamatyti tą šventę, Luidžis pa- 
prašė ūkvedį leisti jam tarnų būryje dalyvauti baliuje 
drauge su Tereza. 

Grafas rengė pokylį norėdamas padaryti malonumą 
savo dukteriai Karmelai, kurią jis tiesiog dievino. 

Karmela buvo vienmetė ir vienodo ūgio su Tereza, 
o Tereza savo grožiu nenusileido grafaitei. 

Pokylio vakarą Tereza apsivilko pačius pūuošniau- 
sius drabužius, įsisegė į plaukus brangiausius segtukus, 
užsidėjo ant kaklo labiausiai žėrinčius karolius. Ji buvo 
apsirengusi Fraskačio valstietės kostiumu. 

Luidžis apsivilko spalvingais išeiginiais toskaniečio 
rūbais. 

Abu jie, kaip buvo sutarta, įsimaišė į tarnų ir valstie- 
čių būrį. 

Balius buvo nepaprastai puikus. Ne tik grafo rūmai 
degė šimtais žiburių, bet ir kiekvienas parko medis švy- 
tėjo margais žibintėliais. Užtat gausūs svečiai netrukus 
išgužėjo iš rūmų į terasas, o iš terasų — į parko alėjas. 

Kiekvienoje kryžkelėje grojo orkestras, stovėjo sta- 
lai su saldumynais ir vynais. Vaikščiojantieji sustodavo, 
susiorganizuodavo kadrilį ir šokdavo ten, kur užeidavo 
noras. 

Karmela buvo apsivilkusi Sonino valstietės drabu- 
žiais. Jos kepuraitė buvo išsiuvinėta perlais, auksiniai 
plaukų smeigtukai tviskėjo deimantais, stambiomis gė- 
lėmis atausta turkiško šilko juosta juosė jos taliją, pa- 
laidinė ir sijonas buvo iš kašmiro, prijuostė iš indiško 
muslino. Korsažas susagstytas brangakmeniais. 

Dvi jos draugės buvo apsirengusios valstietėmis — 
viena iš Netuno, kita — iš Ričijos. 

Keturi jaunuoliai iš pačių turtingiausių, pačių kil- 
mingiausių Romos šeimų lydėjo jas su ta grynai ita- 
lams būdinga laisva elgsena, kuriai lygios nerasi nė 
viename kitame krašte. Jie irgi buvo apsirengę kaimie- 
čiais — Albano, Veletrio, Čivita Kastelano ir Soros. 


Savaime aišku, kad vyrų kostiumai, taip pat kaip ir 
moterų, žėrėjo auksu ir brangakmeniais. 

Karmelai kilo mintis pašokti kadrilį vienodais kos- 
tiumais, bet stigo vienos damos. 

Karmela apsidairė aplinkui, — nebuvo nė vienos 
viešnios, apsirengusios panašiai kaip ji ar jos draugės. 

Grafas San Feličė parodė jai Terezą, kuri įsikibusi į 
Luidžio ranką stovėjo atokiau tarp valstiečių. 

— Tėveli, jūs leisite? — paklausė Karmela. 

— Be abejo,— atsakė grafas,— juk dabar karna- 
valas. 

Karmela timptelėjo savo kavalierių ir, rodydama 
jauną merginą, tyliai pasakė jam keletą žodžių. 

Jaunuolis surado akimis, ką rodė graži Karmelos 
rankytė, nusilenkė ir nuėjo pakviesti Terezos kadriliui, 
kurį organizavo grafo duktė. 

Raudonis nuplieskė Terezos veidą. Ji klausiamai 
žvilgtelėjo į Luidžį: atsisakyti nebuvo galima. Luidžis 
iš lėto paleido Terezos ranką, ir ji visa drebėdama lei- 
dosi puošnaus kavalieriaus nuvedama ir užėmė savo vie- 
tą ponų kadrilyje. 

Žinoma, dailininko akiai rimtas ir neperkrautas Te- 
rezos kostiumas būtų labiau patikęs negu Karmelos ir 

jos draugių. Bet Tereza buvo tuščia ir lengvabūdė. Iš- 
siuvinėtas indiškas muslinas, turkiško rašto juosta, praš- 
matnus kašmiras — visa tai apakino ją, o safyrų ir 
deimantų spindėjimas varė iš proto. 

Bet ir Luidžį apėmė naujas, nepatirtas jausmas. 
Tai buvo gniaužiantis skausmas, kuris prasidėjo širdyje, 
o paskui išsklido gyslomis ir apėmė visą kūną. Jis sekė 
akimis kiekvieną Terezos ir jos kavalieriaus krustelėjimą. 
Kai jie imdavosi už rankų, jam sukosi galva, kraujas 
dunksėjo gyslose, o ausyse, atrodė, skamba varpai. Kai 
jie šnekučiavosi ir Tereza kukliai, nuleidusi akis, klausėsi 
savo kavalieriaus žodžių, Luidžis išskaitė iš liepsningų 
jaunuolio žvilgsnių, jog jo žodžiai — pagyrimo žodžiai. 
Tuomet jam atrodė, kad žemė sukasi po jo kojomis ir kad 
visi pragaro balsai kužda jam apie mirtį ir nužudymą. 
Bijodamas pasiduoti beprotystei, jis viena ranka čiuposi 
už krūmo, šalia kurio stovėjo, o kita mėšlungiškai spau- 
dė išpjaustinėtą durklą, kuris buvo užkištas už diržo, 
pats nepastebėdamas, kad ne vieną kartą jis buvo beveik 
ištraukęs jį iš makštų. 

Luidžis pavyduliavo! Jis jautė, kad gali netekti savi- 
mylos ir koketės Terezos. | 

O tuo tarpu Tereza, iš pradžių baikšti ir išsigandusi, 
netrukus atsipeikėjo iš sumišimo. Jau sakėme, kad ji 
buvo gražuolė. Negana to, ji buvo kupina gracijos, tos 
laukinės gracijos, kuri tūkstantį kartų patrauklesnė už 
mūsų pamaivišką ir dirbtinį gracingumą. 

Tereza pasidarė kadrilio karaliene,— ir jeigu ji pa- 
vydėjo grafo San Feličės dukteriai, tai mes nedrįstame 
teigti, kad Karmela žiūrėjo į ją ne be pavydo. 

Pašokus kadrilį, jos puikusis kavalierius žerdamas 
komplimentus palydėjo ją į ankstesniąją vietą, kur jos 
laukė Luidžis. 

Sokdama kadrilį Tereza keletą kartų žvilgtelėjo į jį 
ir Matė išblyškusį skausmingą jo veidą. Kartą prieš jos 
akis net blykstelėjo lyg kraupus žaibas durklo ašmenys. 

Kone virpėdama ji įsikibo savo mylimajam už pa- 
rankės. 

Kadrilis turėjo didžiulį pasisekimą, visi svečiai pra- 
šė jį pakartoti, tik Karmela nesutiko. Bet grafas San 

Feličė taip prisispyręs prašė, kad pagaliau ir ji nusileido. 

Tučtuojau vienas iš kavalierių puolė kviesti Tere- 
zos, be kurios kadrilis nebūtų pavykęs, tačiau mergina 
jau buvo dingusi. 

Luidžis jautė neturėsiąs jėgų iškentėti antrą tokį 
bandymą ir pusiau įkalbėjo, pusiau privertė Terezą pe- 
reiti į kitą sodo dalį. Tereza nenorom pakluso. Perkreip- 
tas jaunuolio veidas, jo tylėjimas ir mėšlungiškai krūp- 
sinti ranka jai aiškiai sakė, kas jam darosi. Pati ji taip 
pat buvo susijaudinusi ir, nors nebuvo padariusi nieko 
blogo, suprato, kad Luidžis gali jai papriekaištauti, — 
už ką? — ji nežinojo, tačiau jautė, kad tas priekaištas 
būtų pelnytas. 

Vis dėlto, nemažam Terezos nustebimui, Luidžis ty- 
lėjo ir per visą vakarą nepratarė nė žodžio. Tiktai kada 
nakties vėsa privertė svečius palikti sodą ir persikelti 
su šokiais į rūmus, Luidžis palydėjęs Terezą namo, pa- 
klausė: 

— Tereza, apie ką tu galvojai, kai šokai prieš jau- 
nąją grafaitę? 

— Aš galvojau,— atvirai prisipažino mergina, — 
kad pusę gyvenimo atiduočiau už tokį kostiumą, kokį 
vilkėjo ji. 

— O ką tau sakė tavo kavalierius? 

— Jis man sakė, kad aš galiu lengvai turėti tokį 
kostiumą, kad tereikia man pasakyti vieną žodį. 

— Jis buvo visiškai teisus,— tarė Luidžis.— Tai tu 
norėtum turėti tokį kostiumą? 

— Taip. 

— Turėsi jį! 

Tereza nustebusi pakėlė galvą ir norėjo kažko pa- 
klausti, bet jo veidas buvo toks rūškanas ir baisus, kad 
žodžiai apmirė jos lūpose. 

Po to Luidžis tučtuojau nuėjo. 

Tereza lydėjo jį akimis. Kai jis išnyko tamsoje, ji 
atsidususi įėjo į kambarį. 

Tą pačią naktį atsitiko nelaimė. Matyt, dėl tarnų 
neatsargumo. Jie pamiršo užgesinti žiburius, ir San Fe- 
ličės rūmuose, puikiosios Karmelos fligelyje, kilo gaisras. 
Vidurnaktį pabudusi, ji pamatė liepsną, šoko iš lovos ir 
užsimetusi chalatą puolė prie durų. Bet koridorius, kurį 

jai reikėjo perbėgti, jau buvo apimtas gaisro. Tada ji 
grįžo į savo kambarį ir ėmė garsiai šaukti pagalbos. 
Staiga jos langas, buvęs dvidešimt pėdų nuo žemės, 
atsidarė, į kambarį įšoko jaunas valstietis, pagriebė ją 
ant rankų ir su nežmogiška jėga, neapsakomai vikriai 
išnešė ant pievelės, kur ši apalpo. Kai ji atsikvošėjo, 
šalia buvo jos tėvas. Aplinkui tupinėjo tarnai, vieni per 
kitus stengdamiesi jai padėti. Visas rūmų fligęlis sudegė. 
Bet argi tai svarbu, jei Karmela buvo gyva ir sveika? 

Visi ieškojo jos išgelbėtojo, bet jis nesirodė. Klausi- 
nėjo visų, bet niekas nebuvo matęs. O pati Karmela buvo 
taip susijaudinusi, kad nespėjo įžiūrėti jo veido. 

Grafas buvo pasakiškai turtingas ir, jei neminėsi- 
me pavojaus, kuris grėsė Karmelai, gaisras nepadarė 
jam kokių nors žymesnių nuostolių, juo labiau kad ste- 
buklingas dukters išgelbėjimas atrodė jam kaip nauja 
Apvaizdos malonė. 

Kitą dieną įprastu laiku abu jaunuoliai susitiko pa- 
miškėje, Luidžis atėjo pirmutinis ir džiaugsmingai pa- 
sveikino Terezą. Atrodė, jis buvo visai užmiršęs vakar 
dienos įvykius. Tereza buvo susimąsčiusi, bet, matydama 
Luidžį giedrą ir smagų, ji taip pat pasidarė nerūpestin- 
gai linksma. Beje, tokia ji visada būdavo, jei tik koks 
nors aistringas troškimas jos nesudrumsdavo. 

Luidžis paėmė Terezą po ranka, nuvedė ją prie olos 
ir sustojo. Mergaitė, suprasdama, kad čia vyksta kažkas 
nepaprasto, įdėmiai pažvelgė į jį. 

— Tereza,— tarė Luidžis,— vakar tu man sakei, 
kad atiduotum viską pasaulyje už tokį kostiumą kaip 
grafo dukters? 

— Taip,— atsakė Tereza nustebusi, — bet tas noras 
buvo lengvabūdiškas. 

— O aš tau atsakiau: „Gerai, turėsi jį“. 

— Taip,— patvirtino mergaitė, kuri, klausydamasi 
Luidžio, vis labiau ir labiau stebėjosi. — Bet tu tikriau- 
siai taip atsakei norėdamas padaryti man malonumą. 

— Tereza, aš tau niekad nieko nesu žadėjęs tuščiai, — 
išdidžiai atsakė Luidžis.— Įeik į 0lą ir apsirenk. 

Ištaręs šituos žodžius, jis atritino akmenį ir parodė 
Terezai olą, apšviestą dviejų žvakių, degančių abiejose 
puikaus veidrodžio pusėse. Ant paprasto stalo, kurį buvo 

padaręs Luidžis, buvo padėti perlų karoliai ir deimantų 
segtukai. Šalia ant kėdės puikavosi visi kiti rūbai. 

Tereza suriko iš džiaugsmo ir net nepaklaususi, iš 
kur atsirado tas kostiumas, net nepadėkojusi Luidžiui 
puolė į olą. 

Luidžis tučtuojau užvertė angą akmeniu, nes kalve- 
lės viršūnėje, užstojusios jam Palestriną, jis pastebėjo 
raitelį, kuris sustojo, tarsi nežinodamas, kur pasukti. 

Raitelis taip ryškiai atsispimdėjo žydrame danguje, 
kaip pietų toliuose atsispindi daiktai. 

Pamatęs Luidžį, jis paragino arklį ir šuoliais atjojo 
prie jo. 

Luidžis neapsiriko: raitelis, jojęs iš Palestrinos į 
Tivolį, buvo paklydęs. 

Jaunuolis parodė jam kryptį, bet kadangi netoliese 
kelias vėl šakojosi, tai raitelis, bijodamas antrąkart pa- 
klysti, paprašė Luidžį jį palydėti. 

Luidžis nusivilko apsiaustą, pasidėjo ant žemės, per- 
simetė per petį karabiną ir nuėjo šalia raitelio tuo sparčiu 
kalniečio žingsniu, kuris nenusileidžia arklio žingsniui. 

Po valandėlės Luidžis ir raitelis pasiekė kryžkelę. 

Ten jaunuolis didingu mostu ištiesė ranką ir parodė 
vieną iš trijų kelių, kuriuo raiteliui reikėjo joti. 

— Štai jūsų kelias,— tarė jis.— Jūsų malonybė 
dabar nepaklys. 

— O štai tau atlyginimas, — tarė keleivis, ištiesda- 
mas jam keletą smulkių monetų. 

— Ačiū,— tarė Luidžis, atitraukdamas ranką,— aš 
darau paslaugas, bet jų neparduodu. 

— Jeigu atsisakai užmokesčio,— tarė raitelis, ma- 
tyt, žinąs skirtumą tarp miestelėnų keliaklupsčiavimo 
ir kaimiečių išdidumo, — tai gal priimtum dovaną? 

— Dovana kas kita! 

— Tai paimk šituos du Venecijos cechinus ir duok 
padaryti iš jų savo sužadėtinei auskarus. 

— O jūs pasiimkite šį durklą,— atsakė jaunasis 
piemuo.— Nuo Albano iki Čivita Kastelano nerasite gra- 
žiau išdrožinėtos rankenos. 

— Priimu tavo dovaną,— pasakė keleivis.— Bet 
dabar lieku tau skolingas: juk tas durklas kaštuoja 
daugiau negu du cechinai. 

— Perkant galbūt. Bet aš pats jį išdrožinėjau, ir 
man jis nekaštuoja daugiau kaip vieną piastrą. 

— Kuo tu vardu? — paklausė raitelis. 

— Luidžis Vampa,— išpyškino piemuo tokiu tonu, 
tarsi būtų sakęs: Aleksandras Makedonietis.— O jūs? 

— Aš — Jūrininkas Sindbadas,— atsakė raitelis. 

Francas d'Epinė nustebęs suriko. 

— Jūrininkas Sindbadas! — tarė jis. 

— Taip,— atsakė pasakotojas, — tokiu vardu jis pa- 
sivadino. 

— O ką? Kuo jums nepatinka šis vardas? — įsiter- 
pė Alberas.— Labai gražus vardas, ir, prisipažinsiu, tik- 
rojo Sindbado nuotykiai kažkada mane labai domino. 

Francas nutylėjo. Jūrininko Sindbado vardas kaž- 
kodėl pažadino jame daugybę atsiminimų. 

— Pasakokite,— tarė jis šeimininkui. 

— Vampa nerūpestingai įsikišo į kišenę du cechi- 
nus ir neskubėdamas pasuko atgal. Būdamas per kokius 
tris šimtus žingsnių nuo olos, jis išgirdo riksmą. 

Luidžis apmirė įtempęs ausis. 

Po akimirkos aiškiai išgirdo savo vardą. 

Riksmas sklido nuo olos. 

Jis šoko pirmyn it kalnų ožka, bebėgdamas užsitaisė 
šautuvą ir keletu šuolių pasiekė kalvos viršūnę. 

Iš čia riksmas „Gelbėkit!“ buvo girdėti dar aiškiau. 

Jis žvilgtelėjo žemyn: kažkoks vyriškis grobė Terezą 
kaip kentauras Nesas — Dejanirą. 

Grobikas dūmė į mišką ir jau tris ketvirčius kelio 
buvo nubėgęs. 

Vampa akimis išmatavo nuotolį. Tarp jo ir grobiko 
buvo ne mažiau kaip du šimtai žingsnių. Vampa suprato, 
kad tas dings su Tereza miške anksčiau, negu jisai spės jį 
pavyti. 

Jaunasis piemuo sustojo kaip įbestas. Jis nusika- 
bino šautuvą, prisidėjo prie peties, nutaikė ir paspaudė 
gaiduką. 

Grobikas staiga sustojo, paskui suklupo ir krito, 
pargriaudamas ir Terezą. 

Bet Tereza tuojau pašoko, o grobikas liko gulėti, ka- 
muojamas priešmirtinių traukulių. 

Vampa puolė prie Terezos. Nubėgusi gal dešimt 
žingsnių nuo mirštančiojo, ji taip pat suklūpo. Luidžiui 
dingtelėjo siaubinga mintis, kad kulka, mirtinai pakir- 
tusi jo priešą, kliudė ir sužadėtinę. 

Laimė, šitaip neatsitiko, tik patirta baimė buvo 
atėmusi Terezai jėgas. Įsitikinęs, kad ji nepaliesta, Vam- 
pa nuėjo prie sužeistojo. 

Tas jau merdėjo. Jo kumščiai buvo mėšlungiškai 
sugniaužti, burna perkreipta, plaukai pasišiaušę ir drėg- 
ni nuo priešmirtinio prakaito. 

Akys buvo atmerktos ir vis dar grėsmingos. 

Vampa pažino, kad tai Kukumetas. 

Nuo tos dienos, kai jaunuoliai išgelbėjo plėšiką, jis 
įsimylėjo Terezą ir prisiekė, kad mergina turėsianti pri- 
klausyti jam. Jis nesiliovė jos tykojęs. Pasinaudodamas 
tuo, kad Luidžis paliko ją vieną idant parodytų raiteliui 
kelią, “is pagrobė merginą ir jau tikėjosi laimėjęs, bet 
taiklios piemens rankos paleista kulka pervėrė jo širdį. 

Vampa žiūrėjo į jį, ir nė mažiausias susijaudinimas 
neatsispindėjo jo veide. O Tereza, vis dar virpėdama, 
labai nedrąsiai priėjo prie mirusio plėšiko ir baikščiai 
ėmė žiūrėti į jį pro savo mylimojo petį. 

Vampa atsigręžė į ją. 

— Matau, tu jau apsirengusi,— tarė jis.— Belieka 
man pasirūpinti savo tualetu. 

Ir iš tikrųjų nuo galvos iki kojų Tereza buvo apsi- 
rengusi grafo San Feličės dukters rūbais. 

Vampa paėmė Kukumeto lavoną ir nunešė jį į olą, 
o Tereza pasiliko lauke. 

Jeigu šiuo metu pro šalį būtų jojęs raitelis, tai jis 
būtų pamatęs keistą reginį: piemenaitė gano avis su 
kašmiro suknele, su auskarais ir perlų karoliais, jos 
plaukuose deimantiniai segtukai, o korsažas susegtas 
rubino sagomis. 

Be abejo, jis būtų pamanęs, kad prisikėlė Floriano 
laikai, ir, grįžęs į Paryžių, būtų tvirtinęs, jog matė Alpių 
Piemenaitę Sabinų kalnų papėdėje. 

Po ketvirčio valandos Vampa išėjo iš olos. Jo kostiu- 
mas buvo ne mažiau puošnus kaip Terezos. 

Jis buvo apsivilkęs granato spalvos aksomo palai- 

dinę su kaltinėmis aukso sagomis, šilkinę išsiuvinėtą 
liemenę. Ant kaklo romėniška šerpė. Raudono ir žalio 
šilko juosta auksu atausta, žydro aksomo kelnės iki kelių 
su deimantinėmis sagtimis, margo rašto zomšiniai getrai 
ir skrybėlė su plastančiais įvairiaspalviais kaspinais. Prie 
juosmens kabojo du laikrodžiai, o už juostos užkištas pui- 
kus durklas. 

Tereza iš susižavėjimo sušuko. Vampa su Kukumeto 
kostiumu buvo panašus į jaunuolį iš Leopoldo Robero ar 
Šneco paveikslų. 

Pastebėjęs, kokį įspūdį padarė savo sužadėtinei, jis 
išdidžiai nusišypsojo. 

— Ar tu pasiryžusi sujungti savo dalią su mano 
likimu, koks jis bebūtų? — paklausė ją. 

— Taip! — sušuko Tereza. 

— Ir visur eisi paskui mane? 

— Nors į pasaulio kraštą. 

— Tai duokš ranką ir eime: negalima gaišti laiko. 

Mergina padavė savo mylimajam ranką net neklaus- 
dama, kur jisai ją veda. Tuo metu jis atrodė jai gražus, 
išdidus ir galingas kaip dievaitis. 

Juodu pasuko į mišką ir po trumpos valandėlės 
dingo už medžių. 

Nereikia nė sakyti, kad Vampa gerai žinojo visus 
kalnų takelius. Jis ėjo vis giliau į mišką, nedvejodamas 
nė akimirkos, nors ten nebuvo jokio praminto takelio. 
Jis orientavosi iš krūmų ir medžių. Taip juodu ėjo maž- 
daug pusantros valandos. 

Pagaliau atsidūrė pačioje miško tankmėje. Išdžiū- 
vusi vaga vedė į tamsų tarpeklį. Vampa ėjo tuo nevaikš- 
čiotu keliu, vingiuojančiu giliai tarp dviejų stačių krantų 
ir užtemdytu vešliomis pušų šakomis. Jeigu ne nuolaidi 
pakalnė, jį būtų buvę galima palaikyti taku į Averną, 
apie kurį kalba Virgilijus. 

Tereza, vėl apimta baikštumo šioje kraupioje ir ny- 
kioje vietoje, tyliai glaudėsi prie savo valdovo, bet, ma- 
tydama, jog jo žingsnis vienodas ir veidas ramus, įstengė 
nuslėpti savo nerimą. 

Staiga per dešimtį žingsnių nuo jų iš už medžio 
išlindo žmogus ir atstatė į Vampą šautuvą. 

— Nė žingsnio toliau, — sušuko jis, — arba nušausiu! 

— Liaukis,— tarė Vampa, atsainiai pakėlęs ranką, 
o Tereza, daugiau neslėpdama savo baimės, visa dre- 
bėdama, glaudėsi prie jo.— Argi vilkai tarp savęs pjau- 
nasi? 

— Kas tu toks? — paklausė sargybinis. 

— Aš — Luidžis Vampa, San Feličės dvaro piemuo. 

— Ko tau reikia? 

— Man reikia pasikalbėti su tavo draugais, kurie 
Roka Biankos proskynoje. 

— Tai eik paskui mane,— atsakė sargybinis,— ar- 
ba geriau eik pirma, jeigu žinai kur. 

Vampa niekinamai nusišypsojo ir patraukė drauge 
su Tereza pirmyn, eidamas tokiu pat tvirtu bei ramiu 
žingsniu kaip ir iki šiol. 

Po valandėlės plėšikas davė jiems ženklą sustoti. 

Jie paklausė. 

Plėšikas tris kartus sukrankė kaip varnas. 

Iš ten taip pat pasigirdo krankimas. 

— Gerai,— tarė plėšikas.— Dabar gali eiti tolyn. 

Luidžis ir Tereza nuėjo tolyn. 

Bet juo toliau jie slinko pirmyn, juo labiau Tereza 
glaudėsi prie savo mylimojo: tarp medžių iš tikrųjų 
sublizgėjo šautuvų vamzdžiai. 

Roka Biankos proskyna buvo nedidelio kalno vir- 
šūnėje. Čia, matyt, kadaise buvo ugnikalnis, užgesęs 
dar prieš Romului ir Remui paliekant Albą ir įkuriant 
Romą. 

Tereza ir Luidžis užkopė į viršūnę ir iš karto susi- 
dūrė su kokia dvidešimčia plėšikų. 

— Tas vaikinas jūsų ieško, jis nori pasikalbėti su 
jumis, — pranešė sargybinis. 

— Ką jis nori mums pasakyti? — paklausė plėši- 
kas, kuris pavadavo vadą. 

— Noriu pasakyti, kad man įgriso piemenauti,— 
atšovė Vampa. 

— Aha, suprantu,— tarė vado pavaduotojas, — tu 
atėjai prašyti, kad priimtume į gaują? 

— Labai prašom! — sušuko plėšikai iš Feruzino, 
Pampinaros ir Ananijos, kurie pažino Luidžį Vampą. 

— Taip, bet aš noriu būti ne šiaip sau jūsų draugas. 

— O ko gi tu nori? — paklausė nustebę plėšikai. 

— Aš noriu būti jūsų vadu, — atsakė Luidžis Vampa. 

Plėšikai prapliupo juoktis. 

— O ką tu padarei, kad užsitarnautum tokią gar- 
bę? — paklausė vado pavaduotojas. 

— Aš užmušiau Kukumetą, štai ant manęs jo dra- 
bužiai, ir padegiau San. Feličės rūmus norėdamas pado- 
vanoti savo sužadėtinei vestuvinius drabužius. 

Po valandos plėšikai Luidžį Vampą išsirinko savo 
vadu vietoj Kukumeto. 

— Mielas Alberai,— tarė Francas, kreipdamasis į 
savo draugą, — ką jūs dabar galvojate apie senjorą Lui- 
džį Vampą? 

— Mano manymu, čia mitas,— atkirto Alberas, — 
jis niekada nėra gyvenęs. 

— O kas tai yra mitas? — paklausė Pastrinis. 

— Reikėtų ilgai aiškinti, mielasis šeimininke,— 
atsakė Francas.— Tai jūs sakote, kad ponas Vampa šiuo 
metu darbuojasi Romos apylinkėse? 

— Ir taip įžūliai, kaip dar nėra darbavęsis joks 
kitas plėšikas. 

— Ir policija bergždžiai mėgina jį sučiupti? 

— Ką padarysi! Jis bendrauja ir su slėnio pieme- 
nimis, ir su Tiberio žvejais, ir su pakrančių kontraban- 
dininkais. Ieško jo kalnuose, o jis upėje. Gaudo jį upėje, 
o jis išplaukia į atvirą jūrą. O paskui, kai visi mano, 
kad jis pabėgo į Džilio, Džanutrio ar Montekristo sa- 
las, staiga jis pasirodo Albane, Tivolyje ar Ričijoje. 

— O kaip jis elgiasi su keleiviais? 

— Labai paprastai. Pagal nuotolį nuo miesto jis 
duoda jiems aštuonias arba dvylika valandų, arba visą 
parą išpirkai įnešti. Terminui pasibaigus duoda dar va- 
landą. Sešiasdešimtąją tos valandos minutę, jeigu pinigai 
neįmokėti, jis paleidžia belaisviui į kaktą kulką arba įvaro 
į krūtinę durklą, štai jums ir visa pasaka! 

— Na kaip, Alberai,— paklausė Francas, — ar jums 
vis dar nepraeina noras važiuoti į Koliziejų aplinkiniais 
bulvarais? 

— Žinoma,— atsakė Alberas,— jeigu tas kelias 
įspūdingesnis. 

Išmušė devynias valandas. Durys atsidarė, ir įėjo 
vežėjas. 

— Ekipažas laukia, jūsų malonybe,— tarė jis. 

— "Tuomet važiuojame į Koliziejų, — pasakė Francas. 

— Ar pro del Popolo vartus, jūsų malonybe, ar 
gatvėmis? 

— Gatvėmis, po velnių, gatvėmis! — sušuko Fran- 
cas. 

— Mano drauge,— tarė Alberas atsistodamas ir už- 
sirūkydamas trečią cigarą.— Prisipažįstu, maniau, kad 
jūs drąsesnis. 

Jaunuoliai nulipo laiptais ir sėdo į ekipažą. 


XXXIV + REGĖJIMAS 


Francas vis dėlto rado būdą nugabenti Alberą į 
Koliziejų nevažiuojant pro senovės paminklus ir nema- 
žinant įspūdžio, kurį sužadina koloso gigantiškumas. 
Dėl to reikėjo dardėti via Sistina, pasukti stačiu kam- 
pu pro Santa Marija Madžore ir važiuoti via Urbana 
bei San Pietro in Vincoli iki via del Koloso. 

Šis kelias buvo dar tuo geras, kad jis niekuo neati- 
traukė Franco minčių nuo maestro Pastrinio pasako- 
jimo, kuriame buvo minimas paslaptingas jo šeiminin- 
kas iš Montekristo salos. Jis atsilošė ekipažo kampe ir 
vėl įsigilino į tūkstančius klausimų, kuriuos pats sau 
kėlė ir iš kurių nė į vieną nemokėjo rasti patenkinamo 
atsakymo. 

Reikia pridurti, dar viena to pasakojimo aplinkybė 
priminė jam Jūrininką Sindbadą,— tai tie paslaptingi 
santykiai tarp plėšikų ir jūreivių. Kai maestro Pastrinis 
kalbėjo, kad Vampa randa prieglobstį žvejų valtyse ir 
pas kontrabandininkus, Francas prisiminė tuos du Kor- 
sikos plėšikus, vakarieniavusius drauge su mažos jach- 
tos įgula,— juk ta jachta pasuko iš savo kelio ir nu- 
plaukė į Porto Vekiją vien dėl to, kad išsodintų juos 
į krantą. Vardas, kuriuo pasivadino jo šeimininkas Mon- 
tekristo saloje ir kurį paminėjo „Londono“ viešbučio 
šeimininkas, jam liudijo, kad tas žmogus vaidino gera- 

dario vaidmenį ne tik Pjombino, Čivita Vekijos, Ostijos 
ir Gaetos pakrantėse, bet ir prie Korsikos, Toskanos 
bei Ispanijos krantų. O kadangi, kaip prisimena Fran- 
cas, jis pats kalbėjo dar apie Tunisą ir Palermą, tai, 
matyt, iš tikrųjų turi gana daug pažinčių. 

Nors ir labai Francas buvo įsitraukęs į tuos visus 
svarstymus, jie kaipmat išgaravo, kai prieš jį išniro niū- 
rus milžiniškas Koliziejaus pastatas, pro kurio angas 
mėnulis metė ilgus blyškius spindulius, panašius į tuos, 
kurie trykšta iš vaiduoklio akių. Ekipažas sustojo keli 
žingsniai iki Mesa Sudans'. Vežėjas atidarė dureles. 
Jaunuoliai iššoko iš ekipažo ir atsidūrė prieš čičeronę, 
kuris išniro tartum iš žemės. 

Kadangi vienas čičeronė juos jau lydėjo iš viešbučio, 
tai dabar jie turėjo du. 

Pagaliau Romoje ir neįmanoma išvengti gausybės 
palydovų: be vyriausiojo čičeronės, kuris prilimpa prie 
jūsų nuo tos minutės, kai jūs peržengiate viešbučio 
slenkstį, ir nepalieka jūsų iki tos dienos, kada jūs išva- 
žiuojate iš miesto, yra dar ypatingi čičeronės, kurie 
esti prie kiekvieno paminklo ir, aš net pasakyčiau, prie 
kiekvienos paminklo dalies. Iš to galima spręsti, ar 
trūksta vadovų po Koliziejų, tą paminklų paminklą, 
apie kurį Marcialis sakė: 

„Tegul Memfis liaujasi gyręsis barbariškais savo 
piramidžių stebuklais, tegul nutyla visi, liaupsinę Ba- 
bilono stebuklus, viskas turi nusilenkti prieš impozan- 
tišką Cezarių amfiteatro pastatą, ir visi pagyrimo bal- 
sai turi susilieti į vieną, apdainuodami šito paminklo 
garbę!“ 

Francas ir Alberas netgi nebandė išvengti Romos 
čičeronių tironijos. Be to, jie tik vieni turi teisę vaikš- 
čioti po Koliziejų su fakelais. Užtat jie nesipriešino ir 
atsidavė visiškai savo palydovų valiai. 

Francui tai buvo ne naujiena: jis čia buvo vaikš- 
čiojęs ne mažiau kaip dešimt kartų. Tačiau jo bendra- 
keleivis, naujokas, pirmą kartą žengė į tą pastatą, kurį 
pastatė Flavijus Vespasianas, ir, reikia pasakyti jo gar- 

bei, kad, nors palydovai ir labai nemokšiškai plepėjo, 
Koliziejus jam padarė tikrai nepaprastą įspūdį. Iš tik- 
rųjų, nepamačius to reginio savo akimis, neįmanoma 
įsivaizduoti tų senovės griuvėsių didingumo, ypač kai 
juos nužeria paslaptinga pietų mėnesiena, kuri drąsiai 
gali varžytis su nykstančiais vakaro gaisais,— ypač 
tada jie atrodo dar gigantiškesni. 

Nuėjęs kokį šimtą žingsnių po vidiniais portikais, 
Francas susimąstęs paliko Alberą4 palydovams, įkyriai 
besinaudojantiems savo tvirta teise parodyti jam su vi- 
somis smulkmenomis liūtų griovį, gladiatorių ložes ir 
Cezarių podiumą. Jis palypėjo apgriuvusiais laiptais ir, 
kol tie ėjo savo visam laikui nustatytą kelią, papras- 
čiausiai atsisėdo kolonos šešėlyje prieš angą, pro kurią 
buvo galima matyti granito milžiną visu jo didingumu. 

Francas prasėdėjo kolonos šešėlyje gal ketvirtį va- 
landos, stebėdamas Alberą su jo fakelininkais, kurie, 
išėję iš vomitoriumo kitame Koliziejaus gale, it šešė- 
liai paskui žaltvyksles leidosi nuo pakopos ant pako- 
pos į vietas, skirtas vestalėms. Staiga jam pasigirdo, 
kad Koliziejaus gilumoje nuriedėjo akmuo. Jis, matyt, 
atitrūko nuo laiptų, esančių greta tų, kuriais Francas 
buvo užlipęs. Be abejo, dažnai pasitaiko, kad akmuo 
atitrūksta nustumtas laiko kojos ir nusirita į bedugnę. 
Tačiau šį kartą Francui pasirodė, jog akmuo nuriedėjo 
iš po žmogaus kojos. Jam vėl pasigirdo neaiškus žings- 
nių garsas. Atrodė, kažkas lipo laiptais stengdamasis 
žengti kaip galima tyliau. 

Ir iš tikrųjų po valandėlės pasirodė žmogaus fi- 
gūra, kuri lipo aukštyn vis labiau išnirdama iš šešėlio. 
Viršutinė laiptų pakopa buvo apšviesta mėnulio, o kiti 
laiptai juo toliau ėjo žemyn, juo labiau grimzdo į tamsą. 

Tai galėjo būti toks pat keleivis kaip ir jis, norįs 
verčiau vienas tyloj pamąstyti, negu klausytis kvailo 
čičeronės tarškėjimo, užtat jo pasirodymas nė kiek ne- 
stebino; bet kadangi jis nedrąsiai žengė ant paskuti- 
niosios pakopos ir klausydamasis sustojo laiptų aikšte- 
lėje, Francas suprato, kad nepažįstamasis atėjo čia kaž- 
kokiu tikslu, kad jis kažko laukia. 

Instinktyviai Francas pasislėpė už kolonos. 

Dešimties pėdų aukštyje nuo žemės buvo apskrita 
išlauža, pro kurią matėsi žvaigždėtas dangus. 

Aplink tą angą, pro kurią galbūt jau keletas šimt- 
mečių sruvo mėnesiena, augo smulkus dygus krūmokš- 
nis, kurio švelnūs žali lapai aiškiai spindėjo blausioje 
dangaus skliauto žydrynėje. Nuo viršutinio krašto -buvo 
nukarusios didžiulės lianos ir stambūs gebenių ūgiai, 
panašūs į vėjo plaikstomus lynus. 

Lankytojas, kurio paslaptingas pasirodymas pa- 
traukė Franco dėmesį, stovėjo prietemoje, neleidžiančioje 
įžiūrėti jo bruožų, bet vis dėlto buvo matyti jo kostiu- 
mas: jis buvo užsisiautęs platų tamsų apsiaustą. Vie- 
nas skvernas, permestas per kairįjį petį, dengė jo smak- 
rą, o kaktą ir akis slėpė plačiabrylė skrybėlė. Pro angą 
prasiskverbiančių įstrižų spindulių šviesoje buvo matyti 
juodos kelnės, gražiai krintančios ant lakuotų batų. 

Šis žmogus, be abejo, priklausė jei ne aristokra- 
tijai, tai bent aukštajai visuomenei. 

Jis pastovėjo dar valandėlę ir jau pradėjo gana 
aiškiai nekantrauti, bet viršuje pasigirdo lengvas šla- 
mesys. 

Tą pačią akimirką kažkoks šešėlis užgožė šviesą, 
ties anga pasirodė žmogus, įsmeigė akis į tamsą ir, 
matyt, pastebėjo nepažįstamąjį su apsiaustu. Tuomet jis 
įsikibo į nukarusią lianą, nusileido ja ir, atsidūręs per 
kokias tris pėdas nuo laiptų aikštelės, lengvai nušoko 
žemyn. Šis buvo apsirengęs pilnu transtiberiečio' kos- 
tiumu. 

— Atleiskite, jūsų malonybe,— tarė jis Romos tar- 
me,— kad priverčiau jus laukti. Bet aš pavėlavau vos 
keletą minučių. San Džovani in Laterano tik ką išmušė 
dešimtą. 

— Jūs nepavėlavote, tai aš atėjau per anksti, — 
atsakė nepažįstamasis gryna Toskanos tarme.— Užtat 
nesijaudinkite: jeigu ir būtumėte pavėlavę, būtų atsitikę 
ne dėl jūsų kaltės, aš tą žinau. 

— Ir jūsų malonybė nebūtumėte apsirikę, aš dabar 
iš šventojo Angelo pilies, man vargais negalais pavyko 
šnektelėti su Bepu. 


Gyvenąs anapus Tiberio. 

— Kas tas Bepas? 
atlyginimą, ir jis praneša man viską, kas darosi jo 
šventenybės pilyje. 

— Matau, žmogus jūs apdairus! 

— O kaip kitaip, jūsų malonybe! Sunku žinoti, kas 
gali atsitikti! Gal ir mane kada nors pagaus kaip tą 
vargšą Pepiną. Ir man reikės žiurkės, kad pergraužtų 
grandines. 

— Trumpai sakant, ką sužinojote? 

— Antradienį paskirtos dvi egzekucijos, antrą va- 
landą, kaip įprasta Romoje prieš dideles šventes. Vienas 
bus mazzolato', tai niekšas, nužudęs kunigą, kuris jį 
auklėjo,— šituo neverta domėtis. Antras bus decapita- 
to“, tai ir yra mūsų vargšas Pepinas. 

— Ką padarysi, brangusis! Jūs taip baisiai įgąs- 
dinote ne tik popiežiaus vyriausybę, bet ir gretimas 
valstybes, užtat valdžia žūtbūt nori nubausti jį taip, 
kad kitus atgrasintų. 

— Tačiau Pepinas net nepriklausė mano gaujai. 
Tai vargšas piemuo, jis kaltas tik tuo, kad atnešdavo 
mums maist+o. 

— Dėl to jis tikras jūsų bendrininkas. Bet jūs ma- 
tote, kad su juo elgiamasi švelniai. Jei kada jus nutvers, 
jums sutriuškins galvą, o jį tik nugiljotinuoja. Be to, 
šitai bent kiek pajvairins tokį linksmą reginį ir paten- 
kins visų skonius. | 

— Bet reginys, kurį aš paruošiau publikai ir kurio 
ji visai nelaukia, bus dar įdomesnis, — atsakė transti- 
berietis. 

— Mielasis bičiuli, — atsakė žmogus su apsiaustu, — 
leiskite pasakyti jums, kad jūs, atrodo, ruošiate kaž- 
kokią kvailystę. 

— Aš pasiruošęs viskam, kad išgelbėčiau Pepiną,— 
juk jis pateko į bėdą man tarnaudamas. Prisiekiu Ma- 
dona, aš laikyčiau save bailiu, jeigu nieko nepadary- 
čiau to puikaus vaikino labui. 

— Ir ką sugalvojote? 


Užmuštas kirvapente. 
Ž Nugiljotinuotas. 

— Pastatysiu kokių dvidešimt vyrų aplink eša- 
fotą ir, kai atves Pepiną, duosiu ženklą, mes pulsime 
su durklais palydą ir jį pagrobsime. 

— Tai labai rizikinga, ir man atrodo, kad mano 
planas už jūsiškį geresnis. 

— O koks jūsų malonybės planas? 

— Aš duosiu du tūkstančius piastrų vienam žmogui, 
ir jis išrūpins, kad Pepinui egzekucija būtų atidėta ki- 
tiems metams. O per tą laiką duosiu dar tūkstantį piastrų 
kitam asmeniui, ir jis padės Pepinui pabėgti iš kalėjimo. 

— Ar jūs tikras, kad pasiseks? 

— Pardieu!' — tarė žmogus su apsiaustu. 

— Ką jūs pasakėte? — paklausė transtiberietis. 

— Sakau, mielasis, kad aš vienas su savo auksu 
padarysiu daugiau negu jūs ir visi jūsų vyrai, ginkluoti 
durklais, pistoletais, karabinais ir muškietomis. Užtat 
palikite viską man. 

— Gerai, bet jeigų jums niekas neišdegs, dėl viso 
pikto mes būsime pasiruošę. 

— Būkite pasiruošę, jeigu jums patinka, bet galite 
neabejoti, jog jo pasigailės. 

— Neužmirškite, kad antradienis — poryt. Turite tik 
vieną dieną. 

— Tai kas? Dieną sudaro dvidešimt keturios va- 
landos, valandą šešiasdešimt minučių, minutę šešias- 
dešimt sekundžių. O per aštuoniasdešimt šešis tūkstan- 
čius keturis šimtus sekundžių galima daug padaryti. 

— Jeigu jūsų malonybei pasiseks, tai kaip mes su- 
žinosime? 

— Labai paprastai. Aš išsinuomojau tris galutinius 
Rospolio kavinės langus. Jeigu išsirūpinsiu, kad bausmė 
būtų atidėta, tai du kraštiniai langai bus užtraukti 
geltonu šilku, o vidurinis — baltu su raudonu kryžiumi. 

— Puiku. O kaip perduosite bausmės atidėjimo 
dokumentus? 

— Atsiųskite pas mane vieną iš savo žmonių, ap- 
sirengusį piligrimu. Šitaip apsirengęs, jis prasiskverbs 
prie ešafoto ir perduos bulę brolijos galvai, kuris ją 
įteiks budeliui. Tuo tarpu praneškite šią naujieną Pe- 

pinui, kitaip jis dar numirs iš baimės arba išprotės, ir, 
ko gero, be reikalo dėl jo tiek išlaidų padarysime. 

— Jūsų malonybe, aš jums atsidavęs visa širdimi, 
jūs tat žinote. 

— Manau, kad taip. 

— Jeigu jūs išgelbėsite Pepiną, tai jau bus ne atsi- 
davimas, o paklusnumas. . 

— Bičiuli mano, nekalbėk neapgalvojęs. Gal aš tau 
kada nors priminsiu tavo žodžius, nes ir tavęs man gali 
prireikti. 

— Aš, jūsų malonybe, ateisiu reikiamą valandą, 
kaip šiandien jūs čia atėjote. Nors jūs būtumėte kita- 
me pasaulio krašte, vos tik parašysite man: „Padaryk 
tą ir tą“ — ir aš tai padarysiu taip pat tikrai, kaip 
kad vadinuosi... 

— Tšš! — sušnibždėjo nepažįstamasis.— Girdžiu 
žingsnius... 

— Tai keleiviai su fakelais apžiūrinėja Koliziejų. 

— Nereikia, kad jie mus matytų kartu. Visi tie 
čičeronės — šnipai, jie gali jus pažinti. Taigi, mielasis, 
nors aš ir labai didžiuojuosi jūsų draugyste, bet, jeigu 
kas žinotų, kad mudu taip gerai pažįstami,— aš smar- 
kiai būgštauju — mano prestižas gali nukentėti. 

— Vadinasi, jeigu jūs išsirūpinsite, kad bausmė 
būtų atidėta... 

— Vidurinis langas bus užtrauktas baltu šilku su 
raudonu kryžiumi. 

— O jeigu nepavyks išsirūpinti? 

— Visi trys langai bus geltoni. 

— Ir tada... 

— Tada, mielas bičiuli, paleiskite į darbą savo durk- 
lus, aš net pats ateisiu jumis pasigrožėti. 

— Viso gero, jūsų malonybe. Aš pasikliauju jumis, 
ir jūs pasikliaukite manimi. 

Po šių žodžių transtiberietis dingo ant laiptų, o 
žmogus su apsiaustu, dar labiau užsimaukšlinęs ant 
kaktos skrybėlę, praėjo per du žingsnius nuo Franco 
ir ramiai nulipo į areną. 

Po trumpos valandėlės iš tamsos nuskambėjo Fran- 
co vardas. Jį šaukė Alberas. 

Francas padelsė atsiliepti, kol abu nepažįstamieji 
nutolo. Jis nenorėjo, kad jie žinotų, jog kalbėjosi prie 
liudininko, kuris, tiesa, jų veidų nematė, tačiau nepra- 
leido nė žodžio. 

Po valandėlės Francas jau sėdėjo ekipaže. Važiuo- 
damas į viešbutį, užmiršęs bet kokį mandagumą, jis 
vos klausėsi mokslingos Albero disertacijos. Šis, rem- 
damasis Plinijumi ir Kalpurnijumi, samprotavo apie 
tinklus su geležiniais spygliais, trukdančiais kraujo iš- 
troškusiems žvėrims pulti žiūrovus. 

Francas neprieštaravo bičiuliui. sis norėjo greičiau 
likti vienas, kad niekieno neblaškomas galėtų apgalvoti, 
ką neseniai girdėjo. 

Iš tų dviejų matytų žmonių vienas jam buvo visiš- 
kai nepažįstamas, bet apie antrąjį tą pat pasakyti būtų 
buvę negalima. Nors Francas neįžiūrėjo jo veido, nuo- 
lat dengiamo arba šešėlio, arba apsiausto, tačiau jo balso 
tembras per daug jį apstulbino tada, kai išgirdo jį pirmą 
kartą, kad galėtų dabar jo nepažinti. Ypač pašaipios 
to balso intonacijos turėjo kažkokį šaižų ir metalinį 
skambesį, kuris Francą privertė krūptelėti Koliziejuje, 
kaip jis ne kartą buvo krūptelėjęs ir Montekristo oloje. 

Jis nė kiek neabejojo, kad tas žmogus tai Jūri- 
ninkas Sindbadas. 

Bet kokiu kitu atveju jis būtų pasirodęs tam žmo- 
gui, sužadinusiam jam nepaprastą smalsumą. Bet pokal- 
bis, kurį jis girdėjo, buvo pernelyg intymus, ir jis teisin- 
gai būgštavo, kad pasirodęs nesuteiks jokio malonumo. 
Užtat jis leido Sindbadui nueiti, bet tvirtai pasiryžo 
būtinai užkalbinti, jeigu sutiks jį kitą kartą. 

Francas buvo taip įsitraukęs į savo mintis, kad 
negalėjo užmigti. Visą naktį jis perkratinėjo galvoje 
įvairias aplinkybes, susijusias su olos šeimininku ir ne- 
pažįstamuoju Koliziejuje ir įrodančias, kad tiedu žmo- 
nės — tas pats asmuo. Juo daugiau Francas galvojo, 
juo labiau įsitikino, kad neklysta. 

Jis užmigo paryčiui, užtat nubudo vėlai. Alberas, 
kaip tikras paryžietis, jau buvo spėjęs pasirūpinti va- 
karu ir užsakęs ložę Ardžentinos teatre. 

Francui reikėjo parašyti į Paryžių keletą laiškų, 

todėl jis visai dienai užleido ekipažą Alberui. 

Penktą valandą Alberas grįžo. Jis išvežiojo reko- 
mendacinius laiškus, gavo kvietimus į visus vakarus ir 
apžiūrėjo Romos įžymybes. 

Visam tam Alberui užteko vienos dienos. 

Jis net spėjo pasiteirauti, kokia pjesė eina ir kokie 
aktoriai vaidina. 

Ėjo „Parizina“. Vaidino Kozelis, Morianis ir ponia 
Špech. 

Mūsų jaunuoliams pasisekė: jų laukė vienos iš ge- 
riausių „Lučijos iš Lamermur“ autoriaus operų spek- 
taklis, kuriame vaidino trys garsiausi Italijos aktoriai. 

Alberas, turėjęs savo krėslą Bufe ir vietą Operos 
ložėje, niekaip negalėjo priprasti prie Italijos teatrų, 
kuriuose neįprasta sėdėti orkestre ir kurie neturi nei 
balkonų, nei atvirų ložių. 

Tačiau tai nekliudydavo jam smarkiai išsipuošti, 
kada tik važiuodavo su Francu į teatrą. Bet viskas vel- 
tui. Reikia pripažinti didelei gėdai vieno iš pačių šau- 
niausių Paryžiaus aukštuomenės jaunimo atstovų, kad 
per keturis klajonių po Italiją mėnesius Alberas nesu- 
mezgė nė vienos intrigėlės. 

Kartais Alberas mėgindavo iš to pasišaipyti, bet 
širdyje jam buvo nepaprastai apmaudu. Kaip tai jis, 
Alberas de Morseras, vienas puikiausių jaunuolių, vis 
dar nesusilaukė visuotinio susidomėjimo. Nepasisekimas 
buvo tuo skaudesnis, kad iš kuklumo, būdingo mūsų 
mieliems tėvynainiams, Alberas neabejojo turėsiąs Ita- 
lijoje didžiausią pasisekimą ir, grįžus į Paryžių, visas 
Gando bulvaras net išsižiojęs klausysis jo pasakojimų 
apie savo pergales. 

Deja! Jis smarkiai apsiriko: Genujos, Florencijos 
ir Neapolio puikiosios grafienės tvirtai saugojo ištiki- 
mybę jeigu ne savo vyrams, tai savo meilužiams, ir 
Alberas patyrė tą kartų įsitikinimą, kad italės — ir čia 
jos aukščiau stovi už prancūzes — ištikimos savo neiš- 
tikimybei. 

Aš nenorėčiau teigti, kad Italijoje, kaip ir visur, 
nėra išimčių. 

Tuo tarpu Alberas buvo ne tik nepriekaištingai 

elegantiškas jaunikaitis, bet ir labai sąmojingas. Be to, 
jis buvo vikontas, tiesa, ką tik iškeptas vikontas. Ta- 
čiau mūsų laikais, kai nereikia jokių įrodymų, abso- 
liučiai vis tiek, ar tavo giminė paeina iš 1399, ar iš 1815 
metų. Be to, jis turėjo penkiasdešimt tūkstančių livrų 
metinių pajamų. Taigi jam per akis užteko viso, ko 
reikia pasidaryti Paryžiaus aukštuomenės numylėtiniu. 
Užtat jam buvo truputį gėda prisipažinti, kad nė vienam 
mieste, kur jis buvojo, į jį nebuvo atkreiptas prideramas 
dėmesys. 

Tarp kita ko, jis manė atsigriebsiąs Romoje, nes 
visose pasaulio šalyse, išlaikiusiose tą gerbtiną paprotį, 
karnavalas yra laisvės metas, kada griežčiausių prin- 
cipų Žmonės net nemirkčiodami daro kvailystes. Ka- 
dangi karnavalas turėjo prasidėti kitą dieną, tai Al- 
berui iš anksto reikėjo pasirodyti kaip galima geriau. 

Todėl Alberas išsinuomojo vieną iš labiausiai pas- 
tebimų teatro ložių antrame aukšte ir apsirengė ypač 
kruopščiai. Reikia pasakyti, kad antrasis aukštas lai- 
komas lygiai taip par aristokratiškas kaip parteris arba 
pirmasis aukštas. 

Be to, ši ložė, kurioje laisvai galėjo tilpti dvylika 
žmonių, draugams kaštavo pigiau negu ložė keturiems 
asmenims Ambigiu teatre. 

Alberas puoselėjo dar kitą viltį: jeigų mūsų mie- 
lajam vikontui pavyks pavergti kokios nors gražios ro- 
mietės širdį, tai tikriausiai jam bus pasiūlyta vieta ka- 
rietoje, vadinasi, jis žiūrės karnavalą iš aristokratiško 
ekipažo arba iš kunigaikščio balkono. 

Turėdamas visa tai galvoje, Alberas tą vakarą buvo 
ypač žvitrus. Jis sėdėjo nugara į sceną, iki pusės buvo 
išsikvempęs iš ložės ir pro šešių colių binoklį stebėjo 
visas kiek gražesnes moteris. 

Tačiau nors ir labai stengėsi Alberas, nė viena gra- 
žuolė neapdovanojo jo žvilgsniu nors iš tuščio smalsumo. 

Žiūrovai šnekučiavosi apie reikalus, apie savo meilės 
nuotykius, apie kviestinius pietus, apie rytoj praside- 
dantį karnavalą, apie artėjančią didžiąją savaitę, ne- 
kreipdami jokio dėmesio nei į dainininkus, nei į spek- 
taklį, be atskirų vietų, kada visi atsigręždavo į sceną, 

norėdami paklausyti Kozelio rečitatyvų arba paploti 
Morianiui, arba surikti „bravo“ dainininkei Špech. Po 
to vėl visi grįždavo prie nutrauktų pokalbių. 

Baigiantis pirmajam veiksmui iki tol tuščios ložės 
durys atsidarė ir Francas pamatė įeinančią vieną damą, 
su kuria jis turėjo garbės būti supažindintas Paryžiuje 
ir apie kurią galvojo, kad ji vis dar Prancūzijoje. Albe- 
ras pastebėjo nevalingą savo draugo krustelėjimą jai 
pasirodžius ir, atsisukęs į jį, paklausė: 

— Ar jūs pažįstate šią moterį? 

— Taip. Jinai jums patinka? 

— Ji žavinga, mielasis, ir, be to, blondinė. Kokie 
nuostabūs plaukai! Ar ji prancūzė? 

— Ne, venecijietė. 

— Kas ji tokia? 

— Grafienė G... 

— Iš pavardės ją pažįstu,— tarė Alberas.— Sako, 
kad ji ne tik graži, bet ir išmintinga. Tik pagalvok, aš 
galėjau susipažinti su ja per paskutinį balių pas ponią 
de. Vilfor ir nepadariau to! Koks aš kvailys! 

— Norite, aš atitaisysiu tą klaidą? — paklausė 
Francas. 

— Argi jūs su ja taip artimai pažįstami, kad gali- 
te nuvesti mane į jos ložę? 

— Turėjau garbės kokius tris kartus su ja kalbė- 
tis. Juk žinote, to visiškai pakanka, kad toks vizitas ne- 
atrodytų įžūlus. 

Tuo metu grafienė pastebėjo Francą ir grakščiai 
pamosavo jam ranka. Jis atsakė pagarbiai nusilenk- 
damas. 

— Aš matau, kad jūsų santykiai su ja kuo geriau- 
si, — pasakė Alberas. 

— Štai jūs ir apsirikote. Užsienyje prancūzai už- 
tat ir daro tūkstančius kvailysčių, kad viską matuoja 
paryžietišku matu. Būdamas Ispanijoje, ir ypač Itali- 
joje, niekados nespręskite apie žmonių santykių artimu- 
mą iš jų laisvos elgsenos. Mes su grafiene tiesiog jau- 
čiame vienas kitam potraukį. 

— Širdies potraukį? — paklausė Alberas juokda- 
masis. 

— Deja, tik proto, — rimtai atsakė Francas. 

— Tr kada jis atsirado? 

— Koliziejuje, per pasivaikščiojimą, panašiai kaip 
kad su jumis ten lankėmės. 

— Mėnesienoje? 

— Taip. 

— Dviese? 

— Beveik! 

— Ir kalbėjote apie... 

— Apie mirusius. 

— Tai, suprantama, labai įdomu, — tarė Alberas. — 
Bet jeigu man tektų garbė būti puikiosios grafienės 
palydovu per tokį pasivaikščiojimą, tai aš, drįstu jus 
patikinti, kalbėčiau su ja tik apie gyvuosius! 

— Ir galbūt prašautumėte. | 

— O kol kas supažindinsite mane su ja, kaip ža- 
dėjote? 

— Kai tik nusileis uždanga. 

— Po velnių, koks ilgas tas pirmasis veiksmas! 

— Klausykis finalo, jis nuostabiai gražus, Kozelis 
labai puikiai jį dainuoja. 

— Taip, bet kokia figūra! 

— Špech tiesiog už širdies griebia. 

— Bet suprantate, kartą girdėjus Zontagą ir Ma- 
libraną... 

— Argi jums neatrodo, kad Morianio puiki mo- 
kykla? 

— Nemėgstu, kada brunetai dainuoja taip kaip 
blondinai. 

— Žinote, brangusis, — tarė Francas, nusigręždamas 
nuo Albero, kuris tebelaikė įrėmęs binoklį į grafienės 
ložę, — jums neįmanoma įtikti. 

Pagaliau, didžiausiam vikonto de Morsero pasiten- 
kinimui, uždanga nusileido. Alberas pasiėmė skrybėlę, 
pasitaisė plaukus, kaklaraištį, rankogalius ir pranešė 
Francui jo laukiąs. 

Kadangi į klausiamą Franco žvilgsnį grafienė ženk- 
lu atsakė jo laukianti, tai jis nedelsdamas ėmėsi ten- 
kinti nekantrų Albero troškimą. Drauge su savo bičiu- 
liu, kuris eidamas lygino marškinių ir frako atvartų 

raukšles, jis apėjo amfiteatrą ir pasibeldė į ketvirtąją 
ložę, kurią buvo užėmusi grafienė. 

Beregint jaunuolis, sėdėjęs šalia grafienės ložės 
priešakyje, atsistojo ir pagal italų paprotį užleido savo 
vietą atvykusiajam, kuris savo ruožtu taip pat turės 
užleisti ją, jei ateis kitas lankytojas. 

Francas pristatė Alberą grafienei kaip vieną pačių 
puikiausių jaunuolių tiek savo visuomenine padėtimi, 
tiek protu. O tas, beje, buvo gryna tiesa, nes Paryžiuje, 
toje aplinkoje, kurioj gyveno Alberas, jis garsėjo kaip 
tikras aukštuomenės liūtas. Francas pridūrė, kad jo drau- 
gas labai nusiminęs, jog praleido progą būti supažin- 
dintas su grafiene Paryžiuje, užtat dabar maldavęs jį 
atitaisyti šią klaidą, ir jis prašąs "grafienę atleisti jam 
jo drąsą. | 

Grafienė tik žavingai linktelėjo Alberui ir ištiesė 
ranką Francui. 

Alberas, jos pakviestas, atsisėdo į laisvą vietą ša- 
lia, o Francas įsitaisė antroje eilėje, už grafienės. 

Alberas rado puikią temą pokalbiui: jis ėmė šnekėti 
apie Paryžių ir bendrus pažįstamus. Francas suprato, 
kad jo draugas teisingame kelyje, ir, paėmęs iš jo rankų 
gigantišką binoklį, ėmė tyrinėti žiūrovų salę. 

Prie vienos antrojo aukšto ložės krašto sėdėjo ne- 
paprastai graži moteris, apsirengusi rytietiškais dra- 
bužiais, su kuriais ji jautėsi taip laisvai, kaip jaučiamasi 
tik dėvint įprastinį rūbą. 

Už jos prieblandoje matėsi vyriškis, kurio veido 
buvo neįmanoma įžiūrėti. 

Francas pertraukė Albero ir grafienės pokalbį ir 
paklausė jos, ar ji nepažįstanti tos gražiosios albanės, 
kuri gali patraukti ne tik vyrų, bet ir moterų dėmesį. 

— Ne,— atsakė ji, — žinau tik tiek, kad Romoje ji 
nuo sezono pradžios. Per teatro atidarymą mačiau ją toje 
pat ložėje, ir štai jau mėnuo, kai ji nepraleido nė vieno 
spektaklio. Kartais ją lydi tas vyriškis, kuris dabar su 
ja, o kartais tik juodaodis tarnas. 

— Kaip ji jums patinka, grafiene? 

— Labai graži. Medora tikriausiai buvo panaši į ją. 

Francas ir grafienė šyptelėjo vienas kitam. Paskui 

ji vėl ėmė kalbėti su Alberu, o Francas nenuleido bi- 
noklio nuo gražuolės albanės. 

Prasidėjo baletas, puikus italų baletas, pastatytas 
įžymiojo Anri, kuris'nusipelnė Italijoje milžinišką šlovę, 
bet jos neteko plaukiojančiame teatre. Vienas tų bale- 
tų, kuriame visi, pradedant pirmuoju šokėju ir baigiant 
paskutiniuoju statistu, dalyvauja taip aktyviai, kad 
pusantro šimto žmonių daro kartu tą patį judesį, kartu 
kelia tą pačią ranką arba tą pačią koją. 

Tas baletas vadinosi „Poliska“. 

"Francas buvo per daug susidomėjęs puikiąja alba- 
ne, kad kreiptų dėmesį į baletą, nors jis būtų ir tikrai 
nuostabus. O gražuolė žiūrėjo į sceną su aiškiu pasiten- 
kinimu, bet šito nebuvo galima pasakyti apie jos pa- 
lydovą, kuris visą laiką, kol truko tas choreografinio 
meno stebuklas, nė karto net nekrustelėjo ir, nepaisy- 
damas pragariško triukšmo, sukeliamo dūdų, cimbolų 
ir turkiškų varpelių, atrodė, mėgaujasi nežemiška įsta- 
baus sapno saldybe. 

Pagaliau baletas baigėsi, ir uždanga nusileido griau- 
dint sužavėto parterio plojimais. 

Kadangi Italijoje yra pagirtinas paprotys įterpti 
į operą baletą, tai čia pertraukos labai trumpos. Dai- 
nininkai spėja pailsėti ir persirengti, kol šokėjai daro 
savo piruetus ir antraša. 

Prasidėjo antrojo veiksmo uvertiūra. Po pirmųjų 
stryko mostų susnūdęs albanės palydovas lėtai atsistojo 
ir pasislinko prie jos. Ši atsigręžė, pasakė jam keletą 
žodžių ir vėl atsirėmė į ložės kraštą. 

Jos pašnekovo veidas, kaip ir anksčiau, liko šešė- 
lyje, ir Francas negalėjo įžiūrėti jo bruožų. 

Pakilo uždanga, Franco dėmesys nejučiom nukrypo 
į aktorius, ir jo žvilgsnis, valandėlę atitrūkęs nuo ne- 
pažįstamosios ložės, įsmigo į sceną. 

Antras veiksmas, kaip žinome, prasideda duetu: 
Parizina miegodama prasitaria Acui apie savo meilę 
Ugui. Apgautas vyras iškenčia visas pavydo kančias ir 
pagaliau, įsitikinęs žmonos neištikimybe, žadina ją ir 
skelbia jai savo kerštą. 

Šis duetas yra vienas pačių gražiausių, pačių iš- 

raiškingiausių ir pačių dramatiškiausių, parašytų kū- 
rybingos Donicečio plunksnos. Francas girdėjo jį tre- 
čią kartą ir, nors jis nebuvo karštas muzikos mėgėjas, 
vis dėlto duetas padarė jam stiprų įspūdį. Dėl to jis jau 
taikėsi prisidėti prie publikos, kuri karštai plojo, bet 
staiga pakeltos jo rankos sustingo ir pasiruošęs išsprūsti 
„bravo“ apmirė lūpose. 

Žmogus ložėje stovėjo visu ūgiu. Jo veidas buvo 
apšviestas, ir Francas pamatė paslaptingąjį -Montekristo 
salos gyventoją, kurio figūrą ir balsą, kaip jam atrodė, 
jis pažino vakar Koliziejaus griuvėsiuose. 

Abejonių nebuvo: keistasis keliautojas gyveno Ro- 
moje. 

Matyt, Franco veide smarkiai atsispindėjo tas su- 
mišimas, kuris jį apėmė pamačius nepažįstamąjį, nes 
grafienė, žvilgtelėjusi į jį, nusijuokė ir paklausė, kas 
jam atsitiko. 

— Grafiene,— atsakė Francas, — neseniai jūsų klau- 
siau, ar jūs pažįstate tą albanę. Dabar noriu paklausti, 
ar pažįstate jos vyrą. 

— Ne daugiau kaip ją,— atsakė grafienė. 

— Ar jūs neatkreipėte į jį dėmesio? 

— Štai tikro prancūzo klausimas! Jūs gi žinote, 
kad mums, italėms, egzistuoja tik tas vyras, kurį mes 
mylime! 

— Tai tiesa! — atsakė Francas. 

— Šiaip ar taip,— tarė ji, nukreipdama Albero 
žiūroną į ložę priešais, — matyt, jis tik ką atkastas iš 
kapo. Tai kažkoks numirėlis, kapinių sargui leidus, išė- 
jęs iš karsto. Pažiūrėkite, koks jis išblyškęs. 

— Jis visada toks,— atsakė Francas. 

— Tai jūs jį pažįstate? — nustebo grafienė.— Tuo- 
met aš jūsų paklausiu, kas jis toks. 

— Man rodos, kad aš jį jau esu kažkur matęs. 

— Iš tikrųjų, — tarė grafienė, patraukusi savo gra- 
žiais pečiais lyg drebuliui perbėgus,— jeigu tą žmogų 
kartą pamatysi, jo jau neužmirši niekada. 

Francas pagalvojo, kad paslaptingas nepažįstamasis, 
matyt, ne tik jam daro tokį kraupų įspūdį. 

— Ką jūs sakote? — paklausė Francas grafienę, 

kai ji pasiryžo dar kartą atkreipti binoklį į nepažįstamą jį. 

— Mano manymu, tai įsikūnijęs lordas Rutvenas. 

Tas naujas Bairono priminimas apstulbino Francą: 
jeigu kas nors būtų galėjęs priversti jį patikėti, kad 
egzistuoja vampyrai, tai tik šitas žmogus. 

— Turiu sužinoti, kas jis, — tarė Francas atsisto- 
damas. 

— Ne, ne! — sušuko grafienė.— Neišeikite, aš ti- 
kiuosi, kad palydėsite mane, ir jūsų neatleidžiu. 

— Negi iš tikrųjų bijote? — tarė Francas, pasilen- 
kęs prie jos ausies. 

— Klausykite! — atsakė ji. — Baironas man prisiekė 
tikįs vampyrais, jis teigė pats juos matęs, jis man vaiz- 
davo jų veidus... Jie lygiai štai šitokie: juodi plaukai, 
didelės, keistai žėrinčios akys, negyvėlio blyškumas. Ir, 
atkreipkite dėmesį, jo dama ne tokia kaip visos... tai 
kokia nors graikė ar... tikriausiai tokia pat burtininkė 
kaip ir jis. Prašau jus, neikite ten. Rytoj domėkitės 
sau kiek tinkami, jeigu jums reikia, bet šiandien jūsų 
jokiu būdu neleidžiu. 

Francas tebesispyrė. 

— Ne, ne,— tarė ji atsistodama,— aš išvažiuoju. 
Aš negaliu pasilikti iki spektaklio pabaigos, turiu sve- 
čių. Nejaugi jūs būsite toks nemandagus, nepalydėsite 
manęs? 

Francas turėjo pasiimti skrybėlę, atidaryti ložės 
duris ir pasiūlyti grafienei ranką. 

Tą jis ir padarė. 

Grafienė iš tikrųjų buvo labai susijaudinusi, pa- 
galiau ir pats Francas negalėjo atsikratyti kažkokio 
prietaringo virpulio, juo labiau kad grafienės baimė 
neturėjo realaus pagrindo, o jo įspūdžius stiprino pri- 
siminimai. 

Sodindamas grafienę į karietą, Francas pajuto, kad 
ji visa dreba. 

Jis palydėjo grafienę iki namų. Pas ją nebuvo jokių 
svečių. Niekas jos nelaukė. Francas papriekaištavo jai 
už apgaulę. 

— Man iš tikrųjų negera,— tarė ji. — ir aš noriu 
pabūti viena. Susitikimas su tuo žmogumi mane galutinai 
suerzino. 

Francas mėgino juoktis. 

— Nesijuokite,— tarė grafienė,— be to, jums visai 
nejuokinga. Ir pažadėkite man... vieną dalyką. 

— Ką? 

— Pirma duokite žodį. 

— Pažadu padaryti viską, ką norite, bet vis tiek 
mėginsiu sužinoti, kas tas žmogus. Dėl tam tikrų prie- 
žasčių, kurių negaliu pasakyti, man reikia sužinoti, kas 
jis yra, iš kur ir kur vyksta. 

— Iš kur jis, aš nežinau, bet kur vyksta, galiu pa- 
sakyti: tiesiu keliu į pragarą. 

— Grįžkime prie pažado, kurio norėjote iš manęs 
pareikalauti, — tarė Francas. 

— Ak taip! Važiuokite tiesiog į viešbutį ir šiandien 
nesistenkite susitikti su tuo žmogumi. Yra kažkoks ry- 
šys tarp tų, su kuriais išsiskiri, ir tų, su kuriais susi- 
tinki. Nebūkite tarpininku tarp manęs ir to žmogaus. 
Rytoj vaikykitės jį kiek tinkamas, bet niekada nepažin- 
dinkite manęs su juo, jeigu nenorite, kad numirčiau iš 
baimės. Dabar likite sveiki, pasistenkite užmigti. O aš 
žinau, kad nė akių nesudėsiu. 

Šitaip grafienė išsiskyrė su Francu, kuris taip ir 
nesuprato, ar ji tik pasijuokė iš jo, ar iš tikrųjų buvo 
išsigandusi. 

Grįžęs į viešbutį, Francas rado Alberą su chalatu, 
kambarinėmis kelnėmis, su cigaru burnoje, patogiai 
įsitaisiusį krėsle. 

— A, čia jūs! — tarė jis.— Tikrai nemaniau, kad 
pamatysiu jus anksčiau kito ryto. 

— Mielasis Alberai,— atsakė Francas,— aš džiau- 
giuosi, kad galiu įrodyti jums kartą visam laikui, jog 
jūs turite klaidingiausią supratimą apie itales. Beje, 
man rodos, kad jūsų nesėkmės meilės srityje turėjo jus 
atvesti į protą. 

— Nieko nepadarysi! Tik velnias gali perprasti tas 
moteris! Ima jus už rankos, spaudžia, kužda į ausį, 
verčia lydėti jas; dešimtadalio tokio koketavimo užtektų, 
kad paryžietė prarastų savo gerą vardą! 

— O kaipgi. Jos neturi ko slėpti. Jos gyvena savo 
puikioje šalyje, kur skamba „si“, kaip sako Dantė, ne- 

sidangstydamos, nebijodamos skaisčios saulės. Be to, 
jūs gi matėte, grafienė tikrai išsigando. 

— Ko? To kilnaus pono, kuris sėdėjo prieš mus su 
ta gražia graike? Man pačiam rūpėjo sužinoti, kas jie, 
ir aš tyčia su jais susidūriau koridoriuje. Negaliu su- 
prasti, iš kur jūs ištraukėte tą visą velniavą. Jis gražus 
vyras, puikiai apsirengęs, matyt, jam viską siuva mūsų 
Blenas arba Jumanis. Tiesa, truputį pablyškęs, bet juk 
žinote, kad išblyškimas — aristokratiškumo požymis. 

Francas nusišypsojo: Alberas manė, kad jo labai 
blyški veido spalva. 

— Aš ir pats įsitikinęs, — tarė jam Francas,— kad 
grafienė nepagrįstai to žmogaus išsigando, jos baimė — 
tiesiog fantazija. Ar jis ką nors kalbėjo? 

— Kalbėjo, bet tik graikiškai. Supratau iš keleto 
iškraipytų senosios graikų kalbos žodžių. Reikia jums 
pasakyti, mielasis, kad koledže graikų kalbą aš labai 
gerai mokėjau. 

— Tai jis kalbėjo graikiškai? 

— Turbut. 

— Jokios abejonės, — sušnibždėjo Francas,— tai jis. 

— Ką sakote? 

— Nieko. Ką čia veikėte? 

— Ruošiau jums staigmeną. 

— Kokią? 

— Žinote, jog karietos gauti neįmanoma. 

— Aišku, kad taip! Mes padarėme viską, kas įma- 
noma žmogaus jėgoms, ir nieko neišėjo. 

— Man šovė į galvą puiki idėja. 

Francas pažiūrėjo į Alberą su nepasitikėjimu. 

— Mielasis,— tarė Alberas, — jūs teikėtės pažiūrėti 
į mane tokiomis akimis, kad man tiesiog norisi parei- 
kalauti iš jūsų satisfakcijos. 

— Galiu sutikti su ja, jeigu jūsų idėja iš tikrųjų 
tokia puiki, kaip sakote. 

— Klausykite. 

— Klausau. 

— Karietos gauti negalima? 

— Negalima. 

— Nė arklių? 

— Nė arklių. 

— Bet galima gauti vežimą? 

— Galbūt. 

— Ir porą jaučių? 

— Turbūt. 

— Na, tai štai, brangusis! To mums ir tereikia. 
Aš liepsiu išpuošti vežimą, apsirengsime neapoliečių 
Javapjoviais ir inscenizuosime garsųjį Leopoldo Robero 
paveikslą. Jeigu dėl didesnio panašumo grafienė sutiks 
apsivilkti Pocuolio arba Sorento valstietės kostiumu, 
tai maskaradas dar labiau pavyks. Ji ir šiaip tokia gra- 
ži, kad ją būtinai visi palaikys paveikslo „Moteris su 
kūdikiu“ originalu. 

— Dievaži! — sušuko Francas.— Šį kartą jūs tei- 
singai sugalvojote, ponas Alberai, ir tai iš tikrųjų lai- 
minga idėja. 

— Ir nuostabiai patriotiška, ji prikelia mūsų ka- 
ralių dykūnų laikus! Aha, ponai romiečiai, jūs manėte, 
kad mes pėstute tipensime jūsų gatvėmis kaip lacaro- 
niai, ir vien dėl to, kad pas jus trūksta karietų bei ark- 
lių! Na, tai mes jų prasimanysime! 

— Ar jūs jau kam nors sakėte apie šį savo genialų 
išradimą? 

— Mūsų šeimininkui. Grįžęs aš jį pasikviečiau ir 
išdėsčiau savo norus. Jis tikina, jog visa tai lengvai 
įgyvendinama. Aš pageidavau, kad jaučiams paauksuotų 
ragus, bet jis sako, jog tam reikia trijų dienų. Teks atsi- 
sakyti šitos prabangos. 

— O kur jis? 

— Kas? 

— Šeimininkas? 

— Ieško vežimo. Rytoj jau gali būti vėlu. 

— Tai jis praneš mums dar šiandien? 

— Aš jo laukiu. 

Tuo metu durys prasivėrė ir pasirodė maestro Pa- 
strinio galva. 

— Permesso?' — paklausė jis. 

— Aišku, galima! — sušuko Francas. 


Galima? (ital.) 

— Na kaip? — paklausė Alberas.— Radote mums 
vežimą ir jaučius? 

— Radau šį tą geresnio,— atsakė jis, matyt, labai 
patenkintas savimi. 

— Būkite atsargus, mielas šeimininke, — tarė Albe- 
ras,— gera gerindami dažnai žmonės viską sugadina. 

— Jūsų malonybė gali pasikliauti manimi, — atsakė 
maestro Pastrinis, nepaprastai pasitikėdamas savimi. 

— Bet vis dėlto kas yra? — paklausė Francas. 

— „Ar žinote, kad grafas Montekristas gyvena gre- 
ta jūsų? 

— Dar ir kaip žinome,— atsakė Alberas,— dėl jo 
malonybės mes susispaudę čia kaip du studentai iš Lo- 
tynų kvartalo. 

— Jis sužinojo apie jūsų nesėkmes ir siūlo jums 
dvi vietas savo karietoje bei dvi vietas prie langų, ku- 
riuos jis išsinuomojęs Rospolio rūmuose. 

Alberas ir Francas susižvalgė. 

— Bet ar galime priimti pasiūlymą žmogaus, kurio 
visai nepažįstame? — tarė Alberas. 

— Kas jis toksai, tas grafas Montekristas? — pa- 
klausė Francas. 

— Sicilijos ar Maltos didikas, gerai nežinau, bet 
kilnus kaip Borgezas ir turtingas kaip aukso maišas. 

— Man rodos,— tarė Francas Alberui,— kad jeigu 
šis žmogus yra toks, kaip apie jį sako maestro Pastri- 
nis, tai jis galėtų pakviesti mus kitokiu būdu negu... 

Tuo metu kažkas pabeldė į duris. 

— Prašau,— tarė Francas. 

2 Liokajus, apsivilkęs puošnia livrėja, sustojo prie 
urų. 
= Nuo grafo Montekristo baronui Francui d'Epinė 
ir vikontui Alberui de Morserui,— tarė jis. 

Ir ištiesė šeimininkui dvi vizitines korteles, o tas 
perdavė jas jaunuoliams. 

— Grafas Montekristas,— tęsė liokajus, — prašo leis- 
ti jam, kaip kaimynui, rytoj rytą jus aplankyti. Jis turi 
garbės pasiteirauti ponų, kurią valandą jums būtų pa- 
togu jį priimti. 

— Nieko neprikiši, — šnipštelėjo Alberas Francui,— 
viskas padaryta kaip reikiant. 

— Praneškite grafui,— atsakė Francas,— kad mes 
turėsime garbės aplankyti jį pirmieji. 

Liokajus išėjo. 

— Štai kur tikros mandagumo varžybos,— tarė 
Alberas, — jūs neklydote, maestro Pastrini, jūsų grafas 
Montekristas labai išauklėtas žmogus. 

— Tai priimate jo pasiūlymą? — paklausė šeimi- 
ninkas. 

— Žinoma,— atsakė  Alberas,— bet, prisipažįstu, 
man gaila mūsų vežimo, ir jeigu langas Rospolio rū- 
muose neatlygintų mums to nuostolio, tai aš, ko gero, 
likčiau ištikimas savo idėjai. Kaip jūs manote, Francai? 

— Prisipažįstu, ir mane sugundė tik langas Rospo- 
lio rūmuose, — atsakė Francas. 

Grafui Montekristui pasiūlius dvi vietas prie Ros- 
polio rūmų lango, Francas prisiminė Koliziejuje nu- 
girstą pokalbį tarp nepažįstamojo ir transtiberiečio. 
Jeigu žmogus su apsiaustu, kaip manė Francas, buvo 
tas pats asmuo, kuris, pasirodęs Ardžentinos teatre, taip 
stipriai jį suintrigavo, tai jis, aišku, jį pamatys, ir tuo- 
met niekas nesukliudys jam patenkinti savo smalsumą. 

Francas užmigo vėlai. Jį jaudino mintys apie ne- 
pažįstamąjį, jis nekantravo greičiau sulaukti ryto. Iš 
tikrųjų rytą viskas turi paaiškėti. Šį kartą paslaptin- 
gasis šeimininkas iš Montekristo salos jau nebegalės 
pasprukti nuo jo, jeigu tik jis neturi Gygeso žiedo, ku- 
ris jį galėtų padaryti nematomą. Francas pabudo dar 
prieš aštuntą valandą. 

Alberas, kuris neturėjo dėl ko taip nekantriai laukti 
ryto, kietai miegojo. 

Francas paprašė pakviesti šeimininką. Tas pasirodė 
su savo įprastais meilikavimais. 

— Maestro Pastrini,— tarė Francas, — jeigu neklys- 
tu, šiandien turi įvykti kažkieno egzekucija? 

— Taip, jūsų malonybe, bet jeigu norite, kad gau- 
čiau jums langą, tai jau per vėlu. 

— Ne,— atsakė Francas,— bet jeigų jau būtinai 
norėčiau pamatyti tą reginį, tai tikriausiai rasčiau vie- 
tos ant Pinčo kalvos. 

— O, aš manau, kad jūsų malonybė nepanorėtų 

maišytis su prasčiokais, kurių visuomet būna tiršta ant 
Pinčo kalvos. 

— (Gal aš ir neisiu, — tarė Francas, — bet norėčiau 
gauti kai kurių žinių. 

— Kokių? 

— Kiek pasmerktųjų, kuo jie vardu, kaip juos žudys. 

— Nieko nėra lengvesnio, jūsų malonybe! Man kaip 
tik atnešė tavolette. 

— Kas tai yra tavolette? 


— Tavolette — tai medinės lentelės, kurios iškabi- 
nėjamos ant gatvių kampų egzekucijos išvakarėse. Jose 
užklijuojami nusikaltėlių vardai, kuo jie nusikalto ir 
kaip bus nužudyti. Tai savotiškas kvietimas tikinčiuo- 
sius melsti Dievą, kad jis įkvėptų nusikaltėliams nuo- 
širdžią atgailą. 

— Ir jums atneša tas tavolette, kad jūs taip pat 
savo maldomis prisidėtumėte prie kitų tikinčiųjų mal- 
dų? — paklausė Francas su tam tikru nepasitikėjimu. 

— Ne, jūsų malonybe: aš susitariau su skelbimų 
klijuotoju, ir jis man jas atneša taip pat kaip ir teatrų 
afišas, kad mano svečiai galėtų pasiinformuoti, jei kas 
nors iš jų norėtų dalyvauti egzekucijose. 


— Jūs labai įžvalgus! — tarė Francas. 

— (Galiu pasakyti,— šypsodamasis pratarė maestro 
Pastrinis,— kad darau visa, kas įmanoma mano jėgoms 
ir kilmingųjų svetimšalių patogumui. O jie pagerbia 
mane savo pasitikėjimu. 

— Mata, mielas šeimininke, ir visiems apie tai pa- 
pasakosiu, būkite ramus. O dabar aš norėčiau paskaityti 
vieną iš jūsų tavolette. 

— Tučtuojau,— tarė šeimininkas, atidarydamas du- 
ris, — aš liepiau, kad vieną jų pakabintų laiptų aikšte- 
lėje. 

Jis išėjo, nukabino nuo vinies „tavolettę“ ir atnešė 
Francui. 

Štai pažodinis tos mirties afišos vertimas: 

„Šituo visiems pranešama, kad antradienį, vasario 
22-ąją, pirmąją karnavalo dieną, pagal Rotos tribu- 
nolo nuosprendį del Popolo aikštėje bus nubausti mirties 

bausme: Andrea Rondolas, pasmerktas už didžiai ger- 
biamo ir šlovingojo don Čezarės Torlinio, šv. Jono La- 
teraniečio bažnyčios kanauninko, nužudymą, ir Pepi- 
nas, pramintas Roku Prioriu, nutvertas bendrininkau- 
jant su šlykščiu plėšiku Luidžiu Vampa ir jo gaujos 
nariais. 

Pirmasis bus mazzolato. 

Antrasis bus decapitato. 

Dievobaimingos širdys prašomos melsti Dievą, kad 
atsiųstų širdingą atgailą šitiems dviem nelaimingiems 
nusikaltėliams.“ 

Tai buvo tas pat, ką Francas girdėjo prieš porą 
dienų Koliziejaus griuvėsiuose. Programa niekuo nebuvo 
pasikeitusi: pasmerktųjų vardai, jų nusikaltimai, egze- 
kucijos rūšis — viskas ko tiksliausiai atitiko. 

Transtiberietis, matyt, buvo Luidžis Vampa, o žmo- 
gus su apsiaustu — jūrininkas Sindbadas, kuris Ro- 
moje, kaip ir Porto Vekijoje ir Tunise, tęsė savo filan- 
tropinę veiklą. 

Tuo tarpu išmušė devintą valandą, ir Francas jau 
norėjo žadinti Alberą, bet staiga, didžiausiam jo nuste- 
bimui, tas išėjo iš savo kambario, ir net jau visai apsi- 
rengęs. Mintys apie karnavalą nedavė jam ramybės ir 
privertė atsikelti anksčiau negu Francas tikėjosi. 

— Kaip jūs manote, maestro Pastrini,— kreipėsi 
Francas į šeimininką, — jeigu mudu abu pasiruošę, ar 
nenuėjus mums pas grafą Montekristą? 

— Žinoma,— atsakė tas, — grafas Montekristas įpra- 
tes keltis labai anksti, aš esu tikras, kad jis jau bent 
pora valandų, kai nemiega. 


— Ir manote, kad mes jo nesutrukdysim? 

— Jokiu būdu. 

— Tuomet, Alberai, jeigu jūs pasiruošęs... 

— Aš visiškai pasiruošęs, — tarė Alberas. 

— Tai eime padėkoti savo kaimynui už jo malonų 
dėmesį. 

— Eime! 

Francui ir Alberui tereikėjo pereiti laiptų aikštelę. 
Viešbučio šeimininkas aplenkė juos ir paskambino. Lio- 
kajus atidarė duris. 

— I signori francesi,' — tarė šeimininkas. 

— Liokajus nusilenkė ir pakvietė įeiti. 

Jie perėjo du kambarius, apstatytus su tokia praban- 
ga, kurios visai nesitikėjo surasti maestro Pastrinio vieš- 
butyje, ir pagaliau įėjo į nepriekaištingai sutvarkytą sve- 
tainę. Ant parketo buvo patiestas turkiškas kilimas, ir 
patogūs krėslai tartum kvietė svečius pailsėti ant jų 
tamprių pagalvėlių ir lenktų atlošų. Sienos buvo nuka- 
binėtos garsių menininkų drobėmis ir puikiais ginklais, 
ant durų kabojo sunkios portjeros. 

— Gal jūsų malonybės teiktųsi atsisėsti, — tarė lio- 
kajus,— aš eisiu pranešti grafui. 

Ir jis išėjo pro kitas duris. 

Kai tos durys atsidarė, pro jas atsklido kažkokių 
kanklių garsai, bet tučtuojau vėl nutilo. Svetainėje lau- 
kiančius jaunuolius pasiekė tik trumpas muzikos dvelk- 
telėjimas. 

Francas su Alberu susižvalgė ir vėl ėmė žiūrinėti 
baldus, paveikslus ir ginklus. Juo ilgiau jie žiūrėjo į visą 
tą prabangą, juo puikesnė ji jiems atrodė. 

— Na,— kreipėsi Francas į savo bičiulį, — ką jūs į 
tai pasakysite? 

— Pasakysiu, brangusis, kad mūsų kaimynas arba 
biržos makleris, pasipelnęs krintant Ispanijos fondams, 
arba kunigaikštis, keliaujantis inkognito. 

— Tyliau! — tarė jam Francas.— Tučtuojau suži- 
nosime: štai ir jis. 

Sugirgždėjo durys, prasiskleidė portjeros, ir ant 
slenksčio pasirodė visų tų turtų savininkas. 

Alberas žengė žingsnį priešais, bet Francas tebe- 
stovėjo kaip įbestas. 

Įėjusysis buvo iš tikrųjų žmogus su apsiaustu, ne- 
pažįstamasis ložėje, paslaptingasis šeimininkas iš Mon- 
tekristo salos. 


Ponai prancūzai (ital.). 

XXXV + MAZZOLATA 


— Ponai,— tarė grafas Montekristas,— prašau man 
atleisti, kad leidausi jūsų aplenkiamas, bet aš bijojau 
trukdyti jus aplankydamas pernelyg anksti. Antra vertus, 
jūs pranešėte, kad patys ateisite pas mane, ir aš deri- 
nausi prie jūsų norų. 

— Mes jums be galo dėkingi, ponas grafe, — tarė 
Alberas, — jūs mus tikrai išgelbėjote iš keblios padėties. 
Mes jau buvome besugalvoją nepaprastai fantastiškas 
vežėčias, bet mums perdavė jūsų malonų kvietimą. 

— Viskuo kaltas tas vėpla Pastrinis,— atsakė gra- 
fas, kviesdamas jaunuolius sėstis ant sofos.— Jis nė 
puse žodžio neužsiminė, kad jums taip sunku. O aš, bū- 
damas čia visai vienas, tik ir ieškojau progos susipa- 
žinti su savo kaimynais. Kai tik sužinojau, kad galiu 
būti jums kuo nors naudingas, aš, kaip matote, nedels- 
damas pasinaudojau proga su jumis susipažinti. 

Abu jaunuoliai žemai nusilenkė. Francas dar ne- 
pratarė nė žodžio: jis buvo kaip sugautas. Kadangi ne- 
atrodė, kad grafas nori jį pažinti arba būti pažintas, jis 
nežinojo, ar užsiminti jam kokiu žodžiu apie jų pirmąjį 
susitikimą, ar laukti naujų faktų. Be to, jeigu jis buvo 
visiškai tikras, kad vakar vakare ložėje matė šitą žmogų, 
tai negalėjo tiek pat drąsiai tvirtinti, kad tai tas pats, 
kuris užvakar buvo Koliziejuje. Užtat jis nusprendė 
neužbėgti už akių ir nieko grafui neužsiminti. Be to, 
Francas turėjo tą pranašumą prieš Montekristą, kad 
žinojo jo paslaptį, tuo tarpu kai grafas apie Francą 
nieko nežinojo, ir šiam nebuvo ko slėpti. 

Vis dėlto jis nutarė sušnekti apie vieną dalyką, ku- 
ris galėjo šiek tiek išblaškyti jo abejones. 

— Jūs mums teikėtės siūlyti vietas savo karietoje 
ir prie langų Rospolio rūmuose, — tarė jis, — bet ar ne- 
galėtumėte patarti, kaip mums gauti kokį nors „postą“, 
kaip sakoma Italijoje, del Popolo aikštėje? 

— Ak, taip, — atsakė grafas abejingu tonu, įdėmiai 
stebėdamas Morserą,— šiandien del Popolo aikštėje, be- 
rods, egzekucija? 

— Taip,— tarė Francas, džiaugdamasis, kad gra- 

fas pats pradėjo apie tai kalbėti. 

— Atleiskite, rodos, aš liepiau vakar savo ekonomui 
tuo pasirūpinti. Galbūt ir čia jums galėsiu šiek tiek 
pagelbėti. 

Jis ištiesė ranką prie virvutės ir tris kartus pa- 
skambino. 

— Ar jūs kada nors galvojote,— kreipėsi jis į Fran- 
cą,— kaip teisingai paskirstyti savo laiką ir padaryti 
taip, kad tarnai mažiau lakstytų ten ir atgal? Aš tatai 
sutvarkiau. Dabar kamerdineriui skambinu vieną kar- 
tą, liokajui — du kartus ir ekonomui — tris kartus. To- 
kiu būdu nesugaištu nė vienos minutės ir netariu be 
reikalo nė vieno žodžio. O štai ir mano ekonomas. 

Į kambarį įėjo kokių keturiasdešimt penkerių metų 
vyras, kaip du vandens lašai panašus į tą kontraban- 
dininką, kuris vedė Francą į Sindbado olą, bet tas dė- 
josi, kad jo nepažįsta. Francas suprato, jog taip elgtis 
buvo liepęs grafas. 

— Ponas Bertučijau,— tarė grafas,— jūs prisime- 
nate, aš jums vakar liepiau parūpinti langą į Popolo 
aikštę? 

— Taip, jūsų malonybe,— atsakė ekonomas,— bet 
kadangi jau buvo pernelyg vėlu... 

— Kaip! — riktelėjo grafas, suraukęs antakius.— 
Aš gi jums sakiau, kad man reikia lango? 

— Jūsų malonybė ir gaus jį, bet kadangi jis jau 
buvo išnuomotas kunigaikščiui Lobanjevui, tai man teko 
užmokėti už jį šimtą... 

— (Gerai, gerai, ponas Bertučijau, būkite malonus, 
išgelbėkite mano svečius nuo ūkiškų smulkmenų. Ga- 
vote langą,— štai ir viskas, ko reikia. Duokite vežėjui 
adresą ir laukite mūsų ant laiptų, reikės palydėti. Ga- 
ite eiti. 

Ekonomas nusilenkė ir pasuko durų link. 

— Taip, štai dar kas,— tęsė grafas, — būkite toks 
malonus ir paklauskite Pastrinį, ar jis gavo „tavoletę“ 
r ar negali man atsiųsti egzekucijos programos. 

— Nesirūpinkit,— pareiškė Francas, išsitraukdamas 
š kišenės užrašų knygelę,— aš pats mačiau tą lentelę 
r nusirašiau ją,— štai. 

— Puiku. Tuomet, ponas Bertučijau, galite eiti, jūs 
man daugiau nereikalingas. Tik perspėkite, kad mums 
praneštų, kai patieks pusryčius. Tikiuosi, padarysite man 
garbę kartu papusryčiaudami? — pridūrė jis, kreipda- 
masis į svečius. 

— Bet iš tikrųjų, grafe,— tarė Alberas, — mes ne- 
galime piktnaudžiauti jūsų svetingumu. 

— Ne, ne, priešingai, jūs man suteiksite didelį ma- 
lonumą. Kada nors kuris iš jūsų, o gal ir abu, atsimo- 
kėsite man tuo pačiu Paryžiuje. Ponas Bertučijau, liep- 
kite padengti stalą trims. 

Jis paėmė iš Franco užrašų knygelę. 

— Taip, taip, — tęsė jis nerūpestingu tonu, tartum 
skaitydamas teatro afišą,— „...vasario 22-ąją... bus nu- 
bausti mirties bausme: Andrea Rondolas, pasmerktas 
už didžiai gerbiamo ir šlovingojo don Čezarės Torli- 
nio, šv. Jono Lateraniečio bažnyčios kanauninko, nu- 
žudymą, ir Pepinas, pramintas Roku Prioriu, nutvertas 
bendrininkaujant su šlykščiu plėšiku Luidžiu Vampa ir 
jo gaujos nariais...“ Hm!.. „Pirmasis bus mazzolato, 
antrasis bus decapitato.“ Taip,— pridūrė grafas,— ma- 
tyt, taip ir turėjo viskas įvykti, bet vakar, girdėjau, kai 
kas pasikeitė, rodos, šios ceremonijos tvarka ir eiga. 

— Šit kaip? — tarė Francas. 

— Taip, vakar šnekėjo pas kardinolą Rospiljozį, 
kur praleidau vakarą, kad vienam iš nusikaltėlių baus- 
mės vykdymas bus atidėtas. 

— Katram! Andrea Rondolui? — paklausė Francas. 

— Ne,— atsakė grafas, — kitam... (jis žvilgtelėjo į 
užrašų knygutę, tarsi neatsimindamas pavardės)... Pe- 
pinui, pramintam Roku Prioriu. Šitai atims galimybę 
pamatyti giljotinuojant. Bet jums lieka mazzolata, labai 
įdomi mirties bausmė, kai matai ją pirmą kartą ir net 
antrą kartą. O giljotina, kuri, beje, tikriausiai jums 
pažįstama, labai paprasta, labai vienoda, ji nepateikia 
jokių staigmenų. Peilis neslysta, nedreba, nekerta pro 
šalį, jam nereikia užsimoti trisdešimt kartų kaip tam ka- 
reiviui, kuris kirto galvą grafui de Šalė, nors, aišku, 
galimas daiktas, kad Rišeljė paprašė, jog budelis pa- 
rodytų tam klientui ypatingą dėmesį. Ne,— tęsė gra- 

fas niekinančiu tonu,— nešnekėkite man apie europie- 
čius, kai kalbama apie kančias. Jie apie jas nieko ne- 
išmano, tai tikri kūdikiai arba, tiksliau sakant, nukaršę 
seniai visur, kur tik susiduriama su žiaurumu. 

— Galima pagalvoti, grafe,— tarė Francas, — kad 
jūs studijavote lyginamąjį mirties bausmių vykdymą 
įvairiose Žemės rutulio tautose. 

— Taip tai taip, bet vis dėlto maža atsiras tokių, 
kurių nebūčiau matęs, — šaltai atsakė grafas. 

— Nejaugi jums teikdavo malonumo tokie siau- 
bingi reginiai? 

— Pirmasis mano jausmas buvo pasibjaurėjimas, 
paskui — abejingumas, pagaliau smalsumas. 

— Smalsumas? Koks baisus žodis! 

— Kodėl? Gyvenime svarbiausia — mirtis. Tai argi 
nesmalsu žinoti, kokiais būdais siela gali atsiskirti nuo 
kūno ir kaip, atsižvelgiant į charakterį, temperamen- 
tą ir net šalies papročius, žmonės išgyvena tą paskutinį 
perėjimą iš būties į nebūtį? Drįstu jus patikinti, kad juo 
daugiau matai mirštančių, juo lengviau mirti. Užtat 
aš tvirtai tikiu, jog mirtis gali būti bausmė, bet ne at- 
pirkimas. 

— Aš jus ne visiškai suprantu,— atsakė Francas.— 
Paaiškinkite savo mintį. Jūs negalite įsivaizduoti, kaip 
man įdomu tai, ką jūs kalbate. 

— Klausykite,— tarė grafas, ir jo veidas pasruvo 
tulžimi, kaip kitų pasrūva krauju.— Jeigu kas nors pri- 
verstų numirti negirdėtose kančiose, neapsakomuose 
skausmuose jūsų tėvą ar motiną, arba mylimąją, žo- 
džiu, ką nors iš tų artimų žmonių, kurie, būdami iš- 
plėšti iš jūsų širdies, palieka joje amžiną tuštumą ir 
amžinai kraujuojančią žaizdą, nejaugi jūs manytumėte, 
kad visuomenė davė jums pakankamą pasitenkinimą, 
nes giljotinos peilis praėjo tarp žudiko sprando pagrindi- 
nio kaulo ir į trapeciją panašaus nugaros srities rau- 
mens, jei tas, dėl kurio kaltės ilgus metus jūs kentėjote 
dvasines kančias, kelias sekundes pajus fizinį skausmą? 

— Taip, žinau,— atsakė Francas,— žmonių teisin- 
gumas — prastas guodėjas. Jis temoka pralieti kraują 
už kraują, ir nedera reikalauti iš jo daugiau, negu jis 
gali duoti. 

— Ir aš dar kalbu apie tokį atvejį, — tesė grafas, — 
kai visuomenė, kurią didžiai sukrėtė vieno jos nario 
nužudymas, atmoka mirtimi už mirtį. Bet yra milijo- 
nai kančių, draskančių žmogaus širdį, į kurias visuo- 
menė dėmesio nekreipia ir už kurias ji nekeršija net 
tuo nepakankamu būdu, apie kurį mes tik ką |kalbėjo- 
me! Argi nėra nusikaltimų, už kuriuos būtų per švel- 
nios net tokios bausmės kaip nusmailintas kuolas, ant 
kurio sodina turkai, arba persų kaladė, arba gyslų trau- 
kymas, įprastas irokezams, o tuo tarpu abejinga visuo- 
menė palieka juos nenubaustus?.. Pasakykit, argi nėra 
tokių nusikaltimų? 

— Yra,— atsakė Francas, — dėl jų ir leidžiama dvi- 
kova. 

— Dvikova! — sušuko grafas.— Ką ir besakyti, 
puiki priemonė pasiekti tikslą, kai tas tikslas — kerštas! 
Žmogus pagrobė jūsų mylimąją, suviliojo žmoną, iš- 
prievartavo dukterį. Visą jūsų gyvenimą, turėjusį teisę 
laukti iš Dievo tos kuklios laimės, kurią jis žadėjo kiek- 
vienam savo tvariniui, visą jūsų gyvenimą jis pavertė 
skausmu, kančia ir gėda! Ir jūs jaučiatės atkeršijęs, jei 
šiam žmogui, kuris jūsų protą stūmė į pamišimą, o šir- 
dį — į juodą neviltį, — jeigu jam įsmeigsite kardą į krū- 
tinę arba paleisite kulką į kaktą? Juokai! Jau nekalbant 
apie tai, kad jis dažnai išeina iš kovos nugalėtoju, ku- 
ris jau išteisintas žmonių akyse ir kuriam tarsi atlei- 
džia Dievas. Ne, ne, — tesė grafas, — jeigu man bus lemta 
kada nors keršyti, aš keršysiu ne taip. 

— Vadinasi, jūs nepripažįstate dvikovos? Ar jūs 
atsisakytumėt joje kautis? — paklausė Alberas, nuste- 
bintas keistos grafo teorijos. 

— Ne, kodėl gi? — prieštaravo grafas.— Supras- 
kite mane: aš kausiuos dėl kokio menkniekio, dėl įžei- 
dimo, dėl bandymo apkaltinti mane melu, dėl antausio 
ir kausiuosi tikrai su lengva. širdimi, nes fizinės pra- 
tybos man padėjo pasiekti didelio tobulumo daugelyje 
sričių, be to, per ilgus metus esu įpratęs prie pavojų, 
užtat galėčiau neabejoti, kad nukausiu savo priešą. Su- 
prantama, dėl viso to aš kaučiausi, bet už sunkias, il- 
gas, neapsakomas ir amžinas kančias aš atmokėčiau ly- 

giai tokiomis pat kančiomis — akis už akį, dantis už 
dantį, kaip sako Rytų žmonės, tie nepamainomi mūsų 
mokytojai, tie išrinktieji, mokėję paversti gyvenimą 
sapnu, 0 tikrovę rojumi. 

— Bet man atrodo,— prieštaravo Krancas = ka- 
dangi jūs tuo pat metu tampate ir teisėju, ir budeliu 
jūsų pačių byloje, sunku išsilaikyti ant įstatymo ribos 
ir pačiam nepakliūti į jo gniaužtus. Neapykanta akla, 
pyktis neprotingas, ir tas, kuris mėgaujasi kerštu, ri- 
zikuoja gerti iš karčios taurės. 

— Taip — jeigu jis neturtingas ir kvailas. Ne — 
jeigu jam užtenka milijonų ir proto. O pačiu blogiausiu 
atveju jam gresia tik ta egzekucija, apie kurią mes ne- 
seniai kalbėjome ir kuria humaniška Prancūzų revoliu- 
cija pakeitė ketvirčiavimą ir ratavimą. O kas jam mir- 
ties bausmė, jeigu jis atkeršijo? Iš tikrųjų man beveik 
gaila, kad tas vargšas Pepinas, matyt, nebus „decapi- 
tato“, kaip jie mėgsta sakyti. Jūs būtumėte pamatę, 
kiek tai trunka ir ar verta apie tai kalbėti. Bet, garbės 
žodis, ponai, koks keistas pokalbis pirmąją karnavalo 
dieną! Nuo ko jis prasidėjo? Ak, taip, prisimenu! Jūs 
teikėtės pageidauti vietų prie mano lango. Na, ką gi, 
prašau. Bet pirmiausia sėskime prie stalo, nes, atrodo, 
pusryčiai paduoti. 

Ir iš tikrųjų atsidarė vienos iš ketverių svetainės 
lurų, ir įėjęs liokajus ištarė sakramentinius žodžius: 

— Al suo commodo!'. 

Jaunuoliai atsistojo ir nuėjo į valgomąjį. 

Per pusryčius, puikius ir prašmatniai serviruotus, 
“rancas stengėsi sugauti Albero žvilgsnį ir išskaityti 
š jo įspūdį, kurį, tuo jis visai neabejojo, turėjo pada- 
yti jam jų šeimininko žodžiai. Bet ar dėl to, kad tas, 
ūdamas, kaip visada, nerūpestingas, neatkreipė į juos 
rpatingo dėmesio, ar dėl to, kad grafo Montekristo pa- 
laryta nuolaida dvikovos klausimu sutaikė su juo Alberą, 
»agaliau ar dėl to, kad ankstesnės aplinkybės, žinomos 
ik Francui, jam tik padidino grafo išreikštų pažiūrų 
eikšmę,— bet jis nepastebėjo, kad jo bičiulis būtų kuo 
iors susirūpinęs. Atvirkščiai, jis uoliai darbavosi danti- 

mis, kaip žmogus, jau beveik penkis mėnesius priverstas 
tenkintis itališka virtuve, kuri, kaip žinoma, viena iš 
blogiausių pasaulyje. O grafas vos palietė valgius. At- 
rodė, kad, sėsdamas prie stalo su savo svečiais, jis vykdė 
tik mandagumo pareigą ir laukė jų išeinant, o paskui 
lieps paduoti sau kokį nors keistą ar ypatingą patiekalą. 

Tai nejučiom priminė Francui tą siaubą, kurį gra- 
fas sukėlė grafienei G., ir jos įsitikinimą, jog grafas, 
tai yra žmogus, sėdėjęs priešinėje ložėje,— vampyras. 

Po pusryčių Francas pasižiūrėjo į laikrodį. 

— Skubate? — paklausė jį grafas. 

— Atleiskite, grafe,— atsakė Francas,— bet mums 
dar aibės reikalų. 

— Kokių? 

— Mes dar neturime karnavalinių rūbų, o šiandien 
jų būtinai reikia. 

— Tuo nesirūpinkite. Man rodos, del Popolo aikš- 
tėje turėsime atskirą kambarį. Liepsiu atnešti ten kokių 
tik pageidausite rūbų, ir mes persirengsime ten pat, 
vietoje. 

— Po egzekucijos? — sušuko Francas. 

— Suprantama, po, per ar prieš, kaip pageidausite. 

— Žiūrėdami į ešafotą? 

— Ešafotas įeina į šventės programą. 

— Žinote, grafe, aš persigalvojau,— tarė Francas, — 
labai dėkoju už jūsų paslaugumą, bet aš pasitenkinsiu 
vieta jūsų karietoje ir prie lango Rospolio rūmuose, ir 
paprašysiu jus laisvai disponuoti mano vieta del Popolo 
aikštėje. 

— Bet turiu jus įspėti, kad jūs netenkate labai įdo- 
maus reginio,— atsakė grafas. 

— Jūs man papasakosite apie jį, — laikėsi savo nuo- 
monės Francas, — esu tikras, kad jūsų pasakojimas pada- 
rys Man ne mažesnį įspūdį, kaip kad padarytų pats 
reginys. Beje, aš jau ne vieną kartą norėjau pažiūrėti 
egzekucijos ir niekada negalėdavau pasiryžti. O jūs, 
Alberai? 

— Aš esu matęs Kasteno egzekuciją, — atsakė vi- 
kontas,— bet, atrodo, buvau kiek įkaušęs. Tai buvo tą 
dieną, kada baigiau koledžą ir mes praleidome naktį 
kažkokioje smuklėje. 

— Jeigu jūs ko nors nedarėte Paryžiuj, tai dar nė- 
ra pagrindo nedaryti to svetimame krašte,— tarė gra- 
fas.— Keliauji, kad įgytum žinių, keiti vietas, kad pa- 
matytum ką nors nauja. Pagalvokite, kokia jums bus 
gėda, kai jūsų paklaus: „Kaip Romoje vykdoma mir- 
ties bausmė?“,— o jūs atsakysite: „Nežinau“. Be to, 
pasmerktasis, kaip visi šneka, užkietėjęs žudikas, niek- 
šas, užmušęs trikoju gerbiamą kanauninką, kuris jį auk- 
lėjo kaip sūnų. Velniai rautų, žudant dvasiško luomo 
žmogų, reikia pasirinkti padoresnį įnagį negu trikojis, 
ypač jei tas žmogus galbūt tavo tėvas. Jeigu jūs keliau- 
tumėte po Ispaniją, jūs nueitumėte pažiūrėti bulių ko- 
vos, tiesa? Tad įsivaizduokite, jog mes vykstame žiū- 
rėti bulių kovos. Prisiminkite senovės romėnų cirką, 
medžiokles, kur užmušdavo tris šimtus liūtų ir šimtą 
žmonių. Prisiminkite aštuoniasdešimt tūkstančių žiūrovų, 
plojusių delnais, garbingas matronas, atsivedusias drau- 
ge savo dukteris nuotakas, žavingas baltarankes ves- 
tales, puikiu piršteliu duodavusias ženklą, reiškiantį: 
„Na, negaiškite, greičiau pribaikite tą žmogų, jis ir taip 
jau beveik negyvas“. 

— Jūs važiuosite, Alberai? — paklausė Francas. 

— Prisipažįstu, aš dvejojau kaip ir jūs, bet grafo 
iškalbingumas mane įtikino. 

— Važiuokime, jeigu norite,— tarė Francas,— bet 
pakeliui į del Popolo norėčiau aplankyti Korsą. Ar tai 
įmanoma, ponas grafe? 

— Pėsčiam — taip, ekipažu — ne. 

— Tai aš eisiu pėsčias. 

— Jums būtinai reikia patekti į Korsą? 

— Taip, noriu ten šį tą pamatyti. 

— Gerai, eime pėsti į Korsą, o ekipažas važiuos 
via del Babuino ir lauks mūsų del Popolo aikštėje. Aš 
ir pats nieko prieš pereiti Korso gatve ir pažiūrėti, ar 
atlikti kai kurie mano paliepimai. 

— Jūsų malonybe,— pranešė liokajus, atidaręs du- 
ris, — kažkoks piligrimas nori su jumis pasikalbėti. 

— Taip, žinau,— tarė grafas.— Ponai, gal jūs ma- 
lonėtumėte pereiti į svetainę? Ten ant stalo rasite pui- 
kių Havanos cigarų... Po valandėlės grįšiu pas jus. 

Jaunuoliai atsistojo ir išėjo pro vienas duris, o gra- 
fas, dar kartą jų atsiprašęs, išėjo pro kitas. Alberas, 
didelis mėgėjas gerų cigarų ir manąs, kad jis smarkiai 
aukojasi apsieidamas Italijoje be Kafe de Pari cigarų, 
priėjo prie stalo ir suriko iš džiaugsmo pamatęs tikrus 
„puros“. 

— Na,— paklausė jį Francas, — ką jūs manote apie 
grafą Montekristą? 

— Ką apie jį manau? — atsakė Alberas, aiškiai 
nustebęs, kad jo draugas to paklausė.— Aš manau, kad 
tai mielas žmogus, vaišingas šeimininkas, kuris daug 
matė, daug galvojo, daug suprato, priklauso kaip Brutas 
stoikų mokyklai, bet visų geriausia,— pridūrė jis, mei- 
lingai išleisdamas iš burnos dūmus, spirale kylančius 
į lubas, — tai jo puikūs cigarai. 

Tokia buvo Albero nuomonė apie grafą. Kadangi 
Alberas visada girdavosi, kad jis tik rimtai apsvarstęs 
susidaro nuomonę apie žmones ir daiktus, tai Francas 
nė nemėgino jam prieštarauti. 

— O ar jūs atkreipėte dėmesį į vieną labai keistą 
aplinkybę? — tarė jis. 

— Į kokią? 

— Ar pastebėjote, kaip jis įdėmiai žiūrėjo į jus? 

— Į mane? 

— Taip, į jus. 

Alberas susimąstė. 

— Deja, — tarė jis atsidusęs, — nieko čia nuostabaus. 
Jau beveik metai, kai išvykau iš Paryžiaus, ir, matyt, 
esu apsirengęs kaip kaliausė. Turbūt grafas palaikė mane 
provincialu. Sugriaukite tą jo nuomonę, brangusis, ir, 
jei tik galėsit, pasakykite jam, kad taip nėra. 

Francas nusišypsojo. Po valandėlės grįžo grafas. 

— Štai ir aš, ponai, — tarė jis,— ir dabar jūsų pa- 
slaugoms. Viskas sutvarkyta. Ekipažas važiuoja savo 
keliu į del Popolo aikštę, o mes einame ten Korso gatve, 
jeigu jums patinka. Paimkite keletą cigarų, ponas de 
Morserai. 

— Mielai, grafe, dėkoju, — atsakė Alberas.— Italų 
cigarai dar blogesni už prancūziškus. Kai atvyksite į 
Paryžių, pasistengsiu atsilyginti. 

— Neatsisakau. Tikiuosi kada nors nuvažiuoti į 
Paryžių ir, jei leisite, aplankysiu jus. Na, ponai, laikas 
nelaukia, jau pusė pirmos. Eime! 

Visi trys nulipo žemyn. Vežėjas išklausė paskuti- 
nių savo pono nurodymų ir nuvažiavo via del Babuino, 
o grafas su Francu ir Alberu patraukė link Ispanijos 
aikštės ir via Fratina išėjo į Korso gatvę tarp Fiano ir 
Rospolio rūmų. 

Francas žiūrėjo į šių rūmų langus išplėtęs akis. 
Jis neužmiršo transtiberiečio ir žmogaus su apsiaustu. 
Koliziejuje sutarto ženklo. 

— Kurie čia jūsų langai? — paklausė jis grafą kiek 
galėdamas natūralesniu tonu. 

— Trys paskutinieji, — atsakė tas su visai nuošir- 
džiu nerūpestingumu, nenumanydamas, kodėl šitaip klau- 
siama. 

Francas greitai žvilgtelėjo į langus. Šoniniai lan- 
gai buvo užtraukti geltonu šilku, o vidurinis — baltu 
su raudonu kryžiumi. 

Žmogus su apsiaustu išlaikė savo pažadą, ir daugiau 
nebuvo kuo abejoti: žmogus su apsiaustu buvo grafas 
Montekristas. 

Visi trys langai dar buvo tušti. 

Visur žmonės jau ruošėsi karnavalui: statė kėdes, 
įrenginėjo pakylas, užtraukinėjo langus. Kaukės nedrįso 
rodytis, o ekipažai — važiuoti, kol nesugaudė varpas. Bet 
kaukės buvo jaučiamos už visų langų, o ekipažai — už 
visų vartų. 

Francas, Alberas ir grafas ėjo toliau Korso gatve. 
Jiems vis labiau artinantis prie del Popolo aikštės, žmo- 
nių spūstis darėsi vis didesnė. Viršum minios, viduryje 
aikštės, šmėkšojo obeliskas su jį vainikuojančiu kry- 
žiumi, o Babuino, Korso ir Ripetos gatvių sankryžoje — 
du ešafoto stulpai, tarp kurių blizgėjo lenktas giljoti- 
nos peilis. 

Ties kampu jie pamatė grafo ekonomą, kuris laukė 
savo šeimininko. 

Langas, matyt, išnuomotas už tokią besaikę kainą, 
kad grafas nenorėjo, jog svečiai apie tai žinotų, buvo 
trečiame didelių rūmų aukšte. Tie rūmai niūksojo tarp 

via del Babuino ir Pinčo kalvos... Kambarys atrodė tarsi 
buduaras, o greta jo miegamasis. Uždarę miegamojo 
duris, buduaro nuomotojai galėjo jaustis kaip namie. Ant 
kėdžių buvo išdėlioti labai puošnūs žydro ir balto at- 
laso pajacų kostiumai. 

— Kadangi jūs leidote man pačiam parinkti kos- 
tiumus,— tarė grafas savo bičiuliams,— tai aš liepiau 
paruošti štai šituos. Pirmiausia, šiais metais jie patys 
madingiausi, o antra, nelabai bijo konfeti, nes dulkės 
ant jų nepastebimos. 

Francas beveik negirdėjo grafo žodžių ir galbūt 
nepakankamai įvertino jo paslaugumą. Visą jo dėmesį 
patraukė tas reginys del Popolo aikštėje su savo bai- 
siuoju įrenginiu, kuris šiuo metu buvo svarbiausias jos 
papuošalas. 

Pirmą kartą Francas matė giljotiną. Mes sakome 
giljotiną, nes Romos mandaia labai panaši į prancūzišką 
mirties įrankį. Toks pat pusmėnulio formos peilis, pjau- 
nąs iškiliąja puse, tiktai krintąs iš mažesnio aukščio, — 
štai ir visas skirtumas. 

Du žmonės, susėdę ant atvožiamos lentos, ant ku- 
rios guldomas pasmerktasis, laukdami egzekucijos už- 
kandžiavo — kiek Francas galėjo įžiūrėti, jie valgė duoną 
su dešra. Vienas jų pakėlė lentą, išėmė iš po jos vyno 
butelį, nugėrė gurkšnį ir padavė draugui. Šiedu žmo- 
nės buvo budelio padėjėjai. 

Žiūrėdamas į juos Francas jautė, kad jo plaukų 
pašaknes muša prakaitas. 

Pasmerktieji iš vakaro buvo atgabenti iš Naujojo 
kalėjimo į mažą Šv. Marijos bažnyčią del Popolo aikš- 
tėje ir čia praleido visą naktį kiekvienas su dviem dva- 
sininkais, kurie daugybės žvakių apšviestoje bažnyčioje 
ruošė juos mirčiai. Prieš koplyčią už grotelių pirmyn 
ir atgal vaikščiojo sargybiniai, keičiami kas valandą. 

Dviguba eilė karabinierių išsirikiavo nuo bažny- 
čios durų iki ešafoto ir apsupo jį žiedu, palikdama laisvą 
kokių dešimt pėdų platumo taką, o aplink giljotiną — 
tuščią plotą maždaug šimto žingsnių spinduliu. Visa 
likusioji aikštė buvo tartum išgrįsta vyrų ir moterų 
galvomis. Daugelis moterų laikė ant pečių vaikus; iš 

čia tiems jauniems žiūrovams puikiai buvo matyti eša- 
fotas. 

Pinčo kalva atrodė tartum didžiulis amfiteatras, 
kurio visos pakopos buvo nusėtos žmonių. Babuino ir 
Ripetos gatvių kampuose dviejų bažnyčių balkonai buvo 
prisigrūdę privilegijuotos publikos. Prie bažnyčių laip- 
tai panėšėjo į jūros bangas, kurias varo į partiką ne- 
paliaujantis potvynis. Kiekvienos sienos išsikišimas, jei 
tik ant jo galėjo tilpti žmogus, virto gyvos statulos 
pjedestalu. 

Grafo žodžiai pasitvirtino: matyt, gyvenime nėra 
įdomesnio reginio kaip mirtis. 

O tuo tarpu vietoj tylos, kuri, atrodo, priderėtų 
tokiai iškilmingai ceremonijai, iš minios sklido didžiu- 
lis triukšmas: kvatojimas, klykavimas ir džiaugsmingi 
šūksniai. Matyt, ir čia grafas buvo teisus: egzekucija 
miniai — karnavalo pradžia. 

Staiga, lyg burtų lazdele pamojus, triukšmas nu- 
tilo. Bažnyčios durys atsidarė. 

Pirmiausia pasirodė atgailaujančių piligrimų bro- 
lija. Jie buvo apsivilkę pilkais maišais su išpjovomis 
akims, rankose laikė degančias žvakes. Priešakyje ėjo 
brolijos galva. 

Po jų žengė milžiniško ūgio vyras. Jis buvo beveik 
nuogas, jeigu neskaitysime trumpų drobinių kelnių. Kai- 
riajame šone kabojo didžiulis peilis su makštimis, ant 
dešiniojo peties jis nešėsi sunkų geležinį vėzdą. Tai buvo 
budelis. 

Jo kojos buvo apautos sandalais, pririštais prie 
kulkšnių virvelėmis. 

Paskui budelį ta eile, kokia jie turėjo būti nužu- 
dyti, ėjo Pepinas ir Andrea. 

Kiekvieną jų lydėjo du dvasininkai. 

Nei vienam, nei kitam akys nebuvo užrištos. 

Pepinas ėjo gana tvirtu žingsniu. Matyt, jam spėjo 
pranešti, kas jo laukia. 

Andrea dvasininkai vedė už parankių. 

Pasmerktieji retkarčiais bučiavo kryžių, kurį jiems 
pakišdavo nuodėmklausys. 

Francas jautė, kad vien tik nuo šio reginio jam pa- 


4 419 


kirto kojas. Jis dirstelėjo į Alberą. Tas buvo baltesnis 
už savo marškinius. Nesąmoningu judesiu jis nusviedė 
cigarą, nors buvo surūkęs tik pusę. 

O grafas, atrodo, buvo visai ramus. Net lengvas 
raudonis išmušė mirtinai išblyškusį jo veidą. 

Jo šnervės išsiplėtė lyg plėšrūno, užuodžiančio 
kraują, o praviros lūpos atskleidė eilę baltų ir aštrių 
nelyginant šakalo dantų. 

Ir vis dėlto jo veidas buvo švelnus ir malonus, — 
dar niekada Francas nebuvo jo tokio matęs. Ypač nuos- 
tabios buvo jo geros žvilgančios akys. 

Tuo tarpu nuteistieji artėjo prie ešafoto, ir jau buvo 
galima įžiūrėti jų veidus. Pepinas buvo gražus, tam- 
saus gymio, kokių dvidešimt penkerių metų vaikinas, 
laisvo ir kraupaus žvilgsnio. Jis aukštai laikė galvą, 
tarsi žvalgydamasis, iš kurios pusės ateis išgelbėjimas. 

Andrea buvo storas ir kresnas, iš jo šlykštaus, žiau- 
raus veido sunku buvo nustatyti amžių. Jis galėjo tu- 
rėti apie trisdešimt metų. Kalėjime jis užsiaugino barz- 
dą. Jo galva linko ant peties, kojas lyg kas būtų pa- 
kirtęs; atrodė, visas jis slenka paklusniai ir mecha- 
niškai, be jokios valios. 

— Berods jūs sakėte,— tarė Francas grafui, — kad 
bausmė bus įvykdyta tik vienam. 

— Ir aš jums nepamelavau,— šaltai atsakė tas. 

— O tuo tarpu pasmerktieji du. 

— Taip, bet vieną iš jų giltinė jau bučiuoja, o ki- 
tas gyvens dar daug metų. 

— Jeigu jo turi kas pasigailėti, tai, mano supra- 
timu, dabar jau pats metas. 

— Taip ir yra. Žiūrėkite,— tarė grafas. 

Ir iš tikrųjų tuo metu, kai Pepinas žengė prie eša- 
foto papėdės, piligrimas, matyt, užgaišęs, niekieno ne- 
sustabdytas prasiskverbė pro kareivių eilę, priėjo prie 
brolijos galvos ir įteikė jam keturlinkai sulankstytą 
popierių. 

Nuo karšto Pepino žvilgsnio neprasmuko nė men- 
kiausia tos scenos smulkmena. Brolijos galva išskleidė 
popierių, perskaitė ir pakėlė ranką. 

— Tebūnie pagarbintas Viešpats, ir šlovė jo švente- 

nybei popiežiui! — tarė jis garsiai ir ryškiai.— Vieno 
pasmerktojo pasigailėta. 

— Pasigailėta! — sušuko minia vienu balsu.— Vieno 
pasigailėta! 

Išgirdęs žodį „pasigailėta“, Andrea krūptelėjo ir 
pakėlė galvą. 

— Katro pasigailėta? — sušuko jis. 

Pepinas tylėdamas, sunkiai kvėpuodamas, sustingo 
vietoje. 

— Pasigailėta Pepino, praminto Roku Prioriu,— 
paskelbė brolijos galva. 

Ir jis perdavė popierių karabinierių viršininkui. 
Tas perskaitė jį ir grąžino. 

— Pepino pasigailėta! — sušuko Andrea, iš karto 
pažvalėjęs.— Kodėl jo pasigailėjo, o ne manęs? Mes tu- 
rėjome kartu mirti. Man buvo žadėta, kad jis mirs anks- 
čiau negu aš. Jūs neturite teisės žudyti mane vieno. 
Nenoriu mirti vienas, nenoriu! 

Jis plėšėsi iš dvasininkų rankų, raitėsi, klykė, mau- 
rojo lyg pamišęs ir stengėsi sutraukyti virves, kuriomis 
buvo surištos jo rankos. 

Budelis davė ženklą savo padėjėjams, tie nušoko 
nuo ešafoto ir nutvėrė pasmerktąjį. 

— Kas ten darosi? — paklausė Francas grafą. 

Kadangi visi kalbėjo Romos tarme, tai jis menkai 
susigaudė, kas čia dedasi. 

— Kas ten darosi? — pakartojo grafas.— Argi ne- 
numanote? Tas žmogus, kuris tuojau mirs, siautėja dėl 
to, kad kitas žmogus nemirs kartu su juo. Jeigu jam 
leistų, jisai sudraskytų jį nagais ir dantimis, kad tik 
nepaliktų jam gyvybės, kurios pats netenka. O žmonės, 
žmonės! Krokodilų veislė, anot Karlo Moro! — sušuko 
grafas, grūmodamas kumščiais virš minios.— Aš jus pa- 
žįstu, visais laikais jūs verti patys savęs! 
pasmerktasis tebešaukė: „Jis turi mirti. Aš noriu, kad 
jis mirtų! Jūs neturite teisės žudyti mane vieno!“ 

— Žiūrėkite,— tarė grafas, nutvėręs jaunuolius už 
rankų,— žiūrėkite, nes, prisiekiu, į tai verta pažiūrėti: 
štai žmogus, kuris buvo nuolankus likimui, kuris ėjo į 

ešafotą, kuris buvo pasiruošęs mirti kaip bailys, nesi- 
priešindamas ir nesiskųsdamas. Ar žinote, kas jam su- 
teikė jėgų? Kas jį guodė? Ar žinote, kodėl jis nuolan- 
kiai laukė nužudomas? Dėl to, kad kitas taip pat kan- 
kinosi, dėl to, kad kitas taip pat turėjo mirti, dėl to, 
kad kitas turėjo mirti pirma jo! Veskite papjauti du 
avinus, veskite paskersti du jaučius, leiskite vienam jų 
suprasti, kad jo draugas liks gyvas, avinas ims bliauti 
iš džiaugsmo, jautis užbaubs iš laimės, bet žmogus, su- 
kurtas pagal Dievo paveikslą ir panašumą, žmogus, ku- 
riam Dievas paskelbė kaip pirmutinį, vienintelį ir aukš- 
čiausią įsakymą — meilę artimui, žmogus, kuriam Dievas 
davė kalbą reikšti savo mintims, — koks bus jo pirmasis 
šūksnis, kai jis sužinos, kad jo draugas išgelbėtas? Pra- 
keikimas. Garbė žmogui, gamtos šedevrui, visų tvarinių 
karaliui! 

Ir grafas prapliupo juoktis, bet tokiu baisiu juoku, 
kokiu gali juoktis tik tas, kuris yra daug kentėjęs. 

Tuo tarpu kova prie giljotinos tęsėsi, ir šlykštu 
ešafoto. Jis nuteikė prieš save visą minią, ir dvidešimt 
tūkstančių balsų šaukė: „Mirtis! Mirtis jam!“ 

Francas atsitraukė, bet grafas vėl nutvėrė jį už 
rankos ir laikė prie lango. 

— Kas jums? — paklausė jis Francą.— Gailitės jo? 
Dievaži, nieko sau gailestis! Jeigu išgirstumėte, kad 
po jūsų langu zuja pasiutęs šuo, jūs griebtumėte šau- 
tuvą, pultumėte į gatvę ir be jokio gailesčio nušautu- 
mėte vargšą gyvulį, kuris iš tiesų tik tuo ir kaltas, kad 
jį įkando kitas pasiutęs šuo, ir jis atsimoka tuo pačiu, 
o čia jūs gailitės žmogaus, kurio niekas neįkando ir 
kuris vis dėlto nužudė savo geradarį, o dabar, negalė- 
damas daugiau žudyti, nes jo rankos surištos, įniršęs 
reikalauja mirties savo kalėjimo draugui, savo nelaimės 
draugui! Ne, žiūrėkite, žiūrėkite! 

Grafui beveik nebereikėjo to paties kartoti: Fran- 
cas tarsi apkerėtas negalėjo atitraukti akių nuo to bai- 
saus reginio. Budelio padėjėjai užvilko pasmerktąjį ant 
ešafoto ir, nors šis spardėsi, kandžiojosi ir klykė, pri- 
vertė jį atsiklaupti. Būdelis atsistojo iš šono, laikyda- 

traukė. Pasmerktasis norėjo stoti, bet nesuspėjo: vėzdas 
dusliai trenkė jam į kairįjį smilkinį. Andrea krito kniūbs- 
čias kaip jautis, paskui apsivertė ant nugaros. Tada 
budelis numetė vėzdą, išsitraukė peilį, vienu smūgiu 
perpjovė jam gerklę, užlipo ant pilvo ir ėmė trypti 
kojomis. 

Spustelėjus kojai, kraujo čiurkšlė veržėsi iš nužudy- 
tojo kaklo. 

Ilgiau Francas negalėjo ištverti. Jis puolė atgal ir 
kone be sąmonės susmuko į krėslą. 

Užmerkęs akis, Alberas įsikibo į lango užuolaidą. 

Grafas stovėjo aukštai iškėlęs galvą, tarsi trium- 
fuojąs pikto genijus. 


XXXVI + KARNAVALAS ROMOJE 


Atsipeikėjęs Francas pamatė, kad Alberas, visas 
perbalęs, geria vandenį, o grafas jau velkasi pajaco 
kostiumą. Nejučiom Francas dirstelėjo į aikštę: giljo- 
tina, budeliai, nužudytasis — viskas buvo dingę. Liko tik 
minia, triukšminga, pakili, linksma. Monte Čitorio var- 
pas, kuris: praneša tik popiežiaus mirtį ir karnavalo 
atidarymą, garsiai gaudė. 

— Kas čia dedasi? — paklausė jis grafą. 

— Nieko, visiškai nieko, kaip matote, — atsakė jis, — 
tiktai karnavalas prasidėjo. Greičiau renkimės. 

— Nuostabu,— tarė Francas,— tas siaubas išsi- 
sklaidė lyg sapnas. 

— Taigi jis ir buvo tik sapnas, košmaras, kuris 
jums pasivaideno. 

— Man — taip, o nužudytajam? 

— Ir jam. Tik jis užmigo visam laikui, o jūs pa- 
budote. Sunku pasakyti, kuris jūsų laimingesnis. 

— O kur Pepinas? — paklausė Francas.— Kas jį 
nutiko? 

— Pepinas — nekvailas vaikinas ir be savimeilės. 
Užuot įsižeidęs, kad visi jį užmiršo, jis pasinaudojo 
tuo ir smuko į minią net nepadėkojęs gerbiamiems dva- 

sininkams, kurie jį atlydėjo iki ešafoto. Iš tiesų žmo- 
gus — nedėkingas ir egoistiškas gyvulys... Bet renkitės, 
gerbiamasis, žiūrėkite, ponas de Morseras jums rodo 
pavyzdį. 

Ir tikrai Alberas jau tempė ant savo juodų rūbų 
ir lakuotų batų atlasines kelnes. 

— Tai kaip, Alberai,— paklausė Francas,— ar jūs 
linkęs krėsti kvailystes? Sakykite atvirai. 

— Ne, nelinkęs,— atsakė šis, — bet, tiesą sakant, 
džiaugiuosi, kad tat mačiau. Aš sutinku su grafu: jeigu 
vieną kartą užteko jėgų žiūrėti tokį reginį, tai paga- 
liau jis yra vienintelis, kuris dar gali suteikti stiprių 
pojūčių. 

— Jau nekalbant apie tai, kad tik tokiomis aki- 
mirkomis galima pažinti žmones,— pasakė grafas.— 
Ant pirmosios ešafoto pakopos mirtis nuplėšia kaukę, 
kurią žmogus nešiojo visą gyvenimą, tuomet pasirodo 
tikrasis jo veidas. Reikia pripažinti, kad Andrea veidas 
buvo ne iš patraukliųjų... Tikras niekšas!.. Renkitės, po- 
nai, renkitės! 

Aišku, kad Francui būtų buvę juokinga vaidinti 
gimnazistą ir nepasekti savo draugų pavyzdžiu. Jis ap- 
sivilko kostiumą, užsidėjo kaukę, kuri buvo nė kiek ne 
baltesnė už jo veidą. 

Baigę tualetą, jie nulipo žemyn. Prie durų laukė 
karieta, pilna konfeti ir puokščių. 

Jie užėmė savo vietą tarp karietų. 

Sunku įsivaizduoti didesnę permainą. Vietoje niū- 
raus ir tylaus mirties reginio del Popolo aikštė teikė 
linksmos ir triukšmingos orgijos vaizdą. Iš visur gu- 
žėjo daugybė kaukių, smuko pro duris, lindo pro lan- 
gus. Iš visų gatvių plaukė ekipažai, pilni pjerų, arle- 
kinų, domino, markizų, transtiberiečių, klounų, riterių, 
kaimiečių. Visi rėkavo, skeryčiojo rankomis, mėtė įda- 
rytus miltais kiaušinius, konfeti, gėlių puokštes. Krėtė 
juokus, svaidė sviediniais į saviškius ir svetimus, pa- 
žįstamus ir nepažįstamus. Ir niekas neturėjo teisės įsi- 
žeisti, — visi į viską atsakydavo juoku. 

Francas ir Alberas buvo panašūs į žmones, kuriuos 
kažkas atvedė į smuklę išblaškyti jų sielvartą ir kurie 

juo daugiau geria, juo labiau jaučia, kad praeitis ap- 
sitraukia rūku. Jiems tebestovėjo akyse matytas reginys. 
Tačiau pamažu jie ėmė užsikrėsti bendra linksmybe, 
jiems atrodė, kad jų galva neišlaikys, juos traukė visut 
visiems pasinerti į tą triukšmą, į tą maišatį, į tą pašė- 
lusį sūkurį. Sauja konfeti, kurią kažkas sviedė į Mor- 
serą iš gretimo ekipažo, apžėrė Alberą ir draugus, jis 
pajuto perštint kaklą ir kaukės neuždengtąją veido dalį, 
tartum į jį būtų sviedę šimtą adatų. Šitai paskatino 
jį į visuotinę kovą, kurioje jau dalyvavo visos kaukės. 
Jis kaip ir kiti taip pat atsistojo ekipaže ir, kiek tik tu- 
rėjo jėgos bei vikrumo, savo ruožtu ėmė mėtyti į kai- 
mynus kiaušinius ir dražė. 

Įnirtingas mūšis prasidėjo. Tai, ką abu draugai bu- 
vo matę prieš pusvalandį, išdilo be pėdsako iš sąmonės. 
Margas, judrus, svaiginantis vaizdas, ribėjęs prieš jų 
akis, patraukė juos visiškai. O grafas Montekristas, kaip 
jau sakėme, egzekucijos metu nė akimirkai nebuvo pra- 
radęs ramybės. 

Įsivaizduokite ilgą ir gražią Korso gatvę su nusi- 
tiesusiom nuo vieno galo iki kito dviem eilėmis puikių 
rūmų, kurių visi balkonai nukabinėti kilimais ir visi 
langai uždangstyti. Ant balkonų ir prie langų trys šimtai 
tūkstančių žiūrovų, romėnų, italų, svetimšalių, atvyku- 
sių iš visų keturių pasaulio dalių. Mišinys visų trijų 
aristokratijų — kraujo, pinigų ir talento. Puikios mote- 
rys, sužavėtos gražaus reginio, persisvėrusios per bal- 
konus, iškišusios galvas pro langus, apipila pravažiuo- 
jančius konfeti kruša, į kurią šie atsako puokštėmis. 
Ore daugybė žemyn krintančių dražė ir aukštyn lekian- 
čių gėlių, o ant šaligatvių — vienalytė nerūpestinga 
minia su keisčiausiais kostiumais: štai eina milžiniški 
kopūstai, baubiančios buivolų galvos, šunes su žmogaus 
liemenimis, tipeną ant užpakalinių kojų. Ir staiga visoje 
toje mMaišatyje po kiek pakelta kauke, nelyginant šv. 
Antano gundyme, kurį sapnavo Kalas, šmėkšteli ža- 
vingas kokios nors Astartos veidas, puoli paskui ją, bet 
kelią užstoja kažkokie miklūs velniūkščiai, panašūs į 
tuos, kurie aplanko per sapną,— įsivaizduokite visa tai, 


ir turėsite menką supratimą, kas tai yra karnavalas 
Romoje. 

Kokius du kartus pervažiavus Korsą, grafas pasi- 
naudojo tuo, kad ekipažų eilė stabtelėjo, ir paprašė savo 
bendrakeleivius leisti atsisveikinti su jais. Karietą jis 
paliko jų žiniai. Francas kilstelėjo akis ir pamatė Ros- 
polio rūmų fasadą. Viduriniajame lange, užtrauktame 
baltu šilku su raudonu kryžiumi, buvo matyti žydras 
domino, po kuriuo Francas tučtuojau ėmė vaizduotis 
gražiąją nepažįstamąją iš Ardžentinos teatro. 

— Ponai,— tarė grafas, lipdamas iš ekipažo, — kai 
jums nusibos būti aktoriais ir panorėsite virsti žiūro- 
vais, neužmirškite, kad jūsų laukia vietos prie mano 
langų. O iki tol jūsų žinioje mano vežėjas, ekipažas 
ir tarnai. 

Mes užmiršome pasakyti, kad grafo vežėjas buvo 
persirengęs juodu lokiu, visiškai tokiu kaip Odrio „Lo- 
kyje ir Pašoje“, o du liokajai, stovį už ekipažo, buvo 
aprengti žalių beždžionių kostiumais ir užsidėję kaukes 
su spyruoklėmis, kurių pagalba jie vaipėsi praeiviams. 

Francas padėkojo grafui už jo malonų pasiūlymą, 
o Alberas buvo labai užsiėmęs.. Jis svaidė gėles į ka- 
rietą, kurioje sėdėjo labai koketiškai apsirengusios kai- 
mietės. 

Nelaimė, ekipažų srautas vėl pajudėjo. Mūsų jau- 
nuolius jis nunešė link del Popolo aikštės, o ekipažas, 
patraukęs Albero dėmesį, nuvažiavo Venecijos rūmų 
kryptimi. 

— Ar matėte? — paklausė jis Francą. 

— Ką? — nesusigaudė Francas. 

— Ogi tą karietą su kaimietėmis. 

— Ne. 

— Gaila! Esu tikras, jog tai žavingos moterys. 

— Kokia nelaimė, kad jūs su kauke,— tarė Fran- 
cas,— juk tai tinkamiausia proga atsigriebti už nesėk- 
mes meilės srityje! 

— Aš tvirtai tikiu, kad karnavalas vis dėlto kuo 
nors atlygins man,— atsakė jis pusiau juokais, pusiau 
rimtai. 

Nors Alberas ir vylėsi, diena praėjo paprastai, be 
kelių susitikimų su ta pačia karieta. Dar kartą susiti- 
kus, tyčia ar netyčia Albero kaukė atsirišo. 

Tuomet jis griebė į glėbį visas dar likusias gėles 
ir sviedė į karietą. 

Matyt, viena tų žavingų moterų su gražiais kai- 
miečių rūbais buvo sujaudinta jo dėmesio. Kai karieta 
vėl susitiko jaunuolių ekipažą, ji metė jam puokštę ži- 
buoklių. 

Alberas nutvėrė ją. Kadangi Francas žinojo, kad 
žibuoklės skirtos ne jam, jis nekliudė Alberui jas už- 
grobti. Alberas pergalingai įsikišo puokštę į atlapą, ir 
ekipažas iškilmingai nuvažiavo toliau. 

— Štai ir prasideda meilės nuotykis! — tarė Francas. 

— Juokitės, kiek patinka,— atsakė Alberas,— bet 
aš manau, kad iš tikrųjų taip, ir su šia puokšte jau ne- 
besiskirsiu. 

— Aišku! — juokdamasis tęsė Francas.— Kaip ki- 
taip vienas kitą atpažintumėte? 

Tačiau juokai netrukus virto teisybe, nes, kai Fran- 
cas ir Alberas vėl susitiko tą pačią karietą, kaukė, kuri 
metė Alberui puokštę, pamačiusi, kad tas įsisegė ją į 
atlapą, ėmė ploti delnais. 

— Bravo, bravo! — tarė Francas.— Viskas eina lyg 
sviestu patepta! Gal norėtumėte, kad palikčiau jus vieną? 

— Ne, ne, kam skubėti! Nenoriu, kad ji manytų, 
jog užtenka man tik pamoti. Jei gražioji kaimietė ma- 
lonės tęsti žaidimą, mes atrasime ją rytoj arba veikiau 
ji pati mus ras. Ji mums pasirodys, o tuomet aš nutar- 
siu, ką daryti. 

— Bravo, Alberai, jūs išmintingas kaip Nestoras 
ir gudrus kaip Odisėjas. Jeigu jūsų Kirkei pavyks jus 
paversti kokiu nors gyvuliu, tai ji arba labai sumani, 
arba labai galinga. 

Aiberas buvo teisus: gražioji nepažįstamoji, matyt, 
nutarė, kad tai dienai flirto užteks. Jaunuoliai apsuko 
dar keletą ratų, bet ekipažo su kaimietėmis nebesimatė. 
Jis turbūt įsuko į kurią nors šoninę gatvę. 

Tuomet jie grįžo prie Rospolio rūmų, bet čia jau 
nebebuvo nei grafo, nei žydrojo domino. Prie geltonu 
šilku užtrauktų langų dar tebestovėjo žiūrovai, matyt, 
pakviesti grafo. 

Tuo metu tas pats varpas, kuris paskelbė karna- 

valo pradžią, paskelbė jo pabaigą. Ekipažų virtinė Korse 
tuojau nutrūko, akies mirksniu ekipažai dingo šalutinėse 
gatvėse. 

Francas ir Alberas buvo kaip tik prieš via dele 
Marate. 

Vežėjas, netaręs nė žodžio, pasuko už kampo, pra- 
važiavo Polio rūmus ir, perkirtęs Ispanijos aikštę, atsi- 
dūrė prie viešbučio. 

„Maestro Pastrinis atėjo prie durų pasitikti savo 
svečių. 

Pirmutinis Franco rūpestis buvo pasiteirauti apie 
grafą ir išreikšti apgailestavimą, kad jie laiku neužsuko 
jo paimti. Bet Pastrinis nuramino jį paaiškinęs, kad 
grafas Montekristas buvo užsisakęs sau antrą ekipažą, 
kuris ir nuvažiavo jo į Rospolio rūmus. Be to, grafas 
įgaliojęs jį pasiūlyti jaunuoliams raktą nuo savo ložės 
Ardžentinos teatre. 

Francas paklausė Alberą, ką jis galvoja daryti va- 
kare, bet Alberui ne tiek rūpėjo teatras, kiek tai, kaip 
įgyvendinti vieną sumanymą. Todėl, užuot atsakęs Fran- 
cui, jis paklausė maestro Pastrinį, ar tas galįs jam pa- 
rūpinti siuvėją. 

L aa Siuvėją? — nustebo šeimininkas.— Kam jo rei- 
ia? 

— Kad rytdienai pasiūtų mums kaimiečių kostiu- 
mus, — atsakė Alberas. 

Maestro Pastrinis papurtė galvą. 

— Rytdienai pasiūti jums du kostiumus! — sušuko 
jis.— Čia jau iš tikrųjų, neįsižeiskite, jūsų malonybe, 
bet grynai prancūziškas noras. Du kostiumus! Betgi jūs 
per visą karnavalo savaitę nerasite nė vieno siuvėjo, 
kuris sutiktų jums įsiūti pustuzinį sagų į liemenę, nors 
sumokėtumėte po visą ekiu už sagą. 

— Vadinasi, neįmanoma gauti tokių kostiumų? 

— Kodėl ne? Galima gauti gatavų. Paveskite tatai 
man, ir rytoj atsikėlę rasite visą krūvą skrybėlių, pa- 
laidinių ir kelnių. Nebijokite, būsite patenkinti. 

— Mielasis,— tarė Francas Alberui,— pasikliaukite 
mūsų šeimininku. Jis mums jau įrodė, kad yra žmogus 
išradingas. Dabar papietaukime, o paskui važiuosime 
žiūrėti „Italės Alžyre“. 

— (Gerai, važiuosime žiūrėti „Italės Alžyre“,— tarė 
Alberas.— Bet tik atsiminkite, maestro Pastrini, kad 
man ir mano draugui, — tarė jis, rodydamas Francą,— 
nepaprastai svarbu kaip tik rytoj turėti tuos kostiumus, 
kurių prašėme. 

Šeimininkas dar kartą nuramino svečius, kad jie 
niekuo nesirūpintų ir kad jų noras bus tikrai išpildytas. 
Tuomet Francas ir Alberas nuėjo į savo kambarius nu- 
sivilkti pajacų kostiumų. 

Alberas nusivilkdamas rūpestingai paslėpė puokš- 
telę žibuoklių: tai buvo ženklas, pagal kurį gražioji 
kaimietė galėjo jį pažinti. 

Draugai susėdo prie stalo, Alberas pietaudamas 
neužmiršo atkreipti dėmesį, koks didelis skirtumas tarp 
maestro Pastrinio ir grafo Montekristo virtuvės. Nors 
Francas ir buvo iš anksto šiek tiek nusistatęs prieš gra- 
fą, bet vis dėlto turėjo sąžiningai pripažinti, kad Al- 
beras tatai sulygino toli gražu ne Pastrinio virėjo naudai. 

Kai buvo atneštas desertas, liokajus pasiteiravo, 
kurią valandą jaunuoliams reikės ekipažo. Alberas ir 
Francas dvejodami susižvalgė. Liokajus atspėjo jų mintį. 

— Jo šviesybė grafas Montekristas liepė, — tarė 
jis,— kad ekipažas visą dieną būtų jūsų malonybių 
žinioje. Jūsų malonybės gali naudotis juo nė kiek nesi- 
varžydami. 

Jaunikaičiai nutarė pasinaudoti maloniu grafo dė- 
mesiu. Jie liepė kinkyti, o patys nuėjo persirengti, nes 
jų kostiumai bent kiek apsiglamžė per gausias kovas, 
kuriose jie dalyvavo. 

Persirengę jie nuvažiavo į teatrą ir įsitaisė grafo 
ložėje. 

Per pirmąjį veiksmą į savo ložę įėjo grafienė G. 
Pirmiausia ji pažvelgė ten, kur vakar sėdėjo grafas, ir 
pamatė jo ložėje Francą su Alberu. Taip, jie sėdėjo gra- 
fo ložėje, grafo, apie kurį ne anksčiau kaip vakar vakare 
ji buvo pareiškusi Francui tokią baisią nuomonę. 

Jos binoklis taip atkakliai buvo įremtas į Francą, 
kad tas pajuto, jog būtų žiauru tučtuojau nepatenkinti 
jos smalsumo. Užtat, pasinaudoję Italijos teatralų pri- 
vilegija, kuri leidžia žiūrovų salę paversti savo svetaine, 

draugai išėjo iš ložės pareikšti pagarbą grafienei. 

Vos spėjus jiems įeiti, grafienė parodė Francui gar- 
bės vietą šalia savęs. 

Alberas atsisėdo užpakaly. 

— Vadinasi,— tarė ji, kai tik Francas atsisėdo, — 
jūs tikrai negaišdami paskubėjote susipažinti su nau- 
juoju lordu Rutvenu ir net susibičiuliavote su juo? 

— Ne taip jau artimai, kaip jūs manote, grafiene,— 
atsakė Francas, — bet turiu pasakyti, kad šiandien visą 
dieną mes naudojomės jo paslaugumu. 

— Visą dieną? 

— Taip, tikrai visą dieną. Rytą pas jį pusryčiavo- 
me, dieną važinėjomės po Korsą jo ekipažu, o dabar, 
vakare, sėdim jo ložėje. 

— Tai jūs pažįstami su juo? 

— Ir taip, ir ne. 

— Kaip tai? 

— Ilga istorija. 

— Papasakosite ją man? 

— Jinai išgąsdins jus. 

— Labai puiku. 

— Palaukite bent iki atomazgos. 


— Gerai, aš mėgstu pasakojimus su pabaiga. Bet 
vis dėlto papasakokite, kaip jūs susitikote? Kas jus su- 
pažindino? 

— Niekas. Jis pats susipažino su mumis. 

— Kada? 

— Vakar vakare, kai su jumis atsiskyrėme. 

— Kokiu būdu? 

— Tarpininkaujant labai proziškai būtybei — mūsų 
viešbučio šeimininkui. 

— Tai jis irgi gyvena „Londono“ viešbuty? 

— Taip, ir netgi visai šalia mūsų. 

— Kuo jis vardu? Jūs turite žinoti jo pavardę. 

— Suprantama. Grafas Montekristas. 

— Ką tai reiškia? Čia ne šeimos pavardė. 

— Ne, taip vadinasi sala, kurią jis nusipirko. 

— Ir jis grafas? 

— "Toskanos grafas. 

— Na ką gi, teks ir su šituo susitaikyti, — tarė 

grafienė, kilusi ir vienos seniausių Venecijos šeimų.— 
Koks jis žmogus? 

— Paklauskite vikonto de Morsero. 

— Girdite, vikonte,— tarė grafienė,— mane siunčia 
pas jus. 

— Mes būtume pernelyg priekabūs, grafiene, jeigu 
nelaikytume jo žaviu,— atsakė Alberas.— Žmogus, su 
kuriuo mes būtume draugavę dešimt metų, nebūtų pa- 
daręs mus to, ką jis padarė. Ir dar taip švelniai, jaut- 
riai, su dėmesiu! Netenka abejoti, kad jis tikrai aukš- 
tuomenės žmogus. 

— Na, matote,— tarė grafienė juokdamasi,— mano 
vampyras tikrai koks nors ką tik pralobęs pirklys, kuris 
nori, kad jam atleistų už jo milijonus, užtat stengiasi 
pasirodyti Lara, bijodamas būti supainiotas su ponu 
Rotšildu. O ją ar matėte? 

— Ką ją? — paklausė Francas šypsodamasis. 

— Vakarykštę gražuolę graikę. 

— Ne. Mes, rodos, girdėjome jos kanklių garsą, 
bet jos nematėme. 

— Kam gaubti paslaptingumu, mielasis Francai,— 
tarė Alberas.— Kas, jūsų manymu, stovėjo su žydru 
domino prie lango, užtraukto baltu šilku? 

— O kur buvo tas langas? — paklausė grafienė. 

— Rospolio rūmuose. 

— Tai grafas turėjo langą Rospolio rūmuose? 

— Taip. Jūs važiavote Korso gatve? 

— Aišku, važiavau. 

— Tai gal pastebėjote du langus, užtrauktus gel- 
tonu šilku, ir vieną užtrauktą baltu šilku su raudonu 
kryžiumi? Tie trys langai tai grafo. 

— Tai jis tikras nabobas! Jūs žinote, kiek kaštuoja 
trys tokie langai per karnavalą ir dar Rospolio rūmuose, 
geriausioje Korso vietoje? 

— Du ar trys šimtai Romos ekiu. 

— Sakykite — du ar trys tūkstančiai. 

— Ak, velniai griebtų! 

— Matyt, jo sala duoda jam tokias pajamas? 

— Sala? Jinai jam nė skatiko neduoda. 

— Tai kodėl jis nusipirko tą salą? 

— Dėl užgaidos. 

— Tai jis originalas? 

— Turiu pripažinti, — įsiterpė Alberas,— kad jis 
man pasirodė kiek ekscentriškas. Jeigu jis gyventų Pa- 
ryžiuje ir rodytųsi aukštuomenėje, aš pasakyčiau, kad 
jis arba juokdarys, nevykusiai vaidinąs komediją, arba 
šarlatanas, kurį pražudė literatūra. Iš tikrųjų šiandien 
jis sakė monologus, vertus Didjė ar Antonio!. 

Į ložę įėjo naujas svečias, ir Francas laikydamasis 
etiketo užleido jam savo vietą. Pokalbio tema, aišku, 
pasikeitė. 

Po valandos draugai grįžo į viešbutį. Maestro Pastri- 
nis jau buvo pasirūpinęs jų kostiumais ir tikino, kad 
jie būsią patenkinti jo nuovokumu. 

Iš tikrųjų kitą dieną, devintą valandą ryto, jis įėjo 
į Franco kambarį lydimas siuvėjo, apkrauto Romos vals- 
tiečių kostiumais. Draugai išsirinko du vienodus, kiek 
įmanoma tinkančius jų ūgiui, ir liepė prisiūti prie kiek- 
vienos skrybėlės maždaug po dvidešimt metrų kaspinų, 
taip pat parūpinti dvi šilkines šerpes su skersiniais ryš- 
kių spalvų dryžiais. Tokiais -papuošalais valstiečiai pa- 
sidabina švenčių dienomis. 

Alberas nekantravo pažiūrėti, kaip tiks jam nau- 
jasis kostiumas. Tai buvo palaidinukas ir žydro aksomo 
kelnės, strėlėtos kojinės, batai su sagtimis ir šilkinė 
liemenė. Apsivilkęs šį kostiumą, Alberas iš tikrųjų pa- 
gražėjo. Kai jis suveržė juosta savo liekną liemenį ir 
nusmaukė ant šono skrybėlę su plazdančiais kaspinais, 
Francui atėjo į galvą mintis, kad fizinis kai kurių tautų 
„pranašumas neretai priklauso nuo apsirengimo. Pavyz- 
džiui, turkai, kadaise tokie spalvingi su savo ilgais ryš- 
kių spalvų chalatais, argi dabar jie nėra bjaurūs su savo 
mėlynais iki smakro užsagstomais surdutais ir graikiš- 
komis kepuraitėmis, kurios daro juos panašius į vyno bu- 
telius, užantspauduotus raudonu laku? 

Francas pasakė Alberui keletą komplimentų, o tas 
stovėjo išsitiesęs prieš veidrodį ir patenkintas: žiūrėjo 

Didjė-— V. Hugo dramos „Marijonas de Lormas“ herojus 


(1831). Antonis — to paties pavadinimo A. Diumos dramos he- 
rojus (1831). 

į save su tokia šypsena, kuri sakė, kad kitaip ir nega- 
li būti. 

Įėjęs grafas Montekristas užtiko juos besigrožin- 
čius naujaisiais kostiumais. 

— Ponai, — tarė jis,— nors ir labai malonu links- 
mintis su kuo nors drauge, bet jaustis laisvam dar ma- 
loniau, užtat. aš atėjau jums pranešti, kad šiai dienai ir 
visoms kitoms dienoms atiduodu visiškai jūsų žiniai eki- 
pažą, kuriuo vakar važinėjote. Mūsų šeimininkas turbūt 
jums sakė, kad aš turiu pas jį išsinuomojęs tris ar ketu- 
ris ekipažus, tad jūs manęs nevaržysite. Naudokitės juo 
visiškai laisvai ir pramogoms, ir reikalams. Jeigu jums 
prireiks pasimatyti su manimi, visada mane rasite Ros- 
polio rūmuose. 

Jaunuoliai jau norėjo prieštarauti, bet iš tikrųjų 
neturėjo dėl ko atsisakyti pasiūlymo, kuris jiems buvo 
labai malonus, ir todėl priėmė jį. 

Grafas Montekristas valandėlę pasėdėjo pas juos, 
laisvai ir nevaržomai šnekučiuodamasis su draugais apie 
šį bei tą. Kaip jau pastebėjome, jis buvo susipažinęs 
su visų šalių literatūra. Vienas žvilgsnis į jo svetainės 
sienas Francui ir Alberui parodė, kad jis paveikslų mė- 
gėjas. Keletas atsitiktinai, progai pasitaikius padarytų 
pastabų įrodė jiems, kad jam nesvetimi įvairūs moks- 
lai. Matyt, ypač jį domino chemija. 

Jaunuoliai visai nepretendavo atsilyginti grafui 
vaišingumu už vaišingumą. Būtų buvę stačiokiška už 
jo prašmatnius pusryčius siūlyti jam ragauti labai vi- 
dutiniškų maestro Pastrinio patiekalų. Jie atvirai jam 
tat pasakė, ir jis tikrai įvertino jų taktą. 

Alberas žavėjosi grafo manieromis ir būtų pripa- 
žinęs jį tikru džentelmenu, jeigu tas nebūtų buvęs toks 
mokytas. Labiausiai jis džiaugėsi, kad galės laisvai nau- 
dotis ekipažu. Mat turėjo tam tikrų sumetimų savo 
gražiųjų kaimiečių atžvilgiu, o kadangi vakar jos va- 
žinėjosi labai elegantišku ekipažu, tai ir jis labai neno- 
rėjo joms nusileisti. 

Pusę dviejų jaunuoliai nulipo žemyn. Vežėjas ir lio- 
kajai sugalvojo apsivilkti livrėjas ant savo žvėrių kai- 
lių, todėl jie pasirodė dar juokingesni negu vakar. Fran- 

cas su Alberu juos nuoširdžiai pagyrė. 

Suvytusi žibuoklių puokštelė graudžiai sviro žemyn 
Albero atlape. 

Nuaidėjus pirmam varpo dūžiui, jie išvažiavo ir 
via Vitoria nurūko į Korso gatvę. 

Sukant antrą ratą, į jų karietą įkrito šviežių vi- 
joklių puokštelė, įmešta iš ekipažo, kuriame sėdėjo mo- 
terys, apsirengusios pajacais. Alberas suprato, kad, kaip 
ir jie, vakarykštės kaimietės pakeitė kostiumus ir gal 
atsitiktinai, o gal dėl tokių pat galantiškų sumetimų 
„kaimietukės“ apsirengė pajacais. 

Alberas pakeitė' nuvytusią puokštelę šviežia, bet 
rankoje laikė ir aną, ir kai vėl karietos susitiko, jis 
meilingai palietė puokštelę lūpomis, o tai, matyt, suteikė 
didelį malonumą ne tik tai damai, kuri jam sviedė puokš- 
telę, bet ir linksmosioms jos draugėms. 

Judėjimas Korse buvo ne mažesnis kaip vakar. Ga- 
limas dalykas, kad jautrus stebėtojas būtų pripažinęs, 
jog triukšmo ir linksmumo net padaugėjo. Trumpam 
grafas pasirodė savo lange, bet kai ekipažas vėl pra- 
važiavo pro šalį, jo jau nebebuvo. 

Savaime aišku, kad Albero ir damos su žibuoklė- 
mis flirtas truko visą dieną. 

Vakare, grįžęs namo, Francas rado iš pasiuntiny- 
bės laišką. Jam buvo pranešta, kad rytoj jo šventenybė 
suteiks jam garbę priimdamas. Kiekvieną kartą, kada 
tik jis aplankydavo Romą, visada išsirūpindavo tą ma- 
lonę. Skatinamas ne tik pamaldumo, bet ir dėkingumo, 
jis, kaip ir ankstesniais kartais, nenorėjo palikti krikš- 
čioniškojo pasaulio sostinės pagarbiai nesuklupęs prie 
šv. Petro vietininko kojų,— kojų to, kuris yra retas 
visų dorybių pavyzdys. 

Užtat negalėjo būti nė kalbos, kad kitą dieną jis 
dalyvautų karnavale, nes, be nuoširdaus gerumo, kuris 
lydi jo didenybę, kiekvieną apima pagarbus susijaudi- 
nimas, kai jis ruošiasi sulenkti kelius prieš taurų senį, 
vadinamą Grigaliumi XVI. 

Išėjęs iš Vatikano, Francas grįžo tiesiog į viešbutį 
vengdamas net pereiti per Korso gatvę. Jis buvo apniktas 
dievobaimingų minčių ir bijojo suteršti jas karnavalo 
siautėjimais. 

Dešimt minučių šeštos grįžo Alberas. Jis nepapras- 
tai džiūgavo. Jo dama vėl pasirodė kaimietės kostiumu 
ir susitikusi Albero karietą pakėlė kaukę. 

Ji buvo žavinga. 

Francas nuoširdžiai pasveikino Alberą. Tas priėmė 
jo pasveikinimą kaip visai prideramą. Jis sakė, kad iš 
visko matyti, jog nepažįstamoji gražuolė, be abejo, pri- 
klauso aristokratijos viršūnėms. 

Jis tvirtai nutarė kitą dieną jai parašyti. 

Francas, išklausęs šį prisipažinimą, pastebėjo, kad 
Alberas nori kažko jį paprašyti, bet drovisi. Jis ėmė 
kamantinėti, iš anksto savo draugą įspėjęs, kad dėl jo 
laimės esąs pasiryžęs bet kokioms aukoms. Alberas lei- 
dosi prašomas tiek, kiek reikalavo mandagumas, o pas- 
kui prisipažino Francui, kad šis jam padarytų didelę 
paslaugą, jei sutiktų kitą dieną užleisti karietą jam 
vienam. 

Alberas manė, kad gražioji kaimietė pakėlė kaukę 
tik dėl to, kad jis buvo vienas. 

Suprantama, Francas nebuvo toks egoistas, jog kliu- 
dytų Alberui pačiam nuotykio įkarštyje, juo labiau kad 
tas nuotykis žadėjo būti toks malonus ir glostantis. 
Jis gerai žinojo familiarų savo lengvapėdžio draugo 
plepumą ir neabejojo, kad tas papasakos jam savo ro- 
maną su visomis smulkmenomis, o kadangi, išmaišęs 
visą Italiją skersai ir išilgai, jis pats per trejus metus 
nė karto neturėjo progos net užmegzti kokios nors intri- 
gėlės, tai manė, jog ne pro šalį ir jam sužinoti, kaip tai 
daroma. 

Jis pažadėjo Alberui pasitenkinti žiūrovo vaidmeniu 
ir pasakė grožėsiąsis karnavalu pro Rospolio rūmų 
langą. 

Francas ištesėjo žodį ir kitą dieną žiūrėjo tik pro 
langą, kaip Alberas rūksta pirmyn ir atgal Korso gatve. 
Rankose jis laikė didžiulę puokštę, į kurią, matyt, buvo 
įkištas meilės laiškutis. Sis spėjimas virto įsitikinimu, 
kai Francas pamatė tą nuostabią baltų kamelijų puokš- 
tę žavingos moters rankose. Moteris buvo apsivilkusi 
rausvu pajaco kostiumu. 

Alberas grįžo namo apimtas jau ne džiaugsmo, bet 

ekstazės. Jis neabejojo, kad gražioji nepažįstamoji at- 
sakys jam tuo pačiu būdu. Francas pritarė jo troški- 
mams, pareiškė, kad visa ta maišatis jį varginanti, ir 
nutarė visą rytojaus dieną pašvęsti savo albumui ir 
užrašams. 

Alberas galvojo teisingai: rytojaus vakarą jis įlėkė 
į Franco kambarį laikydamas už kampučio keturlinkai 
sulenktą popierėlį ir pergalingai juo mosuodamas. 

— Matai? — sušuko jis.— Ar aš nesakiau? 

— Ji atrašė! — šūktelėjo Francas. 

Skaitykite. 

Neįmanoma aprašyti tono, su kuriuo buvo ištarti 
šie žodžiai. Francas paėmė laiškelį ir perskaitė: 

„Antradienį vakare, septintą valandą, išlipkite iš 
karietos prieš via dei Pontefiči ir sekite valstietę, kuri 
ištrauks jūsų mokoletę. Kai užlipsite ant pirmojo San 
Džakomo bažnyčios laipto, neužmirškite užsirišti ant savo 
pajaco kostiumo rankovės rausvo kaspino. 

Iki antradienio manęs nematysite. 

Ištikimybė ir paslaptis“. 

— Na, brangusis drauge,— tarė Alberas, kai Fran- 
cas baigė skaityti laiškelį, — ką jūs į tai pasakysite? 

— Pasakysiu,— nusišypsojo Francas,— kad nuoty- 
kis darosi labai malonus. 

— Ir aš taip manau,— atsakė Alberas, — ir labai bi- 
jau, kad į balių pas hercogą Bračaną jums vienam teks 
važiuoti. 

Francas ir Alberas rytą buvo pakviesti į balių pas 
garsų Romos bankininką. 

— Saugokitės, mielas Alberai,— tarė Francas,— 
pas hercogą susirinks visa aukštuomenė, ir jeigu jūsų 
gražioji nepažįstamoji iš tikrųjų aristokratė, tai ji turės 
ten pasirodyti. 

— Ar ji ten pasirodys, ar ne, aš nepakeisiu savo 
nuomonės apie ją,— tarė Alberas.— Perskaitėte laišką? 

— Taip. 

— Ar žinote, kokį menką išsilavinimą gauna Ita- 
lijoje mezzo cito moterys? 

Taip jis pavadino buržuaziją. 

— Taip, — atsakė Francas. 

— Tai dar kartą perskaitykite laiškelį, atkreipkite 
dėmesį į rašyseną ir suraskite nors vieną rašybos ar 
stiliaus klaidą. 

Rašysena iš tikrųjų buvo puiki, rašyba be priekaištų. 

— Jums sekasi! — tarė Francas, grąžindamas Al- 
berui laiškelį. 

— Juokitės, kiek jums patinka, šaipykitės, kiek no- 
rite,— atsakė Alberas, — o aš įsimylėjau. 

— Dievulėliau, jūs mane gąsdinate,— sušuko Fran- 
cas,— aš matau, kad man teks važiuoti be jūsų ne tik 
į balių pas hercogą Bračaną, bet, ko gero, net į Floren- 
ciją teks grįžti vienam. 

— Šiaip ar taip, jeigu mano nepažįstamoji ne tik 
graži, bet ir meili, tai aš nesvyruodamas pareiškiu, kad 
liksiu Romoje: mažiausia šešetui savaičių. Aš dievinu 
Romą, be to, visada jaučiau polinkį archeologijai. 

— Dar du trys tokie nuotykiai, ir aš imsiu tikėti, 
jog išvysiu jus Įrašų ir dailiosios akademijos nariu. 

Reikia manyti, kad Alberas rimtai būtų ėmęs svars- 
tyti savo teises į akademiko krėslą, bet tarnas pranešė, 
kad pietūs paduoti. Meilė Albero apetitui niekada ne- 
pakenkdavo. Užtat jis pasiskubino sėsti prie stalo drau- 
ge su bičiuliu, vildamasis po pietų vėl apie tai pasi- 
kalbėti. 

Bet po pietų buvo pranešta, kad atvyko grafas Mon- 
tekristas. Jau dvi dienos jaunuoliai nebuvo jo matę. 
Maestro Pastrinis minėjo, kad jis buvo išvykęs su rei- 
kalais į Čivita Vekiją. Išvyko vakar vakare ir tik prieš 
valandą grįžo. 

Grafas buvo nepaprastai mielas. Arba jis tvardėsi, 
arba šį kartą nerado dingsties reikšti geliančias ir kar- 
čias mintis, bet šįvakar jis buvo toks kaip visi. Francui 
jis atrodė neįmenama mįslė. Grafas, aišku, puikiai Ži- 
nojo, kad jo svečias Montekristo saloje jį pažino, ir vis 
dėlto per visą laiką nuo antro jų susitikimo nė vienu 
žodžiu neprasitarė, kad jau kartą jį matė. O Francas, 
nors ir labai norėjo užsiminti apie pirmąjį jų susitikimą, 
tačiau bijojo užpykinti žmogų, kuris jam ir jo bičiuliui 
padarė tiek daug paslaugų. Užtat, jeigu tylėjo grafas, 
tai tylėjo ir jis. 

Montekristas, sužinojęs, kad bičiuliai norėjo išsi- 
nuomoti ložę Ardžentinos teatre ir kad visos ložės užim- 
tos, atnešė savo ložės raktą. Taip jis aiškino savo at- 
silankymą. 

Francas ir Alberas bandė atsisakinėti teigdami, kad 
bijo atimti iš jo malonumą, bet grafas pareiškė žadąs 
eiti į Palės teatrą, užtat jo ložė Ardžentinos teatre bus 
tuščia, jeigu draugai ja nepasinaudos. 

Tada jaunuoliai sutiko. 

Francas pamažu priprato prie grafo blyškumo, kuris 
taip smarkiai nustebino jį pirmą kartą. Jis turėjo pri- 
deramai įvertinti gražų ir rūstų jo veidą, kurio pagrin- 
dinis trūkumas arba galbūt pagrindinis teigiamas bruo- 
žas buvo jo blyškumas. Grafas buvo tikras Bairono he- 
rojus, ir Francui nebūtina būdavo net pamatyti, jam 
užtekdavo tik pagalvoti apie jį, ir jis tuojau įsivaizduo- 
davo jo niūrią galvą ant Manfredo pečių arba po Laros 
skrybėle. Jo kaktą buvo išvagojusios raukšlės, liudijan- 
čios, kad jį nuolat kankina karčios godos. Karštas žvilgs- 
nis smigdavo iki pat širdies gelmių. Pašaipios ir išdi- 
džios lūpos viskam, ką jis sakydavo, teikdavo ypatingą 
atspalvį, ir todėl jo žodžiai neišdildomai įstrigdavo į 
klausytojų atmintį. 

Grafas, matyt, jau turėjo apie keturiasdešimt metų, 
tačiau niekas nebūtų suabejojęs, kad jis nurungtų bet 
kokį jaunesnį varžovą. Be to, būdamas panašus į fan- 
tastinius anglų poeto herojus, jis buvo nepaprastai ža- 
vingas. 

Alberas nesiliovė džiaugęsis, kad jiems taip lai- 
mingai pavyko susipažinti su tokiu nepaprastu žmo- 
gumi. Francas buvo santūresnis, bet ir jis pasidavė 
tai įtakai, kurią visuomet daro aplinkiniams įžymus 
žmogus. 

Jis prisiminė, kad grafas jam keletą kartų pareiškė 
ketinąs aplankyti Paryžių, ir neabejojo, jog savo eks- 
centriškumo, charakteringos išorės ir neapsakomų turtų 
dėka jis ten sukels tikrą sensaciją. 

Vis dėlto jis nejautė jokio noro būti Paryžiuje tuo 
metu, kai ten atvyks grafas Montekristas. 

Vakaras praėjo taip, kaip praeina visi vakarai Ita- 

lijos teatruose: žiūrovai, užuot klausęsi dainininkų, 
lankė vieni kitus. Grafienė G. norėjo šnektelėti apie 
grafą, bet Francas jai pasakė turįs kur kas įdomesnę 
naujieną ir, nors Alberas veidmainiškai protestavo, pa- 
pasakojo jai apie didžiulį įvykį, jau trys dienos pavergusį 
abiejų draugų mintis. 

Tokie nuotykiai, anot keliautojų, Italijoje nėra retas 
dalykas, — užtat grafienė visiškai neabejojo ir pasveiki- 
no Alberą su prasidėjusiu meilės nuotykiu, kuris žadėjo 
taip maloniai baigtis. 

Jaunuoliai atsisveikino susitarę pasimatyti su gra- 
fiene baliuje pas hercogą Bračaną, kur buvo pakviesta 
visa Roma. 

Dama su žibuoklėmis ištesėjo žodį: nei kitą, nei 
dar kitą dieną Alberas jos nematė. 

Pagaliau atėjo antradienis — paskutinė ir pati triukš- 
mingiausia karnavalo diena. Tą antradienį teatrai ati- 
daromi dešimtą valandą ryto, nes aštuntą valandą va- 
karo prasideda gavėnia. Antradienį įsijungia į orgijas ir 
į bendrą sąjūdį bei triukšmą visi tie, kurie, neturėdami 
pinigų, laiko ar noro, anksčiau nedalyvavo šventėje. 

Nuo antros valandos iki penkių Francas ir Albe- 
ras suko ratą ekipažų virtinėje, apsimėtydami riešku- 
čiomis konfeti su sutinkamomis karietomis ir pėsčiai- 
siais, kurie šmurkštinėjo pro arklių kojas ir ekipažų 
ratus taip mikliai, kad, nors ir buvo neįsivaizduojama 
spūstis, neįvyko nei vieno nelaimingo atsitikimo, nei 
vieno vaido, nei vienų peštynių. Italai šituo atžvilgiu 
nuostabi tauta. Jiems šventės — tikrai šventės. Šios 
apysakos autorius, išgyvenęs Italijoje apie šešerius metus, 
neprisimena, kad kokios nors iškilmės būtų sudrumstos 
vieno iš tų įvykių, kurie yra neišvengiami iškilmių pa- 
lydovai mūsų krašte. 

Alberas puikavosi apsirengęs pajaco kostiumu. Ant 
pečių plastėjo rausvas kaspinas, kurio galai buvo nukarę 
iki kelių. Kad nebūtų painiavos, Francas buvo apsivil- 
kęs kaimiečio kostiumu. 

Juo sparčiau artinosi vakaras, juo garsesnis darėsi 
triukšmas. Gatvėse, ekipažuose, prie langų nebuvo bur- 
nos, kuri būtų tylėjusi, nebuvo rankos, kuri būtų nieko 

neveikusi. Tai buvo tiktai baisus uraganas, kur griau- 
dėte griaudėjo žmonių ir krito konfeti, saldainių, gėlių, 
kiaušinių su miltais ir apelsinų kruša. 

Trečią valandą patrankų šūviai, vienu metu nuai- 
dėję del Popolo aikštėje ir prie Venecijos rūmų ir tik 
vargais negalais nustelbę tą šiurpų triukšmą, paskelbė, 
kad prasidėjo lenktynės. 

Lenktynės, kaip ir mokoletės, yra būtiniausias pas- 
kutinės karnavalo dienos numeris. Sugriaudėjus šū- 
viams ekipažų virtinė tučtuojau suyra, jie smunka ne- 
delsdami į artimiausias šonines gatves. 

Reikia pasakyti, visa tai vyksta stebėtinai greitai 
ir mikliai, nors policija visai nenurodinėja kam nors vietų 
ir netvarko judėjimo. 

Pėstieji prisispaudžia prie rūmų, pasigirsta kanopų 
tapsėjimas ir kardų žvangėjimas. 

Būrys karabinierių po penkiolika eilėje, išsiskleidę 
per visą gatvės plotį, nudūmė šuoliais valyti gatvės 
lenktynėms. Kai būrys atjojo iki Venecijos rūmų, nauji 
šūviai pranešė, kad gatvė laisva. 

Tuo pat metu, griaudint pašėlusiai kurtinančiam 
staugimui, lyg šešėliai pralėkė aštuoni arkliai, raginami 
trijų šimtų tūkstančių žiūrovų riksmo ir geležinių kaš- 
tonų, šokinėjančių ant jų nugarų. Po trumpos valan- 
dėlės Šv. Angelo pilies patranka iššovė tris kartus — tai 
reiškė, kad laimėjo trečiasis numeris. 

Tuojau pat be jokio kito signalo iš visų gretimų 
gatvių ekipažai vėl ėmė plaukti į Korsą, tarsi akimirkai 
sutvenkti upokšniai staiga vėl paplūsta į vagą, kurią 
jie maitina, ir didžiulė upė tarp granito krantų ima 
tekėti greičiau negu pirma. 

Bet dabar į siaubingą verpetą įsiliejo dar naujas 
triukšmas ir maišatis; scenoje pasirodė mokolečių parda- 
vėjai. 

Mokoletės — tai įvairaus storio vaškinės žvakės, pra- 
dedant solidžia grabnyčia ir baigiant ploniausia žva- 
kute, kuria pasišviečiama einant į rūsį. Paskutinio Ro- 
mos karnavalo veiksmo veikėjams jos sukelia du prie- 
šingus rūpesčius: 

1) neleist užgesinti savo mokoletės; 

2) gesinti svetimas mokoletes. 


Šia prasme mokoletės panašios į gyvybę. Žmogus 
turi tiktai vieną būdą jai palaikyti, ir tą patį gavo iš 
Dievo. 

Tačiau jis rado tūkstančius būdų jai atimti. Tiesa, 
čia jam truputį padėjo velnias. 

Norint uždegti mokoletę, reikia prikišti ją prie ugnies. 

Bet kas aprašys tūkstančius priemonių, išgalvotų 
mokoletėms užgesinti: milžiniškos dumplės, siaubingiausi 
gesikliai, gigantiškos vėduoklės? 

Mokoletes visi graibstyte graibstė. Francas ir Al- 
beras taip pat nusipirko. 

Vakaras sparčiai artinosi. Nuaidėjus tūkstančių 
pardavėjų veriamam riksmui: „Mokoletės!“, viršum mi- 
nios užsižiebė pirmosios žvaigždės. Tai buvo tartum 
signalas. 

Nepraėjus nė valandėlei nuo Venecijos rūmų iki 
del Popolo aikštės sužibėjo penkiasdešimt tūkstančių 
žiburėlių. 

Tai buvo tartum žaltvyksčių šventė. 

Sunku įsivaizduoti tokį reginį, jeigu nesi jo matęs. 

Įsivaizduokite, kad visos žvaigždės nusileido iš dan- 
gaus ir ėmė suktis ant žemės pašėlusiame šokyje. 

Ore griaudėja toks riksmas, kokio niekada ir niekur 
nėra girdėjusi žmogaus ausis. 

Tuo: metu galutinai išnyksta visi luominiai skir- 
tumai. Fakinas persekioja kunigaikštį, kunigaikštis — 
transtiberietį, transtiberietis — pirklį. Visi tik pučia, ge- 
sina, vėl dega. Jeigu šią akimirką pasirodytų senasis 
Eolas, jis būtų paskelbtas mokolečių karaliumi, o Akvi- 
lonas — princu įpėdiniu. 

Tas įnirtingas ugnies mūšis truko maždaug dvi 
valandas. Korso gatvėje buvo šviesu kaip dieną. Ga- 
lima buvo pažinti žiūrovus ketvirto ar penkto aukšto 
languose. 

Kas penkios minutės Alberas žvalgėsi į laikrodį. 
Pagaliau buvo lygiai septynios. 

Draugai važiavo kaip tik pro via dei Ponfetiči. Al- 
beras iššoko iš karietos rankoje laikydamas mokoletę. 

Keletas kaukių apspito jį, mėgino užpūsti žvakę, 

bet, būdamas geras boksininkas, Alberas nubloškė jas 
mažiausiai per dešimt žingsnių ir nudūmė prie San 
Džakomo bažnyčios. 

Priebažnytis knibždėjo smalsuolių ir kaukių, kurios 
be paliovos stengėsi atimti arba užpūsti viena kitai 
žvakę. Francas sekė akimis Alberą ir matė, kai tas žen- 
gė ant pirmojo laipto. Beveik tuo pat metu kaukė su 
labai gerai pažįstamu kaimietės kostiumu ištiesė ranką, 
ir šį kartą visiškai nesipriešindamas Alberas atidavė 
mokoletę. 

Francas buvo per daug toli ir negirdėjo žodžių, 
kuriais jie persimetė. Bet, matyt, pokalbis buvo taikus, 
nes Alberas ir kaimietė nuėjo susikibę rankomis. 

Francas dar valandėlę žiūrėjo jų įkandin, tačiau 
netrukus pametė juos iš akių. 

Staiga varpo gaudesys paskelbė karnavalo pabaigą, 
ir tą pat akimirką, lyg burtų lazdele pamojus, visos 
mokoletės užgeso, tarsi stiprus vėjas vienu gūsiu būtų 
jas užpūtęs. 

Francas atsidūrė visiškoje tamsoje. 

Drauge su žiburiais dingo ir triukšmas, tartum tas 
pats vėjo gūsis būtų nusinešęs drauge ir šūksnius. 

Tik tarškėjo ekipažai, skubėdami išvežioti po namus 
kaukes. Žibsėjo tik retos ugnelės, šviečiančios languose. 

Karnavalas baigėsi. 

